
Įžangos žodis 


Ši knyga gimė dėl to, kad norėjau paprastu ir suprantamu 
būdu priartinti pagrindines krikščionybės tiesas prie realiojo 
žmogaus gyvenimo. Dėl šitos priežasties yra pasirinkta ir 
trumpų straipsnelių forma. Atskirų skyrių išvidinis sąryšis nėra 
paremtas mokslišku tyrinėjimu, bet yra „psichagoginis“ plato- 
niškąja prasme: kalbama apie vadovavimą sielai ne išeinant iš 
vieno aukščiausiojo principo, bet iš konkrečių gyvenimo reiš- 
kinių ir vidinių žmogaus. patyrimų; šituo induktyviniu kelių 
einant, suprantama, negalima išsemiamai pagrįsti religijos tiesų, 
1 galima propedeutiškai įtikinti modernų žmogų prie jų pri- 
sipažinti: bus parodyta, kad visos svarbiausios žmogaus gyveni- 
mo problemos ir konfliktai tegali būti išspręsti tik krikščio- 
nybei padedant. 

Autorius netiki, kad šių laikų žmonija gali būti išgelbėta 
iš savo vargų tik plikomis politinėmis ir ūkiškomis priemonė- 

“ mi i polit ir ūkis serga pačiuose pagrinduose, nes at- 
skiras žmog | gyvena savęs: ieškojimo mėšlungiu ir netikėjimų 
į aukštesnįjį pasaulį, nebesupranta, kad jis gali klausimus tik 
spręsti, o ne ką nors naujo išgalvoti. Išgelbėjimas gali ateiti 
iš atsipeikėjimo tik mažų, pamažu atbundančių grupių, kurios 
pradės galvoti, kalbėti ir gyventi visai nauja sielos būklę. 

Šita naujoji sielos būklė šioj knygoj ir bus rodoma visai pa- 
prastais pvyzdžiais ir palyginimais. Čia bus kalbama apie krikš- 
čionybės pritaikymą modernojo žmogaus darbo dienai ir jo ak- 
tualiausiems klausimams, taigi apie tikrą tikėjimą į Kristų kaip 
pasaulio gelbėtoją — toks tikėjimas gali būti tik ten, kur „omnja 
žnstaurare in Christo“ Suprantamas rimtai. Negalima pasiten- 
kinti tik tuščiu to obalsio kartojimu švenčių proga, o joms pra- 
ėjus šauktis Barabo arba Belzebubo; tas obalsis turi būti vyk- 
domas realiame gyvenime, Šioji knyga visų pirma yra skiriama 

nuo religijos nutolusiems žmonėms. Ji bus naudinga ir su- 
 brendusiai krikščionių jaunuomenei, 

Skyriai apie Platoną ir Schopenhauerį yra kilę iš autoriaus 
skaitytų paskaitų Vienos ir Miuncheno universitetuose. Čia bus 
mėginama nušviesti abiejų filosofų minčių pasaulio visa tai, kas 
svarbiausia ir esmingiausia, o taip pat jų santykius su moder- 
niškojo žmogaus siela: Platonas ir Schopenhaueris, kurie abudu 
kovojo su intelektualizmu, kurių minties eiga pagrįsta gyveni- 
mo stebėjimu ir savęs pažinimu, iki šiol buvo mums perstatomi 
tik iš grynai moksliško matimpunkčio, o jų gyvenimo tikroji 
prasmė buvo vis nuslepiama nuo dienos šviesos. Teisingai in- 
terpretuoti abu filosofai galėtų ieškantiems, moderniškiems 
žmonėms parodyti kelią, kuris iš laiko dvasios neaiškumų vedą 
į Kristų. Tik toj prasmėj jiems čia liepta kalbėti — kad būtų 
vadais savęs įsamoninimo ir sielos išvadavimo iš jausmų pasaulio 
vienašališkumo. Pirmoji knygos dalis iki 57 pusl. skiriama 
sielą atitolinti nuo pasaulio; nuo 57 pusl. iki 119 p. kalbama 
apie aukščiausias tiesas, kuriomis yra sutverta siela ir kurios 
jai turi vadovauti; antrojoj daly kalbama apie sielos grįžimą 
į pasaulį ir apie anų tiesų pritaikymą realiajame gyvenime. Au- 
torius nelaiko religijos tik tobuliausia priemone tvarkyt šio pa- 
saulio dalykams, ne, religija yra sau tikslas, ji rodo žmogaus 
gyvenimui aukščiausią tikslą — bet tik tas tikrai tiki Dievą ir 
Išganytoją, kuris gyvenime be išimčių mėgina vadovautis reli- 
gijos apreiškimu. 

Autoriui dažnai klaidingai užmetama, kad jis į religines 
tiesas žiūri tik kaip į simbolius ir palyginimus. Šitoji knyga tą 
klaidą turės višiškai pašalinti. Ž 

Fr. W. Foersteris. 
Ciurichas, 1921 m. ruduo. 

Pirmasis skyrius 


Nemirtingoji siela 
1. VAKARAI IR RYTAI. 


Rytai iš senų senovės gynė ir kūnijo į mokslą ir į gyvenimą 
žmogaus įsigilinimą į vidaus pasaulį, sielos teisę prieš išlau- 
kinį pasaulį, dvasinio pasaulio tiesą prieš pojučių pasaulio ne- 
pastovias apgaulės. Tuo tarpu karingos Vakarų tautos visą 
savo dvasios jėgą padėjo patiriamajam pasauliui pažinti ir už- 
valdyti. Bet tai darydamos jos pamažu taip visos pasinėrė 
toje materialėje tikrenybėje, taip stengės pažinti tiktai tai, kas 
apčiuopiama ir matoma, kad jų pažinimo sritis tiesiog vaikiškai 
susiaurėjo ir jos vis labiau ėmė pripažinti tiktai tokias tiesas, 
kurios yra patikrinamos laboratorijoje ir išrodomos matema- 
tiškai. Jos, rodos, laimėjo išlaukinį pasaulį, užtai neteko vidaus 
pasaulio. Net ir tikintieji žmonės, patys nenusimanydami, da- 
vės suklaidinami visai paviršutinėmis „tikrenybės“ sąvokomis, 
kurios, atsiradus madai galvoti gamtamoksliškai techniškai, įsi- 
spraudė į visus sluoksnius. Jų tikėjimo jėga dėl tos priežasties 
labai nusilpnėjo, todėl dažnai jie bijo savą, paveldėtą mokslą 
apie tai, kas yra giliausia tikrenybė ir kas dėl to turėtų viešpa- 
tauti ant visų kitų tikrenybių, nuosakiai taikinti prie gyvenimo 
problemų ir uždavinių. Tuo būdu mes vakariečiai atrodome 
indui, kuriam dvasios gyvenimas yra viską valdanti tikrenybė, 
lyg suaugę vaikai, kurie tesuima paviršutinę daiktų pusę ir su 
kūju ir kaltu darbuojas be atvangos nepastovių daiktų kara- 
lystėje, niekados nenuvokę tikrosios žmogaus gyvenimo prie- 
žasties ir prasmės, nei ja pasiremdami gyvenę. Ką mes šiandien 
vadiname pažinimu, būtent regimojo pasaulio dėsnių nustaty- 
mas, tai indui tėra prasčiausis, žemiausis pažinimo jėgos darbas; 
tikroji pažinimo jėga tepasireiškia jam tuomet, kai ji išeina iš 
regimojo pasaulio, vadinas, kai žmogus ima nuvokti, kaip ne- 
moksliška yra norėti išaiškinti pasaulį ir tikrenybę tiktai iš 


materijos pusės. Iš tikro, šių laikų neigėjai visai nepastebėjo, 
kad pirmoji aukštai pakilusios pažinimo kultūros sąlyga yra 
juk ta, kad aiškiai numatytumėm savo metodų vertę.  Dva- 
sios pasaulio nepriklausomybė, žinoma, nėra išrodoma labora- 
tijoje, bet nėra ten nė atmetama. Argi materializmas jau yra 
išrodytas, jei psichologas nurodo mums, kad kaip tik kortikalių 
audinių išsigimimas ar chirurgo peilis pašalina tam tikrą smage- 
nų substancijos dalį, tuojau pat gęsta ir tam tikra dvasios funk- 
cija? Ar iš šito fakto galima išvesti, kad dvasia tėra materijos 
funkcija? Ne, nieko kito neišrodo tas fiziologinis faktas, kaip 
tiktai tai, kad šiame žemiškame gyvenime dvasios jėgos tegali 
veikti kūno pasaulį nervinei substancijai tarpininkaujant. Chi- 
rurgo peiliui ar ligai tuos organus-tarpininkus suardžius, žino- 
ma, ir dvasios funkcija yra sutrukdyta, Bet būtų visai nemoksliš- 
ka iš to suirimo sudaryti išvadą, kaip pati dvasios jėga yra tiktai 
smagenų produktas. Jau Robertas Mayer yra pabrėžęs, kad sma- 


genys esą dvasios gyvenimo įrankis, bet ne šaltinis, Ir jau Scho- 


penhauer yra pastebėjęs, gamtamokslio metodikams dažnai per- 
žengiant kompetencijos ribas: „Žmonės, kurie nieko daugiau ne- 
žino, kaip tik savo varlakulšius ir savo galvanines baterijas, 
drįsta šiandien aiškinti pasaulį ir žmogų.“ 

Taigi nepriklausomo dvasios pasaulio tikrenybę gali išspręsti 
ne tokie metodai, kurie yra sukurti materialiems nuotykiams 
pažinti, bet tiktai tyliausios savižinos apreiškimai. O šioje 
srityje norėdami visai suprasti savo pačių išgyvenimus, turime 
įsigilinti į tikrai didžių sielų vidaus prityrimus, Tokių asme- 
nų, kuriuose abu pasauliu — dvasia ir materija — buvo labai 
stiprūs ir galingai su vienas antru varžėsi. Jie gilių giliausiai 
jautė dvasios pasaulio esmę, jie yra čia tikrieji žinovai, jie 
nušviečia mums pasaulių dvejopumą mumyse pačiuose, jie kelia 
mūsų savistabą iš dujoto nujautimo į aiškų pažinimą, jie padeda 
mums aiškiai numanyti mūsų giliai užkastus prityrimus, jie 
tvirtai vėda mus — „ab exterioribus ad interiora, ab interioribus 
ad superiora.“ 

2. KITAS PASAULIS. 


Galiausiose savo gyvenimo valandose mes jaučiame, kad 
viskas, ką kalbame ir darome, tėra lyg atspindis kažko daug 

didesnio ir gilesnio, kas gyvena mumyse ir iš ko tik nepaprastos 
malonės valandėlėmis šis-tas peržengia tikrenybės slenkstį — 
tomis retomis valandomis, kada mes pakylame viršum savęs ir 
nebesame valdomi išlaukinių dalykų nei kurtinami savo kūniškų 
reikalų trukšmo. Mes nuolat jaučiame, kal lyg tik kilniausioji 
mūsų esmės dalis nori įžengti į tikrenybę, tuojau ji randas žema 
ir nešvelni. Tai padaro įvairiausios gyvenimo įtakos: baimė 
žmonių, egoizmas ir kiti klaidinamieji veiksniai, trumpai sakant, 
ta galia, kurios turi ant sielos apčiuopiamieji ir regimieji da- 
lykai. Ką mums bedarant, ką beveikiant, visados, lyg dyglys, 
duria mus nujautimas, kad parodome tik blankų atvaizdį to, kas 
esame ir ką turėtumėm daryti, ir kas tikrai išreiškia mūsų kilmę 
ir mūsų paskyrimą. Nes iš tikro, argi visi mūsų žodžiai ir dar- 
bai faktiškai nėra visados tiktai reakcija prieš erzinimus iš 
lauko, iš anksto nustatomi to, ką kiti mums yra padarę ar pa- 
sakę? Kaip retai teišdrįstame elgtis ir kalbėti visai laisvai ir 
griežtai iš giliausių sielos versmių! Ar mūsų troškime Dieva- 
žmogio neglūdi ir ilgėjimasis, kad dvasios pasaulis nieko nestab- 
domas įžengtų į žemiškų pavidalų pasaulį? Juo labiau įsigili- 
name į šį prityrimą, juo aiškiau juntame, kad tas pojučių pasau- 
lis, kuriame gyvename, kenčiame ir mirštame, nėra tikras ir vie- 
nintelis pasaulis, kad tai tiktai stambi medžiaga, kurioje veržias 
pasireikšti ir pasirodyti augštesnysis ir grynesnysis pasaulis, 
esąs anapus erdvės ir laiko, tikroji mūsų buvimo priežastis. 
„Mūsų mintys ir jausmai — sako Joubert — tėra minčių ir jaus- 
mų pradžios, kurios laukia įvykdomos kitame pasaulyje. Atgai- 
los jausmas yra taip pat tiktai pradžia — kam jis reikalingas, 
tai pamatysime kuomet nors kitame pasaulyje.“ 


3. PLATONAS, SIELŲ VADOVAS. 


Niekas nėra taip galingai įrodinėjęs slaptingo ryšio žmogaus. 
sielos su aukštesniuoju pesauliu, kaip Platonas. Stovi jis prieš 
mūsų sielos akis toks, kaip jį atvaizdavo Rafaelis savo paveiksle 
„Atenų mokykla“: majestotingas vyras, iškilmingai rodąs aukš- 
tyn renką iškėlęs... „Platono santykiai su pasauliu — sako 
Goethe >— yra lyg santykiai paleimintosios dvasios, kuri pa- 
A norėjo praleisti jame kai kurį laiką. Jis eina vis aukštyn, ilgė- 

damasis savo tėvynės ir trokšdamas į ją sugrįžti“ Platonas taip 
aistringai gyvena kito pasaulio tikrenybėje, kaip kad paprastas 
žmogus yra stipriai įsikibęs į šio pasaulio dalykus. Kaip My- 
kolas Angelas vis sumušdavo savo statulas, nes kiekviena atro- 
dydavo jam tik menkas aidas to, kas gyveno jo sieloje, taip 
Piatonui visa tikrenybė tėra tam, kad primintų tą tobulybę, 
kuri šviečia jo sieloje ir nėra iš šio pasaulio. Todėl šis pasaulis 
atrodo jam lyg trupmena, lyg neišpildytas priežadas, lyg sapnų 
ir šešėlių karalystė, sulyginus su tuo aukštesniuoju būviu, su 
ta visiškesne tikrenybe, kurioje viskas yra užbaigta ir įvykdyta, 
kas čia yra stabdoma medžiagos ir sunkumos. "Tokiai sielai ir 
jos pačios žemiškas gyvenimas turi atrodyti kaip ištrėmimas 
iš tikrosios tėvynės — kaip jau Ksenofanas kad yra pasakęs: 
„Svetimu kūnu apvilko tave ir iš gyvybės šalies tave žemėn iš- 
trėmė mirti, o siela!“ 

Platonas gyveno didžiausio visų religinių ir dvasinių tiesų 
suirimo laikais. Kas tokiais laikais nori skelbti aukštesniąją tie- 
są, tas negali išeiti iš Dievo, bet turi pradėti nuo sielos, turi pa- 
žadinti jos pačios giliausį prityrimą ir per tą prityrimą turi liepti 
jai pajusti Dievo pasaulio tikrenybę. Bandyme tokiu būdu vesti 
sielas yra amžina Platono reikšmė kaip tik tokiems laikams, kada 
religiškas įsitikinimas svyruoja. Juk renesanso laikais Marsi- 
lijus Ficino degino Platonui savo namuose amžinąją lempą iš to 
niekados negęstančio dėkingumo, kad per jį jis sugrįžo į krikš- 
čionių tikėjimą. 

Kame glūdi to platoniškojo pažinimo metodo esmė? Ji 
neglūdi logiškuose sielos nemirtingumo įrodymuose. Tie gali įti- 
kinti protą, bet nepajėgia pažadinti paslėpto sielos gyvenimo. 
Ta galia, kurios Platonas turi ant sielų, remias tais kilniais 
prilyginimais, kuriais jis pasakoja savo paties sielos prityrimus 
ir kurie, lyg degančios kibirkštys krisdamos į jautrias sielas, 
taip nušviečia panašų prityrimą, kad jis tampa visai aiškus ir 
tikras. „Kad būčiau pastebėjęs — sako Sokratas Alcibiadui — 
kad tu visas esi paskendęs pasigėrėjime, būčiau seniai pametęs 
tave. Bet noriu tau parodyti, kad tu nešioji savyje dar kažką 
visai kita.“ Ir tai kaip tik ir yra Platono menas, kad jis tą 
„visai kitą“ sielos gyvenimą moka be galo stipriai pakurstyti 
jos pačios kalba. Jis šaukia vardu mūsų slapčiausių ilgėjimasi 

išvaduoti savo dvasią, jis neužmeta iš lauko, dogmatiškai savo 
pažiūrų — ne, jis padeda žmogui pačiam nustatyti savas teisin- 
„gas pažiūras, spiria jį įsigilinti į savo paties prityrimus, verčia 
padaryti iš to reikiamas išvadas. Tai, ką jis vadina savęs paži- 
nimu, privalo būti ne galvojimas apie save patį, bet stengimasis 
vis labiau suprasti ir pajusti savo dvejopą prigimtį ir visus jos 
pasireiškimus, kurie rodo žmogaus sielos aukštesnę kilmę. Pla- 
tonas rodo mums mūsų pačių perskilimą, mūsų girdimą paslap- 
tingą šaukimą, kad būtumėm tobuli, ir vienkart žemesniosios pri- 
gimties priešinimąsi tam šaukimui; jis primena mūsų nepasiten- 
kinimą grynais kūno gėriais, mūsų svetimumą materijos pasau: 
lyje — visa tai turi paklydusią pasaulyje sielą nuvesti atgal į jos 
pačios gyvenimą, įtikinti ją esant visai skirtiną nuo pojučių 
pasaulio. Pavyzdžiui, jis liepia mums įsivaizduoti, kad gyvename, 
kaip žuvys, jūroje ir saulę tematome per vandenį. Viskas ten 
žemai atrodo blanku ir lyg sapne, be ryškių spalvų, visi daiktai 
nuėsti sūraus jūros vandens, bet mes manome, kad tai yra visa 
tikrenybė. Bet jei galėtumėm, kaip žuvys, bent trumpam laikui 
išsinerti iš vandens, pamatytumėm akimirksniui šviesingesnį pa- 
saulį. Taip yra ir dieviškai gimusiai sielai šioje žemėje. Suly- 
ginus su jos amžinąją tėvyne, viskas čia turi jai atrodyti, lyg 
sapnas, lyg šešėlis, lyg prietemos. Ir kaip daiktai sūriose gel- 
mėse kad esą paėsti jūros vandens, taip ir šioje žemėje viskas 
esą daugiau niekas, tik geresniojo pasaulio pagraužta trupmena 
ir blankus atvaizdas... Ir jis kalba apie tą laiką, kada mes 
palaimintųjų būryje regėjome Dievą veidas į veidą, nesutepti 
blogybių, kurios toli ateityje tebelaukė dar mūsų, šventi, gry- 
nais, rimtais ir nekaltais veidais, dar neapsunkinti ir nesutepti 
to, ką čia valkiojame vadindami savo kūnu, ir kame miegame, 
lyg sraigės kaušuose. 


Ką Platonas čia sako apie sielos gyvenimą aname pasau- 
lyje prieš gemant, tai nesutinka su krikščionių mokslu, bet rasit 
tas vaizdas tėra Platonui priemonė stipriai parodyti mums prie- 
šingumą tarp dvasios siekimo ir pojučių pasaulio ir sielos atski- 
limą nuo aukštesniojo gyvenimo. 


> 

4. SIELOS IšVADAVIMAS. 


Kaip tas krikščionių riteris kad dainavo esančiam nelaisvėje 
karaliui Ričardui Liūtaširdžiui tėvynės dainą ir tuo būdu pavy- 
liojo jį pas kalėjimo grotas, taip ir Platonas dainuoja sielai jos 
amžinosios tėvynės dainą, šaukdamas ją prisidėti prie jos pačios 
išsivadavimo. Niekur tas šaukimas nėra toks iškalbus, kaip 
„Fedone“, kur parodoma, kaip tikroji filosofija artinas prie įsi- 
painiojusios į pasaulį sielos, norėdama, kad ta siela pajustų savo 
giliausią esmę ir pasiryžtų elgtis tiktai taip, kaip ta esmė jai 
liepia, ir nesiduotų vedama iš lauko: „Filosofija rūpinas siela, 
kuri iš tikro, taip yra susipainiojus su kūnu ir taip jo apgobta, 
kad yra priversta žiūrėti į visus dalykus pro jį, kaip pro kokį 
kalėjimo langą, užuot suėmus juos iš vidaus; dėl to ji ir gy- 
vena giliame nežinojime. Filosofija mato to kalėjimo gūdumą 
ir žino, kaip supančiotieji per savo aistras vis stipriau suriša 
patys save. Filisofija, sutikus sielą tokioje padėtyje, kalba į ją 
švelniai ir stengias ją išvaduoti, rodydama jai, koks klaidingas ų 
yra visas jos pažinimas, jei jis įvyksta pro akis, koks klaidingas, 
jei pro ausis arba pro kitus pojučius. Ji graudena sielą iš jų 
išsivaduoti — kiek leidžia būtinieji žemės reikalai — ji drąsina 
ją pasitraukti į save pačią, susikaupti ir nebetikėti nieku kitu, 
tiktai savim. Kadangi siela tokio žmogaus, kurs tikrai myli 
tiesą, negalės pasipriešinti tokiam išsivadavimui iš pojučių, tai 
ji susilaikys nuo pramogų, geismų, sielvarto, baimės, kiek tik 
bepajėgdama. Kiekvienas pasigėrėjimas, kiekvienas skausmas 
yra tartum vinis, kuri prikala sielą prie kūno ir vienija vieną 
su antru, ir siela mano tai esant tiesą, kas kūnui tiesa atrodo. 
Tas sutikimas su kūnu, tas bendras su juo džiaugsmas verčia 
sielą prilygti jam papročiais ir misti tokiu pat maistu. Ji nebe- 
pajėgia nukeliauti gryna į hadesą, ji turi skirtis su gyvenimu 
visados glaudžiai susijusi su kūnu... neprileista bendrautis su 
tuo, kas dieviška, gryna, kas visados vieno pavidalo...“ O toliau 
Sokratas — Platonas sako, kad visi, kuriems rūpi sava siela, 
turį jau čia žemėje apmirti kūnu, kad sielos susimaišymas su 
pojučių pasauliu eitų vis mažyn. Tai kaip tik ir reiškia šie žo- 
džiai: „Todėl visi tikrieji išminties mylėtojai valdo visus kūno 
geidulius, kantriai ištveria lig galo, nepasiduoda jiems, nebijo 

nei ūkio suirimo, nei neturto, nei vargo, kaip kad bijo minia ir 
gauja, kuri veržias prie pinigų; jie nesibijo nei atstumiami nuo 
viešų garbingų vietų, nebijo nei gėdos, nei skurdo, kaip tie, 
kurie geidžia viešpatauti ir trokšta garbės — nes jie noromis 
atsisako nuo visos tos garbės.“ 

Ką išmintis čia kugžda sielai, tai sako Vagnerio „Valkiri- 
joje“ Votanas Brunhildai skirdamasis su ja ir apsupdamas ją 
ugnies pylimu: yra sielos istorijoje persilaužymo valanda, kai 
griūva naivi sielos su gamta vienybė, kai žmogus jaučias turįs 
apginti savo sielą nuo nesulaikomo paskendimo kūniškuose tiks- 
luose, nuvesti ją atgal į jos aukštesnįjį paskyrimą. Šitos fazės 
pirmutinis ženklas yra griežtas atsiskyrimas gamtos nuo dvasios, 
Tik tuomet, kai siela atrado pati save ir savo aukščiausįjį turtą, 
ji gali nepaliečiama ir saugi grįžti į gyvenimą. Taigi visa Pla- 
tono psichagogija yra pirmiausia išvedimas sielos iš klaidingos 
rūšies bendravimo su pasauliu ir kūnu — tik tuomet žmogus 
teįsigyja vidaus aiškumo ir tvirtumo, kurių padedamas įstengia 
pasaulyje ir kūne begyvendamas būti paklusnus savo dvasiškam 
paskyrimui. Fedone kaip tik randame tokį supratimą sielos 
išganymo, kurio saugojimas stovi mūsų gyvenimo centre ir turi 
nustatyti visų mūsų tikslų herarchiją. Čia aiškėja, kas yra 
kiekvienos „religio“ branduolys: susirišimas su neregimuoju 
pasauliu, kuriam mūsų giliausis „aš“ neatskiriamai priklauso ir 
su kuriuo turi būti visados santaikoje, jei norime palikti žemėje 
ištikimi savo kilmei ir kartu su tuo savo tikrajam „aš“. Šia 
prasme sako Pindaras: „Tapk, kas esi.“ Kaip tūkstanteriopai 
siela yra išklydusi iš to, kas ji tikrai yra, kaip giliai ji įsipainiojo 
į pasaulinius tikslus ir yra jų blogai naudojama ir stumiama ir 
kokios reikia vaduojamosios jėgos, kad ji vėl atsipeikėtų, tai 
rodo mums Platonas prilyginime apie dievaitį Glauką, kurs buvo: 
ištremtas į jūros gelmes: „Kas jį ten pamatys, tas niekaip ne- 
pažins jo tikros esmės. Jo sąnariai sudraskyti ir jų tikras pavi- 
dalas bangų nudilintas; be to, jam priaugo naujų dalių, kaušų, 
maurų ir akmenų, ir jis greičiau panėši į kokį baisūną, negu 
į save patį. IĮ tokią padėtį įvarė ir sielą nesuskaitomos nelemtos 
įtakos. Jos tikrąją esmę mes tepamatysime išsikapanoję iš jūros 
| vandens i“nusikratę nuo savęs akmenis ir kaušus.“ 


5. LIGUISTA ŽMOGAUS BŪKLĖ. 


Ištremtojo į jūros gelmes dievaičio prilyginimas skaidriai 
nušviečia tikrąją žmogaus būklę. Tai yra prilyginimas, kurs 
eina iš nemariosios sielos gryniausios sąmonės ir dėl to tiekia 
mums galios regėti visą žmogaus puolimo tiesą. Mūsų organinis 
gyvenimas su visomis savo funkcijomis tėra, pasak Platono aiš- 
kinimo, tartum namas, į kurį siela įeina tam, kad iš jo, lyg iš 
kokios kyšančios tvirtovės, dvasios jėga įsiveržtų į pojučių 
tikrenybę ir pastatytų ją po aukštesniojo pasaulio valdžia. Bet 
užuot taip viešpatavus, mūsų siela taip duodas pagrobiama orga- 
ninio gyvenimo proceso jaudinimams ir neramumams, taip duo- 
das apkurtinama jo reikalams ir įvykiams, kad visas jos „aš“ 
augte suauga su tuo grynai materialių apvaikalu ir susivienija 
su juo. Anot Platono, sielai atskilus nuo Dievo, didelė didžiuma 
žmonių įpuolę ir fiziologiškai į liguistą būklę, į išvirkščią visų 
sveikų funkcijų tvarką: vieton to, kad protas, aiškiai pažindamas 
Dievą, viešpatautų ir iš aukšto nustatytų kūno gyvenimui jo 
saiką, ribas ir tarnystę, siela, betiksliškai atidavusi savo antže- 
miškas jėgas žemesniojo pasaulio ūpams ir tuo būdu įvariusi 
visus jo geidulius ir susijaudinimus į mirtiną nesotybę. 

Ką čia Platonas stengias nušviesti, turėdamas galvoje at- 
skirą žmogų ir valstybę, tai vis labiau ir labiau tampa prakeikimu 
visos žmonių civilizacijos ir grasina nuvesti ją į pražūtį: visi 
Žmogaus centrinės nervų sistemos turtingi įgimtieji gabumai ir 
vystymasis pristojo tarnauti periferiniams nervų centrams, visos 
intelekto, atminties, vaizduotės dovanos yra blogai išnaudojamos 
žemesniųjų žmogaus prigimties pusių. Technika, dailė ir moks- 
las vis labiau ir labiau tampa geismo darbininkais, ne gyvulys 
tarnauja dvasiai, bet dvasia gyvuliui: „Protu tai vadina ir tam 
tenaudoja, kad būtų žvėriškesnis net už keturkojį“. 

Toks padėjimas ne tik rodo, kad siela, įstatymų leidėja, 
užmiršo šį savo uždavinį, bet ir biologiškai jis yra nenormalus, 
yra kiekvienos naturalios ir sveikos gyvenimo tvarkos išverti- 
mas išvirkščiai. Nes visa mūsų psichofizinė organizacija rodo, 
kad centralinio organo funkcija turi visam kam viešpatauti. 
Daug Įabiau ir stipriau, negu žemiau už mus stovinčių gyvių pa- 
saulyje, visi mūsų organai yra nervų plaušais surišti su didžio- 


———————— tt 


siomis smagenimis. Nes ką reiškia instinktas gyvulių gyvenimo 
ekonomijai, atskiro padaro įsitvarkymui į bendrąjį dėsnį, tai 
žmogaus organizmui reiškia tikras, tvirtas dvasios viešpatavimas. 
Bet tas ypatingai glaudus surišimas visų Žmogaus organizmo 
dalių su centraliniu organu, kurio tikslas yra iš dvasinio centro 
saugoti ir valdyti pagal Dievo įstatymą visus mūsų gyvybės 
pasireiškimus, leidžia taip pat mus visiškai apversti mūsų vidaus 
tvarką. Tai atsitinka tuo būdu, kada žinojimas įslysta į po- 
jučių sferą ir liepia centralines jėgas pasiduoti jos reikalams. 
Ir kadangi taip yra, tai visais didžiais žmonių apsimąstymo lai- 
kotarpiais žmonija stipriai jaučia sielos puolimą ir iš to išveda 
pirmapradį puolimą, kurs kitą kartą sumaišė tikrąją jėgų tvarką 
ir tą atbuląją būklę patvirtino amžinai. 

Kad filosofijos istorija nebūtų rašoma beveik visai abstrak- 
čiai — moksliškai, tai būtų bent kiek pamatę, kaip giliai ir 
nuolat Platonui, gyvenimo žinovui, rūpėjo praktiškai pagydyti 
tą liguistą žmogaus prigimties dvejopumą. Visas jo mokslas apie 
anąjį pasaulį išeina ne tik iš aukščiausių dvasios nujautimų, bet 
vienkart iš to gyvojo vargo, į kurį įpuolė žmogaus siela visa 
įstrigus į šį pasaulį. Jis giliai nuvokia aukščiau nurodytąjį mūsų 
visos psichofiziškos organizacijos pavojų, jis mato, ko reikia 
tam atbulam santykiui pagydyti ir savo „aš“ atjautimui perkelti 
iš organinės prigimties atgal į dvasinę prigimtį; jis žino, kad 
reikia giliai atmainyti mūsų tikrojo gyvenimo supratimą, norint, 
kad mūsų gyvenimo jausmas liautųs veržęsis gyventi grynai 
biologiškai ir dvasiniuose dalykuose pamatytų mūsų egzisten- 
cijos branduolį; jis žino, kad jei dvasinė jėga nori savim pasi- 
tikėti, — be ko nėra galima viešpatauti ant materijos — ji būtinai 
reikalinga kilnios genealogijos, kad pajėgtų apsaugoti pati save 
nuo begalinio apčiuopiamųjų reikalų ir faktų iškalbingumo ir 
įvykdyti savo reikalavimus. Jei mūsų dvasinė prigimtis tėra 
materijos funkcija, iš kur mes semsimės jėgos galingai viešpa- 
tauti dvasia? Visos tos kilnios nuovokos apie aukštesniąją mūsų 
sielos kilmę, kurias Platonas žadina mumyse, turi patvirtinti 
mūsų centralinio organo viešpatavimą ant periferijos. Jos nori, 
taip sakant, būti galvos filosofija prieš liemens filosofiją, jų 
tikslas ysa atsverti visa tai, ką Schopenhaueris vadina „valios 
išdidumo primatu“. Tas skyrius jo veikale „Die Welt als 

Wille und Vorstellung“ vaizduoja nuo apačios visai tą pačią 
liguistą žmogaus būklę, kurią Platonas nustato ir rodo nuo 
aukšto, vadinas, dvasinio pasaulio reikalų atžvilgiu. 

Berods, tiktai krikščionystė teturi jėgos gyvenimo supra- 
timą taip atmainyti, kad mūsų „aš“ susirištų su mūsų aukštes- 
niuoju gyvenimu. „Ne aš gyvenu, bet Kristus gyvena manyje!“ 
Bet nors Platono vaistų neužtenka, jis vis dėlto pirmas pažino 
mūsų ligą ir parodė vienintelį pasveikimo kelią. Platono nu- 
jautimas yra Mykolo Angelo atvaizduotas Sikstinės koplyčios 
freskuose: ten matome Delfų Sibilę, kurios spinduliuotos akys 
tartum nušviečia aplinkui visą ruimą. 


6. NAUJOVIšKAS PASYVUMAS. 


Aukščiau nurodytoji žmonių sielos būklė ypač stipriai įsi- 
galėjo šių laikų žmoguje ir kaip tik dėlto naujoviško žmogaus 
siela yra gerai pasiruošusi suprasti Platono šaukimą ir priimti 
jo vadovybę. Apie „naujovišką dvasios kultūrą“ daug dabar yra 
kalbama, bet išsimokslinimas visai klaidingai yra identifikuoja- 
mas su: dvasios viešpatavimu. Kaip šiuodu dalyku skirias nuo 
vienas antro ryškiausiai parodo šis faktas: niekados dar pato- 
logijos mokslas nebuvo tiek nužengęs priešakin, kaip mūsų lai- 
kais — niekados dar valia nebuvo tiek nusileidusi patologišku- 
mui, kaip šiandien. Žūvant tikėjimui į visagalį Dievą, prasideda 
tikėjimas į patologijos visegališkumą; žmogus grimsta į tą prieš- 
krikščionišką padėjimą, graikų tragedijų vaizduojamą, kuriame 
paveldėjimo prievarta, nedorybės ir ligūstumo tradicija slėgia 
sielą, lyg neišvengiamas prakeikimas. To valios nusiminimo 
priežastis yra iš didelės dalies vienpusiškas gamtiškas mąstymo 
būdas. Gemtamokslis, žinoma, be galo yra nusipelnęs rodydamas 
materialius sąlygiškumus ir kliūtis, kurie pastoja kelią mūsų 
dvasios veikimui, bet kartu jis pastumė mus tą mūsų priklauso- 
mybę perdaug vienpusiškai įsistigti. Dvasinės jėgos savaran- 
kybei, kilniausiems valios ir sąžinės prityrimams šių laikų žmo- 
gus pametė formulą, jis jaučia, kad šalia priklausomybės filoso- 
fijos jis yra būtinai reikalingas tiekiančios jėgos dvasinės inici- 
atyvos;» pasaulį apgalinčios energijos, ir kad be tokio vidujo 
dvasiško pastiprinimo, visas į lauką pakreiptas veikimas nesu- 

laikomai turi eiti tarnauti žemesniosioms galioms. Tai, ką 
Bergsonas vadina „aktivizmu“, naujas tikėjimas į kūriamąjį „ėlan 
vital“, kurs yra ne materijos produktas, bet plastinė jėga, sto- 
vinti už visų regimojo pasaulio pavidalų ir ypatingu būdu esanti 
žmogaus sieloje — tas tikėjimas turėjo ateiti užtverti didelei 
viešpataujančios filosofijos spragai. Bet Platono mokslas yra 
daug didesnis „aktivizmas“, negu Bergsono. Dėl to, kad Pla- 
tonas daug akyliau už Bergsoną suėmė giliausias mūsų dvasinės 
prigimties aktyvumo sąlygas. Viena — jis suprato, kad dvasia 
pirmiau turi dideliu stiliumi išsivaduoti iš išlaukinio pasaulio, 
jei nori stipriai pasipriešinti to pasaulio prievartai, antra — kad 
mums reikia kilnių tos dvasinės jėgos esmės sąvokų, kad galėtu- 
mėm paleisti visą jos energiją ir apgalėti materialių kliūčių psi- 
chologinę galią.  Naujoviški nervų gydytojai, į kurių rankas 
patenka šiandien laiko dvasios aukos, žingsnis po žingsnio grįžta 
prie tų platoniškų tiesų, jie gauna patirti visą „centralinės iner- 
vacijos pedagogijos“ sunkumą, jie mato, kaip blogai žino sielos 
dinamiką tie, kurie nori veikti kreipdamies tiktai į valią, užuot 
pirmiau pabandę gydyti giliai įsikerėjusį aukštesniųjų palin- 
kimų baikštumą, dvasios netikėjimą savo teisėmis, savo galia, 
savo paskyrimu. Yra tokia širdies liga, kurioje širdis ir tuomet 
dar silpnai tebeveikia, kai organinės nesveikumo priežastys jau 
seniai yra pagydytos. Priežastis čia yra ta, kad nėgalės įsivaiz- 
davimas vis dar tebeveikia pasąmonėje; ligonis aiškiai ir tvirtai 
neįsivaizduoja pajėgiąs ir padarąs ir todėl vadinamoji „inerva- 
cija“ neįvyksta. Tas pats yra ir su dvasios veikimu prieš gei- 
dulius, aistras ir ligų priepuolius. Mūsų siela nebemoka šian- 
dien susikoncentruoti kilniame tiksle, nebeturi jokio ryškaus 
savo savybės ir savo nepriklausomų gyvybės versmių simbolio; 
ji yra pripildyta vienų tūkstanteriopo supančiojimo vaizdų, tai, 
kas kūniška, ir tai, kas dvasiška, yra susilieję, susimaišę su vienas 
antru. Ji yra į jūros gelmes ištremtasis dievaitis Glaukas, ir 
reikia giliai valyti ir skirti, šviesti ir stiprinti, kad tai, kas 
amžina, atsiskirtų nuo to, kas nepatvaru, ir įeitų į sveikus santy- 


|| kius su vienas antru. 


Šio pasaulio žmonės vis nesiliauja prikaišioję tikėjimui 
į snajį pasaulį, kad jis kreipiąs žmogaus sielos energiją nuo šio 
pasaulio. Bet juk galingiausi amžių kultūros darbininkai, vyrai 


ir moters, kurie išvadavo Europą iš neišeinamų girių, buvo kiau- 
rai anojo pasaulio žmonės. Ir tai nebuvo aklas atsitikimas. Pa- 
saulį tvarkanti sielos jėga, kuri viena teįstengia apgalėti visus. 
tikrenybės pasipriešinimus ir sunkenybes, būtinai yra reikalinga 
tikėjimo į prisikėlimą. "Tas tikėjimas geriausiai išreiškia jos- 
lėkimą aukštyn, viršum tikrenybės, ir kartu yra neišsemiamas ir 
nepavaduojamas jos tvirtumo ir jos įsitikinimo šaltinis. Šia 
prasme Goethe sakės sutinkąs su Lorenzo de Medicis žodžiais, 
kad tie, kurie netikį į kitą pasaulį, jau begyvendami esą negyvi. 
Ir iš tikrųjų: nejausdama aplink save amžinybės nei begalybės, 
dvasia negali šioje žemėje išskėsti savo sparnų. 


71. DVEJOPYBĖ IR VIENYBĖ. 


Naujoviškai sielai, kurioje gamta ir siela, kūniškumas ir 
dvasiškumas yra taip susilieję, niekas nebus tiek priešinga, 
kaip tas griežtas abiejų pasaulių persiskyrimas, kurį bandė pada- 
ryti Platonas savo filosofija ir kurį ypač įvykdė „Pedone“. 
Nes niekados dar lig šiol žmogaus dvasia nebuvo taip nesulai- 
komai įgrimzdusi į žemiškus tikslus, niekados ligšiol nebuvo taip- 
sutirpusi natūraliuose jaudinimuose ir reikaluose, taip stipriai 
suaugusi su valstybe, taip deginama tautinio karščio, tiek pa- 
vergta pinigų, technikos ir ekonomijos, kaip mūsų gadynėje. 
Mes giriamės taip užvaldę dvasia išlaukinį pasaulį, kaip nieka- 
dos ligšiol — o tiesą sakant, niekados dar išlaukinis pasaulis 
nebuvo turėjęs tiek galios ant sielos, kaip šiandien. Tuo būdu 
siela, netekus aukščiausiojo turto, kuriame susikaupus ir atra- 
dus savą, tikrąjį gyvenimą, ji gali grįžti nepaliečiama į tikre- 
nybę ir priversti visus išlaukinius dalykus savy ugdyti, — nebe- 
pajėgia apsiginti nuo jaudinimų iš lauko. Ir kaip tik turtingos 
"sielos žmonės žūva tuomet dėl to rezonanso, su kuriuo jų vaiz- 
duotė ir jų dvasios jėga didina ir stiprina visus jų kesdieninius 
susijaudinimus, apsivylimus ir kliūtis. Dėl to visur, kame su- 
griovė šventnamį, reikia statyti nervų gydyklą. Taigi nesulai- 
komas sielos tirpimas šiame pasaulyje visai nėra nei tikras už- 
valdymas pasaulio, nei tikras viešpatavimas ant gyvenimo; čia, 
tikra» sakant, beasmeniškumas įveikia asmenybę. Jei dvasinė 
asmenybė nori valdyti gyvenimą, ji būtinai turi išeiti tai, ką va- 


diname dualizmu: siela turi išsivaduoti iš naivios vienybės s-— 
pojučių pasauliu ir lygiai ji turi atsiskirti nuo žmonių draugijos 
ir visų jos nuotaikų ir jaudinimų, ji turi išsivaduoti iš kūno 
baudžiavos ir iš žmonių vergijos ir giliai apsimąstydama, su- 
prasti savo tikrąjį paskyrimą. Tai tėra mūsų suvaldoma, ko 
patys nesame valdomi. Kas nori būti charakteriu, tas būtinai 
turi išeiti tokią dvasiško išsivadavimo ir vidujo apsisprendimo 
mokyklą. Koks daugelis mūsų žodžių ir darbų tėra refleksiniai 
judesiai, sukelti iš lauko ateinančio erzinimo arba kliūties, kiek 
daug išlaukinių priežasčių valdo mūsų kasdienį gyvenimą ir kaip 
retai mes patys tenusistatome! Išsivaduoti iš kūno ir sunkia 
askėza parodyti jam, kas yra ponas, turi ne tik tas, kas nori 
gyventi su kūnu, kaip reikiant, — ir tas, kas nori tinkamai elgtis 
su žmonėmis ir sąžiningai eiti visas savo pareigas turi pirmiausia. 
nepriklausyti kitų dvasios, pavyzdžio, charakterio. Tik taip per- 
siskyrę teįstengiame tikrai savarankiškai, iš tikrai savo asme- 
ninio gyvenimo centro ir išvien su aukščiausiąja tiesa veikti 
kitus ir padėti jiems išganyti sielą. 

Žinoma, persiskyrimas sielos ir pasaulio, dvasios ir gamtos, 
nėra paskutinis išminties žodis; žinoma, krikščionybė reikalauja, 
kad dvasia perskverbtų pasaulį, ne kad žmogus atsiskirtų nuo 
Dievo duotos tikrenybės — bet kad siela galėtų pasiekti tą aukš- 
čiausį ir brangiausį susivienijimo su gyvenimo visuma pavidalą, 
ji turi pirmiau išsivaduoti iš klaidingos vienybės, turi liautis 
skendus vylių ir reiškinių pasaulyje, turi grįžti į save ir susi- 
kaupti Dievuje. Ričardas Vagneris rodo, kaip aukščiau buvo sa- 
kyta, šitą dvasios išsivystymo fazę savo Valkirijoje: kaip žmo- 
gus, pamatęs naturalios valios klaidingumą ir subrendęs aukš- 
tesniajam pažinimui ardo dabar Valkirijos, vadinas, savo aukš- 
tesniojo „aš“ vienybę su ta natūralia valia. Bet Valkirija yra 
taip suaugusi su Votano valia, kad tas atsiskyrimas iš pradžios 
atrodo jai neįvykdomas: „Mano pačios protas viena man tepa- 
tardavo — mylėti, ką tu myli. Tai argi man dabar reikia skirtis 
ir baikščiai tavęs vengti? Argi tau reikia skelti tai, kas kitados 
buvo suaugę su tavim, savąją pusę tolinti nuo savęs?“ 

Pasaulio istorijoje tas dviejų pusių persiskyrimas — naujos 
rūšies ję»dviejų susijungimo sąlyga — įvyko pirmiausia Induose, 
o paskui vėlybesniame senovės pasaulyje. Ypač Platonas kon- 

krečiai ir iškalbingai sako apie tą būtiną pereinamąjį laipsnį 
tvirtinant tikrą dvasios viešpatavimą. Dėl to Platonas yra geras 
vadovas kaip tik tokiai gadynei, kurioje be jokių kliūčių vieš- 
patauja klaidinga sielos su pasauliu vienybės rūšis, dezorgani- 
zuodama atskirą žmogų ir visuomenę. Daug buvo kalbėta apie 
senovės pasaulio „dvasios ir kūno harmoniją“ ir toje senovės 
harmonijoje matyta kontrastas to, kas yra vadinama „krikščio- 
niškas kūno ir gamtos niekinimas.“  Tikrenybėje nėra jokios 
„harmonijos“ tarp kuniško ir dvasiško žmogaus ir niekados ne- 
buvo; kas buvo vadinama harmonija, tai iš tikrųjų tebuvo abiejų 
tų jėgų snaudimas; juo jiedvi augo, juo stipriau buvo jaučiamas 
priešingumas. Aiški taikos padėtis tegali būti tuomet, kai dva- 
sia valdo kūną. Tai reiškia ne vien tik askėtišką prievartą, kuri 
tėra įžengiamasis mankštinimasis, bet tą sieloje esančią Kristaus 
galią, kuri silpnina visų kūniškų tikslų veržimąsi priešakin ir 
net taip prikelia kūną, kad jo reikalavimai susitaikina su dvasios 
interesais. „Cor meum et caro mea exsultaverunt in Deum 
vivum!“ (Mano širdis ir mano kūnas džiaugėsi gyvuoju Dievu.) 


8. DANGIŠKASIS IR žEMIšŠKASIS EROS. 


Platono nuomonė apie sielos nupuolimą į pojučių pasaulį ir 
apie šaukimą nupuolusios atgal į jos tikrąjį gyvenimą ypač aiš- 
kiai ir originaliai yra išreikšta jo moksle apie Erosą. Platonas 
randa žmogaus meilės jausme du visai skirtinu elementu: lyties 
geidulį ir dvasišką ilgesį, kurs kyla ne iš veislės instinktų kara- 
lystės ir niekaip nėra iš tų instinktų išvedamas. Platonas vadi- 
na tą ilgesį dangiškuoju Erosu ir sako jį rodant, kad nemirioji 
siela ilgis savo tėvynės — viso to, kas yra viršum pojučių, kad 
atlauža nori papildoma, pusė reikalauja visumos, neturtas — 
turto. Kaip kad žemiškoji prigimtis veržiasi iyties geidulių 
į amžiną veislės gyvenimą, taip dangiškame Erose žmogaus dva- 
sinė prigimtis trokšta amžino dvasios gyvenimo, spiria sugriauti 
visas užtvaras, kuriomis lytis siaurina sielą. 

Bet štai Platonas pastebi, kaip lengvai tas nenutildomas il- 
gėjimąsis dangiškojo pasaulio užmiršta savo tikrąjį tikslą ir skęs- 
te paskęsta žemiškajame Erose ir jo vyliuose. Tą paklydimą 
teikia aiškinti taip, kad ir lyties geidulys, išeidamas irgi iš ku- 

riamųjų gamtos gelmių, gimdo sieloje tobulo žmogaus iliuziją. 
Meilės sujaudinta vaizduotė gimdo žmogaus „idėją“, apvilkda- 
ma mylimą asmenį visais tobulybės brėžiais. „Ką jie pasėmė iš 
„Zeuso — sakoma „Fedroje“ apie mylinčius — tą jie išpila į my- 
limo asmens sielą, darydami jį panašų į Dievą. Tuo būdu sie- 
los troškimas tobulybės, reikalavimas visiškai pasiduoti antže- 
miškos nekaltybės idealui, yra perkeliamas ant mirtingo žmogaus 
paveikslo. Taip sako apie tai Goethe: „Mūsų krūtinėj banguoja 
troškimas tam, kas nežinoma, aukšta ir gryna; duoti dėkingai, 
laisvai savo sielą“. Taip suprastina ir Dantės Beatričė. Kil- 
naus jaunimo sieloje pirmoji švintanti meilė visados žadina ir 
sparnuoja idealią išcentrinę sielos jėgą, kuri paskui kreipias į 
žemiškosios meilės tikslą: žemiškasis grožis veda prie amžinojo 
grožio, o tasai nušviečia mirtingąjį paveikslą antžemišku spin- 
dėsiu. Ę i 

Taigi jei naujoviškieji psichologai visai vienpusiškai ir ne- 
žinodami daugpusės žmogaus prigimties tvirtina, kad kiekvie- 
na religinė aistra teesanti vien atsimainiusi ir pasislėpusi kūniš- 
koji meilė, tai Platonas rodo mums, kiek daug ilgėjimosi amži- 
nybės ir religiško veržimosi apgalėti savo „aš“ siauras ribas už- 
klysta į erotišką gyvenimą ir į jo tikslus pakreipia aukštesnėje 
sferoje kilusią aistrą ir atsidavimą. 

Jausmo perteklius Verterio kančiose ir tai, kad tas pertek- 
lius neatatinka tikrojo meilės objekto, tiktai taip tėra išaiški- 
namas. Naujoviška siela, kuri būdama racionalistiškai apšvies- 
ta, neteko savo tikrojo tikslo, perkelia savo ilgėjimąsi amžiny- 
bės, visą savo veržimasi viršum šio pasaulio į žemės dalykus ir 
žūva dėl to perkėlimo nepatvarumo. Vagnerio Tristane ir Izol- 
doje irgi yra parodyta ta sielos padėtis, taip pat daugelyje Šu- 
berto ir Beethoveno dainų. Ten kalba giliausis religiškas da- 
gumas, pametęs savo tikrąjį tikslą, įsiliejęs į žemiškąjį Erosą, 
„bet sunkiai sužeistas ir į giliausį tragizmą įvarytas apsivylimo, 
būtinai ištinkančio kiekvieną, kas šiame žemiškos nepasitiki- 
mybės ir nuožmaus atsitikimų žaidimo pasaulyje ieško to, kas 
tėra patenkinama tiktai ten, kame jau nebėra jokių vylių. 

Visas Platono mokslo tikslas yra dangiškąjį Erosą žmoguje 
išgelbėtiviš to paklydimo, iš to susimaišymo su žemišku geidimu 
ir nurodyti jam jo tikrąją esmę ir tikrąjį tikslą. Labai giliai 

pažinęs žmogaus sielą, Platonas mato, kad vyriausias kiekvieno 
erotiško iškrypimo ir kiekvienos pojučių vergijos priežastis yra 
ne geidulių pasauly, bet tame, kad aukštesniosios sielos jėgos, 
sužavėtos ir apakintos žemiško grožio, paklysta jo labirintuose. 
Oreiktų joms elgtis priešingai: pamačiusios grožį, jos turėtų atsi- 
minti aukštesnius dalykus, būtent tą tobulybės pasaulį, kurs ne- 
siliauja traukęs savesp pirmapradę dvasinę sielos jėgą. Dėl to 
Platonas ne tik moralizuoja prieš savo laikų nedorybes, ne tik 
neigia jas, ne, jis bando aukštesnįjį sielos gyvenimą, klaidingai 
besitenkinantį, kalbinti jo paties kalba, atšaukti nuo tų vylių, ku-- 
rių jis yra pagautas, ir nurodyti jam neapgaulingo įvykimo pa- 
saulį. 

Bet galima prikišti: kodėl dangiškasis Eros, siekimas dva- 
sinės tobulybės, būtinai turi išsivaduoti iš žemiškojo Eroso? 
Argi mūsų tikslas nėra kaip tik pakelti aukštyn kūno geidulį,. 
stipriai surišus jį su aukštesniuoju sielos gyvenimu? Be abejo, 
toks surišimas abiejų pasaulių turi būti mūsų tikslas. Bet tas 
tikslas tėra pasiekiamas ne tuomet, kai tas religiškas siekimas. 
paskęsta kūniškame gyvenime, skolindamas savo dvasines jėgas. 
tam natūraliam geiduliui. Ne, tas aukštesnysis siekimas turi 
pirmiau pažinti ir suvokti savo paties aukščiausįjį turtą, kad. 
paskui iš aukšto galėtų, kaip viešpats ir vadas, perskverbti že- 
miškos meilės pasaulį. Čia mes vėl matome, kodėl platoniškas 
griežtas atskyrimas dvasios nuo gamtos yra neišvengiama są- 
lyga gamtai įdvasinti. 

Daug kas matė Platono Erose įdvasintą perversiją. Bet kas. 
tikrai moka skaityti, tas Platono „puotoje“ ras aiškiausį atsi- 
sakymą nuo tos jo gadynės nuodėmės. Berods, tai yra Platono 
psichagogijos menas, kad norėdamas gelbėti savo laikų jauni- 
mą iš tos Eroso ligos, jis pats kalbėdamas žemai nusileidžia į 
meilės afekto kalbą: jis kalba ne mokytojo kalba, bet pačios mei-- 
lės kalba, ir kaip tik dėl tos savo ugningos kalbos jis buvo taip. 
įtariamas. Kaip reikia, tais savo himniškais žodžiais jis iške-- 
lia daug didesnę ir nepasotinamesnę meilę, kurios niekados ne- 
gali patenkinti žemės dalykai, 

Dažnai taip pat platoniškoji meilė buvo suprantama kaip 
kūniškai nepatenkinta žemiškoji meilė, Ir tai yra klaidinga. 
Dangiškasis Eros, apie kurio visišką išvadavimą ir nušvietimą. 

galvoja Platonas, yra visai kas kita, negu žemiškoji meilė, ne- 
gu net ir dvasingiausi lyčių santykiai; tas Eros tai yra į vieną, 
tiktai kitą pasaulį pakreiptas žmogaus sielos ilgesys. 

Bet atsikreipdamas taip į dangiškąjį Erosą, Platonas visai 
nenori paniekinti natūralaus Eroso. Jis palieka gamtą jos vie- 
toje, jis nekovoja už ją, nei prieš ją. Jam viena terūpi: kad dva- 
sios gyvenimas lig galo išsivystytų ir tiek subręstų, kad kuo 
aiškiausiai suprastų savo tikslą ir tuo būdu apsaugotų sielą nuo 
ligą įvarančio paklydimo. Šiandien vėl gyvename tokiais laikais, 
kada visi tie sielos reikalai, Platono surinkti į dangiškojo Eroso 
paveikslą, labiau negu kitados nutolo nuo savo tikro patenkinimo 
ir pražuvo žemiškos meilės jausme. Todėl kaip tik į naujovišką 
žmogų kreipias Platonas šaukdamas: „Siela, neužmiršk savo 
amžinojo gyvenimo!“ 

Platonas yra didysis vidaus pasaulio tvarkytojas, rodąs 
kiekvienai jėgai prideramą jai vietą ir pašaukimą jėgų herar- 
chijoje ir darąs galą chaotingam atskirų sielos linkmių sumiši- 
mui. Berods, visos jėgos turi veikti išvien, berods, dangiškasis 
| Eros turi auklėti žemiškąjį Erosą ir statyti jį po Dievo valdžia, 
| bet jis tegali tai padaryti tuomet, jei nieko nekliudomas, ne- 
stabdomas seks savo paties aukštesniuoju paskyrimu. Jei tas 
griežtas veržimasis į dvasinę tobulybę tapo sielos galia, tai jis 
visai savaime valdo ir žemiškąjį Erosą: tuomet lytys ima pa- 
| žinti sąmoningai ir nesąmoningai, kad aukščiausis jų dviejų 
" santykių uždavinys yra padėti viena antrai tobulintis, ir šiuo 
„atžvilgiu suprasti savo ryšio religiško pašventimo giliausią 
" prasmę. Tiktai taip susirišus su dangiškuoju Erosu, ir žemiš- 
| kosios meilės jėga išsivaduoja iš instinktų gyvenimo dramblu- 
mo ir bukumo ir įsigyja tikrai didelės ir pasiaukojančios meilės 
| didvyriškumo. 

Ė Naujaplatoniškame mite Dievas siunčia dangiškąjį Erosą 
| patraukti atgal pas save paklydusios Psichės. Čia yra nujau- 


= 


1 --—————— 
9. PLATONO IDĖJŲ MOKSLO ESMĖ IR PRASMĖ. 


Platono mokslas apie kuriamąsias daiktų idėjas, kurios ka- 
raliauja anapus mūsų tikrenybės, iš pradžios atrodo labai fan- 
tastiškas ir net keistas; dėl to ir krikščionių filosofija, priėmusi 
ir toliau išvysčiusi tokią daugybę Platono minčių, atmetė tą 
idėjų mokslą. Bet jei mes to mokslo apie idėjų egzistenciją 
anajame pasaulyje ir nepriimame, tai vis dėlto tame centralia- 
me viso Platono galvojimo sumanyme glūdi gili tiesa, kurios 
supratimas yra neatskiriamai surištas su visa Platono psicha- 
gogija ir kuri, šiaip ar taip, gali būti naudinga tuo, kad kreipia 
žmogų iš lauko į vidų ir padeda jam nujausti kuriamąsias gyve- 
nimo gelmes. 

Aristotelis, kritikuodamas Platono idėjas, tvirtino, kad Pla- 
tonas tiek tepadaręs, kad pakėlęs į realią buitį dalykų sąvokas, 
kurios juk teesančios žmonių padarytosios abstrakcijos. Šitą 
kritiką pakartojo beveik visi mokyti kritikai lig naujausių lai- 
kų (Eucken). Vienas Schopenhaueris tesuprato, kad Platono 
idėja gali būti teisingai aiškinama tiktai remiantis artistiško 
kūrimo prityrimu. Gerai jis tvirtina, kad Platono idėja esanti 
tas pats, į ką dailė žiūri, kaip į savo objektą; taigi ne paprasta 
tikrenybė ir ne sąvoka arba vedamoji mintis, bet ta plastinė 
daiktų pirmapradė, kuri gyvenime niekados visai nepasireiškia ir 
kiekvieno įkūnijimo tėra vos tepažymima, o ne nuodugniai paro- 
doma. Tai kuo gi skirias Platono idėja nuo daiktų sąvokos? 
Sąvoka kyla, sutraukus vienos reiškinių grupės bendras žymes, 
taigi joje visados yra mažiau, negu atskirame reiškinyje; ji yra 
anemiška, blanki, sulyginus su „idėja“ platoniška prasme. Idė- 
jos yra tartum visos buities praelementai, daiktų pravaizdai, 
jose yra pasislėpusios visos galimybės, kurios, formoms su vie- 
na kita bekovojant, vis iš naujo yra stabdomos ir darkomos. 
Realus reiškinys tėra atlauža to, kas glūdi pravaizde. Taip, 
pavyzdžiui, „žmogaus idėja“ platoniškąja prasme yra kaip tik 
tai, kas nė viename atskirame reiškinyje visai neišeina aikštėn, 
bet yra įdėta į pravaizdą. Nuolatinis prajėgos aikvojimasis ne- 
:suskaitomiems gimuliams lygiai ir viena kitai priešingos gyve- 
nimo įtakos stelbia ją neleisdamos visiškai pasireikšti reiškinių 
pasaulyje. Goethe savo dramoje „Tasso“ sakydamas apie poe- 


tą: „Į mus jis, rodos, žiūri ir keistos dvasios jam mūs vietoje: 
vaidinas“ — bendrai charakterizuoja artistišką regėjimą. Dva- 
sios, kurios vaidinas dailininkui, tai yra kaip tik Platono idė- 
jos; atskiri žmonės primena jam tiktai tuos pratipus, kurių jie 
tėra blanki kopija, kuriais vienais jis tesidomi ir juos vienus 
tevaizduoja. Tuo būdu ir graikiška statula įkūnija daug dau- 
giau, negu tikrenybę, būtent: platonišką savo objekto idėją. Dai- 
lininkas, mano Schopenhaueris, suprantąs pasislėpusius ir vos 
težymius gamtos sumanymus; jis kalbas aiškiai ir lig galo tai, 
ką ji temikčiojanti, ir todėl formos grožį, kurs jai nevyksta tūk- 
stančius kartų, jis iškala kietame marmure ir, pastatęs ją prie- 
šais gamtą, tartum sako: „Juk to tu norėjai, ar ne tiesa?“ Taip 
dailininkas ima iš gamtos lūpų neištartą žodį, jis duoda dau- 
giau, negu ji sako, o tačiau tai, kas yra jos nuosavybė, tikrai 
pasireiškusia, nebestabdomą tikrenybę — per jį tiktai ji pasi- 
reiškia lig galo. Todėl Goethe sako: „Gamta negalėjo nupiešti 
„viso charakterio, dailininkas turi papildyti ko trūksta.“ Taigi dai- 
lininkas vaizduoja ne tik tai, kas jau yra paregėję šviesą ir tapę 
tikrenybe, ne, jis leidžiasi gilyn, į „motinų karalystę,“ vadinas, į 
dar negimusią, neišsemtą tikrenybę, kuri pasako jam visas savo 
paslaptis ir atidengia galimybes, kurios gal dar niekados nėra bu- 
| vusios tikrenybe, tačiau turi savo pagrindą to gyvenimo gemalo 
giliausioje esmėje. Pažiūrėkime į Ruysdael'io ąžuolą. Kas 
| čia atvaizduota, yra daug daugiau už duotąją tikrenybę. Ruys- 
| dael tartum sugauna plastinį principą to medžio, kuriam visai 
užaugti kliudo visur klimatas, žemės ypatybė, audros ir oras. 
"Tiktai dailininkas iš visų tų nuotrupų tesuvokia pravaizdą ir 
„vaizduoja jo visą, nieko nestabdomą pavidalą, taip, kad kuria- 
"mojo gyvenimo galia, jame esanti, graudžiai kalba į mus ir mes 
Ikome su šv. Pranciškum: „Mūsų brolis medis“. Tą patį ga- 
pasakyti ir apie tikrąjį portretavimo meną. Ir jo objektas. 
a portretuojamo žmogaus platoniškoji idėja. Tikras artistas. 
fotografuoja stovinčio prieš jį žmogaus, negaudo kokios nors 
venimo konsteliacijos atsitiktinės išraiškos, nesulaiko amži-. 
iems laikams greit praeinančių sielos nuotaikų, ne, jis sugau- 
| vyriausį plastinį principą, kurs yra to žmogaus pagrindas, 
det iš lauko Yr iš vidaus nuolat kliudomas, vis negali grynai ir 
spusiškai pasireikšti, Dėl tos priežasties tikras artistas savo 

vaizduojamus charakterius visumet stato į tokius konfliktus ir 
padėjimus, kuriuose jie yra priversti ištraukti iš savęs savo gi- 
liausią ir galutinę tiesą. Ir tikrai tuo būdu, vadinas, perkeldami 
Platono įdėjas į gyvenimo tikrenybę, kūrėjai teišsprendžia proble- 
mas, kurios nėra išsprendžiamos su paviršio žmonių charakteriais. 
Tuo tarpu grynos minties dailininkas, kaip, pavyzdžiui, Ibsen, 
bando protiškai išspręsti pav., ištekėjusios moters emancipacijos 
problemą; jis apvelka rūbais grynas sąvokas, užuot vaizdavęs pla- 
toniškas idėjas. Tikras dailininkas kurdamas negalvoja apie 
problemas; tikras žmonių gyvenimas ragina ji ieškoti pravaiz- 
dų ir paskui įkūnytas platoniškas idėjas įstatyti į tą gyvenimą 
— pažiūrėti, kaip jos užvaldo parodytąją tikrenybę ir kaip 
sprendžia tos tikrenybės koniliktus. Taigi emancipacijos klau- 
simas paragins jį pastatyti į tuos konfliktus visos, tikros mo- 
ters (ne nusmukusios smagenų moteriškės!) pirmavaizdį, mo- 
ters, kuri gyvena ir mąsto iš visos savo turtingos prigimties, ir 
liepti jai pasisemti tų konfliktų sprendimą iš savo giliausios tik- 
renybės, iš „motinų karalystės“, tokį sprendimą, kurio niekados 
niekas neras vien tiktai sąvokomis galvodamas apie tikrenybę. 
Ne blankios mintys, bet tik naujos ir negirdėtos jėgos tikrai te- 
kelia aukštyn ir ugdo žmonių gyvenimą. Ir kaip tik dailinin- 
kas kuria žmogystas, kurios, kad ir niekados nebuvusios, turi 
daugiau kraujo ir gyvybės, negu regimojo gyvenimo figūros; 
jis rodo žmones, kurie yra mums artimesni už mūsų geriausius, 
žinomiausius prietelius; jis prikelia paslėptą tikrenybę, jis duo- 
da daugiau tikrenybės, negu regimoji tikrenybė kad gali pa- 
tiekti. Ir ne dėl kokios pamokinamosios tendencijos, bet dėl 
tos pirmavaizdžius pasiekiančios jėgos dailės ir dailininko įtaka 
yra tikrai doriška. Dailininkas iškelia aikštėn elgimosi gali- 
mybes, kurios, berods, yra įdėtos į Žmogaus prigimties gelmes, 
bet kasdienio gyvenimo triukšme ir interesų kovoje lig šiol nėra 
dar pasireiškusios. Taip, Schleiermacherio nuomone, „Žmogaus 
Sūnus“ esąs, taip sakant, platoniška žmogaus idėja. Kristus at- 
nešąs į gyvenimą tikrojo žmogaus, tokio žmogaus, kokio norė- 
jęs Dievas, pirmavaizdį ir vaizduojas jį ne marmuru, bet kūnų 
ir„krauju, Jo asmenyje platoniškoji idėja gyva įsiveržianti į tik- 
renybę, stebuklingai stiprindama visame žmogaus gyvenime 
vykdomąją jėgą prieš tą galią, kuri stumia žmogų nusidėti, Ži- 

noma, Kristus reiškia dar be galo daugiau — tačiau Schleier- 
macherio nurodymas gali mums padėti suprasti platoniškos idė- 
jos esmę ir supratus nujausti vieną Kristaus veikalo dalį: kad 
Jis nesiliauja raginęs mus būti gyvenime tuo ir įkūnyti tai, kas 
tartum dieviška žmogaus idėja, yra įdėta į mus, bet dėl kovos 
žmogaus su žmogumi ir dėl visų tų tūkstančių materialaus gy- 
venimo reikalų ir vylių vis negali išsivystyti. 

Taigi tikroji dailė, kuri siekia vaizduoti pletoniškas idėjas, 
reiškia ne vylių pasaulį šalia tikrenybės, bet priešingai: ji kaip 
tik supažindina mus su giliausia gyvenimo ir žmogaus tikreny- 
be. Ir čia randame ryšį tarp dailės ir krikščionių religijos: 
krikščionių religija (čia tekalbame apie vieną jos esmės pusę) 
vaizduoja visai grynai ir konsekventiškai tą žmogaus prigimties 
jėgą, kuri šioje žemėje yra nuolat stabdoma ir kliudoma, ji rodo 
mūsų gryniausį „aš“ tokį, kokį kilniose valandėlėse nujaučia- 
me esant mūsų slapčiausią, neįvykūsią galimybę ir kokio trok- 
štame. Mes jaučiame: štai taip Žmogus turėtų gyventi ir elgtis! 
Iš ten esame be paliovos teisiami, teisiame patys save ir jau- 
čiame savo būklę esant nuodėmės ir nupuolimo būklę. Taigi, 
nors ir netikime į anapusinius visų daiktų pirmavaizdžius, tai 
vis dėlto Platono mokslas apie amžinąsias idėjas turi gilios 
prasmės ir gali dvasiškai priartinti mus prie aukštų tiesų. Jis 
įspėja mus, kad nepasinertumėm apčiuopiamoje ir regimoje tik- 
renybėje, veda mus į kuriamąsias sielos ir gyvenimo gelmes, ra- 
gindamas mus mąstyti ir elgtis tų gelmių dvasia, nesiduodant 
nustatomi nei suskilusiai ir sudarkytai regimajai tikrenybei, nei 
opiam mūsų pačių vidaus paviršiui. Platono valstybėje visuo- 
menė gyvena vidaus regėjimu nedaugelio žmonių, kurie orien- 
tuojas pagal amžinus daiktų pirmavaizdžius, ne pagal tuos vaiz- 
dus — šešėlius, kuriuos vadiname „tikrenybe“, nors jie visai ne- 
turi savyje ir neįkūnija „įvykdyto“ gyvenimo. Norėdamas pa- 
aiškinti skirtumą tarp principų -žmogaus, kuris žiūri į gilumą 
ir iš ten nustato savo gyvenimą, ir įsikibusios į paviršį minios, 
Platonas lygina tą teisingumo rūšį, „kurią sutinkame teismuo- 
se“, su teisingumo idėja, vadinas, su tobulai išgalvotu ir įvyk- 
„dytu teisingumu, kuriame su aukščiausia logika pasireiškia tam 
tikra ųiską suprantanti ir tvarkenti sielos jėga, galutinai griau- 
nanti savimylos ankštumą. Tai yra ta teisingumo rūšis, kurią 

ir Giotto vaizduoja Paduos arenoje: visais organais matančioji, 
viską perskverbiančioji teisybė, kurios nepapirks nei privilegi- 
juotų ir laimingų išlaukinis orumas bei tvarka, nei kenčiančių 
ir nuskriaustų aistra, kuri nuvokia visų išlaukinių ir vidujų pa- 
dėčių giliausias sąlygas ir moka pamatyti tiek blogį po gėriu, 
tiek gėrį po blogiu ir suvokti summa iniuria (aukščiausį netei- 
sėtumą), pasislėpusį už summum ius (aukščiausios teisės), Įsigi- 
linkime į socialios idėjos pirmovaizdį ir sulyginkime su juo 
visą nekonsekvenciją to, kas šios gadynės luomų kovoje 
skelbiasi abiejose pusėse „sociale idėja“, o tėra išlaukinių erzi- 
nimų ir nervinių reakcijų viešpatavimas ant socialinio etoso 
logikos — tuomet suprasime, ką manė Platonas, laukdamas .vi- 
suomenės ir atskiro žmogaus išganymo tiktai iš įsigilinimo į 
amžinąsias idėjas. 

Krikščionystėje tos idėjos tapo kūnu — tobula meilė, t0- 
bulas atleidimas, tobula auka išėjo aikštėn iš slėpyklos, kad at- 
skilęs nuo Dievo žmogus nusigręžtų nuo pusiautinumo ir vėl 
išmoktų elgtis pagal Dievo pirmamintį. Kristuje yra duotas 
pavyzdys žmogaus sielai, kaip begyvendama ji gali laimėti tai, 
kam yra Dievo paskirta. Kristus vaizduoja Dievo idėją žmo- 
gaus atžvilgiu: siela yra įkvėpta į organinį gyvenimą ne tam, 
kad pasinertų jo gyvuliškume, bet tam, kad nepaisydama jėgų 
ir dovanų padalinimo, priešintųs skaldymosi blūdui, viską suaustų 
į visumą ir ta tvarka gyventų. Taip suprasta visa žmonijos 
istorija yra kova amžinųjų idėjų su nuopuolio galybe, neregi- 
mojo pasaulio su regimojo pasaulio vaikų pasididžiavimu. 


10. PLATONAS IR šV. PAULIUS. 


Šv. Pauliaus mokslas apie įstatymo vergiją ir apie laisvę 
Kristuje šių laikų žmogui tėra nesuprantama scholastika; dau- 
giausia — jis mato jame surinktus tam tikro laikotarpio pri- 
tyrimus, bet niekados neateis jam į galvą mintis, kad čia yra 
pasakyta tai, kas turi amžinos vertės, kas ir jam galėtų duoti 
šviesos ir jėgos atspėti savo paties vidaus gyvenimo mįslėms. 
Jis nemato nė to, kad tas gyvenimo protestas prieš moralę, 
kurią pareiškė Nietsche, seniai yra išmąstytas ir išspręstas šv. 


25 


Pauliaus, kad šv. Paulius yra čia net daug naujoviškesnis už 
naujoviškiausią etiką, kuri ar visai neapsidirbo su Nietschės 
protesto giliausia prasme, ar padarė tai labai silpnai. 

Niekas negali šios gadynės žmogaus geriau prirengti su- 
prasti šv. Pauliaus laiškus, kaip studijavimas Platono kovos su 
sofistais — kaip tik dėl to, kad laikotarpis, kuriame Platonui 
teko ginti Dievo teisės prie žmogaus sielos, buvo visiško suge- 
dimo ir beribio subjektivizmo laikotarpis, ir kad Platonas daro 
tai kalbėdamas ne teologijos, bet giliausio subjektyvaus prity- 
rimo kalba. Platono menas pasireiškia tuo, kad jis moka paža- 
dinti giliausį sielos gyvenimą, juo pasirėmęs, pataisyti pavir- 
šutinį ir klaidingą asmeniško gyvenimo supratimą ir tuo būdu 
atstatyti visas tas tiesas, kurios buvo sugriautos laisvos asme- 
nybės vardu. Todėl jis nebando pamatuoti etikos iš lauko, bet 
pradeda psichologija, psichės santykiu su etosu; jis moko sielą 
nujausti visa, kas stelbia arba ugdo jos aukštesnį gyvenimą. 
Kaip kiekviena profesija veikianti sielą to, kurs ją varąs, taip 
ir visas mūsų elgimosi būdas lavinąs ar gadinąs mūsų sielą. 
Savimyla ir savęs apgalėjimas visai kitoniškai veikią, anot Pla- 
tono, (Gorgias) žmogaus sielos gyvenimą, ir tai žinanti nėmaž 
neklysdama kiekviena siela, kuri pasinerianti į tyliausias savo 
' prityrimo gelmes. Todėl nėra jokio reikalo toliau ginčytis dėl 
skirtumo tarp to, kas gera ir kas bloga, ir, kaip mėgstą daryti 
visų laikų sofistai, — iš regimosios nedorų darbų sėkmės išvesti, 
kad tikrenybė visai netvirtinanti ir nevykdanti sąžinės ištarų 

„įr kad nesą jokios dorinės pasaulio tvarkos. „Tu žinai savo 
sieloje aiškiausiai, o Polosai, — taip sako Platono Sokratas 
sofistams — kad tas nedorėlis yra nelaimingas, noriu iš tavęs 
| paties ištraukti tam liudijimą“. Ir Sokratas parodo, kad kiek- 
vienu nedoru darbu yra ne tik pašalinamas arba skriaudžiamas 
"Žmogus, ne tik griaunama ir niekinama visuomenės tvarka, bet 
dar pačioje sieloje yra užmušamas paslaptingas gyvenimas ir 
išpančiojamas kitas, kančios gyvenimas. Ir tiktai taip tesą 
galima, anot Platono, išaiškinti, kodėl nusikaltėlyje kyla rei- 
kalavimas atgailoti; jis jaučiąs, kad jo darbo sunkiausia išdava 
"esąs vis augąs jo sielos sugedimas ir kad toji liga tebūsianti pa- 
gydoma tmomet, jei jis savo noru atsižadėsiąs ko nors svarbaus 
ir kentėsiąs, ir taip įsimaišęs į savo paties gyvenimą, atstaty- 

siąs aukštesniojo gyvenimo autoritetą. Taip iš vidujo prityrimo 
Platonas įsigyja sąvoką sielos išganymo, kur visų išlaukinių 
maštabų ir visų nesutvarkytų palinkimų vietoje, turi nustatyti 
žmogaus elgesį. 

Graikuose ir dabar dar yra paprotys per Velykas patarnauti 
artimiems, neimant už tai užmokesnio. Tai yra daroma sielai 
išganyti ir todėl toks darbas vadinas „ “* — „tai, kas 
padaryta sielos gyvenimui“ Reikia žmogui suprasti, kad tai, 
kas atrodo teesant tiktai socialus darbas, nėra tiktai 

“, vadinas, visuomeninė vertybė, bet yra surišta su giliau- 
siu sielos gyvenimu ir net iš ten gauna savo tikrąją vertę. 


„ 


Visai tokia pat yra ir Platono psichagogijos prasmė. Jis 
nurodo mums, kad savęs apgalėjimas, kurio reikalauja iš mūsų 
visuomenė, yra kartu visai asmeninis turtas, išsivadavimas iš 
„organinių reikalų ir jaudinimų viešpatavimo, išėjimas iš egoiz- 
mo ankštumo, dvasios gyvenimo atpalaidojimas, ir kad todėl 
tikras paklusnumas niekados negali priešintis tikram asmeni- 
niam gyvenimui. 

Šia prasme Platonas nuolat stengias kovoti su paviršutiniu 
gyvenimo supratimu, kuriuo remdamasis suklaidintas žmogus 
reikalavime apgalėti save mato varžymą gyvo gyvenimo. Kai 
sofistai prikaišioja Sokratui, kad pagal jo mokslą, nebent nu- 
mirėliai ir akmens įkūnija tikrąjį žmogaus tikslą, Sokratas 
atsako paslaptingais Euripido žodžiais: „Kas žino, ar mūsų gy- 
venimas nėra veikiau mirtis, o mirtis — gyvenimas“, norėdamas 
tuo pažymėti, kokių paviršutinių esama visų tų sąvokų, pagal 
kurias sprendžia atitolęs nuo Dievo žmogus ir kurios stabdo jo 
paties aukščiausių jėgų augimą. 

Ką Platono išmintis tiktai vapalioja, tai įvykdo Kristus. 
Jis stato į aukščiausią šviesą visa tai, kas tikrai yra gyvenimas, 
“ Jis moka pataikinti į maištingo gyvybės geidulio giliausią esmę. 
„Zgo sum vita“, sako Jis — ir visas „išsigyvenimo“ trukš- 
mas yra nuteistas. Tačiau Platono stengimasis pagilinti 
gyvenimo sąvoką gali mums padėti suprasti šv. Pauliaus 
laiškus, kuriuose įstatymo vyrams yra aiškinama tų žodžių 
„Ego sum vita“ visa prasmė ir naujovė. Jei siela pažino savo 
amžinąjį gyvenimą ir jei ji paskui supreto, kad susivienijus 


su Kristumi gali dalyvauti dieviškame gyvenime, tai ji nuregi 
ir savo augimo šioje žemėje tikras sąlygas ir ima iš gyvenimo 
džiaugsmo ir laisvės meilės daryti tai, ką pirma darydavo iš 
paklusnumo įstatymui, arba ką atmesdavo priešindamos įsta- 
tymui. Žmogus yra tuomet „kitokia kreatūra“, viso jo gyvenimo 
sunkumo centras yra perkeltas į visai kitą pasaulį, negu tas, 
su kuriuo jis pirma buvo susivienijęs ir kuriame buvo pasinė- 
ręs, atkaklus ir patenkintas savim. Bet taip atmainyti žmogų 
tegali ne tikrojo gyvenimo aprašymas, bet jo tobulas įsikūniji- 
mas Išganytojo kančioje. 


11. VIDUJINĖ IR LAUKINĖ SAVIGINA. 


Juo gilyn eina Platono išmintyje tikro gyvenimo, sielos iš- 
ganymo ir dvasiško žmogaus paskyrimo supratimas, juo aiškiau 
skirias ten nuo visų išlaukinių gelbėjimosi ir gynimosi metodų 
dvasinės saviginos idėja. Ir savisaugos instinktas yra perkelia- 
mas iš biologiško saugumo srities į tobulos dvasiškos konsek- 
vencijos pasaulį, — ką Sokratas patvirtino savo mirtimi. Pla- 
tono dialoguose matome Anima immortalis kylant aukštyn iš 
visų mirties ir gyvenimo pančių, kaip prisikėlęs Kristus, ir se- 
kant savo vidaus šviesą — dėl to jau ir čia yra matomas kryžius: 
vis ryškiau išeina aikštėn, kad žmogus, kurs eina tokiu keliu ir 
„stumia šalin visas gyvuliškos gyvenimo kovos ginkluotas jėgas, 
norėdamas gyventi tikrai dvasiškai, palieka absoliučiai vienas 
ir sukelia prieš save žmonių pajuoką ir neapykantą. Dėl to 
dialoge „Phždrus“ sakoma apie išminčių: „Jis išeina iš žmonių 
bruzdėjimo ir skubėjimo painiavos ir visas priklauso savo pa- 
ties dieviškam gyvenimui, bet minia rodo jį pirštais sakyda- 
ma: jis yra kvailys, žiūrėkit, kvailys! Nes minia nežino, kad 
jis yra pripildytas Dievo.“ O „valstybėje“ pasakyta, kad jei 
tikrai tobulas teisingasis pasirodytų žmonių tarpe, tai jis būtų 
pakartas ir per veidą mušamas. Pats Sokratas sakosi aiškiai ži- 
nąs, kad jį pasmerksią mirti lygiai taip tikrai, kaip kad būtų 
pasmerktas mirti gydytojas, apskųstas kepėjo vaikų tribunolui 
šiais žodžiais: „Žiūrėkit, jis degina jus, jis piausto jus, nelei- 
džiaMWalgyti skanumynų, duoda jums karčių vaistų, jis yra jūsų 
neprietelius!“ 

Asmuo, kurs skiria tą dvasiškos saviginos pasaulį nuo pa- 
prasto gyvenimo, pasireiškia mums tą valandą, kai Kritonas 
ipuola į mokytojo kalėjimą, pranešdamas viską esant parengta 
bėgti. Kritonas dar tebekalba paprasto savisaugos instinkto 
stumiamas, jis visai užmiršta, kad tas, kurį jis- nori gelbėti, ats- 
tovauja kažkam daug aukštesniam už baimę prarasti kūno gy- 
vybę. Iš pradžios jis labai nustemba neradęs Sokrate jokio at- 
garsio, bet ūmai pajunta susigėdęs, kaip menkai jis ligšiol tesu- 
prato savo mokytoją; jis suvokia, kad Sokrato sieloje atsidarė 
visai naujas motyvų pasaulis, visai kitoniška gyvybės jėgos ka- 
ralystė ir kitoniška gelbėjimosi idėja, negu ta, kuri visados 
viešpatauja žmonių būvio kovoje. Čia turime tarsi preliudiją 
šiems žodžiams: „Mano karalystė nėra iš šio pasaulio“  Dia- 
loge „Gorgias“ tą naująją idėją apie gėrio saviginą pasaulyje 
Platonas vysto toliau ir sutraukia į žinomą posakį: „Geriau ne- 
teisybę kentėti, negu neteisybę daryti“ Kai sofistai prikaišiojo 
Sokratui, kad tas mokslas žeminąs tikrą vyrą, nes tas, kas taip 
manąs, negalįs apsiginti nuo iškoneveikimo ir skriaudos nei sa- 
vęs nei savųjų, kad jis turįs leistis mušamas per veidą ir apiplė- 
šiamas — Sokratas atsako, kad kaip tik jo priešų mokslas esąs. 
nieko daugiau, tik baili gyvybės gynimo filosofija, kuri lie- 
pianti žmogui, sau pačiam apginti, būti kiekvieno žemo, nekil- 
naus pavyzdžio vergu — 0 tai juk nėmaž nesutinka su vyriškų 
tvirtumu, Bet esąs kitas būdas apsiginti, galingesnis už visus 
išlaukinius būdus: kad neužsikrautumėm ant savęs kalčios, kad 
skirtumėmės su šiuo pasauliu nesusitepę, kad būtumėm ištikimi 
Dievui ir rūpintumėmės savo gyvenimu kitame pasaulyje... 

Neabejotina tiesa, kad tuo mokslu, jog geriau neteisybę 
kęsti, negu neteisybę daryti, jau yra pasiektas Kalno pamokslo: 
slenkstis. Senovės graikai kyla į tas aukštybės vis labiau gilin- 
dami idėją, kad žmogus turi nepajudinamai tvirtai laikytis prieš 
išlaukinį pasaulį, ir tuo prirengdami mus suprasti visą Kalno 
pamokslo prasmę ir neišvengiamą logiką. Solonas dar tebesakė 
teisingumą esant tame, kad savo priešams darome bloga, o prie- 
teliams gera, o Platono dialoguose jau visai aišku, kad kiekvie- 
nas atkeršijimas yra priklausymas išlaukinių erzinimų ir griež- 
tai priešinas nepriklausomo, iš vidaus nustatomo charakterio 
idealui. 

Kas sužinojo vieninteliai teisingą kelią, kas turi prieš akis 
sielos išganymą, tas besielgdamas neseks kitų žmonių pavyz- 
džiais, bet tvirtai darys savaip, neklausydamas nieko daugiau. 
Tas geležinis tvirtumas, tas dvasios atsiskyrimas nuo išlauki- 
nių jaudinimų pasaulio, yra paskutinis senovės išminties žodis. 
Krikščiomystė rodo mums dar aukštesnį laipsnį: „Laiminkite 


tuos, kurie jus keikia, darykite gera tiems, kurie jus neapken- 


čia, mylėkite savo neprietelius.“ Čia net ir senovės savigynos 
žvilgsniu yra reikalaujamas ir vykdomas aukščiausis dalykas: 
turime tiek nepriklausyti svetimo pavyzdžio, kad į piktumo dar- 
ba pajėgtumėm atsakyti meilės darbu. Tiktai toks elgimasis tepa- 
rodo, kad mirtingas žmogus yra tikrai išsivadavęs iš šio pasaulio 
ir yra valdovas Dievo pasaulio, 


12. KATARINA ADORNA GENUJIETĖ. 


Vargiai yra gilesnis Platono siekimo ir mąstymo tęsinys, 
tobulesnis parodymas to, ką krikščionybė yra pridėjusi prie 
platonizmo, už „pasikalbėjimus kūno su siela“, kuriuose šv. Ka- 
tarina genujietė surašė savo sielos prityrimus ir parodė savo 
atsiskyrimą nuo pasaulio ir sugrįžimą į jį. Ką sako jos raštai, 
o dar labiau jos gyvenimas, visa tai tiksliai atitinka Platono 
mokslą. Kaip Platonas, ji išeina iš giliausio sielos gyvenimo, 
kuri buvo įstrigusi į pasaulio pinkles, o paskui atbudo; dažnai 
randame beveik tuos pačius žodžius ir vaizdus, kaip „Fedone“; 
ir čia sutinkame tą dangiškąją meilę, kuri yra sielai įkvėpiama 
iš aukšto ir ragina ją išsivaduoti iš pojūčių pasaulio. Tik Kata- 
Tina daug akyliau už graikų filosofą atskiria ir suvokia tas įvai- 
rias sielos jėgas, kurių tvarka žmogaus sieloje yra: su- 
griauta; ji dar daug vaizdingiau už Platoną rodo tų priešinimųsi 
galią, kurie pačioje sieloje kyla prieš šaukimą išsivaduoti, pa- 
galiau savo siekiamojo tikslo tvirtumu ji toli pralenkia visus 
Platono išminties nujautimus. Jos dialogai aiškiai rodo, kad 
tikra mistika reiškia ne kažkokį ūkanotą jausmą, bet. kaip tik 
priešingai — ji daro galą visam neaiškiam sielos gyvenimo 
sumišimui, griežčiausia perskiria pamatines įvairių jėgų ir galių 
tendensįjas. Šia prasme mistika yra tikslus (exakt) mokslas 
apie giliausį žmogaus sielos gyvenimą. Ir nepadedant tokiam 


mistiškam regėjimui ir mistiškai sąmonei, net ir šviesiausia 
intelėktuali demonstracija neįstengia visai nušviesti religinės 
tiesos; protas yra tuomet šviesus, bet siela pasilieka tamsoje. 
Todėl siėlos kelrodžiai ir dvasiškas apšvietimas, tiekiamas tų 
dialogų, yra labai sekmingas vaistas nuo chaotingo ir drumsto 
panteizmo, kurio šiandien galime rasti ir krikščionių tarpe — 
imkime pavyzdžiui kad ir vadinamosios „Dievo sutvarkytosios“ 
tikrenybės garbinimą — ūkanotos svajonės, daugiau kenkiančios 
tikram rėligiškam dvasios pakilimui, negu atviriausis neigi- 
mas. "Tiktai tas, kas yra išmokęs grieščiausiai atskirti dvasios 
pasaulį nuo visų naturalių dalykų, tas tegali be jokio pavojaus. 
iš naujo susirišti su gyvenimu, 

Katarina Adorna gimė 1447 metais Genujoje; jos šeima buvo 
viena pirmutiių mieste; tėvas buvo Neapolio vicekaralium. 
Pasakoja, kad ji „maža S ėmė mindžioti didžiūnų 
puikybę ir biaurėtis kūno gėriais“. Laukinę partijų neapykantą 
ir begalinį aukštesniųjų luomų smaguriavimą ji atjautė taip gi- 
liai ir taip skaudžiai, kad nusprendė paaukoti už tai savo gyvė- 
nimą ir visa atsiduoti Kristaus meilei. Bet šeima reikalavo iš 
jos kitokios aukos, negu ji pati kad buvo sumaniusi: ilgas dviejų 
vyriausių miesto giminių ginčas turėjo būti užbaigtas tuo būdu, 
kad Katarina ištekėtų už Piesci giminės įpėdinio. Tai įvyko. 
Bet jos vyras pasirodė nesąs jos vertas, jis gyveno pasinėręs 
pasaulio linksmybėse; jos gyvenimas šalia jo buvo atskydas ir 
tuščias; pagaliau ir ji davės įtraukiama į tuštybių verpetą. Bet 
kaip tik tuomet jos sieloje pabudo iš naujo tas troškimas visiš- 
kai pasiaukoti, kurs jau buvo švietęs jos jaunystę; tas troškimas 
ėmė taip liepsnoti, kad privertė ją visai pasišvęsti didžiausiems. 
pavargėliams ir sunkiausiems ligoniams ir tarnauti jiems visai 
atsižadėjus savęs ir numarinus savyje naturalų žmogų. Tame 
darbe ji matė ne tik kelią į tikrą Kristaus meilės sekimą, bet 
ir priemonę dvasiai išmokti visai valdyti kūną, nervus ir vi- 
daus pasaulį. Savo jausmo stiprumu ji atvertė ir vyrą ir para-. 
gino jį persidanginti su ja į Genujos miesto ligoninę, kur ji at“ 
likdavo žemiausius ir kokčiausius darbus, įnešdama į visą apsiė- 
jimą su ligoniais asmeninio, savęs atsižadėjusio gelbėjimo ele- 
mento. *Jos darbas buvo toks didelis ir daugšališkas, kad praė- 
jus keleriems metams, ją pakėlė į didžiausios miesto ligoninės. 

vedėjas. Tačiau ir čia, nors labai sunkiai ir įvairiai darbuoda- 
mos, ji netapo Morta, bet paliko tikra Marija, kaip ir buvus, 
vadinas, jos gyvenimo tikslas buvo tobulinti savo sielą Dievo 
tiesos šviesoje. Ji sekė egoizmo veikimą lig tolimiausio savo 
sielos kampelio; visiškas išsivadavimas iš pasaulio, absoliuti 
“ vienybė su dieviškąja meile buvo jos nuolatinis tikslas; visas. 
išlaukinis darbavimasis tebuvo jai priemonė tam tikslui pasiekti; 
ji žinojo, kad visas tas išlaukinis veikimas tiek teturi vertės, kiek 
išteka iš ištyrintų šaltinių. 

Tokia dvasia, tokiu sielos gyvenimu pasirėmus, yra para- 

šyti tie „Sielos, kūno, egoizmo, proto, žmogaus prigimties ir 
. „Viešpaties Dievo pasikalbėjimai“*). 
Iš tų pasikalbėjimų išimsime čia svarbiausias vietas apie pa- 
grindinius žmogaus sielos klausimus, apie santykius tarp dvasinės 
ir materialinės žmogaus prigimties pusės — kaip Platonas kad 
kalbėjo savo galvojimuose. Katarina nagrinėja įvairius tų san- 
tykių galimumus, remdamos savo pačios prityrimu. Pirmas sky- 
rius vadinas: „Kaip siela ir kūnas ketina eiti išvien ir kaip 
juodu ima už tarpininkę savimylą.“ Čia yra rodomas tas ban- 
dymas, kurį šios gadynės žmonės mano buvus įvykdytą didžiau- 
siais graikų senovės laikais ir kuriuo jie patys norėtų pasiten- 
kinti. Tai yra bandymas nustatyti harmoningą pusiausvirą tarp 
kūno ir sielos tuo būdu, kad kiekvienai tų dviejų dalių yra duo- 
dama visa laisvė, išėmus tuos darbus, kurie „užgauna Dievą“. 

Ir štai Katarina rodo, kad pusiausvira ant tokio pagrindo 
"yra vylius. Kūniškas žmogus tolydžio ko nors reikalauja, 0 
savimyla greičiau susiriša su kūno, negu su dvasios reikalavi- 
mais, nes, neturėdama nieko bendro su gilesniuoju sielos gy- | 
venimu — kitaip jos nė būte nebūtų — ji tegali mylėti išlaukinį 
„aš“ ir jo pusę laikyti. Taigi kūno reikalavimai ir savimyla 
įkalbinėja sielai, kad ji turinti šiame gyvenime nužengti nuo 
savo troškimų aukštybių ir prisitaikinti prie pojūčių pasaulio. 
„Juk ne šiame pasaulyje tau reikia būti šventai — sako savi- 
myla — ne, šventumas turi atsirasti kitame pasaulyje. Tad imk 
„ dabar, ką gali gauti.“ O kūnas stengiasi jai paaiškinti, kad tik- 


* „Ltben und Schriften der heiligen Katharina von Genua“. Vo- 
| kiškai išvertė P. Lechner, Regensburg, 1859. 

tai gausiai tenkindama visus jo reikalavimus, ji teįgalėsianti su- 
sikaupti ir tepajėgsianti gyventi sau pačiai. Siela nusileido ir 


pamatė, kad nuo to jos nuolaidumo ir-taikumo kūno ir savimylos 


geiduliai vis labiau ėmė augti. „Tuo būdu siela pateko į begalę ir 
neišmatuojamą žemiškų džiaugsmų ir gėrių jūrą. Ir jie susi- 
vieniję taip ją atmainė, kad ji nebegalėjo nieko daugiau 
nei kalbėti nei mąstyti, tik tai, ko norėjo kūnas ir savimyla.“ 
(Palygink tokius pat Platono žodžius skyr. „Sielos išvadavi- 
mas“). Siela ėmė vis aiškiau jausti savo vis augančią nepriklau- 
somybę. Bijodama įpulti į melankoliją, ji ieškojo pramogų, kiek 
begalėdama, ir tarė savo paklydime: „Juk visos tos žemės gra- 
žybės ir pasaulio puikybės yra priemonė taip pat ir dieviškiems 
dalykams pažinti ir ragauti“ Tačiau taip nesulaikomai jai be- 
sinarstant kūriniuose, „jos įgimtas palinkimas į Dievą ėjo kas- 
dien mažyn. Lygiai kaip ir kūnas, ji mito gyvulišku valgiu, 
kiaulių valgiu.“ Bet kadangi sielos prigimtis reikalauja bega- 
lės, tai visas tas elgesys negalėjo jos pasotinti ir dėl to ji įpuolė 
į tą neramumą ir nepasitenkinimą, kuriuo Dievas nesiliaudamas 
duoda pajusti mūsų amžinajai daliai savo buvimą ir savo reika- 
lavimus. O kūnas, į kurio reikalus sutekėjo sielos gyvenimas, 
dėl to sielos įtaikumo, dėl to jos stengimosi pavesti jam visas 
savo gudraus proto ir neišsemiamos vaizduotės jėgas, rados be- 
galo geismingas ir tiesiog apsirgo. (Palygink mūsų galvoji- 
muose apie Platoną skyrių apie liguistą žmogaus padėtį). 
Tuomet siela tarė kūnui ir savimylai: „„Nusiminimas ima mane 
iš tos gėdos matant, kad nuvedėt mane į žemės dalykus, kuriuos 
maniau užlaikysiant mane ir jus, kol gausime drauge gyventi 
šiame pasaulyje. ; 

Į tas žabangas įsipainiojus, netekau malonės, apakau, pa- 
sijutau prispausta ir iš dvasios padaro paversta žemės padaru. | 
Ir štai dabar, vargšė, esu tokiame padėjime, kad niekur daugiau 
nebegaliu kreiptis, tik į žemę, kuri stumia mane į visus blo- 
gumus. ' Duoduos jums stumiama visur, kur tik jums patinka, 


„jūs nuvedėt mane taip toli, kad jau nemaž jums nebesiprie- 


šinų. 

Jūs mane pamažu taip pakreipėt, arba tikriau sakant, iš- 
kreipėt, kad mintu visu tuo, kuo ir jūs mintate. Mes esame tokie 
vienminčiai ir taip susivieniję, kad visa, ko jūs norite, ir aš 

noriu, lyg kokia neregė, taip, kad nors būdama siela, dvasinės 
prigimties, pavirtau tartum žemišku kūnu. O tu, savimyla, esi 
taip stipriai su mudviem surakinta ir laikai mudu taip neatski- 
riamai surištus, kad aš, vargšė, supančiota ir nutroškinta, esu 
lyg mirusi dvasios dalykams. 

Tartum aklas vidaus šviesai ir vidaus džiaugsmui, aš teregiu 
ir teragauju vien žemiškus ir kūniškus dalykus, ir nieko gero 
man daugiau nebelieka, tik tas vidujis prikaišiojimas, kurs man 
neduoda ramybės. Bet vis dar stengiuos, kiek begalėdama, tų 
žemės dalykų padedama, užmiršti pati save; mintu jais, pralei- 
“ džiu ir prarandu su jais savo laiką, kasdien stipriau jų priklau- 
sydama. Juo labiau taip tolstu nuo Dievo, juo labiau netinku 
pati sau, nes juk tolstu nuo savo aukščiausiojo turto, kurs yra 
Dievas.“ 

Netrukus galutinai prispausta siela pasijuto apsunkinta 
tokios daugybės nuodėmių ir tokio didelio nedėkingumo, kad 
nematydama niekur pagalbos, ji visai nustojo vilties kada nors 
išsivaduoti. Priėjo prie to, kad nuodėmė buvo jai ne tik maloni, 
bet ji dar gyrės nusidedanti. Juo daugiau malonės ji buvo turė- 
jusi, juo didesnis aklumas ir abejojimas ėmė viešpatauti jos šir- 
„Ž dyje, ir, žmoniškai protaujant, rodės, kad ji niekuomet nepajėgs 
iš jų išsivaduoti. Vienas Dievas savo begaliniu gerumu ir ma- 
| Jone tegalėjo dar ištraukti ją iš tos pelkės. Nes ji pati, siela, 
nenorėjo nieko daugiau, tik to, kas žemiška; visas jos skonis, jos 
džiaugsmas, meilė ir palinkimas buvo nukreipti tiktai į žemės 
dalykus. Viskas kita buvo jai taip nemiela, kad ji negalėjo apie 
tai nė kalbėti, ir taip koktu, kad jai dabar atrodė kartu tai, kas 
“pirma buvo saldus ir meilus valgis — 0 tai dėl to, kad dangiškas 
| skonis buvo virtęs žemiškų. 


13. SIELOS ATSIVERTIMAS. 


Siela, kai kurį laiką išgyvenus tokioje vergijoje ir daug pa- 
tagavus bei prityrus, kas jos ne tik niekados nepatenkino, bet 
kasdien vis labiau neramino ir žadino joje vis didesnio koktu- 
mo, aiškiai pajuto vieną dieną, kad tiktai pats Dievas tegali ją 
išgelbėti savo šviesa ir savo jėga ir iš naujo patraukti prie sa- 
| vęs. Ir ji tarė didžiausios baimės paimta: „Viešpatie, nuleisk 


3. Kristus ir žmogaus siela, 

man savo šviesos, kad išsivaduočiau iš tos žabangų daugy- 
bės!“ S 
Čia šventoji aprašo beveik neapsakomą vidaus prityrimą: 
kaip tame varge siela, tartum ūmai praregėjusi, pasijunta be 
paliovos mylima Dievo, kurs ją sutvėrė ir kurs visuose žmonių 
gyvenimo keliuose visados rūpinas, kad tylus geresniojo pasau- 
lio priminimas niekuomet nesiliautų veikęs mumyse ir mūsų. 
Ne taip griežtai, kad tuo būtų pašalinta mūsų laisvė, bet taip, 
kad tas geresnysis pasaulis vis iš naujo būtų prityrimo ir vidujo 
regėjimo statomas prieš mūsų dvasios akis. 

Bemąstydama apie Išganytojo mirties auką ir apie visus 
stebuklingus šventų sielų pavyzdžius, siela kankinė ūmai su- 
prato, kaip Dievas myli žmogaus sielą. Tos didžiausios meilės 
šviesoje ji ėmė „taip niekinti pati save, kad ėmė ją noras išpa- 
žinti savo nuodėmę viešai visam miestui. Ji nebegalėjo kalbėti 
nieko daugiau, tik šiuos žodžius: „O Viešpatie, gana pasaulio, 
gana nuodėmių!“ 

Apsišvietęs šios gadynės žmogus žiūri į tokius prityrimus, 
lyg i paskendusio ir niekados neatgaivinamo kažkokių dvasių 
pasaulio pasakas ir fantazijas. Bet tas šios gadynės žmogus pats 
juk yra nutraukęs ryšius su visomis tikrenybėmis — jis nepa- 
žįsta nei savo žmogiškos prigimties, nei tikrojo gyvenimo, nei 
visų daiktų Sutvėrėjo pasaulio, be kurio juk viskas lygiai taip 
pat kabo ore, kaip jis pats, šios gadynės prasimokėlis. "Todėl 
jam niekaip negalima pripažinti teisės spręsti, kas yra tikrenybė 
ir kas yra fantazija. Mokslo priemonėmis žmonės galėjo pažinti 
begalinį veikimą tų jėgų, kurių pagalba pasaulis yra laikomas iš 
lauko. Vienais pojūčiais suimame saulės šviesą, kuri yra vie- 
nintelis visos gyvybės šaltinis — argi tai taip netikėtina, kad 
lygiai esama ir kuriančiosios bei užlaikančiosios Meilės spin- 
duliuoto pasaulio ir aukščiausio visų mylinčių, vienijančių jėgų 
pasaulyje šaltinio, galios, teisiančios ir keršijančios kiekvieną 
marų atsiskydimą, kiekvieną atskilimą nuo aukos tiesos gyve- 
nime? 

Katarina Adorna vis stipriau ėmė jausti tą galią, nes vis 
giliau ėmė skleisti jai savo sielą. Dabar ji nusprendė pasikal- 
bėti M. kūnu ir su savimyla, norėdama nutraukti ligšiolinius 
santykius su jais. „Aš nebesirūpinsiu jūsų žala, kad jūs ir“ 


35 


gyvybės nustotumėt, kaip ir jūs kad nesirūpinot manim. Tiktai 
"šiuo keliu eidama, tikiuos jus taip įveikti, kad galėsiu pakilti 
viršum jūsų buities esmės. Kitą kartą aš buvau ponia, pra- 
džioje, kai rimtai buvau pasirinkusi savo vadovu dvasią. Bet 
paskui per apgaules ir vylius susibroliavai su manim ir mudu 
susitarėme su savimyla, kad viskas abiem pusėm labai naudingai 
bus sutvarkyta, jei nė vienas neviešpataus ant kito.“ 


14. PATIES SAVĘS PRIVERTIMAS. 

Juo stipryn ėjo ta naujoji sielos linkmė, juo ryškiau matė 
siela visą savo ligšiolinio elgimosi atbulumą ir žemumą. „Ne 
tik savo klaidas, bet ir visus netobulumus ir nereikalingus įpro- 
čius ji pamatė dabar, Dievui atidarius jai akis.“ Tai taip stip- 
riai uždegė jos troškimą visai išsivaduoti ir jos meilę prie Dievo, 
kad ji pasijuto turinti neišsemiamos ir nenuveikiamos jėgos 
parodyti žmogaus prigimties jėgoms — maištininkėms dvasios 
valdžią. Niekas taip aiškiai nenušviečia askėtiško mankštini- 
mosi giliausios prasmės, kaip ta sunki drausmė ir tas atsižadė- 
jimas, kuriuos Katarina sau dabar užsikrovė ir kuriais pasiryžo 
priversti kūną ir nesutvarkytą savimylą absoliučiai klausyti sa- 
vęs. Ji užsimanė neduoti savo kūnui ne tik tokių valgių, be 
kurių galima apsieiti, bet ir tų, kurie atrodo reikalingi. Kai 
žmogaus prigimtis skundžias visais tais atsižadėjimais ir reika- 
lauja bent dvasiško pasigėrėjimo, dvasia jai aiškina, kad tie 
vadinamieji dvasiškieji gėriai yra dvasiškų jėgų piktanaudojimas 
tų gėrių išvijimui, kad žmogaus prigimtis turinti pirmiau per 
sunkius vargus apsivalyti, tuomet tiktai ji mokėsianti tikrai 
dalyvauti dvasios gyvenime. | 

„Žiūriu į tave, kaip į ligonį, ir dėl to teduosiu tau to, kas 
tinka ligoniui. Jei tu sakai, kad esą dvasios gėrių, kuriuos Die- 
vas davė ir kurie nekenkia, tai žinok, tavo protas yra per glau- 
džiai surištas su kūnu ir dėl to negali teisingai spręsti, o aš 
tesiekiu grynąją meilę, kuri neprisiriša prie jokio daikto, tie- 
kiančio kūno ar dvasios gėrio. Sakau tau, kas nori suimti Dievą 
visai grynai ir aiškiai, tas būtinai turi bėgti nuo tų dalykų. 
Grynai Dievo meilei jie yra, lyg nuodai. Jie kliudo pasiekti to- 
bulą gėrh kurs yra pats Dievas, Dievas grynas, be jokių žmo- 
giškumo priemaišų.“ 

„Aš noriu pirma išvalyti namus, o paskui papuošti ir pri- 
statyti gerų daiktų, kurie ne pasigėrėjimo tiekia man ir tau, 
bet tave ir mane džiugina. Ir kad tu sakaisi negalįs ištverti, 
tai žinok, tu turi ištverti. Kas nėra padaroma per vienus metus, 
tai padaroma per dešimtį. Aš nepailsiu bekovodama su tavim, 
nes noriu nugalėti, kad tai ir kažin kiek kaštuotų. Noriu nusi- 
kratyti ta tavo prievarta, kitaip niekados neturėsiu ramybės. 
Tu esi man tulžis ir nuodai kiekviename valgyje, kurį valgau. 
Kol nenumarinsiu tavęs, niekados neturėsiu ramybės, nes iš 
tavęs galiu laukti blogiausių dalykų, kokių tik moki. Ir aš 
taip darysiu norėdama greičiau išsivaduoti iš tavo nagų. Ta- 
čiau visas tas blogis, kurio tau padarysiu, eis tavo naudai ir 
laimei. 

Taigi pranešu tau: pradžiai noriu, kad pabandytumei, kas 
yra paklusnumas, kad būtumei nusižeminęs ir kiekvienam pasi- 
davęs. Ir kad įprastumei, turi darbuotis ir savo darbu užlaikyti 
save. Noriu taip pat, kad šaukiamas visados eitumei prie gerų 
darbų, pas ligonis ir pavargėlius, niekumet neišsikalbinėdamas. 
Turi dirbti visa, ką liepsiu tau, vidaus balso stumiama, turi 
valyti visus nešvarumus, pamatytus pas ligonius; ir jei pašauks 
tave besikalbant su Dievu, turi viską mesti ir skubėti ten, kur 
esi šaukiamas ir vedamas. Nežiūrėk, kas yra, kurs tave šaukia, 
nei kas yra, ką turi dirbti. Noriu, kad tu nieko nesirinktumei; 
kiekvieno kito žmogaus valia turi būti tavo valia, o savo paties 
valios neprivalai daryti niekumet. 

Taip mankštinsiu tave tol, kol matysiu tai esant reikalinga, 
nes noriu išnaikinti tavyje visų norų ir nenorų netvarką, kokių 
tik gali turėti šiame gyvenime. Noriu pašalinti iš tavęs visą 
netobulumą, kad niekados nesiremtumei tuo, kas tau malonu 
ar nemalonu, visai taip, lyg kad būtumei miręs. Ar taip yra, 
parodys man prityrimas. Nes vis taip bandysiu tave, kaip man 
atrodys reikalinga mano pasirinktajam tikslui pasiekti. Ir jei 
liepus tau padaryti kokį koktų darbą, pamatysiu, kad esi' jautrus 
ir bjauriesi, tol varginsiu tave tuo darbu, kol jo nei bejausi, nei 
bematysi. Taip pat nenoriu, kad su kuo nors susiprieteliautu- 
mei, nei kad ypatingai būtumei prisirišęs prie savo giminių; 
bet noriu, kad mylėtumei visus žmones, ypatingai neišskirda- 
mas nieko — beturčius ir turtuolius, prietelius ir gentis. Neno- 

riu, kad savo širdyje darytumei skirtumą tarp vieno ir kito, nei 
kad su kuo prieteliautumeis, nors tai būtų ir labai religingas ir 
dvasingas žmogus, nei kad vaikščiotumei pas ką iš prietelystės. 
Užtenka tau eiti tuomet, kaip jau sakyta, kai tave šauks. 

„Pasakius tai žmogaus prigimčiai, dvasia ėmė viską vykdyti 
šiuo būdu: pirmų pirmiausia ji įvarė tą prigimtį į tokį neturtą, 
kad ji nebūtų galėjusi gyventi, jei Dievas nebūtų jai parūpinęs 
išmaldos. Paskui, kai gailestingos moters prašė ją lankyti pa- 
vargėlius ir tarnauti jiems, ji nuolat prie jų darbavos, ieškodama 
žmogystų, pilnų nešvarumo, gyvių ir beveik nepakeliamai su- 
puvusių. Buvo ligonių, šaukiančių baisius nusiminimo žodžius. 
Toks didelis buvo jų vargas ir skurdas. Įeidama į tokias vietas, 
ji tardavos įžengianti į kapą, kurio baisėtis turi kiekvieno žmo- 
gaus prigimtis. Bet ji, priešingai, troško juos lytėti, norėdama 
atgaivinti jų sielą ir kūną. 

„Kartais užeidavo ji ligonis, kurie ne tik buvo nešvarūs ir 
bjaurūs, bet dar visados rėkė skųsdami savo slaugytojus, burno- 
dami juos į akis. Ji eidavo ir pas šv. Lozoriaus pavargėlius, kur 
rasdavo didelį vargą. Tartum dvasia pati nusiuntė ją ten, no- 
rėdama parodyti visą sutvėrimo vargą ir visas kančias. Taip 
besimankštindama, ji rasdavo daug blogesnių dalykų, negu buvo 
tikėjusis. 

Norėdama dar labiau sunaikinti savo žmogišką prigimtį, 
dvasia pasakė jai, ką jai reikia daryti, jei ras pas pavargėlius 
nešvarumų ir gyvių ir jei palytėjus juos, ims ją noras vemti. 
„Paimk — tarė ji — kelius gyvius ir, įsidėjus į burną, suval- 
gyk, jei nori išsivaduoti iš tos vymos. Išgirdus tai, žmogaus 
prigimtis baisiai išsigando. Tačiau netrukus ji pasiryžo tai 
padaryti, ir padariusi pasijuto išsivadavus. Nes privertus save, 
ilgai nemąstydama, tai padaryti, ji ėmė tuos gyvius ir kitus 
kokčius daiktus, kaip imami vaistai; ir tie vaistai pagydė ją 
nuo to bjaurėjimosi ir vėmimo, ir dar taip stipriai, kad ji paskui 
nėmaž to nepaisė ir buvo laisva. Ji imdavo į burną nešvarius 
daiktus, tartum tai būtų buvusios brangios perlos. 

„Paskui dvasia parodė jai dar kitokias vargo rūšis: asmenis, 
turinčius nepagydomų ydų ir vočių, kurie kartais taip bjauriai 
dvokė, Rd beveik negalima buvo arti stovėti. Bet dvasia pa- 
ragino ją daryti visa, kas buvo reikalinga. Ji pasijuto esanti 

priversta padaryti su tais puvėsiais taip pat, kaip kad darė su 
ką tik minėtaisiais gyviais. 

Visi tie dalykai buvo Žmogaus prigimčiai tokie baisūs, kad 
naturaliu būdu nebuvo padaromi. Rodės, kad jų tikslas — nu- 
marinti žmogų. Tačiau, kadangi ji verste vertė save, iš to 
smurto pačiai sau išeidavo džiaugsmas, kurs tiekdavo jai vis 
daugiau drąsos kitiems darbams, leido net pakęsti be galo ne- 
kantrius asmenis ir padėjo priprasti prie kitų panašių marini- 
mųsi. Taip daryti dvasia liepė prigimčiai trejus metus, nuolat 
duodama jai ir vidujo užsiėmimo, vadinas, liepdama jai dirbti 
tuos išlaukinius darbus neraginamai ir neguodžiamai. Ir tol ji 
liepė jai ištverti, kol įsitikino, kad ji tapo jau visai abejinga.“ 


15. DVASIOS PAŽANGA. 


Toliau parodoma, kaip tas Dievo pagamintasis susiprati- 
mas, sykį pradėjęs stipriai veikti, nesulaikomai stumia vis pir- 
myn malonę, jėgą ir pažinimą savęs. „Juo žmogus naudojas 
malone ir vykdo ją, juo ji auga. Einant didyn darbui, auga ir 
malonė.“ Iš to išeina, kad žmogus kartą pradėjęs rimtai va- 
duoti savo sielą iš nepastovių dalykų viešpatavimo, vis giliau 
supranta, kaip labai siela, tariantis jau pasiekusi Dievą, dar te- 
bėra pilna pačios savęs, kaip ji, pasinaudodama tuo išsivada- 
vimu ir pakilimu, ima net tenkintis pati savim. Tuomet ateina 
valanda, kada Dievo apžertoji dvasia sako: „Dabar laikas pada- 
ryti sielai tai, ką ji man padarė. Daug metų išbuvau po jos 
valdžia, neapsakomai nuožmiai iš namų ištremta“ Taigi dabar 
dvasia — vadinas, aukštesnioji, malonės paliestoji sielos jėga — 
trokšta pritraukti prie savęs visą sielą, taip pat viešpatauti ant 
jos, kaip ji kad viešpatavo ant kūno, kas irgi tėra įvykdoma 
persiskiriant ir kenčiant. Dvasia apreiškia sielai, kaip siela iš 
visų tų paskutiniųjų metų prityrimų, iš atgailos, išpažinimo ir 
kitų darbų visados gėrėdamos imdavo „savo dalį“ ir tai, ką 
jautė, laikė savo nuopelnu, užuot viską gryna širdimi atidavus 
Dievui. Kokios gilios prasmės yra tame, kad dvasia, atėjus atsi- 
žadėjimo laikui, atima iš sielos net ir nuodėmklausį: juk yra 
tokių sielos padėjimų, kada žmogus taip dar nesijaučia pats 
save apgaudinėjąs, kad intimaus pasikalbėjimo žodžiai dar gali 

patvirtinti sielos klaidingas nuomones apie pačią save. Siela, 
kuri per metų metus buvo įsipainiojusi į pasaulio dalykus ir 
pasinėrusi visokiuose niekuose, negalės tikrai pribręsti aukš- 
tesniam gyvenimui, jei visas jos gyvenimas ir veikimas nebus 
kai kuriam laikui nustelbtas, kad giliai įleidęs šaknis palinki- 
mas save apgaudinėti, grožėtis savimi ir kitokios rūšies naivus 
džiaugimasis savim negautų vis naujo maisto. Tik tuomet siela 
gali būti indas aukštesniems dalykams, kaip pirma klysdama 
buvo indas kūno gyvenimui, 

Toliau „pasikalbėjimai“ rodo, kaip vidaus prityrimai galu- 
tinai valosi. Matome sielą, kuri savo pačios tvirtos, malonės 
vis labiau nušviestos dvasios yra vedama per tokį atsižadėjimo 
ir vidujo suskilimo laikotarpį — kol ji pagalios tuo, ką ji vadina 
dangiškąja meile, visai apgali savimylą, grąžindama tuo būdu 
į tikrą sveikatą ir žmogaus prigimtį. 

Kas čia įvykdyta Kristaus šviesoje ir pareikšta žodžiais, 
tai įsigys vis gilesnės prasmės, kai dabarties žmogus vis aiškiau 
ims matyti tą padėjimą, į kurį įstūmė žmogaus sielą ir visą pri- 
gimtį nepažaboti žemiški troškimai, putlumas ir savimyla. Tuo- 
met vėl atsiras žmonių, kurie tyliai ir laisvai žengs tais vidujo 
atgimimo keliais, kuriais su nepakeliama jėga ir neklystančiu 
aiškumu ėjo Katarina Adorna. Dar mums bukštu to — bet ateis 
laikas, kada daugelyje sielų baimė savo pačių padėjimo nugalės 
kiekvieną kitą baimę. 


Antrasis skyrius 


Noras gyventi 
1. SCHOPENHAUERIS KAIP AUKLĖTOJAS. 


Yra du keliu gelbėti šios gadynės žmogaus sielai, įsistigu- 
siai į regimuosius dalykus: galime pažadinti tikrąjį sielos gy- 
venimą, kad žmogus, iš aukšto įkvėptas, susiprastų esąs paskirtas 
dvasiškam gyvenimui ir išsižadėtų savo naivios vienybės su re- 
gimuoju pasauliu. Bet galime pradėti ir iš apačios, taip nu- 
traukdami visas uždangas nuo šio pojučių pasaulio vidujės 
esmės, kad išnyktų visos iliuzijos, kuriomis apgaudinėjami gyve- 
nimo geiduliai, neleisdami pamatyti tikroje šviesoje savo lie- 
piamo mums čia žemėje vaidinti beprasmiško spektaklio. Ir 
šiuo keliu einant, galima sugriauti mnaivyų pasaulio teigimą ir 
išmokyti žmogų dvasiškai susikaupti, iš ko paskui gali kilti 
tas tikras neligiškas pasaulio teigimas, kurs griežtai skirias nuo 
panteistiško kūniškai antkūniško žmogaus dujotumo. Pirmasis 
būdas yra Platono būdas, antrasis — Schopenhauerio. Abudu 
turi veikti drauge, norint šių laikų žmogų išvesti iš jo pakly- 
dimų ir pastatyti į tokią vietą, iš kurios tinkamai galėtų žiūrėti 
į save ir į pasaulį. Realistinė Schopenhauerio metoda turi ypa- 
tingos reikšmės dar labai giliai įklimpusiam į romantiką ir 
abstrakciją šių laikų materializmo idealistui. Schopenhauerio 
veikalas „Die Welt als Wille und Vorstellung“ (Pasaulis kaip 
valia ir vaizdavimasis.) tik atrodo grynai filosofiška knyga, bet 
tiesą sakant, tai yra tikrenybės mokslas, turįs begalinės paži- 
nimo jėgos, tiesos jausmo triumfas ant viso to melo pasaulio, 
kurs kūniškam žmąpgui neleidžia tikrai pamatyti nei savo paties, 
nei pasaulio turinio. Schopenhauerio knyga, nors ir stovėdama 
anapus krikščionių tikėjimo ribų, gerai rengia prie krikščionių 
religijos kaip tik šiais pasauliškų iliuzijų, gamtos. romantikos 
ir žmogaus dievinimo laikais. Pirma reikia sudaužyti dievai- 
čius i* parodyti apgaules, tik tuomet Dievas vėl ims būti klau- 
somas. 

Nietsche kartą pasakė: prieš pasitikint kokiu nors mąsty- | 
tojų, reikią paklausti: „Ar jis yra tikras, jėgingas žmogus skaus- | ; 
muose ir geismuose, ar tik tarškanti mąstomoji ir skaičiuoja- | 
moji mašina?“ Nietsche nematė, kad tas paklausimas pataiko 
į jo paties filosofijos silpniausią vietą. Nes sunkiausis prie- 
kaištas Nietschei yra kaip tik tas, kad jo filosofija yra nuausta 
iš abstraktaus galvojimo. Antžmogio filosofe nebuvo nėmaž 
tikro antžmogio, jis neturėjo jokių gyvų santykių su tomis de- 
moniškomis jėgomis, kurias garbino, jis buvo kiaurai apoliniš- 
kas žmogus, trokštąs dioniziškos valios galybės. Tuo tarpu 
Schopenhaueris turi pačiame savyje visą tą geidulių galybę, 
apie kurią kalba, ir kaip tik dėl to, kad jis žino visą tos galybės 
stiprumą ir patiria jos tragizmą, jis yra pasaulio apgalėjimo 
filosofas. Tą Schopenhauerio kompetentingumą Nietsche pri- 
pažino, pats to nenujausdamas, kai citavo šiuos žodžius, kuriais 
Schopenhaueris, geidulių prispaustas, aprašo dvasiškai išsiva- 
davusį žmogų: 

„Štai yra ta beskausmė būklė, kurią Epikuras vadino 
aukščiausiu turtu ir dievų būkle: valandėlei išsivaduojame iš 
įžulaus valios veržimosi, švenčiame katorgiško valios darbo sa- 
batą, Iksiono ratas sustoja.“ 

Čia prideda Nietsche savo pastabą: „Koks žodžių nuožmu- 
mas! Kokie kančios ir ilgo atbodumo vaizdai! Matyti, kad jis 
nori išsivaduoti iš torturų.“ Taip yra: Nietsche fantazijuoja, 
o Schopenhaueris rašo tai, ką žvairiomis akimis suseka savyje 
ir aplink save. Skaitydami Schopenhauerį, jaučiame, kad ne 
žmogus čia kalba apie gamtą, ne, gamta pati pasakoja savo gi- 
liausią esmę. Schopenhaueryje ji tartum pati save suvokia, ji 
yra jo priversta pasisakyti — nenoromis, nes juk iliuzija yra 
gamtos priemonė dvasiai pavergti. 

Nietsche pasakoja vieną senovės graikų legendą, kuri pa- 
deda mums ypatingai aiškiai nušviesti Schopenhauerio pasau- 
lio pažinimo esmę ir vidujo priešinimosi tam pažinimui stip- 
rumą. Karalius Midas vieną kartą ilgai ieškojęs miške seno 
miško dievaičio Sileno, Dionizo palydovo. Galų gale suradęs, 
paklausęs jį, kas žmogui esą visų geriausia. Silenas iš pradžios 
tylėjęs,*paskui, žvarbiu balsu nusijuokęs, taręs: „O menkoji 
vienos dienos gimine, atsitikimo ir rūpesčio vaikai! Kam tu 


mane verti pasakyti tai, ko bevelytumei negirdėjęs? Tam visų 
geriausis dalykas yra tai, ko niekados nepasieksi: negimti, ne- 
būti, būti nieku. O antras geriausis dalykas tau yra: veikiai 
mirti.“ 

Charakteringa, kad tas neigimas yra čia įdėtas ne į Apolio, 
bet į Dionizo palydovo lūpas. Dioniziškas Silenas yra čia sim- 
bolis viso niekados nenurimstančio gamtiško geidimo, kurs nuo- 
latinėmis iliuzijomis traukia žmogų į savo tarnystę, bet savo 
giliausiame branduolyje yra aklas ir beprasmis gyvenimas ir 
mirimas. Kad tas aklas noras gyventi galėtų kalbėti, kaip kalba 
per Sileną, tik tuomet jis teatskleistų savo „tikrą esmę, tokią, 
kokia ji atrodo be Majos skraistės. Bet Majos skraistė pati yra 
viena tų viliojamųjų priemonių, kuriomis noras gyventi priver- 
čia individą aukotis ir vargti būviui išsikovoti ir rūšiai užlai- 
kyti. Todėl simbolinga, kad Silenas iš paskutiniosios spirias 
nesakyti savo paslapties; gamta mumyse pačiuose desperatiš- 
kai ginas, intelekto prisispyrus klausiama, kokia yra jos im- 
pulsų prasmė ir vertė, ji apsupa mus apgaulių rūku, kad smal- 
siai neklausinėdami, aklai rūpintumėmės jos tikslais, kaip savo 
pačių tikslais. Pačiame Schopenhaueryje glūdi Silenas ir ka- 
ralius, geismas ir intelektas; jame pačiame miško dievaitis yra 
statomas prieš karalių ir verčiamas duoti atsakymą. Kaip ne- 
permaldaujamai jis klausinėja gamtą pačiame savyje ir ne sa- 
vyje, kokia yra jos giliausia esmė, tai rodo jo tvirtinimas, kad 
tiesos tyrinėtojas turįs, kaip karalius Edipas, negailestingai vis 
toliau klausinėti, nors tikėtųs sulaukęs ir baisiausio paaiškini- 
mo. Ir teisingai jis nurodo, kaip mažai yra pasaulyje mylimas 
ir gerbiamas toks nepaperkamas tiesos jausmas. „Sakymas tie- 
sos atrodo didžiumai žmonių pykčio giežimu, nes savo išsisu- 
kinėjimų ir pusiautinumų konservavimą. jie laiko žmoniškumo 
pareiga manydami, kad kas taip ardo jų žaislelius, tas turi būti 
labai blogas žmogus.“ 


2. TIKRENYBĖS MOKSLAS. 


Schopenhaueris kad ir dėl to vieno yra nesulyginamas auk- 
lėtoja» ieškantiems tiesos, kad jis, lygiai kaip Platonas, nukrei- 
pia žmogų nuo visų abstrakcijų ir verčia kuogreičiausiai pa- 

žinti save ir kuo akyliausiai pastebėti tikrą gyvenimą. „Moks- 
linčiai — sako jis — yra tie, kurie yra skaitę knygas, o mąsty- 
tojai, genijai, pasaulio švietėjai ir žmonių padermės stumėjai 
yra tie, kurie betarpiškai yra skaitę pasaulio knygą.“ Skaityti 
betarpiškai pasaulio knygą jis ir nori išmokyti. Žodžiai, pa- 
sakyti apie Sokratą, kad jis parnešęs filosofiją iš dangaus at- 
gal į žemę, ypatingai yra pritaikinami ir prie Schopenhauerio. 
Jo filosofija yra protestas prieš abstrakčią vokišką spekuliaciją, 
kuri aiškino pasaulį esant proto procesą. „Mano filosofija — 
prisipažįsta jis — kalba ne apie aną pasaulį, bet apie šį pasaulį; 
ji yra imanenti, ji skaito pasaulį, kaip jeroglifų lentelę, kurios 
radau raktą.“ Jis įsakmiai remias tuo, kad jam daug bekeliau- 
jant, jo dvasia iš pat ankstyvos jaunystės buvo maitinama tikre- 
nybės dėmėjimusi. „Tuo būdu, lyg dar neprisisavinęs visų pri- 
imtųjų nuomonių apie daiktus, jau buvau išmokęs, kas yra daik- 
tai ir kokie jie yra.“ 

Kadangi visas jo mokslas tyrinėja daiktų branduolį, tai, 
žinoma, jis tegali mums išaiškinti juos ne abstrakčiomis deduk- 
cijomis, bet tiktai atidarydamas mūsų akis ir versdamas mus 
pamatyti tokius dalykus, nuo kurių norėtumėm nukreipti žvil- 
gesį, nes taip liepia mums reikalavimas savigarbos, kūniškų 
pasigėrėjimų ir iliuzijų. „Mano filosofijos negali suprasti tas, 
kas pats jos neturi“ — sako jis, tuo paskirdamas savo mokslui 
panašią rolę, kaip Sokratas savo: vadinas, esamąjį, bet aiškia 
sąmone nepavirtusį pažinimą savęs ir gyvenimo pastebėjimą 
žadinti ir daryti iš to neišvengiamas išvadas. "Tam atsikreipi- 
mui į tikrenybę charakteringas yra šis Schopenhauerio pasa- 
kojimas, kurs bematant įveda mus į jo žiūrėjimo būdo esmę. 

„Vienas keleivis pasakojas pamatęs kartą Javoje beribį lau- 
ką, visą primestą griaučių, ir pamanė jį esant mūšio lauką. Bet 
tai būta griaučių milžiniškų vėžlių, kurie eidami iš jūros į lauką 
dėti kiaušinių, yra užpuolami laukinių šunų. Šunes, paguldę 
juos aukštinakus, plėšia jiems pilvus ir ryja gyvus. Tuos šunes 
puola paskui medžiotojai. Visas tas vargas atsikartoja iš metų 
į metus. Taigi tam gimsta visi tie vėžliai. Už kieno nusikal- 
timą jie gauna kentėti tokias kančias? Kam visa ta baisioji 
scena? *Į tai atsakymas toks: taip pasireiškia noras gyventi. 
Įsižiūrėkime į ją ir gaudykime ją visuose jos įsikūnijimuose, 

tuomet suprasime pasaulio esmę..., bet ne tuomet, kai kon- 
struuosime bendras sąvokas ir statysime ant jų kortų namelius,“ 

Šiuose žodžiuose yra visas Schopenhaueris. Jis verčia mus, 
pasirėmus tais sudraskytais vėžliais, kaip kokiu gamtos įvykių 
fokusu, pažinti vyriausįjį pasaulio brėžį, norą gyventi, visą jo 
draskymo ir draskymosi tragediją. Ir paskui jis verčia mus 
prisipažinti sau patiems, kad ta akloji gamtos valia ir į mūsų 
pačių vyriausius motyvus įeina daug dažniau i“ daug galingiau, 
negu mūsų kultūringa puikybė kad norėtų pripažinti, ir kad 
tiktai rečiausiuose, išimtinuose žmogaus padėjimuose šio gei- 
dimo galybė esti tai valandėlei, arba visai sutrupinta. Ir tam 
vidujam išsivadavimui įvykus, siela baisėdamos kreipiantis ša- 
lin nuo viso tokio elgimosi ir stengiantis išsiliuosuoti iš jo iš 
vidaus ir iš lauko ir nusivalyti. Todėl tikroji visų laikų išmintis 
vienu balsų sakanti dvasią esant grieščiausiai priešingą pasau- 
liui, o antra vertus, naivus pasidavimas tam norui gyventi esąs 
tikriausias dvasios menkumo ženklas. 


3. PASAULIO ESMĖ. 


Šioje knygoje, žinoma, neketiname dėstyti viso Schopen- 
hauerio minčių pasaulio, norime tik nurodyti tai, kas yra ypa- 
tingai svarbu mūsų čia pasistatytajam uždaviniui — parodyti 
dvasios kelią šios gadynės žmogui, vadinas, išvesti jį iš naivaus 
pasaulio dievinimo. 

Pirmieji trys Schopenhauerio veikalo „Die Welt als Wille 
und Vorstellung“ skyriai yra pilni kreatūros dejavimų ir aima- 
navimų. Ten parodyta, kaip noras gyventi, aklasis pasaulio 
geidimas, objektyvuojasi nesuskaitomuose gyvenimo pasireiški- 
muose giliai, lig pat slapčiausių žmogaus motyvų. Tai yra 
„vienas ir tas pats noras, kuris visame kame gyvena ir pasi- 
reiškia, tik jo pasireiškimai kovoja patys su savim ir patys 
save mirtinai drasko.“ Antroji dalis rodo, kaip toji pasaulio 
esmė pasireiškia antnormaliame intelekte, kurs eidamas tam no- 
rui baudžiavą, nėra betgi visai jo išnaudojamas ir dėl to nėra 
priverstas vesti jo reikalus, gali pažinti pasaulį objektyviai, 
vadinas, nepriklausydamas geidimo naudos. Trečioji dalis pa- 
matuoja tai, ką Schopenhaueris vadina noro gyventi neigimu. 

Tas neigimas yra jam išdava to objektyvaus įsigilinimo į pasau- 
lio jėgos esmę, kurį pasiekiąs iš noro išsivadavęs genialus 
regėjimas ir gailestingumas, nes gailestingumas irgi vaduoja 
žmogų iš jo apriboto, atsitiktino gyvenimo prityrimo ir stato 
jem prieš akis buities visumą. „Šia prasme jis rodo mums tą 
didelį lauką, kuriame vieni naikina kitus, trokšdami gyventi, 
laikytis, eiti stipryn; jis išjuokia „pažangų plebsą“, kurs isto- 
rijoje mato vystymąsi gėrio linkui; jis tvirtina, kad istorija 
tepasakojanti mums vien bukštų, sunkų ir chaotingą žmonijos 
sapną, kuriame likimas beprasmiškai susipina ir sklaidos, lyg 
debesys vasaros audringomis dienomis. Ir asmens gyvenime 
laimė ir gėris tesą fata-morgana, kuri pasirodo arti mums 
tolumoje vyliodama ir dingstanti arčiau priėjus. Dideli 
gyvenimo kapai esą tiktai iš lauko menkai nutinkuoti sekliu ir 
kvailu plačiosios minios draugiškumu, kuri kaip tik beįmany- 
dama, norinti ištraukti iš gyvenimo kuo daugiausia pasigėrė- 
jimų ir rodanti savo tikrą, giliausią prigimtį tuo, kad norinčius 
atnešti jai tiesą ir išganymą prikalanti prie kryžiaus. „Pasaulis 
yra karalystė atsitikimo ir klaidos, kurie negailestingai joje 
šeimininkauja, ir šalia jų dar kvailumas ir piktumas mastaguoja 
„botagu. Iš viso to išeina, kad visa, kas geresnio, su dideliu vargu 
teprasistumia, tai, kas kilnų ir išmintinga, labai retai tegauna 
pasireikšti, retai tėra klausoma bei vykdoma; ir todėl absurdas 
ir iškraipymas minties pasaulyje, žemumas ir neskonis dailės 
pasaulyje, blogumas ir klastingumas darbo pasaulyje tėra truk- 
domi trumpai valandai ir, tiesą sakant, viešpatauja, tuo tarpu 
kiekvienos rūšies tobulumas visados yra tiktai išimtis, vienas 
atsitikimas iš milijonų, kurs pergyvenęs laikų pyktį, yra laiko- 
mas, lyg koks meteoras iš kitos daiktų tvarkos.“ Niekas nepa- 
 rodąs taip aiškiai pagrindinės pasaulio tendencijos, kaip tra- 
giška rolė, kuriai yra pasmerktas gyvenime genijus. Vienas 
tas faktas, kad pas Jono Sebastiono Bacho kapą nebuvo galima 
“giedoti dėl pinigų stokos, geriausiai paaiškinąs tikrenybės esmę; 
“| nes čia yra ne atsitikimas, bet būtinas giliausios būklės pasireiš- 
kimas. Lygiai kaip esą visai klaidinga žiūrėti į tragedijas, 
kaip į ypatingai baisių atsitikimų kombinacijų atvaizdavimą, 
nes jos kaip tik rodančios žmonių likimo esmę, berods regimą 
ne nuo paviršio, bet nuo Kasandros pusės, 

4. SCHOPENHAUERIS IR RIČARDAS VAGNERIS. 


Propedeutišką Schopenhauerio mokslo reikšmę aiškiausiai 
nušviečia ta gili įtake, kurios tas mokslas turėjo Ričardo Vag- 
nerio atsivertimui į krikščionybę. Vagnerio „Nibelungų žiedas“ 
dideliais simboliais taip pat aiškina gyvenimą, kaip Schopen- 
haueris kad aiškina filosofine forma. Bet Vagneris nėmaž ne- 
numanė tos giliausios savo artistiško regėjimo prasmės. Anot 
jo paties prisipažinimo, tiktai „Die Welt als Wille und Vor- 
stellung“ padėjęs jam išsidirbti savą, jam pačiam ligšiol paslėptą 
pasaulėžiūrą. Savo dramą jis kūrė optimistiškai — socialistiškų 
minčių įtakoje, manydamas pasaulio blogumą glūdint privačioje 
produkcijos priemonių nuosavybėje, norėjo parodyti, kaip vei- 
kia kapitalistiškas troškimas aukso. Bet dailininko regėjimes 
nuvedė jį prie žmonių vargo gilesnių priežasčių, prie to aklojo 
noro gyventi, kurs veikia kreatūroje ir kurs yra įveikiamas ne 
reformuojant iš lauko, bet vaduojant dvasią iš to pasaulio gei- 
dimo. Štai ką Vagneris pats rašo laiškuose kapelmeisteriui 
R6ckeliui apie tą savo gilesnės intuicijos priešingumą protiš- 
kam gyvenimo aiškinimui: „Rašiau ją (Nibelungų dramą) tais 
laikais, kada iš savo sąvokų buvau pasistatęs revoliucinį opti- 
mistišką pasaulį, kurio realizavimą maniau esant tikrai galimą... 
Bet paskui pastebėjau. kad vykdydamas, tikriau sakant, net 
brieždamas planą, nejučiomis ėjau paskui daug gilesnę pasau- 
lėžiūrą ir užuot paregėjęs vieną pasaulio išsivystymo fazę, pare- 
gėjau pačią pasaulio esmę ir pažinau jos niekingumą, iš ko, 
žinoma, išėjo visai kas kita, negu kad buvau laukęs.“ 

Kitoje vietoje Vagneris visai panašiu būdu, kaip Schopen- 
haueris, sako pasaulio esmę esant jo vaizdavimo objektą: „Mano 
eilės — sako jis — rodo visą nesudarkytą gamtos tiesą su vi- 
sais jos priešingumais.“ Ir kadangi Vagneris taip griežtai ver- 
čia pasaulio geidimo naturalinias galias tragiškai pasireikšti, ro- 
dydamas visą jų nesustabdomą tarpusavį priešinimąsi, iškeldamas 
aiškštėn jų giliausią esmę, tai jo drama turėjo vienkart vaizduoti 
tų galių tragišką tarpusavį naikinimąsi ir vesti prie to išsprendi- 
mo, kurį duoda pasaulio Apgalėtojas. Todėl Nietsche sakydama- 
sis nustebęs, kad štai jau ir „Vagneris apgalėtojas parblokštas že- 
myn krikščionių kryžiaus“, pasirodo nepajėgęs pamatyti, kad 

Parsifalis jau glūdi Votane. Vagnerio intuicija matė, kaip 
žmogus, statytojas ir steigėjas, susirišęs sų Žemesnėmis gyve- 
nimo galiomis, išpančioja tas jėgas, kurios visa, kas aukštesnė ir 
dvasiška, įtraukia į savo žvėrišką tarpusavį draskymąsi ir naiki- 
nimąsi. „Kurie tarės taip tvirtai išlaikysią, savo galan jie eina 
skubiai.“ 

Vagneris vienoje vietoje vadina Votaną „šių laikų žmogaus 
inteligencijos suma“, vadinas: Votanas reprezentuoja išlauki- 
nio pasaulio užkariavime susikoncentravusį, naują žmogų, kurs. 
norėdamas techniškai viešpatauti ant daiktų, pavergia galias ir 
interesus, kurie galų gale stumia jį giliausiai priešintis savo 
paties giliausiems norams. Ir pagalios Votanas susipranta, kad 
jis neapsivalęs, neišsivadavęs, nepajėgs atlikti to darbo, kurį 
buvo apsiėmusi atlikti jo veikli, bet nenušviesta valia. Dėl to jis 
ir sako atsisveikindamas: „Vienas teperšes tiktai prie mergelės, 
tas, kurs laisvesnis už mane — dievas!“ 

Jau graikai nujausdami mitologiškai atvaizdavo, kad Olim- 
po dievai ne tikrai laisvai valdo pasaulį. Ant jų viešpatauja 
dar Moira, fatali gamtos jėga: jie tebėra dar pasidavę szvo 
aistromš TF kaip tik dėl to dar gamtos „valdomi. Tiktai iš visai 
grynos antgamtės kyla dieviškas viešpatavimas ant gyvenimo — 
arba, kaip Vagneris rodo — tiktai Zigfridas, visai grynas did- 
vyris, kurio siela nepriklauso gamtos, tepajėgia įvykdyti tai, 
ko nepajėgė Votanas — jis pajėgia valdyti gamtą, nes pats nėra 
jos valdomas. Anot paties Vagnerio žodžių, Zigfridas yra atei- 
ties žmogus, lig kurio turime pakilti, jei norime taip valdyti 
gamtą, kad tikrai dvasia viešpatautų, ne kad gamta naudotųs 
dvasia, norėdama prisisotinti dar žvėriškiau ir fantastiškiau, 
negu pirma. Šita mintis yra paskui užbaigta Parsifalyje, kai 
Kundry, gamta, mazgoja kojas tam, kas viduje iš jos išsivadavo 
ir ko nebegali supančioti jos vyliai. 

E Atsiminę tą Vagnerio kūrybos idėją, suprantame, kaip stip-- 
riai Schopenhauerio filosofija turėjo jį pagauti ir patvirtinti 
“bei paaiškinti jo pasaulėžiūrą. „Gerai supratus Schopenhauerio 
filosofiją — sako jis — mūsų nuomonės taip kinta iš pat dugno, 
„kaip, resit, tiktai pagonių, priėmus krikščionybę.“ Kas gi yra 
Schopenhauerio moksle, kas padarė Vagneriui tokios nepapras- 
>: įtakos? Tai yra atsiskyrimas žmogaus nuo pasaulio, žmo- 

gaus liovimasis dievinus pasaulį ir aklai teigus gamtą, neigimas 
naivaus noro gyventi ir kartu su tuo žmogaus dvasios tikras 
subrendimas. Ir nuostabu, kad tas vidujinis susitikimas dviejų 
bene stipriausių naujesniosios Vokietijos dvasių įvyko tuo metu, 
kada techniškas pasaulio užvaldymas ir galutinis sielos pasi- 
nėrimas tos rūšies viešpatavime ant gamtos buvo pasiekęs savo 
„aukščiausį tašką. Kas tuomet atrodė visai ne laiku ir dėl to 
beveik nė kieno nebuvo suprastas, kaip reikiant, tai, neperilgai 
trukus, bus pripažinta vieninteliu kelrodžiu dvasiai, norinčiai 
užimti tinkamą vietą prieš didžiuosius pasaulio įvykius. Be- 
rods, Vagneris nematė Schopenhaueryje užbaigos, jis labai aiš- 
kiai žinojo, kad tas filosofas per vienpusiškai buvo įklimpęs 
į neigimą ir ten pasilikęs; bet kas jam atrodė begalo svarbu 
kaip tik šios gadynės sielai, tai buvo tas pasaulio esmės paži- 
nimas ir visos iš to išeinančios pasėkos. „Mes matome — rašo 
jis— atsimindamas tuos laikus, kai jis pats buvo paklydęs revo- 
liucijos seklumose — į kokį proto ir doros negabumą įpuolėme, 
nepažindami nuodugniai pasaulio esmės.“ Vagnerio didžiosios 
dramos padeda platinti tokį gilų pažinimą, jos yra pranašo at- 
sakymas į socialų klausimą, bet atsakymas, kurs tą“ klausimą 
prižada išspręsti ne optimistiškai, atmainius įstaigas, bet rody- 
damas, kad aukso prakeikimas tuomet teišnyksiąs, kai kiekvie- 
nas žmogus būsiąs pažinęs vyriausį pasaulio geidulį ir išsiva- 
davęs iš jo kurstymų ir iliuzijų. Taip pat, žinoma, yra ir su 
tautų taika; ji pasiekiama ne kuriant visokias įstaigas, bet va- 
duojantis iš to žvėriško geidimo savintis viską, kurs nesiliauja 
veržęsis iš neapvalytos žmogaus prigimties. Kas yra tiktai re- 
formatorius, tas nemato pagrindinio blogio, jis tegydo simp- 
tomus, jis lopo gyvenimo geidulio reiškimosi formas, neretai 
pats būdamas taip valdomas to paties geidulio esmės, kad be- 
reformuodamas pareiškia tas pačias aistras, iš kurių yra kilęs ir 
vis dar tebekyla žmonių skurdas. Skausmo šaknį pasaulyje te- 
prieina tas, kas atranda to skausmo paskutiniąją priežastį ir 
apgali ją pačiame savyje, vadinas, išsivaduoja iš tų pagrindinių 
motyvų, kurie nesiliaudami traukia sielą į žvėrišką geidulių žai- 
-dimą, į jų priešingumus ir jų tragiką. 
2 

5. SCHOPENHAUERIS IR PAMOKSLININKAS 
SALOMONAS. 


Vogelveidės Valteris dainuodamas: „Pasaulis gražus pa- 
žiūrėti, žalias, raudonas, skaistus, tačiau viduje visas juodas, 
kaip mirtis tamsus“, nusako visai šopenhaueriškai. Schopen- 
hauerio Eilosofija, kaip visi didieji minties veikalai, stengias 
atitraukti mus nuo visų daiktų paviršio ir vesti į tikrąjį bran- 
duolį. Jo stebėjimo būdas yra geriausia tikrenybės jausmo 
mokykla, būtinas antidotas nuo išsisukinėjimų ir frazių. Nietsche 
praminė Schopenhauerį „riteriu be vilties“; anot jo paties pasa- 
kojimo, jis stengęsis kiaurai peržvelgti Schopenhauerio knygą, 
norėdamas įsivaizduoti gyvą žmogų. Savo veiklia vaizduote 
jis pamatęs riterį su mirtim ir velniu, arba, kaip jis pats sako, 
„šarvuotą riterį, kietų švininiu žvilgsniu, kurs moka eiti savo 
baisiu keliu, neklaidinamas savo šiurpių palydovų, o tačiau be- 
viltis, pats vienas su šuniu ir žirgu“. Iš tikro, Schopenhauerio 
knyga nėra vilties knyga, ji yra žemiškos tikrenybės knyga, bet 
rodydama tikrenybę be jokių iliuzijų, ji griauna visus surogatus, 
kurių šios gadynės žmogus prisistatė krikščionių religijos vieton, 
ir rengia kelią grįžti į tikrąjį tikėjimą. Schopenhauerio darbą 
galime prilyginti prie Virgilio rolės Dantės „Divina Commedia“: 
juk Virgilis yra nušviestas prigimties intelektas, kurs ieškančiam 
parodo pragarą pačiame žmoguje ir kaip tik tuo būdu žadina 
troškimą tikrai išsivaduoti, Taip ir Schopenhaueris veda mus 
per gyvenimo pragarą, pats aiškiai sakydamas: „Iš kur gi Dan- 
tė paėmė medžiagos savo „»pragarui“, jei ne iš tikrojo pasaulio?“ , 
Naiviems gamtos garbintojams jis pastebi: „Kame tik kvėpuo- 
ja gyvas padaras, ten tuojau ateina kitas jo praryti“. Ir jis ro- 
-do, kaip ši tendencija, žinoma, kitokiuose pavidaluose, sąmo- 
ningai ir nesąmoningai viešpatauja ir visame žmonių pasaulyje, 
rodydama vis naujose scenose norą gyventi žudant ir draskant 
patį save. Jis sako apie filosofus optimistus: „pabaigus jiems 
Savo demonstracijas ir padainavus savo dainą apie geriausįjį 
Pasaulį, ateinu aš, lyg dvasia iš kapų, lyg akmeninis. svečias, ir 
klausiu apie blogio kilmę, neapsakomo, baisių baisiausio blogio, 
ir jie visi nutilsta ir nebeturi nieko, tik žodžius“, ž 

Nepaisant drastiško išsireiškimo būdo, Schopenhaueris da- 

ro savo sprendimus ne iš kokio niūraus keršto ir ne dėl to, kad 

žiūri į gyvenimą vienpusiškai, — ne, jam visados rūpi sugauti 

pasaulio esmę, iš kurios būtinai išeina tas skausmo ir apsivyli- 

mo perteklius, persekiojimas to, kas teisinga, ir vulgarumo bei 

geidulių viešpatavimas gyvenime. „Eidamas 17-tus metus, — 

sako filosofas — neturėdamas jokio mokslo, buvau taip suju- 

dintas gyvenimo vargo, kaip Budda, kai, jaunas būdamas, pa- 

matė ligą, senatvę, skausmą ir mirtį“. Schopenhaueris primena, 

kad jo vyriausioji pažiūra sutinkanti su visomis didžiomis reli- 

gijomis; jo knyga sakanti kaip tik tą pat, ką sakanti knyga 

Kohelet. Tai pripažins kiekvienas, kas atsimins pavyzdžiui šią 

vietą pas Salomoną: „Viskas yra visai tuščia, viskas yra visai 

+uščia. Mačiau visus daiktus, įvykstančius pasaulyje, ir žiūrėk,. 

viskas buvo tuštybė ir gaudymas vėjo. Dėlto nusibodo man gy- 

venti, nusibodo visas mano darbas, kurio turėjau pasaulyje. Žmo- 

gui yra, kaip gyvuliui, kaip tasai miršta, taip miršta ir jis, viskas 

Ž eina į vieną vietą, viskas yra padaryta iš dulkių ir vėl pavirs 

s dulkėmis. Atsigręžęs pamačiau visą neteisybę, kuri įvyko pa- 

„ saulyje, ir gyriau negyvuosius, kurie jau buvo mirę, labiau už 

gyvuosius, kurie dar tebeturėjo gyvybę; bet geresnis už vienus 

ir už kitus yra tas, ko dar nėra ir kas nežino įvykstančio pasau- 
lyje blogio“. 

| Bet Schopenhaueris remias ne tik Senuoju Įstatymu, jis 

= primena ir tai, kad evangelijoje žodžiai: pasaulis ir blogis esą 

* | beveik sinonimai; be to tikrenybės analizė, daroma krikščionių 

“ mistikos ir'jos nuomonė apie pasaulį taip pat sutinkančios su jo 

/ | fvirtinimu. Tačiau kai Deussen dėl tos priežasties vadina 

-—— „homo christianissimus“, tai tūlas krikščionis 

į S 4 gali čia pasipriešinti nurodydamas, kad krikščionybė, visai 

3 priešingai Schopenhauerio absoliučiam neigimui, duoda pasau- 

liui visai naujos prasmės ir laikiniam gyvenimui amžinos reikš- 

mės. Tačiau negalima užmiršti, kad vis dėlto abidvi pažiūros 

yra labai artimos viena antrai, nes abidvi sutinka tame, kad pa- 

saulis be antžemiško žmogaus paskyrimo ir be krikščioniško ti- 

kėjimo į Dievą neturi prasmės, kuri giliau mąstantį ir žiūrintį 

žmogų EA StŲ pririšti prie gyvenimo. Ir dėlto Schopenhaueris,, 

tyrinėdamas pasaulį tiktai kaip pasaulį, be jokio sąryšio su ant- 
prigimtiniu aiškinimu ir atidengdamas jo gilų prieštaravimą 
tikrai dvasiško žmogaus sielos reikalams, yra, pats to nenorė- 
damas ir nežinodamas, auklėtojas, vedąs prie Kristaus. Iš pra- 
džios rodos, kad ir Salomono pamokslininko knyga su savo gi- 
liu pesimizmu visai iškrypsta iš besiveržiančios prie Dievo ki- 
tų biblijos knygų nuotaikos, bet tikrenybėje ji yra giliai apgal- 
votas prirengimas prie Naujojo Įstatymo, nes ji kaip tik rodo, 
kad žemės dalykai ne tik neįstengia pasotinti amžinybės ir 
aukštesniosios meilės alkstančios sielos, bet dar stipriai prieš“ 
tarauja jos giliausiems reikalams. Tas išsivadavimas iš klai- 
dingos vienybės su pasauliu yra būtinas kelias iš Senojo Įsta- 
tymo energijos rūšies į Naujojo Įstatymo — tai yra uvertiura 
tragiškai krikščionystės nuotaikai, kuri viena tepaaiškina lais- 
vą ir viešpatišką krikščionies laikymąsi prieš pasaulį. Tą patį 
galime pasakyti ir apie Schopenhauerio veikalą: tai yra Kohe- 
leto knyga šios gadynės žmogui. 


6. KĄ REIšKIA „NEIGIMAS NORO GYVENTI“ 


Turime aiškiai atsiminti tą kilnią nuotaiką, iš kurios išeina 
Schopenhauerio „neigimas noro gyventi“, kad nesuprastumėm 
Klaidingai viso to pesimizmo esmės ir prasmės ir pamatytumėm 
jo teigiamąją pusę. Vagneris sako, kad šių laikų „gelžkelio 
keleiviui“ to neigimo konsekvencija teesanti viena — nusišauti, 
Pats Schopenhaueris tą »gelžkelio keleivių“ aiškinimą įsak- 
miai pavadino seklių ir klaidingų. Darydamas sau galą, žmogus 
nė kiek neparodąs, kad neigiąs kūnišką gyvybės impulsą esant 
vyriausią savo mąstymo ir veikimo priežastį. Veikiau jis tenei- 
giąs vieną tam tikrą tos gyvenimo jėgos formą, būtent tą, kuri 
esanti tekusi jam pačiam, bet kad jis dėlto gesinąs savo būvį, 
tai ryškiai rodą, koks jis dar tebesąs kūniškas. Schopenhaueris 
anaiptol netvirtina, kad Žmogus negali turėti aukštesnių meta- 
fizinių priežasčių teigti gyvenimą, jis net pats, baigdamas savo 
veikalą, nurodo tokias priežastis; jis tenori pasakyti, kad pačios 
vienos gamtos veikimas, be kitos iš kitur plaukiančios prasmės, 
yra griežtai beprasmis ir kad gėda žmogui rimtai ir aistringai 
4* Ž 

atsiduoti tiems gamtos tikslams. Tokios rūšies neigimas visai 
sutinka ir su krikščionystės pažiūra, nors yra daug krikščionių, 
kurie tai užmiršo. Juk krikščionystė griežtai atskiria naivų 
gyvenimo teigimą nuo religiško, įsitikinus, kad tiktai tas pas- 
tarasis teįstengia stipriausiai padėti atlikti lig galo savo parei- 
gą šioje būvio kovoje. Schopenhauerio nuomone, žmogus, iš- 
sivadavęs iš naivaus noro gyventi, dar geriau ištversiąs Ssun- 
kiose gyvenimo aplinkybėse, nes jos duodančios jam progos 
praktiškai parodyti, kad jis nepriklausąs pasaulio. Šitą pažiū- 
rą Schopenhaueris vadina „išganymo keliu“, matydamas, kad ji 
gali padėti žmogui sunaudoti žemės gyvenimą dvasios išgany- 
mui. „Schopenhauerio neigimas pasaulio — sako Vagneris — 
tegasdina tuos, kurie nesistengia pažinti jo taip aiškiai nurody- 
tojo kelio blogai pakreiptajai valiai atgręžti. Tie keliai, kurie 
labai gerai gali nuvesti į viltį, yra mūsų filosofo nurodyti su- 
tinkant su kilniausiomis religijomis — bet jam taip išimtinai 
terūpi vaizduoti tikrą pasaulį, kad įžengti į tą kelią jis turi pa- 
likti mums patiems“. 

Kas nori, kaip reikiant, suprasti Schopenhauerį, tas turi 
jį skaityti remdamasis Jobo knyga, o kas nori konkrečiai suprasti 
Jobo knygą, tas turi ją skaityti remdamasis Schopenhaueriu. 
Ir vienos ir antros knygos tikslas — suardyti prigimtą sielos 
vienybę su tikrenybe ir dar daugiau: taip pažadinti sielą, kad ji 
pasijustų esanti griežčiausis tos tikrenybės priešingumas. Tai, 
žinoma, veda į sunkų krizį, kuriame žmogus ima abejoti gyveni- 
mo prasme ir Dievo buvimu, tačiau tas kelias yra reikalingas, 
kad žmogus giliai suvoktų tikrąją savo gyvenimo prasmę ir Die- 
vo esmę, gryną, be jokių panteistiškų neaiškumų ir neieškotų 
prasmės paviršiuje bei perdaug paprastai neaiškintų Dievo aki- 
vaizdos žemės įvykiuose. Ką reiškia Jobo knyga? Tai yra 
pakeitimas vienpusiškai kosminės Dievo idėjos ir jos naivaus 
identifikavimo pasaulio darbų su Dievo veikimu iš vidaus su- 
prastąja Dievo tikrenybe. Jobas yra žmogus, kurs gauna pa-+ 
tirti visą tragišką gyvenimo turinį. Bet kadangi lig šiol Die- 
vas ir gyvenimo likimas buvo jam viena, tai toks prityrimas 
turėjo jį suklaidinti ir sugriauti jo tikėjimą. Ir štai prieteliai 
stengias paguosti jį tuščiais žodžiais, jie tartum nori išteisinti 

vis dėlto juk Dievo sutvertąjį pasaulį, aiškindami Jobui, kad jo 
kančios esančios ne beprasmiškos, bet teisinga nusikaltimo iš- 
dava. Visa tai atsimuša nuo Jobo, kaip nuo sienos; jiems be- 
plepant, jis kalbas toliau su baisiu savo gyvenimo prityrimu ir 
pagaliau pasineria gilioje tyloje. Ir pats vienas bebūdamas, jis 
galų gale supranta, kad Dievas nekalba mums betarpiškai na- 
tūraliais įvykiais, leisdamas juos eiti pagal jų pačių dėsnius 
— ne, Dievas atsiskleidžia mums toje Savo duotojoje mums ga- 
lioje pasikelti viršum žemiškų dalykų, valdyti juos iš aukšto, 
liepti jiems tarnauti dvasios gyvenimui. Bet norėdami rasti 
šitą Dievą, turime pirmiau netekti pasaulio dievo ir sunkiu prity- 
rimu pažinti pasaulio ir Dievo bei dvasios priešingumą. Šis 
pažinimas, žinoma, nenaikina tikėjimo į „dangaus ir žemės Su- 
tvėrėją“, priešingai, toks paaiškinimas padeda giliau ir dvasiš- 
kiau suprasti Dievo akivaizdą gyvenime ir Jo galybę ant gy- 
venimo. Schopenhauerio nurodymai kreipias kaip tik į šios ga- 
dynės žmogų, vaizduodami Jobo prityrimus filosofiškai — rea- 
listiškai ir surišdami juos su giliausia pamatine gyvenimo tik- 
renybės tendencija. Gerai sako vienas naujesnysis Amerikos 
tilosofas, kad šių laikų jaunimas, norėdamas tikrai suprasti re- 
ligiją, turįs pereiti per pesimizmą. Iš tikro, žvilgterėjimas į 
žmonių gyvenimo išvirkščiąją pusę, dalyvavimas visame skaus- 
mo dydyje, žvilgterėjimas į paskutiniąsias to skausmo priežas- 
tis, bendrai sakant, supratimas, kokios galios turi gyvenime 
priešdieviškas elementas — štai kas stipriausiai pajėgia pastum- 
1 ti žmogų atgal į jo paties vidaus pasaulį ir iš ten atidaryti jam 
“kitą pasaulį. Birmoje kiekvienas jaunikaitis turi aštuonias die- 
nas išgyventi vienuolyne, kad tuo būdu susirištų su kilniomis 
atsigręžimo nuo pasaulio idėjomis, sudarančiomis Rytų religi- 
jos ir filosofijos pagrindą. Tiesą sakant, reikėtų ir pas mus 
| kiekvieną jauną žmogų taip apšviesti, kad jis išeitų iš savo atsi- 
“ tiktinos patogios padėties aklumo ir malonumo ir išmoktų pa- 
stebėti gyvenimo tragiką ir jos giliausias priežastis. Visas mū- 
 5ų pasauliškai — estetiškas auklėjimas ir mūsų neaiški, į šį pa- 
šaulį atsįkreipusi, filosofija nesiliauja darę kaip tik priešingos 
| įtekos — jie vis dar stiprina augančio žmogaus iliuzijas apie 
atį save ir pasaulio esmę, iš ko paskui kyla be galo vaikiška ir 
„sekli reformos dvasia, kuri niekur nepaliečia tikrų blogio šaknų. 

7. GENIJUS IR NORAS GYVENTI. 


Schopenhaueris pagilina tragišką pažiūrą į Žmogaus gyve- 
nimą dar tuo, kad nuosakiai varydamas toliau savo mokslą apie 
viską perveriančio noro gyventi galią, labai konkrečiai vaizduo- 
ja to noro veikimą žmogaus prigimtyje, vadinas, pasiremdamas 
neginčijamais pastebėjimais, jis rodo mums, kaip stipriai -gy- 
vybės instinktas pavergia ir intelektą ir padaro savo tarnu cha- 
rakterį, taip, kad mūsų įtaka protui ir sąžinei yra daug menkes- 
nė, negu kad patys sau norėtumėm prisipažinti. Kaip galvos 
smegenys anatomiškai tėra tik nugarkaulio smegenų *ąsa, taip, 
anot Schopenhauerio, vadinamasis protas dažniausiai tėra tik 
noro gyventi dalis, tikro objektyvumo nerasi niekur, kur tik 
esą paliečiami gyvybės reikalai, ten visur stat pro ratione vO- 
luntas. 

„Paprastumo antspaudas — sako jis skyriuje apie valios 
primatą savižinoje — vulgarumo išraiška matyti tokioje dau- 
gumoje veidų dėlto, kad tų žmonių žinojimas griežtai yra pasi- 
davęs norėjimui — tai matyti ta tvirta grandinė, kuri rakina 
vieną su antru. Iš to išeina negalėjimas kiteip suprasti daly- 
kus, kaip tik atsižvelgiant į norą ir jo tikslus. Priešingai, ge- 
nijaus išraiška, kuri sudaro tartum šeimynišką visų gausiai ap- 
dovanotų žmonių panašumą, yra tame, kad aiškiai matyti veide 
išsivadavęs iš noro tarnystės intelektas, viešpatavimas pažinimo 
ant geidimo...“ 

Garsioji Belvederio Apolono statula simbolizuojanti, anot 
Schopenhauerio, visu tuo būdu, kaip galva kad karaliauja vi- 
sam liemeniui, visišką geidulių gyvenimo valdymą; tuo tarpu 
daugumoje žmonių pats tas būdas, kaip galva esanti priaugusi 
prie liemens, rodąs intelektą einant baudžiavą norui gyventi. 
Su visa ta pežiūra apie egocentrinę žmogaus prigimties linkmę 
sutinka Schopenhauerio mokslas apie genijų, vadinas, apie 1a- 
bai retus, tikrai ekscentrinius žmones, kurie valandomis — kū- 
rimo ekstazėje, arba visuomet — pasaulio apgalėtojai ir šven- 
tieji > yra išsivadavę iš kūniškų geidulių smurto. Tą išsiva- 
davimą iš pasaulio Schopenhaueris aprašo šiais žodžiais: „Nu- 
kreipkime savo žvilgsnį nuo savo pačių skurdo ir šališkumo į 

tuos, kurie apgalėjo pasaulį, kurių valia kiaurai pažinusi save, 
visame kame rado pačią save ir paskui save pačią laisvai panei- 
g3, ir kurie to telaukia, kad išnyktų jos paskutinis pėdsakas 
kartu su jos gaivinamuoju kūnu — tuomet pamatysime nie- 
kados nesiliaujančio veržimosi ir rūpinimosi vietoje, nuolatinio 
'puldinėjimo iš geismo į baimę, iš džiaugsmo į skausmą vietoje, 
niekados nepatenkinamos ir niekados nemirštančios vilties vie- 
toje — kas sudaro geidžiančio žmogaus gyvenimo sapną — tą 
taiką, kuri yra aukštesnė už visą protą, tą visišką sielų jūros 
tylą, tą gilią ramybę, nepajudinamą pasitikėjimą ir giedrumą, 
kurių pats atspindis veide, kaip jį yra vaizdavę Rafaelis ir Cor- 
Tegio, yra visa ir tikra evangelija — tepaliko pažinimas, noras 
„dingo. O mes žiūrime, giliai ir skaudžiai ilgėdamies, į tą būk- 
Ję, šalia kurios mūsų pačių vargas, kontrasto dėsniu, pasirodo 
„dar skaidriau nušviestas“. 

Žmonės, dar visai tebesuaugę su gamtos gyvenimu, kurių 
intelektas netik nepajėgia pažinti to geidulių darbavimosi, ku- 
riam vergauja, bet dar tą savo vergiją giria, vadindamas ją tik- 
rąja laisve, tie žmonės, anot Schopenhauerio, sudarą didelę, be 
nuomonės visų luomų minią; vienintelės vertės jis teranda ta- 
me nedaugelyje asmenų, kurie yra apgalėję pasaulį: „Nesiduo- 
sime sulaikomi kvailybės balsų daugumai ir pripažinsime, kad 
didžiausis, svarbiausis ir reikšmingiausis reiškinys, kokį gali 
parodyti pasaulis, yra ne pasaulio užkariautojas, bet pasaulio ap- 
galėtojas“, 

Iš to ryškaus skirtumo tarp tų išsivadavusiųjų ir dar gei- 
duliams bepataikaujančių vergų neišvengiamai išeina genijaus 
kentėjimai ir vienuma pasaulyje: paprastas žmogus, įklimpęs į 
geidulių ratą, nėmaž nenori žinoti apie tuos horizontus, kuriuos 
jam atidaro genijus, jis tol temžto jam po kojų palmių šakeles, 
kol anasis atsitiktinai tarnauja jo reikalams; bet kai tik genijus 


1 
d 


atskleidžia esmę to reikalavimo, su kuriuo jis yra atėjęs nu- | 


šviesti geidulio tamsybių, tuojau skamba šauksmas: „Kryžiuo- 
kite jį!“ 

8. SCHOPENHAUERIS IR KRIKšČIONYBĖ, 

Nors Schopenhaueris ir paliudijo kaikurias krikščioniš- 
kas tiesas, tačiau kelio į krikščionybę nerado. Berods, jo inte- 

lektas buvo per stiprus duotis suklaidinamas Majos skralste', 
bet būdamas perdaug vienpusiškas, jis negalėjo patirti savo 
sieloje malonės veikimo: nei einančio jos/ sutikti ilgesio. Tuo: 
būdu visa jo filosofija tepriėjo tik aukštesnio pažinimo ir aukš- 
tesnio gyvenimo angą. Jis težino nusigręžimą nuo gyvenimo ir 
žmogaus, bet jis nežino sugrįžimo į gyvenimą, kurį palengvina 
ir reikalauja krikščionybė, rodydama žmogui aukštesnį re- 
gėjimo tašką, kuriame stovėdamas jis gali perskverbti pasaulį, 
pats nesiduodamas pasauliui perskverbiamas. Ir kadangi Schopen- 
haueris nepakilo aukščiau už gryną neigimą, jis neįstengė il- 
gam pririšti prie savęs tokio žmogaus, kaip Nietsche, kurs, rods, 
aistringai troško išsivaduoti iš grynos gamtos ir pasaulio ver- 
gijos, bet lygiai tiek pat troška. žyvo gyvenimo, naujų teigimų 
ir noro tikslų. Todėl jis buvo kaltas, kad Nietsche visame 
moksle apie, apgalėjimą pasaulio klaidingai matė atentatą prieš 
gyvenimą... Schopenhaueris, rods, suvokė gyvenimo tikreny- 
bę, rods, griovė visus kūniško gyvenimo geidimo vylius, bet 
nenurodė aukštesniajam sielos gyvenimo geidimui naujo, vi- 
sas jėgas sutelkiančio ir aukštyn keliančio tikslo; tuo jis pa- 
stūmė tą aukštesnįjį gyvenimo geidimą iš naujo susirišti sU gry- 
nai pasaulinių jėgų gyvenimu. Tai aiškiai parodė Nietsche, 
kurs per Schopenhauerį pasijuto esąs priverstas skaudžiai rink- 
tis tiesą ar gyvenimą; jis galų gale pasirinko gyvenimą, nutaręs 
veržimąsi į tiesą esant naikinančios gyvenimą askėzos išdavą. 
Juodu abudu nesuprato Tos Naujienos esmės, kuri pasakė: „Aš 
esmu tiesa ir gyvenimas“. Tiktai Kristus tesuvienijo visus ne- 
suvienijamus dalykus: jėgą ir meilę — nusižeminimą ir tvir- 


| tumą — pažinimą žmonių ir meilę žmonių — tiesą ir gyvenimą. 


4 


Trečiasis skyrius 


Dievas 4 


1. NAKVYNĖS NAMAI. 


Maksimo Gorkio „Nakvynės namuose“ (Na dnie) yra vie: 
na scena, kai ryto metą pabunda po kits kito įvairūs vienų rusiš- 
kų nakvynės namų gyventojai, žmonšų- atmatos ir pražuvėliai, 
ir žiovaudami ima toliau varyti savo beprasmį būvį. Štai kelios 
iš jų tarpo vienas, magometonas, ir, atsikreipęs į rytus, pradeda 
savo rytmetinę maldą. Iškilmingai puola jis prieš Alachą, prieš 
aukštesniojo pasaulio tiesą, kuri teisdama, guosdama ir tobulin- 
dama viešpatauja ant šio pasaulio, pilno pusiautinumo if nusi- 
minimo; jis kalba su Dievu, atsiduoda Jam, ima iš Jo palaimi- 
nimą, lyg iš tekančios saulės. O benamiai, susirinkę užpakaly“ 
jo, su smalsumu, pavydu, drova ir pagarba žiūri į jį. Jie nie-. 
kaip nesupranta, kaip tai yra galima tikėti: į Dievą nakvynės 
| namuose, — tačiau ima juos kažkoks gilus ilgesys tikėti į švie- 
"sos pasaulį viršum šios žemės tamsybių. 


Kaip tuose nakvynės namuose, taip yra ir šių laikų pasaulyje 
nutolusiems nuo Dievo žmonėms: jie prarado Dievą, jiems at- 
„rodo negalimas daiktas, kad tas nuskendęs pasaulis kuomet nors 
vėl išsinertų — o betgi bukščiai ilgėdamies jie žiūri į tuos, ku- 
rie dar giliai tebetiki, kasdien stipriau jausdami, ko yra netekę. 
Daugelis šių laikų žmonių dar nėmaž nenumano, kiek dalykų 
drauge su tikėjimu stovi ir virsta; patys to nežinodami,-jie dar 
tebeminta tomis tiesomis, kurios seniai yra netekusios pamato. 
jų sielose. Tai kaip tik parodė Nietsche savo fragmente „Be- 
L protis“, Beprotis atėjęs su žiburiu į turgavietę, nori paaiškinti 
Žmonėms, ką jie prarado. Bet jie nėmaž nesupranta, ką jis ma-. 
0. „Kur dingo Dievas? — sušuko jis. — Aš jums pasaky- 

sių! Mes nužudėm Jį — jūs ir aš! Mes visi esame Jo užmušė- 
jai! Bet kaip tai padarėm? Kaip įstengėm išgerti jūrą? Kas 
davė mums tokią kempę visam horizontui nutrinti? Ką mes 
padarėm atrišdami šią žemę nuo jos saulės? Kur ji dabar eina? 
Kur einame mes? Ar nuo visų saulių šalin? Ar nepuolame 
nuolat žemyn? Ir į užpakalį, ir į šalis, į pryšakį, į visas puses? 
Ar dar tebėra „aukštai“ ir „žemai“? Ar mes ne klaidžiojame 
lyg kokiame begaliame nieke? Ar ne dvelkia į mus tuščia 
erdvė? Ar rados šalčiau? Ar neina tolydžio naktis ir vis dau- 
giau nakties? Ar ne reikia degti žiburių prieš pietus? Ar dar 
-negirdime triukšmaujant duobkasių, kurie laidoja numirėlius?“ 
"Čia beprotis nutilo ir vėl žiūrėjo į savo klausytojus. Jie irgi 
tylėjo, nustebę į jį veizėdami. Pagaliau jis metė ant žemės sa- 
vo žiburį, kuris subirėjo į šipulius ir užgeso. „Aš atėjau per 
anksti — tarė jis — man dar nelaikas. Tas didysis įvykis dar 
tebėra kelyje — keliauja — jis dar nepasiekė žmonių ausų...“ 
Šios gadynės žmogus, iš Dievo išsivadavęs, tariasi išsiva- 
davęs iš tirono; jis nenusimano netekęs savo laisvės tvirtosios 


= pilies ir nesulaikomai įkritęs į tūkstantį priklausomybių. „Kam 


' Dievas nėra ponas, tam yra daug ponų“ — Sako TEDTAJŲ patarlė. 


Šiaip ar taip, besistebėdamas į šių laikų dvasios būklę, matai, 
koks svyravimas gyvenimo linkmėje ir koks negalėjimas pasi- 
priešinti išlaukinėms įtakoms seka paskui tikėjimo sugriuvi- 
mą. Ne visur Dievo minties žuvimas sieloje reiškia ir visų Že- 
mesniųjų galių atsipančiojimą, bet visados reiškia jis neaišku- 
mo pradžią aukštesnėse sielos srityse, žaidimo viršų ant rimtu- 
mo, laikinių dalykų ant amžinųjų — trumpai sakant, sielos išsi- 
vadavimą iš paklusnumo ir pagarbos gilesnėms paveldėtosioms 
žmonių gyvenimo tiesoms ir aukštesniam sielos paskyrimui. O 
iš to išeina tai, kad visas jautimas, mąstymas ir veikimas nutols- 
ta nuo tikrų vaisingumo ir kūrybos versmių: kas nėra kuriama 
Sutvėrėjo dvasia, tai yra molis, neužgrūdytas ugnyje. Dantės 
„Dieviškojoje Komedijoje“ ateistas Farinata guli degančiame 
karste. Bedievių uolumas dažnai tikrai degte dega, tačiau jie 
guli Įarste: jų darbas yra nevaisingas, jie nesikreipia į sielos 
branduolį, nes patys neišeina iš tokio centro, jie yra pasinėrę 
-abstrakcijose ir iliuzijose, patys. paklysta antraeiliuose daly- 

kuose ir nemoka nė kitų pakreipti į tai, kas svarbiausia. Tikėti 

į Dievą tai yra aiškiai nusinianyti, kas gyvenime esminga, ir 

turėti drąsos tai priimti. Berods, yra tikinčiųjų, kurie guli 

karste, patys nenusimanydami, ir yra tariamųjų netikėlių, į ku- 

rių sielą, jiems patiems nežinant, yra įleidę šaknis tiek tikro. ti- . 
kėjimo elementų, kad, nors ir stigdami dar sąmoningo Dievo 

pažinimo bei prityrimo ir aukščiausio susikaupimo šventumo su 

visomis jo nepavaduojamomis palaimomis, jie dėlto yra arčiau 

Dievo versmių, negu negyvieji išpažinėjai. „Dievas žiūri į 

širdį“ — taip galima pasakyti ir čia. 

Juo stipriau žmogus susiduria su gyvenimo tikrenybe ir 
išpančiota gamta, juo aiškiau jaučia, kad tik Sutvėrėjas tegeli 
mums duoti jėgų gyvenimui pakelti. „Afrikos vienumoje — 
prisipažįsta Henrikas Stanley — religija įleido tokias gilias 
šaknis į mano širdį, kad tapo mano kelrodžiu, mano iniciatorių, 
mano dvasios vadovu. Tiktai turėdami tikėjimą tegalime tik- 
rai ir esmingai žengti pirmyn, jis duoda pažangai kūną, sme- 
genis ir jėgas, be jo vadinamoji pažanga yra tuščia ir nepa- 
tvari. Netikėdami į Dievą, mes daužomės netikrumo jūroje, nes 
kas yra mūsų žemė prieš milžinišką pasaulių visatą begalėje 


erdvėje?“ 


Kur veda net ir geriausi bei kilniausi jausmai ir mintys, jei 
Dievo mintis nenušviečia žmogaus dvasios, tai geriausia rodo 
kaip tik Schopenhauerio filosofija. Ką ji tvirtina, yra be abejo 
teisinga ir svarbu, bet viena pati užuojauta pasaulio skurdui turi 
galų gale privesti prie nevaisingo neigimo. Berods, reikia aiš- 
kiai pažinti gamtos vyriausiąją tendenciją ir nustatyti vidaus 
atstumą nuo jos, bet tai gali būti tiktai pirmas laipsnis; svarbes- 


„nis už neigimą yra apgalėjimas ir perdirbimas. Klaidinga yra 


žiūrėti vienpusiškai tiktai į esantį pasaulyje skausmą ir, arba 


„pasyviai paskęsti pasigailėjime, arba norėti tą skausmą betar- 


piškai pašalinti grynai žemiškomis priemonėmis. Tikroji pa- 
galba tėra viena, ji eina iš Dievo minties ir yra tame, kad savė 
ir kitus keltumėm aukštyn, viršum skausmo. Visos gelbstamo- 
sios pasaulio priemonės yra nepakankamos, tik kryžius turi tos 
jėgos kelti žmogų viršum tikrenybės ir, mokydamas jį dvasiš- 
kai sunaudoti skausmą, parodo sopulingo žmogaus būvio tik- 

rąją prasmę. Džlto ir tikroji meilė yra reikalinga tikėjimo, 

kad įstengtų tikrai gelbėti; be tikėjimo meilė tėra ištižęs pasi- 
gailėjimas ir silpnas-atlaidumas, kurie gelbėtiną žmogų dar stip- 

riau pririša prie viso vargo priežasčių. 


Besivystant asmenybei svarbi valanda yra ta, kurioje vai- 
kas pirmą kartą taria „aš“. Tą valandą žmogus pirmą kartą są- 
moningai atsiskiria nuo: išlaukinio pasaulio. Dar svarbesnė 
yra valanda, kada dvasinis „aš“ visai nusimanydamas skirias Auo- 
grynai organinio „aš“, iškyla iš ūkanoto susimaišymo su išlau- 
kiniu pasauliu ir aiškiai ima suvokti, kas žmoguje turi klau- 
syti ir kas viešpatauti. "Tas atsiskyrimas tegali įvykti taip 
griežtai, kaip reikia, tiktai padedant Dievo idėjai. Berods, yra 
ir panteistiška Dievo savoka, kuri tą ūkanotą neaiškumą kelia į 
religijas. Toji Dievo sąvoka yra artima jaunimo ūkanotam vi- 
daus gyvenimui, kur kūno ir dvasios dalykai, neatsiskyrę nuo 
vienas antro, kunkuliuoja drauge. ,„,„Pavadink tai širdim, laime, 
meile, Dievų — neturiu tam vardo, jausmas yra viskas: vardas, 
dūmai ir tuščias garsas!“ Štai yra tikėjimo išpažinimas, kuriuo 
yra vyliojamos Margaritos — bet tokiu ūkanotu Dievo aiškinimu 
tegali pasitenkinti toks jaunimas, kurs neteko troškimo tikrai 
augti. Toks aiškinimas Dievo, rods, tiksliai atitinka jaunik- 
lišką sielą, bet kaip tik dėlto negali jaunimo nei nušviesti, nei 
pareginti užaugti aukščiau už tą nėaiškumą. Būti vyru, tai 
reiškia: mokėti atskirti ir nuspręsti; dėlto Carlyle ir sako apie 
tą valandą, kurioje jis aiškiai atsistojo Bžlešais visą pasaulį: 
„Nuo tos valandos tapau vyru“. 


2. AR YRA DIEVAS? 

Iš“ senų senovės racionalistai tvirtina, kad nė viena sąvoka: 
taip neginčijamai nepriklausanti žmonijos ir žmogaus vaikys- 
tei, kaip tikėjimas į asmeninį Dievą. Visagalis dangaus ir že- 
mės Sutvėrėjas tesąs vien žmonių darbavimosi ir viešpatavimo 
perkėlimas ant pasaulio išsivystymo: Dėlto ir žmonių gimi- 
nės ir atskiro žmogaus gyvenime minties brendimo pradžia vi- 
sados ateinanti kartu su tikėjimo griuvimu. 


Ar tai tiesa? Ne, tai didžiausia ir pavojingiausia visų klai- - 


įdų, į kokias žmogaus mintis kuomet nors buvo įpuolusi. Ko- 
dėl? Todėl, kad čia žmogus, bedegdamas uolumu pašalinti Die- 
vo sąvoką, susidarytą vaikystėje, taip apanka, kad nemato, jog 
yra dar kitas tikėjimo šaltinis, be to, kuriuo gyvena vaikų am- 
žių, ir kad Dievo. buvimo neigimas prieštarauja ne tik vaiko 
sielai, bet ir giliausiam logiškam žmogaus dvasios reikalavimui. 
„Nes ar viso moksliško tyrinėjimo principą: kad kiekvienam 
reiškiniui reikia ieškoti pakankamos priežasties, galime atmesti, 
kai prieiname prie pasaulio atsiradimo fakto? Iš kur yra kilę 
milijonai pasaulių, iš kur kyla žmonių kultūra, iš kur“žmogaus 
“ dvasia? Ar visa tai atsirado iš nieko ir yra sutvarkyta atsiti- 
kimo? Argi tai galimas daiktas, kad aukštesnieji dalykai yra 
kilę iš žemesniųjų, jei tas aukštesnysis nebuvo įdėtas į pirmyk- 
štę formą, kaip gabumas ir judinamoji jėga? Kas tai įdėjo? 
Ar galimę labiau tikėti į stebuklus, nesuprantamiau išsižadėti 
viso priežastingumo, negu manydami, kad viskas yra sutverta 
natūralios evoliucijos? Tai kas gi sutvėrė tą evoliuciją, kuri 
padaro tokių stebuklų? Iš tikro, jei nenorime liautis mąstę 
kaip tik ten, kame dideliausia paseka verčia mus ieškoti dide- 
„liausios priežasties, tai nepasilieka mums nieko daugiau, kaip 
tik sutikti, kad šis pasaulis niekaip kitaip nėra išaiškinamas, 
kaip tik priėmus be galo aukštesnę už mus Kuriamąją Dvasią. 
Šių laikų žmogus, besitenkindamas vien tiriamąja medžiaga ir 
tiksliuoju metodu, visai liovės reikalavęs gilesnio priežastingu- 
mo; pakanka jam tikrenybės mažutės iškarpos, jis nebemato, 
kad siela negali gyventi nebūdama gyvai susirišus su savo ga- 
Autiniu pirmuoju šaltiniu ir savo aukščiausiuoju turtu — savo 
tobulybės tikslu. . Ž 

Bet štai sako laisvamanis: jei ir sutiksime, kad tokia išya- 
da yra neišvengiama, tai tas dar neduoda mums teisės tikėti 
Ž asmeninį Sutvėrėją. 

Į tai atsalgpme: jei jau kartą priėmėm aukščiausiąją Dva- 
sią — Kūrėją, tai niekaip negalime apsieiti nesivaizdavę“ Jos 
kaip asmenį. Be abejo, nereikia aukščiausiossios Būtybės pa- 
slapties siaurinti ir traukti žemėn, lyginant Ją su žmogaus as- 
menybe — juo labiau, kad į savo pačių žemiškąją asmenybę te- 

galime juk žiūrėti tiktai kaip į praeinamą, prirengiamą aukštes- 
nio būvio ir tobulesnės dvasiškos vienybės išraišką. Bet norė- 
dami tos aukščiausiosios Būtybės — Kūrėjos vaizdą turėti gry- 
ną, atskirtą nuo visų ūkanotų ir skystų priemaišų, niekaip nega- 
lime atsisakyti nuo lyginimo Jos su žmogaus asmenybe. Aukš- 
čiausios, kuriančios, telkiančios ir tvarkančios valios mes nie- 
kaip neįstengiame kitaip vaizduotis, tik kaip tobulą pavidalą 
viso to, kas mumyse pačiuose gamina vienybę ir tvarką ir gelbsti 
mus iš rūko, Beasmenis Dievas stovėtų daug žemiau už Žmo- 
gų, taigi priežastis būtų mažesnė už paseką, kūrinys kilnesnis 
už Kūrėją. Dėlto kiekvienas mąstymas apie Dievą turi neiš- 
vengiamai prieiti tikėjimą į asmeninį Dievą, nors ir niekados 
neužmirštant, kad visi žemiški žodžiai tėra nepasiekiamai auk- 
štesnės tikrenybis skurdūs veidrodžiai. 


3 VAIKYSTĖS IR SUBRENDUSIO AMŽIAUS DIEVAS. 


Tolstojus sako bręstančiam žmogui: „Jei tau ateis mintis, 
kad visa, ką mąstei apie Dievą, yra klaidinga ir kad nėra jokio 
Dievo, nenusimink. Visiems taip esti. Bet nemanyk, jog tavo 
netikėjimas kyla dėlto, kad Dievo nėra. Jei nebetiki į tą Die- 
vą, į kurį pirmiau tikėjai, tai dėlto, kad tavo tikėjime buvo 
kažkas klaidinga ir tau reikia stengtis geriau suprasti, ka va- 
dini Dievu. > 

Jei laukinis žmogus liaujas tikėjęs į savo medinį dievą, tai 
reiškia ne tai, kad Dievo nėra, bet tiktai, kad Jis nėra medinis“. 

Neabejotina tiesa, kad daugelis žmonių dėlto praranda ti- 
kėjimą, kad jų vaikystės Dievo vaizdas praranda galią ant jų 
sielos, o nauji prityrimai ir pažiūros laiku neatskleidė jiems 
Dievo tikrenybės ir nesutaikino jos šiokiu ar tokiu būdu su jų 
pasauliožiūra. Tik jie klysta manydami, kad šių laikų pasau- 
liožiūra turinti įrodyti tikėjimą, o jei to nėsą galima padaryti, 
tai jis esąs pasmerktas. Ne, kelias į naują tikėjimą veda tiktai 
per gilų abejojimą šių laikų pasauliožiūra. Tai nereiškia, kad 
didieji gamtamokslio pasiektieji turtai nepripažintini ar mažin- 
tini — ne, čia svarbu suprasti, kad daugelis to mokslo atstovų iš 
savo nustatytųjų faktų yra padarę tokių išvadų, nuo kurių tikro 

kriticizmo dvasia, žinanti savo pažinimo priemonių ribas, kaip: 
tik būtų turėjusi juos sulaikyti. Tačiau nepaisant visų tų klai- 
dingų žygių, gamtos mokslas vis dėlto prisidėjo prie Dievo idė- 
jos išaiškinimo tuo, kad pastiprino teisingą antipatiją žmoninti 
Dievą. Tiktai Kristuje teprisiėmė Dievas žmogaus paveikslą, 
šiaip jau senų seniausioji išmintis draudžia žmogui traukti Die- 
vą žemyn į žemiškus vaizdus ir Dievo dvasiškąją paslaptį čiu- 
pinėti žemiškais organais; prie bedievystės stipriai yra prisi- 
dėję tie, kurie tai, kas antžmoniška ir neaprėpiama, per „daug 
traukė į siaurus, apribotus, žemiškus vaizdus. „Mano mintys 
nėra jūsų mintys“ — šiuos žodžius turėtumėm labiau atsiminti, 
mąstydemi apie Dievo paslaptį, tuomet nėi mūsų pačių vaikys- 
tės, nei žmonijos vaikystės Dievo vaizdavimasis netolins mūsų 
nuo Dievo — nes iš tiesų, Dievas nėra nesubrendusio pažinimo. 
simbolis, bet visai priešingai: į Jį kreipias kaip tik ta siela, ku- 
ri veržias iš jaunystės svajonių į tikrenybę, iš žaidimo į rimtį, 
„iš vylių į visą tiesą, iš daugybės į vienybę, iš trupmenų į visumą. 


4. VISURESANTIS DIEVAS. 


Ar esama kokio gyvo prityrimo, kurs į bedievio samonę ga- 
lėtų įnešti kito pasaulio tikrenybę? 

Taip, esama tokio prityrimo kiekvienam žmogui, kurs yra 
sąžiningas pats. sau ir neužsimerkęs žiūri į likimų paslaptingu- 
mą. Argi niekumet nesi pastebėjęs savyje ir kituose, kaip pa- 
slaptingai keršija viskas, lig mažiausių smulkmenų, ką darome“ 
ar sakome prieštaraudami visiems tiems kilniems reikalavi- 
mams, apreikštiems mums kaip „Dievo valia“? Ir ar niekumet 
nesi prityręs, kaip lygiai paslaptingu būdu auga tavyje vidaus 
ramybė ir eina stipryn tavo gyvenimas, juo uoliau vykdai sa-- 
| vyje tą Dievo valią — visu kuo, lig tų žodžių, kuriuos kalbi, lig 
švelniausio troškimo arba minties, kurią leidi arba neleidi įeiti 
į savo sielą? 

Kas yra tos visai naujos dangaus galybės, kurias Eschilio 
Orestija milžiniškais šešėliais stato šalia senųjų dievų? Kiek- 
viena kaltė keršija žemėje — štai ką, nustebęs ir išsigandęs, 
„regi pranašiškas žvilgis, aprėpiąs ištisų kartų gyvenimo ke- 


lius, ir kas verčia jį vis tvirčiau tikėti į teisiančią ir keršijan- 
čią Dievo tikrenybę aukštai viršum gamtos galybių ir gamtos 
dievysčių. 

Kas yra tai patyręs, įsigilindamas į save ir stebėdamas ki- 
tus, tam negali būti abejojimo, kad toji antžemiškoji galia kal- 
ba ne tik iš pageltusio popierio, bet yra visos gyvybės šaltinis 
ir nesuprantamai, bet visagališkai ir visur būdama mus valdo. 

Tiktai tas prityrimas teleidžia mums suprasti tuos nesulygi- 
namuosius psalmės žodžius, kuriais sujaudintas žmogus pasisa- 
ko, kaip tas antžemiškas jo sielos paskyrimas ir tas neišvengia- 
mas jo darbų ir apsileidimų teismas persekioja jį giliai, lig pat 
jo slapčiausių pasiteisinimų, nepermaldaujamai reikalaudamas 
vykdyti Dievo valią šiame dulkių pasaulyje. Ir žmogus neran- 
da ramybės, kol nepaklauso. Dėlto psalmė sako: 

„Viešpatie, Tu tyrinėji mane ir pažįsti mane. Ar aš sėdžiu, 
ar keliuos, tu tai žinai. Tu iš tolo supranti mano mintis, ištiri 
mano taką ir mano dalį ir pamatai visus mano kelius, nes nėra 
jokio žodžio ant mano liežuvio. Štai, Viešpatie, tu žinai visus 
naujus ir senus dalykus, tu padarei mane ir padėjai ant manęs 
savo ranką. Tavo žinojimas man labai stebėtinas; jis peraukš- 
tas, ir aš negaliu jo pasiekti. Kur aš eisių nuo Tavo dvasios ir 
kur bėgsiu nuo Tavo veido? Jei žengčiau į dangų, tu tenai; jei 
nusileisčiau į požemius, tu čia. Jei imčiau, brėkštant, savo 
sparnus ir gyvenčiau jūros pakraščiuose, tai ir ten tavo ranka 
lydės mane ir tavo dešinė laikys mane. Ir jei sakyčiau: gal tam- 
sybės uždengs mane, tai ir naktis darosi man šviesa mano gė- 
riuose, nes tavo akivaizdoj tamsybės netamsios ir naktis šviesi 
kaip diena; kaip anos tamsybė, taip šitos šviesa“ (Psalmė 138 
(139) 1—12). Ar tais psalmininko žodžiais nekalba kaip tik pri- 
"tyrimas, kad žmogaus siela yra viso būvio šviesingosios vers- 
imės be paliovos ieškoma, į ją traukiama, jos teisiama, baudžia- 
ma ir apdovanojama? Iš tikro, jei mūsų siela tebūtų materijos 
vibracija, ne gyva būtybė sau pačiai, tai toks vidaus prityrimas 
būtų neišaiškinamas. Ne doros dėsnis yra kilniausis, bet faktas, 
kad gyvenimą valdo galia, kuri sielos atpuolimą persekioja su 
tokia viską savo spinduliais perveriančia jėga lig paskutinių sa- 
vęs apgaudinėjimo užkampių ir kuri moka taip stebuklingai pa- 

žadinti sąžinę ir priversti ją sutikti su savo teismais. Mozė duo- 
da įstatymus — ir rodos, kad priešindamasis tiems įstatymams 
triumfuoja gyvenimas, kurs leidžia nenubaudęs mindžioti teisę 
ir įstatymą ir akiplėšai atlygina klaidinančia sekme — paskui 
ateina pranašai skelbdami tą naują pažinimą, kurs juos apga- 
lėjo: kad tam, kas moka matyti ir nori matyti, visas gyvenimas 
yra vienas nuolatinis teismas ir kad neteisybės triumfas ir ge- 
resniojo pralaimėjimas tėra valandos vylius, o iš tikrųjų tai yra 
teismo prologas, tartum paskutinis nutraukimas kaukės, žvar- 
bus paties kaltininko pasisakymas: „nes tavo akivaizdoj temsy- 
bės netamsios, ir naktis šviesi kaip diena“. - 


5: TIKĖJIMO PRASMĖ. 


Galima daugeliu būdų paaiškinti žmogui Dievo buvimą, bet 
negalima niekam padėti tiesiog patirti Dievą. Tačiau galima 
pašalinti tas dvasiškas kliūtis, kurios neleidžia atsirasti tam na- 
turaliausiam prityrimui; galima taip padaryti, kad žmogus pa- 
justų tą tuštumą, kuri atsiranda sieloje, jei nebėra Dievo tie- 
sos. Einant tuo keliu, galima atgaivinti seniai užbertus prity- 
rimus. 

Tikėjimo praradimas visados yra ženklas, kad žmogus ne- 
begyvena savo sielos giluma, susikaupusia savo dvasinės esmės 
vienybe, bet visai yra pasinėręs į išlaukinį gyvenimą pakreipto- 
se savo sielos dalinėse funkcijose. „Il nous est plus interieur 4 
nous mėmes gue nous mėmes“ (Jis giliau yra mumyse už mus 
pačius) sako .vienas prancūzas apie Dievo santykius su asmeni- 
niu Žmogaus gyvenimu. Ir iš tikro: tiktai Dievuje ir su Dievu 
mes tepasiekiame savo aukščiausią dvasios jėga; tikėjimui pa- 
metus žmogaus sielą, mes nebesame mes patys. Taigi šia pras- 
me tikėjimas yra ne tik pripažinimas visagalės valios, viešpa- 
taujančios aukštai ant žmogaus silpnumo, ne, jis dar reiškia, 
kad žmogus tiktai iš Dievo tegali tikrai asmeniškai ir tikrai 
vieningai gyventi ir elgtis. Melsdamasis žmogus pirmiausia 
griežtai išpažįsta savo paties aukščiausius troškimus, o paskui 
ir Tą, Kurs viską užbaigia, kas mumyse ieško ir vapalioja. Ir 
juo giliai įsileidžia žmogus į visas tas nesuskaitomas šios žemės 
gyvenimo trupmenas ir sritis, juo labiau išlaukinis pasaulis už- 

valdą čia vieną, čia kitą sielos jėgą, — juo stipriau siela turi 
reikalauti, susikaupus ir pakilus, vėl atnaujinti ryšį su savo 
dvasiško gyvenimo pirmapradžių šaltiniu. Tiktai taip ji te-- 
stengia apgalėti tą irimą ir skilimą, kurio gyvenimo uždavinių 
ir jaudinimų įvairumas nuolat įneša į ją. 

Nesuskaitomų prieštaravimų draskomas šios gadynės Žmo- 
gus pučias šiandien ir giriąs esąs asmenybe, labiau negu kita- 
dos apsimeta turįs griežtą ir vieningą valią.— kaip tik dėlto,“ 
kad jaučias esąs chaosas. Vienas Dievas tegali suteikti to tik-- 
ro asmeniško gyvenimo, kurs nepajudinamas stovi prieš jau-- 
dinimų daugybę; sielos susikaupimas Dievuje saugoja taip pat; 
kad aukštesniosios sielos jėgos nesusimaišytų nešvariai su Že- 
mesniosiomis. Tiktai Dievas teikia visam tam, kas mumyse yra 
aukštesnio, aiškią sąžinę, šviesaus savo tikslo supratimą ir ne- 
pajudinamą tviftumą. Jis vienas tegelbsti iš tų mažmožių, bai-- 
mių ir prieštaravimų, kurių yra pilnas tiktai aplink save patį 
teskriejąs žmogus. Jis padaro mus viduje laisvus artimui, ir 
kartu liepia mums visą mūsų darbą rišti su kažkuo aukštesniu. 
už tai, kas tiktai žmoniška, arkižmoniška. 

Psalmėse sakoma: „Mano siela trokšta Dievo, gyvojo Die- 
vo. Kuomet nuvyksiu ten ir paregėsiu Dievo veidą? Mano. 
ašaros buvo mano valgis dieną ir naktį, kad jie tolydžio sakė 
man: Kame gi'yra tavo Dievas? Kodėl nulinkai, siela mano, ir: 
kodėl šėlsti manyje? Ištverk Dievuje!“ Ar iš tikro manoma, 
kad tie jausmai tėra jaunystės jausmai? Ne, čia kalba nesuga- 
dintas sielos gyvenimas, kurs ilgis savo kilmės ir savo tikslo. 
Mums, šios gadynės žmonėms, toks vidaus gyvenimas yra sve- 
timas, nes esame maitinami vienomis abstrakcijomis ir visai ne- 
begyvename iš vidaus. Bet vis augąs išlaukinis ir vidujinis var-- 
gas vėl nuves Žmogų pas gyvybės šaltinius ir nutrauks kaukę 
nuo to, kas negyva ir nevaisinga. „Jis nuvers nusimokiusiųjų 
tarybą, kad jie dienos metu bėgios tamsoje ir graibysis per pat. 
šviesų vidudienį, tartum tai būtų naktis!“ 


6. DIEVAS SENAJAME ĮSTATYME, 


Daugelis šios gadynės žmonių žiūri į Senąjį Įstatymą su jas 
piktu ir smarkių Dievu kaip į žiauresnio Dievo supratimo veid-- 

rodį. Jie nenuvokia, kad psichologiškai imant, Dievo pyktis 

apskritai yra vyriausis prieškrikščioniško žmogaus vidaus“ pri- 
tyrimas. Įsistebėkim, kaip ir šv. Augustinas prieš atsiversda- 

mas nuolat jaučia Dievo gylį ir Dievo pyktį: žmogus, kurs dar 

neturi Išganytojo, bet atjaučia sieloje begalinį reikalavimą Die- 

vo, neturėdamas jėgos nei aiškaus pavyzdžio sekti Dievu, te- 

gali atjausti Dievą tiktai kaip kankinančią, nepermaldaujamą, 

pykstančią galią, kuri niekaip nėra 'nuraminama ir pasireiškia | 
sąžinėje nuolat teisdama ir keršydama. Tai kaip tik ir yra ne- 

sulygihama Senojo Įstatymo didybė, -dėl kurios jis yra tapęs 

šventąja sielos knyga: kad Dievo buvimas nėra tęn dėstomas ' 
"filosofiškai, bet rodomas esant gyvoji galia sieloje, ir kad sutru- 

pinimas nuodėmingo žmogaus, jaučiančio tą galią, įvyksta taip 

pat gaivalingai ir aistringai po mūsų -akių, kaip ir pati teisia- 

moji nuodėmė. Platonas pasakoja “apie antžemiškąją sielos 

tėvynę, Schopenhaueris vaizduoja žemesniojo pasaulio savi- 

žudą — Senasis Įstatymas vienija abu tuodu pasauliu, skaidriai 

nušviesdamas tą vidujį prityrimą, kurs tuomet gimsta: pasa- + 
koja apie sielą, kuri tame „noro gyventi“ pasaulyje bebūdama, 

atsimena savo pirmapradį šaltinį, vėl jį užmiršta, o tačiau vis 

stipriau jo ilgisi. Paviršutiniškai pažiūrėti, biblija tėra visos 

istoriško gyvenimo įvairenybės vaizdas, bet iš tikrųjų ji kaip 

tik vaduoja mus iš tos įvairenybės chaoso, nuolat rišdama 

visą tą įvairenybę su vyriausiu santykiu: žmogus ir Dievas. 

Dievo reikalavimai, statomi sielai, milžiniškai viešpatauja ant 

viso aistrų chaoso; lygiai milžiniškai siela jaučias nepaklausiu- 

si tų reikalavimų — visa tai kelia aukštyn ir mus iš tos pasau- 

lio įvairenybės ir verčia padaryti sprendžiamuosius gyvenimo“ 

nutarimus. Filosofija yra parašiusi tūkstančius tomų Apie ma- 

teriją ir dvasią; skaitant juos, mums rodos, kad visa tai nėmaž 

nerūpi esančiam mumyse tikrajam žmogui. Biblija gvildena tą 

pačią problemą, bet ne abstrakčiai: dvasia ir materija stojas čia 

viena priešais antrą visame gyvenimo pilnume, mes jaučiame 

judviejų susidūrimą, kaip savo pačių giliausį reikalą, gyviau ir 

stipriau pergyvename patys save ir nenusimanydami veržiamės 

prie išsprendimo, kurį duoda Naujasis Testamentas. Nėra ki- 

tos tokios knygos, kurioje Dievo teisė prie žmogaus ir žmogaus 

gėda nusidėjus taip galingai būtų įsiskverbusios į visą gyvenimą 
ir visus įvykius, kaip biblioje; nėra kitos tokios knygos, kurioje 
žmogus paklydęs būtų taip tikrai nutveriamas ir kartu taip bal- 
singai šaukiamas atgal į savo tikrąjį paskyrimą. 


1 KITI DIEVAI. 


„Aš esmu Viešpats, tavo Dievas — neturėk kitų dievų šalia 
manęs“. Šį įsakymą taip skaitome šiandien, tartum jis tebūtų 
lietęs senovės hebrajus, drausdamas jiems garbinti artimų tau- 
tų dievaičius. Tačiau mums visiems kas dieną ir kas valandą 
grumuoja pavojus prisiimti savo kaimynų dievaičius į vienintelio 
Dievo šventnamį ir, garbinant juos, taip ilgai prieš juos stovėti, 
kol nebemokėsime susikaupti Viename. Iš pradžios garbiname 
dievaičius šalia Dievo — pabaigoje jie stojas Dievo vietoje: pi- 
nigai, prietelystė, tėvynė, garsas ar mokslas, meilė ar gailestin- 
gumas. Ir ne tik tie žemiškieji turtai yra statomi Dievo vie- 
ton; kai žmogus kartą pradėjo stumti iš sielos centro visų daik- 
tų Viešpatį, tai jo gyvenimo fokusu visados tampa tai, kas jam 
kaip tik ateina į galvą: kiekviena aistra, kiekvienas jausmas, 
kiekvienas žaislas, kiekviena pramoga valdo sielą, kol nėra pa- 
keičiama kur nors nauju ir naujausiu. Ir kiekvienas tų dievai- 
čių yra nustumiamas nuo sosto dėl sekamojo. Kaip iš pradžios 
žmogus paneigia Dievo teisę prie sielos, norėdamas žūt-būt pa- 
tarnauti prieteliui, taip paskui jis apgauna prietelį, kad galėtų 
tarnauti pinigui ar meilei, ir kaip išsižada ištikimybės Devui 
betarnaudamas tėvynei prieš Dievo įstatymus, taip paskui įduo- 
da tėvynę, norėdamas pasidarbuoti partijos labui, o galų gale 
— partijos lėšomis — ir savo paties garbės troškimui. Tuomet 
tik pajuntame, ką reiškia Dievas žmogaus sielai ir ką mano bib- 
lija sakydama: „Brangus tai daiktas, kad širdis yra tvirta“. Ti- 
kėti į Dievą ir negarbinti kitų dievų, tai reiškia: aukščiausiąją 
Tiesą, iš kurios ir per kurią viskas gyvena, giliai, iš visos sielos 
suprasti, ją griežtai visų dalykų centre pastatyti, ją gerbti, ne 
deginamosiomis aukomis, bet atsižadant to, kas mieliausia ir 
brangiausia, kame tik Ji to reikalauja. Žmogus, kurs nepajėgia 
to padaryti ir iš to tiesos kelio paklysta, arba užsiima visokiais 

slaptaisiais mokslais ir štukomis, norėdamas pabėgti nuo įsaky- 
mo galios ir aiškumo, nesulaikomai visas iširsta ir vieną gražią 
dieną duodas Nebukadnezarui nuvelkamas į galutinę vergiją. 
Tas tėra savo gyvenimo ponas ir tesuvaldo likimą, kas tegarbina 
vieną Viešpatį Dievą. Šios gadynės gyvenimas yra begalinių 
dievaičių garbinimas; kasdien nauji dievaičiai stumia į šalį se- 
nuosius, nebėra kilnios ir griežtos vertybių ir tikslų jerarchi- 
jos. Bet juk tikra kultūra yra: mokėti atskirti svarbiausį daik- 
tą nuo antrininkų, o charakteris yra jėga išreikšti tą pažinimą 
ir jo pasekas gyvenime. Šiandien mes jau nebeturime nei tik- 
ros kultūros, nei tikro charakterio, nes juodu abudu prasideda 
nuo dešimties įsakymų, ir nei literatūra, nei pedagogija, nei po- 
litinė ekonomija negali išgelbėti kultūros, kuri to pagrindo ne- 
besupranta ir kuri nė jauste nenujaučia, kaip be galo daugiau 
gyvos išminties ir gamtos bei žmogaus mokslo yra tuose pa- 
prastuose ir kilniausiuose įsakymuose, negų visuose šios ga- 
dynės stabmeldystės obalsiuose, 


8. DIEVAS IR PASAULIO KENTĖJIMAS. 


Kaip sutaikinti tikėjimą į vieną visagalį ir gerų geriausį 
Dievą Tėvą su kentėjimo ir blogio buvimu pasaulyje?  Sako- 
ma: arba to kentėjimo negalima esą primesti Dievui — ir tuo- 
met Jis nesąs visagalis — arba Jis esąs visagalis, bet tuomec ne- 
galįs būti gerų. geriausis. Tokiomis paprastomis alternatyvo- 
mis negali būti sprendžiama materijos ir dvasios, Dievo ir pa- 
saulio santykių paslaptis. Bet lygiai ji negali būti sprendžia- 
ma abstrakčiomis ir negailestingomis Jobo prietelių frazėmis, 
Negalima taip lengvai praeiti pro nekaltos kreatūros kančias 
ir bežiūrint į prakilnią visumą ir jos milžinišką išsirutuliojimą, 
nepaisyti atskiro atomo sumindžiotos laimės. Toks būdas tei- 
sinti Dievą kyla iš tamsiausių širdies kietumo armenų ir galų 
gale veda tiesiai į makiavelizmą. Ne, čia Vagneris ir Schopen- 
haueris sako tiesą — tiktai giliausia užuojauta tepadaro mus 
žinančius, tiktai drąsiai žiūrėdami į tikrenybę tebręstame ir te- 
pajėgiame aiškiai atskirti pasaulį nuo Dievo, be ko niekados ne- 
galime išgipainioti iš chaoso ir teisingai suimti Dievo su pasaulių 

susirišimo paslapties. Kristaus kančios istorija ryškiausiai nu- 
šviečia mums vieną ir antrą: gilią nesantarvę tarp pasaulio dva- 
sios ir Dievo dvasios ir kartu Dievo dvasios galią ant pasaulio, 
pasidavimą beprasmio elemento dangiškajai prasmei. Kristaus 
kančios istorija nėra atsitiktinė juridiška žmogžudystė, — čia 
yra rodoma mums skaidria šviesa nušviesta žmogaus esmė, ku- 
rios būtinoji paseka yra gryniausiojo ir nekalčiausiojo auka. 
Visas priešingumas tarp tikrenybės ir dieviškumo išeina čia aik- 
štėn, Jėzus pats mato tą priešingumą lig pat dugno, kenčia dėl 
to, giliai užjausdamas žmoniją, pritiria baisiausį apleidimą, o 
tačiau kaip tik kančioje ir per kančią liaupsina Dievą: mirtis yra 
praryta apgalėjus. Iš tikro, tai turi mus priversti pagalvoti, 
kad kaip tik tos sielos, kurios giliausiai pažino šio pasaulio 
skausmą, giliausiai pajuto ir Dievo tikrenybę, vienkart kuo aiš- 
kiausiai patirdamos ir skausmo kūriamąją prasmę. Skaitykime 
žodžius, kuriais apie savo skausmus kalba viena sopulingiausių 
motinų, XVII amžiuje išbuvusi požemių kalėjime 20 metų, Da- 
nijos grafienė Utfeld, savo knygoje „Skausmų atsiminimai“: 

2. „Visi daiktai turi tartum dvi ąsas, už kurių yra nutveria- 
mi, kaip jau Epiktetas kad sako. Viena ąsa yra patikima, antra 
nepatikima, ir nuo mūsų valios pareina, už katros ąsos griebsime. 
Jei nutversime patikimąją, tai galime visą praeitį, nors ji būtų 
buvus labai skaudi ir liūdna, iššaukti iš savo atminties su džiaug- 
smu, ir net labiau su džiaugsmu, negu su liūdesiu. Dėlto ir 
aš noriu nusitverti patikimąją ąsą ir Jėzaus vardu pažvelgti į 
akis savo atsiminimams, visam tam skurdui ir vargui, visai tai 
pajuokai ir skausmui, paniekai ir sielvartui, kurie yra ištikę 
mane šioje vietoje, ir kurias aš, Dievos padedama, apgalėjau. 
Nėmaž nenoriu dėl to krimstis, bet noriu vis iš naujo minėti 
Dievo gerumą ir dėkoti Aukščiausiajam, Kurs visumet buvo su 
manim galingai guosdamas, Kurs valdė mano širdį, kad nenu- 
sigręžtų nuo Dievo, Kurs saugojo mano protą ir pojučius, kad 
nesumištų, Kurs mano nariams davė jėgos ir tvirtybės, Kurs 
suteikė man net ramybės ir džiaugsmo ir vis dar gausiai tebe- 
teikia. Tu nesuvokiamasis Dieve, garbė Tau už tai per amžių 
amžius!“ 

Tžigi kaip tik tokiuose sunkių sunkiausiuose prityrimuose 

žmoguje kyla įsitikinimas, jog visi tie prieštaraujantieji Dievui 
dalykai gyvenime kokiu nors būdu yra tam, kad laisvoji valia 
ir sielos jėga per tą prieštaravimą galėtų pasiekti aukščiausį 
tvirtumą. Ir tas žvilgsnis tiekė tokiems žmonėms neišsemiamo 
pasitikėjimo, kad toje galingoje įvykių eigoje, kurioje aukštes- 
nysis pasaulis nesiliaudamas skverbias į žemesnįjį, o tasai, be- 
+dejuojant ir bevaitojant kreatūrai, sunkiai ir rambiai, tūkstan- 
tį kartų klajodamas aplinkui ir atkrisdamas, vis kyla prie anojo 
— viskas, net ir tie nesuvokiamieji ir neišsprendžiamieji daly- 
kai, turi gilesnės prasmės ir išlyginimo, kurį kuomet nors su- 
„prasime: „Kad kuomet nors paregėčiau Tavo nusprendimą!“ 
g. MALDA. 

Keturi yra susirišimo su Dievu laipsniai: patyrimas, paži- 
nimas, malda ir sekimas. Dviem pirmiesiems laipsniams pa- 
vesti aukščiau padėtieji straipsneliai. Galima pasakyti: tobu- 
Aiausio Dievo patyrimo ir pažinimo teduoda mums malda. To- 
dėl ką tik atėjusiam į tikėjimą žmogui reikalingiausis patarimas 
yra tas, kad jis, apgalėjęs pirmąją drovą betarpiškai santykiau- 
ti su visos gyvybės pirmapradžių šaltiniu, visai pasitikėdamas, 
siųstų į amžinybę tikėjimo, paklusnumo, atgailos ir padėkos žo- 
»džius. Taip besimelsdami, mes patiriame kito pasaulio stebuk- 
lą, Dievo visuresimą ir meilę; joks kitas patyrimas pasaulyje, 
joks sekmės spindulys, joks meilės pagavimas, jokia tėviškėn 
sugrįžimo laimė nėra sulyginama su nuoširdžios maldos veiki- / 
mu: ji kelia sielą, nušviečia dvasią, ugdo valią, stiprina kantry- | 
bę, ramina nervus. Kas prieš kalbėdamas opiais reikalais su 
neprieinamais žmonėmis prašo Dievą ramybės, išminties ir mei- 
lės, tas aiškiai patirs esant dangaus Tėvą, kurio malonė visados 
"teka į mus, jei mes tokių dalykų imamės ne kaip laukiniai žmo- 
nės ir gavę palaiminimo iš aukšto. 

Gydytojas, kurs prieš svarbią konsultaciją meldžias: 
„Viešpatie, palaimink mane savo patarimu prieš kiekvieną mano 
„duodamą patarimą“, — patirs, kad taip žvilgterėjęs aukštyn, 
jis netik tampa visišku savo paties geriausių nuovokų ir jėgų 
ponu, bet kad ateina pas jį ir Šventoji Dvasia tiekdama neapčiuo- 
piamų ir neregimų malonių, kokių neįstengia duoti joks mok- 
las, jokia technika, jokia mirtingoji gera valia. 

Bejėgis šios gadynės žmogus kaip tik dėl tos savo bejėgys- 
tės nemoka tylėti, kai gauna ką sumanyti ar nuspręsti; jis klau- 
sinėja, rašo, telefonuoja į visas puses, prašydamas gero patari- 
mo, ir tol kalbas su pažįstamais ir nepažįstamais, kol susipai- 
niojęs, pasirenka tai, kas kvailiausia. Kas tiki į Dievą, tas tyli 
su žmonėmis, o išsikalba su Dievu ir iš ten išmeldžia Šventosios 
Dvasios patarimą. , Tas pasitarimas sukelia jame tokio savęs at- 
sižadėjimo, sąžiningumo, nusižeminimo, kad jam tuomet lengva 
daryti tai, kas jį patį ir kitus artina prie Dievo. 

Viena motina skundės kitą kartą Fenelonui, kad jos sūnus 
neatjaučiąs jos pasikalbėjimų apie Dievą. Feneionas atsakė: 
„Patarčiau tamstai daugiau kalbėti su Dievu apie sūnų, negu 
su sūnumi apie Dievą“. Kaip klaidinga yra taip besikarščiuo- 
jančiai, įkyriai, bailiai rūpintis savo artimųjų ir visuomenės pa- 
žanga, kaip kad rūpinas daugelis žmonių, kurie jaučias atsaką. 
už kitus! Kiek tikrosios pažangos sustabdo toks paviršutiniš- 
kumas! Kaip nesulyginamai daugiau reiškia čia orare negu Ia- 
borare, kaip be galo giliau — įtakos kitiems atžvilgiu — skver- 
bias įtaka, išeinanti iš tų vidujinių maldos palaimų, augančių 
toje sieloje, kuri besikalbėdama su Aukščiausiuoju, išsivadavo 
iš pasaulio melagingumo ir išmoko atskirti tai, kas svarbiausia. 

Berods, kas maldos sekmingumą mato tame, kad būtų vyk- 
domi mūsų pačių žemiški norai, tas tolsta nuo Dievo, užuot iš- 
gavęs Jo palaiminimą. Pasakyta: „Mano mintys nėra jūsų min- 
tys“, — juk visa santykių su Dievu prasmė yra ta, kad mes išsi- 
vaduojame iš savo minčių ir sąžiningai stengiamės savo ir sau 
pavestųjų žmonių likimą matyti ir žiesti pagal Dievo mintį. 
Ne kad liga arba kita kokia nelaimė mūsų neištiktų, bet ked 
mes tą nelaimę pajėgtumėm taip prisiimti, pakelti ir nugalėti, 
kaip mums rodo Dievo žodis ir Golgotos auka — tam turime 
melsti jėgos ir supratimo. 


10. SEKIMAS. 


„Tikiu į Dievą Tėvą visagalį, dangaus ir žemės Sutvėrėją“. 
Jei tas tikėjimas turi būti mums gyvoji jėga, ne bedvasis išpa- 


žinimas, tai turime be paliovos laikyti prieš savo akis jo giliau 

sią prasmę ir ta prasme mąstyti ir gyventi. Viskas yra kūriama,, 
laikoma ir ugdoma Dievo Dvasios, ir tiktai tiek mes patys te- 
same savo gyvenimo kūrėjai ir tiek tepajėgiame valdyti bega-- 
linį gemtos smarkumą savyje ir aplink save, kiek toje Dvasioje: 
prarandame save, pasitikime Jos pagalba, pagal Jos apreiškimą. 
savo būvį tvarkome. Bet visi mes perdaug mažatikiškai esame 
linkę šio gyvenimo dalykuose visados tikėti tik visagale me-- 
džiaga ir visagaliu žvėrim — tiek už savo teises kovodami, tiek: 
gyvenimo sunkenybių ir vargų spaudžiami, tiek kitus žmones 
šiokiu ar tokiu būdu veikdami. Visagalio Kūrėjo dvasia pri- 
iminėti dideles ir mažas kliūtis ir nepasisekimus, kylančius 
ant mūsų gyvenimo kelio, tai reiškia: elgtis taip, kaip nori 
Dievas, ir malda „Teesie Tavo valia žemėje“ reiškia pirmų pir- 
miausia: teesie Tavo valia manyje, šiandien ir kaip tik ten, kur 
tai atrodo „nepraktiška“ ir „anapusiška“. Kas yra skaitęs Ge- 
nezės knygą, tas turi pirmiausia paklausti save: „Kaip sutvė-- 
rimo rytas gali užtekėti mano chaosui, kad norų pasaulis ir 
sąžinės pasaulis aiškiai atsiskirtų nuo vienas antro, kaip anuo- 
met šviesa nuo tamsos, sausuma nuo vandens? Kaip galiu savo- 
likimo ir savo gyvenimo kliūčių ribose prisidėti prie to, kad 
Dievo Dvasia veiktų mano žemės grumsle?“ 

Yra tiesų, nuvokiamų beskaičiuojent ir begalvojant, ir yra 
tiesų, tiktai tuo būdu nuodugniai tepažįstamų, kad pagal jas gy- 
venama. „Gyvenk, kaip dangus tau pataria, ir dangus tau at- 
sivers!“ 


Ketvirtasis skyrius 


Dievo Sūnus 


B ž Kad Dievas gyventų pasaulyje, tai 
žmonės iškultų Jam visus langus. 
Senovės hebrajų patarlė. 


1. MOKSLO APIE DIEVAžŽMOGĮ PRASMĖ. 


Kas nori suimti mokslo apie Dievažmogį gilesnę prasmę ir 
suprasti, kad trejybinis monoteizmas (šv. Trejybės paslaptis) 
yra tikras tikėjimo įvykimas, tas turi pastebėti, kaip galingai 
kaip tik stipriausiuose istoriškuose tikėjimo pasireiškimuose 
išeina aikštėn tas ilgesys, kad Dievas nusileistų į žemišką gyve- 
nimą ir kad gautumėm kokiu nors būdu paregėti tobulą žmo- 
gaus ir Dievo vienybę. Jau teokratinėje žydų mintyje yra tas 
veržimasis prie Dievo įsikūnijimo žemėje, veržimasis, kurs pa- 
sireiškė ir Chasidų sektoje, mokančių, jog žmogus kiekvienu 
savo darbu galįs prisidėti, kad pasislėpusi Dievo garbš išeitų 
aikštėn ir prisiimtų regimą pavidalą. Bet pirmų pirmiausia at- 
siminkime galingiausius tikėjimo dokumentus, biblijos psal- 

„mes: kaip ten žmogus savo sieloje jaučia Dievo reikalavimų vi- 
są didumą ir tikrenybę, kaip jis dreba prieš Dievo galią savo są- 
sąžinėje ir kaip jis kaip tik tuomet jaučia visą savo atstumą ir 
puolimą, visą savo valios silpnumą ir nepastovumą! Pilnas 
aistringo ilgesio kelia jis rankas aukštyn, kad Dievas nusilen- 
ktų prie jo, žmogaus silpnybėje taptų jėga ir aiškumu. Plačiai 
dar tuomet juoduoja armuo tarp tikrosios žmogaus būklės ir 
iš aukšto sužadintos sąžinės galios. Ir iš to kyla dagus klau- 
simas: kaip žmogus galėtų Dievą, taip sakant, nutraukti žemėn 
iš tolumos, susirišti su Juo šiame žemiškame gyvenime ir kūne 
ir iš Jo gyventi, užuot davęsis valdomas žemės dalykams ir už 
tai tolydžio kentęs atgailos, kaltes ir vidaus nesantaikos gil- 
-dymūs? 


——— =" 


Tas pats reikalavimas kyla senovės Graikuose. Juo grynyn 
ir kilnyn eina ten etinis idealas, juo stipriau jis dursto žmogų 
šalin iš pasitenkinimo savim — juo aiškesnis randas ir tas troš- 
kimas pamatyti Dievo Dvasią įvykus tikrajame gyvenime. Kyla 
klausimas: kaip gali dievystė pasireikšti žmogaus pavidale, kaip 
gali gryna Dvasia tapti kūnu? 

Paklausykime, kokiais žodžiais senas Epiktetas ilgis kūnu 
tapusio Dievo — tuomet suprasime, kaip giliai mokslas apie 
Dievažmogį atatiko visą prieškrikščioniško pasaulio dvasišką 
išsivystymą, atnešdamas jam išganymo žodį: "5 

„Parodykit gi man, dėl dievų, norėčiau nors karią pa- 
matyti tikrą stoiką! Bet jūs negalite man parodyti nė vieno, 
kurs būtų galutinai užbaigtas. Tai parodykite man bent to- 
kį, kurs dar tebesilavina, kurs rimtai yra pasirinkęs šią link- 
me. Padarykite man tą malonę, nepavydėkite man, senam 
žmogui, reginio, kurio lig šiol dar niekados nesu matęs... 
Tegu kas nors iš jūsų parodo man žmogų, kurs tikrai nori 
pripildomas dieviškos dvasios ir nebevainoja nei Dievo, nei 
žmonių, niekur neklysta, nepuola, nepyksta, nepavydi. Žmo- 
gų, kurs trokšta tapti Dievu, ir šiame negyvame kūne bebū- 
damas, mąsto apie vienybę su.Dievu. Parodykite man jį. 
Bet jūs negalite...“ 

Ar tie žodžiai nėra jau krikščionybės aušra pagonių sieloje? 
Krikščionių religija kaip tik į šį šaukimą atsako mokslu apie 
Dievažmogį. Visose kitose religijose Dievas karaliauja aukš- 
tai viršum gyvenimo, dvasia viršum gamtos, dangus viršum že- 
mės. Krikščionybė yra mokslas apie į gyvenimą nusileidusią 
Dievo jėgą. Štai atsakymas į klausimą, kaip dvasia gali, me- 
džiagoje bebūdama, visai susirišti su Dievu, kaip betūnodama 
kūne, gali visa būti pas Dievą ir gyventi Dievu. Krikščiony- 
bėje Dievo Dvasia kalba ne iš dangaus tolybių, bet įeina į visą 
gyvenimo tragizmą, apsidirba su visomis žemės galybėmis, ta- 
čiau pasilieka ta pati nepalytėta ir gryna grįžta atgal į amžiny- 
bę: „Pavyzdį daviau jums.“ 

Kaip išaiškinti, kad toks nežymus žmogus, kaip Pontijus 
Pilotas, amžinai yra minimas antrajame krikščionių tikėjimo iš- 
pažinimo artikule? Žodžiai „kentėjo po Pontijos Pilotu“ nu- 
sako visą skirtumą tarp krikščionybės ir visų kitų religijų bei 

filosofijų. Pirmajam artikului kalbant apie visą, dangų ir Že- 
mę pripildantį Dievo majestotą, antrasis artikulas rodo, kaip 
toji Dievo jėga kalba, elgias ir kenčia susidūrus su Pontijos Pi- 
lotu, vadinas, su visai paprasta žemiškąja galia, kuri nepripažįs- 
ta jokių amžinųjų tiesų ir tėra vien žmonių aistrų bei apčiuo- 
piamųjų reikalų vykdytoja, abejingai aukodama aukščiausius 
dalykus, jei jie grumoja supainioti jos materialią tvarką. Už- 
pakalyje Pontijos Piloto stovi pasislėpusios visos tos gyveni- 
mo galios, kurių nauda reikalauja, kad Dievo Dvasia būtų laiko- 
ma toli nuo gyvenimo. Taigi, kaip Dievo Dvasia laikosi prieš 
Pontijos Pilotą, kaip šiame pasaulyje steigia savo karalystę, ku- 
ri nėra iš šio pasaulio, kaip nesiginčija su Pontijos Pilotu, tik 
kenčia po juo, su juo nesusimaišydama, ir kaip dėl to nuosaku- 
mo milžiniškai auga aukštyn — štai ką mums primena antrasis 
tikėjimo artikulas ir kaip nušviečia Dievažmogio veikimo esmę. 

Dievui taip nepasirodžius kūne, žmogus niekados nematytų 
tikrai ryškaus savo elgimosi tikslo. Aukščiausioji tiesa tuo- 
met tėra griežtai nustatoma, kada ji įžengia į didelius, pagrin- 
dinius gyvenimo konfliktus ir gyvai įkūnija neišmatuojamą 
skirtumą, esantį tarp jos veikimo ir visų žemiškųjų akcijos bū- 
dų, taip, kad žmogus tuomet jau tikrai gali suprasti, kas yra Die- 
vas ir kaip Dievas yra vykdomas gyvenime. Ką reiškia tas Die- 
vo tapimas žmogum, mes tenuvokiame, aiškiai supratę, kaip 
neryškiai, chaotingai ir drumstai vaizduojamės visados aukštes- 
nįjį pasaulį, jei trūkstame tos šviesos, kaip labai tenkinamės to- 
kia galia, kuri tik iš lauko galia atrodo, kaip nemokame pažinti 
tikro heroizmo ir atskirti jo nuo tuščiaviduris pozos, kaip daug 
ką laikome dieviška, kas yra labai žemiška, laikome charakte- 
riu, kas tėra atkaklumas, — drąsa, kas tėra žiaurumas, lengvabū- 
dystė ir putlumas, — tvirtumu, kas yra silpnybė, antžmonišku- 
mu, kas iš tikro yra pažmoniška. Rodydamas mums, kad die- 
viškumas visai kitokiu būdu triumfuoja ir prasimuša šioje že- 
mėje, negu kad vaizduojas žmogus pusžvėris, Dievažmogio pa- 
vyzdys tuo kaip tik giliausiai koreguoja prieškrikščioniškus 
idealus. Senieji tapytojai vaizduodavo ties nusileidžiančia 
Šventąja Dvasia angelą su kryžiumi — tai reiškia, kad kryžius 
neišvengiamai lydi Dievo Dvasios veikimą šioje žemėje. Kaip 

visa tai sunku suprasti natūraliam ir iš apačios nusistatančiam 
Žmogui, geriausiai parodo faktas, kad krikščionių dailė pirmo- 
joje savo fazėje nedrįso vaizduoti Dievo, prikalto prie kryžiaus, 
nes lig to laiko žmonės teįstengdavo vaizduotis dievystę tiktai 
galingai trupinant priešus, bet ne priešų nugalėtą. Kristus tik 
pamažu tegalėjo įdėti į žmogaus sielą tai, kas yra tikrai dieviš- 
ka ir kas mumyse tikrai veda pas Dievą. Dėlto šv. Jonas ir pa- 
rašė savo evangelijoje tuos giliaprasmius žodžius: „Dievo nie- 
kas nėra matęs, tik vienas Sūnus, Kurs buvo Tėvo skraistėje, 
bai daugprasmis: ugnis, jėga, valia, majestotas — tiktai Kristus 
definuoja ir griežtai aptaria dievystę žmogaus sielos jėgų kal“ 
ba, Jis sako mums, kaip dievystė atrodo, jei Ji, taip sakant, yra 
perkelta į žmogaus organizmo motorinius centrus. Kaip daug 
mes kalbame apie gamtą ir dvasią, nėmaž nenujausdami, kiek 
gamtos įsimaišo ten, kame tariamės gyveną ir sprendžią dva- 
siškai! „Nežinote, kieno dvasios esate“. Dėlto ir pasakyta: 
„Verbum caro factum est“. Bekūnė Dvasia apsivilko kūnu, kad 
mes iš kūno ir kūne rastumėm kelią į Dvasią, arba, kaip išsi- 
reiškia Klemensas Aleksandrietis: „Dievas tapo žmogumi, kad 
tu išmoktumei iš žmogaus, kaip žmogus virsta Dievu“. 

Gyvenime, moksle ir kančioje Kristus nuolat žmogina Die- 
vą; ir savo simbolingais darbais Jis rodo mums, kaip dievišku- 
mas yra realizuojamas mažiausiuose ir kasdieniuose dalykuose 
ir kaip iš mažmožių ir per mažmožius galime prieiti Dievą. Juk 
ir kojų mazgojimas yra simbolis, kuris mums sako: Aukščiau- 
sis ateina tarnu, kad žmogus susiprastų galįs pasiekti Aukščiau- 
sįjį tiktai tarnaudamas, 

Dieviškumas žmogiškume, dvasiškumas kūniškume, antže- 
miškumas žemiškume, visiška Dievo žmogaus vienybė — štai vy- 
Tiausioji Kristaus asmens paslaptis, ir kurioje vienoje visi žmo- 
nių gyvenimo klausimai tėra aiškiai išsprendžiami ir visi prieš- 
krikščioniškų žmonių nujautimai ir reikalavimai išpildomi. Kad 
Jėzus būtų tiktai žmogus mokytojas, Jis nebūtų įstengęs išpil- 
dyti to, kas svarbiausia, į ką yra atkreipti visi gyvojo žmogaus 
klausimai» visiškai suvienyti žmogaus prigimtį su Dievo prigim- 


tim. Jei žmogus tikrai tiki į Dievą, į Dievą Kūrėją, esantį vi- 


=—————— 
same pasaulyje, kurs žemės grumstui įkvėpė dieviškąją dvasią, 
tai ar yra kas lengvesnio už įtikėjimą, kad tas Dievas, išklau- 
sęs kreatūros ilgesio, siunčia savo Šventąją Dvasią Žmogaus 
pavidale dieviško gyvenimo pažadinti, kad Dievažmogyje Že- 
mės būtybės sugrįžtų atgal į vienybę su Sutvėrėju? Ar ne Tre- 
jybėje pasireiškia visa vienintelio Dievo galia ant gyvenimo? 
Tai yra didelė istoriška žydų klaida, kad jie nepažino savo tik- 


! rojo Mesijo ir nesuprato (nors juk visas žmogaus prigimties 


nušvietimas Senajame Įstatyme į tai rengė), kad teisybės ka- 
ralystė žemėje, kurią skelbia pranašai, tuomet tėra galima, jei 
žmogaus prigimtis susivienys su Dievu prigimtim; šitas ben- 
dravimas-yra visų kitų bendravimų pamatas, be jo kiekvienas 
vienijimasis tėra baisaus skilimo pradžia. Kristus yra vienin- 
telis Dievo su žmogum susivienijimo tarpininkas. Dėlto ir 
socialus klausimas bei Dievažmogio klausimas glaudžiai yra su- 
risti su vienas antru: luomų kovos vargas bus pagydytas ne 
mechanizuoto, bet pakilusio žmogaus — tiktai prikryžiuotasis 
Dievas tegali išspręsti socialią problemą. 


>». DIEVAŽMOGIS IR ŽMOGAUS SIELA. 


Kas kita yra, jei kas nors kalba apie 
tiesą, ir kas kita, jei pati tiesa kalba 
apie save. 
Klemensas Aleksandrietis 

Napoleonas, kalbėdamasis šv. Elenos saloje su generolu 
Bertrandu, pasakė: „Štai kuo aš labiausiai stebiuos ir kas man 
griežtai „rodo Kristaus dievybę. Aš pats mokėjau uždegti mi- 
nias, kurios dėl manęs ėjo mirti. Tačiau šventajai ugniai šir- 
dyse sukurti reikėjo mano akivaizdos, mano žvilgsnio elektri- 
nės kibirkšties, mano balso, mano žodžio. Be abejo, turiu pa- 
slaptį tos magiškos jėgos, kuri pagauna žmones, bet negaliu jos 
perduoti niekam kitam, nė vieno savo generolo negalėjau jos 
išmokyti, nežinau nė tos paslapties, kaip padaryti, kad mano 
vardas ir meilė man amžinai gyventų žmonių širdyse ir darytų 
ten stebuklus nepadedant materijai. Taip pat buvo ir Cezariui, 
ir Aleksandrui. Galų gale užmiršta mus ir užkariautojo vardas 
tėra tema mokyklos rašiniams. Koks skirtumas yra tarp mana 

skurdo ir amžinosios Kristaus karalystės, kurs yra mylimas, gar-. 
binamas ir skelbiamas visame pasaulyje! Argi Kristus mirė? 
Argi tai nereiškia veikiau, kad amžinai gyvena? Tokia ir yra: 
Kristaus mirtis Ne žmogaus mirtis, bet Dievo!“!) 4 


Šiuose išpažinimuose Kristaus esmė vaizduojama ne teolo-- 
giškai, bet remiantis gyvu gyvenimu ir atsižvelgiant į tikrą 
žmogų. Toks būdas žiūrėti ilgainiui vėl įsigalės ir paplis ir 
nugalės visus tuos tokius moksliškus pažiūrėti, o kaip reikia,. 
visai nemoksliškus neigimus, kurie iš neabejotinų nustatymų 
yra padarę visai nekritiškų išvadų. Ką beįveiks visi tie mokyti. 
liudijimai, kurie kalba prieš mokslą apie Dievažmogį, jei gyvos 
sielos liudijimas griežtai kyla prieš juos? Kristaus dievystė. 
yra paslaptis, kuriai paneigti moksliškasis metodas visai stinga 
kompetencijos. Galima, pavyzdžiui, kažin kaip giliai įrodyti,, 
kad tas mokslas glaudžiai yra surištas su graikų spekuliacija 
apie Logos'ą — kas moka vartoti psichologišką metodą, tas ži-- 
no, kad tuo filosofišku apdaru buvo apvilktas Kristaus mok- 
slas paskui, remiantis begaliniu įspūdžių, kurio darė Išgany- 
tojo pagauta siela: vidujį įsitikinimą bandė išreikšti anų laikų 
kultūros kalba ir surišę su jos sąvokomis. Ir čia vėl yra tas pats 
priežastingumo reikalavimas, kurs begalinei istoriškai pasekai 
ieško atitinkamos priežasties ir atsisako reikšti antžmoniškus. 
dalykus nepakankamomis žmoniškomis formulomis. Kas įsten-- 
gia atjausti Jėzaus dieviškų žodžių ir elgimosi visą tikrumą, tas. 
argi galės tą nė su kuo nesulyginamąjį, absoliutų asmenį pasta- 
tyti šalia kitų istorijoje tiktai kaip pranašą? Iš tikro, kas Kris- 
tų daro klaidingu žmogumi, tas nutraukia grandinę, rišančią 
mus su ištikimąja tiesa. Pasaulio Išganytojas dingsta tuomet 
dideliame sielų vėsuie, rodomame mums istorijos. Mes girdėti 
girdime ūžiant tą vėją, kurs nesiliauja vejąs kartas. Viskas ran- 
das reliatyvu, subjektyvu, viskas yra evoliucija, nėra nieko tik- 
ro nei gyvenant, nei mirštant, o žodžiai: „Dangus ir žemė praeis, 
bet mano žodžiai nepracis“ — yra tuomet tiktai beprotiškas psi- 


*) Prėerašas R. Žaičiko veikale: „Deutsche Skeptiker: Lichten-. 
berg und Nietsche“. Berlin 1906, bei E. Hoffmann. 

„chopato pasididžiavimas. Apsišvietusiam naujoviškam žmogui, 
«o taip pat ir daugeliui laisvamanių krikščionių mokslas apie 
Dievažmogį, rods, yra dar šiandien dideliu pasipiktinimu. Bet 
:ateis nauja karta, gimusi ir auklėta atsiskyrime Dievo nuo žmo- 
gaus ir dėlto prisirengusi naujai suprasti, kaip labai atitinka 
-anasis mokslas giliausius sielos reikalavimus. Šiaip ar taip, tie, 
kurie iš netikėjimo grįžta į krikščioniškąją tiesą, nebėra sugau- 
nami mokslo apie Jėzų tiktai žmogų: jis neduoda jiems nieko ir 
neįstengia patenkinti jų prityrimų. 

Klemensas Aleksandrietis sako: „Be kūnu tapusio Logos'o 
/būtumėm kaip paukščiai, kurie tamsiame tvarte yra penimi mir- 
“čiai, lygiai kaip nepaisant visų žvaigždžių, jei nebūtų saulės, 
viešpatautų tamsi naktis“. Čia gyva siela, iš pagonybės į krik- 
ščionybę pakilusi, įtikinamai ir giliai išreiškė savo gyvą įspū- 
:dį, kurio jai padarė Kristaus niekam neprilygstąs asmuo, Ateis 
laikas, kada iš laiko ir sielos vargo prisikels panašūs liudijimai 
ir krikščionių tikėjimą iškels į naujas pasaulio istorijos jėgas. 


3. BĖGIMAS NUO PASAULIO IR PASAULIO 
SUDVASINIMAS. 


Mūsų laikais žmonės vėl ima reikalauti metafizikos. Bet 
"tas reikalavimas dar toli gražu nėra kelrodis, vedąs pas Kristų. 
Dažnai jis kyla iš tam tikro nuilsimo, slėgiančio sielą dėl bai- 
saus žmonių dalykų painumo — jis yra kaip tik pasaulio apga- 
lėjimo priešingumas. Dažnai tas metafizikos reikalavimas tėra 
„atitolęs nuo pasaulio dvasiškumas abstrakčių natūrų, kurios fi- 
losofuoja apie gyvenimo problemas, neturėdamos jokių santy- 
kių sų konkrečiu to gyvenimo turiniu; mat, rūpintis konkre- 
čiais dalykais jiems atrodo nedvasiška. Mokslas apie Dieva- 
žmogį juos piktina. Jie nemato, kad tiktai tame moksle idealūs 
ir realūs dalykai yra tvirtai surišti ir sapientia nenutraukiamai 
sujungta su virtus. Nekrikščioniškoji filosofija pripažįsta ar- 
ba tiktai dvasią, arba tiktai materiją. Abu šiuodu pasauliu yra 
perskirti asmens arba tėra rišami vien gražiais žodžiais. Krik- 
ščionybė yra ta religija ir ta filosofija, kuri abu tuodu dideliu 
gyve8imo priešingumu tikrai vienija, įveda į aiškiai sutvarky- 
tus santykius — ne spekuliacija, bet antžmonišku valios aktu, 

kuriuo prigimtis visai pasiduoda dvasios valdžiai. Todėl tik- 
tai Golgotoje tėra išspręstos ir filosofijos pagrindinės proble- 
mos; kiekviena filosofija, kuri bėga nuo Kryžiaus mokslo, vir- 
sta bergždžiu plepėjimu. 

Beveik visi vadinamieji heretikai buvo žmonės, kurie dva- 
sios anaiptol neneigė, bet neužtenkamai realistiškai žiūrėjo į 
materijos viešpatavimą gyvenime ir nesuprato giliaprasmio dva- 
sios ir materijos ryšio krikščionių dogmoje. Indiškas ir pa- 
goniškas bėgimas nuo pasaulio nesiliovė skverbęsis į krikščio- 
nių pasauliožiūrą; šviesregis atsispyrimas buvo būtinai reika- 
lingas krikščioniškam „pasaulyje, o tačiau ne iš pasaulio“ ap- 
saugoti. Tikra krikščionybė faktiškai skirias nuo visų kitų dva- 
siškų mokslų tuo, kad yra ne bėgimas nuo pasaulio, bet pasaulio 
dvasinimas. Net ir giliausia bei patvariausia kontempliacija tė- 
ra vien jėgų ir pažinimų telkimas, kad tam pasaulio dvasinimui 
būtų užtikrinti aiškesni tikslai ir stipresnė valios jėga. Suly- 
ginę su tuo nekrikščioniškos kultūros žmones, matome, kad jų 
kilnios mintys visados kokiu nors būdu yra surištos su bėgan- 
čia nuo pasaulio nuotaika ir linkme, Išminčius bėga nuo to, kas 
žemiška, žmoniška, norėdamas visai priklausyti Dievo. Taip 
'stoikas verčia save būti kietai apatingu, kad niekas jo neištrau- 
ktų iš dvasiškų dalykų. Budda tarp lotoso žiedų kalba bėgan- 
čios nuo pasaulio išminties žodžius — o Kristus eina kentėti, 
norėdamas savo mokslą parodyti kaip tik tikrų gyvenimo kon- 
fliktų tragizme. „Einu į Jeruzalę, kad įvyktų pranašo žodžiai“, 
Nietsche, prieštaraudamas krikščionybei, duoda obalsį: „Bū- 
kite ištikimi žemei“, tačiau kaip tik jame galima matyti, kaip 
mažai jėgos turi visi tie nuo žemės atitrauktieji dvasios žmo- 
nės giliausiai žemės gyvenimo kančiai atjausti, visam kam į akis 
pažiūrėti, dalyvauti visuose tikrenybės dalykuose. Nietsche 
bijo užuojautos, meilės, bendravimo, nes nesijaučia esąs užten- 
kamai tvirtas ir įsitikinęs savo tikslu, kad galėtų bendraudamas 
su žmonėmis, pasilikti jų nepriklausomas. Dėlto jis šarvuojas 
konvulsyviai ir galų gale įpuola į ištisą izoliavimosi filosofiją. 
Tuo jis įrodo abstrakčios dvasios silpnumą, negalėjimą pasilik- 
ti ištikimam pačiam sau, nusileidus giliai į tikro gyvenimo tvar- 
ką ir kančią. 

Taip visoje prieškrikščioniškoje ir nekrikščioniškoje filo- 
sofijoje tūni kilni dvasios rimtis, bet kartu dvasios baimė susi- 
maišyti su gyvenimu, pasigailėti, baimė prigimties, darbo, trum- 
pai sakant, baimė įžengti į tikrenybę. Matome čia dvasią, kuri 
dar nepasitiki tvirtai pati savim, nežino savo pačios esmės nei 
tikrų savo vystymosi sąlygų ir dėlto neturi tos drąsos, kuri 
eina į pasaulį dvasindama jį, nei to pasitikėjimo savim, kurs už- 
kariauja pasaulį. Iš to išeina du dalyku: pirma, tikras, kasdie- 
nis gyvenimas ir jo konkrečios problemos palieka nelaiminami 
aukščiausių dvasios jėgų. Antra, pati dvasia, taip atitolusi nuo 
gyvenimo, negali kaip reikiant išmankštinti, išbandyti ir pa- 
stiprinti savo jėgų. 

Senovės Aigipto šventnamiuose buvo geležiniais grotais už- 
tvertų celių, kuriose žmonės užsimūrydavo visam savo amžiui, 
kad būdami arti Dievo, paliktų nesutepti. Čia, be abejo, kilniai 
pasireiškia giliausis žmogaus sielos ilgesys, bet kartu tai yra 
visos prieškrikščioniškos, bėgančios nuo pasaulio dvasios simbo- 
lis ir griežtas priešingumas to, ką mums yra parodęs Dievažmo- 
gio pavyzdys. Mistikas Rusbrock, kurį Goethe antrojoje Faus- 
to dalyje vaizduoja „ekstatiškojo tėvo“ (Pater extaticus) rolėje 
ir kuris buvo laikomas vienu dvasingiausių krikščionių, apsi- 
ėmė savo vienuolyne vežioti mėšlą. Toks krikščionybės žiūrė- 
jimas į vadinamąjį juodą darbą geriausiai nušviečia mums visą 
Dievažmogio idėją. Neliesti nešvarių daiktų — tai buvo, pago- 
nių nuomone, dvasios kilnumas ir savisauga, tuo tarpu krikščio- 
nių nuomone, žmogus yra juo kilnesnis ir juo stipresnės dvasios, 
juo energingiau jis perdirba ir dvasina materiją. Šv. Elžbieta, 
kuri, nužengusi nuo savo kunigaikštienės sosto, eidavo plauti 
žaizdų raupsuotiems, buvo tiesiog to tikrenybės nutvėrimo, to 
kilniausių jėgų įsiskverbimo į nešvariausį žmogaus gyvenimo 
skurdą simbolis. Šiuo atžvilgiu reikia vertinti ir krikščiony+ 
bės pažiūrą apie kentėjimą. Senovės išminties aukščiausis laip- 
snis buvo apatija kentėjimui. O krikščionybė nori, kad ken- 
tėjime būtų garbinamas Dievas, kad žmogus visą kentėjimą pri- 
statytų tarnauti dvasios gyvenimui: kiekvienas turi savo kentė+ 
jimus taip perdirbti, tiek per juos užaugti, kad per jo likimą. 
spindėtų dievystė. Tiktai krikščionių religijoje dvasia teįsi- 
gijo jėgos visą gyvenimo turinį pažinti, nudvasinti, nugalėti. 

Tiktai čia tėra sustabdomas tas bėgimas nuo tikrenybės, prieš 
kurį gryna metafizika ir gryna šiapusinė filosofija abi lygiai 
yra beginklės. Krikščionybė yra — žiūrint nuo aukščiausio re- 
gėjimo taško — stipriausis gyvenimo teigimas, ji yra įsikūnijusi 
dvasia, abstrakčios dvasios vietoje, ji yra giliausis bendravimas 
su pasauliu remiantis tobuliausiu bendravimu su Dievu. 

Berods, visas tas pasaulio dvasinimas turi būti vykdomas 
ne Mortos dvasia. Ne kad nuolat kas nors būtų daroma, bet kad 
Kristaus dvasia tikrai būtų suimta tyliai ir susikaupus — štai 
yra svarbu, ir tai teturi vertės, kas ta dvasia yra nešama i gy- 
venimą ir vykdoma gyvenime. Bet tam reikia taip begalo daug 
kontempliacijos, nusižeminimo, sąžinės tyrinėjimo, kad nega- 
lime žinoti, ar ne gausime dar iš Rytų krikščionybės, į kurią 
Vakarų krikščionybė šiandien žiūri taip išdidžiai, mokytis tik- 
rai vertinti vita contemplativa. Nes kad Kristus taptų mumyse 
aktyvus mums patiems ir iš ten visam gyvenimui nudvasinti, 
mes turime laikinai tapti visai pasyvūs. Tiktai taip tegali 
tapti tikrenybe žodžiai: „Ne aš gyvenu, bet Kristus gyvena ma- 
nyje“. 

4. ŽMOGAUS SŪNUS. 


Galime aiškiai pastebėti, kad kaip tik tie, kurie nenori nie- 
ko žinoti apie Kristaus dievystę, nuolat pabrėždami, kad svar- 
biausia esą remtis Jėzumi — žmogumi ir paaiškinti dabarčiai 
Nazareto dailidės sūnų — dar niekados nėra parodę tokio gy- 
vo žmoniško vaizdavimo pavyzdžio ir teįstengia patiekti visai 
bespalvių vaizdų. Taip yra ne atsitiktinai. Nes kas per Jėzaus 
žmonišką pavidalą nemato šviečiant pasaulį išganančios die- 
vystės, to akys stinga jėgos matyti Jėzuje ir žmogaus esmę bei 
savotiškumą. Tas nepažysta Dievo, nes nemato lig pat dugno 
žmogaus. „Tikėkite manim, aš pažįstu žmones — pasakė Napo- 
Ieonas — Jėzaus Kristaus būta daugiau negu žmogaus“. "Tai 
ir yra: kas pažįsta žmones, tas pajus, kad Kristuje veikia pas- 
laptis, netilpstanti į žmonių formulas. Tik kas nujaučia Dievo 
Sūnų, tas tegali ir „Žmogaus Sūnų“ suimti ir nuo kitų žmonių 
sūnų atskirti. 

Vadinamoji racionali teologija visados tvirtino, kad moks- 
las apie Dievažmogį esmingai tegalįs remtis viena šv. Jono evan- 

gelija, kurios tiesioginis šaltinis yra ne istorija, bet metaftiziška 
idėja. O tačiau kitos evangelijos yra beveik dar stipresnės Jė- 
zaus dievystės liudytojos-kaip tik dėlto, kad paprasčiausiais 
žodžiais istoriją pasakodamos, duoda aiškiausių paties Išgany- 
tojo nurodymų apie Jo būsimąją „garbę Tėvo dešinėje“. „Gir- 
dėjote piktžodžiuojant“, sako fariziejai šv. Morkus evangeli- 
joje, kai Jėzus visai aiškiai šia prasme jiems kalbėjo. Bet svar- 
biausia yra štai kas: beskaitydami Jėzaus išsitarimus ir kalbas 
tose evangelijose, be paliovos jaučiame: čia kalba gyvenimo 
Viešpats. Visur matyti tokia sprendimo, pranašavimo ir mok- 
slo galia ir toks tikrumas, viskas yra taip drąsiai rišama su Jo 
paties, Dievo siųstąja ir su Dievu visai susivienijusia asmeny- 
be, kad tepasilieka viena iš dviejų: arba manyti, kad čia yra 
įžulas ir nesveiko proto žmogus, arba pulti ant kelių prieš Die- 
vą. Šv. Jono evangelijos žodžiai: „Pirmiau negu buvo Abrao- 
mas, aš esmu“ (8, 58), vadinas: „visi sutvėrimai yra sutverti 
manęs linkui, manyje yra užbaigiami ir per mane vedami pas 
Tėvą“ — šis tvirtinimas yra ir kitų trijų evangelijų neištartas 
vyriausias žodis. Kas sako Jėzų esant žmogų, tas pirmų pir- 
miausia turėtų atminti, kaip nepasakomai Jo veikimas skirias 
nuo kitų pranašų ir žmonijos vadų veikimo. Nežinome ne vie- 
no vienintelio, kurs tikrai būtų atmainęs bent vieną žmogaus 
sielą. Sokratas veltui galavos su Alcibiadu, net ir pranašai ne- 
pagamino „naujos kreatūros“. Tuo tarpu Kristus visais am- 
žiais ir visose tautose nesuskaitomiems tūkstančiams Žmonių 
davė naujo gyvenimo, nusidėjėlius padarė šventaisiais, nusi- 
kaltėlius — atsivertėliais, abejojančius pavertė tikinčiais ir 
suskilusioms sieloms sugrąžino vienybę. Kas visų žmonijos 
didžiūnų yra kuomet nors įstengęs tikrai ir patvariai paguosti 
beviltį? O iš Kristaus per ištisus amžius nesiliaudamas tekė- 
io balzamas į milijonus apleistų ir kenčiančių sielų. Iš tikro, 
visa tai yra Evangelium aeternum ir duoda liudijimą antžmo- 
niškai nesulyginamai jėgos versmei, tai yra gyvas begalinio gy- 
venimo įrodymas ir juo pasiliks, kad visi kiti liudijimai ir mi- 
tu tesiremtų. 

ad Kristus yra nė su kuo nesulyginamas parodo dar ir 
tai, kad Jo asmenybėje yra suvienyta viskas, tarp ko šiaip iau 
gyvenime juoduoja platus plyšys. Jis suriša aukščiausį susi- 

koncentravimą Dievuje su giliausiu žinojimu to, kas yra gamto- 
je ir žmoguje. Jis nėra idealistas, kurs klysta vertindamas sa- 
vo pasekėjus. Jis žinos gerai būsiąs prikaltas“ prie Kryžiaus, 
jokia „Hosanna“ ir jokios palmėšakės nepaslėpia nuo Jo žmonių 
neištikimybės, Jis mato iš anksto, kad bus išduotas ir atsiža- 
dėtas, ir besikalbėdamas naktį su Nikodemu, jis rodo, kaip aiš- 
kiai stovi Jam prieš akis visas gyvenimo linkmės atkaklumas, 
įgimtas žmogui. 

Leonas Didysis sako: „Kad ir bendraudamas su žmogaus 
silpnybėmis, Jis dėlto nedalyvavo mūsų nuodėmėje. Jis prisiė- 
mė tarno pavidalą be nuodėmės nešvarumo, keldamas tai, kas 
žmoniška, nemažindamas to, kas dieviška. Ne tas nuo paties 
savęs atsisakymas, kuriame Neregimas pasirodė regimai, buvo 
pasigailėjimo nusilenkimas, ne galios slūgimas“. Buvo nuro- 
dyta ir tai, kad Sokratas išgėręs mirtingąją taurę nepasakęs: 
„Viešpatie, jei nori, tegu ši taurė praeina pro mane“. Taigi 
Sokratas esąs didesnis nugalėtojas. Bet kaip tik tas pavyzdys 
nušviečia tikrą  dievažmogiškumo prasmę. Tai reiškia, kad 
Kristuje būta ne tik dievystės su visu jos neįveikiamu stiprumu, 
bet ir žmogystės su jos opumu, švelnumu ir tvirtumų, Jėzus 
kentėjo ne tik dėlto, kad gavo nešti kryžių ir buvo prie kry- 
žiaus prikaltas, bet ir dėlto, kad buvo iš visų žmonių jautriau- 
sis kentėti; pats patyręs vis4 Žmogaus gyvenimo tragizmą, kar- 
tu stovėjo viršum jo iškilnioje laisvėje ir saugume. Taigi štai 
yra paslaptis: visai Dievas — visei žmogus! Argi ir gundymo 
istorija nerodo mums, kad Išganytojuje buvo visa žmogaus 
prigimtis ir kugždėjo Jam visa, kas joje glūdi — berods, nega- 
lėdama įsigyti nė mažiausios galios ant Jo sielos? Yra daug 
žmonių, kuriems velnias niekados nėra pasirodęs; labai klaidin- 
gai krikščionių dailė dažnai taip vaizduodavo Išganytoją, tar- 
tum Jis būtų buvęs iš tokių natūrų tarpo. Ne, Jame ir žmogys- 
tė yra didžiausio stiprumo ir aukščiausios potencijos, ir kaip 
tik dėlto Jo auka ir Jo nugalėjimas pasaulio yra įvykis visai 
kitokios rūšies ir kitokios prasmės, negu Sokrato mirtis. Suly- 
ginus su Kristumi, Sokratas stinga ne tik dieviškumo pilnybės 
bei šviesos, bet ir žmoniškumo pilnybės. Jis stovi prieš savo 
tautą be neapykantos, bet ir be meilės, žodis „Agnus Dei“ nieka- 
dos nebūtų atėjęs mums į lūpas, žiūrint į jo mirtį. Mes nie- 

kaip negalime jo įsivaizduoti tariant prašymą: „Tėve, atleisk 
jiems, nes nežino, ką daro“. Kristus yra „nuliūdęs iki mirties“, 
Jam „gaila žmonių“, Jis verkia Jėruzalės, nusileidžia giliai į 
žmoniškumą, o tačiau gyvena iš aukšto — ir kaip tik dėlto 
savo gyvenimo kilnaus platumo Jis vienas teįstengia žiesti 
sielas, kurios šio gyvenimo sukuryje bebūdamos, yra betgi iš- 
tikimos kitam pasauliui. Tas paslaptingas dieviškumo ir žmo- 
giškumo ryšys iš senų senovės gamino nepersiinokusiame Žžmo- 
guje įsitikinimo, kad per Kristų kalba pasaulio Išganytojas ir 
kad per Jį pats gyvasis Dievas veda sutvėrimus atgal pas Su- 
tverėją. Čia tinka Gellerto žodžiai: „Kai tą stebuklą suprasti 
noriu, mano dvasia tyli iš pagarbos“. Lyginant evangelijas 
kad ir su Platono dialogų kilniausiais skyriais, ypač aiškiai ma- 
tyti, kuo skirias Dievažmogio pasiuntinybė nuo visų kitų Die- 
vo mokslų ir dvasios mokslų. Ten nematyti dvasios konvul- 
syviai stengiantis išlaikyti savo nepriklausomybę prieš pasaulį, 
ten nėra jokios aukštai kalbančios metafizikos, jokio pranašiško 
išsiskyrimo, ne, Jėzus visados laikos paprasčiausio gyvenimo; 
iš avidės, iš laukų, iš namų ūkio, iš kasdienio žmogaus gyveni- 
mo nuotykių renkas jis vaizdus ir prilyginimus, kuriais rodo, 
kaip žmogus turi gyventi ir elgtis, kad jau šiame gyvenime 
priklausytų Dievo karalystės. Kartu Jis mato aiškiai, kaip 
baisiai mažai žmonių tikrai nori tos karalystės; nuolat rūpi Jam 
žmonių charakterių įvairumas, kurs aiškiausiai pasireiškia tuo, 
kaip jie priima Jo pasiuntinystę; beveik giliausiai „skaudina Jį 
tas, kad žmonės pralošia ir pragaišina savo gyvenimą. Vis nau- 
jais prilyginimais rodo Jis prisirengimo stoką: ponas pareina 
namo, o tarnai nieko neparuošė; pareina jaunikis, o paikosios 
mergelės jo nelaukė; šeimininkas pakvietė, svečiai vis išsikal- 
binėja. Net ir artimiausieji negali Jo suprasti. „Jei druska 
išvės, kuo reikės sūdyti?“ O kai Jis kentė giliausiąją ir pasku- 
tiniąją kančią „Jo mokinių akys buvo mieguistos“. Tuo būdu 
susidaro nė su kuo nesulyginamas, baisiai graudus įspūdis: ne 
knyga, ne mokslas, ne išmintis eina čia pro mūsų akis, ne, tik- 
ras gyvenimas yra vykdomas darbais ir žodžiais, kurie žadina 
sieloje daugiau tėvynės ilgėjimosi, negu visi kilniausi Platono 
simboMai. Ir tam gyvenimui užgesus, stovime be galo nuliū- 
de, skaidriausioje šviesoje matydami patys save ir amžiną žmo- 

:gaus padėtį. Ir jaučiame: štai mūsų gyvenimas ir mūsų darbai 
yra Kristaus mirtis; tas Golgotas kryžius padarė baisų šviesu- 
mą, Mūsų Viešpaties vienuma ir visų nuo Jo pabėgimas šiame 
pasaulyje sunkiai krinta ant mūsų sielos, nori sustabdyti mus, 
kad nesektumėm Juo. Tuomet atsimename angelą pas kapą, 
rodantį aukštyn, ir mąstome apie žodžius: „Štai esmu su jumis 
iki pasaulio pabaigos“. 


5. GOLGOTA. 


Skeptikas sako: kas gi čia yra antžemiško ir nesulygina- 
-=mo toje aukos mirtyje ant Golgotos kalno? Ar vienas didvy- 
ris yra jau savo noru žuvęs aukodamasis kare ar kitur, sunkiau- 
:siomis sąlygomis, už savo brolius arba tiesai paliudyti? 

Kas taip klausia, tas temato daiktų paviršių; Kristus kentė- 
»dzmas daug daugiau iškentėjo ir paaukojo Dievui, negu norą 
gyventi ir baimę skausmo. Ir mirtis Golgotoje yra kažkas be 
:galo didesnis už kūno gyvybės paaukojimą. Ne tik tai, kad Jė- 
:zus mirė dėl mūsų, bet kaip mirė, kokia dvasia, kokiame santy- 
kyje su savo neprieteliais ir savo budeliais — štai kas svarbu, 
Visas Kristaus gyvenimas yra aukos mirtis. Už kiekvieno Jo 
žodžio stovi Golgota, galutinis apgalėjimas viso, kas jaudina 
ir judina žemiškąją valią; pasaulio Apgalėtojas triumfuoja ne 
tik ant kreatūros gyvybės instinkto, ne, Jis rodo visiems žmo- 
:gaus sielos judėjimams tobulą Viešpatį — kryžiaus kelias į mir- 
tį tėra paskutinis įvykdymas pavyzdžio, aprėpiančio ir nušvie- 
čiančio visą žmogaus gyvenimą. 

Kas atsidėjęs įsigilins į žodžius, kuriuos a kalba: 
savo kančios kelyje, tam paaiškės, kad Golgota yra ne tik žmo- 
gaus kruvinoji auka, bet paties dieviškojo gyvenimo pasireiški- 
amas ir atvaizdavimas nuodėmingame žemės padaro kūne, žmo- 
nių apakimo ir aistrų tragedijoje. Negirdime čia jokio trukš- 
mo, lydinčio žmonių kankinimą, jokio didvyriškumo nusima- 
nymo, jokio niekinimo žmonių, jokios neapykantos, jokio at- 
kaklumo, jokio apsvaigimo nuo savo nuveiktojo darbo, taip pat 
nė žymės to sustingimo tiek iškentėjus ir išgyvenus, kurs ati- 
veria sielą nuo išlaukinio pasaulio; ne, Prikryžiuotojo širdis 
teka į*žmones, tobula taika yra su jais padaryta, tobulai papras- 
tai kalba istoriškieji žodžiai, nėra juose nė pūstelėjimo to že- 

miškojo „aš“, kurs kaip tik besiaukodamas labiausiai gėrisi, ne, 
Dievožmogio mirtis yra tokia pat antžmoniška, kaip ir Jo gy- 
venimas. Ir kaip tik dėlto iš senų senovės jaučia nepersimokęs 
žmogus, kad čia ne koks mirtingas didvyris triumfuoja ant 
baimės mirti, bet kad čia esama pačios dievystės, kuri tarno pa- 
vidale kalba su gyvenimo galiomis, susitikus su jomis įkūnija 
tikrą žmogaus santykį su pasauliu ir per tai šaukia sielą iš nu- 
puolimo ir klastos atgal į jos tikrąjį būvį. 


6. GILESNIO PAŽINIMO KELIAS. 


Indų išminčiai žiūri į Vakarų žmogų, kaip į užaugusį vai- 
ką, kurs apčiuopiamų ir regimų daiktų pasaulį laiko vienintele 
tikrenybe. Vakarų žmogus nemato, kad tikras gyvenimas tėra 
pasiekiamas atsigręžus nuo pojučių pasaulio, giliai pasinėrus į 
patį save. Jis viską paaukojo iš išlaukinės prigimties jos pas- 
lapčiai išrauti ir jos faktams bei dėsniams suvokti, bet tai da- 
rydamas jis prarado visus ryšius su viršgamtiniu pasauliu. Jis 
taip paprato ką bemąstydamas ir ką betikėdamas visados tesi- 
remti pojučių pasaulio sąvokomis, kad jis jau nė girdėte nebe- 
girdi savo vidaus liudijimo. Dėlto jis nebesupranta nė kry- 
žiaus mokslo. Jis temato vien begalinę gyvybės geidulio ga- 
lybę šiame pasaulyje, visos kreatūros veržimąsi vystytis ir dau- 
gintis, jis vidujiniai (siela) dalyvauja tame veržimęsi ir niekaip 
nenuvokia, kodėl kaip tik šio gyvenimo prikryžiavimas turįs 
reikšti aukščiausią tiesą ir kelrodį žmogaus būviui. Vien triukš- 
mingą gyvenimą jis tegirdi, vien tasai atrodo jam esant gyveni- 
mu, jis nėmaž nesupranta gyvenimo, kurs veikia tyloje. Ap- 
čiuopiamo gyvenimo vaizdo valdomi, mes nesuimame, kad mir- 
tis Golgotoje yra prasimušimas ir įvykimas didesnio ir stipres- 
nio gyvenimo už tą, kurs vystosi grynos gamtos veikime. Iš- 
laukinio gyvenimo proceso triukšmas, deganti visų jo reikala- 
vimų, pastebėjimų ir tikslų tikrenybė taip pripildo mūsų sielą, 
kad mes nebenumanome tos natūralinės tvarkos teesant vien 
materiališkos išdavos be galo aukštesnio, tveriamojo gyveni- 
mo, kurio prajėga tuomet teima veikti mumyse, kai liaujamės 
klimpę į“apčiuopiamus gyvenimo tikslus. Mes nebepastebime, 
kaip neperskiriamai esame dvasiškai surišti su tuo tikruoju 

gyvenimu ir kaip primygtinai jis primena mums savo teises, 
mums kame nors imant vergauti regimajam pasauliui, kaip sku- 
biai jis keršija už kiekvieną savo reikalavimų išdavimą. Mes 
nebeturime ramybės klausyti tų savo sielos giliausių balsų, mes 
gyvename visiškai išlaukiniame „aš“ ir jo reikaluose bei paty- 
rimuose — nestebėtina, jei jėgos ir gyvenimo sąvokos, Kristaus 
gyvenimas, kančia ir mokslas atrodo mums vien papiktinimu ir 
kvailyste, arba vien tik maldinga legenda, 

Kas nori tikrai suprasti Kryžiaus mokslą, tas tegali tai pa- 
daryti giliai tylėdamas, atsiskyręs įsigilindamas į savo „aš“. 
Tiktai ten Prikryžiuotasis ir Prisikėlusis bus gilių giliausios 
sielos jėgos suprastas esąs žmogaus papildymas ir užbaiga, ke- 
Jias, tiesa ir gyvenimas. Tai pažinęs, sako šv. Jonas nuo Kry- 
žiaus: „Vieną vienintelį žodį ištarė amžinasis Tėvas, būtent sa- 
vo Sūnų, ir tą Jis vis kalba amžinai tylėdamas. Ir tylėdama sie- 
la turi išgirsti tą žodį!“ ž 


Penktasis skyrius 


Kristus ir šių laikų siela 
1. TEIGIMAS IR NEIGIMAS. 


Anglijos politikas lordas Beaconfield prajusio šimtmečio 
pusėje nurodė tą didelę bedugnę, perskėlusią piliečių visuomenę 
į dvi tautas, kurios viena kitos nebesuprantančios, nepripažįs- 
tančios jokių bendrų šventenybių, beveik nebekalbančios ta pa- 
čia kalba. Šiandien kitokia bedugnė graso perskelti į du pa- 
sauliu mūsų kultūrą: bedugnė tarp tikinčiosios krikščionijos ir 
moderniško pasireiškimo. „Les deux Frances“ vadinas viena 
Pauliaus Seippelio knyga, kuri rodo bažnytinės ir laisvama- 
niškos Prancūzijos priešingumą. "Tas priešingumas eina per 
visą mūsų kultūrą ir tas perskilimas yra skaudus, nes skverbias 
giliai į šeimynas, plėšia jaunąją kartą nuo senosios, krauna mū- 
rus ir daro nesantaiką tarp žmonių, kuriuos ankščiausi gyveni- 
mo ir darbo ryšiai artina su viens kitu. Kas vienam šventa, tas 
kitam juokinga, kas vienam yra tiesa, tas kitam yra klaida ir 
prietaras, kas vienam atrodo didžiausia nuodėmė, tas kitam 
atrodo patologiška, kas vienam tikriausia realybė, tą kitas va- 
dina fantazija, kas vienam yra visos kultūros pamatas, tas ki- 
tam griaunąs kultūrą blūdas. Iš vienos pusės klūpoja sekmadie- 
nį maldinga minia, garbindama Dievažmogyje visų išsprendimų 
išsprendimą, iš antros pusės kyla žmogus, kaip Nietsche, ir 
klausia: „kai sekmadienį girdžiu varpus gaudžiant, klausiu: 
argi tai galimas daiktas? Visa tai daroma kažkokiam pirm dvie- 
jų tūkstančių metų prikryžiuotajam žydui, kurs sakėsi esąs Die- 
vo Sūnus. Išrodymo tam tvirtinimui nėra“. 

Jei kame nors tebėra babiloniškas kalbų sumišimas, tai mū- 
sų šių laikų kultūroje, pasauliožiūros srityje. Ir didžiausis 
socialis klausimas yra gal tas, kaip būtų galima visus tuos dva- 
sia atsiskyrusius nuo vienas kito žmones vėl suvienyti vienam 
aukščiausiajam Gerui garbinti, iš kurio visos kitos gėrybės 

gauna sau aiškią vietą gyvenime. Toks dvasiškas susivieniji- 
mas yra šiandien be galo sunkus. Romain Rollandas labai tei- 
singai yra pastebėjęs, kad esąs sutikęs daug aistringai stropaus 
tikėjimo žmonių, bet beveik nė vieno, kurs rimtai būtų domė- 
jęsis savo artimo tikybiniu gyvenimu. Ir iš tikro: nors ir gy- 
vename „socialiame amžiuje“, žmogus mažiau negu kitados 
įstengia išeiti iš savo „aš“ ir dalyvauti savo artimo vidujiniuose 
patyrimuose. Vienoje pusėje matome laisvamanį, visiškai ab- 
strakčiu būdu kovojantį su religija, kuris nežino nei vidaus pa- 
tyrimų bei faktų, su kuriais santykiuoja religinis tikėjimas, nei 
yra studijavęs religinių tiesų, remiantis jų klasiškais atstovais. 
Kitoje pusėje kovoja krikščionių apologetas, kurs savo sritį be 
abejo valdo puikiausiai, bet nėmaž neatjaučia netikėlio sielos 
stovio; jis pergreit suponuoja intelektualinę puikybę ten, kur 
dažnai tėra sunkus dvasiškas likimas. Ir net intelektualinė 
puikybė nėra taip paprastai moraliai smerktina, nes juk ji yra 
logiška išdava ištisų amžių istorijos, kurios paskutinės konsek- 
vencijos neišvengiamai turėjo būti pamatinė pagarbos stoka. 
Labai lengva apologetiškai užmušti šių laikų antikristą, daug 
svarbiau būtų su krikščioniška meile pažinti jo dvasios spėlioji- 
mus ir giliai pasislėpusius religinius motyvus, ne retai glūdan- 
čius už jo keistų konstrukcijų. Kas nori kalbėti šių laikų sie- 
lai, tas tegu nestato prieš ją Kristaus tiktai iš lauko, ne, jis tu- 
ri jos pačios nesąmoningą krikščioniškumą, kurs praradęs savo 
tikrąjį tikslą, įklimpo į visokius keistus ir abstrakčius prasi- 
manymus — tai turi jis suprasti ir mokėti pakreipti atgal prie 
jo tikro patenkinimo. Kas yra pav., Nietschės viršžmogis? Be 
abejo, sausa svajonė, painus žiaurumo ir kilnumo poros ir silp- 
numo mišinys, kurs tačiau reiškia žmogaus tamsų troškimą Die- 
važmogio, kaip rodo ir šie žodžiai: „Visi mano ašarų upeliai 
bėgte bėga pas tave, ir mano širdies liepsna ir ji dega tau, o sų- 
grįžk, mano nepažįstamasis Dieve, mano skausme, mano pasku- 
tinioji laimė!“ Tą pasislėpusį neigime teigimą reikia mokėti 
išgirsti ir vienkart reikia po visa pora pažinti paslėptą, neiš- 
pažintą šių laikų žmogaus skurdą ir nepasitenkinimą, reikia mo- 
kėti apreikšti jam išganymą jo šito skurdo kalba — kaip šv. Jo- 
no Aprėtškime kad yra pasakyta išdidžiam, patį save apgaudi- 
nėjančiam žmogui: „Tu sakai: aš esu turtingas ir visai sotus 

ir nereikalingas nieko, o tu nesižinei esąs skurdus ir niekin- 
gas, beturtis, aklas ir nuogas!“ 


2. ŠIOS GADYNĖS SIELOS STOVIO ESMĖ. 


Statant prieš vieną kitą Kristų ir šios gadynės sielą, reikia 
be abejo atsiminti, kad vadinamame moderniškume yra daugo- 
pumas dvasios stovių, kurie betgi visi auga iš vieno griežtai 
nustatyto vyriausiojo stovio. Čia turime vienpusį intelektua- 
listą, kurs knygose beskęsdamas neteko gabumo pažinti gyve- 
nimą nei save. Antras tipas yra gamtamokslio žmogus, kurs taip 
yra įstrigęs į išlaukinio gamtos valdymo formulas, kad visiš- 
kai nebemoka prieiti prie vidaus pasaulio tiesų. Pagaliau turi- 
me didžiosios pramonės mašinžmogį, kurs taip yra papratęs me- 
chaniškai mąstyti, taip yra atsikreipęs į išlaukinės dinamikos 
dėsnius, kad Kristaus dinamika yra jam nesuprantamas pasau- 
lis. Visi šitie stoviai ir priešingumai tiek turi bendra, kad jie 
užrakina paklydusį juose žmogų nuo žmonių gyvenimo ir vi- 
daus prigimties tikrenybių. „Tu buvai manyje, bet aš nebuvau 
savyje“, sako šv. Augustinas savo išpažinimuose. Mat, krikš- 
čionybė yra giliausis atsakymas į gyvo žmogaus klausimus, dėl- 
to ji tėra suprantama to, kas išeina iš vidaus tikrenybės. Ir kaip 
tik tai, kad šios gadynės žmogus, būdamas taip vienpusiškai pa- 
krypęs į lauką arba į abstrakciją, atitolo nuo savęs ir nuo tik- 
rojo gyvenimo, tai yra tikroji naujosios antikrikščionybės prie- 
žastis. Tirezijos žodžiai į karalių Edipą: „Ką tu žinai apie 
save!“ yra pritaikinami ir prie šios gadynės žmogaus. Jau ir 
šios gadynės vaikuose labai aiškiai matyti, kaip jie nėra papra- 
tę duoti savo patyrimų ir pastebėjimų apyskaitą. Jie yra iš- 
mokyti daryti pranešimus visados tik apie skaitytus ir išmoktus 
dalykus; jų gyvenimo patyrimas tūni nenaudojamas, dažnai 
visiškai užverstas, jų viduje „nei jie aiškiai nus:mano jo tūrį, 
nei yra daromos iš to išvados“, mąstymas niekur nėra rišamas 
su tikrenybe — toks mąstymas būtinai turi nutolti nuo krikščio- 
nybės. „Mes išsistudijavome iš gyvenimo“ — šitie Goethės žo- 
džiai yra naujesniojo žmogaus išpažinimas. Kristaus laikais 
rašto žinovai, tikrieji Išganytojo priešai, bebuvo maža kasta, — 
šiandiem mes visi tapome rašto žinovais; iš to savaime išėjo šios 
gadynės žmogaus santykis su krikščionybs. 

Jau Platonas, bekovodames su sofistais, kovojo su tuo pa- 
čiu dvasios paklydimu, kurio esmė aprašyta aukščiau. Kas yra 
sofistų esmė? Sofistai nėra kokia filosofų sekta, priklausanti 
praeities, ne, jų vaikščioja mūsų tarpe, mūsų pačių moderniš- 
koje sieloje sėdi sofistas. Pats iš žemės išrautas ir su patyrimų 
nesuglaustas proto pažinimas, ankštai su savižina ir savistaba 
nesurištas mąstymas — štai yra sofistikos šaltinis. Platonas ly- 
gina sofistų sąvokas prie lakių paukščių, turėdamas mintyje 
abstraktų žaidimą, įsigilinimo į tikrenybę stoką. Jis sako apie 
Protagoro balsą, kad jis skambąs, kaip varinė lėkštė, kuri, kar- 
tą užgauta, vis gaudžianti tol, kol uždėsi ant jos ranką. Čia 
irgi pažymima gilesnio sielos rezonanso stoką, atsiskyrimas 
mąstymo nuo gyvojo žmogaus. Platonas tvirtina, kad rašto iš- 
radimas nuo pat pradžios atnešęs pavojaus, kad žinonės naudo- 
damies pačiais žodžių ženklais, atskirtais nuo jų gyvo turinio, 
stato žodžių paviršutinį žinojimą tikro dalyko žinojimo vie- 
ton. Platonas aiškina tą savo nuomonę tokia legenda: pas Ai- 
gipto karalių atėjęs dievaitis Thent siūlydamas išrasiąs raštą. 
Bet karalius jam atsakęs: „O tu be galo išmintingasis Thentai, 
išrasti menas ir apskaičiuoti naudą ir žalą, ištekančias iš meno 
tam, kurs nori juo užsiimti, tai nėra tas pats! Esi rašto tėvas, 
bet mylėdamas savo vaiką, lauki iš jo kaip tik visai ne to, ko 
jis gali duoti. Kas bus išmokęs rašto, į to sielą kartu ateis 
maršumas, nes jis nebesirūpins savo atmintim. Pasitikėdami 
raštu, žmonės nuo to laiko atsimins pagal svetimus ženklus, bet 
ne iš savęs pačių. Thentai, tu išradai priemonę atsiminimui, 
bet ne atminčiai. Thentai, tu atneši savo mokiniams didelės iš- 
minties, bet ne tiesos pasireiškimą. Tavo žmonės mokysis da- 
bar daug, labai daug, bet nebus tikrai mokyti: žmonės manysis 
dabar daug žiną, o nežinos nieko, nieko. O Thentai, tu gamini 
mums įkyrią, plepią giminę, tariamųjų išminčių giminę, kuri 
nebeturi jokio žinojimo“. 

Tuo giliu galvojimu dėlto taip mažai lig šiol domėtasi, 
kad mes patys esame visai tokiame stovyje, koks ten yra iš- 
pranašautas, tik nenusimanome. Tai, ką Platonas vadina mar- 
šumu ir EA prieš „iš paties savęs atsiminimą“, tai kaip tik 
ir yra ta "dvasios nuotaika, kurioje išeiname iš vidaus ir iš lau- 
ko tikrenybės, bet žaidžiame su abstrakčiomis sąvokomis, kaip 

kad šios gadynės žmogus mėto žodžius: „gyvenimo binginimas, 
asmenybė, laisvė“, neatkreipęs akių į ką nors konkretaus (Dos- 
tojevskis atvaizdavo tą dvasios nuovoką savo Raskolnikove). 
Platono išpranašautąjį stovį matome įvykus šių laikų aukštes- 
niose mokyklose. Stanley, Afrikos tyrinėtojas, prikiša joms, 
kad jos nemokinenčios mąstyti. Ką jis mano taip sakydamas? 
Mąstymas Stanley'ui yra gabumas kasdienius išgyvenimus tei- 
singai apsvarstyti ir perdirbti. Bet kaip tik to mūsų mokyklos 
nemoko. Šių laikų jaunimas mąstymo prie asmeninių gyveni- 
mo klausimų taikinimo atžvilgiu yra stebėtinai nesubrendęs;. 
jis stato savo pažiūras ant knygų, kurios jam kaip tik patenka 
į rankas; asmeniškai gi regėtieji ir patirtieji dalykai tūni sie- 
loje nenaudojami ir neorganizuojami. Iš tokio gyvenimo nuo 
mąstymo atskilimo kyla paskui neapmąstytas gyvenimas ir ne- 
gyvas mąstymas. Be abejo, moksliška kultūra reikalinga mo- 
kėjimo abstrakčiai mąstyti, be abejo, abstraktus mąstymas pri- 
klauso konkrečiai tikrenybei, operavimas grynais daiktų ženk- 
lais tiesiog yra matematiško išsilavinimo esmė. Bet šita išsi- 
lavinimo rūšis reikalinga papildomo priešingo mankštinimos, 
taigi intensyvios mąstymo funkcijos pakreipimo į gyvenimo 
patyrimą ir savęs pažinimą, kitaip kyla vadinamosios „pasaulio- 
žiūros“, kurios tikrai nežiūri nei į pasaulio esmę, nei į konkre- 
tų gyvenimo turinį. Tokiam, žinoma, dvasios stoviui Getsema- 
nas ir Golgota turi būti nesuprantamas mitas. 

Straipsnyje „Schopenhaueris ir Vagneris“ buvo sakyta, 
kad Vagneris sakė Schopenhauerį parodžius jam priešingumą 
tarp jo gilesnės intuicijos, savęs pažinimo, gyvenimo stebėjimo 
ir jo mintinio pasaulio aiškinimo. Schopenhaueris privedė ji 
prie to, kad jis atsižadėjo ore kabančio mąstymo, pakreipė in- 
telektą į gyvąjį gyvenimą ir ėmė iš ten aiškinti pasaulį. Toks 
iš žemės išrautas mąstymas, kokį Vagneris rado pačiame savyje 
ir kokį atvaizdavo „Lakiojančiame Olande“, yra bendras šių 
laikų žmogaus likimas, kurs tariasi esąs visų realistų realiausis, 
o kaip reikia, visiškai yra atpratęs apsieiti su tikrenybe. 

Pasakojama, kad įsiskverbus į Polineziją Europos preky- 
bai, tenykštis autochtoninis menas visai sumenkėjęs, nes vieti- 
niai žmonės, galėdami visa, ko jie reikalauja iš drabužių ir 
kitokių daiktų, gauti mainais už žaliąją medžiagą, nebesą pri- 

versti patys apdirbinėti tą medžiagą. Panašiu būdu faktiškai 
paveikė knygos ir vadinamasis visuotinis švietimas. Žmogus 
begaudamas visur gatavų pažiūrų ir sąvokų visiškai atprato kur- 
ti savo pasauliožiūrą iš savo paties patyrimo praelementų. Tuo 
būdu jis tikrai atprato ir susitelkęs stebėti ir gyvai mąstyti. 

Bet labai svarbu yra paaiškinti, kad liaudyje, nepaisant mo- 
kyklos, dvasinė jėga dažniausiai darbuojas visai priešingai, ne- 
gu kad aukščiau sakyta. Liaudies vaikas, bendrai imant, turi 
pakelti daug sunkesnių patyrimų, negu apšviestų tėvų vaikas; 
jam taip pat daugiau yra žinomi tragiški likimai ir jo paties šei- 
mynoje ir kaimynystėje, negu kito luomo vaikui — todėl daž- 
niausiai jis betarpiškai naudojas savo mąstymo jėga savo gyve- 
nimo sunkenybėms perdirbti. Čia, o ne liaudies tamsume, yra 
priežastis, kad krikščionių įsitikinimai tame luome — kiek jis 
irgi nėra jau paliestas moderniausio sugedimo ir suklaidintas 
— yra daug patvaresni, negu“ vadinamųjų inteligentų luome, 
Rašto žinovai ginčijas su Jėzum, pasakoja evangelija: „Ir pa- 
kilus „moteriškė iš liaudies“ sušuko: palaimintas yščius, kuris 
Tave nešiojo, ir krūtys, kurias žindei!“ 


* 4. KRISTUS KAIP MITAS. 


Aukščiau buvo nurodytas ryšys tarp šios gadynės anti- 
krikščionybės ir intelektualinės virškultūros, o ypač šios ga- 
dynės žmogaus sofistiškos dvasios stovio. Taip tvirtindami, 
nenorime vienu vienašališkumu kovoti prieš kitą, nei įtarti in- 
telektą esant tikėjimo priešą ir jį pavaduoti vienu pergyvenimu 
ir grynu jausmu. Griaunančiai veikia anaiptol ne intelektas 
kaipo toks, bet nuo 'sielos gyvenimo visumos atsiskyręs, pagar- 
bos, savęs pažinimo, gyvenimo prityrimo nebenušviestas ir ne- 
bevedamas intelektas. Krikščioniškoji tiesa tėra suprantama 
sielos jėgų vienybėje — neveltui pasakyta: credo ut intelligam! 
Kur ta vienybė yra suardyta, ten jau yra sugedimas; iš sveiko 
visų sielos gabumų bendro veikimo išrautoji pažinimo jėga 
nebeįstengia suimti ir suprasti tikėjimo tiesos ir dėlto daž- 
nai neprieteliškai krypsta prieš religinius manymus. 

Geriaušias tokio izoliuoto ir iš pamatų išrauto proto veikimo 
pavyzdys yra bandymai išrodyti Jėzų esant vien mitą. Kas ele- 

mentariai, visa siela nejaučia, kad ta dvasinė galia, kuri mili- 
jonus išvedė iš neaiškumo į griežtumą, iš rūko į charakterio jė- 
gą, iš išsiblaškymo į susitelkimą, iš blankios idėjos į gyvą dar- 
bą, kas nejaučia, kad toji galia negali kilti iš mito rūko, bet kad 
už jos stovi asmeniškiausia asmenybė — tas tuo pačiu pasirodo 
neturįs organų gyvajam gyvenimui pažinti. 

Napoleonas sakė evangeliją esant ne knygą, bet gyvąjį pa- 
darą. Kas ta prasme nejaučia, kad už Kristaus žodžių stovi 
gyvenimo viešpats, liepsnojanti, griežčiausia tikrenybė, tas pats 
begudravodamas yra praradęs gyvenimą. Gyvenimas tėra pa- 
žįstamas begyvenant. Kur sielos gyvenimas gavo nualti vien- 
pusiško knaisiojimosi knygose naudai, ten miršta organai, be 
kurių visai nėra suimama tiesa ir tikrenybė, 

Kodėl Numarintasis arba mitu paverstasis vis iš naujo ky- 
la iš kapo amžinai galingas ir realus? Todėl, kad Jame yra kuo 
asmeniškiausiu būdu išspręsta mūsų gyvenimo vyriausioji prob- 
lema — nenusimokęs žmogus jaučia, kad vienas mitas negali 
taip valdyti pasaulio. Mūsų siela yra panerta į organinį gyve- 
nimą, nuolat nustatoma ir klaidinama jo impulsų; ji yra mate- 
rijos pasaulio, į kurį yra pastatyta, atskirta nuo Dievo, savo £y- 
vybės šaltinio; atskirta pirmų pirmiausia savo pačios, į regi- 
muosius dalykus pakreiptos, aistros, bet vienkart vis kurstoma 
to reikalavimo, kurs veikia iš jos esmės ir jos kilmės gilumos. 
Vienas Kristus tegelbsti ją iš to chaoso, gyvenimu, mokslu ir 
mirimu rodydamas jai, ką tai reiškia ir kaip tai yra galima, vi- 
siškai priklausant gyvenimo, visiškai priklausyti Dievo. Kaip 
gi gali būti mitas Tas, kurs išsprendžia ir apgali tai, kas nie- 
kados pirmiau nebuvo išspręsta nei apgalėta? 


4. NIETSCHĖ, šIOS GADYNĖS SUGEDIMO UŽBAIGĖJAS 


Kaip kad liga tuomet tikrai tėra pažįstama, kai jau yra vi- 
sai užaugusi ir parodžiusi visas savo pasekas, taip ir aukščiau 
aprašytasis šios gadynės dvasios stovis geriausiai yra paste- 
bimas ant tokio asmens, kurs yra padaręs visas galutinės to 
stovio konsekvencijas, tuo pačiu išvedęs aikštėn visą to stovio 
viduginį skurdą ir silpnumą. Toks asmuo yra Fridrichas Niet- 
schė. Jame matome tartum moderniškos pasauliožiūros kan- 

ikinį, jis tą modernišką pažiūrą drąsiausiai išgalvojo lig galo 
4r iškentėjo lig galo ir ta konsekvencija jį pražudė. Ir jisai, 
kurs tiesiog laikė savo misija savo paties asmeniu dar tebe- 
svyruojančią modernišką sielą padaryti tikrai moderniška sie- 
la, atimti jai visa, kas ją dar teberiša su tradicinių vertybių pa- 
sauliu — jisai gali mums daugiau už kitus atidengti didelį tik- 
rai moderniškos sielos vargą. Kas neatsimena tos scenos Ho- 
mero Odisėjoje, kada Odisėjus, pas Feakų karalių dainos apie 
savo paties klaidžiojimus beklausydamas, ima verkti? Taip ir 
moderniškoji siela negali klausyti Nietschės, neišgirdus jo žo- 
džiuose dainos apie savo pačios našlaitystę ir nesupratus kon- 
sekvencijų, prie kurių ji dar nedrįso nė pati sau prisipažinti. 

Daugeliui žmonių Nietschė labai klaidingai vis tebeatrodo 
kažkokiu meteoru, kurs iš visai svetimo pasaulio ateina į mūsų | 
atmosferą ir sprogęs ten krinta ant mūsų dirvų nevaisingomis 
akmenų skeveldromis. Tikrenybėje Nietschė nėra toks sveti- 
amas kūnas, jis yra visų mūsų dalis: net ir giliausiai tikinčiame 
mūsų laikų žmoguje tupi pasislėpęs „Nietschės elementas“, smal- 
siai klausinėdamas, paraližuodamas, gadindamas. Ir bendrai 
Nietschės įtaka tėra tuo teišaiškinama, kad jame šios gadynės 
Žmogus žaibo greitumu susipranta kas esąs, ir įžuliai, o kartų 
ir nusiminęs, reiškia savo išdrikimą šaukdamas: „Aš esu visa, 
kas yra neišeinamojoje padėtyje!“ 

Dauguma laisvamenių, ypač vyresniosios kartos, tiesą sa- 
"kant, tebegalvoja labai nekonsekventiškai, ne pagal savo pačių 
principus, bet dar tebegyvena iš senųjų tiesų ir vertenybių — 
jie tebėra betarpiškai ar tarpiškai išauklėti ir maitinami Kris- 
taus, visi jų sąžinės instinktai ir įsitikinimai tebėra dar Jo nu- 
statomi, nors jų protas jau ir tvirtina Kristų visai net neegzis- 
tavus. Jie tebegyvena iš Jo šviesos spindulių, nors jau seniai 
yra sunaikinę šviesos šaltinį, kaip kad ir kosminiame pasaulyje 
šiandien dar tebegauname šviesos tų Žvaigždžių, kurios, rasit, 
seniai jau yra subirėjusios į atomus. Niekas taip aiškiai visų 
tų religinės praeities įtakų nėra nušvietęs pačiame savyje ir ki- 
tuose, nei bandęs intelektualinio teismo vardu su jomis taip 
kovoti ir„jas atmesti, kaip Nietschė, „Kas mumyse geriausia“, 
-sako jis, „tai yra kilę iš praėjusiųjų laikų jutimų. Mūsų gyve- 
nimo saulė nusileido, bet dangus dar tebedega ir tebespindi, 

nuo jos, nors tuojau to ir nematome“, Galima sakyti: Nietschė 
gerbia krikščionių religiją kaip tik tuo, kad jis, skirdamasis 
nuo daugumos laisvamanių, labai gerai žino ir labai aiškiai pa- 
sako, ką reiškė senasis tikėjimas žmogaus sielai ir charakteriui. 
Juk jis net prikaišioja laisvamaniams, kad jie nė justi nejun- 
tą, kas kartu su tuo senuoju tikėjimų stovi ir puola, ir kiek ver- 
tenybių ir tikrybių nustoja savo buvimo teisių sieloje, tikrai 
rimtai priėmus naujuosius principus. Galima apie tokį griau- 
namąjį darbą manyti kaip norima, — bet šiaip ar taip, reikia 
gerbti Nietschėje kilnią sielą, kuri nebenori skolintis jokių gy- 
venimo jėgų ir vertybių iš to pasaulio, nuo kurio atsiskyrė. Ir 
tai kaip tik ir yra tas, ką Nietschė prikaišioja šios gadynės žmo- 
nėms: jų įsitikinimai esą sulopyti iš vienų nekonsekvencijų ir 
kits kitai prieštaraujančių gyvenimo sistemų. „Kad ir išsi- 
gandęs, turėjau juoktis! Niekados mano akis nebuvo mačiusi 
tokio margumo! Penkiomis dešimtimis taškų nuteptais vei- 
dais ir nariais sėdėjote jūs stebindami mane, jūs dabarties žmo- 
nės! Visi laikai tauškia prieš kits kitą jūsų dvasiose!“ 
Absoliutiška stiliaus ir vienybės stoka yra iš tikro dabar- 
ties žmonėms vyriausias ženklas. Kaip kad vėlybosios pagony- 
bės žmogus melsdavosi visuose šventnamiuose, nenorėdamas su- 
pykinti nė vieno dievo, taip šios gadynės žmogus bemintiškai 
minta pats ir maitina savuosius visa aibe kits kitam priešta- 
raujančių dvasinių elementų iš visų tikėjimo ir netikėjimo sto- 
vyklų. Ir Nietschė, kovodamas su tuo, niekindamas visus „me- 
lo tiltus į senuosius idealus“, savo rašte prieš Dovidą Štrausą 
šios gadynės filosofiją vadindamas vien „gero tikėjimo į vieš- 
pataujančią moralę moksliškąja forma“, versdamas šios gady= 
nės žmogų atsisveikinti su visa tuo, kas jam nebepriklauso, iš- 
pažinti visa tai, kas tikrai priklauso jo logikai — be abejo pade- 
da išaiškinti visą situaciją ir nuvesti ad absurdum individuali- 
nio proto iškilnybę. Bežiūrint, su kokia aistringa antikristo 
logika Nietschė daužo į druzgus visa tai, ko nepripažįsta jo 
abstraktiška tiesos sąžinė, ateina į galvą tas iškilnus antikristo 
vaizdas, kurį rodo mums Naujasis Įstatymas: kad prieš Kris- 
tui gžiutinai tapus nugalėtoju, Kristaus priešas dar kartą atsi- 
sėsiąs šventnamyje, sakydamasis esąs dievas. Nes ką Kristus 
reiškia sielai, tai visai aiškiai tepamatysime tuomet, kai dau- 

guma žmonių ims bandyti gyventi visiškai be Jo. Šios gadynės 
žmogus tikisi galįs gyventi be krikščionių religijos, nes iš tik- 
rųjų dar iš jos tebegyvena, pats to nežinodamas. Nietschė pats 
yra elementas to antikristo, kurio išsiplėtojimas prieš Kristui 
galutinai apgalėjus, yra pranašaujamas. Įsakmiai ir aiškiai vaiz- 
duodamas visą šiandieninį dvasios stovį, Nietschė padeda vy- 
kinti tą Antikristą. Ir neužmirškime: Nietschė jaučias pats 
esąs šito uždavinio kankinys. Jis sunkiai kenčia bedirbdamas 
tą griovimo darbą, užkrautą jam abstraktiškos ir klaidingai su- 
prastos sąžinės. „Ir meldžiau verkdamas, lyg vaikas, ak, tik 
paliuosuok mane nuo to, tai viršija mano jėgas!“ „Laimė mums, 
vargas mums, pučia minkštas vėjas“. „Jei mąstyti tavo liki- 
mas, tai aukok jam ką turi geriausio, brangiausio!“ Šie ir daug 
kitų panašių posakių aiškiai rodo, kad Nietschė kalbėjo ne as- 
meniškai didžiuodamasis, bet jautėsi esąs istoriškasis naikinimo 
vykintojas. Ir iš tikrųjų, jis buvo istoriškojo klaidingo tikėji- 
mo skelbėjas, tikėjimo, kad abstraktus intelektas, pasiliuosavęs 
nuo visų kitų sielos jėgų, atsiskyręs nuo gyvo patyrimo, turįs 
kompetencijos spręsti apie didžiųjų žmonijos tradicijų tiesą ir, 
paklydimą. Šios gadynės rašto žinovų vyresnybės iliuzijos per 
Nietschę tragiškai veikia į plačius sluoksnius, griaudamos vi- 
sas tvirtas gyvenimo tiesas. 

Nietschė šiais žodžiais nusako visą šios gadynės suskaldy- 
tos ir apiplėštos sielos našlaitystę. „Varnos rėkia ir ūždamos 
lekia į miestą, — netrukus jau snigs, o vargas tam, kas neturi 
tėvynės!“ 


5. APSIVYLIMAI. 


Nietschei pasirodžius, šios gadynės žmogus įgauna vis dau- 
giau drąsos konsekventiškai atsistoti ant moderniško pamato, 
vadinas, vis labiau liuosuotis nuo pagarbos ir su vis didesniu 
pasitikėjimu gyventi iš savo paties fragmento. Pasekos išeina 
aikštėn vis ryškiau: kur tvirta nedviprasmiška tiesa netenka 
sielose savo autoriteto, ten netrukus iš visų tamsių sielos už- 
kampių šliaužia aikštėn dviprasmybė, kur žmogus praranda ry- 
šį su aukštesniuoju pasauliu, ten visur įsigyja įtakos „pPuspasau- 
lis“ platesne prasme. Visų religinių tiesų sugriuvimo ir jų pa- 
vadavimo išblyškusiais ir neaiškiais dievaičiais svarbiausia pa- 

seka yra, galima sakyti, ta, kad pasireiškia visai naujas tipas, 
„moderniškas žmogus“, toks žmogus, kurs ūmai pradeda jaus- 
ti, kokiomis bado porcijomis turi misti jo siela ir kaip men- 
kai moderniška pasauliožiūra tepajėgia ištesėti savo pažadėji- 
mus. Vadinamajai šiapusinei filosofijai stinga kaip tik to, kuo 
ji taip didžiuojasi: jos sąvokose visai nėra perdirbtas giliausias 
šio pasaulio turinys, ji nėra apsidirbusi su naktine gyvenimo 
puse ir su žmogaus prigimties tamsiąja puse. Gilesnę to prie- 
žastį nurodo Pascalis sakydamas, kad tas, kuris netikįs nė į Die- 
vą, nė į Išganytoją, labai retai teturįs jėgos ir drąsos suimti vi- 
są gyvenimo tikrenybę. Ir iš tikro taip yra, kad to tikro pa- 
sauliožiūros universalumo, kuris teisingai nušviečia visas tik- 
renybės puses, randame ne pas šios gadynės žmones, ir ne pas 
Goethę, bet tiktai pas religinės pažiūros atstovus, kuriems kaip 
tik jų stovėjimas virš gyvenimo davė vidujinės laisvės žvilg- 
terėti į akis visam tam, kas yra gyvenime ir žmonėse. Tam pa- 
tvirtinti bereikia vien sulyginti Goethės išpažinimus su šv. Au- 
gustino išpažinimais. Bet kadangi vadinamoji šio pasaulio re- 
ligija visai nėra perdirbusi šio pasaulio giliausio turinio, tai ji 
apvylė visur, kur žmogus turi grumtis su gyvenimo tragizmu 
savyje ir aplink save. Nes ir kas gi galėtų tvirtinti, tyčiomis 
arba netyčiomis nemeluodamas pats sau, kad Goethės kultas 
esąs jau kokį nors žmogų paguodęs ir pastiprinęs baisiose pa- 
gundose, likimuose ir konfliktuose? Ar Goethė su visu savo 
grožiu galėjo sulaikyti nuo negražaus darbo nors vieną vienin- 
telį žmogų? Ar Goethe galima regeneruoti girtuoklius ir nu- 
sidėjėlius, sugrąžinti vienybę suskilusiems? O tai kaip tik ir 
yra stebuklingas Kristaus universalumas, kad Jame yra aukš- 
čiausioji kultūra, nepasiekiamiausias jutimo švelnumas ir toks 
stebuklingas gyvenimo ir kalbėjimo stilius, kad iš to mito vi- 
sų amžių dailė, ir kartu galia ant nusikaltėlių ir girtuoklių, ga- 
lingas žvilgterėjimas ir įsikišimas į žmonių būvio tamsiausį 
skurdą ir baisiausį pragarą. Kas turi reikalo su visai suirusiais 
žmonėmis, tas kaip tik žino, kad, tikrai sakant, vienas Kristus 
teįstengia kalbėti su jais apie jų reikalus. Jie jaučia: Jis lei- 
džias žemyn į jų tamsiausį pragarą, Jis vardu vadina jų slap- 
čiausį ilgėjimosi aukštesniojo gyvenimo. Tuomet suprantame 
Tomo Kempiečio žodžius, įdėtus į Kristaus lūpas: „Aš esu vi- 

sų tolimiausias ir visų artimiausias“. Šio pasaulio teoretikus 
gi reiktų paklausti: ar jūs su tuo savo mokslu esate kuomet nors 
išgelbėję paklydusias sielas, sugrąžinę gyvenimui likimo pri- 
spaustus, sujudinę paraližuotą valią, atvertę atkaklius, atvedę 
atgal į džiaugsmą nusiminusius? Statyti tą klausimą, reiškia 
duoti atsakymą, 


6. GRĮŽIMAS Į KRIKŠČIONYBĘ. 


Tu šaukei balsingai ir perlaužei mano kurtų užsi- 
darymą. Šv. Augustinas, Išpažinimai. 
Jeigu tat ne tikrenybės jausmas, bet kaip tik tikrenybės 
jausmo stoka atitolino nuo krikščionybės šios gadynės žmogų, 
tai atitolusios sielos grįžimas į krikščionybę +tiek tėra galimas, 
kiek mums pavyks nuvesti nusimokiusį arba nusimokiusių fra- 
zių sudrumstą žmogų atgal į gyvenimą ir į save patį. Šv. Au- 
gustinas savo išpažinimuose pažymi tikrąjį savo atsivertimo į 
krikščionybę lemiamąjį tašką šiais žodžiais: „Tuomet pirmą kar- 
tą atgręžiau savo žvilgsnį į savo paties sielą“. Bet kaip Augus- 
tinas buvo pastumtas į savo paties sielą? Jis“ pajuto kūnu ir 
siela, kad pagonų filosofija jo nesotina, neduoda jam jėgos, tė- 
vynės, nieko neišsprendžia. Jis patyrė, ką tai reiškia būti žmo- 
gum, turėti sąžinę, aistrų, ilgesio, meilės, neramumo ir pykčio 
— ir neturėti jokios gyvos tiesos visam kam teisti, tvarkyti ir 
raminti. Šios gadynės siela eis tuo pačiu keliu. Ji turi pir- 
miau išeiti visą moderniškąjį tuštumą, tuomet tik ji tepajus, 
kas yra žmogus ir kas yra gyvenimas, ir kas daros su siela, jei 
jai nebešviečia amžinoji šviesa, "Tuomet tiktai tegalima ją gel- 
bėti. Prieš tai ji nėmaž nežino, apie ką kalbama. Dėlto labai 
klaidinga remtis moderninėmis sąvokomis, norint šios gadynės 
žmogų priartinti prie Kristaus pasaulio. Ne, reikia jį geriau 
nukreipti nuo visų tų sąvokų ir pakreipti į užverstus gyvosios 
sielos patyrimus, kaip kitą syk kad darydavo pirmieji pagonų 
apaštalai (atvertėjai), stengdamies išvesti aikštėn „sielos liu- 
dijimą“, ant to liudijimo pastatyti naują pažinimą. 


7. PAGONIšKOJI SIELA IR KRIKŠČIONYBĖ. 


Išlagintas pagonis, be abejo, stovėjo palyginti arčiau krik- 
ščionybės už nusilavinusį šios gadynės žmogų. Mūsų gyveni- 

mas beveik visiškai yra pavestas išlaukiniam pasauliui užka- 
riauti, senovės gi išminčiai (filosofijai) labiausiai rūpėjo di- 
džioji dvasios viešpatavimo ant žvėries žmoguje problema. Dėl- 
to pirmieji krikščionių apaštalai galėjo nuolat remtis tuo pri- 
rengiamuoju darbu išrodvdami, kad krikščionybė daug kilnes- 
nėmis priemonėmis tebaigia tai, ką senovės pasaulis tamsiai 
buvo nujautęs. Visoje Platono filosofijoje aukštesnysis žmo- 
gaus „aš“ telkias pačiame savyje, apgraibomis ir svajodamas 
ieško savo aukščiausiojo labo, paskum Kristus duoda tam dva- 
siniam „aš“ griežtų tikslų, ir jis, nepraradęs savęs, gali eiti į 
gyvenimą ir valdyti jį. Jau Platono dvasia nujaučia, kad die- 
viškumas tikrame gyvenime turi elgtis visai kitokiu būdu, ne- 
gu gyvulių padaras. Kristaus kančia išpildo tą nujautimą ir 
paverčia jį spinduliuojančia šviesa. 

Krikščionių dailė daug kartų giliai simboliškai vaizdavo tą 
prieškrikščionių pasaulio santykį su Išganytoju. Pav., Fra An- 
gelico šv. Morkaus bažnyčioje, kur vienas jo freskų vaizduoja 
Kristaus pasirodymą pragaruose: Kristus ateina į pragarus pas 
didžiuosius prieškrikščionybės laikų asmenis, Jis sprogdina 
geležinius vartus, šviesos jūra puola į prieblandą, demonai 
traukias, spinduliuojančiu veidu tiesia Išganytojas ranką ir iš 
visų pusių ateina tie, kurie nujausdami mąstė apie Jį ir veikė 
Jo linkui. Dabar tiktai jų gyvenimo darbas tegauna aukščiau- 
sią prasmę ir užbaigą. Kristuje tesupranta jie patys save ir 
Kristus pats tuo būdu riša savo gyvenimą ir mirimą, savo išga- 
nymo žodį su bendru visų kartų prirengiamuoju darbu, Jis re- 
mia savo mokslą ant visos žmonijos istorijos pamatų. Tas pa- 
veikslas taip pat yra simbolis tikro visos rimtos pagonybės san- 
tykio su krikščionių tiesa. Krikščionybė nėra senovės pasau- 
lio pasauliožiūros priešingumas, bet jo užbaigimas ir įvyki- 
nimas. 

Senovė žinojo aukštas dorybes, gyveno joje galingas ver- 
žimasis išvaduoti žmogų iš pojūčių pančių, bet viskas pasiliko 
mozaika, trūko gyvos vienybės, kurioje būtų atsvertas kiekvie- 
nas vienpusiškumas ir viskas per aukščiausiąją tiesą būtų gavę 
savo saiką ir savo rūbą. Pas Homerą dievai kovoja su kits ki- 
tu ir juekias iš kits kito; taip pagonių sieloje kovoja ir dory- 
bžs viena su kita: Aresas ir Atena, drąsa ir dvasios jėga. Švel- 

numas ir stiprumas nėra dar susirišę harmoningai veikti. Bet 
kaip tik dėlto, kad pagonybė kovėsi sieloje su tuo uždaviniu, 
ji buvo tokia jautri krikščioniškam išsprendimui. 


Šita prasme ir Mykolas Angelas savo paveikslais Sikstinėje 
koplyčioje parodo, kaip visa istorija tartum rengė kelią Kris- 
tui, kaip visų kartų chaotingas svajojimas ir ieškojimas Jame 
pasiekė dangišką aiškumą ir paprastumą, kaip Jame visos atski- 
ros dalys, visos atlaužos tampa visuma, ir tai, kas atrodo nesu- 
vienijamą, stebuklingai su kits kitu susilydo. 

Taip pat didžiosios graikų tragedijos liudija, kaip arti pri- 
eina prie krikščionybės neiškraipyta siela, jei ji pasileidžia į 
viso gyvenimo tragizmo gelmes ir iš ten ieško išsprendimo ir 
pažiūros. Žiūrėkime į Euripido kapo figūras ir pamatysime, 
kaip ten demoniškų savo pačio rūšies pančių surištas žmogus 
tiesia rankas prie dievų ir šaukia išganymo; bet ypač atsimin- 
kime, kiek tikros krikščionybės, palyginti kaip tik su šių laikų 
chaotingumu, yra tame kilniame pasiryžime, su kuriuo kyla 
prieš fatumą karalius Edipas. Kaip ten praregėjęs karalius 
miršta ant savo paties kūno ir savo paties gyvenimo, tai yra vi- 
sai ne „monizmas“, bet „dualizmas“, tai yra bundąs dvasios ak 
tyvumas prieš gyvenimą, žmogaus sąžinės sukilimas prieš gam- 
tą ir likimą. Edipui benirštant ant paties savęs, aukštesnioji 
„asmenybė išsivaduoja iš vienybės su gamtos valia ir pareiškia 
savo reikalavimus esant suvereniškus. Iš tikrųjų, ar nematome 
jau apsireiškiant krikščioniškosios sąžinės galios ir tikslumo? 
Ar tūlų šios gadynės žmonių atsivertimo istorija nėra stebėti- 
nai susigiminiavusi su baisiuoju karaliaus Edipo pabudimu? 


Paskaitykime iš vieno Šveicarų Išganymo Armijos prane- 
šimo apie vieną buvusį plėšiką šiuos sakinius: „Išeidamas pas- 
kutinį kartą iš kalėjimo, jis jau vėl turėjo sumanęs vienę va- 
gystę, bet ten beeidamas viename bute išgirdo giedant Išgany- 
mo Armijos narius ir įėjo į vidų. Dievo Dvasia jį krėste sukrė- 
tė ir pasibaisėdamas pamatė jis visą savo praeitį. Tuojau tame 
pačiame susirinkime jis pavedė Dievui savo sielą ir tapo 
nauju žmogum“. Tas trumpas pranešimas, sulygintas su tuo, 
kas aukščiau pasakyta, gali mums parodyti gilią Sofoklo dva- 
sios giminystę su krikščionių dvasia. 

8. „KARALIUS EDIPAS“ IR KRIKŠČIONIšKASIS 
2 DUALIZMAS. 


Kas yra karalius Edipas? Karalius Edipas yra žmogus, 
kurs būdamas dvasiškai aklas ir tamsių geidulių varomas, įsi-- 
painioja į tokius santykius ir darbus, kurie giliausiai priešinasi 
atbudusios ir nušviestos sąžinės reikalavimams. Žmogus yra 
kaltas, kad žuvo jo artimo kūnas ar siela, jis mirtinai žeidžia 
svetimą sielą ir nieko nenusimano. Arba jo santykiai su arti- 
mais yra iškrypę ir neteisingi, visą savo gyvenimą jis stato ant 
kokios nors klaidos ar ant plėšimo — ir nė kiek nenusimano. 
Bet aukštesnysis pasaulis nesileidžia pajuokiamas, niekinamas; 
maras, kurs kyla iš apakusio veikimo ir nesipriešinimo, nėra pa- 
varomas šalin, ir taip vieną dieną pakyla likimas, lyg geltona 
audringa debesų siena prieš nekaltą kaltininką ir jo miegančią. 
sąžinę. Tuomet pažinimo spindulys krinta į užtemdytą sielą. 
Ūmai žmogus pradeda regėti ir teisti visą savo buvimą ir veiki- 
mą visai naujoje šviesoje. Tikras jo sielos gyvenimas pabun- 
da, karališkai pakyla prieš aklą gamtą, baudžia ją negirdėta at- 
gaila: prieš savo paties akis kelia jis savo ranką, nes jis neregė- 
jo, kas buvo regėtina; jis ima lazdą, išeina iš savo kaltės rūmų, 
palikdamas viską, kas praėjo. 

Kas yra Jokasta, kuri šaukia: „Nelaimingasis, liaukis klau- 
sinėjęs!“ Jokasta yra akloji gamta, kuri kyla prieš šviesą iš 
aukštybių ir prieš jos teismą. Jokasta nori tamsos ir vyliaus. 
Be prasmės atrodo jai visa, kas drumsčia kūno gyvenimą ir nori 
jį pastatyti po kito pasaulio valdžia. 

Bet karalius Edipas neklauso Jokastos, jis teklauso Tire- 
zijaus — žemesnysis gi Žmogus, priešingai, šaukia su Jokasta 
prieš tiesą, nenori pažinti, gailėtis, atsilyginti, pasilieka visai 
susivienijęs su savo akla praeitim. Žodis „kaltė“, kyląs juk iš 
aukščiausios gyvenimo jėgos, kokia yra mums duota, iš jėgos 
dvasiškai atgimti ir atsinaujinti — tas žodis atrodo jam pasi- 
kėsinimas ant jo gyvenimo, papiktinimas ir kvailystė. Jam ge- 
riausiai tiktų, kad Tirezijus gulėtų užmuštas ir dvasia visai liau- 
tus kvotusi prigimtį! 

Kasalius Edipas liudija ateisiant Kristų. Žmogus, kurs 
nori žūt būt būti grynas, kurs pats save akina, grieždamas kan- 

kinamos sąžmės aklajai prigimčiai pyktį — jis skelbia jau iš: 
mirusiųjų atsikėlusįjį, mirties ir gyvybės Viešpatį! 


“ 9. PAGONYBĖ IR šIŲ LAIKŲ SIELOS BŪKLĖ, 


Gal niekas taip aiškiai neparodo šių laikų sielą sunkiai ser- 
gant, kaip ta aplinkybė, kad ji visai priešingai senovės ir, bū- 
tent, besmunkančios senovės laikams taip begalo yra praradusi 
savo kaltybės jausmą. Reikalavimas išviršinės švaros pas šios 
gadynės žmogų yra išsivystęs labai aukštai, bet reikalavimas 
nusivalyti sielą beveik visai atbukęs. Sulyginkime su šiuo pa- 
dėjimu nuotaikas senovės Romoje, kurias Burckhardtas rodo 
mums savo „Konstantino Didžiojo laikotarpyje“: kaip ten visur 
augo valymosi kultas, keldamas aikštėn giliai pasislėpusį anų 
laikų žmonių nusistatymą, kad jie yra nusidėję. Šios gadynės 
žmonėse beveik visai jau nebepastebime to reikalavimo. Jo vie- 
toje jie turi psichoanalizą, kuri betgi tiktai apsimeta turinti 
tikslą apvalyti žmogų, — tam darbui ji neturi didelio idealo ir 
tikro tikėjimo į neregimojo pasaulio reikalavimus. "Tenorima 
vieno: atsikratyti sunkiomis vidaus kliūtimis, norima dėl smal- 
sumo įžvelgti į lig šiol uždarus pasaulius — tikro stengimosi 
nugryninti sielą mažai dar tėra pastebima. 

O tačiau ateis valanda, kada ir šios gadynės žmogus bus 
pagautas gyvosios tiesos ir pajus savo neapsakomą vidaus nusi- 
gyvenimą ir nusilpimą. Ir tuo karščiau pajus, kuo smarkiau jis 
yra pasinėręs išlaukiniame pasaulyje ir kuo griežčiau jis yra 
įpuolęs į visus šios gadynės gyvenimo filosofijos dirbtinumus ir 
veidmainystes. 

Jau šiandien rimtesniosios prigimties naujųjų žmonių tar- 
pe, rasit, nieko taip stipriai nejaučia, kaip tai, kad naujoviškoji 
gyvenimo pažiūra būdama tokia chaotiška ir neturėdama dide- 
liu, daug reikalaujančių idealų, dusina žmogų savo negrynumu 
ir norų dviprasmiškumu ir net nuolat vilioja jį pasiduoti ir 
įpulti į tironystę galių, kurios galų gale verčia jį giliai niekinti 
patį save. Neseniai viename psichologų kongrese vienas moks- 
lininkų bekalbėdamas tema „atsivertimas“ pasakė, kad vieną 
dieną bęsimaudant ūmai atėjęs jam į galvą klausimas: „ar savo 
viduje aš esu švarus?“ Ir šis klausimas vėl sujudinęs visą už- 

slopintą jo sielos gyvenimą. Tiktai toks vidujinis atbudimas, 
bet ne koks naujas paslaptingas mokslas arba dvasių kultas 
tegali išgelbėti šios gadynės žmogų ir atnaujinti visą mūsų kul- 
tūrą. Sukilti prieš save patį, atsiskaityti su pačiu savim, atmesti 
patį save ir pasmerkti, užuot meilinusis sau ir viską atleidinė- 
jus — štai kas tiktai yra žmonių pažanga, yra asmenybės kultū- 
ra, yra dvasios išsivadavimas tikrąja prasme. Ir kaip tik reika- 
lavimas tokio vidujinio apsiskaitymo pabus šios gadynės žmo- 
gaus sieloje, krikščionybė su visomis savo giliomis misterijo- 
mis bus tuojau suprasta esant vidujinio apsivalymo stipriausioji 
galybė. Tuomet nubudusioji siela atmes visus tuos naujoviš- 
kus vandeningus ir paviršutiniškus tų misterijų aiškinimus ir 
vėl atras Dievažmogį, kurs vienas tegali surišti dangų su žeme. 


10. KRISTUS DANTĖS „DIEVIšŠKOJOJE KOMEDIJOJE“. 


Seniausiuose pasakojimuose apie Parsifalį jau yra kalbama 
apie kiaurą Amforto žaizdą, pradurtą šventąja ietim. Ką reiš- 
kia ši Amforto žaizda? Tai yra perskilimas, kurį krikščionybė 
įnešė į žmogų. Kristui atėjus, savo darbą įvykdžius, savo pa- 
vyzdį įmetus į širdis, žmogus nebegali taip mąstyti ir gyventi, 
kaip pirmiau; jis žino tai, ko pirmiau nebuvo žinojęs, jis žino, 
kaip jis turi gyventi, jis nebegali gyventi pasinėręs instinkte, 
žinojimas savo aukštesniojo paskyrimo yra jam išdegintas są- 
žinėje, jis nebegali nusikalsti, nepajutęs tuo nusikaltimu išsi- 
žadąs savo tikrosios esmės ir tikrojo tikslo. Įvykdytoji tobu- 
lojo žmogaus svajonė nesiliauja raginus jį eiti priekin, stumia 
jį iš viso jo pasitenkinimo savim ir moko jį geriau pažinti save 
ir teisti. Jis yra sužeistas šventos ieties ir tuomet tenurimsta, 
kuomet išauga aukščiau už save patį, gyvendamas ir veikdamas, 
kaip liepia dieviškasis pavyzdys. 

Per tą naują gyvąjį tikslą, kurs yra žmogui pastatytas, ir 
kurs nėra jam užmestas tiktai iš lauko, bet reiškia jo gilaus il- 
gėjimosi įvykimą, atsidarė jo sielai pirmiau nė jauste nejaučia- 
ma augimo ir laisvės aukštybė. Kažkas jam rodos galima, kas 
senovės žmogui buvo dar negalima: be galo be krašto išsivaduoti 
iš paveldėtosios prigimties ribų, iš kaltės, paklydimo ir viso to, 
ką senovė tarėsi esant neišvengiamą fatumą, tykojantį žmogų. 


————————————————— 1 


Šitas Kristaus veikimas, liuosuojąs ir vedąs aukštyn žmo- 
gaus sielą, gal niekur nėra taip vaizdžiai ir su tokiu giliu sie- 
los pažinimu parodytas, kaip Dantės „Dieviškojoje Komedijoje“. 
Čia aiškių aiškiausia yra pastatyta giliausioji krikščioniškosios 
pasauliožiūros esmė prieš kosmiškąją pasauliožiūrą. Kosmiš- 
koji pasauliožiūra tyrinėja materijos vystymosi dėsnius ir au- 
gimo principus, stebėdama paprasčiausias gyvenimo formas ir 
nuotykius, ji stengias nustatyti tuos dėsnius ir į tą materialę 
tvarką įstatyti žmogų. Krikščioniškoji pasauliožiūra eina pro 
paprasčiausius būvio laipsnius, ji regi aukščiausįjį gyvenimą, 
kurs yra pasirodęs žmogaus pavidalu Dievažmogio ir Jo įvyk- 
dytojo darbo šviesoje, ji pažįsta žmogaus gyvenimo dvasiško- 
jo vystymosi dėsnį ir pažinus suvokia viso sutvėrimo prasmę ir 
dvasiškojo pasaulio tikrenybę. Žinoma, vienas žiūrėjimo būdas 
neišskiria antrojo, bet nėra abejonės, kad aiškinimas aukščiau- 
siojo ir tobuliausiojo gyvenimo šioje žemėje yra gyvam žmo- 
gui svarbesnis ir reikšmingesnis, negu mokslas apie pirmykštį 
gyvulį. Net ir gyvenimo mokslą jis aiškiau nušviečia negu že- 
mumų tyrinėjimas — juk ir pačios tos žemumos iš aukšto tėra 
teisingai išaiškinamos ir jų giliausios sąlygos iš aukšto tėra 
suimamos. 

Ir tai yra nė su kuo nepalyginama Dantės eilėraštyje: Kris- 
tus yra ten skelbiamas ne nuo aukšto, bet nuo apačios. Pakly- 
dusioji ir pavergtoji siela giliausių sopulingų patyrimų verčia- 
ma liudija Jį esant jos gyvenimą ir jos patenkinimą. Ne vienas 
tik pranašas ir žmonijos mokytojas pasirodo esąs Išganytojas 
— ne, jis atsiskleidžia esąs sielų vystymosi dėsnis ir vystymosi 
tikslas. Sielų mirtis ir gyvenimas pareina nuo to atstumo, kurs 
yra tarp jų ir Kristaus, ir nuo to skausmo, kurį žmogus jaučia 
dėl to atstumo. Jo begalinis pavyzdys prasiskverbia giliai į 
grynos gamtos glūdumą, į nusikreipusio nuo Dievo siekimą ir 
virpina net žemiausiąją karalystę prieš Dievo valią. Nenutil- 
domas neramumas, begalinis judėjimas aukštyn nuo to laiko už- 
valdė sielas, visai naujas ilgėjimasis Sutverėjo amžinojo žodžio 
užsidegė prigimtyje. Ir visas tas neregimas vyksmas vidujiniai 
nusiteikųsių žmonių karalystėje, suimtas giliausio regėjimo ir 
(patyrimo, pastatė į visai naują šviesą viso Kosmo esmę ir pras- 

mę ir išlaukinį pasaulį pastatė po vidaus pasaulio valdžia su 
niekad pirmiau nematytu griežtumų. 

Ateis laikai, kada visas mokslas apie gyvenimo materiją, 
nėmaž krikščionybei nesipriešindamas, nusilenks prieš tai, ką 
religija ir vidaus patyrimas sako apie istoriškąją ir kosmiškąją 
Kristaus kančios paslaptį, ir kada nebebus neigiama, kad pasau- 
lio Apgalėtojas daug giliau atskleidė mums gyvenimo esmę ir 
dėsnį, nuo žemiausių lig aukščiausių laipsnių, negu kad tai pa- 
jėgė ir kuomet nors pajėgs padaryti visa biologija. 


TI: KRIKŠČIONIŲ RELIGIJA IR SERGANČIOJI VALIA. 


Aukščiau buvo parodyta šios gadynės antikrikščioniškos 
sielos būklės esmė. Labai įdomu matyti, kad daugelis rimtes- 
niųjų tarpe tų, kurie susiduria su tos būklės aukomis ir gauna 
mąstyti apie tinkamą dvasišką veikimą prieš tai, pirmiausia ner- 
vų gydytojai, žingsnis po žingsnio yra stumiami atgal prie se- 
nų religijos tiesų. Ir stumiami pačios psichoterapiško mąstymo 
konsekvencijos. Sveikąjį galima apgaudinėti frazėmis, ligonys 
tėra pagydomi gyvomis jėgomis. Ką Kirstus reiškia žmogaus 
sielai, tai čia yra suprantama iš visai naujos pusės. 

Iš pradžios nervų ligas gydė hipnoza, visai nepaisydami 
dvasiškosios asmenybės. Paskui atėjo Nancy mokyklos „ben- 
droji sugestija“, kurioje prisikėlė iš numirusiųjų stoikų mo- 
kyklos valios disciplina. Nervų gydytojai ėmė rašyti apie „au- 
klėjimąsi“. Bet kodėl Stoja neįstengė atgaivinti išsiblaškiusio 
ir suirusio sielos gyvenimo? Kodėl tai apgalėjo krikščionybė? 
Kalbant psichoterapijos atžvilgiu pirmiausia dėlto, kad „norėti“ 
funkcija yra daug painesnė, negu tai vaizduojas valios gimnas- 
tikai, Valia yra reikalinga didelės inspiracijos, kad pajėgtų nors 
šiek tiek suvaldyti statomas jai kūno ir sielos kliūtis. Kame 
šiandien yra toji inspiracija? Antra, sąmoningas norėjimas ne 
viską tegali pasiekti, ypač nervams esant suirusiems. Ne kova 
su geiduliais, bet stiprus sielos nukreipimas nuo jų yra čia daž- 
nai vienintėlė pagalba. : Todėl įvairūs nervų gydytojai teisingai 
tvirtina, kad tai šio pasaulio filosofija taip silpninanti nervų 
sistemą, nes ji paskandina žmogų vien žemiškuose' reikaluose ir 
atiduoda jį žemiškų įspudžių ir likimo ardančiai jėgai, tuo tarpu 

kai sena religinė gyvenimo pažiūra, nukreipdama sielos žvilgsnį 
aukščiau šio gyvenimo ir sumažindama išorinių dalykų perdėtą 
vertę, padeda žmonėms iš pasitaikančių kliūčių ir sunkenybių 
išgauti vidujinių laimėjimų. Ta prasme Šv. Raštas yra vadina- 
mas „nervų higienos kompendium'u“, ir ypač galima pacituoti 
šie jo žodžiai: „Pasaulyje jūs turėsit baimės, bet būkit ramūs, 
nes aš nugalėjau pasaulį“. Tikintis gydytojas visus savo varto- 
jamus sveikatos teikiančius pavaizdavimus randa savo tradici- 
joj; o netikintis moderniškas psichoterapas, su savo dvasinio 
pavaizdavimo priemonėmis atsiduria didelėj sunkenybėj. Jis 
pradeda gydyti nervų silpnybes ir sukrikimus dvasinės sugesti- 
jos būdu, jis ieško priemonių įtikinti pacientą didele dvasios 
jėga, viešpatavimu ant kūno — tačiau staiga pamato, kad tam 
tikėjimui įkvėpti jam pačiam stinga gilesnių dvasinių pergyve- 
nimų. Kaip gali pacientas disciplinuoti savo nervų sistemą dva- 
sinės jėgos pagalba, jeigu jam gydytojai yra kalbėję, kad toji 
vadinamoji dvasia yra ne kas kita, kaip tik nervinio substrakto 
funkcija? Kaip jis gali dvasinės jėgos pagalba pasveikti, jeigu 
toji vadinamoji dvasinė jėga pati yra jo ligotos nervų sistemos 
produktas? 

Nervų gydytojas turi suprasti, kad dvasinė žmogaus jėga, 
jeigu ji turi būti giliausias energijos šaltinis, pirmiausia pati turi 
būti sustiprinta. 

Psichoterapai dažnai pamiršta, kad valios innervacija labai + 
glaudžiai yra susijusi su supratimu, kurį turi žmogus apie savo 
dvasinės jėgos esmę ir kilmę ir ypač apie dvasios vaidmenį visam 
kosmosui. Kadangi tie keliantieji ir stiprinantieji patyrimai, 
kuriuos žmogus daro savo dvasinėje kovoje su pačiu savim ir 
išoriniu pasauliu, yra reikalingi gilėsnės reikšmės, tai anos dva- 
sinės jėgos tikras veikimas tėra pasiekiamas tik jos jėgų pritai- 
kymu, pasipriešinimų įvertinimu ir jos pripažinimu giliausiu 
gyvenimo šaltiniu. Iš to atžvilgio krikščioniškoji tikėjimo su- 
pratimo reikšmė pasirodo visai naujoj šviesoj. Šitas supratimas 
turi savy nepalyginamo galimumo suvesti sielą ir kūną į sveikus 
tarpusavio veikimo santykius. Paimkim kad ir pirmąją credo 
tiesą. "Mikėjimas Dievą, visagalintį dangaus ir žemės Kūrėją, 
-sako mums, kad ne materija yra visagalinti, bet dvasia, per kurią 
„atsiranda ir laikosi visi daiktai; tas tikėjimas sustiprina protą: 

Dievo idėja kuriamajam dvasios veikimui žmoguje reiškia daug 
daugiau, negu anatominis ir nervinis substratas. 

Kaip tai bebūtų svarbus dalykas, kad dvasiškai sergąs žmo- 
gus tiki Dievo, o ne materijos visagalybę, tačiau svarbiausias už- 
davinys dar nebus išspręstas. Dėl savo vidujinio pakrikimo ser- 
gąs tuojau pars klausimą: kaip aš galių gyvai jungtis su 
Dievu, kaip aš patirsiu tą dvasios veikimą ir iį įjungsiu į savo 
jėgas? Taip, bet kas yra dvasia? Kad tas klausimas kiekvienam 
yra arti širdies, mes matome iš šito Eucheno pasakymo: „Taip po 

—isų. getorijos prityrimų ir kultūros laimėjimų mes stovime prieš 
= 19-jo | Išimtmečio galą nežinios, tamsumos ir dvasios tuštybės 
"akivaizdoj. Mes dirbame ir dirbame, tačiau nežinome kam. Mes 
girdime be perstojo kalbant apie dvasinius uždavinius, dvasinę 
raidą, dvasinę didybę ir t.t., tačiau kaip tik mes bandome su- 
prasti ir precizuoti tą dvasios sąvoką, ji tuojau pabėga į miglotą 
tolumą“. 

Iš šito nurodymo mes dar labiau suprantame nepaprastą 
reikšmę šių šv. Jono žodžių: „Sūnus, kuris buvo Tėvuje, apie 
Ji kalbėjo“. Čia nekalbama vien tik apie dvasinį išaiškėjimą, 
bet ir apie konkretų paaiškinimą pavyzdžiui, apie pakeitimą 
„motorišku“. Tik toks konkretus dalyko atvaizdavimas ati- 

„ tinka lyguistų iškrikusių žmonių realias kančias. Tie ligoniai 
14 tiki dvasią, bet dvasia ir materija jiems tebėra atskiri dalykai, 
+ trūksta valios jėgos, kad galėtų dvasinį pasaulį padaryti nau- 
dingą žemiškajam organizmui — ir taip siela pasilieka kūniškų 
impulsų įtakoj, o tikėjimo Dievą prisipažįstama tik tam, kad 
galėtų labiau gilti žmonėms, vesti į nesantaiką. Šitas dvasios ir 
materijos nesutarimas yra bendras žmogiškas reiškinys, tačiau 
stipriausiai jis pasireiškia nervinguose ir dvasiškai pažeistuose 
bei apsunkintuose žmonėse. Juo labiau įsigiliname į to skilimo 
esmę, juo labiau suprantame, ką reiškia Dievo Sūnus išvidinei 
žmogaus vienybei. Reikia suprasti, kad dvasinės kančios kyla 
ne tik dėlto, kad neturima aukštesniųjų tikslų, bet ir dėlto, 
kad trūksta innervacijos jėgos aukštesniajam supratimui perkelti 
į valios gyvenimą. Šitas negalėjimas pareina ne nuo fiziolo- 
ginių gefektų,. bet nuo stokos aukstyn keliančių įsivaizdavimų, 
kurie vieni tegali įsakyti valiai veikti ir Dievą paversti kurian- 
čia galybe žemiškajame kūne ir reališkame gyvenime. Čia 

stebuklus tegali daryti tik Dievo Sūnaus pavyzdys. Čia valdo 
Dievo jėga, kuri nieko nereikalauja, bet pati pasineria organiš- 
kajame gyvenime, iškenčia visą pasaulio skausmą, atkenčia +ž 
visos kreatūros likimą ir nesutepta grįžta atgal amžinybėn, 
Kristus įkūnija žemiškoj centralinių nervų sistemoj matomą, 
visagalintį Tėvą, jis duoda mums naują supratimą, kuris kyla 
ne iš kūno, bet iš Tėvo. Per Kristų siela tapo pakelta ne tik 
į aukščiausiąjį tikslą, bet ji perėmė gyvenimo materiją ir tapo 
perkelta į valios gyvenimą. Tik per Kristų gali būti nugalėtas 
liguistas dvasinės innervacijos sustingimas ir žinojimo bei vei- 
kimo suskilimas. Apie naują būvį, kuris tuo būdu tėra galimas 
sukurti, tinka pasakyti šie Tolstojaus žodžiai: „Kristus moko 
žmones, kad juose yra kažkas, kas juos kelia aukščiau šio gy- 
venimo su jo siekimais, baime ir džiaugsmu. Kas supranta 
Kristaus mokslą, tas jaučia tą patį, ką jaučia paukštis, kuris 
ikišiol nežinojo, kad jis turi sparnus, ir staiga pajunta, kad jis 
gali lakioti, būti laisvas ir nieko nebijoti“. 

Einant toliaus, Dievažmogio misterijos reikšmė yra verti- 
nama atsižvelgiant į patologišką valios sustingimą ir išvidinį 
suskilimą. Tegul skaitytojai neslepia, kad mes patys, to visai 
nejausdami, savo valios gyvenime esame daugiau ar mažiau li- 
guistai sustingę; panašus innervacijos sukrikimas, kuris pas kai 
kuriuos nervingus žmones pasireiškia vadinamąja vietos baime, 
pasireiškia pas mus visus, kaip tik pradedama kalbėti apie mūsų 
geresniojo išpažinimo didįjį ir viską apimantį pritaikymą. Kiek- 
viename žingsny mes esame silpnadvasiai ir nedrąsūs, kada rei- 
kia atiduoti kūną sielos globai ir save rikiuoti ne pagal gyvu- 
liškąjį, bet pagal dieviškąjį pradą. Visas tas dvilypumas mūsų 
innervaciją daro liguistą — ir geriau neturėti jokių aukštesnių 
principų, negu juos turėti ir jų nesilaikyti. Jeigu pav., poli- 


tikas santykiuose su savo priešais išsižada krikščioniškų įsiti-. 


kinimų ir veikia gyvuliškos kovos už būvį impulsų įtakoj, tai 
jis yra visai panašiame būvy kaip neurastenikas (nes jis juk 
tikrai ruošia dirvą neurastenijai), nes jis atpratina savo asme- 
nišką gyvenimą nuo valios veikimo įtakos. Kada Bergsonas 
pastebi, į9g mūsų protas instinktyviai tik mažą dalelę mūsų 
dvasinio aktyvumo teperneša į „motorinius rėmus“, ir teperneša 
tik tai, kas yra sujungta su žemiškos kovos už būvį reikalavi- 

anais, tai tuo yra charakterizuojama bendroji tragedija veikian- 
čio žmogaus, kuris praktiškojo veikimo į gyvenimą momentu 
išsižada savo giliausios asmenybės — taip, kaip tai išreiškė 
Mykolas Angelas savo Mediči monumente, kur prie aktyvaus 
vyro tipo statulos kojų guli mieganti moteriškė: kaip tik mes 
daromės energiški, mumyse dingsta amžinas moteriškumas, už- 
miega tyras sąžinės gyvenimas, ir tada mes bepriklausom gru- 
bių impulsų. Mes manėme, kad pesidarėmė aktyvūs, o tikre- 
nybėje pasidarėme labai pasyvūs. Tai yra būvis, kuriame gi- 
lizu galvojantieji žmonės supranta Dievo dvasios veikimą žmo- 
gaus valiai. 

Ir Kristaus gundymo atveju žemesniosios gyvenimo jėgos 
siūlėsi aukščiausiajai dvasios jėgai, norėdamos padaryti ją „ener- 
giškesnę“ ir atiduoti jai išorinį pasaulį — bet jos gavo atsaky- 
mą: „Eik šalin, šėtone!“ Kristaus veikime gryniausioji dvasia 
persunkia žemės tvarką, supurto žmoniją iki pat jos gelmių, 
įprasmina visą pasaulio istoriją, įsteigia sielose karalystę, kuri 
yra didesnė už visas pasaulio karalystes — ir tą viską padaro 
be mažiausio susitarimo su pasaulio jėgos instinktais. Net ir 
tais momentais, kada mes esame aukštų siekimų ir pareigų pa- 
gauti, mums gresia pavojus patekti žemesniojo pasaulio tarny- 
bai: „Nežinote, kokios dvasios esate!“ Siela nuolat parsiduoda 
svetimoms gyvenimo jėgoms, kad įvykintų savo reikalavimus 
matomam pasauly, vietoj to, kad pati savo vidaus esme pasida- 
rytų energinga, pasilikdama nepajudinamai ištikima tai savo vi- 
daus esmei ir pavergdama pasaulio jėgas savo tarnybai — kitaip 
visada pasaulis triumfuos ant sielos. „Verbum caro factum est“ 
— tame tvirtinime ir aukščiau nurodytam pavyzdy yra baigta 
visa pasaulio istorija ir mirtingas žmogus, tikėdamas Dievą, Tė- 
vą ir Kūrėją yra apdovanojamas būtina šviesa ir būtinomis jė- 
gomis, reikalingomis žemėje. 


12. KRIKŠČIONYBĖS PRIEšAI, 


Tikrieji krikščionybės priešai yra tie, kurie semia sau jė- 
zų iš„kryžiaus neapykantos, ir jų bus tol, kol gyvuos pasaulis. 
Tačiau yra ir kita rūšis krikščionybės priešų; tai yra tie, kurie 
„savo sielos gilumoje nėra visai svetimi Kristaus dvasiai, bet juos 

privedė prie nesusipratimų su krikščionybe, arba ir padarė at- 
virais jos priešais, vadinamieji krikščionys nevykusiu krikščio- 
nybės aiškinimu ir jos pareiškimų. Jeigu vienašališki proti- 
ninkai materializuoja tikėjimo tiesas ir vienašališki jausmo žmo- 
nės pasiduoda nevykusioms svajonėms nesuprasdami, kad krik- 
*žčionybė yra įkūnytas tikslumas, paprastumas ir susivaldymas, 
jeigu vienašališkos socialinės prigimtys neįvertina krikščiony- 
'bėj asmenybės prado, stovinčio žmonių visuomenėje kaip tvir- 
ta pilis, jeigu fariziejiški moralistai pamiršta, kad jų Viešpats 
buvo muitininkų ir nusidėjėlių draugas, jeigu lengvabūdžiai ne- 
"nujaučia kokia didelė valios ir pasaulio pergalės galybė slepiasi 
kuklume ir pasigailėjime, kuriuos skelbia Evangelija, jeigu idea- 
listai krikščionybės gynėjai nenori matyti taip giliai siekiančio 
Kristaus realizmo, — tai nieko nuostabaus, kad daugelis žmonių, 
kurie yra puiki medžiaga būti gerais krikščionimis, nesusipra- 
timo dėka dažnai tampa „antikrikščionimis“. Šios rūšies anti- 
krikščionybė yra. Apvaizdos leista krikščionims tuo tikslu, kad 
kritikos pagalba, kurią jie nuolat girdi iš anų antikrikščionių, 
jie galėtų nukreipti savo žvilgsnį į visus tuos klaidingus krik- 
ščionybės sugretinimus su tuo, kas iš tikrųjų yra pagoniška, 
indiška, hebrajiška ar moderniška, arba kuriuo nors kitu būdu 
teršia ir žemina tikrąją krikščionybės dvasią ir esmę. Nieko 
nėra taip pavojingo tikrajam krikščionybės mokslui, kaip toji 
„aplinkybė, kad krikščionys nesupranta tų providentiškų užda- 
vinių, kuriuos vykdo anie „antikrikščionys“ ir tame nepriete- 
lingame santykyje su jais mato tik aną „anti“, o nemato paslėp- 
tojo „pro“, ir kada nepasiklausia savęs, ar čia tikrai kalba į juos 
senas krikščionybės priešas, ar čia kartais nepasireiškia ir gi- 
nasi juose krikščionybės tiesos pradas, kurio krikščionys oficia- 
liškai ar visiškai yra išsižadėję, ar jį nustūmę į paskutinę vietą. 
Krikščioniui tol nepaprastai sunku suprasti tikrąja, giliausiąją 
prasme krikščionybės esmę ir tą didelį skirtumą tarp jos ir viso 
to, kas buvo ir kas yra, kol jis pats išgyvens kokią skaudžią kan- 
„čia ir kol toji kančia neišvaduos jo visiškai iš sotumo ir svie- 
tiško lėkštumo mąstyme, jautime, meilėj ir visuomenės gyveni- 
me ir priartins jį prie vidujinės paslapties To, Kuris nugalėjo 
pasaulį. „Todėl dažnai pasitaiko, kad netikintieji žmonės, sun- 
kiomis gyvenimo valandomis susidūrę su dalykų tikrenybe ir 

— po visą pasaulį išbarstytai krikščionybei nepastebimai vei+ 
kiant, — pabunda savo sielos gelmėse, netikėtai pajaučia tiesą, 
kurios daugelyje pasitenkinusių tų tiesų tradicijų savininkų 
jau spėjo visai nublukti ir išgaruoti. Taip neretai pasitaiko nepa- 
prastai iškrikusios ir susiskaldžiusios mūsų epochos laikais. Ir 
taip, kaip tas Fra Angelica freskas beesąs ant Šv. Morkaus vienuo- 
lyno vartų Elorencijoj primindavo vienuoliams, kad beieškąs pas- 
juos prieglaudos keleivis yra pats Kristus, taip ir mūsų laikų 
krikščionys kiekvieną kartą rimtai turi save paklausti, ar kar- 
tais iš pažiūros antikrikščioniškame ar neprietelingame Kris- 
tui moderniško žmogaus pasirodyme nesislepia krikščioniška 
teisybė, norinti iš naujo patekti į krikščioniškojo pasireiškimo 
visumą, ir apvalyta bei tinkamai pritaikinta ne tiktai nesusilp- 
nintų ano krikščioniškojo pasireiškimo galios ir gilumo, bet 
greičiau dar jį sustiprintų prieš tikrąją antikrikščionybę. 


13. SAVĘS PAREIŠKIMAS. 


Vienas labiausiai šiais laikais paplitusių mokslų, kuris lai- 
komas labiausiai prinokusiu viso religinio gyvenimo išsivysty- 
mo vaisiumi ir tuo pačiu aukščiausia už visas kitas religine 
sistema, yra vadinamasis „naujosios minties mokslas“, tvirti= 
nantis, kad visi pasaulio išganytojai tik padeda mums save pa- 
reikšti, kad jie neduoda nieko naujo, tik savo mokslu ir pavyz- 
džiu padeda mums pareikšti savyje mūsų pačių giliausiąjį, dva- 
sios gelmėse tūnantį, „aš“. Juo žmogus geresnis ir daugiau su- 
brendęs, juo mažiau, pagal aną mokslą, tokios pagalbos jis yra: 
reikalingas; jam nereikia tikėti nė Dievą, nes tas tikėjimas te- 
reikalingas dvasinei koncentracijai tokio žmogaus, kuris dar 
yra religiniu atžvilgiu nesubrendęs ir neturi pakankamai jėgų 
kad galėtų dvasinį pasaulį pajausti savo viduje; paprastas žmo- 
gus turi pasiduoti išoriniam idealui, kad užkariautų sau savo: 
tikrąjį „aš“. 

Nėra reikalo ginčyti, kad religinis idealas, ypač krikščio-- 
niškoji religija, padeda žmogui pažinti savo tikrąją esmę („aš“).. 
Tačiau ne anas yra svarbiausias dalykas, bet tai, kad žmogiš-- 
koji prigimtis susijungtų su dieviškąja ir visiškai pasinertų: 
į nepalyginamai aukštesnį gyvenimą už tą, kuris vyksta net la- 

biausiai sudvasintos kurios nors žemiškos būtybės „aš“ — tik 
apie tai čia gali būti kalba. Yra pavojingas savęs apgaudinėji- 
mas, kada žmogus mano, jog savy jis gali rasti visa tai, ką jam 
tegali suteikti tik Dievas. Net labai tobulos sielos, ir ypač jos, 
reikalingos visiško išsilaisvinimo iš savęs, iš savo „dvasiškojo 
aš“, jeigu jos nori atsiduoti tik savo gilesniam gyvenimui, jau 
nekalbant apie dieviškąjį gyvenimą. Ieškojimas viso to, kas 
yra „mano“, tūkstančiais siūlų yra surištas su egoizmu, nes ne 
tik vadinamasis paprastas žmogus, bet ir didžiausias šventasis 
neįstengia be Dievo ir Išganytojo pagalbos subrendinti savy 
aukščiausią dvasios laisvę. Siekiant vien tik savęs atradimo, ne- 
abejojamai pasineriame į tam tikrą rafinuotos rūšies egoizmą, 
kuris tikrajam žmogaus išsilaisvinimui yra daug pavojinges- 
nis, negu paprastas ir primityvus egoizmas. 

Tur būt, didžiausia šio gyvenimo paslaptis ir kartu negin- 
čijama, šimtmečių prityrimo sustiprinta tikrenybė, yra tai, kad 
žodis „Dievas“, ištartas su pamaldumu ir meile, su pagarba ir 
pasitikėjimu, atidengia prieš mus dvasinės laisvės pasaulį, ku- 
riame ne tik, rodos, dingsta žmogiškojo „aš“ vaiduoklis ir iš 
kurio plaukia aukštesnės jėgos, bet kuris suteikia progos aiškiai 
pažinti ir neklaidingai išplėsti ir įstiprinti visa tai, kas mumyse 
pačiuose tikrai dar yra geresnio. 

Čia nekalbama vie tik apie nepakeičiamąjį praktiškąjį reli- 
gijos veiksmą. Tikrojo mokslo akimis žiūrint, yra laikoma di- 
deliu paklydimų ir sielos nutolimu nuo savo pirmosios priežas- 
ties, jeigu žmogus, nepajėgdamas pažinti savo Kūrėjo ir Jo Ap- 
reiškimo, geriau pasiduoda visiems galimiems paslaptingiems 
mokslams, vietoj atsikreipti į saulę, kurios spinduliai gaivina 
visus kūrinius. 

Didžiausia moderniškojo žmogaus klaidą neabejojamai yra 
toji, kad jis nuogojo apsisprendimo ir savęs pareiškimo idėją 
pernešė į religijos sritį ir, kaip anie stoikai, mano, jog tikrai vy- 
riško ir savarankiško charakterio ženklas bus tas, jei žmogus 
taps savarankišku, jeigu taip galima pasakyti — Dievu. Bet 
tai visai klaidingas vyriškumo esmės supratimas; patys stoikai, 
palyginus juos su didžiaisiais visų laikų tikinčiaisiais, buvo 
silpno chdtakterio žmonės; besimeldžiančiojo žmogaus kalba su 
Aukščiausiąja Būtybe, prašymas pagalbos ir jėgos yra daug vy- 

riškesnis dalykas, negu visai melaginga pasitenkinimo padėtis, 
prieštaraujanti dalykų tikrovei. Juk gyventi Dievuje ir su Die- 
vu yra ne kas kita, kaip būti neišmatuojamųjų jėgų; reikalavimų 
ir uždavinių vykdytoju, kas reikalauja daug didesnės drąsos, 
daug didesnio valios įtempimo ir didesnių aukų, negu tai gali 
iššaukti nuogas veržimasis į pilną savęs pareiškimą. 


14. ISKRIKĘS „Aš“. 


Moderniškojo gyvenimo filosofijoj ir kai kuriuose teosofi- 
jos moksluose dėl dvasios atnaujinimo daug kalbama apie „išsi- 
laisvinimą“ ir apie žmogaus grįžimą į gilesnę, daugiau dvasinę 
būklę, taip, lyg iš ten reikštų laukti visokio išganymo ir atgi- 
mimo. Kas taip mano, tas klysta, apgaudinėja save ir yra daug 
toliau nuo tikrojo kelio, vedančio į dvasios atsinaujinimą, už tą, 
kuris nemato prieš save jokios pagalbos, tačiau aiškiai ir be 
melagingų įsivaizdavimų ir įsikalbėjimų mato visą savo viduji- 
nio žmogaus elgetystę ir savo „dvasinės asmenybės“ tamsumas ir 
nedvasiškumą. Toks žmogus gali būti todėl išgelbėtas, kad jis 
laukia išgelbėjimo ne iš paties savęs, tuo tarpu kai pats savęs iš- 
laisvinimo. ideologas taip giliai įtikėjęs į iš savęs laukiamąjį 
stebuklą ir taip fatališkai — sąmoningai ir nesąmoningai —-52- 
ve apgaudinėja, jog reikia labai stiprių išgyvenimų, kad galų 
gale galėtų surasti vienintelę išganingą teisybę... Tą dvasios 
būvį turėjo galvoje šv. Ambrozijus, tasai plačios širdies Žžmo- 
gus, kada pareiškė nuomonę, jog turi numirti senas ir užgimti 
naujas žmogus, kad graikas galėtų tapti krikščioniu. Nes iš 
tikrųjų yra taip, kad graiko dorybės yra jo atgimimo kliūtis. Tai, 
ką šv. Ambrozijus kelba apie graiką, galima pritaikyti kiekvie- 
nam Žmogui, kuris didžiuojasi savo prigimtąja dvasios stiprybe 
ir sau įsikalbinėja, kad jos pakaks žemesniosioms jėgoms nu- 
galėti ir joms viešpatauti. Šis klaidingas savimi pasitikėjimas 
tikrumoj atiduoda žmogų žemesnioms pasaulio jėgoms, nors žmo- 
gui anksčiau ir pasisekė laimingai nugalėti didesniąsias šio pa- 
saulio pagundas. Tikras tokio dvasios būvio pavojus glūdi ne 
didelėse pagundose, bet nepastebimam sąžinės aptemime ir už- 
migime, kuris gresia kiekvienam nenorimčiam suprasti, kokiame 
laipsny ir tas jo vadinamasis geresnis „aš“ yra nepastebimai 

įklimpęs į žemesniosios prigimties klaidas ir aistras. Argi toks 
prisipažinimas mums nieko nesako, iš kiek nešvarių priemaišų 
susideda mūsų anas geresnis „aš“, kiek tuštybės, puikybės ir 
noro valdyti pasireiškia net geriausiuose mūsų sielos pasirody- 
muose, kiek farizėjizmo, žiaurumo ir sauvaliavimo glūdi mūsų 
teisingumo pajautime, koks gašlumas veikia mūsų sielą? Ar 
net ir tada, kada mus gaivina geriausi mūsų siekimai, žemesnieji 
mūsų siekimai neturi įtakos ir ar nepritinka mums kiekvienų 
laiku Kristaus žodžiai: „Nežinote, kokios dvasios esate“? Iš 
tikrųjų, tik Kristaus pavyzdžio šviesoje mes rimtai pažįstame 
savo aukštesnįjį „aš“, Jojo spindinčiame atbaigime mūsų „aš“ 
pasidaro švarus ir išlaisvintas iš visų žemiškosios gyvenimo ko- 
vos nešvarių priemaišų, Jame mes matom ištobulintu pavidalu 
visa tai, kas mumyse ikišiol dar neranda vietos ir jos tebeieško, 
per Jį mes galime teisingai išpažinti savo geriausįjį „aš“ ir nu- 
galėti visas žemesniojo pasaulio jėgas, kurios nori užvaldyti 
mūsų sielą. Mūsų gerasis „aš“ turi bendradarbiauti mūsų iš- 
ganymui laimėti, tačiau kad tas gerasis „aš“ galėtų visada to- 
kiu išlikti, o blogąjį „aš“ būtų galima matyti per visus rūbus ir, 
kaukes, mums reikalingas Išganytojas. 

Prieškrikščioniškų laikų menas vaizduoja Kristų dainininkų 
Orfejum, kuris išveda sielą iš pragarų. Taip visai švari dvasia 
išlaisvina visa, kas mumyse yra dvasiško, iš mirties karalystės 
glėbio ir veda aukštyn prie šviesos. 


15. PASAULIO TEISĖJAS.. 


Kristus viešpataujantis ir gyvus bei mirusius teisiantis 
senajame krikščioniškajame mene buvo vaizduojamas įvairiau- 
siais pavidalais. Paskutiniais laikais mylintis Kristus yra, ro- 
dos, visai išstūmęs Kristų teisėją. Ar šis reiškinys reikia laiky- 
ti prie tikrosios krikščionybės dvasios prisiartinimu ar nuo jos 
nutolimu? 

Kas iš paviršiaus stebės tuos meno atvaizdavimus, kuriais 
krikščioniškoji teisybė pripildė žmonių fantaziją ir sąžinę, tas 
visad kus linkęs matyti tarp Kristaus teisiančiojo ir Kristaus 
mylinčiojo priešingumų ir kietos bei žiaurios praeities liekanų. 
Visai kitaip vaizduosis dalyką tas, kuris pažiūrės į Jį išvidinių 

Kristumi persiėmusios sielos patyrimų įtakoje. Iš tikrųjų pa- 
veiksluose, vaizduojančiuose paskutinį teismą, yra įsibrovęs ne 
vienas žiaurus pajautimas, tačiau tokio teismo atvaizdavimas 
su išvidiniu būtinumu tiesioginiai plaukia iš to įspūdžio, kurį 
turėjo padaryti žmonijai tobulos meilės pasirodymas: Kristus 
teisia gyvus ir mirusiuosius; kitaip būti nebegali — panašiai 
kaip saulei patekėjus dingsta miglos ir visi daiktai pasirodo 
aiškiausiuose savo pavidaluose. Kada gyvenime atsiranda 
aukščiausioji meilė, tada egoizmas pasirodo aiškesnis visuose 
savo pavidaluose ir apdangaluose; kada atsiranda teisinga lais- 
vė, tada mumyse ir kituose visai nedviprasmiškai atsiranda vi- 
sokių laisvės rūbais apvilktų versijų; kada įsikūnija aukščiau- 
sioji nekaltybė ir peršviečia mūsų vidų iki slapčiausiųjų sielos 
ir minties gelmių, tada mes tik pamatom žmogaus širdy begalę 
nešvarių palinkimų. Jeigu mandagaus ir tikrai gero Žmogaus 
draugystėj pajauti savo žiaurumą ir savimeilę, tai kaip bus ta- 
da, kada žemėj pasirodys aukščiausioji meilė? Ar kiekvienas 
žodis nebus teismas visai mūsų buičiai, teismas siekiantis slap- 
čiausias mūsų mintis ir norus? Ir kaip pasaulio kūrimo dieno- 
mis atsiskyrė šviesa nuo tamsos, taip Kristaus šviesa atskiria 
kiekviename mūsų dvasišką nuo prigimto, teisybę nuo netei- 
sybės, drąsa nuo baimės: tuo būdu Kristaus paskelbta ir įkūny- 
ta Dieviškoji tiesa padaro galą visokioms vidujinėms migloms. 
„Dievo žodis yra gyvas“ — rašo šv. Paulius savo laiške žydams, 
— „sėkmingas ir aštresnis už visokį dviašmenį kalaviją, siekiąs 
iki atskyrimui sielos ir dvasios, taip pat sunėrimų ir smegenų, 
ir yra širdies, minčių ir užmanymų teisėjas“. Tas, kuriame vis- 
kas tobula, kas tik žmogų kelia aukštyn, Tas, kuris viską mato, 
kas mumyse yra gyvuliško ir kas mus tame gyvuliškume laiko, 
kuris teisia žmoniją, sprendžia apie gyvybę, yra visų saikų sai- 
kas, savo tobulumo galia — šiuo atveju žmogaus sielai nebelie- 
ka daryti nieko kito, kaip tik save pačią nuteisti taip, lyg tai pa- 
darytų Jis pats, ir jausti, kaip su Juo ir Jame nuo sielos pasiša- 
lina visos nedorybės ir gėda. Juk Kristaus priešais žmonės tam 
yra todėl, kad jie jaučiasi esą nuteisti be pasigailėjimo ir neat- 
šaukiamai nuo to laiko, kada Jis įvykdė savo Žodį ir ant visados 
nustatė sielų laipsnius. Kiekvieno žmogaus siela, pasisavinusi 
Kristaus tiesą, pirmiausia pajaučia švarinančią ir teisiančia tos 

s+tiesos galią: toji naujoji tiesa siekia tolimiausios žmogaus pra- 
„cities, ardo jame visą netikrą vertybių tvarką, plėšo visas apsi- 
„gaudinėjimo kaukes ir aiškiai pastato Dievą prieš žmogų, o žmogų 
prieš Dievą. Pabudusiai sielai neperstojamai viešpatauja Kris- 
tus, pažadina joje visas jos gerąsias jėgas ir jas sustiprina, kad 
jos pilnai galėtų pažinti aukščiausiąją teisybę ir savo palaimos 
pirmoj eilėj ieškotų savarankiškoj raidoj ir tobulėjime; taip pat 
ir griaunančios jėgos žmoguje yra pažįstamos tokios, kokiomis 
jos pasirodo giliausioj savo esmėj ir veikime: geiduliai ir susi- 
jaudinimai, kurie rodydavosi nekaltais ir mokėdavo paslėpti savo 
tikrąjį veidą, paskui pasirodo ten, kur yra jų vieta — tuo būdu 
visai neklaidingai aukštesnysis pasaulis atsiskiria nuo žemes- 
niojo, 

Teisybė, mylintis Kristus negalima atskirti nuo teisiančio 
Kristaus, nes tiktai toji mus teisiančioji teisybė mus iš tikrųjų 
myli ir nori gero. Meilė be teismo yra meilė be teisybės ir ne- 
galėtų mūsų išgelbėti: tik meilė, nusviedžianti mus į atgailos 
„požemius, tegali išgelbėti mus iš sunkaus išdidumo ir melagys- 
tės mėšlungio ir išnešti iš vidujinės tamsos prie begalinės 
šviesos. 


16. KRISTAUS šŠONO ŽAIZDA. 


Ant Regensburgo katedros chorų vienoj pusėj stovi su mal- 
daujančiu gestu Marija Magdalietė, kuri vaizduoja iš dvasinio 
skurdo ir silpnybių į amžinąją laimę besiveržiančią žmogaus 
sielą, o kitoj pusėj stovi Kristus, kuris abiem rankom rodo į sa- 
vo šono žaizdą. 

Čia tuojau atkreipia akis krikščionybės pranašumas ant vi- 
sų kitų pasaulinių mokslų. Filosofas negali nurodyti šono žaiz- 
dų — jis nėra patyręs kančios darbų, jis kalba nedalyvavęs gi- 
liausiuose žmonių likimuose, savo kūnų nėra iškentęs kruvinų 
išdavimo, šiurkštumo ir žmonių aklybės smūgių. Apie idealą 
jis kalba iš labai toli ir šaltai, nekenčia kartu su žmonių gimi- 
ne ir nesako: „Tėve, atleisk jiems, nes nežino ką daro“ — visai 
nemato ką žmonės daro ir nėra „nuliūdęs iki mirties“ dėl savo 
tautos užkietėjimo ir nedėkingumo. 

Kiek kartų atsitikdavo, kad filosofas išeidavo į turgaus 
aikštę ir ten pasikalbėdavo su gyvais žmonėmis, tiek kartų pati 

dalykų tikrovė priversdavo jį kalbėti apie Kristų ir skelbti jo- 
atėjimą. Bendrai visi išminčiai jaučiasi puikūs esą prieš Kry- 
žiaus paprastumą ir visai nenujaučia, kad tame paprastume sle- 
piasi nepalyginamai didesnė dvasinė jėga už tą, kuri yra milži- 
niškuose minties kūriniuose, nes kiekviename Kristaus žody“ 
yra pertvarkytas visas žmogaus gyvenimas, o visa eilė reiškinių. 
yra surikiuota į giliausias savo priežastis; tilosofas nepajėgia 
suprastinti visos daugybės reiškinių, jis tik gali juos suspausti 
į sunkiai suprantamą sistemą, suploninti dirbtinėmis formulė- 
mis ir prieš jas pastatyti nublukusį idealą; daugiau jis nieko ne- 
gali padaryti. Tik tasai gali pertvarkyti gyvenimą iš pat pa- 
šaknų, duoti paprasčiausią, bet ir svariausią atsakymą ir dvasios 
išganymą, kuris pats buvo stipriausias gyvenimas ir kilniausia: 
dvasia, t. y. Dievažmogis. Nei pats gyvenimas, nei pati mintis 
neturi tiesos pažinimo rakto. Užtat kiekvienas atskiras Evan- 
gelijos žodis turi savy daug daugiau gyvenimo tikrovės dvasi- 
nio perdirbimo, negu visą pasaulį apsupančios filosofinės siste- 
mos, ir todėl įsigilinimas į Evangelijas su tuo negirdėtu jų. 
sprendimų ir pavyzdžių logiškumu yra daug geresnė logikos mo-- 
kykla, negu viso pasaulio filosofijos vadovėliai. Ar galingos 
viduramžių scholastikos išvados nėra kilusios iš ano didingo 
Kristaus gyvenimo pripažinimo ir ištikimybės iki mirties, ku- 
ria yra degę apaštalai, kankiniai ir šventieji? Kas yra mąsty- 
mas be Kristaus? Kas yra logika be Golgotos? Amžinas stovi- 
nėjimas ir klaidžiojimas, nepabaigiamas baimės jautimas ir ver- 
gavimas arba sustingęs ir nieko bendro su gyvenimu neturintis 
nevertingų suktybių ir žmogui neprietelingų beprotybių 1u- 
bėgimas. 

Marija Magdalietė niekada netiesė rankų į filosofiją, — gy- 
voji siela savaime pažino savo išgelbėtoją; ir juo daugiau siela 
pabunda tikrajam gyvenimui ir tikrajam mąstymui, juo labiau 
ji permato tuščią pasisavinimą visokio dvasiškumo, kuris nori 
save laikyti aukštesniu už kryžiaus mokslą, vietoj to, kad jam: 
tarnautų ir prieš jį atsiklauptų. 


Ž 17. ŠVENTOJI DVASIA. 


Modernizmo įtakoj išauklėtam žmogui nėra didesnės nesą- 
monės, kaip mokslas apie šv. Trejybę. Su tuo, kad šv. Dvasia 

veikia pasaulį, toks žmogus dar šiaip taip gali sutikti, bet moks- 
las apie tris dvasiškus asmenis vienoje būtybėje jam atrodo ne 
kuo kitu, kaip metafizinių skandalu. Kas nori tos religinės idė- 
jos atžvilgiu užimti tikrą dvasinę padėtį, tas turi turėti prieš 
akis Bažnyčios Tėvų nuomonę apie Signa in visibilium“ (ne- 
matomų daiktų simbolius). Visose dogmose, kur reikia aprašyti 
veikimą to pasaulio, kuris sunkiai mums įsivaizduojamas ir žmo- 
giškomis formulėmis išreiškiamas, minčiai išreikšti paprastai 
naudojamasi žemiška kalba ir žemiškais vaizdais. Tokio išreiš- 
kimo būdo reikalauja pati religinė idėja. Kas būtų žmogaus 
gyvenime Dievo visurbuvimas, jeigu nebūtų šv. Dvasios ir Die- 
vo Sūnaus? Tada ji būtų ne kas kita, kaip nebaigtas įsivaizda- 


vimas, moksliškas apgaudinėjimas, neišpildytas pažadas; — tarp: 


Dievo ir žmogaus gyvenimo būtų palikta amžina praraja, jeigu 
nebūtų mokslo, kuris stengtųsi kuriuo nors būdu padaryti žmo- 
gui suprantamu, kad Dievo veikimas nėra tik saulės spindulys, 
bet nuostabus priežasties ir veikimo vieningas jėgų daugumas, 
tačiau tikrovėj neegzistuojąs daugumas; — taip, protui tai yra 
jo paniekinimas, tačiau tai yra mistiškas faktas tam, kuris iš- 
vidinėmis akimis suvokia Dievo buvimo tikrovę istorijoj ir gy- 


venime. Moksle apie Šv. Trejybę Vakarai, priešingai Rytams,. 
kurių religijose Dievas griežtai skiriamas nuo pasaulio, supran- 


ta galingos Dievo jėgos pasireiškimą realiam pasauly, bet ne tos 


jėgos išblaškymą daugely atskirų dalelių. Ar yra kas nors šlo-- 


vingesnio ir gilesnio, kaip senų dailininkų vaizduojamas an- 
gelo pasveikinimas Marijai, skelbiąs Kristaus gimimą iš Mari- 
jos Šv. Dvasios veikimu, arba tas gimimas iš Šv. Dvasios, ku- 
riuo metu džiūgaudamas susijungė dangus su žeme? 

Kaip tolimi yra Himalajų kalnai, taip tolimas yra indų 
Brahma žmogaus gyvenimui; Kristaus Evangelijoj dieviškoji 
dvasia perima materiją, čia Dievas guli prakartėj, čia amžinoji 
šviesa prasiskverbia į trobą, čia įvyksta tai, dėl ko mirtingasis 


žmogus kovoja visą gyvenimą: materija pasiduoda dvasiai. Kas. 


yra gamtos mokslo ir technikos triumfas palyginus su tuo ste- 


buklų, kuris įvyko prakartėj? Ir kas beliks iš viso technikos: 


viešpatavimo pasauly, jeigu jo neužviešpataus Šv. Dvasia? 


„Credo in spiritum sanctum“ — šitą prisipažinimą visada. 
kartojo tie žmonės, kurie sunkiausiai ir biauriausiai patys buvo: * 

patyrę pasaulio dvasios realybės veikimą ir kurie kovoj su tąja 
pasaulio dvasia ypatingu būdu yra patyrę Šv. Dvasios veikimą 
ssavy ir šalia savęs. Kada prancūzų revoliucijos orgijų metu 
Vendėe buvo nuteistos mirti vieno ordeno vienuolės, tada jos 
eidamos ant ešafoto giedojo seną himną: „Veni creator spiri- 
tus“. Tikėjimas, kad yra Šv. Dvasia, kuri sunaikina kvailybės 
ir piktumo antplūdžius, kuri papildo visus netobulus mūsų dar- 
bus ir juos pertrauktus varo toliau, kuri apsaugoja kiekvieną 
gryną valią, ją išpažįstančią ir jai visiškai atsiduodančią, — yra 
4š tikrųjų vienintelė paguoda toj nutolusioj nuo Dievo Žmogaus 
„dvasios ir jos negyvų darbų tamsumoj. 

„Pradžioj buvo tuščia ir tamsu, bet Dievo dvasia skrajojo 
mriršuj vandenų“ — be tos Dievo dvasios ir jos paslaptingo vei- 
kimo visa vadinamoji „evoliucija“ būtų likusi ne kuo kitu, kaip 
'aklų ir nesąmoningu kaitaliojimuisi aukštyn ir žemyn; Šv. 
Dvasia viską traukia prie Dievo ir viskam ruošia savo neišvengia- 
mą teismą; Ji padėjo pastatyti piramydes ir graikų šventyklas, 
Ji įkvėpė pranašus, Ji vedė tvarinius Kristaus keliu, Ji uždegė 
šventąją ugnį apaštaluose, kankiniuose, šventuosiuose ir išpa- 
žintojuose; Ji ir šiandien paslaptingai veikia pasaulį, gelbsti sie- 
las iš beviltiško sukietėjimo netikėtai jas atiduodama amžina- 
jai šviesai. Tikėjimas Šv. Dvasią yra kantrybės šaltinis, tušty- 
bės mirtis ir vaistas prieš kiekvieną prievartą. Tas tikėjimas 
sustiprina mūsų pastangas Dievo karalystei žemėje įkūnyti, aš- 
trina mūsų žvilgį prieš visokį piktą, esantį tiek mumyse pačiuo- 
se, tiek ir aplink mus ir pašalina mieguistumą iš mūsų sąnarių ir 
mūsų sielos ir kartu išlaisvina mus iš melagingo tikėjimo, lyg 
mes patys taptume Šv. Dvasia, be kurios žemė būtų ir tuščia ir 
tamsi; mūsų valią pašaukia veikti, atrodo, lyg tai priklausytų 
mūsų pačių, — ir kartu nurodo mums aukštesnę jėgą, kuri savo 
nesuprantamu ir nenugalimu būdu praveda žmogaus gyvenimo 
pašventinimo darbą ir iš mūsų darbų ir žodžių pasiima ir įpina 
4 savo veikimą tik tuos, kurie yra kilę iš švariausios valios ir 
meilės. Kada mes esame galingi ir tvirti kovoj su užkietėjimo 
„pasipriešinimais, kada trokšdami iš karto visiškai pataisyti pa- 
saulį, pamirštame artimiausią ir svarbiausią atsakomybę, kada 
pasidučdame neapykantai ir nekantrybei, nes mūsų valia susi- 
Auria su tūkstančių kliūčių iš beprotybės ir egoizmo pusės kada 

pasiduodame nusivylimui, nes viskas mums atrodo bergždžiu da- 
lyku, kada patys nebepažįstame savo širdies ramybės ir šventu- 
mo, kad tik išgelbėjus kitus nuo nuodėmės, — tada Šv. Dvasia 
prašalina visus mūsų rūpesčius ir pastangas ir nepermaldauja- 
mai nustumia į niekybės požemius. Kada mes ramiai ir klusniai 
pasitenkiname savo netobulybe, bet negriežiame iš pykčio dan- 
timis, kad nepasisekė pastatyti Babelio bokštą; kada netrokšta- 
me nuveikti daugiau nieko, kaip tiktai tiek, kiek galima padaryti 
švaria sąžine ir švariomis rankomis mus apsupančios atmosferos 
žmonių tarpe, tada dangus kalbės maldą: „Veni creator spiri- 
tus“, nes iš silpniausių pradų išsiplečia aukštesnis gyvenimas ir 
silpniausia nebaigta statyti buveinė tampa Šv. Dvasios žemėj 
apsigyvenimo vieta. 


18. MARIJA. 


Kartą vienas liaudies mokytojas buvo nuėjęs į socialistų 
mitingą. Grįždamas namo susitiko pažįstamą darbininkų laik- 
raščio redaktorių, seniau buvusį kunigą, kuris jau dešimtį me- 
tų darė didelės įtakos žmonių masėms ir kurio bijojo prieši- 
ninkai dėl jo didelio išsilavinimo. Kada abu priėjo prie mies- 
telio vartų, atsitiktinai sustojo ties Dievo Motinos statula ir 
karštai diskutavo apie Bažnyčią ir mokyklą. Tuo tarpu moky- 
tojo žvilgsnis krito ant apdengtos storu sniegu akmeninės sta- 
tulos; tik Marijos veidas buvo nepadengtas ir nežemiška išvaiz- 
da žiūrėjo į besikarščiuojantį kalbėtoją. Tas reginys sumaišė 
mokytojui minties eigą, jis nutilo ir po valandėlės pasakė: „Ar 
tamsta matai tą snieguotą Dievo Motiną? Ilgai ji čia nestovės, 
0 veido ir dabar jau beveik nematyti. Taip šiandien įvyksta 
su visais senais dalykais. Šiandien jie jau nebedaužomi į šmo- 
telius su trenksmu, bet byra nepastebimi ir iš lėto, ir vieną gra- 
Žžią dieną iš jų nebeliks nieko.“ — „Taip bus tol, kol papūs pa- 
vasario vėjas — atsakė redaktorius — ir nušluos tą baltą už- 
dangalą — tada Mergelė Marija vėl pasirodys visoj skaistybėj, 
prie jos kojų gulės šviežios gėlės ir vainikai, o apie sniegą visi 
užmirš. Tai yra taip pat simbolis.“ — „Ką Tamsta nori tuo pa- 
sakyti? — paklausė mokytojas. — Argi tamsta dar tiki, kad tas 
fantastiškas prietaras, kaip anas tamstos pasakytas, galės dar 
ilgai išsilaikyti prieš šių laikų elektros šviesą?“ — „Taip, aš 

tuo visiškai tikiu“ — atsakė redaktorius, — „aš eisiu toliau ir 
pasakysiu štai ką: visa tavo spindinti elektros šviesa užges, an- 
glys paliks po žeme, mūsų mokyklos bus uždarytos ir bibliote- 
kos supelės, jeigu tie seni dalykai, kaip juos tamsta vadini, ne- 
atgys vėl jūsų tarpe! Mielas mano mokytojau, kada tamsta ma- 
tai vaikščiojant gatvėmis visas tas nešventas mergaites su trum- 
pais sijonais ir permatomomis kojinėmis, ar tamstai neateina į 
galvą mintis, kur mes einame ir ką reiškia pasauliui Mergelė 
Marija? Tikėk manim: ir tada, kada mane sunkus dvasinis li- 
kimas išmetė iš Bažnyčios, aš nieko nenoriu girdėti apie mo- 
dernišką paviršutiniškumą, priešingai, juo daugiau pažįstu visą 
tautos dvasinį skurdą ir juo daugiau studijuoju pasaulį, tuo la- 
biau man praeina noras neigti visa tai, kas sena. Neseniai man 
štai ką sakė vienas pagyvenęs darbininkas: „Mano manymų, 
vienintelė padori moteris yra Dievo Motina“. Aš klausiu tam- 
stą: ar šis vienas pasakymas nekalba daug daugiau už pasaulio 
sunykimą, negu visa eilė nykimą rodančių ženklų? Kas pažįs- 
ta Adomą ir Ievą, tas žino, kad kartu su moters padorumo puo- 
limu puola ir žmonių kultūra. Vyro išsiilgimas Ievos yra pri- 
gimtis, išsiilgimas Marijos yra kultūra ir kartu prigimties sau- 
gojimas nuo nenatūralumo ir didelio nesąmoningo gyvenimo 
proceso nuo griaunančių pasikesinimų, besireiškiančių maloniu 
domėjimosi su visais jo egoistiškais tikslais. Kur nyksta mo- 
ters gėdos jausmas ir kur moteris dėl to nustoja savo vertės 
pajautimo ir vyras nebegerbia moters, ten visose srityse pažei- 
džiamos nematomojo pasaulio teisės, ir kaip to paseka trium- 
fuoja begėdiškas gyvuliškumas. Ir atvirkščiai: kada krikščio- 
nybė ieško priemonių gydyti subirėjusį ir išsigimusį pasaulį, 
tada daugiausia patarnauja tobulos moteriškos skaistybės dva- 
sinė jėga. Tai, kas dėjosi antikos nupuolimo laikais, buvo tik 
vaikiškas žaislas, palyginus su išsigimimu, kuris turi atsirasti 
iš šių laikų moters sielos sunykimo ir iš visuomeniško ištvirkė- 
lių pasaulio triumfo. 

Iš šito puolimo mus gali išvesti tik kilnus moteriškos didy- 
bės įkūnijimas; tik ji viena tegali ištraukti vyro sielą iš pagei- 
dimų gavimeilės ir prigimty paruošti vietos antprigimčiai. Iš 
tikrųjų, tai, kokios didelės reikšmės yra turėjusi „virgo imma- 
culata“ žmonijos kultūrai, — o kultūra yra pažabojimas gamtos. 

jėgų — yra daug daugiau, negu užvaldydama išviršines gamtos 
jėgas yra pasiekusi naujoji technika. 

Be to, jeigu Dievo Motina yra laikoma tarpininke tarp Die- 
vo ir paprasto Žmogaus, tai galima ir taip aiškinti, kad Marija 
būdama moteriškos prigimties tobulas taurumas, labai sutauri- 
no ir sudvasino vyro ir moters meilės santykius ir tuo būdu ne 
tik pakėlė ir sustiprino motery visa tai, kas joje yra geriausio, 
bet ir vyre sužadino visai naują dvasinę pagarbą moteriai ir tuo 
pačiu pastatė prieš Ievą naują ir didelę atsvarą. Kada Carlyle 
sako, kad moteris yra aukštesniųjų dalykų simbolis, tai tie žo- 
džiai yra teikomi dalykams, kuriuos yra padariusi moters sieloj 
Marija ir kurių dėka ne tik stebuklingai yra pagilėjęs priešin- 
gumas tarp abiejų lyčių, bet ir sulaužyta grynai kūniškų įgei- 
džių persvara“, 

„Visa tai — atsakė mokytojas, kada jie paėjo toliau — yra 
man suprantama, tačiau visam tam visai nereikalinga virgo im- 
zmaculata misterija. Nes misterija yra per didelis paprasto žmo- 
gaus įžeidimas jau ir dėlto, kad kaip ir suteršia vedybas ir rei- 
kalauja tokio didelio tikėjimo stebuklu, kas jau perviršija visa 
tai, ką religija yra pavedusi žmogaus protui.“ 

„Visai suprantu tamstos opoziciją — atsakė redaktorius. — 
Savo laiku išstudijavau visą literatūrą, nukreiptą prieš krik- 
ščioniškojo tikėjimo mokslą ir net pats kurį laiką buvau pasi- 
davęs jos įtakai; tačiau juo daugiau mano akys pamatė nuogą 
gyvenimo realybę, juo daugiau visi tie priekaištai nustojo man 
darę įtakos. Palikim nuošaly Bažnyčios mokslą, ir pamėgink 
tamsta pažvelgti į visus tuos reiškinius grynai žmogiškai. Ar- 
gi niekada tamstos nestebino tas reiškinys, kad iš dorų ir darb- 
ščių tėvų kartais gimsta visai išsigimęs sūnus? Ką tai reiškia? 
Tai reiškia, jog kiekviename žmoguje glūdi paslėpti sugedimo 
pradai, neaiškūs polinkiai, nesuprantamos klaidos, kurie kyla 
iš tamsiausių žmogaus sielos gelmių ir ilgainiui staiga pasiro- 
do dienos šviesai tai vienoj, tai kitoj kartoj. Juo aiškesnė mums 


atrodo toji realybė, juo labiau mes pasiilgstame gelbstinčio ir 


iš nuodėmės vaduojančio kitokio gimimo simbolio, veikiančio. 
mus iš aukščiau, — juo labiau, kad ir jausmų pasauly, šalia svei- 
kų polinkių būna labai daug žiaurių, be charakterio ir nesvei- 
kų, kurie tik laukia pirmos progos iškilti aikštėn. Net toks 

šventas dalykas, kaip motinos meilė, kiek ji slepia savy savimei- 
lės, įsivaizdavimo, puikybės ir pavydo! Visa tai mums taip aiš- 
kiai rodo, jog dauginimosi jėgoje jau taip paprastai neglūdi 
šventumas, ko su tokiu noru ieško šių laikų žmonės. Šalia 
šventų pradų glūdi joje nešventi, susimaišę tarpusavy paslap- 
tingu ir neišaiškinamu būdu. Argi tai nėra savaime supranta- 
ma, kad žmogus, jaučiąs, jog tolimesniame gyvybės perdavime: 
taip paslaptingai gresia tamsios išsigimimo jėgos, stengiasi ieš- 
koti gimdymo idėjos, iš kurios veikimo be atodairos būtų paša- 
linti visi sugedimo ir išsigimimo pradai, taip, kad žmogus galė- 
tų vykdyti žmonijos dauginimo darbą piktai nenaudodamas sa- 
vimeilės, bet kaip klusnus jam Dievo duotos gyvenimo valios 
vykdytojas ir kaip Dievo apšviestas viešpats ir gamtos įstatymų 
davėjas? Ir tai sudaro ar tik ne giliausią „nesuteptos skaisty- 
bės“ prasmę: iš vienos pusės tai yra visiškas atsidavimas ant- 
prigimčiai ir iš ten veikiančiai Šv. Dvasiai, o iš kitos pusės — 
tokių išvidinių dvasinių jėgų sukaupmo dėka — tai yra švari, 
niekuo nesutepta prigimtis, laisva nuo visų smalsių palytėjimų,. 
taigi tobula sveikata ir nesuklastota gyvybė. 

Tamsta, tur būt, žinai apie šv. Bernardą legendą, kurioje 
pasakojama, kad kada šventasis pasitraukė pasninkui su tikslu 
parašyti apie Švenčiausiąją Panelę veikalą, tada jį aplankė pati 
Dangaus Karalienė ir pamaitino savo krūtimis. Niekas negali 
giliau simbolizuoti tą garbingą dvasinę laisvę, kuri viešpatauja 
tikrosios skaistybės karalystėj, niekas negali stipriau nušviesti 
„šventosios mergelės“ ir „šventojo vyro“ esmės ir jos griež- 
čiau atskirti nuo sugadintų sielų gąsčiojimosi, kaip šitoji 1e- 
genda. Joje daug aiškiau nušviestas lyčių klausimas, negu tai 
yra padaryta visose moderniškose knygose; jose paprastai kal- 
bama tik apie žemesnįjį pasaulį, o visai tylima apie aukštesnįjį, 
kuris tik vienas tepajėgia nustatyti dvasios ir prigimties teises: 
ir jų sveiką bendradarbiavimą.“ 

„Rodos, kad supratau, ką tamsta nori pasakyti — atsakė 
mokytojas. — Mergelėje Marijoje, kurią tamsta pastatei prieš 
realų žmogaus gyvenimą, tamsta nori matyti aiškiausiu būdų 
įkūnijimą ir apreiškimą to, kaip į žmogaus gyvenimo kūrybos: 
šaltiniūs, vietoj kurtaus atsidavimo prigimčiai, įžengia skais- 
tus atsidavimas Dievui. Tokį aiškų supratimą apie tikrąją svei- 

katą tamsta laikai būtinu, kad būtų tikrai suprasta ir tikrai gy- 
doma žmogiškoji liga. Visa tai, ką tamsta pasakei, man dar ne- 
aišku ir kybo ore; aš aiškiai nematau, kaip visa tai jungiasi sų 
gyvenimo realybe, taip pat nematau, kokiu būdu tas tolimas gy- 
venimui idealas veiks realybę ir kuriuo būdu būtų galima iš- 
vengti priekaišto, kad tokiu būdu gydomas žmogus ne su- 
klaidintas savo prigimtuose instinktuose ir pareigose.“ 

„Pabandyk tamsta pats — atsakė redaktorius — savo nuo- 
monėmis į giliausius žmonių dauginimosi klausimus nelakioti 
viršum gyvenimo abstraktiškai, bet pažiūrėti į visa tai, kas gy- 
va ir realu su visais tamsiaisiais požemiais. Laikai, kuriais su- 
sidarė Tamstos dogmos, buvo negirdėto ištvirkimo ir išsigimi- 
mo laikai; visa tai, kas tada buvo laikoma gelbstinčiąja jėga ir 
išstatyta ant altoriaus, kyla iš tikrojo žmogaus gyvenimo viską 
apimančių pergyvenimų. Kristaus laikais viena karaliaus duk- 
tė užsiiminėjo gatvės prostitucija; kaip užmokestį už šokį Ero- 
das dovanojo nuogai Salomėjai pranašo galvą; sienų paveik- 
slai privačiuose namuose reiškė perversišką fantaziją. Gal ir 
mes turėsim pergyventi tokio puolimo laikus, kad iš naujo su- 
prastume tai, ką šiandien laikome senai atgyventomis pasako- 
mis. Labai greit užmirštame, kad visa tai, kas mumyse yra ge- 
ro, mums visai nežinomu būdu minta dar anomis vizijomis. Dar 
prieš Kristaus gimimą Filonas iš Aleksandrijos yra pasakęs: 
„Moters bendravimas su vyru daro ją iš mergaitės moterimi, o 
sielos bendravimas su Dievu iš moters padaro vėl mergaitę.“ 
Kas tuos žodžius supranta išvidiniu jutimu, tas daug supranta, 
ir jis laimi pirmąjį žingsnį prie virgo immaculata esmės su- 
pratimo! 

Kad moteris per savo sielos bendravimą su Dievu vėl gali 
tapti mergaite, glūdi taip gili išmintis ir taip giliai siekia į sub- 
tiliausią visokios kūno ir sielos sveikatos paslaptį, kad tiesiog 
būtų nusidedama tai skaistybei, jeigu tą paslaptį panorėtume 
dar aiškintis. „Kas tai gali suprasti, tegul supranta“. Mūsų 
laikais, kada toj srity kuo daugiausia reiškiasi išsigimimas, ka- 
da per įkyrų jausmingumo, fantazijos ir išradimams linkusio 
proto iškraipymą lytinių klausimų pasauly negailestingai trau- 
kiama nu» prigimties paskutinė skraistė, — reikia manyti, kad 
mūsų laikais žmonės supras, ką reiškia žodžiai, kuriais sakoma, 

kad moteris vėl gali tapti mergaite ir koks nurodomas moteriai 
kelias, vedąs atgal į sielos ir kūno sveikatą. Toks žvelgimas į 
“tolį ir į vidų leis mums pajausti tikrosios skaistybės esmę bei 
prasmę, suprasti paslaptingumo gilumą, susivaldymo, nuolan- 
kumo ir savęs išsižadėjimo didingumą, brutalaus grabaliojimo- 
si baimę, žiopsiojimą, cinišką žvilgsnį, lengvabūdišką žaislą ir 
visų rūšių sielą žeminantį prigimties piktnaudojimą! Tai žino- 
dami suprasim, kad kada toj srity tyli tarnybos ir aukos vertė 
užleis vietą krykštaujančiam ir plepiam pasismaginimui, tada 
plikas egoizmas viską ardydamas įžengs į gyvenimą.“ 


„Visa tai aš suprantu, — atsakė mokytojas. — Sunkenybės 
suprasti prasideda ten, kur kalbama, kad toji kilnioji virgo im- 
maculata dvasinė idėja yra įkūnyta Dievo Motinos pavidale ir 
skelbiama kaip kūniška realybė.“ 


„Ar Tamstai neatrodo, — atsakė redaktorius, — jeigu pa- 
žiūrėsi į visą tą dalyką be vadinamojo racionalizmo perdėjimų, 
kad tai nebuvo vien tik stebuklingas tikėjimas, bet tikriau 
sveikiausių sielos reikalavimų pareiškimas, siekiąs tikro sulygi- 
nimo tarp priežasties ir vaisiaus, jeigu anų pirmųjų didžiųjų 
krikščionybės šimtmečių žmonija negalėjo Dievo Motinos lai- 
kyti paprasta žmoniška būtybe? Ar čia nesislepia giliausioji 
išmintis, jeigu manoma, kad siela tos mirtingosios, kuri savy 
nešiojo tokį gyvenimą, pati turėjo būti visai nepalyginamos rū- 
šies malonės būvy, kuris parengimo ir nujautimo būdu turėjo 


„atsakyti būsimajam jos Sūnaus viešpatavimui prigimčiai? Ar 


Tamsta tiki, kad Kristaus tapimas žmogumi, tas didysis stebuk- 
las, nesupurtė ir nepalaužė iš pat gelmių visą paprastosios rai- 
dos bėgį ir pačią prigimtį nepašaukė negirdėtam kilimui aukš- 
tyn? Iš tikrųjų, kas Marijos asmeny nemato aukščiausios mo- 
ters, tas taip pat nepripažįsta pagrindinio dėsnio tarp priežas- 
ties ir veiksmo!“ 


„Tokia forma, — atsakė mokytojas, — tas tikėjimas man 
priimtinas. Tačiau tikėjimas į Mergelės Marijos gimdymą ir į 
daug kitų dalykų yra perdidelis reikalavimas, ypač kada žinoma, 
kad šitoks mergaičių gimdymas yra žinomas ir nekrikščioniš- 
kos kųltūros mituose ir kad Dievo Motinos garbinimo kultui 
turi stiprios įtakos Izidos ir Demeteros kultas.“ 

„Tokie panašumai neturi Tamstos klaidinti, — mano redak- 
torius, — tai tik įrodo, kaip stipriai yra įleidusi šaknis toji idė- 
ja į žmonių sielas. Kartą Juozas de Maistre pasakė: „Kiek- 
viena krikščioniškoji dogma yra taip sena, kaip senas pasaulis“, 
Pritaikink Tamsta tuos žodžius mūsų svarstomam klausimui ir 
tai reikš, kad žmogaus sielos nujautimas ir ilgesys jau seniai 
rūpinosi, kuriuo būdu per egoistinį gimimo piktanaudojimą 
nupuolusią sielą pastatyti į pavidalą tokios kilnios sielos, kuri 
įžengia į gyvenimo tvarką ne reikalaudama, bet šventai tarnau- 
dama ir pereina per jį nesutepta. Ar tai buvo tik atsitiktinas 
įvykis, kad tas kilnus sielos būvis buvo išreikštas moters pavi- 
dalu? Ar moters siela iš savo prigimties nėra paskirta tam, kad 
pasiaukojimo jėgos pertekliumi sudarytų persvarą prieš egoiz- 
mo viešpatavimą žmonių dauginimosi procese? Ar Nesutep- 
tojoj nėra įkūnytas tas sielos būvis, kuris jau seniau buvo nu- 
jaučiamas ir gerbiamas, toks sielos būvis, be kurio šviesos žmo- 
nių dauginimasis neabejojamai būtų virtęs neįsivaizduojamo iš- 
sigimimo arena? Ar iš to nekyla išvada, kad gamtos pareigos 
nėra dogmų niekinamos, bet jos yra pavedamos vienintelės svei- 
kos -dvasinės jėgos apsaugai? 

Ar Tamsta nesi giliai įsitikinęs, kad vyriškiausias vyras, 
stipraus ir ryškaus jėgos tipo žmogus, labiausiai jaučia savo sie- 
los vienašališkumą ir ją trokšta papildyti per atsidavimą Mari- 
jos globai, per ilgesį „amžino moteriškumo“ kaip anas rymietiš- 
kos valios žmogus stengėsi priimti į savo sielą graikiškajį žmo- 
niškumą? Nervų ligų gydytojai, kurie neturi jokio supratimo 
apie žmogaus sielos visumą, Marijos kultą nekartą laiko savo 
rūšies nenormalia meile arba neišgyventų vaikiškų jausmų vei- 
kimu. Nėra abejonės, kad tokie impulsai veikia ypatingai li- 
guistus žmones. Bet visos tos rūšies interpretacijos yra labai 
tolimos nuo to reiškinio esmės. Marijos garbinimas nesiduoda 
suvedamas į žemesniojo pasaulio formules, o priešingai, jis ky- 
la iš dvasinių vyro pastangų išsivaduoti iš lytinio sielos viena- 
šališkumo ir savo esmę papildyti kitos lyties dovanomis, o pas- 
kui iš visapusiško žmoniškumo siekimo. Ir Goethe negalėjo ki- 
taip išreikšti žmonijos problemos daugiausia subrendusio iš- 
sprendimą, kaip tik mater glioriosa pavidalu, pavidalu tos, kuri 
prieš tvirtą ir aklą vyrišką valią atidengia visai naujų sielos jė- 


9. Krist. ir žmog. gyv 


D (1 1[][$£— 
130 —— — ——- 


gų pasaulį, ir be kurios bendradarbiavimo negali būti įvykdyta 
nė viena žmonių bendro gyvenimo didelė pareiga. Ar Ifigeni- 
jos išgelbėjimas Oresto ir Elžbietos Tanheuserio nėra amžinas 
pasikartojimas? Tyli auka, sąžiningumas, skaistumas, dovano- 
jimas, geraširdiškumas, visos tos beginklės gyvenimo jėgos pri- 
pratusiam tiek galvojime, tiek ir veikime prie ginklų vyrui įsi- 
kūnija tokiame idealiame moters pavidale; juo daugiau vyras pa- 
žįsta Ievą, juo labiau jis ilgis Marijos, — juo daugiau savy 
nešioja besitrankančių ir besidaužančių norų, juo labiau jam 
reikalingas apsivalymas ir papildymas, įgyjamas per nužemin- 
to ir ramaus gerumo jėgą. 


sunaudota neproduktingai ir savęs žudymui! Ar Tamsta esi 
kada nors girdėjęs benediktinų vienuolyne vienuolių chorą gie- 
dant „Salve Regina“? Kiekvieną kartą tas giedojimas mane 
jaudina, ir visada tuo momentu atsimenu tuos beprasmiškus su- 
sikirtimus tarp užsispyrusių ir susierzinusių vyrų ir galvoju: 
visur, kur vyrai stato, organizuoja ar kitu kuriuo būdu kartu 
dirba, ten turi būti girdima „Salve Regina“ garsai, — pakilimas 
vyro sielos prie to, kas yra aukščiau vyriško, prie Šventosios 
Dvasios pašventintos tobulos moters sielos aukštybės. Tada 
vyriškoji energija jausis esanti nepaliaujamoj aukščiausios rū- 
šies jėgos tarnyboj ir pajaus, kad be skaistumo. motyvuose, be 
meilės vykdyme ir be nusižeminimo siekimuose ir didžiausios 
valios ir sielos pastangos neįgis tikrosios vertės! 


šv. Mergelės Marijos paveikslas kelia ne tiktai vyro, bet 
ir moters sielą. Moteris, kuri nešiojo savo yščiuje Kristų ir 
kurią tam tikslui parengė Šv. Dvasia, kad pasaulio išganymas 
priimtų žmogišką gyvenimą, yra visai nusipelniusi tapti krikš- 
čioniškos moters sielos idealu. Ar yra kas nors suprantames- 
nio2 Ar literatūroj ir istorijoj galima rasti asmenybė, pasižy- 
minti nors ir didžiausiu tobulumu bei žavėjimu, kuri turėtų to- 
kios sielas valdančios jėgos, kaip tai kyla iš Šv. Mergelės Ma- 

rijos asmenybės, iš Viešpaties tarnaitės, kurioje valios klusnu- 
mas tarnybai išauga iki visiško atsidavimo Dievo valiai ir todėl 
iš ancilla domini yra išaukštinta į regina coelorum? 

Mokytojas labai susimąstė. „Taip, — atsakė jis, — giliau- 
sioje dalyko esmėje Tamsta sakai tiesą; aš visai suprantu, kad 
vadinamojo seksualinio klausimo esmė, prasmė ir išsprendimas 
yra daug aiškesni tada, kada į juos žiūrima iš atžvilgio į Merge- 
lę Mariją, negu tą klausimą sprendžiant kreipiamasi patarimo į 
fiziologiją. Staiga man paaiškėjo ir tai, kad jeigu mūsų akla, 
dulkėse paskendusi ir dulkėmis prislėgta siela nori suprasti 
Kristaus paslaptį, ji reikalinga dvasinės pagalbos tos, kuri bu- 
vo išrinkta duoti pasauliui Išganytoją, nes joje žmogiškasis gy- 
venimas yra pajungtas: Kristui. Bet šitą paslaptį savy slepian- 
čios dogmos mums, šių laikų žmonėms, yra perdaug kietos ir 
suakmenėjusios, jos mums atrodo perdaug materiališkos, kad 
galėtų išreikšti viršenybę ano dvasinio pasaulio, kurį jos gina 
ir aiškina.“ 

„Mielas mokytojau, — atsakė redaktorius, — kaip mes stip- 
riai tikėtume, kad ateis laikai, kada giliausioji krikščioniškųjų 
dogmų dvasinė prasmė sužibės nauja šviesa, mes neturime pa- 
miršti, kad toji prasmė reiškia ne vien tik viešpatavimą dvasios, 
skraidančios viršum vandenų, bet kad tai daug daugiau reiškia 
galingą materijos persunkimą dvasia, žmogaus gyvenimo sudva- 
šinimą ir tą didelį pasipriešinimą, kurį sudaro dvasios pasiun- 
tinybei siela, įkūnyta kraujuje, kūne, akmenyje ir dulkėse. Tai, 
kad toji dogma Tamstai atrodo perdaug materiališkai išreikšta, 
realybėj yra ne kas kita, kaip tik būtinas konkretus įsivaizdavi- 
mas dvasios jėgos viršenybės ant materijos. Tikėjimas dieviš- 
kos dvasios veikimu žmogaus gyvenimo gilumoms žmogaus pri- 
gimčiai turi didžiausios reikšmės. Jis išsprendžia santykius 
tarp dvasios ir prigimties mumyse pačiuose, jis išsprendžia visą 
mūsų valios gyvenimą, — daug modernųjų valios sutrikdymų, 
daug liguistų ir liguistais darančių dvasios ir prigimties nesu- 
tarimų mūsų laikais paeina dėl giliausių krikščioniškojo tikėji- 
mo tiesų paneigimo. Pirmųjų laikų Bažnyčia žinojo, kodėl ji 
taip be pasigailėjimo kovojo su gnostikais, kurie nesuprato, kad 
jie daužiau yra braminai, negu krikščionys, ir kad tikrasis dva- 
sios viešpatavimas tikrosios dvasios įsikūnijimui atvaizduoti 

reikalauja didelio pavyzdžio. Kas liečia tą Bažnyčios skelbimą 
to stebuklingojo įsikūnijimo misteriją, tai tas tikėjimas daug 
mažiau užgauna mano protą, negu kad būtų tvirtinama, jog 
Kristus atėjo į šį pasaulį be jokios antgamtinės jėgos pagalbos. 
Kas tiki Dievą ir Jo veikiančią gyvenimo gelmėms jėgą, to aš 
visai nesuprantu, kaip jis galėjo pradėti tikėti Dievą ir Jo vei- 
kimą žemės gyvenimui, jeigu jis kartu netiki Nekaltai Pradė- 
tosios Marijos stebuklą. Mokslas apie Šv. Dvasią Šv. Trejybės 
dogmoj visai nedviprasmiškai skiria tą stebuklą nuo pagoniškos 
mitologijos ir toj mitologijoj žinomos Dievo sūnystės. Tikėji- 
mas anuo stebuklu, įvykusiu Šv. Dvasios veikimu, nėra kažkoks 
dvasinės tiesos sumedžiaginimas, bet, priešingai, materijos su- 
dvasinimas; tokis stiprus tikėjimas Šv. Dvasios įsikišimu šian- 
dien mums daug labiau reikalingas, negu kada nors, jeigu mes 
norime išsivaduoti iš aklo materializmo tikėjimo ir nugalėti 
tą laiko dvasią, kuri vietoj teologijos pastatė fiziologiją — ir 
tą fiziologiją, kuri visai vaikiškai tesiskaito tik su apčiuopiamų 
gyvenimo procesų ir energijos reiškinių realybe. Tikėk tamsta 
manim, elektros mokslas vėl parengs kelią teologijai, o mokslas 
apie radio — stebuklams. Ar kiekvienas dvasios veikimas me- 
džiagą jau nėra stebuklas, pajuokiąs visus materializmo pareiš- 
kimus?  Krikščioniškosios dogmos turi kaip tik reikalo su ši- 
tuo neišaiškinamu dvasios veikimu medžiagą; jos aprašinėja 
anuos aktus pro stebuklo, kuris nušviečia ir peršviečia visą tą 
nuostabų santykį ir kuris jo tolimesnei eigai duoda pavyzdį ir 
įstatymą.“ 

„Visa, ką Tamsta čia man išaiškinai, — atsakė mokytojas, 
— verčia mano mintis grįžti prie šios dienos susirinkimo darbo- 
tvarkės. Ten buvo ilgai kalbama apie „kapitalizmo nugalėjimą“, 
tačiau niekas nesugebėjo nugalėti to nuogo ūkiško galvojimo 
sunkumo, nors ten apie „nugalėjimą“ tik ir buvo kalbama. Nie- 
kas nesuprato, kad galingi žmonių ekonominiai instinktai tol leis 
klestėti eksploatacijai, kyšininkystei ir lupikavimui, kol kilnus 
supratimas ir idealai sustiprins ir pašventins sielos skaistumą 
prieš materiją. Dabar suprantu, kiek daug galėtų padaryti im- 
macujata pinigais suterštai sielai ir kiek daug ji mums galėtų 
pasakyti visose gyvenimo srityse. Tikroji skaistybė yra dory- 
bių dorybė.“ 

„Tiesą pasakei, — atsakė redaktorius, — sakydamas apie 
nuogo ūkiško galvojimo sunkumą ūkio srity. Ir tai yra prie- 
žastis, kad mes išėję iš to susirinkimo nesąmoningai sustojome 
prie Dangaus Karalienės statulos. Visam mūsų šių laikų gal- 
vojimo būdui ir darbams toj srity trūksta kažko, ko negalima 
išreikšti žodžiais, ko neturi ir mūsų šių laikų moterys, tapusios 
perdaug žemiškomis, mums trūksta tokios sielos, kuri visa bū- 
tų atsidavusi Dievui, mums trūksta tos moters, kurią pasveikin- 
tų angelas, kuri savo yščiuje nešiotų Išganytoją, kentėtų Jo 
kančią, pergyventų Jo prisikėlimą iš numirusių ir kuri to dėka 
būtų žemės globėja danguje. Mūsų ūkiškasis supratimas rei- 
kalingas vėl dabar daugiau, negu kada nors aukščiausio ir mal- 
dingiausio kreipimosi į Tėvą, Sūnų ir Šv. Dvasią, kad visai ne- 
liktų sunaikintas žemės dvasios; tik iš aukščiau galime gauti 
tvarkančios jėgos, kurios mes esame taip reikalingi, kad pri- 
verstume visą ekonomiją tarnauti tikrajam žmogaus gyvenimui 
ir žemiškąjį gėrį pajungtume amžinajam gėriui. Tai būtų tik- 
rasis „kapitalizmo nugalėjimas“, 

Taip bekalbėdami abu sugrįžo atgal prie apsnigtos Dievo 
Motinos statulos. Redaktorius sustojo ir savo lazda atsargiai 
pradėjo krapštyti sniegą nuo statulos papėdės. „Žiūrėk — tarė 
jis, — kiek čia rožių; prasti žmonės nujaučia, kad tos gėlės turi 
išreikšti tą tiesą, nes žodžiai nėra to verti — tų rožių kalba iš- 
reiškia visus švelniausius ir giliausius jausmus ir pergyvenimus, 
kuriuos krikščionybė pažadino žmogaus sieloj. O, kaip menki 
mano žodžiai, palyginus juos su tąja pagarba!“ 

Abu vyrai nuėjo toliau ir vėl dingo gatvės sūkury. Ten 
lauke, sniege paskendusi paliko bestovinti Dievo Motinos sta- 
tula. Greitai sniegas vėl pridengė atkastas rožes, o paskui ir 
visą statulą. Kaip balta piramydė stovėjo statula sniegui snin- 
gant ir slėpė savo amžiną paslaptį po spindinčia sniego už- 
danga. 


ANTROJI DALIS 


Kristus ir žmogaus gyvenimas 


Pirmasis skyrius 


Šis ir anas pasaulis 
1. KRISTAUS KRYŽIUS. 


Viename Toskanijos vienuolyne yra milžiniškas, per visą 
sieną, paveikslas, kuriame vienas didžiausių senų tapytojų at- 
vaizdavo Kristaus prikalimą prie kryžiaus, norėdamas padėti 
žmonėms įsigilinti į Kristaus kančios prasmę. Tai yra baisus 
ir niūrus paveikslas. Trys kryžiai, rodos, dengia savo šešėlių 
dangų ir žemę ir pilna jų yra visa pasaulio erdvė. Šventasis 
miestas, žmonių būriai — visa tai dingsta iš žiūrėtojų akių, jis 
temato vien prikaltąjį prie kryžiaus Išganytoją, iš kurio žaizdų 
tamsus kraujas tartum nesiliauja tekėjęs ant prakeiktos žemės. 
Tarp dviejų nusikaltėlių kabo Jis — stingsta pasaulis, nusikal- 
tėliai stingsta, medžiai stingsta, stingsta Jeruzalė, stingsta de- 
besys. Prisikėlimas ir išganymas toli — nebėra nieko, tik krau- 
ju plustąs Dievo Sūnus latrų tarpe, žalsvai geltonas dangus, 
juodi debesys ir Jo galva — rodos, kraujai tekės ir tekės lig vi- 
sų laikų pabaigos. 

Paveikslas mąstyti panašaus neturįs! Kam prikaltas prie 
kryžiaus ir krauju plustąs Išganytojas nestovi taip akyse, tar- 
tum čia visa pasaulio istorija yra sutraukta į vieną vienintelį 
begalinį vaizdą, kam šis galingas įvykis nepripildo visų horizon- 
tų ir neužtemdo visų saulių, kas nesudreba dėl tos egzekucijos 
prakeikimo, kas nesijaudina įtrauktas į tą kaltę, kas nesupran- 
ta, kad čia esama amžino nuotykio, vyriausiosios pasaulio temos, 
žmogaus kreatūros ir jos tikro santykio su savo Tvėrėju veid- 
rodžio, kas neišsigąsta lig giliausių savo esmės gelmių to tam- 
saus kraujo, kurs nesulaikomai, amžinai teka ant žemės nuo kar- 
tuvių — tas nepažįsta pats savęs, nepažįsta savo brolio, nepažįs- 
ta Prisikėlasiojo ir nieko nežino apie Dievą, kad ir kažin kaip 
būtų tuo įsitikinęs, 

Žmogaus siela, rods, ilgisi Dievo, bet kam nestovi akyse, 
kaip stipriai veržiasi žmogaus siela prikalti Dievą prie kry- 
žiaus latrų tarpe, tas nesupranta nė tos sielos ilgesio ir iš vie- 
no apsivylimo puola į kitą. Daug baimių turi žmogus — bet 
nieko jis tiek nebijo, kaip Dievo buvimo žemėje įsikūnijusia- 
me Išganytojuje. Adomas bėgs iš Dievo akyvaizdos lig laikų 
pabaigos, Adomas kals prie kryžiaus Tarpininką, kol stovės žė- 
mė. Iš šio žmonių pažinimo fakto turi išeiti kiekvienas savęs 
gelbėjimas šioje žemėje. , 

Kristus atidengė lig pat dugno ne tik dangiškąją tiesą, bet 
taip pat ir žmogaus prigimties tikrenybę. "Tik savo santykyje 
su Kristumi žmogus visiškai pasirodė kas esąs, ir išsigandęs pa- 
juto savo slapčiausį palinkimą. Lig Dievas nebuvo tapęs Žmo- 
gum, žmogaus neprietelystės Dievui visas didumas negalėjo iš- 
eiti aikštėn. Dėlto Kristaus prikalimas prie kryžiaus niekumet 
nėra sakomas per niūriai ir per milžiniškai mūsų dvasios akims. 
Ko jis nepamoko ir nepriverčia būti teisiu, tas neišgelbstimai 
yra pavergtas melo dvasios. 


2. ISILGINIS IR SKERSINIS MEDIS. 


Medis išilgai, o ant jo kitas skersai — koks žmogaus likimo 
simbolis! Nes kas yra žmogaus gyvenimas? Noras, laimė, ais- 
tra ir brūkšniu skersai! 

Bet visas pasaulis yra tarp neišsivadavusio žmogaus kry- 
žiaus ir Kristaus kryžiaus. Žmogus kenčia kryžių — Kristus 
triumfuoja ant kryžiaus. Žmogus dievina savo valią ir mato vel- 
nią visame kame, kas stojas skersai — jo kryžius tampa atkak- 
liausio maišto vieta prieš geležinį likimą, kurs žmogaus dulkės 
darbus daužo į skeveldras ir jo viltis gesina, lyg vėjas drebančius 
žiburėlius. O Kristus mato Dievą kaip tik skersiniame brūkš- 
nyje, kurs kryžiškai braukia visus žmogaus planus; skersinia- 
me medyje kabodamas Jis garbina Dievą, skelbia Dievo tikre- 
nybę; niekas, kas žemiška nepaliečia Jo ir nekeičia, Jis pats pa- 
liečia ir atmaino viską, kas įvyksta: Jis keičia žemišką likimą, 
žemesniųjų gyvenimo galių gūdų spaudimą, žiaurų kreatūros 
sukilimą prieš Dievą, kad parodžius antžemišką pavyzdį. Tuo 
būdu Ieip tik Kristaus pasidavime įvyksta galingiausis aukštes- 
niojo pasaulio triumfas ant geidulių ir aistrų tamsumos. 

Kristus ant skersinio medžio. — kokios dvasiškos galios yra 
duota žmogui tuo pavyzdžiu ant aklo likimo, kokia didelė ga- 
limybė iš pasauliškų nepasisekimų ir suirimų padaryti akstiną 
visiškai atmainyti visus gyvenimo ir siekimo motyvus ir atsisa- 
kyti nuo visų išlaukinių veikimo ir laimės maštabų, nuo visų bū- 
vio kovos ir pasauliškų ambicijų vylių! 

Nuo išilginio medžio žūva atskiri žmonės ir tautos. Tiktai 
skersinis medis rodo mums mūsų tikrąjį paskyrimą ir temoko 
per visas iliuzijas regėti tai, kas turi tikros vertės. Ar yra to- 
kia padėtis pasaulyje, kurioje esant užginta mums būti rames- 
niems, labiau nusižeminusiems, nesavimeiliams ir sąžininges- 
niems su savim pačiais ir su kitais? Ir ar toks nusigręžimas nuo 
suktybės, puikybės, egoizmo nėra vyriausioji sąlyga įvedimo į 
giliausias šio ir kito gyvenimo paslaptis? 

O tylusis, ramusis Kryžiau, kaip neišsemiamai daug tu mo- 
ki pasakyti, kaip galingai tu pradedi mokyti, kada nutyla visi 
mokytojai ir pasibaigia visų išmintingųjų išmintis! 


3. ANGELAS SU TAURE. 


Kristų Getsemano sode vaizduoja daugelis senų paveikslų 
ir medžio bei akmens skulptūrų. Kristus yra pasinėręs gilioje 
maldoje, — o pro vartus jau ateina kareiviai. Jis jų nemato, 
Jo žvilgsnis atkreiptas tiktai į angelą, kurs Jam atneša taurę. 


Kas sunkiuose gyvenimo patyrimuose vis težiūri į žmones, 
kurie suteikė jam skausmo, tas nebus paguostas nei nuramintas 
ir praras neapkęsdamas savo sielą. Kas žmonių spaudžiamas ir 
persekiojamas savo akį tekelia pas angelą, atnešantį jam taurę, 
ir noromis pamato jam iš aukšto siunčiamą bandymą, tas yra iš- 
sivadavęs iš viso, ką žmonės jam gali padaryti; jis gyvena dan- 
giškos išminties ir dangiškos vadovybės pasaulyje ir niekas ne- 
begali jo išvesti iš vagos, supykinti. 
miršti, kad toji prasmė reiškia ne vien tik viešpatavimų dvasios, 

Matyti Viešpaties angelą užpakalyje viso to, kas ateina nuo 
žmonių, tai betgi nereiškia visame tikėti Dievo paskyrimu. Ne, 
tai reiškia* regėti tą gydomąją ir gelbstamąją įtaka, kurios ji 
turi mūsų ypatingam sielos stoviui, mūsų ypatingoms silpny- 

“ bėms ir mūsų vidaus pavojams. Kas yra šmeižiamas, tas tegul 
nespjaudo kaltininkų, bet tegul pažvelgia į angelą, kurs jam tą 
skausmą atnešė. Tegul tyrinėja to bandymo prasmę ir palai- 
mą, ir ateis jam mintis gelbėtoja savo paties liudijimą ilgainiui 
akyliau sergėti ir svetimą kalbą ne taip lengvabūdiškai toliau 
pasakoti. Tas savo paties įpročių tvarkymas yra sielai daug 
sveikesnis už amžiną skrajojimą apie kitų nekilnumą. Kas yra 
apgaudinėjamas ir materialiai skriaudžiamas, ias tegul daboja 
save, kad bepykdamas ir besiskųsdamas dvigubai neprisirištų 
prie daiktų, kuriuos ėda rūdys ir kandys; tegul verčiau paklau- 
sia save, kiek jis pats tikrai yra laisvas nuo tos žemos aistros, 
kuri stumia žmogų išsiginti visų savo geriausių sielos judėji- 
mų. Kas renka nedėkingumą, tas tegul nekalba pasipiktinimo 
žodžių ir atkakliai nesitraukia atbulas iš ten, kur reikia duoti 
ir šelpti, bet tegul tyrinėja, kokie jo paties sielos būviai ir klai- 
dos yra prisidėję prie kitų nedėkingumų, pagaliau tegul garbi- 
na palaimos pilnąją ranką, kuri laiku atidengė jam visą kreatū- 
ros nepatikimybę, kad jis liautųsi laukęs iš dulkėse gimusio 
žmogaus tokių dalykų, kurie nėra šio pasaulio. 

O kur angelo paduodamosios taurės prasmė nėra mums aiš- 
ki, ten mums ant liežuvio yra padėti žodžiai: „Ne mano teesie 
valia, bet Tavo“ Nieko nėra nevaisingo ir beprasmio, kas toj 
dvasioj be neapykantos prie žmonių ir be vaidų su likimu yra 
priimama ir perdirbama. Kas per visą tą žmonių elgimąsi, net 
ir tuomet, kai jis jį patį skaudžiai ir sunkiai užgauna, vis dėlto 
ramiai žiūri aukštyn, į tą aukštesnįjį pasaulį, kuriame visi že- 
mės nuotykiai yra taip tvarkomi, kad vestų prie Dievo, tam at- 
neš palaimos net ir sunkiausia iš žmonių patirtoji kančia ir tas 
giliau negu prieš tai supras patį save, žmogaus gyvenimą, Dievą 
ir Dievažmogį. 

4. ANASIS PASAULIS. 


Pasisekė tau palaimintoje valandoje sulaikyti atsakymas, 
kurs, berods, tave patį būtų puikiausiai išteisinęs, bet kitą būtų 
apkaltinęs arba sukompromitavęs. Pasisekė tau, bet niekas to 
nenumano, niekas tau nedėkoja — net tas, kurio tu pasigailėjai. 
Pasaltis eina toliau savo keliu, naktis leidžias ir praeina, nauja 
diena aušta, fabrikos švilpia, gatvė ūžia ir skamba, ir šaukia- 

mos naujausios žinios. Bet visa tai atrodo tau neaišku, lyg še- 
šėlis ir netikra, lyg tolimas vaizdas, nes pajutai anąją pusę, ži- 
nai dabar, jis yra tavyje ir tu jame, esama dar pasaulio kitokio, 
nekaip šis, kuriame kiekvienas tesiveržia patį save tinkamai nu- 
šviesti, o kitus nustumti į ūksmės karalystę. 

Tau tai supratus ir tam įsitikinimui tavo širdį pripildžius, 
rodos, kad ir šis nuvargęs ir išgąsdintas pasaulis nušvinta vi- 
sai naujoje ryto šviesoje, kad visas tas plūšimas turi dar ir gi- 
lesnės prasmės bei geresnį uždavinį, nekaip pirkinėti ir aikvoti, 
ir niekam nėra pervėlu nuo šios valandos išsigelbėti iš žemiško 
skurdo ir išgąsčio ir gyventi bei kalbėti iš anojo pasaulio, 

Pasisekė tau nepastebėtam kaip nors padėti ir sušelpti žmo- 
gų, kurį sužinojai blogas kalbas apie tave platinant — bet jis ir 
toliau laiko tave ant juoko ir teršia tavo gerą vardą. Tu gi šal- 
tai žiūri į tai, tartum tai vyksta kažkokioje tolimoje pasakoje. 
Nes tu paregėjai dangaus Jeruzalę, tau skambėjo amžinojo 
džiaugsmo varpai, tu girdėjai antžemiškus chorus, tu jutai Die- 
vo malonę anapus žvaigždėtų naktų, tu iš Sutvėrėjo pasaulio 
matei bejėgį žmogų, pasijutai turįs šimtą pareigų užtartį pa- 
klydusias ir kenčiančias sielas, lyg žaibo nušviestas pažinai 
savo paties sprendimo apie kitą aklumą ir chaotingumą. Tai 
yra apgalėjimas šio pasaulio, išsigelbėjimas iš dulkių, viso že- 
miško gyvenimo nauja prasmė! 

Saugodamas savo reikalus, prakalbinai žiauriai ir nekantriai 
beginklį tarnautoją, griežtai žengi toliau stebėdamasis pats sa- 
vim, kaip stipriu tvarkos ir disciplinos saugotoju. Ūmai paima 
tave šventoji atgaila, pasibjaurėjimas nežmonišku žiaurumu, 
kuriuo žmonės geba pateisinti tokį įžulų svetimo asmens neger- 
bimą. Tu atsigręži nieko nepaisydamas, drąsiai atsiprašai už- 
gautąjį ir žeminies prieš jį — svečių ir kitų tarnautojų akivaiz- 
doje. Ir štai, eidamas toliau, ūmai supranti visą šių žodžių pras- 
mę: „Ką padarėte mažiausiam jų tarpe, man padarėte“. Su Kris- 
tumi tu susitaikinai, ne tik su tarnautoju; atsivertimas prie už- 
gautojo tikrenybėje buvo atsivertimas prie Kristaus, išėjimas 
iš gyvulių pasaulio į Dievo pasaulį. Tais smulkiausiais kasdie- 
niniais dalykais yra įrodomas ir patiriamas anasis pasaulis, jis 
yra realiai“ įkūnijamas mumyse, o ne lieka tik filosofija arba pa- 
saka iš tūkstantis ir vienos nakties. 

5. ŠIO PASAULIO ŽMOGAUS NERIMAS. 


Šio pasaulio žmogus yra nuolat čaižomas noro jau čia že- 
mėje viską išaiškinti, jis sunkiai kenčia šmeižiamas ir nepripa- 
žįstamas, jis norėtų matyti visus savo ketinimus teisingai verti- 
namus iš visų pusių ir kiekvieną blogą rodymąsi kiek galint 
greičiau pašalinti. Jis veltui stengiasi. Nes tiktai ten aukštai 
težiba šviesa, čia žemai viešpatauja tamsybė. Argi mes patys 
tolydžio nesprendžiame neteisingai apie savo artimus ir neįta- 
riame juos elgiantis nedorai... iš aklumo, iš pavydo ir nepakęs- 
dami, kad jie mus pranešėtų kilnumu ir nekaltybe? Tat kaip 
gi galime laukti, kad mūsų geri norai būtų nušviečiami skaid- 
riausia šviesa? Tai yra Apvaizdos paslaptis, kad kuo ryškiau 
šviesa pasireiškia ir veikia šiame pasaulyje, tuo labiau ji yra 
šmeižiama — kas ateina iš šviesos pasaulio, tas negali būti gar- 
binamas tamsos. Priešingai, dergimas ir persekiojimas tėra vie- 
nintelis įrodymas, kad aukštesnis dalykas buvo tinkamai pažin- 
tas ir suprastas visas jo prieštaravimas tikrajam žmonių elgesiui. 


Kas kremtasi ir kenčia, kad jo norai yra blogai suprantami 
net ir geriausiųjų žmonių, tas yra ir neteisus pats sau. Nes ar 
daugybei žmonių jis nesirodo vis dar daug geresnis, tvirtesnis 
ir mažesnis saunora, negu kad iš tikro yra? Ar jam kuomet 
nors buvo skaudu, kad niekas nepastebėjo jo giliai paslėptos 
silpnybės, pavydo ir tuštumos, ar jis ir tuomet degė nekantru- 
mu, kad klaidingas nušvietimas būtų pataisytas? Ne, jis tylėjo, 
kaip kapas. Taigi jis visai nenori žinoti visos tiesos apie save 
— tik savo gerają pusę jis nori matyti nušviestą. Kitaip jis ra- 
miai priimtų šmeižimą ir blogą aiškinimą, ir net sveikintų juos, 
-kaip laukiamą atsvarą prieš nepakenčiamą perdidelį savęs ver- 
tinimą! 

Kas nori būti ramus šioje žemėje, tas tegul paaukoja visus 
savo darbus Šventajai Dvasiai ir tikisi, kad pas Dievą niekas nė- 
ra užmiršta nei prarasta, kas dulkių pasaulyje tikrai tarnavo 
šviesos pasauliui, Kas nori būti vertinamas žmonių, tas nėra 
vertinamas Dievo, jis praranda Šventosios Dvasios palaimini- 
ma, viskas, kas jame yra gera, žlunga nerime, savęs apgaudinėji- 
me, neapykantoje ir pasauliškume — jo užmokestis yra Žuvęs. 

Kas tai suvokia, tas taip pat supras, kodėl tik viena krik- 
ščionybė teįstengia patiekti aukščiausiąją vyriškąją ramybę. 
Aistringa širdis, į šį pasaulį įklimpusi ir dėlto norinti būtinai 
jau šioje žemėje ką nors įvykdyti ligi galo, bet jaučiantis be pa- 
liovos stabdoma atsitikimų, prieštaravimų ir klastų — tokia šir- 
dis lengvai įpuola į giliausį nusiminimą ir sielvartą. Tuomet 
nebevyksta joks sėkmingas darbas, ir iš vieno paklydimo puo- 
lama į kitą. Bet kas tiki Dievą ir žiūri į Prikaltąjį prie kryžiaus, 
tas nėra griaužiamas reformavimo nerimo, jis nežino, kad ši 
dvasia turi savus kelius pasireikšti gyvenime ir dažnai tyčiojas 
iš mūsų putlaus nekantrumo. Argi dažnai neatsitinka taip, kad 
nugalėtas žmogus laimi kaip tik didžiausias apgales? 

Bet įleisti savo šaknis į amžinybę anaiptol nereiškia būti 
neveikliu ir abejingų. Visai atvirkščiai. Kas savo gyvenimo 
uždavinius mato amžinojo paskyrimo ir atsakomybės šviesoje, 
tas ir pačiame savyje ir kituose be abejo daugelį dalykų ims la- 
bai rimtai, ką kiti ima labai lengvai, bet jame bus Dievo ramybė. 
Sutikęs pasipriešinimą, jis bejėgiškai negrieš dantimis prieš 
kliūtis, nenirš ir dėl atkaklių ir sunkiabūdžių žmonių nepuldi- 
nės iš vieno susijaudinimo į kitą; ramiai savo darbą dirbdamas, 
kiekvieną kliūtį ir kiekvieną nepasisekimą jis ims ant savęs, 
kaip Dievo atsiųstąjį kryžių, ir visus žemiškus dalykus išnau- 
dos savo amžinajam labui. 


4 6. PAUKšČIŲ BALSAI IR KATEDROS VARPAI. 


Kas pavasario rytą pabunda arti Koelno katedros, tas yra 
sugraudinamas nuostabaus dueto. Alyvų krūmuose, augančiuo- 
se aplink katedrą, prasideda juodojo strazdo giesmė, pirmykštė, 
tekėdama tyliai, lyg pirmas nedrąsus žalumas iš krūmų; čia 
paslaptingai klausdama, čia pilnai ir aiškiai teigdama, sielas 
keistu mišiniu pripildydama, čia pavasario laimė, čia gūdžiu liū- 
desiu dėl viso to, kas žūva gyvenime. Antras balsas pasigirsta 
pilnas meilių pažadų ir švelnumo, paskui viskas nutilsta, ir iš. 
naujo giesmė atbunda giliais, širdį veriančiais garsais, nutrūkda- 
ma ir vėl prasidėdama, delsdama ir džiaugdamos; giesmė bukšti 
ir supainiota, iškalbinga ir sunkiai žodžiais išreiškiama. .. visa 
žemiškos kreatūros pavasario giesmė. 

Ūmai iš aukščiausių bokštų puola į žemės dainą dangiškas 
varpų balsas ir traukia sielą iš viso suskilimo. Tame balse nėra 
nei ilgesio, nei kelio ieškojimo iš tamsos į šviesą — ne, ten yra 
malonės pilnas amžinojo žodžio tikrumas, kurs skambėdamas 
plaukia į švintančią šalį brėkio valandoje skelbdamas nekintan- 
čią ir neklystančią šviesą. Ir štai jiems šviesiau ar tamsiau at- 
sako kitų bokštų varpai, vis gausiau ir galingiau nustelbdami 
strazdo giesmę, ir šaukdami įsisvajojusią sielą garbinti savo am- 
žinąjį labą. 

Valandėlę varpai tyli. Ir štai dar kartą suskamba pasauliš- 
ka daina iš alyvų krūmų, lyg kreatūros atsakymas, kol naujas 
varpų antpuolis neišsiverš iš bokštų. 

Ar nerodos, kad varpų giesmėje tartum skamba aukštesny- 
sis pavasaris, tartum žemės alyvų daina yra išgelbėta dangiš- 
kųjų balsų liturgijos ir apvalyta skamba kartu su ano pasaulio 
himnu? Prigimtis ir antprigimtis paslaptingai viena antroje 
aidinčios ir viena su antra besirisdamos ir nuostabiai iš aukšto 
pritaikintos viena prie kitos! 

Dievas atėjo pas mus žmogaus pavidale skelbti žemės kal- 
ba ir žemės skausmu Dievo didybės, norėdamas pritraukti prie 
savęs mūsų žemiškosios prigimties giliausią meilę ir pakreipti 
ją į jos amžinąjį, tikrąjį tikslą. 


7. SKALBĖJA. 


Viena varginga skalbėja, trijų nedėkingų sūnų motina, pri- 
mušta girtuoklio žmona, vieną šviesią naktį žiūrėjo iš savo ašarų 
lovos į tylų pasaulį. Šaltai spindėjo balti stogai, negailestingai 
žibėjo amžinosios žvaigždės, gedulingai šlamėjo juodos topolių 
šakos. Lyg išmirę atrodė kaimynų butai, kur piktos kalbos kelioms 
valandoms užleido vietą piktiems sapnams. Kanarėlis įsivaizda- 
vo, kad jau rytas, ir pasipurtinęs šokterėjo kelis kartus šen ir 
ten ant savo laktelių. Moteriškė tarė: „Klysti, dar ne rytas!“ 
Ir pamąstė, kad ir ji savo tamsiame gyvenime retkarčiais tikė- 
davos, kad štai pagaliau ateina rytas ir džiaugsmingai kilstelė- 
davo savo sielos sparnus. Bet ir jai balsas tardavo: „Klysti, dar 
ne rytas!“ Atsimindama tai, ji išgirdo pelę be paliovos griau- 
žiant medį, kaip kad mirtina abejonė griaužia seną pasitikėji- 

mą, kol vieną dieną jis subyra į nieką. Ji pamąstė, kad jos ti- 
kėjimas į Dievą seniai jau yra griaužiamas iš visų pusių ir kad 
netrukus užgęs jai paskutinioji šviesa šiame pasaulyje... 

Taip pro langą bežiūrėdama ir bematydama savo jaunystės 
Dievą traukiantis į žibančią tolumą, ji ūmai išvydo ant lango 
kryžiaus spindintį, lyg sidabras, Kristų, ištiesusį rankas, be ga- 
lo gerą, viską žinantį, nepaliestą erškiečių, „nepaliestą vinių. Ji 
norėjo pamąstyti, ką tai reiškia ir kaip tai reikia išaiškinti — 
bet tokia ramybė ėjo iš to paveikslo, kad visas jos mąstymas nu- 
tilo ir ji giliai, nieko nesapnuodama, užmigo. Prabudus ryto 
metą jai atrodė, kad ji yra visai kitas žmogus, negu tas, kurs 
prieš kelias valandas su mirusia širdimi žiūrėjo į baisią mėne- 
sienos tuštumą. Seni žodžiai apie „naują žmogų Kristuje“ atėjo 
jai į galvą. Ji niekada nemanė, kad tas naujasis žmogus, apie 
kurį pasakojo tolimas, tikėjimo apsvaigintas pasaulis, būtų ga- 
lėjęs gimti ir šios gadynės miesto pakraigėj. Kad bus nauja vi- 
suomenė, ji buvo įsitikinusi, bet kad dabartinio gyvenimo skur- 
de apleistas ir kankinamas žmogus ūmai galėtų alsuoti, mąstyti 
ir gyventi visai kitokiame pasaulyje, negu keliomis valandomis 
pirmiau, tai jai niekumet neatrodė esant galima. Dabar ji sų- 
prato, kad jos nevykęs būvis tam bus jai duotas, kad ji imtų £y- 
venti visai kitaip, negu kad gyvena laimingieji, kad tas jos nau- 
jasis gyvenimas būtų ne toks, kokį jie sako esant vieninteliai 
tikrą, nes jis juk tiek tėra vertas ir tikras, kiek yra tikrojo, auk- 
štesniojo gyvenimo simbolis ir įžanga. Dabar jai buvo visai 
aišku, kad senasis savingas gyvenimas su savo visais sielvartais, 
apsivylimais ir supykimais, su visais savo grynai kūniškais ma- 
lonumais ir pasigerėjimu tiktai stabdo ir siaurina daug didesnį 
ir tikresnį gyvenimą. Tą naująjį gyvenimą ji pirmų pirmiausia 
juto esant neišsemiamą meilės ir pasigailėjimo šaltinį, kurs ge- 
sino visus blogus atsiminimus, visus smulkius ir neprietelingus 
jausmus plovė nuo jos sielos, naikino ten lig pat pamatų visą 
garbės ir turtų troškimą, visą širdgėlą dėl prarastos laimės ir 
mokė ją visai naujai kalbėti, elgtis ir tarnauti, akylai padėti vi- 
sai aplinkumai — skalbykloj, krautuvėj, tramvajuje, namie. Ir 
ji pajuto, kad visa tai tėra simbolis, kad švelni ranka, jos gelb- 
stintis žodis tėra žemiški paslapties mostai, kurie nuo sidabri- 
nio Kristaus nušvietė jos nusiminimą; ii žinaio dabar, kad, tai 

malonei padedant, mylėti ir elgtis yra jos antras, geresnis gyvė- 
nimas, kurį gyvendama ji nujaus amžinai įvyksiant visa tai, kas. 
jos pirmajame gyvenime buvo apleista, nesunaudota, ir kas dau- 
gelį metų buvo nuslopinta sielvarto ir pykčio. Dabar ji supra- 
to ir tai, kad nebus naujos visuomenės, kol iš mirusiųjų Prisi- 
kėlusis nebus pakėlęs atskiros sielos iš visuomenės ir kaimynys- 
tės įniršimo ir gaižumo į savo paguodą ir meilę, kol nebus apva- 
lęs žaizdų, nebus išdžiovinęs jos ašarų, ir nebus pagydęs jos bai- 
mės dėl nepastovių žemės turtų. Nes vilkas ir lapė yra žmogus 
žmogui ir tūkstančiu pavidalų stovi pavydas ir kerštas tarp sie- 
los ir sielos. Pasislėpęs Viešpaties angelas yra reikalingas kiek- 
vienuose namuose, kad žiauri aistra nesusprogdintų visos vi- 
suomenės ir neišvaikytų keturiais vėjais tėvų, vaikų ir prietelių! 


8. „ŽYDĖK, KUR ESI PASĖTA“. 


„Man nepavyko gauti gerą vyrą“, — taip kalba ne viena iš- 
tekėjusi moteris, ir pilna pavydo galvoja apie laimingą savo se- 
serį. "Toks nusiskundimas ir pavydas gali kilti tokioj sieloj,. 
kuri visa matuoja žemiškų pasitenkinimų mastu ir visai nejau- 
čia tų pašventimų ir palaiminimų, kuriuos teikia savo išpažin- 
tojams amžinasis gyvenimas jau čia žemėj. Tai, kas mūsų že- 
miškiesiems norams yra nepasisekimu ir nusivylimu, mūsų am- 
žinajam gyvenimui gali būti išganymo ir išsilaisvinimo keliu; 
ir kas „Žemėj gerai pasisekusiu“ atrodo, tas aukštesniojo pasau- 
lio akimis žiūrint gali pasmerkti sielą mirčiai ir pražūčiai. Sun- 
kūs uždaviniai ugdo mumyse „dvasišką žmogų“, o lengvų užda- 
vinių akivaizdoj nusilpnėja visa mūsų buitis: — net ir laimėj 
daromės visai nusilpę ir ją paverčiame nelaime sau ir kitiems. 
Be jėgos, kuri išeitų iš sunkiai kenčiančios ir labai sužeistos sie- 
los, ir laiminga širdis negalės pakelti mažiausio mėginimo; jų 
išganymui trūksta pašventinimo, pareinančio iš išganytųjų ir 
kenčiančių palaimintos meilės. 

Giliausias mūsų sielos nujautimas mums sako, kad visa, kas 
žmogaus likimui yra priskirta, turi visai nurodytą prasmę ir jo 
sielosgvamžinajam gyvenimui ir jo aukštesniųjų norų išsilaisvi- 
nimui iš natūraliosios buities ribotumo. Pažinti kiekviename: 
žmogaus likime tą antžemiškąją prasmę ir pagal ją rikiuoti savo 

mintis ir gyvenimą ir yra tikriausioji žmogaus vertė, Iš tikrųjų, 
kiekviena siela turi čia žemėj ne tik žemiškųjų uždavinių ir pa- 
šaukimų, bet ir antžemiškųjų, stovinčių aukščiau visų pasauli- 
nių dalykų; jiems turi būti palenkta visa, kas žemiška, ir tik jie 
vieni tegali apsaugoti visus žemiškus veiksmus nuo menkystės 
ir paklydimų. Juo garbingiau kuri siela pripažins savo silpny- 
bes ir juo nuoširdžiau ir atviriau stengsis peraugti savo mirtin- 
gaji „aš“, juo tikriau ir neklaidingiau supras visuose tuose pa- 
skyrimuose ir gyvenimo kliūtyse tuos paskirtus antžemiškus už- 
davinius, ir, nežiūrint skausmų ir atsižadėjimų, pamatys bešvie- 
čiantį savo išganymą. Kiekviena mus spausdžianti nesuprantama 
sunkenybė, kiekvienas mus kartinąs ir keliąs mumyse pavydo 
beprasmis trūkumas staiga įgauna savo prasmę, kai tik tuos da- 
lykus apšviečia amžinoji šviesa, Kristaus asmeny tapusi žemiška 
realybe. Jeigu jau būtų uždaryti ir visi keliai, tai niekas mums 
nekliudo, neatsižvelgiant į nepakeičiamą likimą, savo veiksmu, 
kalba, tikėjimu ir mintimis tapti Kristaus, bet ne užsispyrusio 
ir bejėgio gyvulio sekėju. Kada tai padarysim, tada jau šios 
žemės netobulumai nebeturės ant mūsų galios, mes gyvensime 
su Tuo, Kuris viską įvykdo, kentėsim su Tuo, Kuris viską nu- 
gali, perkentėsim su Tuo, Kuris viską dovanoja, ir tik tada ge- 
rai suprasim šiuos žodžius „geriau yra duoti, negu imti“, 

Kol žmogus žiūrės į savo paskyrimą tik kūno akimis, bet ne 
iš aukščiau ir ne iš vidaus, tol blogis kaip ir gėris jam visada bus 
nelaimė ir jokia aukštesnė šviesa neįstengs apšviesti jo sielos 
tamsumų. Nes žmogus sutvertas tam, kad artintųsi į Dievą, kad 
laimėj ir nelaimėj šauktųsi palaimos ir šviesos iš aukščiau, — 
ir kada jau jis pradeda kalbėti apie savo laimę ar nelaimę taip 
lyg jau nebebūtų Dievo danguje, tada varnai krankia ant lavono, 


9. STEBUKLINGAS SURĖDYMAS. 


„Stebuklingas surėdymas“ sakoma dažnai, išgirdus nepa- 
prastai susidėjus laimingas aplinkybes kokio nors žmogaus gy- 
venime, dėl kurių jis, nepaisant visų vidaus ir išorinių kliūčių, 
netikėtai yra privestas prie atsivertimo, arba išvaduotas iš sun- 
kaus vargo. Bet tokių nepaprastų atsitikimų apakinti, mes daž- 
nai nepamatome to stebuklingo rėdymo, kurį kasdien galime pa- 
stebėti savo pačių gyvenime ir patys išgyventi, jei tik esame 

prižadinti ir sugebame regėti savo pačių likime gyvą Dievo vei- 
kimą. Dauguma žmonių tuomet tepripažįsta Dievą įsikišant į jų 
gyvenimą, kai pastebi kokią regimąją pagalbą arba kai sutinka 
žmogų nuostabių norų įvykimas, kurs ypatingai matomu būdu 
įsikiša į jų gyvenimą. Tiesą sakant, kiekvieno žmogaus gyvenimas 
rėdomas stebuklingiausiai. Bet tą rėdymą tik tas tepastebi, kas 
tikrai yra atsikreipęs į Dievą ir nėra apsėstas putlumo bei atkak- 
lumo. Net ir tuomet reikia mankštinti dvasios akį, kad už die- 
nos nuotykių susitikimų galėtų pažinti Dievo ranką. Žmogui 
reikia turėti stiprios dvasios jėgos, kad galėtų kiaurai regėti 
žmogaus gyvenimo įvykių ir susidūrimų tariamąjį beprasmišku- 
mą ir atsitiktinumą ir pažinti rėdymą To, kurs mums yra pa- 
sakęs: „Mano mintys nėra jūsų mintys“. Bet kaip tik toks 
stengimasis suprasti rėdymą, kurs sutinka su mūsų stipriu mąs- 
tymu, ir pripažinti meilę, kuri neatspėjamai (nenustatomai) 
nepaiso mūsų norų — gali mums stipriausiai padėti išsivaduoti iš 
savęs pačių, nujausti Dievo esmę ir atiduoti savo gyvenimą Dievo 
valdžiai. Kas pavyzdžiui, negalėtų pastebėti savo gyvenime, 
kad Apvaizda, tarsi kažkokiu paslaptingu planu artina mus kaip 
tik su tais žmonėmis, kurie turi mums ypatingos reikšmės — 
jei tik mes mokame pažinti tikrąsias savo augimo sąlygas ir 
tinkamu būdu suvokti duodamą mums progą? Vienas yra mums 
duodamas, kad atsvertų mūsų charakterio trūkumus ir pavojus, 
kitas, kad sakytų mums tiesą ir padėtų mums pažinti save, dar 
kitas, kad sutvirtintų tai, kas mumyse yra geriausia ir asmeniš- 
ka, kitas, kad vestų mus į pagundą ir rodytų, kaip dar toli gražu 
nėsame tuo, kuo tarėmės esą, kitas, kad ugdytumėm savo kan- 
trybę ir mokytumėms atsižadėti savęs, arba kad išmoktumėm su- 
prasti visai kitokias gyvenimo sąlygas ir kitokį likimą, negu 
kad mūsų pačių yra, ir tuo būdu išsivaduotumėm iš sprendimo 
ir užuojautos pavojingo siaurumo. Yra ir trumpų susitikimų, 
kuriais mums yra duodama paslaptinga pagalba — ar leidus mus 
baugiai žvilgterėti į kokią sielos būklę, kurios nepastebėję pir- 
miau kituose, negalime pažinti pačiuose savyje, ar pavyzdžiais 
ir žodžiais, kurie mus gadina, ar, pagaliau tuo būdu, kad kai ku- 
rių žmonių esame nejučiomis stumiami kalbėti ar daryti tokius 
dalykus, kurie mums skaidriai nušviečia pasislėpusias mūsų pa- 
čių prigimties puses. /Taip aiškindami susitikimus, nesakome, 

žinoma, kad kiekvienas žmogus, įžengiąs į mūsų gyvenimo ratą 
tame tūkstanteriopame žmonių su kits kitų susidūrime, esąs 
koks Apvaizdos pasiuntinys ir atitinkamai turįs būti surištas su 
mūsų gyvenimu. Visai priešingai: kas nėra išlavinęs savo jaus- 
mo pažinti tai, kas ypatinga prasme yra jam duodama iš aukšto, 
tas, užuot tvirtai laikęsis nuošaliai, įsipainiuos į aibę santykių. 
Jis aikvos save bediskutuodamas su žmonėmis, kurie tiesos nėmaž 
nenori, jis gaišins brangų gyvenimo laiką su tokiais, kurie jam 
neturi jokios reikšmės ir kuriems jis taip pat nieko negali duoti; 
plepiai ir dykūnai vogs iš jo laiką ir susikaupimą, kuriuos jis 
turėtų aukoti tiems, kurie yra jam paskirti, arba kuriems jis yra 
paskirtas. - 

Kas čia pasakyta apie susitikimus, tas pritaikinama ir prie 
visų kitų gyvenimo nuotykių. Berods, čia, kaip ir visur, turi 
drauge veikti molonė ir valia, kad švelniai veikiančioji Apvaizda 
pavirstų gyvu rėdymu ir būtų suvokta tikroji atskirų atsitikimų 
prasmė. Taip reikia suprasti žodžius: „Ką Dievas myli, tam visi 
dalykai išeina į gerą“. Sunkus apsivylimas, nesuprantama kūno 
liga, baisi vienuma, tragiška kaltė, biaurus konfliktas, žeminąs 
nepasisekimas, svaiginąs pasisekimas, negirdėta laimė — iš viso 
to gali išeiti gyvenimas ar mirtis, žiūrint, kaip mes visa tai su- 
prantame — ar dvasiškai, ar pasauliškai. Tik tuomet tegalime 
išsigelbėti, jei žiūrime į savo likimą stengdamies pažinti save, 
tyrinėdami nusižeminę, kodėl mums buvo duotas koks bandy- 
mas, kokios jėgos buvo žadinamos, kokios klaidingos nuomonės 
apie žmones ir apie mus pačius tuo būdu buvo sugriautos, kokie 
netikri altoriai sudaužyti, kokie klaidingi gyvenimo tikslai buvo 
mums atidengti ir kurios mūsų kovos priemonės pasireiškė esan- 
čios netikusios. Pažinti Dievo neregimąją ranką, rėdančią mūsų 
gyvenimą, tai yra aukščiausioji paklusnumo rūšis, ir tas tegali 
tvirtai vesti kitus regimuosiuose dalykuose, kas pats visados 
pasiduoda taip neregimai vedamas, kas girdi to paslaptingo 
vedimo paslaptingus nurodymus ir įskiepijimus ir atidaro jo 
teismams savo sąžinę. 


10. TIKROJI IR NETIKROJI TAIKA. 


„Erazhas myli taiką labiau už kryžių“, šie Liuterio žodžiai, 
be abejo, yra gili tiesa, nors šiaip jau ir visai kitoniškai žiūrė- 

tumėm į tuodu vyru. Žinoma, taikos reikia ieškoti nesiliaujant 
ir laikyti ją šventai, bet vienybei apsaugoti negalima atsižadėti 
Kristaus. Nes juk patvarioji, tikroji taika duodama tiktai Kris- 
taus — taika, kuri remias ne tik patogumu, bailumu arba iliuzija, 
bet tolregiu supratimu, stipriausia meile, apgalėjimu demonų, 
veikiančių žmogaus širdies gelmėse. Niekados toji taika nebūtų 
atėjusi į pasaulį, kad apaštalai, kankiniai, išpažinėjai ir šventieji 
būtų tylėję, nenorėdami trukdyti ramybės ir vienybės šeimyno- 
se ir bendruomenėse! 

Berods, turime kiek begalėdami vengti visų tų barnių, kurie 
kyla dėl regimųjų turtų. Čia reikia atsiminti Abraomo išmintį: 
„Jei tu eisi į dešinę, aš eisiu į kairę“. Bet yra kitokių turtų, dėl 
kurių ramiai turime prisiimti pyktį, neprietelystę ir persisky- 
rimą. Juk kaip tik giliausioji tiesa gamina gyvenime skaudžiau- 
sių persiskyrimų, anuot Kristaus žodžių: „Atėjau atnešti ne tai- 
kos, bet kalavijo“. Tik pasirodžius Kristui, visi gyvenimo da- 
lykai tėra pažįstami visai tiksliai: grynumas ir negrynumas, gi- 
lumas ir paviršutiniškumas, gerumas ir žiaurumas, tiesa ir me- 
las, sąžinė ir aistra, prigimtis ir dvasia griežtai skiriasi nuo vie- 
nas antro, jokio neaiškumo jau nebegali būti ir jokio sutaikinimo : 
su tuo, kas nesutaikoma. Ir kaip tik dėlto meilės religija gavo 
pirmų pirmiausia pažadinti baisią neprietelystę žmonių tarpe. 
Nes juk Kristus yra kiekvieno neaiškumo ir kiekvienos melagin- 
gos vienybės priešingumas, juk Jo tiesa nepakenčia jokio susi- 
tarimo su netiesa, reikalaudama pasiduoti be jokių sąlygų. Dėlto 
kaip tik ir kyla prieš Jį visas žemesnysis pasaulis, kiekvienas 
paklydimas, kiekvienas putlumas, kiekviena žemiškoji aistra 
mato Jame savo didžiausią priešą ir telkia savo gaujas. „Žmo- 
gaus namiškiai bus jo neprieteliai“. Argi pirmiau kuomet nors 
buvo kas taip suskaldęs šeimyną, kaip Jėzus Nazarietis, ar kuo- 
met nors kas buvo taip atplėšęs prietelį nuo prietelio, kaip Jo 
gyvenimas, Jo kančios, Jo mokslas? 

O tačiau yra pasakyta: „Ramybė žemėje geros valios žmo- 
nėms“. Kristus vienas tėra tikras taikos nešėjas, nes jis vie- 
nas tenusileidžia lig pat vaidų dugno; žmogaus grobonies 
vietoj Jis nori aukštybėse įsitvirtinusio padaro, Jis atiduoda 
teismui tą, kurs tik „tu kvaily“ sako savo broliui. Jis nori, kad 
karingume gimęs žmogus atgimtų, ir Jis žino, kad taip neatsi- 

vertus, žmogaus prigimtis vis gamins karą lig amžių pabaigos. 
Jis žino dar, kad kiekviena taika, kuri palieka neapvalius giliau- 
sias ginčo šaknis, turi dar stipriau suskaldyti žmones. Dėlto 
baisus Jam yra ir melavimas taikai palaikyti — lyg, tartum, to- 
kia taika tikrai daugiau verta už karo sąžiningumą. Žinoma, 
teismas gali perskirti trumpam ar ilgam laikui, bet vis dėlto jis 
yra kiekvienos tikros bendruomenės pagrindas. Be kryžiaus 
teisumo žmonėse klesti nuodingi jausmai ir mintys; atvirumas, 
kad ir didžiausią armenį plėšdamas, vis dėlto yra vienintelis ke- 
lias į skiriančių prityrimų ir jausmų tikrąją apgalę arba į sąži- 
ningą kentėjimą nesuvienijamų įvairumų. 

Berods, tiesos meilės esama dvejopos: tokios, kuri daro 
taiką, ir tokios, kuri kelia karą. Jei atvirumas yra susidėjęs su 
asmenišku putlumu, su pasibiaurėjimu ir opumu, jis neturi nieko 
bendro su Kristaus pasauliu ir negali būti ištikimas net ir pa- 
čiai tiesiai, nes meilė telaiduoja sąžiningą kalbą — aistra klastoja 
visus liudijimus. Tik ant krikščionybės pagrindo aštriausi prie- 
šingumai tegali išsipasakoti kits kitam, neatsižvelgdami nė į ką, 
neskylant žmonių draugijai . „Ramybė jums“ — taip šaukia mums 
Tas, kurs aiškiausiai matė, kokių baisių vaidų ir skilimo gaus 
sukelti Jo mokslas. Nes tai yra krikščioniškos dvasios paslap- 
tis, kad ji turi savyje antžemiško gabumo taikinti ir vienyti ir 
dėlto gali leisti įvykti visiems tiems persiskyrimams ir skili- 
mams, kurie neišvengiamai kyla iš pasaulio prieštaravimo pa- 
sauliui. Nes ji žino, kad turi būti skilimas, kad pavyktų susi- 
vienijimas. Susitaikinimas, kurs ateina iš aukšto, negali susi- 
taikinti su tuo, kas žmogaus širdyje dar tebepriklauso karo pa- 
saulio; jis turi grumtis su kiekvienu palinkimu į netobulybę, 
jis turi pačiu savo pasirodymu visus gyvenimo priešingumus ga- 
lingiau pašaukti į sceną, negu kuomet nors kad įstengė tai pa- 
daryti koks nors žmonių mokslas. Bet kaip tik dėlto, kad ji 
siekia giliausiąją žmonių suskilimo šaknį ir niekina kiekvieną 
tariamąją taiką su netaikiomis žmogaus širdies galiomis, kaip 
tik dėlto tik jo karalystėje teįvyks tikroji ramybė. 


11. DVEJI NAMAI. 
Vienoje auklėjamojoje įstaigoje du auklėtinių, norėdami 
atkeršyti vienam nemylimam prievaizdai, ištiesė vakare virvę 

apytamsiuose laiptuose ir, kai prievaizdas nuėjo užrakinti namų, 
pavirto ir susilaužė koją. Išgirdęs tai direktorius, kurs laikė 
laibai griežtą discipliną ir dėl savo įstaigos geros tvarkos savo 
viršininkų buvo aukštai vertinamas, nesitvėrė piktumu. Jis 
paskyrė nepaprastai žiaurią kūno bausmę. Dviem prievaizdoms, 
kuriems teko bausmę vykdyti, jis dar sušuko balsu: „Tik duokit 
jiemdviem taip, kad juodu atsimintų per visą savo gyvenimą“. 
Tai jis pasakė su džiaugsmu. Vienas auklėtinis apalpo, antras. 
pasakė pats sau: jūs pasigailėsit! Visas tas atsitikimas direk-- 
torių tiek jaudino, kad vakare jis gerokai apdaužė ausis visai 
savo šeimynai. „Ar manot, kad man dar negana išdykėlių tuose 
namuose?“ — sušuko jis savo vaikams, kurie kiek smarkiau 
buvo atbildėję vakarienės. Paskui supykęs jis atgulė ir užmigo 
pilnas piktų minčių apie sunkų ir nedėkingą uždavinį, skirtą jam. 
šiame gyvenime. Visuose namuose nutilo, visi žiburiai užgeso, 
seniai knarkė ir sunkiai sapnavo, jaunimas, įsiutęs ir piktai juo- 
kaudamas, šnibždėjos dar valandą, paskui pasinėrė besapniame 
miege. Bet joks Dievo angelas nėjo iš kambario į kambarį, lai- 
mindamas baltais sparnais — ne, tamsus, Dievo netekęs trobesys 
stovėjo po žvaigždžių prisėtu nakties dangumi, lyg keturkampis, 
juodas, šaltas akmuo. Miegojo ne tik žmonės, bet ir sąžinės gū- 
džiai ir sunkiai, kaip geležies riteriai ant senoviškų sarkofagų,. 
tik šuo teurzgė pas vartus visą naktį, tartum aplinkui matydamas 
neprietelius. Tai buvo žmonių triukšmo epilogas kreatūroje: ji 
viską girdėjo ir dabar pusiau miegodama kartojo chaotingo atsi- 
tikimo prasmę. š 

Viename vienuolyne naujokė labai sunkiai peržengė paklus- 
numo ir tvarkos įsakymus. Buvo pranešta viršininkei. Ji paba- 
lo, bet nieko neįsakius, tylėdama atleido pranešusias tą atsitiki- 
mą seseris ir viena pati nuėjo į koplyčią. Po pietų surinkusi vi- 
sas seseris ji tarė: „Šiandien anksti sužinojau, kas vakar vakare 
atsitiko šiuose namuose. Kokios mano esama viršininkės, kad 
taip galėjo atsitikti man vadovaujant, kaip mažai gyvo tikėjimo 
teskamba mano žodžiuose, kaip mažai tikros ištikimybės tešvie- 
čia mano veide! Niekados niekas nebūtų drįsęs padaryti taip 
tarp šių pašvęstųjų sienų, kad būčiau taip pašventusi savo sielą, 
kaip reikalauja mano atsakomybė už jus! Čia reikia labai sun- 
kios atgailos, nuo šios dienos paskyriau ją sau, tikiuos, kad šio- 

se atgailos ir apsimąstymo savaitėse tapsiu geresne parama vi- 
soms jums, o pirmų pirmiausia vadove pas Kristų tai jaunajai 
sielai, kuri paniekino mano vadovavimą ir atsisakė manęs klau- 
syti. Dievo ramybė teesie su jumis“ Tai pasakius, ji nuėjo 
atgal į savo kambarį. 

Begalinis susijaudinimas apėmė seseris, laukusias visai ko 
kito. Jų moralus supykimas ant nusidėjėlės nebuvo patenkintas, 
visi vienuolyno įstatymai atrodė sugriauti kaž ko visai naujo ir 
negirdėto. Seniausioji sesuo, nuėjus pas viršininkę, norėjo jai 
paaiškinti, bet toji tylėdama nuvedė ją pas Kryžių ir parodė pri- 
kaltąjį Kristų. 

Bet Dievo dvasia, kurią viršininkė savo žodžiu ir darbu pa- 
šaukė į savo namus, padarė naktį savo gyvuosius stebuklus. Kai 
sesers po nakties poterių dar kartą pamąstė apie visą atsitikimą, 
joms pasirodė, kad jos dabar tesuprato, ką norėjo pasakyti pasau- 
liui Jėzaus Kristaus kentėjimas ir mirimas, kas tai yra tikrai 
vesti sielą ir ką yra kalta viena siela kitai. Ir besimelsdama ir 
beverkdama pabudo tą naktį nusidėjėlės siela iš gūdaus paklydi- 
mo, pajuto ką reiškia paklusnumas ir amžinai dėkinga dovanojo. 
visą savo širdį tai, kas ją išgelbėjo. 


12. AUKLĖJIMO PASLAPTIS. 


Viena motina padeda sūnui parašyti užduotąjį mokykloje. 
rašinį. Ji duoda jam keletą minčių ir taiso jo negerai sudėtus 
sakinius. Jis sako: „Bet mokytojas užgynė mums prašyti padė- 
ti. Tat jei jis manęs paklaus, ar aš pats parašiau rašinį, ką aš 
atsakysiu?“ 

„Žinoma, turi jam pasakyti tiesą. Bet jis nepaklaus, pama- 
tysi.“ 

Naktį motina ėmė mąstyti apie rašinį. „Kur mano sūnus 
nueis, jei visada sakys tiesą? Jį išjuoks, jo neapkęs, visur jis 
bus paskutinis ir niekas jam nedėkos. Be to, žmonės visai nėra 
verti, kad jiems sakytumėm tiesą. Jie blogai ja naudojas. Kaip 
galėjau duoti savo sūnui tokį kvailą patarimą? Tikrai nuosta- 
bu, kaip visados dar mums senieji principai ateina į galvą ir kaip 
visai užmirštame, kad šių dienų pasaulyje su jais toli nebenueisi. 
Juk teisiųgumas yra, tikrai sakant, sena pašto karieta, su kuria 
šiandien niekas nebevažinėja. 

„Pranai,“ tarė ji ryto metą savo sūnui, išeinant jam į mokyk- 
lą, — neužmiršk: jei jis tavęs nepaklaus, nesakyk nieko apie 
mane, 0 juk, tikrai sakant, aš čia tau nieko nepadėjau, nes svar- 
biausią darbą tu čia padarei visai vienas.“ 

Atsitiko taip, kad tą rašinį mokytojas pataisė pirmuoju. 
„Už šį rašinį statau 5, — tarė jis. — Ar pats jį parašei?“ — „Ne, 
mano motina man padėjo“. — „Gerai, tai statau 5 tavo motinai!“ 

Mokytojui išėjus iš klasės draugai ėmė šaukti Pranui: „Idio- 
tas! Ir kaip žmogus gali būti toks kvailas? Pagadinai sau visą 
cenzūrą!“ Kai Pranas pranešė apie viską motinai, ji pasakė: „Na, 
žinoma, gražiai padarei pasakęs tiesą, bet, tikrai sakant, nerei- 
kėjo tau sakyti. Nes juk aš tepadėjau tau labai mažai, o jis da- 
bar mano, kad aš parašiau viską.“ 

Sūnus atsakė: „Tą valandėlę man prisiminė tavi pirmieji žo- 
džiai: žinoma, turi jam pasakyti tiesą.“ 

„Taip ir aš manau, ir aš juk nėsu melo šalininkė, bet juk 
yra daug atsitikimų, kuriuose tiesa be reikalo padarome sau žalos, 
.o kitiems nėra iš to jokios naudos. Dar pakartosiu: ką dabar 
mokytojas mano, tai juk irgi nėra tiesa. Jis būtų daug arčiau 
tiesos, jei būtumei pasakęs: aš parašiau rašinį pats vienas. Rei- 
kia žiūrėti to, kas svarbiausia.“ 

Pranas klausė plačiai atidaręs sielą ir gailėjos buvęs toks 
atviras. Jis paliko paskui vienu žymesniųjų šmugelninkų, nie- 
kados neįsipainiodamas į konfliktą su įstatymu. Jis uždirbo daug 
pinigų ir kuo geriausiai aprūpino motinos senatvę. Tačiau sie- 
loje ji prakeikė tą dieną, kurioje ji parodė jam šmugelio kelią. 
Nes nuo to laiko nebebuvo nieko tvirto tuose namuose. Viskas 
buvo kilnojama pagal reikalą, ir dažnai rodės motinai, kad visi 
baldai kambariuose nuolat keliauja iš vienos vietos į kitą ir kad 
jos sena lova taip pat tolydžio dangenas iš vieno pasienio į kitą. 
Ir paskutiniosiose jos gyvenimo dienose jai vis sukos galva. 

Prieš jos lovą kabojo didelė oleografija — kopija vieno tų 
senų paveikslų, kur Viešpaties Motinos veide matyti gilus susi- 
mąstymas, kilnus džiaugsmas ir gilus nuliūdimas, o dar giliau 
nusižeminąs pasirengimas. Marija žino, kad Tas, kurį ji pra- 
dėjo įš Šventosios Dvasios, bus kartu Išganytojas ir prikaltasis 
prie kryžiaus. Būdama mirtinga motina ji jaučia jau dabar sa- 

vo septynis kartus perdurtą širdį, bet būdama Dievo išrinktoji, 
ji nuo pirmosios valandėlės noromis pasidavė aukščiausiosios 
aukos paslapčiai. 

Vieną kartą senosios moteriškės akys beklaidžiodamos po 
kambarį apsistojo ties tuo Dievo pašvęstosios Motinos paveiks- 
lu — ūmai, tarsi žaibui nušvietus, ji visai naujai jį suprato. Tas 
paveikslas pasirodė jai dabar esąs vienintelis tvirtas dalykas vi- 
sų tų besisukančių daiktų tarpe. Ir ji suprato tą giliausiąją tie- 
są, kuri iš ten šviečia motinoms, nors ir nė viena negali prilygti 
Palaimintajai: vaikuose jos yra baudžiamos arba apdovanoja- 
mos už tai, ko jos trokšta arba ką atmeta savo sielos tolimiausioje 
gilumoje. Ar jos savo vaikui saugoti šaukias žemės dvasią ar 
Šventąją Dvasią — tai nulemia charakterio likimą. Be abejo, 
nedaug tėra motinų, kurios nenorėtų, kad jų sūnus būtų tvirto, 
žvalaus charakterio. Bet charakteriu jos dažniausiai vadina tai, 
kas yra gerbiama ir pasaulyje, o ne tai, kas Dievo vardan eina 
prieš pasaulio darbus ir dėlto yra neapkenčiamas ir persekioja- 
mas. Jos nori charakterio, bet tik tiek, kiek yra priimtina pasau- 
liui, bet pirmų pirmiausia jos nori pasisekimo, ir jei reikia, pasi- 
sekimo su charakterio skriauda, bet jokiu būdu ne charakterio 
su pasisekimo skriauda. Jos nori hosannos ir palmių šakų, bet ne 
kančios ir kryžiaus. Niekas nėra taip toli nuo jų, kaip vaiką ne- 
šioti, mylėti ir užauklėti taip, kad jis, giliausiai prieštarauda- 
mas pasauliui, būtų visiškai ištikimas Dievui ir mirtų aukodama- 
sis už pasaulio nuodėmes. Jos neturi tikro tikėjimo neregimuo- 
ju pasauliu nei neregimųjų dalykų galia ant regimųjų. Dėlto 
jos ir niekaip nesupranta, kaip daug daugiau jos rūpinasi savo 
vaiku visiškai jį paaukodamos Dievo Dvasiai, negu jį pavesda- 
mos pasaulio dvasiai. Ir kaip tik tas sąmoningas ir nesąmonin- 
gas tikėjimo bukštumas Dievo visagalybe, ta slapta ir atvira su- 
tartis su pasaulio dvasia, tas neužtenkamai griežtas pasirinki- 
mas pasisekimo ar charakterio — štai yra priežastis, kad becha- 
rakterystė amžinai gyvena šioje žemėje. 

Kai senutė tai vis aiškiau ėmė matyti, seniai nepatiriama ra- 
mybė ir šventumas įėjo į jos sielą. Sūnus nustebo pamatęs jos 
atsimainiusį veidą. Ir ji tarė jam: „Dabar žinau: dėl to rašinio 
tuomet Ilogai tau patariau! Ar galėsi man kada nors atleisti?“ 
Išsigandęs jis paklausė: „Apie kokį rašinį kalbi?“ Būdama silp- 


na ji negalėjo atsakyti ir silpna ranka parodė paveikslą. Jis ne- 
suprato ir pamanė, kad ji klieda. Bet naktį ūmai atėjo jam į gal- 
vą toji svarbioji valanda iš mokyklos laikų. Dabar jis suprato 
ir tą rodymą į „ancilla Domini“. Jis ėmė nuolat mąstyti apie 
tą vėlybą savo motinos atsivertimą ir jo stebuklingą įtaką senu- 
tės sielai, tartum užtariamos prieš Dievo sostą atsisveikinusios 
su šiuo pasauliu sielos. Jo mieganti sąžinė pamažu busdavo, vėl 
užmigdavo, vėl pabusdavo, galop sukrėtė jo mąstymą, jis išsigan- 
do pats savęs, jis pamatė visą savo gyvenimą esant nuolatinį už- 
sigynimą Dievo, beprasmį klaikių materialių reikalų stumdymą- 
si nesantaikoje su pačiu savim ir su visais žmonėmis. Nė vienas 
jo darbas nebuvo absoliučiai pavestas aukščiausiajam tikslui, vis- 
kas gyveno valandai ir progai — Šventąjai Dvasiai paaukotojo 
gyvenimo visiškas priešingumas. Bet tai supratus, Šventoji Dva- 
sia pradeda paslaptingai veikti sieloje. Niekados nėr vėlu, nors. 
tai būtų beleidžiant paskutinį kvapą prieš mirštant. Niekados 
nėra vėlu viską, kas buvo padaryta ir kas apleista, — pavesti Die- 
vui ir liepti liudyti amžinosios ir nesugriaunamosios tiesos bu- 
vimą. 


13. BESIDŽIAUGIANTIEJI ANGELAI,. 


Vieno garsaus advokato biuro viršininkas gavo nuo savo še- 
fo iš Florencijos atvirutę, kurioje vieno seno tapytojo buvo at- 
vaizduotas Kristaus gimimas. Dešinėje buvo matyti suklaupę 
lauke piemens, kuriems angelai praneša Linksmą Naujieną, kai-, 
rėje buvo Šventoji Šeimyna, šviesos apipilta. Aplinkui ant na- 
mų rąstų ir stulpų sėdėjo džiaugsmingai giedodami angelai ir 
supavos ant vainikų. Visas oras buvo pilnas dangiškojo džiaugs- 
mo pasiuntinių, kurie, lyg balandžių spiečiai, skraidė aplink 
šventuosius namus. Valdininkas niekumet dar nebuvo matęs to- 
kio paveikslo. Jam krikščionybė tebuvo rimtas atsižadėjimo ir 
aukojimosi mokslas. Linksmai giedantiems angelams nebuvo ten 
vietos. Jis pastatė paveikslą ant savo rašomojo stalo, tarp plė- 
šiamojo kalendoriaus ir laiškų svarstyklių, ir negalėjo susilai- 
kyti tolydžio į jį nežiūrėjęs. Visą dieną taip nuolat žiūrėjęs ir 
į kiekvieną smulkmeną įsigilinęs, jis lyg sapnuodamas, nuėjo. 
namo. Kai jis vakare gulėjo lovoje, viskas atsistojo prieš jo sie- 

los akis žibėdamas įvairiomis spalvomis. Rodės jam, kad šiąnakt 
yra šventoji naktis, jis girdi angelus giedant ir mato visą orą pil- 
ną palaimintųjų veidų. Ir štai jo nusidirbusi siela ūmai supra- 
to, kad Išganytojo gimimas šioje tamsioje žemėje reiškia visai 
ką kitą, negu jis lig šiol kad buvo manęs. Jam Kristus tebuvo 
vien lyg koks aukščiausias viršininkas, o jo paties gyvenimas, 
lyg juodai nuspausdintas nuplėšiamasis kalendorius, kurs kas- 
dien ėjo mažyn ir vieną dieną nulėks į popierių krepšį. Ūmai, 
lyg iš stabo išgijęs, žvilgterėjo jis į visai naują pasaulį ir išsigan- 
do pamatęs neapsakomą savo gyvenimo skurdumą. Tai linksmai 
giedantieji angelai paaiškino jam Kristų ir atidarė jo akis iš- 
vysti tam, ko jam trūko: užmiršti save patį, — ne mirti, bet gy- 
venti semiantis iš Kristaus kūdikio, duoti kitiems, mylėti, varg- 
še apdulkėjusia siela pakilti pas angelų spiečius, „ramybė že- 
mėje“ giedoti ir nešti dangiškąją linksmybę į tamsiąją žemę. 
Tas praregėjimas sujudino nerangųjį padarą kaip koks nieku- 
met nenujaustas apreiškimas. Ir ryto metą atėjęs į savo biūrą, 
jis jautėsi taip, lyg jam reiktų visą kambarį nukabinti vainikais, 
ant kurių supas angelai; vainikais jis norėjo papuošti laukiamąjį 
kambarį, nes jam rodės, kad niekumet nejaustas lengvumas apė- 
mė viską, ką jis darė ir kalbėjo. Ir naujoviško advokato konto-, 
roje šalia mašinų tarškėjimo, vien tik biaurių ir skubių atsitiki- 
mų akivaizdoje, jis nesiliovė šventęs Jėzaus Kristaus gimimą. 
„Jis nebeturėjo suerzintų nervų; jis matė kiekvieną nuovargį ir 
gelbėjo kaip gydytojas, jis davinėjo sausiausius nurodymus žmo- 
niškumo balsu, ūmai jis rado laiko pasiteirauti apie asmeniškus 
valdininkų reikalus ir akylai patarti arba padrąsinti; jis šalino 
pikčiausių aktų nuodus nepastebima šviesa iš Kristaus pasaulio, 
jis ėmės padaryti darbą valdininko, kurs atrodė sergas, iš jo pa- 
tarimų klijentams spinduliavo šviesumas ir gerumas, kurie niū- 
rų ir dulkiną kambarį tvindo nežinomąja šviesa. Ir į bendrą vei- 
kimą supjudytų žmonių, niūriausiems žmonių konfliktams ir be- 
sieliams materiališkiems klausimams išspręsti, diena iš dienos 
plaukė iš pabudusios sielos, iš norinčios džiuginti ir kelti širdies 
grakštumo sumanios globos ir atodairos nauji žodžiai ir doviai, 
Sparnuoti mažmožiai, vos bepastebimi, jo paties vos tenumanomi 
— linksmai giedantieji angelai vainikuose, Kristaus Kūdikio skel- 
kėjai, Dievo Sūnaus įdvasintos sielos ženklai, 

14. VALIA IR MALONĖ. 


Daugumas žmonių mano, kad veiklus valios darbas yra viskas 
gyvenime. Ir tikrai tiesa, kad tikėjimas be vaisių nėra nieko 
vertas. Nes juk krikščionybė yra ne tik pažinimas, bet pritai- 
kinimas, įkūnijimas, sekimas. Tačiau viskas pareina nuo to, kas. 
yra taikinama, kovojama ir sekama. Veikimo vertė pareina nuo. 
žmogaus sielos būklės. Ir dėlto buvimas yra dar svarbesnis, ne- 
gu veikimas; iš tinkamo buvimo visai savaime seka veikimas. 
Taigi kas į veiklumą žiūri kaip į pirmiausią ir svarbiausią daly- 
ka, tas gali būti kilnus pagonis — bet krikščionis jis nėra. Krik- 
ščionybė prasideda tokiu išgąsčiu dėl savo paties būklės, tokiu 
nepasitikėjimu savo valia, tokiu ilgėjimuisi išsivaduoti iš savo 
„aš“, kad viso to ištiktas žmogus pirmiausia nėmaž nenori jausti 
pats save ir pačiu savim gėrėtis beveikdamas. Kristuje pasisa- 
vinti Dievą, nutildyti savo „aš“, prisiimti naują gyvenimą, tas 
naujas troškimas apima neramaus ir nekantraus davinėjimo ir 
veikimo vietą. „Mūsų išganymas — sako Eckhart, — remias ne 
mūsų veikimu, bet tuo, kad mes trokštame Dievo“. Toks vidaus 
laikymasis visai nereiškia sielos sumoterėjimą ar gležnų atsisa- 
kymą energingai įsikišti į gyvenimą — taip pat, kaip nesiprieši- 
na vyriškumui tai, kad prieš pradedant gyventi savarankiškai, 
esama mokiniu ir atidaroma savo siela mokytojui. Juo giliau 
patiriame, juo daugiau galime duoti, juo labiau atsižadėję savo 
„aš“ klausiamės, juo gausiau galime kalbėti. Ką krikščionybė va- 
dina malone, tai yra vienintelė galima ir vienintelė tikra žmo- 
gaus pažanga: įstengti priimti į save Dievo veikimą ir tuo būdu 
pakilti viršum paties savęs ir viršum paveldėtosios prigimties 
viešpatavimo. Kas yra siekęs savyje nors menkiausį tokį malo- 
nės veikimą, kas sunkiuose konfliktuose laiku yra šnibždėjęs mal- 
dą ir už tai buvo palaimintas nenujaučiamos jėgos jausti, kalbėti, 
elgtis kitaip, negu kad galima buvo laukti iš viso to, kas buvo 
pirmiau, — tas žino, koks silpnas yra visas heroiškas valios įtem- 
pimas, jei prieš tai siela nebuvo maldingai atsidariusi. Tik va- 
lia, kuri iš malonės išeina ir iš jos gimsta, iš malonės, kurią te- 
prirengia žmogaus prigimties nusiminimas ir žlugimas — tik 
toji valša tikrai veikia ir tikrai kuria. Kiekviena kita valia yra 
visados baudžiauninkė ir pasaulio vergė, nepaisant viso veikimo. 

svaigulio ir viso pasitikėjimo savo ponyste. Kas nėra „pakėlęs“ 
Dievo, tas pakelia žemesnįjį pasaulį, kad tuojau pat ir nenujaus- 
damas ir nenusimanydamas. Pasakojimą apie Mortą ir Mariją. 
daug kas supranta taip, kad Morta esanti veiklusis žemės žmo- 
gus, o Marija teįkūnijanti kontempliatyvų pasinėrimą į kito pa- 
saulio tiesą. Toks aiškinimas yra paviršutiniškas. Marija galų 
gale yra ir geresnė darbininkė, iš jos sielos trykšta ir didesnė 
bei vaisingesnė energija — kaip tik dėlto, kad jos dvasiai pir- 
miausiai rūpi ne kaip reikiant daryti, bet kaip reikiant būti ir 
rūpi jai gyvoji tiesa, iš kurios vienos tas buvimas tegali tekėti. 
Morta nori nuolat ką nors dirbti Kristui, ji yra pilna savo pačios 
uolumo, ji visa yra valdoma valios mėšlungio, jai nėmaž nėra 
laiko klausyti Viešpaties, ji tėra tiktai Morta. Marija yra pir- 
mų pirmiausia vien „pasyvi“, ji prisiima į save didesnįjį gyve- 
nimą, naujų tikslų, naujų motyvų, ir per tai ji ir veikimui įsigyja 
visai naujų jėgos ir šviesos šaltinių. O Morta visuomet bus įstri- 
gusi į kliūtis ir apsivylimus, kylančius iš žmonių ir iš darbo me- 
džiagos. 

Jei žmogus vis tik nori „veikti“, tai jis klysta iš pat pamatų. 
Čia jau yra įžulus pasitikėjimas ir aklumas, nematąs tikro ir nau- 
dingo produktyvumo gilesnių sąlygų. Mums reikia pirmų pir- 
miausia sielos atsidarymo, kada žmogus pats neveikia, bet lei- 
džia veikti Sutvėrėją kaip kad sako eilėraštis: 


„Atsisakyti tu nuo darbo turi, 
kad Dievas savo darbą vykintų tavy!“ 


15; MORTA IR MARIJA. 


Tu sunkiai kenti dėl savo silpnumo ir liguistumo ir dėl pa- 
veldėtų nervų — ir nuo to laiko, kaip palikai krikščionė, tau dar 
dvigubai liūdniau, kad negali visiems padėti ir nepajėgi būti ne- 
pailstamo pareigų ėjimo pavyzdžiu. Ir matydama, kaip tavo ne- 
mitrus veikimas neatitinka tai aibei darbų aplink tave, tu vis la- 
biau imi nesveikuoti ir vis labiau pasitenkinti pati savim. 


Leisk pasakyti sau: Išganytojas nėra botagas nuilsusiems. 
Kada tik'mąstai apie Jį, visumet turi justi, kad gera ranka glos- 
to tau kaktą ir atima iš tavęs visą baimę dėl regimojo dienos dar-- 

bo. Nesirūpink, būk rami, tu atgailėjai besikrimsdama dėl sa- 
vęs pačios, turėk kantrybės sau pačiai ir nekantriesiems savo ap- 
linkoje ir nesikankink bemąstydama apie Mortą, kuria norėtu- 
mei būti, bet atsimink žodžius, kad Marija pasirinko geresniąją 
dalį. Pakelk savo akis aukštyn, kur yra amžinoji meilė, joje įsi- 
tvirtinus pradėk iš jos spręsti ir kalbėti ir žiūrėti į šio pasaulio 
dalykus, rūpinkis sielomis, bet neskubėdama ir ramiai: karščio 
paimtas pasaulis šiandien daugiau kitąsyk reikalingas Sabato 
Žmonių, kurie turi ramybės ir duoda ramybės, ir šiokiomis die- 
nomis kreipia širdis į vidų ir aukštyn, kad žmonės vis tik besi- 
darbuodami ir šio pasaulio dalykais besirūpindami nenusikalstų 
ir nežūtų. 

Morta, rods, yra reikalinga žemėje — bet niekados ji negali 
būti visų dalykų mąstu ir pavirsti regimojo veikimo ir tvarky- 
mo kieta ir nuolaidžia ambicija. Be Marijos dvasios grius ir 
tvarkos pasaulis; ji viena teįstengia suvienyti sielas ir net į nuo- 
bodžiausią darbą įdėti aukštesnės prasmės. "Tuo tarpu Morta, 
nežinodama viršum darbo jokio aukštesniojo pasaulio, labai leng- 
vai nevalioja nieko padaryti, kai darbo ar žmonių rūšis, su ku- 
riais reikia bendrai veikti, reikalauja iš žmogaus labai stipriai 
apgalėti save. Kuo didesnis yra kurio nors laikotarpio materia- 
lus darbas, tuo daugiau turi būti žmonių, ugdančių amžinuosius 
sielos turtus, be kurių ir visa darbo kultūra neturi jokios pras- 
mės ir jokių doriškų galių ant savęs. Kame nemąstoma apie tai, 
ten teauga vien bedieviškas darbas, bedvasė kultūra — Babelio 
bokštas! 

„Marija“ anaiptol nereiškia: sėdėti sudėjus rankas. Ne, čia 
yra visai kitas, vidujinės rūšies veikimas. Ne žemiškos tikreny- 
„bės medžiaga, bet kito pasaulio pasireiškimas yra renkamas, per- 
dirbamas ir pristatomas gyvenimui. Todėl kas nėra toks miklus 
būti Morta, tas tegu nesistebi į savo negabumą nieko neveikda- 
mas. Ne, tegul jis visa siela nusitveria antžemišką darbą ir te- 
gul nei apie save nei apie kitus nesprendžia klaidingai ir never- 
tina Mortos atžvilgiu, bet tegul turi drąsos tarnauti tam antra- 
jam pasauliui, kaip jam vienam tepridera, ir tegul kiekvieną va- 
landėlę aiškiai numano, kad jo tarnystė yra garbinga ir nepava- 
duojamhi. Tiktai tuo būdu galima priversti pasaulį gerbti „dva- 
sišką“ darbą. 

16. LIGOS PATALE. 


„Tikroji krikščionies būklė yra liga“, sako Pascalis. Tai ne- 
reiškia, kad krikščioniu tegalime būti tiktai sirgdami, bet tai 
reiškia, kad tiktai kentėdami ir būdami silpni teturime tikros 
progos stipriausiai pareikšti sielos jėgą. Esant sopuliuose ir 

vienumoje, nežinant tikrai nieko, kas bus, tėra galima rinktis 

| viena iš dviejų: arba visai paskęsti neramume, nekantrybėje ir 
opume, arba, visai išėjus iš savo suirusio asmens, iš aukštybių 
ramiai žiūrėti į savo likimą. Tas ramus kentėjimas yra pirma- 
sis tobulybės laipsnis, pasiekiamas ligonio kambaryje. Bet kas 
jį praktikuoti imas, tas netrukus pamato, kad tas pirmasis paki- 
limas viršum ligos tėra tiktai daug didesnių dalykų simbolis, tik 
pirmasis pašventimas, įvedąs į visą neišsemiamąją Kristaus se- 
kimo paslaptį. Ir kaip pirmą kartą, kad ir menkiausiai pasidavus 
nedorybei, žemesnysis pasaulis atidaro gundydamas visą savo 
pragarą, taip jau pirmas nedrąsus pakilimas viršum kūno vargų 
leidžia pajusti dvasios išsivadavimo visą laimę ir stebuklingai 
traukia sielą aukštyn. Iš kantraus kentėjimo sopulių trykšta 
kantrybė žmonėms, ir ne tik tiems, kurie yra pas mūsų ligos pa- 
talą, bet visiems, kurie kuomet nors yra sukėlę mūsų nekantrumą. 
Bet čia jau reikia nusileisti į karčių atminimų pragarą, pakilti 
viršum smulkių jausmų, atleisti įžeidimus ir užgavimus, rūpin- 
tis artimo reikalu, užjausti visą tą skausmą, pasislėpusį už jo 
kaltės, atsiminti savo paties kaltę, pasislėpusią už mūsų gyveni- 
mo kelionės visų nesantarvių ir apsivylimų. Bet tikros ramybės 
siela pasiekti negali giliai neapsivalius vidujiniam žmogui, neiš- 
metus iš savo vidaus nuodų, neperdirbtų ir nenušviestų gyveni- 
mo prityrimų. Ir kaip tik tas ir yra tikras Kristaus sekimas: ne 
tik džiaugsmingai nešti valandėlės auką ir padaryti meilės dar- 
bą pasitaikius progai, bet pamažu, nepailstant, nesiliaujant šva- 
rinti visus atsiminimus, keisti savo slapčiausią mąstymą apie vi- 
sus tuos žmones, kurie yra įsikišę į mūsų gyvenimą, raminti vi- 
sus tuos efektus, kurie vis iš naujo kyla iš pagoniško savo „aš“ 
jausmo ir iš aklo rūpinimosi vien savo nauda. 


„Kelkis, imk savo lovą ir eik“ — tuos Kristaus žodžius li- 
goniui gatime pritaikinti ir prie dvasiško atsikėlimo, kurs gali 
įvykti sunkiausioje ligoje ir kurs kentėtoją netikėtai paverčia 

palaimos pilnų valios darbų vykdytoju. Kas yra išvadavęs savo: 
sielą ne tik iš kūno sveikatos valdžios, bet ir iš smulkių jauti- 
mų ir sunkios savo „aš“ vergijos, — tas, kad ir ligos patale gu- 
lėdamas, yra tikras darbo žmogus. Nes ne išoriniu darbavimui- 
si, bet valdymu savo prigimties, pakilimu viršum savo likimo- 
tepasireiškia tikroji žmogaus galia — taip nenušvietę ir neap- 
valę savo sielos, mes niekados negalėsime įsikišti į gyvenimą 
tikrai iš aukšto, o būsime vis tik nestabdomų tamsiųjų galybių, 
nevaldomų instinktų ir išorinių įtakų vykdytojai. 

Kieno sieloje ims viešpatauti ramybė ir aiškumas, tas patirs, 
kaip stebuklingai toks įvykdymas veikia kūną. Juk mūsų kūno 
gyvenimas daug labiau, negu kad šiandien manome yra žiedžia- 
mas ir vedamas mūsų sielos gyvenimo. Kas šaukias gerųjų an- 
gelų, norėdamas savo atsiminimus taip pašvęsti ir paaiškinti, 
kad senos kruvinos jo sielos žaizdos užgytų, tas šaukia taip pat 
į darbą ir kūno jėgas, kurios gydo kūno žaizdas ir pagaliau daro. 
nežalingus ligų sukėlėjus; kas išmeta nuodingas medžiagas iš 
savo sielos, tas stiprina ir kūno jėgą svetimiems kūnams pašalinti. 
Juo labiau siela klauso Dievo, tuo labiau kūnas klauso sielos ir 
liudija dvasios viešpatavimą ant išorinių dalykų. 


17. DVIKOVA IR ŽUDYMASIS. 


Vienas pulkininkas paėmė į savo namus kare kritusio prie- 
telio dešimtmetę našlaitę. Jai užaugus, jos sielos ir kūno grak- 
štumas sukėlė senstančiame vyre gilią aistrą. Smarkiai papra- 
šė jis jos rankos, neišbandęs pirmiau jos širdies ir nedavęs jai 
progos pažinti savo pačios jausmus. Ji sutiko — iš dukteriš- 
kos meilės ir dėkingumo. Bet keleriems metams praėjus atsi- 
tiko taip, kad didelė aistra užvaldė ją; užmiršus viską, ji tapo 
viliotoja ir suviliota. Visa eilė nelaimingų atsitikimų privertė 
ją priklausyti tarnų, tapusių jos kaltės liudininkais, kas ją ne- 
apsakomai žemino ir gėdino. Vieną vakarą jos vyras tarė jai: 
„Aš esu tau per senas. Bijau, kad kas atėjęs nepavogtų man 
tavo širdies. Bet mirčiau, jei tu mane pamestumei“. Ji atsa- 
kė giliai susijaudinusi: „O aš bevelyčau mirti, negu nuo tavęs 
nueitipas kitą“. Ji tai sakė nuoširdžiai, nes tą patį vakarą nu- 
sprendė nusinuodyti maudykloje. Ir jau ji buvo beimanti nuo- 

dinguosius miltelius, tik ūmai ji atsiminė tėvą, kurs granatų 
lietui baisiausiai lyjant, savo pulko pryšakyje puolė nepriete- 
lių pozicijas. Žaibo greitumu jai atėjo į galvą mintis, kad nusi- 
žudymas juk tėra bailus pabėgimas ir kad žmogaus vertas elgi- 
masis tėra vis dėlto drąsiai kibtis to, tas atrodo neišsprendžiama, 
ir tai, kas neatgailojama, vis dėlto kaip nors atgailoti, ir tame 
kelyje nesiduoti sulaikomam nė sunkiausiems ir skaudžiausiems 
pasisakymams ir susitikimams, žiūrint į juos kaip į pirmąjį at- 
gailos laipsnį. Bet čia atėjo jai į galvą, kad svarbiausia prie- 
žastis, pastūmusi ją išgerti nuodų, juk nebuvo bijojimas savo 
vargo ir gėdos, bet mintis, kad ji gal mirtinai apvils savo vyrą, 
nuo kurio juk nieko blogo nebuvo patyrusi. Ir taip bemąstant, 
jos ranka antru atveju ėmė ieškoti nuodų. Bet tą valandėlę 
dingtelėjo jai, kaip neišvengiama paseka viso to, kas jai buvo 
paaiškėję pirmiau, kad ji norėdama pataupyti senąjį kareivį, 
surišusį savo gyvenimą su jos, neturi paslėpti nuo jo to, kas ją 
nutiko, jos tikras likimas turi būti jam žinomas, jis turi drąsiai 
pažiūrėti tikrenybei į akis. Ji juto, kad ji ir jos likimas yra 
jam duoti tam, kad per jį augtų jo vidujinė jėga, užuojauta ir 
meilė. Kaip tik tą valandą, kada ji susiprato jam sunkiai nusi- 
kaltusi, ji ryškiai pamatė giliausią moterystės paslaptį, giliau» 
sią vyro ir žmonos už vienas antrą atsakomybės gelmę, net pa- 
slaptingą dalyvavimą vienas antro nusikaltime, Ir taip ji me- 
tė nuodus į vonią, išleido juos kartu su vandeniu ir nuėjo pas 
vyrą pasakyti jam viską. Bet ji tai padarė tuo būdu: ji nupa- 
sakojo jam savo istoriją kaip skaitytą romaną, kurs pasibaigė 
tuo, kad žmona nusinuodijo ir tik tuomet vyras sužinojo tiesą 
ir, nušovęs dvikovoje kaltininką, nusižudė pats. Ar jam patin- 
kas toks išsprendimas? Atsakymas buvo: „Juk kilniems žmo- 
nėms nėra kito išsprendimo. Negarbingiems yra dar daug kitų 
šuntakių. Kuo save laikai, nuo to pareina tas išsprendimas, ku- 
tį pasirenki“. Ji sudrebėjo, bet tuojau vėl nurimo, nes jau pus- 
valandį juto tvirtą pamatą po savo kojomis. Bekovodama su 
nuodais, ji per trumpas minutes nužengė didelį žingsnį: ji išsi- 
vadavo iš kariškos garbės ir drąsos sąvokos ir atsidavė aukštes- 
niajam ir nuosaikesniajam karžygiškumui. Todėl ji atsakė 1a- 
bai griežtai: „Be abejo, čia galime spręsti dvejopai ir visai įvai- 
riai — kaip drąsuoliai ir kaip bailiai. Bet sprendimas, kurį tu 

„pasirinkai, juk nėmaž nesutinka su tuo, kas tavyje yra geriau- 
sia, jis irgi priklauso dar bailių pasaulio“ — „Kaip tai supran- 
ti? Juk be jokios abejonės yra gyvenime tokių padėjimų, kada 
būtinai reikia maršuoti šalin, nes juk niekas tiek nežemina, kaip 
laikymasis įsikibus į gyvenimą žūt būt!“ — „Tiesa, toks laikyma- 
sis žemina, bet galime laikytis gyvenimo dėlto, kad norime ati- 
taisyti savyje ir nesavyje tai, ką esame padarę blogo, ir gali- 
me pasilikti gyventi dėlto, kad jaučiame, jog daug lengviau yra 
pabėgti nuo didelio suirimo, negu išeiti didelę nusižeminimo 
mokyklą — drąsiai stengtis tapti ponu ant savęs pačio ir ant gy- 
venimo!“ 

„Gerai, bet kaip tu tai įsivaizduoji? Juk žmona nebegali 
jam pasirodyti ir vyras jai. Ir jei taip atsitiko, juk juodu ne- 
begali kartu gyventi!“ „Žinoma, žinoma, tiesą sakai, ir aš ne- 
kenčiu iš visos sielos nieku leisti svarbius dalykus, yra garbė, 
yra atgaila, žmona pralaimėjo savo laimę, ji turi pranykti, bet 
kodėl nusižudydama? Kuo giliau ji jaučias kalta, tuo labiau 
juk ji turi norėti apsivalyti jau šiame gyvenime! Pasaulis di- 
delis, kodėl ji negali kame nors, nežinomoje tolybėje, pasiau- 
koti sunkiausiam ligonių slaugymui. O vyras — ar jam būti- 
nai reikia palūžti? Ar jo vyriškoji garbė neliepia jam prisiimti 
savo likimą ir kaip ir jo žmona pasitraukti nuo pasaulio ir toli 
nuo jos, kad ir būdamas nekaltas dėl jos puolimo, atgailotų už 
ją ir iš išlaukinio gyvenimo žengtų į vidujinį? Ar nekelia aukš- 
tyn ir nepaguodžia mintis, kad tokiu būdu du žmogu, laisvos 
tragikos atskirtu nuo vienas antro, susivieniję Dievuje ir gy- 
vena vienas antram?“ Ji kalbėjo taip aistringai ir su tokia ne- 
paprasta akių išraiška, kad senas kareivis, ūmai viską supratęs, 
nustebęs ir išsigandęs į ją žiūrėjo. Tuomet ji atsiklaupė, apka- 
bino jo kojas ir tvirtai žiūrėdama jam į akis tarė: „Aš esu ta 
žmona, aš esu ta žmona, atleisk man, atleisk man — dar šį vakarą 
apleisiu tave!“ 

Jis padėjo rankas ant jos galvos ir sėdėjo, kaip stabo ištik- 
tas, tvirtai žiūrėdamas į tolumą. Visa toji nelaimė ir kartu vi- 
sa naujų karštų minčių virtinė, viso to jis iš pradžios negalėjo 
suvokti nei pakelti. Lyg suakmenėjęs, jis vis tebesėdėjo, kai 
ji švekgiai nuo jo pasitraukė. Po valandos jis išgirdo jos žing- 
snius girgždant ant sodo žvyrų; pašokęs jis norėjo ją pašaukti, 

bet atsiminė nežinąs, ką jai pasakyti ir kokia teise lįsti jai į 
akis; jis juto, kad geležinis likimas čia dabar įvyksta lygiai ne- 
išvengiamai, kaip visados jo sferose, tokiai neišvengiamai pro- 
gai pasitaikius, likimai baigdavosi perkūnijomis ir sprogimų. 
Valandėlei jis įpuolė į savo tradicijų pasaulį, užsidegė jame 
noras pašaukti kaltininką prieš savo pištalietą. Bet žmonos 
žodžiai taip stipriai buvo jį pagavę, kad jis negalėjo pasilikti 
savo senų nuomonių pasaulyje. Užvaldė jį visai naujas ir di- 
desnis herojizmas, kurio dvasioje ji viską jam išpažino ir pada- 
rė iš savo kaltės visas išvadas. Atsisėdęs jis trumpai parašė 
tam žmogui, kaip viskas išėjo aikštėn, kas iš to išėjo ir kodėl į 
senosios rūšies atgailą jis nebegali žiūrėti kaip į tikrąją atgai- 
lą. Laiškas baigėsi šiais žodžiais: „Noriu, kad tamsta gyven- 
tumei, kad galėtumei gailėtis ir atgailoti. Ir aš noriu gyventi, 
kad galėčiau atitaisyti kaltę. Jos nusikaltimas atidarė man akis 
ir parodė ir mano nusikaltimą. Dieve, padėk mums visiems!“ 

Paskui ir jis ėmė kraustyti savo daiktus. Tai darydamas, 
jis pirmą kartą susiprato — užgavo jo sąmonę jo buto parengimo 
turtingumas, paauksintų veidrodžių ir žirandolių puikumas, bal- 
tinių ir tualetų liuksusas, divonų vertė, maudyklės komfortas, 
ir jis tarė pats sau: „Koks prieštaravimas silpnam žmogui, kokia 
puikybė, koks melas, koks stiliaus nebuvimas tūno tokiame mūsų 
aplinkos papuošime — nes kas yra žmogus, kas yra žmogus, ak, 
kas yra žmogus!“ 

Šešerius metus darbavos juodu abudu toli nuo vienas antro, 
tarnaudami sunkiai kenčiantiems žmonėms: ji buvo slaugytoja 
tifu sergančių barakuose, jis padėjėju, skaitytoju, vedėju. Pas- 
kui senas kareivis susirgo ir pasišaukė pas save savo buvusiąją 
draugę. Jos slaugomas, jis mirė laiminga mirtimi. O ji, giliai 
pažinus ir nuoširdžiai apgailėjus kaltę, ant visados išsivadavo iš 
savo buvusiojo elgesio ir gyvenimo ir prinoko paskutinėms žmo- 
gaus nusivalymo paslaptims pažinti: ji nuplovė Išganytojo kojas 
savo ašaromis ir patepė savo aliejumi. Ir užuot beviltiškai ir 
bailiai užgesinus savo gyvenimą ir kitą gyvenimą neapvalytą 
įtraukus su savim į mirtį, ji užgesino savo nuodėmę ir parodė kito 

18. AUKŠTA KILMĖ. 


„Neužmiršk niekados, kad esi Ravenšteinas“ — taip pasakė 
vienas senas bajoras atsisveikindamas savo sūnų; „jei kuomet 
nors paims tave pagunda pasielgti negarbingai, tark sau: „taip 
Ravenšteinas nedaro!“ Sūnus pasižadėjo būti visada tikru Ra- 
venšteinu ir su geriausiais pasiryžimais iškeliavo į tolimą uni- 
versiteto miestą. Ten pirmiausia jis suieškojo savo giminės vy- 
riausįjį, benediktiną, kurs savo gyvenime daug buvo matęs ir pa- 
tyręs ir plačiai buvo žinomas kaip išmintingas patarėjas. 

Šiam jis pasididžiuodamas papasakojo, kokį perspėjimą davė 
jam tėvas kelionei. Seniui apie tai išgirdus, pralėkė per veidą 
šešėlis, jo akys rimtai ir mąsliai žiūrėjo į tolumą, paskui akylai 
pažvelgęs į šviesų ir gerą jaunikaičio veidą, jis ūmai pradėjo: 
„Mielasis mano jaunikaiti, štai esi pilnametis ir daugelis visai 
kitokių žodžių, negu tavo tėvo pasakytieji, skambės aplink tave. 
Tai yra gyvenimas, kad dabar turi pats bandyti ir rinktis, todėl 
paklausyk ir manęs ir pamąstyk apie mano žodžius. Ir mane per- 
spėjo taip pat kitą kartą mano tėvas, mane išleisdamas, ir išdi- 
džiausiu Ravenšteinu iškeliavau į svetimą šalį. Aš taip didžia- 
vaus savo sena gimine, kad daug labiau tikėjau į jos laikomąją 
jėgą, negu į Dievą ir mūsų Išganytoją. Kaip sudaužė gyveni- 
mas į druzgus mano puikybę! Mano mielasis sūnau, kai mąstau 
šiandien apie visa tai, ką esų padaręs begyvendamas, kai skaitau 
mūsų giminės kronikas, pasibaisėdamas klausau tų žodžių „to 
Ravenšteinas nedaro!“ Žinok tikrai, jei yra kame nors kokia 
šelmystė, tai ji yra jau kuomet nors, kame nors, slaptai ar viešai 
padaryta kokio nors Ravenšteino ar Ravenšteinaitės. Ir tavo tė- 
vas sako tau: „neužmiršk, kad esi Ravenšteinas“, ir jei jis, taip 
sakydamas, mano, kad „mes esame kilni giminė, todėl ir tų elkis 
kilniai ir būk tikras Ravenšteinas“, tai aš tau sakau atvirkščiai: 
neužmiršk niekados, kokį pavojingą palikimą turi savyje, nes 
mes esame turėję savo tarpe milžiniškų niekšų, slaptų banditų, 
aukštai gerbiamų apgavikų, niekingų saunorų, — jie gausiai at- 
sveria sąžiningus žmones iš mūsų tarpo, ir kas iš tų dviejų rū- 
šių yra tikresnis Ravenšteinas, tai vienas Dievas težino. Tikėk 
manim» paklausęs save, kas mane labiausiai gundė elgtis blogai, 
nesąžiningai ir nekilniai, jaučiu aiškiai, kad nemokėjimas tikrai 

nusižeminti, mintis, kad dėl pačio savo gyvenimo esu vertesnis ir 
„geresnis už kitus. Tas raminąs žinojimas, kad vistiek esi kilnus, 
išrinktasis ir aukštasis, be galo lengvai kliudo sąžiningai steng- 
tis įsigyti tikro vidaus kilnumo, mes užmirštame tuomet, kokios 
išorinės reikšmės yra visos tos, žinoma, neabejotinos tradicijos 
ir auklėjimo pirmenybės, kuriomis taip labai didžiuojamės, kaip 
menkai jos tesaugoja mus nuo žemesniosios rasės mumyse. Iš 
tikrųjų, tiktai iš savęs atsižadėjimo kyla kiekvienas tikras kilnu- 
mas ir dėlto aristokratystė labai dažnai yra kliūtis tikram cha- 
rakterio kilnumui, nes kas yra per daug pilnas savo paties svar- 
"bos ir orumo, tas nuolat elgsis netaktingai, nejeis į kitų sielą, 
žais su kitų teisėmis ir ribas tarp mano ir tavo taip ilgai stums 
savo naudai, kol pranyks visas skirtumas tarp aristokrato ir ple- 
bėjaus. Todėl žodžiai „būdėkite ir melskitės“ ypač yra pasakyti 
vadinamiesiems aukštakilmiams, kad jie suprastų visus savo išo- 
rinio aukštumo pavojus — mat, kilmės supratimas labai lengvai 
užmuša nuodėmės supratimą. Bet kur dingsta nusižeminimas, 
ten bematant ima plėstis žemesnysis žmogus ir aristokratystei 
bematant ateina galas!“ 

Senis kalbėjo stipriai susijaudinęs, pasiremdamas savo tur- 
tingu gyvenimo patyrimu. Jaunikaitis klausė jį, plačiai atidaręs 
savo sielą. Bet kadangi jis sugriovė jam įsitikinimą, kuriuo jis 
tarės galėsiąs pasiremti, tai ištiesęs rankas paklausė: „Gerbiama- 
sis dėde, jaučiu, kad kalbate tikrą tiesą, bet ko man dabar reikia 
laikytis? Duokit man naują tėvišką žodį, tarkit man didesnį pa- 
laiminimo žodį, nebijantį jokios kritikos!“ Benediktinas nutvė- 
rė savo brolėno abidvi ranki ir iš skausmo ir savęs pažinimo pri- 
mokintos sielos gilumos tarė: „Užmiršk, kad esi Ravenšteinas, 
bet neužmiršk nė akimirksniui, kad esi Dievo vaikas ir kad Die- 
vas tapo žmogumi tavo kilniausiai kilmėi tau šitai priminti. Vi- 
suose gyvenimo nesutarimuose turėk Dievą prieš akis ir širdyje, 
nesiduok apgaunamas savo išdykusiam „aš“ ir nesiduok suklai- 
dinamas pasaulio balsams, būk Jam ištikimas lig mirties, o Jis 
1duos tau gyvenimo vainiką!“ 

19. NUSIŽEMINIMAS IR ORUMAS. 


Nusižeminimas ir orumas kyla iš to paties šaltinio. Kas gi- 
liau tiki Dievą ir išeidamas iš Dievo vertina pats save, tas įsigyja 
ir vieno ir antro, nusižeminimo ir orumo, jie yra jam duodami 
antprigimčiai beveikiant sielą. Juk bežiūrint mums į save die-- 
viškų reikalavimų ir pavyzdžio šviesoje turi griūti visas mūsų 
gamtinis savo „aš“ jausmas, juk pažinus mums, kad viskas tėra. 
iš aukšto duotoji malonė, niekais turi pavirsti visi mūsų pačių 
nuopelnai. Bet kaip tik iš to pasidavimo aukštesniam gyvenimui 
ateina mums tuomet visai nauja stiprybė ir naujas tikrumas, žmo- 
gus jaučia tuomet esąs Dievo minties indas, iš aukšto jam duoto 
uždavinio ir atsakomybės saugotojas. Taip chaotingo putlumo 
vietoj kyla nejučiomis ir nenoromis žmogaus orumas, neklaidin= 
gas žinojimas viso to, ką esame kalti tam aukštesniajam uždavi- 
niui, išsivadavimas iš žeminančio noro ieškoti savo naudos, išsi- 
gelbėjimas iš baimės gyventi ir baimės mirti. Tas griežtas pasi- 
ryžimas aukotis, klausyti ir stovėti vienam duoda sielai tą vidaus 
nepriklausomybę, kuri saugoja tą sielą nuo kiekvieno pažemini- 
mo, neleidžia jai žvėriškai grobstyti, pasilaikyti, gintis ir norėti 
daug turėti. 

Kas tuo būdu yra pakilęs nuo nusižeminimo į orumą ir kas 
iš orumo nuolat leidžias į nusižeminimą, norėdamas nuvalyti nuo 
orumo visą žemišką putlumą — tas įsigyja tikro didingumo, su 
kuriuo negali susilyginti jokia žemiškoji puikybė: nes kiekvienas 
grynai žemiškas išdidumas visados miršta dievinimuisi! Kas oru- 
mo jausmą aukoja tik savo mariam asmeniui, tas įpuola į kvailą 
putlumą ir negarbų egoizmą ir baigia beviltiškai didžiausiu nekil- 
numu. Nes juk kilnumas tekyla iš atsižadėjimo savęs, pasidavi- 
mo ir atsakomybės; ir visi išoriniai išdidumo ženklai ir judėsiai 
tol tėra pakenčiami, kol yra simboliai to, kad žmogus jaučias 
esąs aukštesniojoj tarnyboj; jie tampa melaginga kauke, jei yra 
taikomi tik prie žmogaus asmens, kurs pučias trokšdamas jam. 
niekuomet nepriderančios garbės. 

Užgesusio tikėjimo laikais, kada žmogus tik savo „aš“ tesi- 
remia ir nebeturi jokio aukštesniojo pasaulio, kurio šviesoje jis. 
įsigyjastikro kuklumo ir tikro didingumo, nebėra nė nusižemini- 
mo, nė orumo nei tautose, nei atskiruose žmonėse. Jų vietą uži- 

ma visai netvirtas savo „aš“ jausmas, kurs vieną kartą taip žemi- 
nasi, kad net šliaužioja, kitą kartą taip išsipučia, kad tampa be- 
prasmiu ir netaktingu įžulumu. Žmogus giliau negu kitados jau- 
čiasi esąs bejėgis ir niekingas, bet to negali pakelti, dėlto vieną 
kartą ieško nesulaikomai svetimos paramos, kitą kartą svaigina 
save savo pačio melaginga reikšme. Slaptomis jis kartais jaučia, 
kaip jo putlus ir iškilmingas elgimasis priešinasi visų žmogaus 
darbų menkumui; bet ir tas nujautimas tik dar labiau stiprina jo 
reikalavimą iškelti kuo aukščiausiai savo menkystę. Betgi vis 
dėlto toks žmogus niekados tvirtai nežino, ką yra kaltas sau pa- 
čiam. Nes juk tas „sau pačiam kaltumas“ kyla iš kito pasaulio, 
ne iš to, kuriame visados tik save patį tegarbiname ir sau pa- 
čiam tetarnaujame. Tik pačio savęs pilnas žmogutis nė jauste 
nenujaučia, ką yra kaltas sau pačiam, nes jis bendrai nebežino 
jokių pareigų, težinodamas teturįs vien interesus. Tik žinoda- 
mi savo pareigas Dievui ir savo artimiems, teatrandame ir sa- 
vyje tokį „aš“, kuriam irgi turime pareigų. Vien savim pačiu 
tepasirėmęs žmogus daug ką laiko nesutaikinamu su savo oru- 
mu, kas tikrumoje to orumo yra griežtai liepiama. Jis nusikal- 
tęs nenori nusižeminti, nenori prisiimti ant savęs visų lig pas- 
kutiniosios savo darbo pasekų, atkaklumą ir užsispyrimą maišo 
su orumu ir kalba apie savigarbą, neatskyręs grynai gerbtinojo 
„aš“ nuo to, kurs turi būti atmestas, baudžiamas ir niekinamas. 
Tuo būdu jo puikybė ir jo troškimas ką nors reikšti turi tokią 
pat blogą sąžinę ir dėl tos priežasties taip pat nieko nenuveikia, 
kaip ir jo nuolaidumas ir pasidavimas, nes nėra nieko, kuo jis 
galėtų matuoti savo gilesniąsias teises ir savo asmenišką užda- 
vinį, jis nėra nieko pašvęstas, nes nesiaukoja niekam, kas yra 
antžmogiška, nesijaučia esąs mažas nė prieš tą, kas yra kilnų. 
Tat, jis visiškai netenka pamato po kojomis, žeminasi ten, kur 
turėtų didžiuotis ir didžiuojas ten, kur turėtų nusižeminti; jis 
aukoja tai, ką turėtų pasilaikyti, ir laiko pas save tai, ką turė- 
tų atiduoti; jis tyli, kur žodis rodytų jį turint žmogaus garbės 
ir kalba, kur tik nesulaužomas tylėjimas tebūtų prasmingas ir 
garbingas — vien pačiu savim pasirėmusios kreatūros chaotin- 
gumo ir netvirtumo paveikslas! 

20. VAIKŲ BALIONĖLIS. 

Viena keturmetė mergaitė ieškojo visur savo mirusios se- 
sers. „Ji dabar yra danguje“, pasakyta jai rodant begalę mė- 
lynę. Ryto metą eidama su savo motina per miestą, ji sutiko 
žmogų su balionėliais. Primygtinai meldė mažutė vieno balio- 
nėlio. Kai motina nupirko jai vieną, ji paleido jį ir jam lekiant 
maldingai į jį žiūrėjo. „Kodėl gi geriau nedaboji, matai, dabar 
gražaus balionėlio nebėra“, tarė supykusi motina. „Aš dova- 
nojau jį Marytei, kuri yra danguje“, pasakė mergaitė. 

Balionėlis kilo vis aukščiau ir aukščiau ir pranyko iš mer- 
gaitės akių, bet dangaus nepasiekė. Toli jis palengva nusilei- 
do ant pievos ir pasikorė ant erškėčio krūmo. O tačiau jis su- 
jungė žemę su dangum ir daug didesnės tiesos būta mergaitės, 
kuri aiškiai žinojo jį dabar nulėkus į Marytės rankas, negu me- 
džiotojo, kurs vakare pamatęs nuvytusį, raudoną skurlį kabant 
šakose pamąstė: „Ak, tai tik persprogęs vaikų balionėlis!“ Mal- 
da ir meilė, sekančios paskui atsiskyrusią sielą, toli, virš erd- 
vės ir laiko, nėra nei tuščia svajonė, nei juokai. Ne, Dievas vie- 
nija visus, kas ieško kits kito. Jo vardu — tai yra tikriau už 
visa, ką mūsų žemiškos akys gali matyti ir mūsų žemiškas pro- 
tas suprasti. Tik nepajudinamai pasitikėdamas, kad jo numi- 
rėliai nežuvo, tik gyvai su jais santykiuodamas teapgali žmogus 
nepastovumo baisumas ir teišauga iš menkų dulkių tikrumų; 
žmonių draugija ten teturi tvirtus pamatus, kur gyvieji yra 
susirišę su mirusiaisiais meile ir ištikimybe, dėkingumu ir at- 
leidimu. "Tai nereiškia traukti kitą pasaulį į žemės sritį, ne, tai 
reiškia mylėti, tikėti ir duoti ir Dievuje ieškoti tų, kurių kitą 
syk ieškojome įsikūnijimo pasaulyje. 

Argi šioje žemėje ne labiausiai stabdo meilę tas, kad mes 
sielas tol tejaučiame, tol jos tebegyvena toje pačioje žemiško 
norėjimo ir mąstymo srityje, kurioje mes patys kvėpuojame ir 
veikiame? 


21. SENAS VIEšBUTIS IR NAUJAS JAUNIMAS. 


Kai jauni žmonės atvažiavę pirmą kartą į svetimą miestą iš- 
lipa stotyje, priima juos daugbalsis viešbučių portierių choras 
ir lekia į jų ausis šie pasveikinimo žodžiai: „Juodasis ėriukas, 

„Romos ciesorius, Baltasis žirgas, Aukso jautis, Erelis, Elnias, 
Angelas.“ 

Jie eina arčiau prie viešbučių vežimų ir mato įvairių pasiū- 
lymų: „Geriausia virtuvė, centralinis šildymas, savo vynai, du 
šimtai lovų, rami vieta, senas namas ir tt.“ Galų gale jie važiuoja 
su tuo, kurs balsingiausiai rėkia ir kurs daugiausiai prižada už 
mažiausius pinigus. Bet pirmąjai nakčiai praėjus, jie jau pa- 
stebi, kad tai nėra švarus namas, visuose koridoriuose dvokia, 
naktį kandžioja, taukai yra blogi, sąskaita begėdiška, be to, po- 
ra kojinių pražuvo iš skrynios, ir kaip tik tos, kurias motina 
nėrė meilingiausiai. Ir svečiai, su kuriais rytą pusryčiaujama, 
visi taip atrodo, tartum atėję stačiai iš teismo, išteisinti tik dėl 
„įrodymų stokos. Tat jaunikaitis mąsto: kaip gi dėlto būtų ge- 
rai, kad būčiau turėjęs pasitikimą rekomendaciją į rimtą nama, 
kuriame kad ir nėra naujausio komforto, bet užtai nedingsta ko- 
„jinės, ir kur randi švarią lovą ir paprastą, bet motinišką vir- 
tuvę. 

Toks pergyvenimas yra prilyginimas. Kai jaunikaitis šian- 
dien įžengia į gyvenimą, priima jį daugbalsis choras: tai yra visi 
tie naujoviški mokslai, kurie siūlosi jam į butus ir pro kits ki- 
tą įkalbinėja, girdami savo pranašumus. Ir jis gal eis ten, kur 
balsingiausiai rėkia ir kur duoda sultingiausių pažadų. Ir labai 
dažnai per vėlai pastebi jis, kad esąs apgautas ir pavogė iš jo 
sielos tokius dalykus, kuriais jo motina kaip tik daugiausiai rū- 
pinos ir dėl kurių darbavos — jis ilgą laiką niekaip nenusikra- 
to šlykščių sugedusio maisto skoniu. 

Kaip gera laiku turint rekomendaciją į seniai žinomą išti- 
kimą tiesą, kuri nedaug terėkia, bet ištesi tai, ką prižadėjus ir 
nepalieka blogo skonio! 

Bet gal senosios tiesos yra seniems žmonėms, kurie apsiavę 
šilteis, gumindžiotais pantapliais mėgsta sėdėti pas priprastą 
koklių pečių? Kodėl drąsus, linksmas jaunimas negali burtis 
aplink šios ir rytdienos jaunąsias ir naująsias tiesas? 

Taip, kad tas prilyginimas būtų tikras! Senosioms tie- 
soms baisiai mažai terūpi koklių pečiai ir šilti pantapliai. Jos 
yra kaip karo trimitai, kurie įsiveržia į šiltą kambarį, šaukda- 
mi tingirtaujantį prie ginklo. Jos traukia žmogų šalin iš visų 
ištaigų, drožia jam su šiltais pantapliais per ausis, išjuokia visą 

baimę dėl jo brangaus „aš“, veja jo saldžius norus į vaikų kam- 
barį, apvelka jam varinį šarvą, reikalauja iš jo viršžmoniškų. 
didvyriškų darbų ir dieną naktį neduoda jam ramybės tol, kol 
jis įsigys apgalėtojo vainiką. O naujosios tiesos? Taip, jos 
yra labai komtortiškos. Jos yra patogi naujiena visiems išti- 
žusiems charakteriams, šiltų pantaplių evangelija visoms išti- 
žusioms valioms, šildančiuoju buteliu visoms mažakraujėms sie- 
loms. Jos leidžia mums viską, jos nereikalauja iš mūsų nieko, 
jos nelaukia iš mūsų jokių didvyriškų darbų. ir jų išmintis su- 
traukiama į šiuos žodžius: „Jei jau mulkiai esate, tai ir elkitės. 
kaip mulkiai!“ O senoji, amžinoji tiesa kugžda sielai: „Nesi- 
duok apgaunama — tu žinai geriau — ateini nuo Dievo ir nori 
pas Dievą. 
Siela, neužmiršk savo amžinojo gyvenimo!“ 


22. VAGIS. 


Vienoje ligoninėje gulėjo vagis, sužeistas besilaužiant vogti. 
Tyliame ligos patale jis pirmą kartą ėmė mąstyti apie savo gy- 
venimą. Bet šviesa nėjo į jo sielą. Jis vis galvojo apie begali- 
nę neteisybę pasaulyje, ir tai neleido jam suprasti sąžinės bal- 
so, kurs pradėjo šaukti, kad jis pasitaisytų. Šalia jo gulėjo sa- 
liutistas, kurs buvo pagijęs iš sunkios ligos. Vagis paklausė 
jį ūmai: „Kokį amatą tamsta turi?“ Paklaustasis atsakė: „Aš: 
gyvenu paklydusioms sieloms. Esu Išganymo Armijos karei- 
vis“. Vagis nutilo. Vakare vėl pradėjo klausti: „Ką tamsta 
manai sakydamas „gelbėti paklydusias sielas“? Kaip tamsta 
nori gelbėti? Kas yra gelbėti ir kas yra paklysti? Ar ne visi 
yra paklydę, ar ne naktis viešpatauja šioje žemėje ir ar kiek- 
vienas neina su žiburiu paskui kitą nuosavybę — pirklys, vieš- 
butininkas, valdininkas, burmistras? Tai ar vienas paklydėlis 
turi rodyti kelią kitam? Vagis yra dar vienintelis padorus žmo- 
gus, nes jis bent nedangstos gražiais žodžiais. Tokia yra mano 
nuomonė!“ Saliutistas, ramiai pamąstęs kelias minutes, tarė: 
„Tamsta sakai tikrą tiesą. Bet kaip ten yra pasaulyje, kaip nėra, 
žmogus turi vidujinį balsą, kuris jam sako: „Kaip daro pasaulis, 
tai tau“ nėmaž nerūpi. Yra tiesa, tu žinai ją labai gerai, girdi ją 
aiškiai, juo tyliau ji yra tavyje ir aplink tave, tuo aiškiau — jos: 

turi klausyti, kitaip žūsi“. — „Apie kokią tiesą tamsta kalbi?“ — 
paklausė vagis. — „Tamsta žinai ją lygiai taip gerai, kaip aš“, 
atsakė saliutistas. „Žmogus gyvena ne tam, kad savintųs pinigus, 
ne, jis gyvena tam, kad pasisavintų Dievą, čia užsimoka dieną 
naktį iš pasalų vaikščioti tikrajai laimei įsigyti!“ — „Argi yra 

“ Dievas?“ — paklausė vagis. „Kaip tai yra, jei tiki į Dievą?“ „Žmo- 
gus jaučias, — atsakė saliutistas, — kad norįs tiktai duoti, o nie- 
ko neimti. Iš to nusimanome esą išgelbėti iš paklydimo. Kas 
tiki Dievą, tas gyvena kitą gyvenimą, negu žemiškų tikslų sie- 
kiąs žmogus. Tasai yra, tikrai sakant, betikslis, nes be dangiš- 
kos prasmės ir be dangiško tikslo, juk dėl viso darbo šioje že- 
mėje nėra verta nė piršto pajudinti“ — „Tamsta kalbi apie dan- 
giškąjį tikslą, — pertraukė vagis — iš kur tamsta žinai apie tai? 
Kokios teisės tamsta turi tikėti Dievą ir dangiškus tikslus? 
Jūs visi apgaudinėjate kitus ir pačius save!“ Saliutistas ramiai 
atsakė: „Rods, Dievas nėra taip išrodomas, kaip kokia nors tie- 
sa jomarke, bet vis dėlto ateina valanda, kurioje mes ūmai pajun- 
tame, kaip jis nesiliauja gyvai veikęs mus, neleisdamas mūsų 
tenkintis nedoru gyvenimu, liepdamas mums alkti ir trokšti to 
gyvenimo, kurs yra pasirodęs Kristuje. Ne tamsta pirmas pir- 
miau slankiojai su vagies žiburiu, o paskui ūmai, išsigandęs 
savo beprasmiškų darbų, metei nuo savęs šalin visą praeitį, tar- 
tum jos niekados nėra buvę. Tiesą sakai, labai daug žmonių 
yra ir palieka vagys, visai apie tai nenusimanydami; protas yra 
jiems lyg vagies žiburys, kurs nušviečia užgintus ir slaptus ke- 
lius; visos jų dvasios ir valios jėgos ieško visai ko kito, ne to 
tikrojo turto, kuriam juk mes visi esame sutverti.“ 

Vagis žiūrėjo į lubas. Gilus vidaus judėjimas, gal būti se- 
niai prirengtas, veržėsi iš jo, bet jis negalėjo rasti žodžių. Jis 
ištiesė ranką ir tylėdamas smarkiai suspaudė antrojo ranką. 

Ir abudu gulėjo visai tyliai. O lauke ėmė švelniai skambėti 
strazdo giesmė, graudi, ankstyvo pavasario giesmė. Abudu vy- 
ru stipriai sugraudino, bet gėdėdamies vienas antro juodu tai 
slėpė. Ir kai atėjo sesuo, jų veidai buvo šalti, geležiniai. Kas 
pamatys kiaurai žmogaus veidą, kas įžvelgs į tamsią ir susigė- 
dusią širdį, kas atspės tai, kas praėjo, kas nujaus tai, kas ateina? 

Antrasis skyrius 


Kristus ir luomų kova 


1. KRISTUS IR FABRIKO DARBININKAS. 


Kitas mano: kas norįs prie fabriko darbininko priartinti 
Kristų, tas turįs kalbėti socializmo ir revoliucijos kalba ir vaiz- 
duoti Išganytoją esant nuskriaustųjų, atmestųjų ir prispaus- 
tųjų atstovą. Tai visai netiesa, tai tėra krikščionies meilinima- 
sis miniai. Reikia elgtis kaip tik priešingai. Turi būti sugriau- 
ta šios gadynės darbininko nuomonė, kad viskas, ką jis įsivaiz- 
duoja, yra šventa tiesa, kuriai turi taikintis viskas pasaulyje, 
kas nori būti priimta ir išklausyta. Priešingai, reikia jame Ža- 
dinti pajautimą, kad esama daug didesnės tiesos už tą, kurią 
jam skelbia jo luomo reikalų lyderiai. Bet ta didesnioji tiesa 
nėra aprėpiama nei luomų kovos politikų siaurų sąvokų, nei ki- 
tos kokios luomo išminties žlibumų. Darbininkas turi pajausti, 
kad artinas Tas, Kuriam nereikia nė prieš ką teisintis. Tai yra 
Kristus, Kuriam visi ir viskas turi teisintis, Jis sprendžia apie 
gyvenimą, Jis teisia gyvuosius ir mirusius. Jo kančios istorija 
atsako į visos žmonijos skausmų istorijos giliausią esmę. Kęs- 
dami neteisybę, patarimo tegalime rasti ne pas sujaudintą gy- 
vulį savyje, bet tiktai pas triumfuojantį Kristų viršum savęs. 

Ir nėra sielos, kuri pati to nenusimanydama, nepasiduotų 
tam Kristaus autoritetui tada, kada padeda į šalį visas teorijas 
ir nesižvalgydama tiesiai nusileidžia į asmeniškas žmogaus gy- 
venimo sunkenybes. Ar tos didžiosios teorijos įstengia suteikti 
bent menkiausią pašalpą, bent spindulėlį šviesos tikrąjam žmo- 
gaus gyvenimui? Ar ne į ekonomijos ir politikos žmogų jos vi- 
suomet tekalba? Bet juk darbininkas yra ne tik algos ėmėjas, 
partijos draugas ir bendrovės narys, ne, jis pirmų pirmiausiai 
yra žmogus, brolis, sūnus, vyras arba tėvas. Būdamas visu tuo, 
jis stovi tarp visų tų žmogaus sąžinės amžinų uždavinių ir sun- 

kenybių, kovoje kūno su dvasia, egoizmo su auka, aistros su iš- 
tikimybe, noro gėrėtis su atsakomybe. Jis gauna tarnauti ne 
tik savo mašinai, bet jis turi dar apsidirbti su savo dvilype pri- 
gimtimi, kuri nuolat gėdina jį jo paties akyse, liepdama jam pa- 
justi vergiją, daug labiau žeminančia jį už tą, prieš kurią jis di- 
deliuose susirinkimuose kelia karštą protestą. Bet tas jo as- 
meniškas patyrimas nėra nė kieno nė kalbinamas, nė aiškinamas, 
nė viso mąstymo apie gyvenimą pagrindu dedamas. Ne tik vie- 
nas patyrimas yra be paliovos kurstomas, kurs yra surištas su 
jo vieta fabrike ir visuomenėje, ta problema gyvena visas žmo- 
gus, tik tuo maitina jis savo protą, jaudina savo jausmus, ragi- 
na savo valią. Ir koks viso to tikslas? Tikslas yra žinoti, kad 
jo viršininkai ir pinigų davėjai neįveikia aukštesne prasme sa- 
vo dvilypės prigimties, vadinas, dažnai yra ne „Ponai savo na- 
muose“, bet nešvarių aistrų, siauraširdiškų jausmų, brutalių in- 
stinktų vergai — o jis, beginklis fabriko darbininkas, jis yra tų. 
žemesniųjų galių tarnautojas ir baudžiauninkas ir turi elgtis 
ir gyventi, kaip joms patinka. Bet kaip nuostabu, kad jis tas 
blogąsias aistras vis norėtų naikinti tiktai kituose, užuot pir- 
ma ėmęsis naikinti jas ten, kur jos apčiuopiamiausiai kyla prieš 
ji, būtent, savo paties sieloje ir asmeniškuose santykiuose! Tai 
kaip tik ir yra krikščionybės esmė, kad ji daug radikaliau pra- 
siskverbia ligi paskutinių socialinio vargo ir socialinės nesan- 
taikos šaknų, negu visi ekonomiški istorijos aiškinimai: ji krei- 
pia šalin nuo visų tų programų ir reikalavimų, kurie yra krei- 
piami į valstybę arba į kitą luomą, ji stumia atsiversti mūsų pa- 
čių valią; ji socializuoja ne kasyklas, bet vyro su žmona, tėvo 
su sūnumi, brolio su seserim santykius, ji taip žadina žmogų 
tūkstančiais balsų protestuoti prieš save patį, kad jam neateina 
i galvą protestuoti prieš kitus; ji stato prieš sielą išsivadavu- 
sios valios įsikūnijimą, kurs traukia prie savęs viską, kas žmo- 
guje yra geresnio, ir kurs vienas teįstengia iškovoti iš žemiško. 
geismo demonų „naują visuomenę“. Jei pažadintasis nušviesti 
savo sielą žmogus sąžiningai pabandys būti tikrai broliu savo. 
paties sferoje, kitų žmonių garbę taip šventai gerbti, kaip pa- 
čio savęs, pats neišnaudoti beginklio, savo pačio sielos neteršti 
prakeiktu*auksu, apgalėti ir priversti klausyti savo gyvuliš- 
kumą — tai jis ūmai pradės ir apie visuomenės atnaujinimą be-- 

mąstydamas remtis ne grynomis teorijomis, bet gyva žmogaus 
pažintim, vadinas, jis turės prieš akis visą begalinį iškreiptos 
valios atkaklumą ir iš grynai išorinės tvarkos nebelauks tokių 
dalykų, kurie teužauga iš Kristaus sekimo ir tik iš ten tegali 
būti įkūnyti į visuomenės gyvenimą. Kristuje atgimusiųjų 
sielų meilės bendruomenė buvo anais laikais nuskriaustųjų isto- 
riškas protestas prieš Cezarį, prieš turtingumą, prieš išsigi- 
mimą. Tam procesui šimtus metų neveikiant sąžinės karalystėje, 
liaudis nebūtų pasiekusi nieko; neatsivertus prie tos tikrai dva- 
siškos kovos, ji ir šiandien nepasieks nieko, tik vis labiau kietins 
ir stiprins besiginančias galias. Tik tapęs sielos viešpačiu, Kris- 
tus taps fabriko ponu ir produkcijos organizatorium. Be Jo ži- 
bančios tiesos galingoji techniškų įrankių karalystė niekuomet 
nesiliaus vergavusi žemesniosioms gyvenimo galioms. 


2. KRISTUS IR TRYS SESERS. 


Vienuose namuose susirgo šiltine trys sesers viena po kitos. 
Tarnaitė, visą dieną sunkiai darbavusis, uoliai budi prie jų lovų 
kiekvieną naktį ir slaugo jas, nepaisydama pavojaus, kol paga- 
liau pati nebepastovi ant kojų. Atsikėlus seserims, ji, visai nu- 
silpusi, gulasi į lovą. 

Ir sako vyriausioji sesuo: „Ta Marė tai visados baisiai lepina 
save. Ir reikia, mat, jai atsigulti kaip tik dabar, kada mes pri- 
valome dar labiau būti slaugomos ir reikalaujame rūpestingai 
maitinamos, kad galėtume vėl sustiprėti“. 

Antroji sako: „Juk aš kitados tau sakiau, kad su naujoviš- 
komis idėjomis neišlaikysi tvarkos namų ūkyje, nepašeiminin- 
kausi kaip reikiant. Per dideliu gerumu ir atsižvelgimu ugdome 
visokios rūšies blogus palinkimus, tuo būdu darydami žalos jiems 
patiems. Tegu ji kelias!“ 

Trečioji sako: „Ak, kokia man gėda, kad viena motina 
mus pagimdė! Gėdykitės savo bedieviškų kalbų! Taip, tikrai 
bedieviškai jūs elgiatės, drįsdamos savo kūno slaugymą statyti 
viršum visų žmoniškų jausmų. Argi jumyse iš tikro nėra nė ki- 
birkštėlės dėkingumo tai ištikimajai sielai, kuri dėl jūsų nesi- 
„gailėjo savo sveikatos? Ne, jūs nesate dėkingos, išsigandusi 

matau jus kiaurai. Jos gyvenimas yra jums toks abejingas, kaip 
kokio kiškio dirvoje; jei ji mirtų, jūs dar sakytumėt ją esant 
nemandagią, kad ji laiku neišsidangino į ligoninę! Man baisu 
„pamąsčius, kokia apleista yra vargšė mergaitė pas išsilavinusius 
žmones! Ir dar jūs kalbate apie tvarką! Ar tai yra tvarka sta- 
tyti savo „aš“ aukščiau už visus žmogiškus atsižvelgimus? Ne, 


tai kaip tik yra baisiausia netvarka, žiauriausia revoliucija ir. 


traukia paskui save visas kitas revoliucijas; ta atkeršys mums 
visiems; užmuš mus visus, kaip esame nusipelnę!“ 


Kristus sako jai per sapną: „Būk kantri, mieloji duktė, 
būk kantri! Atleisk joms, nes jos nežino ką daro. Tu karščiuo- 
jies, neapkenti ir atpalaidoji savyje piktąsias dvasias, norėda- 
ma daryti gerą. Neužmiršk, kad mano karalystė ir mano tvar- 
ka nėra keikiama plakant ir barant, tai palik tiems, kurie netiki 
į mane. O tu turėk meilės net ir su numirėliais bei akmenimis 
bekalbėdama. Nes tik per tokią meilę ateis diena, kurioje net 
numirėliai ir akmens manęs klausys. Tos štai, su kuriomis tu 
karščiuojies dėl tos vargšės, pačios yra vargšių vargšės, todėl 
nebarkis, bet verk jų, kad jas išgelbėtumei. Ir nesigėdink, kad 
viena motina jus pagimdė, nes taip esti šioje žemėje, kad jūs 
dėl nuodėmės nepersiskirtumėt su viena kita ir neužmirštumėt 
viena kitos dėl teisybės. Priešingai, tie, kuriems Tėvas davė 
pažinimą, turi ne teisti, ne bartis su surambėjusiais, bet trigubai 
atgailauti dėl savo apakusių brolių ir seserų kalčių, garbinda- 
mi dangiškąjį Tėvą gyvenime ir mirtyje. Tai yra vienintelis 
kelias, kurio parodyti aš atėjau. Tiktai nusižeminusieji teatnau- 
jins žemę, o pariziejų darbai bus sugriauti. Bet nusižeminęs 
tėra tas, kas atsimena savo paties nuodėmę ir savo giminystę 
su visais nusidėjėliais ir nusidėjėlėmis. Argi tu iš tikro nejau- 
ti, kiek tavo seserų kietumo yra ir tavo širdyje, kad tu jas kei- 
kei nesigailėdama jų nuodėmės skurdo?“ 


LRA 


3. GAILESTINGA šEIMININKĖ, 


Kitą kartą buvo viena gailestinga šeimininkė, kuri norėjo 
savo namuose tarnauti Kristui. Ir tarnaitėms bei tarnautojams 
pas ją buvo kaip rojuje. Ji buvo jiems motina, sesuo ir prietelė, 

ir ji taip rūpinos jų sveikata ir jų siela, tarsi jos būtų paskirtos 
jos sūnų sužadėtinėmis. 

Nemaža buvo tokių, kurie to niekados neužmiršo savo gy- 
venime. Bet dauguma keršijo jai, leisdami apie ją liežuvių: ji 
jau žinanti, kodėl ji taip negirdėtai meilinantis savo tarnams. 
Jie nebuvo dėkingi nei prisirišę, nerodė ištikimumo nei pasiti- 
kėjimo nematomuose ir slaptuose dalykuose, jie teatlikdavo tik 
tai, kas buvo neišvengiama, ir juo ji jiems lengvino, juo jie ėjo 
atkaklyn ir juo blogiau atlikdavo savo pareigas. 


Ir šeimininkė pasijuto skaudžiai apsivylusi. Ji tarė sau, 
kad namų ūkyje, matyti, nėra galima sekti Kristų ir kad dary- 
dami tai, gauname kaip tik priešingų vaisių, negu kad norėjo- 
me pasiekti. Bet ji nepamąstė, kad jos nepasisekimo priežastis, 
rasit, yra ta, kad ji vos tepradeda suprasti Kristaus mokslą ir ne- 
atsargiai vykdė tik vieną jo dalį, nesurišdama su kitomis dali- 
mis. Krikščionybė tik visuma būdama tekuria ir tegelbsti; vie- 
na dalis, atskirta nuo visumos, turi perskelti sielą ir visuomenę 
ir žmonių dalykus supainioti labiau, negu aršiausias paklydi- 
mas. Taip yra su žmogaus teisėmis, jei jas atskirsime nuo Die- 
vo teisių ant žmogaus, taip yra su kiekviena grynai pasauliška 
meile, kuri kad ir numato ir nujaučia visus materiališkus artimo 
norus ir gyvenimo sąlygas, bet nėra nušviesta tikėjimo į antže- 
mišką sielos paskyrimą. "Tokia meilė neišvengiamai sumink- 
štins tarnautojų žiaurumą sau patiems ir sugriaus jų pareigos 
jausmą. Tik tikėdami į kito pasaulio teises, mes teįsigyjame 
reikalingo tvirtumo ir patvarumo suvaldyti nesutvarkytiems ar- 
timo palinkimams ir lygiai nesutvarkytiems savo pačių žlibos 
geraširdystės antpuoliams. Dėlto tikra pagarba ir griežtas 
paklusnumas tėra rodomos tai meilei, kuri kyla iš kilnios gyve- 
nimo pažiūros visumos ir neklystamai turi prieš akis aukščiau- 
siąjį sielos tikslą. Tik tas traukia nesulaikomai aukštyn, kas tik- 
rai ateina iš aukšto. O grynai pasauliškas gailestingumas labai 
dažnai eina iš silpno nuolaidumo tavo paties norams, todėl ir 
aplink save teskleidžia vien silpnumą. Kas dėl tokio pasauliško 
gerumo lengvina savo tarnautojams eiti pareigas, tas niekuomet 
nesusHauks nuoširdaus dėkingumo, nes žmogus, kurs smunka 
Žemyn dėlto, kad nebaudžiamas galėjo sau pataikauti, teisingai 

ieškos to savo nusmukimo priežasties visados tame, kame buvo 
silpnas, sąmoningai ar nesąmoningai pyks ant jo. 

Apskritai, labai klysta tie, kurie mano, kad gerumas ir lėtu- 
mas sudaro visos krikščioniškos sielos turinį. Ne, krikščionybė 
yra pirmų pirmiausia tikėjimas į pasaulio Apgalėtoją Golgoto- 
je, ji yra kūno prisikėlimas, išsigelbėjimas iš pasaulio vergijos, 
valios visiškas atsivertimas ir atgimimas — ir tik ant šito pa- 
grindo teužauga ta aukštesnioji meilės ir lėtumo rūšis, kuri tik- 
rai pajėgia gelbėti ir auklėti. Ne minkštas nusileidimas žmo- 
gaus prigimčiai, bet sekimas malonės, kuri nuo Kryžiaus traukia 
žmogų aukštyn prie jo amžinosios laimės. 


4. DARBININKŲ SUSIRINKIMAS. 


Viename dideliame mieste kilo piliečių karas. Po žiaurios 
kovos laimėjo kariuomenė. "Ten tūkstantis su viršum darbinin- 
kų gulėjo negyvi gatvėse, daugelį nušovė paskiau karo teismo 
nutarimu; našlės ir našlaičiai liejo ašaras. Nuo to laiko buvo, 
pažiūrėti, visai ramu, rodės, kad numirėliai buvo užmiršti, žil- 
vičiai ir alyvos žydėjo kapinėse, rodės, kad vėl grįžta geri tai- 
kaus bendradarbiavimo laikai. Kai lapkričio mėn. pirmą kar- 
tą prisnigo, buvo sušauktas darbininkų susirinkimas, kuriame 
kalbėta apie luomų kovas. Vienas kurpius kalbėjo už luomų 
susitaikinimą. Kas trokšta pasaulio taikos, tas turįs norėti tai- 
kos ir luomų tarpe. Be to, luomų ant vienas kito amžinas pyki- 
mas ir pūtimasis, neapykanta ir ginklavimasis esą labai ne- 
praktiški dalykai ir galų gale kenkią labiau liaudžiai, negu bur- 
žuazijai. 

Pabaigus kalbėti šiam kalbėtojui, pakilo aistringu veidu 
jaunikaitis ir sušuko drebančiu balsu klausančiųjų galvų jū- 
rai: „Draugai, juk tai, ką mes ką tik girdėjome, yra baisiausias 
ištižimas. Tai nėra nė krikščionybė, nes juk krikščionybė yra 
meilė, tvirtesnė už mirtį ir kapą, o kalbėtojas jokios meilės mūsų 
nugalabytiesiems broliams ir seserims neturi, jis taip greit 
smerkia juos, kaip tie budeliai, kurie juos nužudė. Draugai, 
kas yra matęs, kaip tuomet buvo žudoma žmonėms pabaidyti, 
tas žinosužtektinai visiems laikams; tuomet mes matėme, kiek 
yra vertinamas mūsų gyvenimas, tuomet niekam nerūpėjo ver- 

kiančios moters ir vaikai. Draugai, kas visa tai yra išgyvenęs 
ir turi bent vieną kibirkštėlę meilės žmonėms, tas turi neapkęsti 
ir pasižadėti keršyti tol, kol širdis plaks jo kūne. Kas iš mūsų 
tarpo galėtų užmiršti, ką yra matęs nuo pat mažų dienų, kaip 
mūsų tėvai susirietė ir pagelto bedirbdami prakeiktoje katorgo- 
je, ir niekas nesirūpino nė jų sveikata, nė atostogomis, niekas “ 
neklausė, ar jų gyvenimas yra žmoniškas — ne, išspaudė tave ir 
metė šalin. Draugai, būčiau niekšas ir apgavikas, jei norėčiau 
susitaikinti su ta sužvėrėjusia gauja. Ne, mano neapykanta, 
mano karšta neapykanta yra tai mano karšta meilė mano bro- 
liams, mano neapykanta yra mano meilė teisybei, mano neapykan- 
ta yra mano ištikimybė mano nuengtiems tėvams, mano neapy- 
kanta — esu aš pats, aš, atstumtasis, užmirštasis, išnaudotasis, 
iš kurio pavogė jaunystę ir laimę! Draugai, varykit po vel- 
niais taikos pamokslininką, kuris užuot kalbėjęs apie kerštą, 
kalba apie taiką, kuris apgaudinėja pats save, liaudį, žmoniją!“ 

Begalinis, ištisą minutę užtrukęs pritarimas sekė šiuos žo- 
džius. Tuo tarpu du už stalo sėdėdami kalbėjosi apie abidvi 
kalbas. Jaunesnysis tarė: „Gerai, kad bent iš vienos pusės nors 
kartą buvo kalbama krikščionišku atžvilgiu“. 

— Apie katrą kalbėtoją tamsta sakai? — paklausė vyres- 
nysis. 

— Na, žinoma, apie kurpių. 

— Tamsta klysti — atsakė vyresnysis — kaip tik neapykan- 
tos giesmėje glūdėjo daug daugiau pasislėpusios krikščiony- 
bės, negu taikos žodžiuose. Kurpius yra grynas susitaikini- 
mo materialistas. Jo pasiuntinybė neina nei iš gilumos, nei iš 
aukštumos. Daryti taiką tik tas teturi teisės, kas supranta nea- 
pykantą lig pat jos giliausių gelmių, bet kartu jaučia, kad žmo- 
nių baisėjimasis vienas kitu negali būti paskutinis šio gyvenimo 
žodis. ' O kurpius kalba apie taiką, nepažinęs galingųjų karo 
teisių. Jis visai nemato nei baisių gyvenimo priešingumų, nei 
begalinio skirtumo tarp gero ir blogo, tarp kilnumo ir papras- 
tumo, jis nežino geltono pasiutimo, kurs paima žmogų, matant 
laimėjančią šaltą neteisybę, nežino ir žmonių atsiskyrimo visos 
graudžios tikrenybės ir viso reikalingumo, jis nori įvykdyti 
patogų vienybę taip, kaip kad savo batų abi pusi siūva prie pado. 
Bet toks šikšninis susitaikinimas neturi jokios vertės. Sakau 

tamstai — kieno siela nėra gailestingai nusileidusi į visą iš- 
naudojimo pragarą, kas nėra matęs pasibaisėdamas, ką reiškia 
tiems tenai aukštai stovintiems darbininkų gyvenimas, kas ne- 
žino išlepintos ponijos bedieviškos puikybės ir širdies šaltumo, 
tes tegul nieko nekalba apie susitaikinimą. Tiktai iš ugnies te- 
kyla Kristaus taika, o ne iš drungnumo. „Aš esu atėjęs sukurti 
ugnies žemėje ir nurodžiau, kad ji jau degtų!“ Katras gi tų 
kalbėtojų bus arčiau stovįs ugnies? 

Jiemdviem taip besikalbant, suskambėjo varpelis ir nau- 
jas kalbėtojas su darbininko bliūze įlipo į estradą. Niekas dar 
nebuvo jo girdėjęs jokiame susirinkime. Tvirtu balsu ir valdy- 
damas savo jausmus jis pradėjo: „Draugas, kuris kalbėjo prieš 
mane, pasakė tai, ką jaučia mano siela — taip kalbėjo mano tė- 
vas, taip kalbėjo mano bočius, taip nuo senų senovės keikia pro- 
letariatas savo prakeiktą darbą. Taip, mūsų gyvenimas tiems 
tenai aukštai tėra vertas tiek, kiek tos anglys, kuriomis jie kū- 
rena savo pečius. Kas tai žinodamas taip paprastai kalba apie 
susitaikinimą, tas iš tikro yra akmuo, o ne krikščionis. Bet 
vieną klausimą užduosiu aš jums, draugai ir draugės, naujo- 
viškos darbo sistemos, sielų žudytojos, kankiniai. Kai čia be- 
veik nekvėpuodamas klausiau kaip jaunasis kalbėtojas vaizdavo 
tikrą padėjimą, visa mano esmė pagaliau laukte laukė, ar jis 
padarys tą didžiausią išvadą iš viso to, ką jis rodė jums ugnin- 
gais vaizdais. Veltui laukiau išvados, prie kurios juk viskas 
stūmė, kurią šaukė viskas, kas buvo jo sakoma. Ir mano širdis 
šaukė jos, — aš žinau tai, jei jūs nežinote. Kokia yra toji iš- 
vada, kokį milžinišką brūkšnį jis užmiršo nubrėžti, kokios su- 
mos jis nesumetė? Jis pasiliko įstrigęs savo neapykantos gies- 
mėje, savyje pačiame, jis neužtenkamai neapkentė, jis neapken- 
tė blogo tiktai priešo pusėje, bet ne blogo mumyse, manyje, pa- 
čiame savyje, jis neištarė išganymo žodžio, kurs juk turėjo 
ateiti, kaip lytus po griaustinio. Jis nepasakė, kad proletaras 
nieku gyvu negali mėgdžioti nei toliau skleisti to, kas yra atsi- 
tikę jam pačiam. Ne, jis turi elgtis griežtai priešingai, negu kad 
su juo elgiasi viešpataujantieji luomai. Jis turi neapkęsti sa- 
vimylos ir smurto, luomo dvasios ir partijos dvasios taip giliai, 
kad jis Yų nė leiste neįsileistų į savo sielą; garbingą naujosios 
dvasios pavyzdį jis turi duoti visu savo darbu ir visomis kalbo- 

mis — šeimynoje, profesijoje, organizacijoje. Tik tas tegali iš- 
gelbėti pasaulį. Kieno kūnas ir siela taip plūsta kraujais iš tūks- 
tančio žaizdų, padarytų jam žmonių žiaurumo ir smurto, tas iš 
tikro negali toliau varyti ir amžinai laikyti to, ką jis pažino 
esant pasaulio prakeikimu. Ne, mes, nežmoniškumo ir bemintiš- 
kumo aukos, mes turime būti žmoniškumo ir visuotinio nusigink- 
lavimo nešėjai, mes turime nuginkluoti ir savo žodžius ir pro- 
gramas. Tik tuo būdu atkeršysime už savo numirėlius, tik tuo 
būdu beprasmiškas mūsų tėvų ir protėvių vargas įgys dar žmoniš- 
kos prasmės, tik tuo būdu galėsime savo vaikams sukurti geresnę 
ateitį, geresnį gyvenimą už tą, kuris bvvo “kirtas mums patiems. 
Kas tai, ką aš sakau, supras visa savo siela ir kas neapkenčia blo- 
go pasaulyje taip stipriai, kad dėl jokių tikslų ir jokiose aplin- 
kybėse nebenori turėti su juo nieko bendro, tas vieną dieną visai 
naujai supras Evangeliją. Ūmai jis suvoks, kad tik Kristuje kova. 
su blogu yra lig galo išmąstyta, lig galo išnorėta, lig galo įvyk- 
dyta, ir dėlto tik iš pasaulio Išganytojo tegali ateiti tikroji pa- 
saulio revoliucija ir, tik Juo pasirėmus, naujieji dalykai tegali 
apgalėti senuosius. Mes visi esame sunkiai prislėgti to, kas 
buvo užvakar, užkrėsti to, kas buvo vakar, erzinami to, kas yra 
šiandien — blogas praeities pavyzdys kreipia mūsų elgimąsi ir 
diktuoja mūsų žodžius. Jis vienas yra amžinai nauja žmonijos 
diena, tik Jo pavyzdys išvaduoja mus iš to, kas buvo ir kas yra, 
todėl tik Jis vienas yra visų apsunkintųjų ir pavargusiųjų gyvas 
išganytojas, tik Jis vienas giliausiai ir teisingiausiai pareiškia: 
jų protestą prieš esamą padėjimą, tik Jis vienas yra vienintelis 
patikimas vadovas į geresnį pasaulį! 


5. MEILĖS GALIA. 


Vieną sekmadienį radikalių darbininkų būrys susirinko vie- 
name restorane pasikalbėti apie savo padėjimą. Vienos kasyklų 
darbininkų draugijos narys barė už nesilankymą į draugijos su- 
sirinkimus. Reikią proletarų moteris stipriau revoliucijonizuoti, 
kad žmonos, užuot laikiusios savo vyrus šeimynoje, eitų kartu 
su jais. Čia vienas jaunas darbininkas tarė kalbėtojui: „Jūs ne- 
matotė, kad to nėjimo į susirinkimus yra gera priežastis. Žmo- 
nės nebetiki jūsų menkomis priemonėmis.  Viešpataująs luomas 

ekonomiškai juk visados turi viršų ant jūsų, jis moka nulaužti 
galūnę kiekvienam jūsų laimėjimui; meta jums kelius kąsnius, 
kad nenustotumėt tikėję savo silpnomis organizacijomis, bet šiaip 
jau jūsų padėjimo pati esmė amžinai yra tokia pat. Viešpatau- 
jantieji luomai niekuomet laisvu noru neišsižadės savo privilegi- 
jų, kapitalizmas nenupiaus šakos; ant kurios jis pats tupi; jei 
proletariatas neįves savo diktatūros revoliucijos keliu, tai jis gali 
lig paskutiniojo teismo dienos laukti ekspropriatorių ekspro- 
priacijos“. 

Kitame stalo gale sėdėjo su rūsčiu veidu kokių keturių de- 
šimtų metų darbininkas, neseniai išleistas iš kalėjimo, kuriame 
jis išbuvo trejus metus už sunkų sumušimą. Paskutinysis kalbė- 
tojas dažnai žiūrėjo į jį kalbėdamas, tartum laukdamas iš ten ais- 
tringiausio pritarimo. Bet tasai sušuko iš vietos: „Tat jūs vis 
dar tebesukat tą pačią savo šeinekatarinką. Ar jums dar nenu- 
sibodo bejėgės formulos? Tikrai stebėtis reikia, kaip jūs galite 
ištverti kartodami iš metų į metus tą patį beviltį katekizmą apie 
kapitalizmą ir proletariatą. Iš tikro, kalėjimas mane išgelbėjo, 
kitaip visa tai jau seniai būtų mane iš proto išvarę. Mūsų tėvai 
buvo įdėję į tas kietas ir šaltas sąvokas visą savo gyvąjį ilgesį, 
kuriuo jie troško, kad didysis darbo klausimas būtų žmoniškai 
sutvarkytas, todėl mums taip sunku pastebėti, koks baisiai ne- 
gyvas ir marus yra tikrenybėje visas tas Karolio Markso mokslas. 
Jūs skundžiatės, kad mes nėmaž neiname pirmyn. Ar norit kad 
aš pasakyčiau jums tikrą priežastį? Mes turime litaniją, kuri 
mums išsuka iš kūno gyvąją sielą, kuri zirzia mūsų galvoje, kaip 
šikšninis diržas fabrike, kuri žudo kiekvieną mūsų gyvą mintį, 
kuri įkala į mūsų galvas siaurą fabriko išmintį, ir toji fabriko 
išmintis yra aršiausias proletariato priešas, dar aršesnis už kapi- 
talizmą, nes toji fabriko išmintis, tas monotoniškas mašiniško 
mąstymo mechanizmas kliudo mums aprėpti protu gyvą gyvenimą 
ir visas jo gyvąsias jėgas ir sunaudoti jas sau. Ta nelemtoji lita- 
nija laiko mus sukabintus savo sausomis formulomis, paraližuo- 
dama mūsų geriausiąją vidaus jėgą. Ir tuo būdu yra taip, kad 
mes, veiklieji milijonai, vis dar gauname stovėti šaly bejėgiai, 
negalėdami daryti pasaulio istorijos. Ir jei koks atsitikimas 
duotų mums galios, tai mūsų diktatūra pagamintų ne pasaulio 
4storiją, bet tik fabriko istoriją, visas gyvenimas būtų valdomas 

zirziančių odos diržų, ir vieną dieną visi nugalėtieji sukilę su- 
daužytų į tūkstančius skeveldrų visą trobesį!“ 

„Oo, — sušuko jaunasis kalbėtojas — mat, koks renegatas! 
Bene paklupdė tave kalėjimo kapelionas? Puiku, sveikinu! Tik 
bėda, kad tau, rodos, fabriko išminties vieton įdėjo fabrikantų iš- 
mintį!“ Kai kurie nusijuokė, bet dauguma jautėsi stipriai pa- 
liesta tokiu neįprastų puolimu ant tradicinio mokslo ir kalbėtojo: 
rimtumo. O tasai sušuko savo priešui: „Ramiai, ramiai, karšta- 
galvi! Palauk, ir tu dar pasveiksi! Kad jau palietei mano ka- 
lėjimą, tai papasakosiu jums atvirai vieną atsitikimėlį iš to gy- 
venimo. 

Galite įsivaizduoti, kaip man buvo atėjus į kalėjimą, į tą. 
urvą. Kelias dienas sėdėjau tylėdamas ant savo gulimosios len-- 
tynos, nemąstydamas apie nieką, tik siusdamas ir pykdamas ant 
viso pasaulio. Bet paskui tariau sau: jei vis taip nesiliausiu 
sukinėjęsis apie tuos pačius vaizdus, tai išeisiu iš proto. Turi 
mąstyti apie ką nors, kas tave nuramintų ir išvaduotų iš tavęs 
pačio. Bet veltui ieškojau. Skersai ir išilgai nieko negalėjau 
rasti. Tuomet pirmą kartą pastebėjau kaip baisiai ištuštino mū- 
sų sielą visa socialistiška agitacija. Nieko, nič nieko ten nebuvo, 
kas būtų galėję mane paguosti. Vien tik gaižūs, kartūs jausmai, 
neapykanta, mintys apie smurtą ir apie priešinimąsi smurtui ir 
nieko, kas nuramintų širdį. Tuomet tepamačiau, kaip tas visas. 
susierzinimas ėstė ėda Žmogų, žmogaus sielą, įvaro jai ligą, ir 
kaip nepaprastai svarbu yra mums patiems, kokius jausmus ugdo- 
me savyje. Jums bepigu juoktis, jūs galite gerti, šokti, kortomis. 
lošti arba dar kitaip svaigintis, kai jums tuščia daros širdyje, jums 
dar niekuomet neteko tikrai patirti, kaip nualinta yra mūsų siela. 
Tam reikia patupėti kalėjime, kitaip niekas nenori tikėti“. 

„Tu perdaug mažai vertini socialistiškos agitacijos nuopel- 
nus“ — tarė kalbėtojui vienas vyresnis, senesnis darbininkas — 
„juk ji pažadino minias iš bukumo, išmokė aukotis ir tvarkingai 
kilti aukštyn“. 

„Tai tiesa — atsakė anasis — bet aš kalbėsiu apie tai, ko ta 
agitacija neįstengė padaryti ir kuo nesirūpino. Ir aš ne kartą 
esu atidavęs mūsų kasoms pusę savo savaitės uždarbio. Bet 
juk vis tai buvo aukos tik mūsų pačių luomui ir jo bendrai ko- 
vai, aš tetarnavau vien savo reikalui. Ar čia galima kalbėti apie 

tikrą saunorystės apgalėjimą? Aš nenoriu augaudinėti pats 
savęs! Iš neapykantos aš aukojau, ne iš meilės, ir todėl mano da- 
lis nesuteikė giliausios palaimos nei man, nei kitiems. Bet to- 
kiais pusiautinumais žmogus negali gyventi. Jis yra gimęs kaž- 
kam geresniam. Neapykanta žudo sielą. Ji nori mylėti ir tik 
mylėdama tepadaro didžiausių darbų — taip pat meilės reikia ir 
naujai tvarkai žemėje įvesti. Ar mūsų agitacija kuomet nors 
reikalavo būsimos, geresnės visuomenės vardu, kad bent savo 
tarpe būtumėm geresni, kad išrautumėm savo blogąsias aistras 
ir rodytumėm tikrą charakterį asmeniškam gyvenime? Nieko 
to nėra, kiek akis užmato! Galiu jums pasakyti, kad ten už ge- 
ležinių grotų sėdėdamas, tikrai išsigandęs pajutau, kad net ir 
mūsų būsimosios žmonijos broliškumo idealas negalėjo manęs 
paguosti, nes kai žmogus esi visai pats vienas, tai nebesiryžti me- 
luoti pats sau, tuomet regi viska taip, kaip yra tikrai — savyje ir 
aplink save. Todėl aiškiai pamatė mano akys, kad iš tos sauno- 
riškos ir neapykantos pilnos būklės, kurią dabar žmonės yra su- 
sikūrę, niekados negali išaugti brolystės karalystė. Kuo labiau 
vėrėsi visa toji tuštuma mano sieloje ir kuo labiau ėdė mane nea- 
pykanta, tuo labiau buvau nusiminęs ir tik laukiau, kada reiks 
eiti į pamišėlių namus. Nes jau ėmė mane noras trakti, balsin- 
gai juoktis ir baisiai vaipytis. Ir atsitiko, kad vieną sekmadienio 
popietį iš vienos artimos sekmadienio mokyklos atskrido pas ma- 
ne vaikų dainavimas, kurs taip giliai sujaudino mano širdį, kad 
ėmiau balsiai verkti. Vis girdėjau žodžius: „Aš lenkiuos prieš 
meilės galią“. Užlipęs ant savo stalo, prispaudžiau galvą prie 
lango geležinių štangų tartum norėdamas išsilaužti iš savo ka- 
meros. Ir tikrai pabėgau, bet ne iš kameros, tik iš neapykantos 
kalėjimo, kuriame kamavaus tiek metų. Ūmai pasibaisėdamas 
pajutau, kur mus nuvedė nelemta luomų kova. Ji maitino mus. 
tokia daugybe neapykantos ir piktosios pajuokos, tokiu nepa- 
sitikėjimu ir neigimu, jog užmiršome, kad žmogus yra sutver- 
tas mylėti, ir kad miršta siela, jei visas gyvenimo tikslas yra vien 
tik žiaurus ginčas dėl savo teisių. 

Draugai, tikėkit manim, joks Stūdleris nėra mane paklup- 
dęs, tai pasidarė dėl mano paties baisaus skurdo; be tos gelbstin- 
čiosios giesmės būčiau žuvęs dėl savo sielos tuštumo/ Bet nuo 
tos valandos pranyko visos mintys graužėjos; pradėjau, bent min- 

tyse, pamažu taikintis su visais žmonėmis, su kuriais buvau su- 
sipykęs ir susivaidijęs begyvendamas. Paskui ėmiau vaizduotis 
ir ateityje visai naujus santykius, galvoti visai naujus žodžius, 
ieškoti visai naujų sprendimų. Ir taip vieną sielą po kitos į sa- 
vo naująją taiką betraukiant ir visoms tamsiosioms galioms nuo 
manęs betolstant, man rados aišku: tik tas tėra organizacija, tik 
tas yra socializmo pagrindas. Jei nėra tokio sielų susivienijimo, 
kiekviena visuomenės tvarka tėra melas ir vylius ir bus rytoj su- 
griauta tų pačių piktųjų dvasių, kurių šiandien buvo šauktasi“. 
Čia įsikišo vienas senelis darbininkas tardamas: „Drauge, kaip 
gi tu su tokiomis meilės teorijomis kovosi už savo luomo teises 
ir kaip jas iškovosi? Juk mes gyvename purvinoje žemėje ir 
turime kariauti su žiauriais priešais?“ „Labai klysti, — atsakė 
anasis — manydamas, kad norėdami šiame purviname pasaulyje 
ginti savo teises, turime patys susipurvinti ir purvini pasilikti. 
Ne, darbas tik tuomet tegalės apsaugoti savo teises, kuomet pa- 
dės įsiviešpatauti visai kitokiam dėsniui, negu grynai gyvuliš- 
kos kovos žmogaus su žmogumi dėsnis. Todėl visai, visai klysta 
tie, kurie nori mūsų kovos būdą taikinti prie priešo pavyzdžio. 
O dėl savęs pačio turiu tau pasakyti: visą savo gyvenimą gavau 
imtis pavyzdį iš kitų, — dabar noriu laisvės savo gyvajai sielai, 
neapykanta ir koliojimas atsibodo man labiau už kiekvieną kitą 
mūsų proletariško būvio vargą, dabar aš taikinsiuos prie Dievo, 
ne prie žmonių. Taip, juokitės; nuo to laiko, kai juodą valandą 
buvo man dovanota vaikų giesmė, žinau, kad yra meilės Dievas, 
Kuriam esu sutvertas, lygiai kaip ir jūs Jam esate sutverti, o ne 
fabriko savininkui, ne luomų kovai, ne dar kam kitam. Taip, 
iš tikro, aš meldžiaus meilės galiai ir žinau nuo tos palaiminto- 
sios valandos, žinau tvirtai: mes niekuomet neišvaduosime darbo, 
niekuomet neatnaujinsime pasaulio, jei tikėsim organizuotos sa- 
vimylos galia, o ne meilės galia. Kol mes patys tebešaukiamės 
piktosios dvasios, tol neapgalėsim smurto pasaulyje. Ir tikėkit 
manim — darbininkas yra toks vargšas, toks neramus ir toks be- 
jėgis ne tik dėlto, kad kiti blogai elgiasi su juo, bet dėlto, kad jis 
pats taip baisiai apleidžia save, norėdamas gyventi su badaujan- 
čia siela ir imdamas nuo savo vadų akmenis duonos vietoje. 
„Bai tu, matyti, pereisi prie krikščionių“ — pasakė kitas dar- 
bininkas. „Ne — atsakė užkalbintasis — aš būsiu su jumis, kol 

mane nevarysite. Bet tarnausiu jums tik meile, ne neapykanta 
ir smurtu. Jūsų naudai aš lygiai taip pat paaukosiu savo Žžemes- 
nįjį žmogų, kaip pirmiau kad aukojau savo geresnįjį žmogų. Nė 
vieno kieto nė skriaudžiamo žodžio nebeištars daugiau mano lū- 
pos, pačiame savyje pradėsiu gyventi su geresniąją draugija. 
Tai štai kaip vystosi socializmas iš utopijos į meilę!“ 

„Taip, patiktų toms kietoms širdims anoje pusėje — tarė vėl 
jaunasis darbininkas — jei mes dabar ateitumėm ne su darbinin- 
kų brutalia galia, bet su meilės galia! Tikrai, su savo meile duri 
tu mūsų kietai kovai tiesiai į nugarą“. 

„Nemanykit, draugai, atsakė užpultasis, — kad jums bus la- 
bai lengva su manim apsidirbti. Aš ateinu iš pragaro ir išmokau 
ten šio to, kas jums bus ne pro šalį įsidėti į širdį. Aš nėmaž nėsu 
jūsų darbininkų bataljono priešas. Priešingai, manau, kad jūsų 
„organizacijos turi būti daug didesnės ir stipresnės, jei jūs tik- 
rai norite ką nors pasiekti. Bet tam jūs turit ir mylėti visai ki- 
toniškai kits kitą, negu kad moko mūsų knygos. Jūs esate rei- 
kalingi keturių meilės knygų, kurios yra vadinamos evangelijo- 
jomis. Ten viešpatauja neaprėžta meilės diktatūra, ten kova su 
savimyla yra rimtas dalykas, ten yra tveriamas tikras brolis, ku- 
rio visi esame reikalingi, ten yra kuriama tobula visuomenė, ten 
tikrai žmogaus teisės yra išugdytos lig galo, taip pat ir nusidėjė- 
lio teisės, ten yra tikrai šventi profesinių sąjungų, vartotojų bend- 
rovių, pramonininkų tarybų raštai. Be šitų raštų mes neišmesim 
dinamito iš savo sielų ir žodis „socialus“ bus visuomet pajuoka ir 
sulaužytas pažadėjimas. Be evangelijos skelbiamosios priešų 
meilės ir meilė saviesiems nėra patvari, nes ir savieji gali šen ar 
ten, šiandieną ar rytoj ūmai tapti mūsų priešais. Jie gali pastoti 
kelią mūsų reikalams ar mūsų aistroms, priešintis mūsų bran- 
giausiems įsitikinimams, įžeisti mūsų ambiciją. Tas, kas nėra 
įvestas į didesniąją meilę, nėra jos išmokęs, tas yra blogas drau- 
gas šeimynoje, organizacijoje, politiškame veikime“. 

„Iš to, ką sakote — tarė vėl prieštarautojas — aš vis dar ne- 
matau, ką darysime su ta meilės galia, susidūrę su nesuminkšti- 
namu savininkų luomo atkaklumu. Ar turime mesti ginklus, kad 
jų godumui ir valdžios troškimui būtų pašalintos iš kelio visos 
kliūtys?“ 


188 


Antrasis atsakė: „Kad noriu jus pastiprinti, o ne nusilpninti, 
jau esu įrodęs sakydamas, jus esant reikalingus didesniosios mei- 
lės, kad galėtumėt padaryti savo organizaciją tikrai gerbtina so- 
cialinio išlyginimo tarpininke. Argi man reikia priminti, koks 
mažas darbininkų nuošimtis tėra susiorganizavęs ir kiek retų. 
svečių yra ir tarpe tų, kurie šiandien eina kartu? Jūsų jėgos sto- 
tis yra per silpna tokiam dideliam darbui, štai kur yra nepasise- 
kimo priežastis. Kristus sako: „Kas nerenka su manim, tas bars- 
to“. Ir mes turime rinkti su Juo, kitaip nieko nelaimėsim, tik 
suskilsim ir žūsim. Kristus yra didžiausia renkamoji galia, Jis 
mato jėgas, kurios iš paviršiaus žiūrint, atrodo renkančios, 
bet savo giliausia esme veikia barstomai. Jis vienas teorgani- 
zuoja vidujinį žmogų, Jis vienas teapgali blaškančius į visas pu- 
ses geidulius. O dėl antrojo luomo — tai neužmirškit, kaip svar- 
bu jums kiekviename ginče laimėti viešąją nuomonę, ir kaip jūs 
stengiatės savo reikalus taip parodyti, kad visi geresnieji ele- 
mentai būtų patraukti į jūsų pusę. Tai kaip tik ir yra meilės 
galia, kurią jūs dar per mažai esate pažinę ir per mažai taikinate 
— kad ji ne tik neima iš jūsų ginklų, bet priešingai, ji viena te- 
duoda jums į rankas tikrai sekmingus ginklus. Jums su ja susi- 
jungus, jūsų kalba įgytų nenugalimos galios ant sąžinės: ji susilp- 
nintų net didžiausius užsispyrėlius ir įneštų visai naujos ugnies. 
ir teisumo į visus jūsų siekimus. Norėčiau pasakyti: pradėkit 
bent nuo paprasto teisingumo. Bet negalime būti teisingi, kol 
meilė neišraus mūsų iš mūsų pačių ir neatvers akių svetimoms 
teisėms ir svetimoms aplinkybėms pamatyti. Užuot patiems ken- 
tėjus ir stingus, mus turi apimti aistringas troškimas išgelbėti 
priešą iš jo sukietėjimo, išvaduoti jo supančiotą geresnį gyveni- 
mą. Turime noromis pripažinti tą teisybės ir išminties saiką, 
kurs yra ir priešų pusėje, turime pažinti tą netiesos ir neiš- 
minties saiką, kurs išeina aikštėn mūsų pasielgimuose. Kas kal- 
ba iš tikros sielos ir taip viską pažinęs, tas bus klausomas, tikė- 
kit manim, ir tas kaip tik ir yra tuo, ką aš vadinu meilės jėga. 
Tik tai tegali priešintis savimylos galiai, ir tik tai tegali išva- 
ryti velnią iš mūsų pačių ir iš kitų!“ 

„Ką tu kalbi ir ko reikalauji — atsakė nenuilstąs priešas — 
atrodoxkažkaip kiniškai. Aš negaliu tavęs suprasti“. 

„Visai tikiu —tarė išvaduotasis. Ką aš pasakiau, tai nėra 
suprantama tam, kas stovi tiktai žemėje, kur tau krinta akmens 
pro langus ir kur tu pats svaidai akmenimis pro svetimus langus. 
Kol mūsų mąstymas tebėra įsikibęs į žemę ir į akmenų svaidymą, 
tol mes nesuprasime, kad dėl to skambančių rūčių skambėjimo 
negali būti jokios pažangos. Juk tat yra kiekvienos būtybės pir- 
mykštis judesys — mesti atgal, jei buvo mesta ant jo, ir mušti at- 
gal, jei jis pats buvo mušamas. Visas mūsų mąstymas apie žmo- 
nių klausimą tebėra dar valdomas mušimo ir svaidymo. Bet juk 
mes priklausome ne tik žemei, mes esame ir geresniojo pasaulio 
piliečiai ir tiek teišsprendžiame žemiškus klausimus, kiek atsime- 
name anąją pilietybę ir ja remdamies kalbame ir elgiamės. Šian- 
dien žmonės dar taip yra pagauti lakstančių akmenų ūžimo ir jų 
mokslas apie žmonių klausimą dar taip stipriai yra įstrigęs į ak- 
mens laikotarpį, kad kiekvieną geresniąją pažiūrą jie laiko 
kvailyste. Bet palaukit, taip jums karštakošiškai besiblaškant, 
užeis tas pats ant jūsų, kaip užėjo ant manęs. Taip žmogus ne- 
gali gyventi. Tai perdaug skurdu, niekuomet negali būti, kad 
tie akmens mus išgelbėtų. Ne, mums bus parodytas visai kito- 
niškas svaidymasis, svaidymasis gerais žodžiais ir išganingais 
pavyzdžiais. Ir kuo tamsyn eis žemė akmenimis belyjant, tuo la- 
biau versis dangus; išalkusi siela vėl sužinos, kad iš tikrųjų yra 
Dievas, kuriam turime gyventi, kad nemirtume gyvi, traukdami 
su savim į mirtį viską, ką žmonių kultūra yra pastačiusi ir su- 
kūrusi“. 

„Kas yra Dievas? — paklausė vienas darbininkas. — Kaip 
galiu Jį tikėti? Taip pat galėčiau tikėti vakarinę žvaigždę, kad 
ji padės man ir dėl tos žvaigždės galėčiau mylėti savo artimą!“ 

„Suprantu tave labai gerai — atsakė anasis — tik tas yra 
patyręs, kaip jis, varge ir purve būdamas, yra Dievo matomas ir 
mylimas, tik tas težino, kodėl jis yra stumiamas mylėti net savo 
priešą, nepaisant nė jo nuodėmių, nė biaurumo. "Tikra žmonių 
meilė yra dėkojimas Dievui, yra tolymesnis ėjimas prie Dievo 
meilės, kuri padėjo mums patiems. Bet tegul niekas nemano, 
kad jis nėra Dievo ieškomas nei mylimas ir dėlto neturi už ką 
mylėti. Ne, kiekvienas mūsų yra ieškomas laimėje ir nelaimėje, 
kaltybėje ir nekaltybėje, neapykantoje ir meilėje. Bet mūsų 
protas yra kurčias, ir mūsų valia yra nusikreipusi, dėlto taip il- 

gai to nejaučiame, o daugelis nejaučia niekados. Bet atėjo lai- 
kai, kada sielos alkis taip padidės, jog uždarytas protas vėl atsi- 
darys ir žmonės aiškiai supras, kame yra gyvenimo duona ir ka- 
me tėra tik akmens!“ 

Valandėlę visi tylėjo. Paskui senas kasyklų darbininkas mos- 
telėjo ranka ir tarė drebančiu balsu: „Kartą buvo mane užgriu- 
vusi kasykla, bet paskui likau atkastas. Taip pat buvo man 
šiandieną išgirdus tas kalbas. Kitą kartą giedojome vieną vai- 
kų giesmelę, jau senai užverstą manyje. Ten sakoma: „Jis tavo 
šviesa, siela, neužmiršk Jos, garbink Jį per amžius Amen“. Ir 
lėtai pasakojo jis: „Jis tavo šviesa, siela — neužmiršk Jos“. Taip, 
tiesa, siela prarado savo šviesą, mes gyvename naktyje ir dėlto 
neiname pirmyn nei mes, nei kiti. Be šviesos negalima nieko 
daryti, mums reikia sielos šviesos, sielos duonos, gyvenimo van- 
dens. Draugai, mūsų siela per daug atsimena Dievo apleistuo- 
sius ponus ir per mažai atsimena Viešpatį Dievą. Iš tikrųjų, su 
mūsų siela buvo elgiamasi labai nelemtai, toks gyvenimas nėra 
žmoniškas. Ne, ne, yra Dievas ir tik Jį aiškiai supratę, tesupra- 
sime visa kita, tiktai su Juo susidraugavę teįstengsime sukurti 
čia žemėje tobulą draugiją“. 


6. PERSKILĘS MEDIS. 

Seniai jau vienos didelės šalies „susipratęs“ proletariatas 
buvo persiskyręs į dvi dalis, kurios žiauriai ir piktai kovojo vie- 
na su kita. Paskutiniais laikais nuo radikaliosios dalies atsisky- 
rė vėl viena atkakli grupė. Likusieji radikalai per savo kongresą 
vėl suskilo. Netrukus po to dalis tų atskilusių radikalų susirin- 
ko viename miestelyje. Ten jaunesnieji ir žemesnieji nariai vėl 
ėmė smarkiai ginčytis dėl tolimesnės taktikos. Jaunesnieji pa- 
vadino senesniuosius išdavikais, o senesnieji sakė jaunesniuosius 
esant bepročius ir kvailius. Vienas atkakliausių kalbėtojų įpykęs 
išėjo pusiaunaktį iš susirinkimo sakydamas, kad su tokiais atža- 
gareiviais jis nebenorįs nė už vieno stalo sėdėti. Atėjęs namo, 
jis rado tėvą ir žmoną beskaitant laikraščius. Jie pradėjo kal- 
bėtis apie vis augantį norą vėl atsiskirti, ir tėvas tarė, kad ne- 
trukus prieis prie to, kad kiekvienas penketas darbininkų sudarys 
partiję Priešai nieko geresnio negalį nei norėti. Žmonai suti- 
kus su tomis pastabomis, vyras atsistojęs tarė: „Ir judu esate iš- 

davikai ir su jumis nebenoriu būti po vienu stogu“. Tai pasakęs, 
jis išėjo laukan. Tuojau už miestelio buvo miškas, o jame aikš- 
tė, kvapioje mėnesienoje pasinėrusi. Ten jis pasuko ir supykęs, 
kalbėdamas pats su savimi pusbalsiai, ėjo priekin į tylią naktį. 
Aikštės viduryje stovėjo nuogas medis, perkūnijos perskeltas į 
dvi dalis, kurios žiūrėjo įstrigusios į dangų savo perplėštomis 
viršūnėmis, bergždžiomis galūnėmis. Pamatęs šį vaizdą, jis ūmai 
sustojo. Jis pajuto, kad ir su juo turi atsitikti tas pat. Ir jis tu- 
ri perskilti pusiau, tai yra būtinas galas visos tos skyrimosi is- 
torijos, kurią jis buvo išgyvenęs. Jame pačiame nebuvo vieny- 
bės, jis ir pačiu savim buvo giliai nepatenkintas, todėl jis tarės, 
kad visos jo asmenybės triukšmingas skilimas įvykdysiąs jo 
geidžiamąjį likimą, geriausiai pareikšiąs jo visą vidaus būklę. 
Atsisėdęs ant kelmo, jis ėmė mąstyti gūdžiai ir beviltiškai. Ir 
ūmai jo sieloje švystelėjo nujautimas, kad tobulos visuomenės 
svajonė, kuria jis tiek metų gyveno, ir sielos padėtis, kurioje bū- 
damas jis stengės tą svajonę įvykdyti, viena kitai juk nesutaiki- 
namai prieštarauja, ir kad niekas taip nekliudė ateiti tai naujai 
broliškajai tvarkai, kaip tas kietas ir neapykantos pilnas luomiškas 
susipratimas, į kurį Markso mokslas jau kelinti metai kaip už- 
rakino darbininko sielą. Juk iš ten nuolat ėjo pamokymai, kad 
reikia visiškai įsiraizgyti vien tiktai į savo luomo reikalus, pa- 
tyrimus ir mintis, nėmaž nesirūpinant svetimais reikalais, liki- 
mais, teisėmis ir pažiūromis. Toks sielos susiaurinimas ir su- 
šaldymas būtinai turėjo atkeršyti patiems darbininkams, turėjo 
sumažinti jų gabumą socialiai tvarkyti įvairius reikalus, pažiū- 
ras ir temperamentus ir jų pačių tarpe. Ir tai turėjo išeiti aikš- 
tėn kaip tik tą valandą, kada įsiskverbusios naujos idėjos ir ais- 
tros ėmė bandyti proletariato vienybę. 

Ir štai sėdėjo jis, visuomenės tvarkymo vyras, paskutinis 
Karolio Markso mokinys, pats vienas tamsioje“ aikštėje, savo 
noru išskirtas iš visų savo luomo organizacijų, pagaliau pabėgęs 
iš savo namų, prieš kurį atsikreipė jo viską griaująs nenuolai- 
dumas ir savim pasitikėjimas. Ir j jam rados aišku, kad visuomenės 
tvarkos neduos iš aukšto jokia diktatūra, ją reikia išgauti, žings- 
nis po žingsnio, kaip naują sielos būklę, kuri paskiau savaime 
gamina is naują visuomenės tvarką. Ir jis pajuto, kad tokia sie- 
los būklė tėra pasiekiama tik vienu keliu, kaip tik priešingu tam, 

kuriuo paskutiniais laikais ėjo luomiškai susipratęs proletariatas. 
Kad būtų galima socializuoti produkcijos priemonės, pirmiau 
turi būti socializuoti gyvi žmonės. Jie turi vėl atrasti vienas ki- 
tą, klausyti vienas kito; mintim įsigilinti į vienas kitą, vienas 
kitam nusileisti, priversti savo savimylą ir savo atkaklumą pa- 
daryti apčiuopiamo susitarimo ir susidraugavimo pradžią, — 
šiai socializmo plėtojimasis iš abstraktumo į konkretumą, ir tik 
taip tėra galima apsaugoti visus dalykus, kad jų nesugriautų 
karo dvasia. Ž 

Kai karingam darbininkui visa tai pasidarė aišku, jis giliai 
susijaudino ir atsikėlęs ėjo pamažu toliau per mėnesio nusidab- 
rintą aikštę. Jis priėjo kryžkelę, kur stovėjo didelis akmens 
kryžius, o ant jo aukso raidėmis buvo parašyti šie žodžiai: „Per 
mūsų nuodėmes!“ Šiuos žodžius jis jau daug kartų buvo skaitęs 
dienos metu, bet jie buvo jam tik nuostabaus prietaro ženklas. 
Šiandien, tylios nakties metu, ūmai jam ėmė aiškėti jų prasmė. 
Jis suprato, kad tais žodžiais „mūsų nuodėmės“ buvo parodytas 
visas tikras kelias į socializmą. Ūmai jis suprato, kad tos nuodė- 
mės yra ne tik kapitalizmo nuodėmės, bet pirmų pirmiausia jo pa- 
ties žiaurus kietumas ir piktumas, taip pat ir visa baisi luomų ko- 
vos kaltybė, su visa savo žiaurinančia ir painiojančia įtaka žmonių 
sieloms ir sąžinėms. Ir kuo jis labiau vadavosi iš negyvų ir ma- 
rių marksizmo pažiūrų ir kuo aiškiau matė tikrąsias socializa- 
vimo kliūtis, — nuodėmės galią žmogaus širdyje, aklą egoiz- 
mą, velnišką troškimą viešpatauti, neapykantą ir pavydą, sa- 
vęs apgaudinėjimą ir savęs garbinimą, juo gyvesnis ir galingesnis 
atrodė jam dieviškasis atsakymas, duotas nuo Kryžiaus žmonijos 
skurdui. Jam pasirodė, kad akmens statula ūmai atgijo, išties- 
tos Žmogaus Sūnaus rankos užaugo milžiniškos, tartum apkabin- 
damos visą pasaulį su visais jo sopuliais ir visomis jo mįslėmis, 
ir viską vesdamas prie visų priežasčių priežasties, prie išsprendi- 
mų išsprendimo. Jis atsiminė Markso formulę apie būsimąją 
„ekspropriatorių ekspropriaciją“ ir nebesuprato, kaip jis galėjo 
pakęsti tą nežmonišką sielos alkį, kuriame laiko darbininką tas 
mokslas. Jis ėmė ilgėtis gyvos žmonių meilės, visų persiskyru- 
sių susivienijimo, visų susibarusių susitaikinimo, visų nesusipra- 
timų išsprendimo — ne šviesoje to, ką jo draugai vadino „apsi- 
„glumijimu“, kas ir jam netiko, bet šviesoje To, kuris su dieviška 


193 


meile žinodamas kiekvieno atskiro žmogaus teisės giliausią tie- 
są ir kartu aiškią ribą, kiekvienam įstengia duoti tai, kas jam pri- 
klauso. 

Ir nuo tos dienos jis pradėjo statyti savo gyvenimą pagal 
Kryžiaus tiesą ir visuomet žinojo, kad tik iš Kryžiaus einąs so- 
cializmas tegali gyvuoti, ir kad žmogus tik sekdamas Kristų te- 
„gali išnaudoti savo ir kitų broliškąsias jėgas ir įsteigti tikrą sielų 
ir rankų bendravimą. 


71. ŽMONIšKAS GYVENIMAS. 


Viename laikraštyje buvo parašyta: „Darbininkai, dėkitės 
-prie savo organizacijos, nes reikia iškovoti žmonišką būvį jums 
ir jūsiškiams. Niekas tegul nestovi šalia lyg koks išdavikas. Ar 
„milijonai darbo žmonių negyvena kaip gyvuliai žudančiame sielą 
darbe, nepailsėdami kaip reikiant, be džiaugsmo ir prasmės, ar 
jų įžūlūs ponai nesielgia su jais blogai, įžeisdami jų garbę? Ko- 
kia senatvė laukia juos? Ką jie turi iš visų tų žmonių darbštu- 
„mo stebuklų, kuriems jie aukoja savo gyvenimą?“ 

Tas šauksmas nėra sugriaunamas..Bet ar žmoniškas gyveni- 
:mas bus pasiektas, jei bus iškovoti visi jam reikalingi dalykai? 
Ar gyvenimas tų didžponių, prieš kuriuos yra kreipiami visi tie 
klausimai, skausmai, skundai yra žmoniškas? Ne, jis yra lygiai 
nežmoniškas, kaip ir skundėjų. Kad gyvenimas būtų žmoniškas, 
reikia daug kilnesnių ir aukštesnių dalykų, negu kad reikalauja 
tas laikraštis. 

Žmogaus garbė, orumas prasideda tuomet, kuomet jis duoda, 
„o ne kuomet turi. Turėjimas tiek teturi vertės, kiek jis tarnauja 
davimui. Kas gyvena savimyloje ir dėl savimylos visko reika- 
lauja, tas niekuomet neįsigys žmogaus garbės. Nes savimyla vi- 
suomet atima iš žmogaus garbę — ir rūmuose ir trobelėje. Grobs- 
tyti, glemžti, palaikyti yra žvėriška — tik besidarbuodami dėl 
kitų gyvenimo ir kitų teisių, tepradedame vaduotis iš žvėriškumo. 
Ir tik tas, kam yra šventos artimo teisės, tik tas tegali drįsti rei- 
kalauti teisių ir paties savo naudai. Kas savo šeimynoje ir 
artimiausioje aplinkumoje tėra vien barninga ir nelaiminga bū- 
:tybė, nuolat kiršinama kieto atkaklumo, ką jis žino apie Dievo 

teises? Argi jis jų nemindžioja kojomis kasdien pačiame savyje: 
ir savo artimuose? 

Saugoti žmogaus garbę tai yra: budriai daboti godų ir neman- 
dagų gyvulį savyje, akylai stebėti kur jis nori išsiveržti žodžiu, 
judėsiu ar darbu. Išmintis — kantrybė — susivaldymas — tai 
tiesa, skurdūs ir sausi žodžiai, tačiau jie reiškia didelį dalyką: 
pirmąją žmoniškumo pradžią, pakilimą viršum šios valandos, ais- 
trų malšinimą, — viso broliškumo žemėje vyriausiąją sąlygą. 

Gyvuliškai elgtis galime ne tik valgydami ir gerdami, pyk-- 
dami ir niršdami, bet taip pat kovodami už savo pačių teises, dėl 
savo laisvės ir žmogaus garbės. Leidžiame savo piktus šunis ant 
savo priešų, nepamąstę, kad toks darbas daro daug didesnės ža- 
los tam, kas jį dirba, negu tam, kas yra jo užgaunamas. Norėda- 
mi iškovoti žmogaus garbę, metame šalin savo garbę. Taip žaiz- 
damas žmogus praranda vienybę su pačiu savim, praranda savo: 
idėjos logiką, savo siekimo kilnumą, o be viso to nėra mums duo- 
dama jėgos pasauliui apgalėti. Žmoniškai tegyvena, pagaliau, 
tik tas, kas nėra išstumiamas iš pusiausviros kiekvieno nepasise- 
kimo ir kiekvieno likimo smūgio, ir moka iš visų nuotykių išsi- 
traukti tikros naudos savo sielos išganymui, augimui ir ramiai 
bei tykiai perkęsti visas nelaimes, užuot baręsis ir vaidijęsis dėl 
jų namie ir gatvėje. Toks viešpatavimas ant išorinių dalykų, 
toks valdymas visų biaurių jausmų ir visų brutalių afektų yra 
svarbesnė dvasios apgalė ir už tą, kurią yra pasiekusi žmonių 
technika bekovodama su gamtos galiomis. Kita vargšė engiama 
moteriškė žino daugiau apie tą dvasios apgalę ir gyvena žmoniš- 
kiau negarbingoje aplinkoje už ne vieną tų, kurs yra apsuptas 
visų meno, mokslo ir manikiūro palaimų. 

Iš tiesų, — žmoniškas gyvenimas žmonių darbo santvarkoje: 
tuomet tebus galimas, kai bus žmonių, kurie sau garbę bus išsiko- 
voję kasdien sunkiai besikaudami su pačiais savim ir su likimu, 
kurie aiškių aiškiausiai žino, ko jie nori ir už ką kovoja reika- 
laudami daugiau pagarbos savo darbo gyvenime, ir kurie taip pat 
aiškiai žino, kaip tokioje kovoje reikia kalbėti ir veikti, norint 
patraukti į savo pusę visas geresniąsias žmogaus širdies jėgas. 
Kad žmogui yra skirta gyventi geriau, negu kad šiandien gyve- 
na milijonai žmonių —to nepaaiškinsi darbdaviui nė smurtu, nė 
žiauriu įsakymu, bet tik gyvu atsimainiusių žmonių pavyzdžiu, 

kaip kad anais laikais Romos smurto valstybė buvo apgalėta ne 
kruvinos revoliucijos, bet naujo pavyzdžio įvykdymo. Netiesa, 
kad smurtas iš viršaus tėra pašalinamas smurtu iš apačios. Ne, 
poniškumą tegalime nugalėti tobulai tarnaudami. Bet tobulai 
tarnauti nereiškia vergiškai šliaužioti ir pasyviai priiminėti, ne, 
tai reiškia: savo gyvenimu tobulai parodyti „pono“ priešingumą, 
vadinas, gyvai įkūnyti protestą, užuot jį skelbus tik liežuviu, o 
sieloje vien tik apie tai tesvajojus, kaip tapti ponu. "Tobulas 
tarnavimas yra tobula meilė, šelpimas kitų, užuot šelpus save, 
išsivadavimas iš saunorystės mėšlungio — atgimimas Kristuje. 
Jis vienas tesukuria žmonišką gyvenimą. 


8. LIŪDNA NAMŲ TARNAITĖS PADĖTIS. 


Namų tarnaitės padėtis šiandien yra daug vargingesnė, negu 
kuomet nors pasaulyje. Ne dėlto, kad išorinės sąlygos būtų blo- 
gesnės negu praeityje. Algos ir teisių atžvilgiu jos vieta pakilo, 
jos asmeniška laisvė išsiplėtė į visas puses. Tačiau jai yra blo- 
giau, negu seniau. Kodėl? Todėl, kad dabar ji dirba daug nesą- 
žiningiau ir nesąmoningiau, negu pirmiau. Kaip retai terandame 
šiandien mergaitę, kuri mūsų šeimyna ir mūsų darbais taip rū- 
pintys, lyg jie būtų jos pačios! Kodėl taip yra? Todėl, kad ji 
nebeturi antžemiško savo darbo tikslo, kad ji težiūri į žmones, 
kuriems ji dirba. „Kam čia aš dar stengsiuos, mano ji, kam čia 
vargsiu tiems sotiems egoistams besaugodama daiktus, benai- 
kindama kandis ir betaupydama? Ar kad jiems būtų daugiau pi- 
nigų menkniekiams?“ Tat yra baisi aukštesniųjų luomų sielos 
padėtis, tat jų tik dėl žmonių akių gyvenimas, tat jų troškimas 
gėrėtis nebeleidžia tarnautojams džiaugtis savo darbu. Ta liūd- 
noji padėtis, tas Dievo sieloje pranykimas yra labai paplitęs 
liaudyje, ir iš ten jau ateina daugelis žmonių, kurie yra praradę 
ir Dievą ir sielą ir iš anksto yra pasiryžę darbuotis šiuo princi- 
pu: „Dirbk kiek galėdamas mažiau, grobstyk kiek galėdamas 
daugiau“. Ir dėlto niekuomet lig šiol nebuvo tiek šokama, nes 
kas taip mano, tam nėbėra ramybės nė laimės pačiame savyje ir 
savo darbe, jis turi tol suktis, kol jam pačiam apsvaigs galva, 
kad galėtų užmiršti pats save ir savo skurdą. 

Ar taip turi būti? Iš tikrųjų, ateis diena, kada tokia būklė 
tarnaitėms bus daug nepakenčiamesnė, negu kad jų protėviams 
yra buvus praeities nelaisvė. Ir tuomet iš jų tarpo kils žmonių, 
kurie pajus, kad tikras žmogaus išsi ivadavimas yra kas kita, ne- 
gu kad jie lig šiol manė. Tarnaitė iš tikro ne tuomet yra pasie- 
kusi laisvę, kai ji yra išsikovojusi vieną laisvą popietį savai- 
tėje ir gali naudotis visu sekmadieniu, bet tuomet, kai ji į sa- 
vo darbą žiūri kaip į dalyką, kurs jai vienai tepriklauso ir kuriuo 
ji gali pareikšti ir išlavinti visą savo esmę, mąstymą ir valią. 
Verdant, adant, siuvant, valant, tvarkant, perkant, tiekiant ir sau- 
gojant galima pareikšti ir darbu įrodyti lygiai tiek pat dvasios, 
meno, išminties, sąžinės, skonio, kiek kurioje nors kitoje žmo- 
gaus ant medžiagos viešpatavimo srityje. Ir ne skambus užmo- 
kestis yra tikras atlyginimas už darbą, bet tai, kad mumyse kyla 
geresnysis žmogus, pats ima save darbe pažinti, auga į visas pu- 
ses ir rodo savo aplinkumai, ką siela tarnaudama yra kalta pati 
sau, kuo skirias pusiautinumas nuo tobulybės, ir kaip toks galin- 
gos valios veikimas darbe stumia žmogų pirmyn ir visose kitose 


srityse. 
Yra tarnų, kurie nelaiko blogu dalyku savo ponų kojines ir 
nosines kišti į savo dėžes. Gera tarnaitė eis dar toliau, — ji 


tučtuojau ims pati valdyti svetimą nuosavybę, vadinasi, ji taip 
rūpestingai apseis su viskuo, tartum tai būtų jos nuosavybė. Ir 
apie vaikus ji sakys: „Mano vaikai!“ Nes, iš tikro, visas jos 
darbas ir rūpestis neturi prasmės, jei ji tuo būdu nepasisavins 
visko ir svetimus dalykus nesujungs su savo asmeniu, — vis tiek, 
ar kiti to verti, ar ne. Nes čia yra jos reikalas, ne kitų, kad ji 
pati nieko nedarytų, nieko nemąstytų, nieko nekalbėtų, kas ne- 
turi garbės ir charakterio — tai yra svarbiausia ir tuo remias jos 
pašaukimo garbė ir šventumas. Ir tik tokios tarnaitės tegali pa- 
sakyti apie save: „Išsikovojau laisvę tarnystėje, tapau nepri- 
klausoma savo pašaukime“. Jei tarnaitė pasiekė tą vidaus laisvę 
ir rado naują savo darbo prasmę, tai ji ims matyti naujoje švie- 
soje Kristaus mokslą bei auką. Ji pajus, kad besidarbuodama, 
nepaisant žmonių nuomonių, bet vien dėl tobulybės, ji nejučio- 
mis rado Dievą ir Kristų, ir kad tas siekimas tobulybės yra 
kiekvieno tikro gyvenimo simbolis ir vienintelė patvari laimė 
šioje žemėje. Čia viskas yra pusiautina, suteršta ir menka, tačiau 

mūsų siela nenurimsta tol, kol neišsigelbsti iš pusiautinumo, iš 
nešvarumų, iš menkybės ir kol neįstengia pasiekti tobulybės 
grynumo. Kas nušvies šį kelią, jei ne Tas, apie Kurį vaikai 
gieda: „Welt ging verloren — Christ ist geboren“? 


9g.SAVA IR SVETIMA. 


Tramvajuje sėdėjo elegantiškai pasirėdžiusi ponia su dviem 
mažom mergaitėm, kurių balsingas plepėjimas skardeno vagoną. 
Motinai tiko, kad visi keleiviai domėjosi jos vaikais. Ji pasako- 
josi publikai vežanti abi mergaites pas fotografą, pridurdama: 
„Jiedvi yra fotografuojamos kiekvieną pusmetį“. Mergaitės, kad 
ir mažos, stengės taip nustatyti savo veidelius, kad jie tiktų į 
albumą. Prieš tą ponią sėdėjo darbininkas su menkai apsivilku- 
sia maža dukrele, kuri akis išplėtusi žiūrėjo į balsingai kalban- 
bančią moteriškę. Jos žvilgsnis ūmai puolė ant jo ir kiek išsi- 
gandusi pastebėjo jame nuostabą ir dėmesį; jos putli kalba gavo 
jaučiamą smūgį. Tuo tarpu tramvajus sustojo ir ponia su savo 
vaikais išlipo. „Gražios bezdžionės iš jų užaugs“, — tarė viena 
moteriškė. Darbininkas tylėjo liūdnai ir meiliai žiūrėdamas į 
savo vaiko geltonplaukę galvelę. 

Naktį pabudus tų dviejų mergaičių motina pamatė įsmeigtas 
į save darbininko akis, tartum jis sakė kažką jai ir apie ją, bet 
taip tyliai, kad ji negalėjo išgirsti. Tačiau savo sielos gelmėje 
ji jautė ką jis manė. Ir beatsimenant jai jo veido išraišką, jai 
tartum atsidarė akys ir ji suprato, kad jos triukšmingas ir išdi- 
dus laikymasis buvo šaukimas į kovą kito pasaulio, iš kurio yra 
kilęs tas darbininkas, ir apskritai, kiršinimas visų, neturinčių to, 
ką ji turi — ir kartu kiršinimas Dievo, kurs, tikriausiai ne kitiems 
dyglį į sielą įsmeigti norėdamas, davė jai laimės. Ji uždegė ži- 
burį ir pamatė veidrodyje savo veidą. „Taip, štai matau pati sa- 
ve — pamąstė ji — bet kad žinotumėm, kaip mes atsimušame ki- 
tuose!“ Čia jos vyras pabudęs paklausė, kam ji užžiebusi žiburį. 
Ji papasakojo visą atsitikimą. Jis tarė: „Prie tokių žvilgsnių turi 
priprasti, tai yra komunistai, kurie mūsų neapkenčia, kurie nori 
panaikinti nuosavybę“. Ir atsisukęs ant kito šono jis vėl užmigo. 
Ji užgesino žiburį, bet negalėjo atsikratyti savo minčių. Kodėl 

jie nori panaikinti nuosavybę? Kodėl jie neapkenčia nuosavy- 
bės? „Dėlto, kad jie patys jos neturi“ — atsakytų jos vyras. 
Bet darbininkas tramvajuje žiūrėjo į ją ne taip, tartum būtų troš- 
kęs gyventi jos pasaulyje. Jo veide greičiau buvo matyti pasi- 
gailėjimo; tas žvilgsnis ėjo iš pasaulio, laisvesnio už jos pasaulį. 
Atrodė, kad darbininko akyse ji, pasiturinčioji, o ne jis, gyvena 
siaurose gatvelėse, nevėdintuose kambariuose ir vilki nešvarius 
rūbus. Gal taip buvo tikrai? Ar visas tas nuosavybės prikrau- 
tas pasaulis nėra kaž koks ankštas, nesveikas, nežmoniškas? Gy- 
veni tik ten, kur sava, tie savieji dalykai turi tūkstantį reikalų, 
kuriais rūpinies nuo ryto iki vakaro, o čia prie to prisideda dar 
fotografavimasis. Labai neišmintingas savųjų ir jų išorinis „aš“ 
kultas, baisus rūpinimasis nosimis ir ausimas, yra tikri nuodai 
vaikų sielai, kuri tuo būdu anksti yra pratinama kuo meilingiau- 
šiai domėtis savo asmeniu. "Taip, iš tikro, visas tas rūpinimasis 
savaisiais, tas kultas to, kas mums priklauso, tas beribis gėrėji- 
inosi savim kvailumas, tas stebėjimasis pačiu savim, su kuriuo 
matai save lyg veidrodyje, savo kūno ir kraujo paskutinėse atža- 
lose, ar tai nėra tikra esmė ir prakeikimas tos taip skaudžiai nu- 
skriaustųjų nepakenčiamos „nuosavybės“, to „įsispitrėjimo į 
savybę“, to „savo ūkio“, tos „savigyros“, viso to, kas paskui gy- 
vuoja toliau „patriotų“ pasigyrimuose ir nepalieka nė širdyje nė 
sąžinėje jokios vietelės anapus savųjų ir artimųjų esančiam pa- 
sauliui? Ar į komunistų reikalavimo geriausią ir giliausią esmę 
nereikia žiūrėti kaip į sukilimą prieš tą bedievišką atskirų žmo- 
nių ir atskirų grupių apsirijimą su savybe ir savo teise? Ar 
tas žmogaus kūno lepinimas pasiturinčiuose luomuose nėra vai- 
kų sielai tikra pražūtis, kuklumo, paprastumo ir takto mirtis? 

Taip kankinos tamsią naktį ūmai pabudusioji, vargdama su 
skaudžiais klausimais, griaunančiais visos logikos pamatus. Ir 
pagaliau Dievo duotoji tiesa ir Dievo uždėtasis uždavinys paėmė 
jos sieloje viršų ir leido pamatyti .tariamąją visuomenę, kuri vi- 
sas tas sau tarnavimo tvirtoves ir kulto vietas iš pažiūros rodos 
riša viena su kita, o tikrumoje kiekvienas teieško kitų tiktai tam, 
kad galėtų jį pakinkyti savo tikslams arba atsimušti jame, kaip 
veidrodyje. 

13 pačią naktį ir darbininkas mąstė apie savo įspūdžius tram- 
vajuje bevažiuojant. Dar niekados nebuvo jam taip lig pat dug- 

no atsidengusi labai paplitusios turtingųjų žmonių rūšies sielą. 
Tas naivus įžulumas, su kuriuo motina ir vaikai pūtėsi ir publi- 
kos susidomėjimo jų pasigyrimu laukė, kaip savaime supranta- 
mo dalyko, jį žavėte žavėjo. Jam pasirodė, kad tas išsilavinusių 
žmonių putlumas, tikrai sakant, yra visai neaptašyta, pirmykštė 
būklė, ir net tiesiog visai nesociali, nepaisant viso vadinamojo 
draugiškumo, kurio tikslas juk galų gale yra tas, kad kiekvienas 
povas skleidžia savo uodegą, norėdamas pranešti kitus povus. Ir 
jis pamąstė sau: štai kokiems žmonėms mes turime darbuotis! Tai 
tokie yra kultūros rūmai, kuriuos mes statome ir kurie turi mus 
kelti aukštyn! Taip karčiai galvodamas, jis paglostė tuomet savo 
:nustebusio ir susidomėjusio vaiko galvelę. Nieko neturėjimas ir 
nieko nereiškimas pasirodė jam esant kaip kokia dieviška apsauga 
nuo liūdno išsigimimo, kuris pasireiškė jam tose trijose išdidu- 
siose būtybėse, kurios manė dangų ir žemę esant tam, kad jų 
rūpestingai slaugomas „aš“ būtų iš visų pusių aptarnaujamas ir 
stebimas. Ir jis suprato, kodėl daugybė tokio gyvenimo aukų taip 
Atkakliai kovoja prieš darbininko pakilimą — juk jiems nieko 
„daugiau nebliko, kaip tik aistringai ginti savo privilegijas ir 
„apsaugas. Tai jiems yra pasaulis, dėl kurio tarnauja visa kita, 
jie nemato ir negirdi nieko, kas S jų pačių triukšmo ilgai 
reikalauja oro ir šviesos. 

Aiškiai suprasdamas tokių žmonių sielą, jis atsiminė pasku- 
itiniojo sekmadienio darbininkų susirinkimą, kuriame įvairios pa- 
čių darbininkų srovės piktai puolė viena kitą. Pagaliau vienas in- 
žinierius bandė ginti darbdavių luomą, bet jį rėkte užrėkė, At- 
siminęs tas scenas, darbininkui ūmai paaiškėjo, kaip giliai toji 
sielos būklė, kuri tramvajuje jam taip biauriai ir taip stipriai pa- 
sireiškė, yra pagrįsta žmogaus prigimtyje, keisdama tik savo pa- 
reiškimo formas. Visi tie žiaurieji kalbėtojai ir rėkiantieji klau- 
'sytojai taip pat buvo apsėsti savo teisių ir nuomonės ir nėmaž ne- 
'sistengė būti teisingi priešingajai pusei. Jie taip elgės, tartum 
jie vieni tebuvo pasaulyje — visai taip pat, kaip jis kad matė 
tramvajuje. Jis juto, kad tokios rūšies žmonės yra tokie pat vi- 
'suose luomuose, tik turtuoliai turi daugiau progos tą savo sielos 
būklę visapusiškai išugdyti ir pareikšti. Bet kaip sukurti naują 
visuomenę, neatmainius žmonių sielos? Ką padės visas tas iški- 
Jimas, jei tie iškilusieji tuojau taip pat ima rodyti tą patį spek- 

taklį, kaip tie, kuriuos jie išstūmė? Ar dabartinis žmogus, ku- 
rio galva yra taip pilna visuomenės reformų, nėra tikrumoje Ja- 
biau, negu kitados, atkakliausias skaldytojas, neturįs jokių sielos. 
jėgų taip pareikšti nevienodus ir priešingų pažiūrų žmones, kad 
visi jie suprastų vienas kitą ir bendrai darbuotųs? Iš lauko jie: 
visi nori žmonių draugijos, bet viduje kiekvienas tenori tiktai 
paties savęs ir panašių į save. Kas tai mato ir žino, kaip tas bega- 
1i dar tikėti, kad vienam įniršusiam egoizmui augalėjus kitą, kuo- 
met nors įvyks kilnesnė tvarka žemėje? Tačiau aną naktį buvo 
du žmonės, kurie atsisakė garbinti tai, kas sava. Čia buvo pada- 
ryta pradžia naujai žmonių visuomenei sukurti, čia neaiškiai bu-- 
vo jaučiamas Tas, Kuris tegali apgalėti atsiskyrimą žmogaus nuo: 
Žmogaus. 


10. TILTO STATYMAS NUO LUOMO LIG LUOMO: 


Dideliame sode gėrė arbatą svečių būrys. Vaišėms baigian-- 
tis, žiūrėjau į vieną ponią, kuri nieįeeno nepastebima ir nieko:ne-- 
klausydama dėstė į vieną vietą indus, norėdama palengvinti! dar-- 
bą tarnams. Niekados neužmiršiu veido išraiškos tarnaitės, kuri! 
atėjo atimti indų. Didžiausia, geriausia dovana nebūtų galėjusi 
jai duoti to, ką reiškė tas bendras darbas: lėbaujančios ponijos ir“ 
tarnaujančios mergelės priešingumas buvo pašalintas beveik sim- 
boliškai, be iškilnių mostų ir gražių kalbų. Socialinis klausimas. 
nebuvo išspręstas, algos klausimas nebuvo paliestas, luomų ko- 
va nebuvo pašalinta, kažkoks labai mažas dalykas teįvyko, tačiau: 
begalo svarbus, būtent, regimai pasireiškė vidujinė nuotaika, ku-- 
ri viena teįstengia numalšinti žmonių darbo paskirstymo skau- 
dumą ir neprileisti arba išspręsti nepasitenkinimą ir įtempimą,. 
kurie neišvengiamai kyla iš pirmenybių žmonių gyvenime. Ne- 
norėjimas tarnauti ir veržimasis aukštyn prie vadinamojo aukš- 
tesnio darbo niekados nebūtų tiek užaugęs, kad pus mus santy- 
kiuose tarp tų, kuriems tarnaujama, ir tų, kurie tarnauja, būtų 
buvę nors kiek širdies takto. Kam tarnaujama, tas, vadinas, yra 
aukštesnio rango ir pasiturįs žmogus, dėlto dažnai matome, kad. 
to luomo žmonės kaip tik toje valandoje, kada jiems patarnauja- 
ma, išdtdžiai atsimena savo pirmenybę, ir pareiškia tai savo ap- 
siėjimo su tarnautojais būdu.  Aukštakilmė japonė, duodama. 

„boy'ui“ įsakymą, lenkias jam tarnystei pagerbti ir pažeminimui: 
išlyginti. Mes, rodos, turime krikščionybę ir jos nepalyginamą. 
kojų mazgojimo pavyzdį — bet Kristus tėra pas mus tik bažny- 
čioje, Jo nėra tada, kada išnešami stiklai ir lėkštės, kada duodami 
arbatpinigiai, šveičiami batai, nešamos dėžės ir atliekami kiti maž-- 
možiai. Bet tie mažmožiai yra gyvenimo turinys, ir tikėjimas 
yra negyvas, jei jis į tuos kasdienius dalykus neįneša aukštesnio. 
jautimo ir didžiojo stiliaus pažinimo. Viena ispanų šventoji sa-- 
ko: „Neužmiršk kasdieninių, smulkiausių širdies gerumo įrody-- 
mų — jie minkština sielą“. 


Trečiasis skyrius 


Kalno pamokslo prasmė ir pritaikinimas 


1. GELEŽINIS KRISTUS. 


Viename sename stiklo paveiksle Miincheno tautiškajame 
muziejuje yra atvaizduotas Kristus, bekyląs iš kapo. Veidas, at- 
kreiptas į žiūrėtoją, reiškia geležinį pasiryžimą: tai gyvenimo 
Viešpats, pasaulio istorijos užbaigėjas, tuos svyruojančius ka- 
reivius ir visą žemės vargą užpakaly palikęs eina dieviška teise 
užvaldyti savo amžinosios karalystės. 

„Koks baisus Kristus!“ sako žiūrėtojai. Jie mąsto apie visus 
tuos paveikslus, kurie visados rodo Išganytojuje esant įkūnytą“ 
>meilumą, amžinai prisilaikydami tos klaidingos nuomonės, kad 
krikščionybėje moteriškosios dorybės apgalinčios pagoniškąjį 
"didvyrio idealą, ir kad minkštieji charakteriai iš prigimties esą 
"krikščionys — klaidingas įspūdis, kurs visais laikais daugelį 
'stiprių ir aistringų sielų tolino nuo krikščionių religijos. Ne, 
tasai geležinis Kristus nepermaldaujamai sučiaupta burna ir val- 
dovo akimis, Jis vienas yra tikras Kristus, nes Išganytojo meilu- 
mas kyla iš gyvenimo ir mirties apgalėjimo, iš pasaulio apgalėji- 
mo, iš valios stebuklo, jis reiškia ne grynai prigimtą minkštumą, 
"bet yra nepasiekiamo tvirtumo ženklas. 

„Tu, amžinojo švelnumo vyre!“ "Taip kreipias į Nazarietį 
vienas naujesnysis poetas, tartum Žmogaus Sūnaus gyvenimas 
ir mirtis yra įvykis be galios ir aistros. Iš tikrųjų, Kristus turėjo 
savyje ne tik prigimtį, bet taip pat tokių galingų aistrų, kad jei 
Jo valia būtų norėjus, ir grynos žemiškosios jėgos dėsniais Jis 
būtų tapęs ne mirusiu ant kryžiaus kentėtoju, bet pasaulio vieš- 
pačiu. Tai žinodamas Jis pats sako Petrui, norinčiam su kalavi- 
ju paliuosuoti savo poną ir mokytoją: „Ar manai, kad mano Dan- 
giškasis Tėvas neatsiųstų man angelų legijoną, jei Jį prašyčiau?“ 
„Atkakli valia, kuri įveikė prigimtį, kuri užkariavo Romos valsty- 

bę ir visais amžiais milijonus traukė paskui save, tikrai būtų tu- 
xėjusi tiek galybės sutelkti save laiku žmonių minias ir įsteigti 
pasaulišką viešpatystę. Tai juk matyti ir gundymo istorijoje. 
Velnias rodo Jam „visas pasaulio karalystes“, bet ne toks išorinis 
jėgų išsivystymas buvo Kristaus tikslas. Ne, Jis atėjo, kentėjo ir 
mirė tam, kad dieviškasis gyvenimas įsigytų jėgų žemėje. Be- 
rods, meilumas ir švelnumas yra tokio antgamtiško gyvenimo iš- 
laukinė žymė, bet tas tobulas nutilimas tik ten tėra galimas, kur 
nenuveikiamoji valia pavergia Dievui visą žmogaus prigimties 
jėgą. Neatgimusi toje Kristaus jėgoje, minkšta užgimusi pri- 
gimtis niekados nepasigamins stiprybės net ir savo nervams val- 
dyti, ne tik sergėti nesuskaitomiems jaudinimams, kurie kaip tik 
minkštą žmogų taip lengvai sugundo bailiai vien savim tesirūpin- 
ti, piktai durstyti kitus, šaltai džiaugtis dėl kitų nelaimės. 

Todėl nėra didesnės netiesos ir niekas tiek neklaidina, kaip 
pridavimas Išganytojo veidui išraiškos tų švelniais apsigimusių 
„žmonių veidų, kurie nėmaž nėra apimti galios troškimo. Ne, 
Kristus yra „Viešpats“, viso pasaulio viešpats, o todėl ir aistrų, 
geidulių, bei nervų valdovas. Jo meilumu pasireiškia tas abso- 
liutiškas viešpatavimas ir kartu dieviškas meilės stebuklas, kurs 
neturi nieko bendro su įgimtu minkštumu ir kurio žmogiškoji vei- 
'do išraiška tegali būti atvaizduojama aukščiausios vyriškos tvir- 
tybės simboliais. Grynai gamtiškas moteriškumas nėra Kristaus 
esmei artimesnis už grynai gamtišką vyriškumą — ir moteriškė 
tiek tėra krikščionė, kiek atidaro savo sielą pasaulio apgalimajai 
valiai, kuri išraudama jausmo jėgą iš pusiautinumo, drungnumo 
ir minkštumo, kelia ją į antžemišką tvirtybę ir nuosaikumą. 

Iš tvirtumo kyla tikras meilumas, o ne iš silpnumo bei abe- 
jingumo. Jis išteka iš meilės ir savęs apgalėjimo ugnies, iš 
Dievo pagautos ir apvalytos sielos tylos, kur opaus ir nekantraus 
žmogaus „aš“ pasiutimas su visu pasišiaušusiu ir išputusiu že- 
mesniojo pasaulio karingumu yra pakeičiamas kilnesniojo gyve- 
nimo ir kitokios rūšies gynimosi. Mat, krikščionybė yra ne 
tik paprastas žmoniškumas, švelnumas, užuojauta, artimo meilė— 
ne, į visus tuos jausmus ji įneša žiaurią, mirtį niekinančią logiką, 
ir valydama nuo jų visus žmogaus silpnumo, egoizmo, putlumo 
ir galios troškimo priemaišus, padaro juos pranašesnius už že- 
mesniųjų palinkimų gamtines jėgas. 

Ir kaip tik dėlto, kad krikščioniškas meilės mokslas ateina. 
iš lig galo išmąstyto, išnorėto, išgyvento didvyriškumo pasaulio,. 
iš tobulybės, o ne iš geraširdystės, iš Dievo, o ne iš žmonių, — 
dėlto ji viena teįstengia aukštąją meilumo ir švelnumo dorybę 
apreikšti tvirtajam esant jo paties tobulumo dėsniu ir numauti 
kaukę nuo silpnybės, pasislėpusios kiekvienoje nevaldomoje ir 
neapvalytoje žodžio ir darbo energijoje. Tiktai pasaulio Išga- 
nytojuje tėra užbaigtas Achilius ir Herkulis, tik Jame didvyriš- 
kumas taria savo aukščiausią žodį, tik Jis tegali apgalėti karą, 
tik Jis teįveikia kraują ir kalaviją, tik Jisai vienas, geležinis 
Kristus! 


2. KERŠTAS. 


Oziris klausia Horų: „Kas yra gražiausia pasauly“? Tasai 
atsako: „Atkeršyti už neteisybę“. Krikščionišką jausmą krato: 
šiurpulys išgirdus tokią nuomonę. Ir, be abejo, kerštas yra visai 
menka priemonė kovoje su blogu. Užuot naikinęs neteisybę, 
keršytojas ją didine, dvigubina. O tačiau jis yra krikščioniš- 
kajai dvasiai nepalyginamai artimesnis už drungnąjį ir abejin- 
gajį. Nes tasai juk tik dėlto įstengia atleisti ir užmiršti, kad 
jokia piktadarybė jo giliai nesujaudina ir todėl nesukelia jame: 
jokios neapykantos blogui. Krimhildos kerštas, žudydamas rie-- 
dąs per šalis, rods, yra baisus krikščioniško atleidimo priešin-- 
"gumas, bet vis dėlto ta galinga aistra, kuri aukoja visą gyvenimą: 
neteisybei atpelnyti, ta liepsnojanti meilė, kuri nenurimsta ne- 
nubaudus mylimojo žudytojo, ta nenutildoma garbės meilė, kuri 
siunta dieną ir naktį tol, kol kraujas nuplaus dėmę — visos jos 
krikščioniškajam krikštui yra daug artimesnės už becharakte- 
rišką taikumą. Nes tas, kurį kaltė baisiai jaudina, kurs negali 
pakelti saulės šviesos tol, kol ji tebešviečia kaltininkui, — tasai 
kaip tik aistringai bešėldamas krikščioniškajam būdui yra daug 
artimesnis giminaitis, negu tai pats nujaučia: mat, jis atvirai 
aukojasi gerui, nors jam dar ir trūksta aukos ir kovos nuosai- 
kumo. Bet drungnas taikinimosi žmogus nėmaž neturi teisės 
remti» Kristumi, nes jis stovi nuo jo daug toliau, negu siuntąs 
keršytojas. Nes tik stipriai mums besiveržiant sunaikinti ne-- 

teisybę ir noromis besiaukojant atsiveria mūsų ausis Kristaus 
naujienai išgirsti, tik tas, kas moka neapkęsti ir persekioti taip, 
kaip Krimhilda, tik tas tesupranta gilių giliausią priešų meilės 
mokslo prasmę, tik jis težino, kad tegali būti vienas arba kitas. 
Nes kas tikrai visa siela persekioja blogą, ar neturi pripažinti, 
kad krikščioniškas blogo puolimas ugnim ir nuosaikumu toli 
pralenkia visus kruvinus pasaulio keršytojus. Krikščionybė per- 
sekioja piktą darbą taip atkakliai ir nenuolaidžiai, kad net pa- 
čiame keršytojuje gesina ir naikina norą atsilyginti. Kas yra 
Kristaus nušviestas, tes aiškiai regi keršto veikimą keršytojo 
sieloje; jo nebetraukia daryti smurtą smurtui nubausti, lieti 
kraują už pralietą kraują atkeršyti, būti žiauriam už kito žiau- 
rumą atlyginti. Jis neabejoja, kad kerštas iš tikrųjų yra ne 
triumfas ant blogo, bet persodinimas maro iš vieno žmogaus 
į kitą, nepabaigiamas veisimas ir dauginimas kaltės, ir dėlto 
kiekvienos tikrai gilios ir nuosaikios kovos su blogu nutrauki- 
mas. Berods, kerštas reiškia veikėjo nubaudimą arba sunaiki- 
nimą, bet jis yra vidujinis susitaikinimas su blogo darbo dvasia, 
to darbo sekimas, savo valios linkmės atsižadėjimas, pasidavimas 
svetimam pavyzdžiui. Dėlto apaštalas ir sako: „Nesiduokite 
„apgalimi blogui, bet apgalėkite blogą geru!“ 


3. UŽSISPYRIMAS IR PASIAUKOJIMAS. 


Vienoje pramonininkų šeimynoje buvo kalbama apie darbi- 
ninkų klausimą. Vienas pastorius, kurs turėjo vedęs tos šei- 
mynos dukterį, pasakė savo nuomonę, kad luomų kova prive- 
sianti prie niekaip neišsprendžiamų painiavų, jei abejose pusėse 
neatsirasią žmonių, giliai suprantančių Kalno pamokslą ir prie 
jo taikinančių savo elgesį. Prieš jį kilo prieštaravimo audra. 
Pastoriaus žmona, kuri, rods, turėjo gerą širdį, bet savo giminių 
nuolat buvo kiršinama prieš savo vyro idėjas, prabilo tardama: 
„Tau reiktų bent keturias savaites valdyti mūsų tarnus, tuokart 
pamatytumėi, ko pasiekiama kilnumu. Išnaudoja mus nuo ryto 
lig vakaro*tartum žmonės, gerai su jais apsieinant, svaigte ap- 
svaigsta, nebenumanydami, kas yra tvarka ir mandagumas. Kuo 

dažniau leidžiu savo tarnaitę išeiti, tuo ji tampa įžūlesne. Ne, 
su Kalno pamokslu nepalaikysi tvarkos jokiame ūkyje!“ 

Vos baigus pastorienei kalbėti, sušuko vienas fabrikantas: 
„Taip yra, kiekvienas mūsų nuolat tai patiriame mažuose ir di- 
deliuose dalykuose! Kas aiškiai supranta, ko Kalno pamokslas 
rimtai iš mūsų reikalauja, tas juk tuojau pat turi pamatyti, kad. 
tie pamokymai nėra pritaikomi prie mūsų socialinių santykių. 
Juk ten pasakyta įsakmiai : „Jei tave kas prašo švarko, duok jam. 
ir apsiaustą“. Taigi darbininkui, prašančiam pakelti algą, tuo- 
jau turiu išmesti dvigubai! Kas iš to būtų? Kiekvienas žino. 
Jei darbininkas jaučia poną esant silpną ir dosnų, tai jis nežino 
ribų. O dėkingumo nėra niekados. Jei aš Kalno pamokslą pa- 
siimčiau į vadovus, tai rytoj galėčiau uždaryti savo fabriką ir 
paskelbti bankrotą. Tikėkit manim, mielasis pastoriau, Kalno: 
pamokslą praktikuodamas, Tamsta teremsi žmonių netvarkingus- 
reikalavimus, nes daugumas žmonių, susidūrę su nesipriešinan- 
čia geraširdyste, visai išeina iš krašto. Tiesiog gadiname juos, 
taip su jais elgdamies. Tai bus nujautęs ir Jėzus, nes kitaip 
nebūtų pasakęs: „Mano karalystė nėra iš šio pasaulio!“ Dabar 
atsiliepė ir uošvis: „Mano mielasis sūnau, — taip jis pradėjo, — 
tikėk manim, jau penkiasdešimt metų kaip stoviu tikrame gyve- 
nime; ir aš kitą sykį svajojau apie humaniškas idėjas, bet nuo- 
dugniai išgijau iš tos ligos. Mes žmonės visi privalome stiprios: 
disciplinos, privalome jos dar labiau, negu kasdieninės duonos. 
Gerumu drumsčiame žmonėms aiškias pareigų sąvokas, žmonės. 
ima tuomet perdaug gailėtis patys savęs, temato vien savo teises,. 
kitiems testato reikalavimus, bet sau jokių, ir dėlto palieka ne- 
laimingi ir nepatenkinti. Kiek gero galėtumėt padaryti jūs, 
dvasiškiai, jei užuot vis nesiliaudami bandę mokyti mus su: 
biblija tvarkyti fabrikus ir skirti užmokestį už darbą, teiktumėt 
žmonėms ano pasaulio paguodas! Biblija nėra nė gamtamokslio,. 
nė politiškos ekonomijos rankvedis, ir norėdami pagal ją tvar- 
kyti tuos dalykus, mažiname jos orumą“. Taip visiems užpuolus, 
pastoriui valandėlei net galva apsisuko. Tačiau kaip tik dėlto; 
kad ne tik buvo studijavęs teologiją, bet ir kelerius metus gyve-- 
nęs didelio miesto fabrikų darbininkų tarpe ir įsigijęs jų pasiti-- 
kėjimo, jis nesidavė suklaidinamas. Tvirtu ir ramiu balsu jis: 
atsakė: „Mano mielieji, jūsų daugbalsis prieštaravimas labiau: 

mane įtikintų, jei matyčiau, kad jūsų pažiūros būtų patvirtina- 
mos gyvenimo tikrenybės. Bet ar nėra atvirkščiai? Juk jūs- 
visi, tiesą sakant, esate visai bejėgiai prieš elgimosi su žmonėmis, 
milžiniškus uždavinius, kilusius pramonei beaugant. Ir jums, 
kurie visas savo nuomones visados remiate tvarkos ir disciplinos 
reikalavimu, tenka štai matyti, kad kaip tik iš jūsų dirbtuvių 
išeina žiauriausia netvarka, gręsdama sunaikinti visą žmonių 
draugiją! Dėl to juk jūs negalėsit kaltinti Kalno pamokslą, ne, 
juk jūsų pažiūros turi atsakyti už visą šitą būklę, nes juk jūs 
buvote padėjimo ponai, ne mes!“ „Palauk — pertraukė jį uoš- 
vis — nejaugi tu liepsi mums atsakyti už raudonojo žmonių ap- 
gaudinėjimo išdavas!“ — „Faktas yra — atsakė pastorius — kad. 
jūs pralaimėjote, o kas pralaimėjo, tas prarado teisę vadinti savo. 
praktiką pranašiška išmintim! Kur yra toks pasipriešinimas, ten 
yra klaida pagrinduose, ir nė iš ko negalime reikalauti, kad jis 
ten ieškotųsi pamokymo kaip laikyti žmones tikroje tvarkoje. 
Veikiau kiekvienas pasakys: ligšiolinėje disciplinoje ir ligšio- 
liniame elgesy su darbininkais turi glūdėti koks nors pavojingas 
blogumas, kitaip juk nebūtų galėję taip būti, kaip yra. Čia 
prieinu „dalyko žinojimą“, kuriuo remiatės, ginčydamies su ma- 
nim. Jūs, be abejo, esate mašinų, medžiagos, pasaulio rinkos ir 
daugelio kitų dalykų žinovai. Bet apie visų svarbiausiąją ma- 
šiną, apie gyvąjį žmogų, jūs nieko nežinote. Juk jums tikrai 
nėra laiko mąstyti apie savo žmones, o be to ir ligšioliniai san- 
tykiai su tarnais neleidžia tikrai pažinti kits kito. Tačiau so- 
cialinis klausimas gerai vadinas „darbininkų klausimu“, nes. 
tai yra ne mašinų bei žaliosios medžiagos klausimas, bet klau- 
simas, sukeltas gyvųjų sielų ir tinkamai teatsakomas tų, kurie 
žino tų sielų giliausią gyvenimą. Bet čia aš esu žinovas, o jūs 
esate profanai. Aš pažįstu darbininkus, iš kurių ateina darbi-- 
ninkų klausimas, ir dėlto žinau, kad visas jūsų elgimąsis su žmo- 
nėmis yra klaidingas, ir kad dėl tos klaidos turi griūti visa mūsų. 
kultūra, jei pramonės kapitonai nesusipras, kol dar nėra per 
vėlu. Jūs dar nėmaž nesate pastebėję, kad šios gadynės darbi- 
ninke vyksta dvasiškoji revoliucija, kuri siekia giliau už visas. 
pirmiau buvusias revoliucijas, ir kuri tik labai neaiškiai ir ne- 
tikrai pasirtiškia išorinėje revoliucijoje ir jos literatūroje. Toji 
vidujinė atmaina yra ta, kad žmonės tiesiog nebenori pakęsti 

vadovaujančių luomų mąstymo būdo ir laikymosi su savim. 
Kiekvienas kelneris arba viešbučio tarnas mato iš to būdo, ku- 
riuo jis yra šaukiamas patarnauti, ir iš to abejingumo, kuriuo at- 
„sakoma jam pasveikinus, kad dideliuose žmonijos namuose pa- 
prastos tarnystės vis dar tebelaikomos žyme žemesniojo luomo, 
nesančio verto nė tokios pagarbos, nė tokio mandagumo, kokie 
yra rodomi savajam luomui. Iš čia nenutildomas nepasitenkini- 
mas ir irzumas tų, kurie jau gauna gerą užmokestį už savo darbą. 
Visas troškimas dalyvauti apsisprendime ir valdyme savo geriau- 
sia prasme kyla tiktai iš to socialinės lygybės troškimo. Ir troš- 
kimu diktatūros — bent gilesnėse sielose — irgi tepasireiškia vi- 
siškas netikėjimas tuo, kad ponų luomas kuomet nors susipras 
ir pats, negavęs pabūti apačioje. Darbininkui atrodo negalimas 
daiktas, kad balsingai ir žiauriai kalbantieji savininkai savo noru 
sukurtų ar leistų naują tvarką, kurioje žmoniškoji darbininko 
lygybė bus aiškiai pareikšta ir visiškai užtikrinta. Argi jūs 
iš tikro manote nuraminsią ir sulaikysią tuos visai naujus reika- 
lavimus savo senomis priemonėmis?“ 

„Mes per daug gerai žinome tuos nusiteikimus — pastebėjo 
čia vienas fabrikantas — bet norėtum žinoti, ką bendra su visu 
tuo turi Kalno pamokslas ir kaip juo remiantis yra atrezgiama 
visa ta painiava?“ 

„Kalno pamokslas — atsakė pastorius — kaip tik dėlto ypa- 
tinga prasme paliečia socialinį klausimą, kad niekur kitur taip, 
kaip tame pamoksle, žmogaus pasiaukojimas žmogui, drąsus 
visų žemiškų turtų išdalinimas, kilnus išsivadavimas iš viso že- 
miško apskaičiavimo, nėra pastatytas į žmonių santykių atnau- 
jinimo centrą. Darbininkų klausimas yra klausimas, ar viena 
žmonijos pusė ir toliau bus pasiryžusi antrajai šveisti batus. 
taisyti lovas, mazgoti lėkštes, skalbti skalbinius, nešioti anglis 
ir tada, kai antroji pusė negerbs jos tikrai ir nuosaikiai kaip ly- 
gius žmones, duodama didelių besiaukojančios meilės įrodymų ir 
gėdindamasi tos nešvarios dvasios ir to konvulsyvaus egoizmo, 
su kuriuo ji lig šiol per dažnai gindavo savo privilegijas, savo 
neribotus nuopelnus ir visokį kitokį geresnį likimą. Tik toks 
apsimąstymas ir toks vidujinis atsivertimas teįstengia išspręsti 
darbininkų klausimą. Iš tikro, tas tapo ponu, kas mazgojo ko- 
jas savo tarnams. Jėzus tai parodė prieš du tūkstančius metų, 

nuo to laiko ponai per du tūkstančius metų žiauriai rykiuoda- 
mi liepdavo sau mazgoti kojas, nenusižemindami ir žmoniškai 
neatsilygindami. Už šitą kartų apsileidimą jūs šiandien esate 
baudžiami, jums yra paduodamos amžiais rašytos sąskaitos, jus 
svaigina pykčio ir neapykantos tvaikas, kuris negali būti išaiš- 
kintas tik jūsų vienų klaidomis. Sakau jums, jūs nežinote tų 
sielų ten žemai, kuriose ūmai atgijo amžių atminimas ir kurių 
dvasia dieną ir naktį karščiuojasi dėl neteisybės, kuriai jūsų, 
ponų pasaulis jau iš senų senovės yra atbukęs. Dar galima su- 
laikyti teismą, kurs sunaikintų visą mūsų kultūrą, bet jis tėra 
:sulaikomas tik atsistojus ant Viešpaties kalno. Tik ką Kalno 
pamokslas yra nušvietęs ir iš egoizmo mėšlungio išvadavęs, tik- 
tai tes teišspręs painųjį ginčą ir iš naujo sutaikins žmogų su žmo- 
„gum. Labai lengva pajuokti žodžius: „Kas tave prašo švarko, 
tam atiduok ir apsiaustą“, tartum Jėzus, visaregis, yra reikalin- 
gas mūsų pamokymo, kad tvarkai užlaikyti ir sieloms išganyti 
reikią kovoti su nesutvarkytais reikalavimais ir kad nesuvaldo- 
mas nuolaidumas nesąs girtinas. Svarbu giliausioji Kalno pa- 
mokslo prasmė, ne E o toji prasmė yra ta, kad aš tuomet te- 
galiu sėkmingai ir išganingai priešintis, užlaikyti tvarką, auk- 
lėti, jei savo artimui gyvai įrodau ginąs savo teises ir savo rei- 
kalus, priešinąsis kiekvienam „per daug“ ir reikalaująs griežtai 
eiti pareigas ne norėdamas kuo daugiausiai turtų sau paglemžti, 
bet jausdamasis esąs aukštesniosios dorinės tvarkos ir aprėži- 
mo įgaliotinis. Bet tokį įrodymą tuomet tegaliu duoti, kuomet 
atsitikus aiškiai nustatytai progai, iš didelės ir gyvos meilės aš 
padarau daug daugiau, negu kas kitas iš manęs reikalauja; no- 
rėdames kitus įtikinti, kad esu jiems broliškai nusiteikęs, aš tu- 
riuų tuomet nors ir kame nors bent kartą visko atsižadėti, turiu 
pasirodyti įstengiąs tokiame atsitikime dovanoti nė į ką neat- 
sižvelgdamas, nė akimirksnį bailiai nesusirūpinęs savim. Svar- 
bu tas apsiaustas, kurį pridedame, ne švarkas; dovana be apsiaus- 
to nėra priimama nei Dievo, nei žmonių. Atėjo valanda, kurioje 
jūs turite atiduoti savo apsiaustus senajai kaltei atgailėti ir 
pykstantiems bei abejojantiems įtikinti. "Turite atmesti ne 
"tik beprasmes privilegijas, ne, iš jūsų tarpo turi kilti meiles va- 
dų, žmogaus teisių pranašų, aukos didvyrių, kurie iš pat šaknų 
:šnaikintų poniškąją puikybę, ir kurie lygiai aiškiai regėtų ir 

švelniai atjaustų paprasčiausio darbininko garbę ir teises taip, 
kaip lig šiol kad regėjo ir atjautė savo pačių privilegijas. Tik. 
toks atsigręžimas nuo savo „aš“ teįtikins, tik toks pavyzdys te- 
ištrauks ir kitus iš aklo įsipainiojimo į savo pačių teises ir at- 
kaklumą ir įstengs sudaryti naują tvarką, kurioje kiekvienas. 
gaus tai, kas jam priklauso. Kad viena žmonijos pusė savo va- 
lią, savo garbę ir savo turtą laiko šventu dalyku ir moka sau- 
goti įstatymo priemonėmis, tai dar nėra tvarka. Ne, tai tėra 
tariamoji tvarka, kuri atpalaidoja tūkstantį kartų daugiau žiau- 
rių galių, negu kad gali suvaldyti savo išlaukinėmis valdomosio- 
mis priemonėmis. Tikra tvarka tik ten teatsiranda, kur gyva- 
sis Kristus pašalina iš mūsų veido ir sielos paskutinius išdidu- 
mo pėdsakus, duodamas mums pajusti, kas yra nusižeminęs kits 
kitam tarnavimas ir koks gilus pasikeitimas įvyksta mūsų pa- 
žiūrose rankų darbininkų atžvilgiu“ 

Vienas kitas, pastoriui kalbant, buvo pareiškęs savo pasi- 
piktinimą, bet jam užbaigus, senosios tvarkos šalininkai droviai 
tylėjo. Tuomet pakilo vyriausias giminaitis, viengungis, kurs 
ilgą laiką buvo sekmingai darbavęsis, keliavęs toli po svetimas 
šalis ir neseniai vėl apsigyvenęs tėvynėje. Niekas nežinojo kaip 
jis žiūrėjo į tuos klausimus, dėlto jam prabilus, visi dar smal- 
siau ėmė klausytis. „Aš esu senas pirklys, todėl pradėsiu nuo vi- 
sai blaivių dalykų“. Visi atsikreipė, tai išgirdę. Nes juk blai- 
vusis senis be abejo vienu smūgiu nuvers krikščionių idealis- 
tą. „Visur pasaulyje — kalbėjo jis toliau — šiandien krinta po- 
pierinių pinigų vertė, niekur jau nebenori duoti prekių nei 
darbo už popiergalius. Net ir metaliniai pinigai praranda sa- 
vo kursą; visi reikalauja neabejotinų, lygiaverčių produktų, ap- 
čiuopiamų turtų, visa kita atrodo melaginga ir netikra, arba: 
bandymas meluoti ir apgauti. Visai panašių dalykų matau ir 
darbininkų klausime — ir todėl suprantu dėlko pastorius nurodo: 
Kalno pamokslą, kur juk irgi kalbama apie visai tikrus meilės 
darbus, kur nėra duodami vien popieriniai pažadai ir manomieji 
pinigai be tikros vertės. Visas darbininko gyvenimas yra su- 
rištas su bedžiaugsmiu vienodu darbu; jis vadinas „darbinin- 
kas“ ne dėlto, kad kiti nesidarbuoja, bet dėlto, kad jo darbas te- 
teikiž*tiek mažai pakilimo, tiek mažai teduoda džiaugsmo ir tiek: 
mažai teturi dvasinio turinio, jog savo būvio prasmę ir turinį jis 

tegali išreikšti žodžiais: „Darbas, darbas ir dar kartą darbas“, 
Ir štai jis nori gauti lygiavertį daiktą už visą savo nešvarų, be 
sielos ir negarbingą užsiėmimą ir už jo tuo būdų daromają au- 
ką. Į algą, kad ji būtų ir gausiai skiriama, jis nebegali žiūrėti 
kaip į tikrai lygiavertį daiktą už savo tikrąją auką. 

Visi tie materialūs mokesčiai atrodo jam nepakankamas at- 
lyginimas, kurs negali jam sąžiningai užmokėti už tai, ką jis 
duoda, jis nori kažko tikro, gyvo, žmoniško, jis nori tikros bro- 
liškos meilės, pripažinimo, nori garbingai drauge su kitais dirbti 
ūkio ir draugijos visumoje, Toji yra jo neramumo ir atkaklu- 
mo prasmė, ir kas to nesupranta, tas varo žmones į pašėlimą. At- 
simindamas visa tai, ką esu pastebėjęs gyvenime, turiu labai 
energingai pritarti pastoriui. Nors tai atrodytų ir labai kraštu- 
tiniška, bet tai yra tiesa; tai, ką Kalno pamokslas žadina žmo- 
gaus sieloje, yra vienintelis vertingas atlyginimas už anglių 
kasėjo, fabriko darbininko ir daugelio tarnavimo rūšių sunkų 
darbą. Reikia žmonėms eiti dvi mylias, jei jie reikalauja vienos 
mylios — reikia turėti vidaus laisvės ir drąsos ne tik kasdien 
nenoromis nusileisti mažmožiuose, o šiaip jau kuo atkakliau- 
siai ginant savo privilegijų ir geresnės būklės tvirtąją pilį. Ne, 
reikia nors kartą visai išeiti iš akmens pilies, reikia nesidairant 
pristoti tarnauti kitų reikalams, pačiam tiesiant jiems kelią per 
buvusiųjų ir esamųjų dalykų tankumyną. Tik tuo būdu tega- 
lime palikti vadais ir autoritetingai kovoti su beprasmiškais ir 
nesveikais norais“, 

Čia šeimininkas pertraukė kalbėtoją: „Atsiprašau, bet ne- 
suprantu, kaip tu, blaiviai spręsdamas, galėjai pasisavinti visas 
tas keistas nuomones, kurias randame tam tikros rūšies socia- 
linėje literatūroje ir kurios mėgsta perdaug juodai piešti šių 
laikų darbininko likimą. Tie žmonės uždirba šiandien daugiau 
pinigų, negu daugelis mokslinčių gali atlyginti sau už savo var- 
gus. Jie ir daro tai gausiai ir nuodugniai!“ „Tiesa, — atsakė 
anasis, — bet kaip tik geriausieji tuo nebepasitenkina. Bet kas 
nori suprasti darbininkų klausimą, tas turi bandyti suvokti tą, 
ką jaučia geriausieji ir gyviausieji, jis negali remtis atbukusiais 
ir be sielos. Kas nemoka laikytis su tais geriausiaisiais, kas, 
nesuprasdamas jų, stumia juos į slaptą ir atvirą maištą, tas tikrų 
tikriausiai yra pralaimėjęs visą bylą. Anapus vandenyno esu 

matęs nepaprastai gerai apmokamų darbininkų, bet, nustebęs, 
sutikau jų tarpe pikčiausiai nusiteikusių, ir kaip tik tai buvo 
tvirčiausio charakterio žmonės. Kuo tai išaiškinti? Man rodos 
tuo: kaip tik tie Žmonės, kuriems užmokesčio klausimų nebėra 
ko daugiau benorėti, pradeda tuomet jausti, kaip mažai tas jų 
norų patenkinimas teliečia jų vargo giliausią branduolį. Jie 
jaučia, kad per kiaurą dieną monotoniškai daryti vieną vienin- 
telį mechanišką rankos judėjimą, nėmaž nesikreipiant į sielos 
gabumus, yra žmogaus dvasios patrėmimas ir žmogaus gyveni- 
mo išnaudojimas, ir jei toks darbas yra reikalingas, tai jis turėtų 
būti paskirstytas visiems visuomenės nariams, uždėjus kiekv'e- 
nam tokio tarnavimo pareigą, arba mažiausiai, jis turėtų būti 
labai sutrumpintas. Tose mintyse glūdi tikroji darbininkų 
klausimo esmė. Prie to prisideda dar ir tas, kad matant naujo- 
viškos ekonominės sistemos tikruosius laimėtojus gyvenant taip 
beprasmiškai ir tokioje prabangoje, žmonėse vis labiau nyksta 
noras tyliai ir pasišventus pakelti tokį gyvenimą be jokio gi- 
lesnio turinio tokios kultūros naudai. Kas neįstengia suprasti 
visos tos nepakenčiamos būklės, mano čia parodytos, tas nė iš 
+olo nėra priaugęs prie visos tos problemos. Bet kaip gi mūsų 
aukštesnieji luomai įstengs suprasti svetimo gyvenimo bepras- 
miškumą, kad jie seniai jau nebejaučia savo pačių gyvenimo be- 
prasmiškumo ir tuštumo? Bet ar šiaip ar taip bus techniškai 
socialiniai išspręsta nuobodžiausio darbo problema, pirmutinė 
ir neišvengiama to išsprendimo pradžia yra ta, kad mes visu sa- 
vo elgesiu duotumėm darbininkams pajusti, jog užjaučiame ir 
suprantame jų būklės giliausią vargą. Mes turime liautis žiū- 
rėję į darbininkų klausimą tik kaip į užmokesčio klausimą, nes 
juk pirmų pirmiausia tai yra sielos klausimas. "Tai yra klausi- 
mas, kaip tas sielos gyvenimo slopinimas ir Žmogaus žemini- 
mas, kurs yra sujungtas su kaikuriais darbais, gali būti moraliai 
atlygintas ypatinga pagarba, pietizmu, žmoniškumu, globa. Ir 
mūsų savęs pažinimas reikalauja, kad pasakytumėm sau, kaip 
mažai apie tą dvasišką darbininkų luomo reikalą mes ir mąstyti 
esame mąstę, nekalbant jau apie tai, kad nesame radę tinkamų 
formų„nei priemonių jam patenkinti.“ 

Tą valandą pastorius nutarė atsisveikinti, norėdamas vy- 
resniesiems ponams palengvinti toliau ginčytis su kits kitu. 

Išėjus jam į gatvę su žmona, ji kai kurį laiką ėjo tylėdama ša- 
lia jo, paskui tarė: „O dėlto tavo tiesa“. Jis atsakė: „Ne, ne 
mano, bet Kristaus tiesa. Bet man yra lengviau negu taviš- 
kiams šiame dalyke pažinti Kristaus tiesą. Kas žino, kaip būtų 
su manim, jei visi mano reikalai būtų padarę sąmokslą prieš ma- 
no pažinimą“. Įėję į savo butą, jie rado ant stalo raštelį, kuria- 
me tarnaitė buvo parašiusi: „Prašau atleisti, turėjau atsigulti 
dėl didelio karščio“. Ponia nuėjo aukštyn į tarnaitės kambarį 
ir pamatė tarnaitę sėdint lovoje su karščiu degančiu veidu. Tuo- 
jau ji pridėjo kompresą, bet karštis pasirodė atkaklus ir piktas. 
Ji nuėjo pas vyrą ir pasisakė budėsianti prie tarnaitės. Kai ji 
sugrįžo atgal, mergaitė neramiai miegojo. Pastorienei buvo lai- 
ko atsipeikėti. Pirmuosius darbus ji darė bent kiek bailiai, 
stangiai ir protekcionališkai. Dabar žvilgterėjus į miegančią ir 
apsidairius po menką kambarėlį, ji ūmai pamąstė susigraudi- 
nusi: „Ar ir jos neturima motinos, ar ji nėra man pavesta? Kaip 
gi būtų man, jei aš sunkiai susirgčiau pas svetimus betarnauda- 
ma?“ Taip toliau bemąstydama ji suprato, — ir baisu jai pasi- 
darė savo luomo — kaip daugiau yra vertinama žmogaus būty- 
bė, kuri yra apsivilkusi šilkų bliūze, turi šlifuotus nagus ir Ey- 
vena geroje draugijoje, už tą, kuri vaikščioja darbininko bliūze, 
tvarko miegamuosius ir šluoja dulkes nuo laiptų. Ir jai pasi- 
darė aišku, kad ne turtų skirtumas, bet baisus skirtumas tarp to 
globos kulto ir to buko nesirūpinimo yra svarbiausia priežastis, 
kad darbininkų luomas yra taip baisiai įniršęs ir taip piktai ne- 
tiki pasiturinčių žmonių širdim. Ir ką jos vyras buvo ištaręs 
protestuodamas žodžiais, tai dabar pakilo joje giliausios, gar- 
bingiausios meilės ir seseriško meilumo banga, paskandino vi- 
sus dirbtinus perskyrimus ir laipsnius ir palengvino jai kiaurą 
naktį vėsinti karščiuojantį ligonį. 

Ryto metą vyras tarė jai: „Dabar supranti, kad tai yra ap- 
siaustas, kurį turime pridėti prie švarko, tai yra antroji mylia, 
kurią turime nueiti, ir kad tik tuomet tegalime laikyti tvarką, 
atsakinėti, užginti ir priešintis kiekvienos rūšies nesutvarky- 
toms pretenzijoms. Tik tuo būdu mūsų reikalaujamoji discip- 
lina bus aukštai pakelta viršum interesų kovos biaurumo ir bus 
suprasto*jos dorinės teisės. Aš apie tai kalbėjau, o tu padarei“. 

Dėl siaučiančios epidemijos visos ligoninės buvo pilnos ir 

slaugės užimtos, todėl pastorienė budėjo dar vieną naktį. Mer- 
gaitž pasitaisė. Bet trečią dieną ta pačia liga sunkiai apsirgo 
pastorienė ir po kelių dienų mirė. 

Susirinkus giminėms, nuliūdusi motina tarė karčiai: „Ji mi- 
rė kalno pamokslu“. Vyriausias giminaitis atsakė: „Taip, ji mirė 
Kalno pamokslų. Gražesnės mirties nėra mylinčiai šeimininkei. 
Nes kiek tarnų yra jau susirgę, anksti paliegę ir mirę dėl savo 
ponų? Viena auka yra verta kitos ir kilnus žmogus yra Dievo 
stumiamas atitaisyti kitų nuodėmes. Dėl jos bus mums daug 
atleista — ji pramynė taką, ji nušvietė mums visiems išsigelbėji- 
mo kelią“, 


4. NETIKRA ENERGIJA IR NETIKRA KANTRYBĖ. 


Vienos šeimynos tėvas dažnai vaikščiodavo į klūbą, kur lig 
vėlybos nakties būdavo lošiama kortomis didelėmis sumomis ir 
kur jis dažnai pralošdavo daug pinigų. Sūnūs girdėjo apie tai 
mokykloje, tarnaitės pasakojo apie tai namie. Šeimininkė dėl 
to sunkiai kentėjo ir pasiskundė savo draugei. „Tu pati kalta, 
kodėl leidi — atsakė toji. „Tegul tik mano vyras išdrįstų taip 
daryti! Vieną vienintelį kartą sugavau jį beeinant tokiais ke- 
liais, — tos scenos, kurią jam tuomet padariau, jis niekados ne- 
užmirš“. Antroji gerai atsiminė tą atsitikimą, nes supykusios 
žmonos plūdimasis buvo girdimas dvejuose artimuose namuose 
ir toliau išnešiotas su visais begėdiškais posakiais. Kaip tik 
tokio elgimosi neapsakomai koktus įspūdis sutvirtino tą pasi- 
biaurėjimą, kurį jos moteriškoje prigimtyje žadino toks triukš- 
mingas ir giliausia prasme nemoteriškas valdymas. Todėl ir da- 
bar ji atsakė energingajai draugei: „Tai nesutinka su mano pri- 
gimtimi, kad vykdyčiau savo norus triukšmingomis scenomis. 
Jei mano primygtini prašymai nieko neįveikia, tai sakau sau, 
Dievas bus žinąs, kodėl man siunčia šitą sunkų bandymą. Rė- 
kaudama ir smarkaudama, rods, galėčiau trumpam laikui pa- 
siekti tą, ko noriu, bet tokios griežtos priemonės užmuša ge- 
riausią švelnumą ir širdingumą tarp vyro ir žmonos ir iš to iš- 
eina daup aršesni santykiai už tuos, kuriems tokiu smurtingu 
gydymu norime padaryti galą. Žmona atima iš vyra tvirčiau- 


=—-————2-——- == === === i 
ią ramstį, jei kalbėdama su juo užgauna jo garbę ir daro jį juo- 
kingą svetimiems girdint“. „Tu esi per gera šiam pasauliui — 
+arė draugė —palauk, tau dar šokinės pelės ant nosies! Aš ma- 
nau taip, kaip manė Bismarkas: vyrai tik krauju ir geležim tėra 
sutvarkomi ir tvarkoje užlaikomi, jie patys tuomet jaučias daug 
laimingesni, negu kai juos leidžiame visai iškrikti. Tu dar su- 
+iksi su manim — lig pasimatymo!“ Pas antrąją atėjo vakare 
viena kaimynė, visai paprasta, tikrai išmintinga moteriškė, ku- 
rios vienintelė skaitymo knyga buvo biblija; jos padedama, ji 
ibuvo apgalėjusi daug gyvenimo sunkenybių. Jai pavyko ir sa- 
vo vyrą visiškai pagydyti nuo girtuoklystės. Šeimininkė ėmė 
:su ja šnekėtis, ji užsimanė iškvosti iš jos, kaip įvyko tas atsi- 
vertimas. Kaimynė nesislėpdama papasakojo jai, nes ir ji bu- 


vo jau girdėjus apie tamsųjį debesį, kabantį virš tų namų ir su- 


manė padėti nelaimės prislėgtajai, 

— Kai aš aiškiai pamačiau — taip ji pradėjo — kas daros 
"su mano vyru, ir kad jį suvyliojo bloga draugija, vieną dieną pa- 
sakiau nėmaž nesupykus, bet tvirtu balsu: „Dabar ramiai pa- 
klausyk manęs. Juk vyras ir žmona turi vienas kitam padėti, 
ar ne tiesa? Tavo pavyzdys yra jau man padėjęs daug kartų. 
Šiandien mano eilė, aš turiu tau padėti. Tu nebesusivaldai, tai 
aš privalau dvigubai valdytis. Kiekvieną kartą, kai tu pasigersi, 
aš badausiu visą dieną tavo garbei, kad pamatytumei, jog vis- 
kas yra galima, jei tik norime, mes galime suvaldyti savo geidu- 
lius, dievaži, mes galim — iš meilės vienas kitam, iš gėdos, kad 
esame kaip tie gyvuliai, iš to džiaugsmo, kad turime galios ant 
savęs!“ Ir visą dieną sėdėjau prieš jį nevalgydama ir meiliai 
šnekučiuodama; jis gavo dvigubą dalį, bet jam nebuvo gardu. 
Ir kai, man kelius kartus taip padarius, jis pamatė, kad aš rimtai 
esu pasiryžusi, jis buvo pagydytas!“ „Puiki mintis — prasitarė 
antroji — ir aš taip padarysiu su savo vyru“. „Atsiprašau — 
tarė kaimynė — aš ne tam pasakojau. Ką aš dariau, negalima 
sekti žodis į žodį. Tai yra, taip sakant, prilyginimas. Aš bū- 
čiau galėjusi padaryti visai ką kitą ir kiekvienas ypatingas at- 
sitikimas reikalauja ypatingos aukos. Savo elgesiu aš tevyk- 
džiau mintį, žibtelėjusią man galvoje, perskaičius Viešpaties žo- 
džius apie“ farizėjus: „Jie krauna žmonėms sunkias naštas ant 
pečių, bet patys nenori jų nė pirštu paliesti“. Pamąsčiau: juk 

tas farizėjiškumas yra gyvenęs ne tik Jeruzalėje, ne, mes visi 
nešiojame jį savyje, ir kaip tik tie žmonės, kurie itin aiškiai at- 
skiria gerą nuo blogo, tiems grumoja didžiausias pavojus, kad 
jie, užuot davę gyvąji pavyzdį savo silpnesniesiems artimie- 
siems ir rodę juo daugiau meilės, juo didesnis yra paklydimas, 
vis tik moraliai juos teis. Jėzus pasiėmė savo Kryžių patraukti 
prie savęs visam tam, kas žmoguje nori kilti aukštyn. Tuo Jis 
pasakė ir mums: „Tik nusižeminę besiekdami Dievo pavyzdžiu 
aukštyn, o ne bardami ir peikdami tegalime sekmingai ir išga- 
ningai kovoti su blogu“. — „Tamstos žodžiai tartum eina iš. 
mano širdies — pasakė šeimininkė — ir man visados buvo kok- 
tu bartis ir bambėti, dėlto verčiau pačiai kentėti ir nesiprie- 
šinti niekinamai ir nepaisomai, negu triukšmingu ir irziu elge- 
siu kitus priversti eiti savo pareigas. Ar nėra mums pasakyta: 
„Nesipriešinkite blogui“? Kaip tie žodžiai sutinka su mano 
giliausiu palinkimu! Argi gali būti biauresnis dalykas už prie- 
šinimąsi blogui? Visa mano vaikystė buvo užtemdyta be galo 
sąžiningai einančios savo pareigas, bet be atvangos besibaran- 
čios motinos, kuri namie ir dvaro kieme nuo ryto iki vakaro 
kovojo su blogu. Bet tuo būdu ji padarė blogą dar blogesnį ir 
pačią save tikrai skaudžiai sudarkė ir pažemino. Tada aš prisie- 
kiau niekados nekovoti su blogu“. 

„Dėl barimo tamsta, žinoma, tiesą sakai — atsakė kaimynė, 
— bet šiaip jau rodos man, ar tamsta tik nebūsi paklydusi į šun- 
takį. Man rodos, kad žodžiai apie nesipriešinimą yra visai ki- 
taip suprantami, negu kad tamsta juos supranti. Juk kaip tik iš. 
Kristaus gyvenimo ir kančios yra išėjusi stipriausia kova su 
blogu. Juk krikščionis nieko daugiau neturi daryti, nė mąsty- 
ti, tik kovoti su blogu savyje ir aplink save. Bet viskas parei- 
na nuo to, kokios rūšies jėgomis veikiame prieš blogą — ar savo. 
pačių piktosiomis galiomis, ar kuo stipriausiai susikaupę gere. 
Aš manau taip: pamačius kur nors blogą ir kenčiant nuo jo, ne- 
reikia pasiduoti pirmam erzinimui ir pultinai pulti svetimą blo- 
gybę. Ne, toje valandoje mes turime stengtis labiau negu kita- 
dos nutverti blogą mūsų pačių sieloje ir gerą gyvai atvaizduoti 
savo pačių elgesiu ir kalba — tartum čia tik mūsų pačių atšali- 
mas tėra kaltas, kad tamsybė nenori išnykti svetimoje sieloje. 
Bet taip tepadaroma aukojantis dideliuose ir mažuose daiy- 

kuose. Tuo būdu deug stipriau graudename, peikiame ir tei- 
siame nusidėjėlį, negu kažin kiek bekalbėdami; jis jaučia, kad 
mes iš tikro rimtai nekenčiame nuodėmės ir kad tikrai norime 
jam padėti, o ne savo pyktį griežti arba savo reikalus ginti. Pri- 
siimti neteisybę nesipriešinant yra labai patogu, lygiai taip, 
kaip labai patogu žiaurios energijos stumiamam paleisti ant blo- 
go savo piktus šunes — smarkius žodžius ir darbus. Juk tai ir- 
gi tėra menkas priešinimasis blogui. Bet krikščionis neturi 
teisės būti toks nuolaidus: nei kentėti, nei keršyti. Ne, jis turi 
priešintis iš paskutiniosios, tik jo priešinimosi būdas turi aiš- 
kiausiai skirtis nuo paprastos kovos su blogu: turi kovoti ne že- 
masis „aš“, keršytojas ir barnininkas, bet mylįs, besiaukojąs, nu- 
sižeminęs „aš“. O tasai geresnysis „aš“, kartą pabudęs iš savo 
klaidingo neveiklumo, randa tūkstantį kelių, kad paveiktų piktą 
arba iškrypusią valią. Mano pasninko pavyzdys tėra tik viena 
galimybė iš daugelio kitų. Kas tikrai nori tarnauti, aukotis ir 
atsižadėti, tam niekados nėra rūpesčio, kokių priemonių jis turi 
pasirinkti esamame atsitikime“. 

„Mano brolis — tarė antroji — turi žmoną, kuri aikvodama 
daug pinigų drabužiams ir namų užlaikymui, turi labai blogos 
įtakos savo vaikams ir tarnams. Vyras nieko nesako dėl šventos 
ramybės, ir aš ligšiol pritariau jo elgesiui. "Tamsta laikai tai 
„ klaidinga? Bet ką gi vyrui daryti? Ar pasninkauti, kad aikvo- 
toja susigėdintų?“ 

„Ne — atsakė kaimynė —tokios rūšies moterų nesujaudinsi 
bado streiku. Čia reikia kitokių priemonių. Šiaip ar taip nieko 
nesakyti yra didelė klaida. Nupiešiu tamstai tris vyrų rūšis ir 
tuo būdu atsakysiu į tamstos klausimą. Tat pirmiausia vadina- 
mieji energingieji vyrai, kurie nė į ką neatsižvelgdami, žiauriai 
liepia gerbti savo valią. Iš lauko jie užlaiko drausmę ir tvar- 
ką, bet visa tai tikrai nekelia ir neauklėja, nes aštrus tonas žiau- 
rina žmonių santykius su kits kitu. Be to, giliausioji ir švel- 
niausioji sielos energija niekados nėra tokiu būdu pažadinama; 
toks elgesys, tikrai sakant, juk irgi yra sau valios davimas ir 
dėlto stiprina tokį pat silpnumą ir kituose, 

Antra — yra nuolaidžių vyrų, kurie iš silpnos geraširdys- 
tės arba iš“netikros taikos meilės niekur nesipriešina žmonos 
valiai, kantriai kęsdami visas iš to išeinančias žalas, Abi šiedvi 

šeimynos tėvų rūši nėra pakankami. Deja, antroji rūšis daž- 
nai yra vadinama „krikščioniška“, tartum leisti viską daryti ir 
leisti klysti yra krikščioniška. Ne, kaip tik atvirkščiai. Vyras, 
tikras krikščionis, dar daugiau turi energijos, negu pirmiau čia 
nupieštas vyrų tipas; tik jo energija teka iš visai kito šaltinio. 
Jam svarbu ne tik drausmė ir tvarka, jame dega tokia stipri at- 
sakomybės ugnis už pavestąsias jam sielas ir už Kristaus kara- 
lystės praplatinimą, kad dėl tos priežasties jis lygiai taip pat 
negali vien kantriai kentėti, kaip ir žiauriai priešintis vadina- 
mąją vyriškąja energija. Ką gi darys toks charakteris kalbama- 
jame atsitikime? Niekados jis nebus beginklis kentėtojas; prie- 
šingai, jis kovos iš paskutiniosios, gelbėdamas paklydusią sielą, 
jis nenurims tol, kol nebus pašalintas papiktinimas — bet jo ko- 
vos priemonės bus Kristaus galios, o ne nepakankamos „direkto- 
riškos“ arba grynai žvėriškos vyriškos jėgos įtakos apimtos. 
Tikroji krikščioniškoji energija turi pasireikšti visų gerųjų ga- 
lių stipriu augimu vyro sieloje, Toks vyras stengsis Dievo pa- 
dedamas prisivilioti jos sielą, kaip kitados savo asmens padeda- 
mas kad stengės prisivilioti ją pačią, ir Dievas parodys jam tiek 
daug širdį graudinančių atsižadėjimo, savęs apgalėjimo, patar- 
navimo priemonių, kad jo pavyzdys turės jaudinti ne vieną su- 
gedusią moteriškę. Ir net ten, kur tokia įtaka sutiks negyvą 
sielą ir neras atbalsio, net ir ten toks aukštesniojo gyvenimo vyk- 
dymas neina veltui. Jis valo orą, atgailauja už svetimą kaltę ir 
apgali jos gadinantį reginį įkūnyto priešingo pavyzdžio aukš- 
tyn traukiančia jėga. Tamsta, tur būt, numanai, ką aš noriu pa- 
sakyti: yra daug žmonių, kuriems labai grasu yra brutaliai vyk- 
dyti savo valią ir dėlto jie bevelija su visu kuo sutikti, negu anų 
priemonių padedami triumfuoti. Ir taip laikydamiesi jie ta- 
riasi seką kenčiantį Kristų. Bet iš tikrųjų jie stovi tarpinės 
silpnavalystės karalystėj, kuri tiek pat yra toli nuo tikrosios 
Kristaus pavyzdžio reikšmės, kiek ir nuo brutalumo pasaulio. 
Galima net pasakyti, kad tame neveikliame sutikime glūdi abe- 
jingumas, kuris įkvepia drąsos visam tam, kas gyvenime yra že- 
ma. Tas giliai pasislėpęs abejingumas blogui, tas nepastebėji- 
mas nesutvarkyto elgesio kaip tik dažnai ir glūdi už „nesiprie- 
šinimo“" ir atima iš nusidedančio žmogaus išganingą atsvarą. 
Kaip tik tokios apykantos kontrasto reikalauja iš mūsų Išgany- 

stojas. Jis nori ugningos energijos, nepailstančio tarnavimo, ne- 
bijančios mirties valios aukos, priešinimosi lig pat galo — tik 
visos tos jėgos turi būti vedamos visai kitos dvasios, negu toji, 
kuria ginas ir vykdo savo norus pasauliškas žmogus. Krikščio- 
nybė yra priešinimasis blogui darant gera, krikščionybė yra į 
vidų pakreiptoji energija, yra savo paties giliausias atsiverti- 
amas ir per tai atvertimas kitų!“ 

„Visa tai, be abejo, naujai nušviečia mano gyvenimą — at- 
sakė šeimininkė — bet ten, kur Kristaus priemonės nieko ne- 
„gelbsti, ten juk nebėra kitokios priemonės, kaip“tik kentėti — 
jei nenorima įbristi į visas tas išlaukinės kovos ir smurto prie- 
monių šlykštybes“. 

„Būdama ketverto sunkiai pasiduodančių auklėjimui vaikų 
motina, prisipažinsiu tamstai atvirai, kad negaliu visiškai at- 
mesti tų išlaukinių priemonių. Gal tamstai iš pradžioš atrodys, 
kad tai prieštarauja tam, ką sakiau lig šiol. Kristus nepašalino 
Mozės įstatymo ir Arono lazdos, bet papildė ir užbaigė. Yra 
daug žmonių, kurie privalo spaudžiami išlaukinio pasipriešini- 
mo ir mokomi išlaukinių griežtų priemonių; kitaip jie nesu- 
pranta, kad gyvenime turi būti tvarka ir kad yra ribos jų įžulu- 
mui ir jų aktingam egoizmui. Tokia tvarka veda į krikščiony- 
'bę ir rengia sielą aukštesniosioms įtakoms“, 

„Tai aš negaliu eiti su tamsta — tarė šeimininkė — juk taip 
prisipažindama, tamsta vėl griauji viską, ką pirmiau buvai pasa- 
kiusi apie krikščioniškąją ir pasauliškąją energiją“. 

„Anaiptol — atsakė antroji — aš tvirtai laikaus to, ką esu 
pasakiusi apie krikščioniškąją energiją. Bet krikščionis, ir kaip 
tik jisai, gali pasiimti į savo tarnystę ir tas išlaukines auklėjimo 
ir tvarkos priemones, nes jis vienas teįstengia taip jas taikinti, 
kad jos nežiaurintų ir neerzintų, kas labai lengvai atsitinka, jei 
jomis naudojasi žmonės, kurių apsiėjimas su artimais nėra nu- 
'šviestas nei apvalytas krikščionybės. Žinoma, krikščionies prie- 
„dermė yra iš pradžios viską išbandyti, kad pasiekus norimąjį 
tikslą su ta dvasiškąja įtaka, apie kurią sakiau pirmiau; ir iš 
"tikro, iš jo bus pareikalauta apyskaita, ar jis tikrai ir gryniau- 
sia dvasia vi :ską yra išbandęs. Bet jei jis padarė viską, ką tik 
begalėdamas, tai jis yra taip dieviškai nusiteikęs, kad gali tas 
išlaukines prievartos priemones vartoti ramiai, bet nenusileis- 

damas, neužgauliodamas, net taikinamai liūdėdamas ir riteriškai 
atsižvelgdames. Juk valdžios apsiėjimas pav. su nusikaltėliais. 
buvo lig šiol klaidingas tuo, kad jame Naujasis Įstatymas nėra 
pastatytas viršum Senojo Įstatymo ir kad visa tai, kas yra vadi- 
nama „tvarkos palaikymu“, dar labai mažai tėra peršviesta Kris- 
taus dvasios ir nėra nuodugniai išvaduota iš žiauraus žmogaus 
negerbimo. Argi nematom ir luomų kovoje, kaip vienas aklai 
grumoja kitam smurto priemonėmis ir kaip nė vienas nebando: 
tą neteisybę, kuria skundžiamasi, pirmiau sugėdinti ir apgalėti 
pats atsiversdamas į gerą. O visi tie, be abejo, reikalingi tvar- 
kos pykdymai dideliuose ir mažuose dalykuose — kaip juose 
nėra dar Kristaus dvasios ir dėl to jie taip fateliai stiprina žmo- 
guje kiekvienos rūšies piktą ir kerštingą pasipriešinimą! 

Ar dabar gerai paaiškinau, kaip įsivaizduoju tikrą energiją: 
kovoti su blogu ir kokia dvasia ji gali naudotis ir išlaukinėmis 
įtekos priemonėmis? Ar tamsta dabar supranti, kodėl krikščio- 
niškosios tiesos šviesoje visas tamstos neveiklus kentėjimas 
atrodo man visiškai klaidingas? Ar tamsta supranti, kokia pras- 
me krikščionybė, mano nuomone, kaip tik griežčiausiai prieš- 
tarauja visam neveikliam blogo ir paklydimo kentėjimui? Ir ar 
tai yra prieštaravimas, jei aš sakau, kad tiktai tas, kas seka Kris- 
tų, temoka ir tepajėgia vartoti be žiaurumo ir kietumo išorines 
priešinimosi priemones? Ar ir čia netinka žodžiai, kurie viską: 
nušviečia: „Viskas yra jūsų — o jūs esate Kristaus?“ 


5. ALKIMAS IR TROšŠKIMAS TEISYBĖS. 


„Palaiminti, kurie alksta ir trokšta, nes jie bus pasotinti“. 
Tu manai, kad čia sakoma apie kovą dėl teisybės valstybėje ir 
ekonominiame gyvenime. Supranti tai aiškiai ir ilgesys tave 
ima, kad kiti nors kartą pagaliau paliktų teisingi. Nematai, kad' 
čia kalbama apie tave patį, kaip tik dabar, kai tu su draugais už 
stalo sėdėdamas kalbi apie kitaip mąstančius ir kitaip nusista- 
čiusius. Ir tuomet viskas pareina nuo to, ar tu alksti ir trokš- 
ti būt čia neesančiam tikrai teisingas, vadinas, suprasti jo gi- 
Tiausius motyvus, nupiešti neiškraipydamas jo pažiūrą, net su 

formuluoti ją, kiek beįmanant, išmintingiau, spręsti apie artimą 
„atsižvelgdamas į jo gyvenimo visumą ir vertinti jį pagal jo san- 
tykius su tavim pačiu ir tavo įsitikinimais. Kiekvienas toks ban- 
dymas būti tikrai teisingu savo priešui atneša jau čia žemėje 
paslaptingos laimės ir leidžia mums pajusti kitą pasaulį. Toks 
pakilimas yra išganymo prologas, išsivadavimas iš savo „aš“ 
smurto, ir gamina troškimą vis aukštesnių laisvių. 

Kokiai žmonių mažumai teateina šiandien mintis pabandyti 
taikinti Kalno pamokslą kasdieniniam gyvenime! Jie dūsau- 
ja ir dejuoja dėl visų tų žmonių santykių šlykštybių, biaurėda- 
miesi jie kvėpuoja nuodinga šmeižimo ir niekinimo atmosfera — 
bet labai retai teateina jiems į galvą, kad galima visai asmeniškai 
savo paties iniciatyva pakilti į grynesnį orą ir kad toks bandy- 
mas, rasit, gali nuvesti prie visai naujų supratimų ir išvystyti 
visai naujų jėgų. Kiekviena „naujo būdo gyventi“ rūšis šian- 
dien yra bandoma — tik gyventi iš Kristaus ir su Kristum neno- 
rima pamėginti! 


6. SUDEGINTAS VEKSELIS. 


Pasakojama, kad ciesorius Karolis V buvęs skolingas vie- 
nam dideliam pirkliui Fuggeriui milžinišką pinigų sumą. Kai 
c'esorius kartą atvykęs pas pirklį pasikalbėti apie skolos išmo- 
kėjimo atidėjimą, Fuggeris ėmęs ir įmetęs vekselį ciesoriaus 
akyvaizdoje į ugnį. 

Mūsų kiekvienas turi savo skryniose aibę vekselių. Be- 
rods, ne visados tai esama gautų pinigų pakvitavimai. Tokie 
vekseliai lengvai išieškomi. Bet yra dar kitų skolų, kurios nėra 
taip lengvai atmainomos ir atlyginamos: čia patarnauta, čia pa- 
siaukota, čia meilės parodyta. Vekselis už tai, žinoma, negautas, 
bet manoma, kad visos tos skolos yra kaip reikiant įtrauktos į 
kitų atmintį ir sąžinę. Ir štai ūmai pamatoma, kad kitas nieko 
nėra užsirašęs ir nieko apie tai nežino. Net dar blogiau: jis įsi- 
tikinęs, kad tai, ką jisai mums yra padaręs ir paaukojęs, yra ne- 
sulyginamai daugiau ir svarbiau, negu visa, ką mes savo išlai- 
dose jo naldai esame užrašę. Kaip neapsakomai biauru, kada to- 
kiame atsitikime imama rodyti kits kitam savo vekselius — prie- 

telystėje, moterystėje, šeimynos gyvenime arba kitur kur žmo- 
nių santykiuose! 

Vienas svarbiausių šio žemės gyvenimo turtų yra didelis 
pečius vekseliams! Kas neturi tiek sielos kilnumo, kad nesi- 
liautų mėtęs į ugnį vekselius, tas niekados neišsivaduos iš vi- 
dujinės ir išorinės nesantaikos. Be pečiaus, reikia dar vieno da- 
lyko: pirklys PFuggeris triumfavo matydamas ciesorių pripa- 
žįstant jo teisę ir galėdamas jam parodyti savo aukštąją dvasią. 
Tačiau tokių aiškių teisių ir tokių pasaulio triumfų ir aukšta- 
dvasiškumo užmokesčių teesama tik apčiuopiamų vekselių kara- 
lystėje, bet neesant gilesnioms skoloms. Ir juo daugiau kitas. 
yra mums skolingas, juo daugiau jis stengsis užtrinti ir sunai- 
kinti sąskaitą, o net ją ir apversti atvirkščiai. Daugumą geriau- 
sių ir neegoistiškiausių žmonių toks elgimasis tiek apvilia, py- 
kina ir apkartina, kad jie ima nesiliaudami bartis su Dievu ir 
pasauliu. Tai jų teisingumo jausmas taip piktinas dėl suklas- 
totos sąskaitos, neleisdamas jiems pasiekti sielos ramybės. 

Bet tai rodo brandos ir tikrenybės jausmo stoką. Mes turi- 
me šioje žemėje būtinai sutikti su užtrintomis ir suklastotomis. 
sąskaitomis nors ir dėl to vieno, kad niekados negalime žinoti, 
kiek sąskaitų mūsų pačių sieloje yra užtrintų ir suklastotų mū- 
sų pačių naudai. Kuomet nors geresniajame pasaulyje viskas 
bus išvesta aikštėn, bet čia reikia drąsiai deginti vekselius, ku- 
riuos turime iš svetimos pusės ar tariamės turį, reikia tik tą 
skolą atsiminti, kurioje mes patys esame ir kurią turime užmo- 
kėti kitiems. Mums taip darant, ir kiti mėtys į ugnį vekselius, 
kuriuose stovi užrašytos mūsų pačių naštos, 


7. KRIKŠČIONIES LAISVĖ. 


Apie didįjį Italų Renesanso pedagogą Vittorino da Feltre 
pasakojama, kad jis dažnai ištisas dienas susilaikydavęs smarkiai 
nepeikęs mokinį, jausdamasis esąs per daug išstumtas nusikal- 
timo iš pusiausviros ir dėlto negalįs sekmingai veikti į jam pa- 
vestą*sielą. Jis buvo tos nuomonės, kad mes tik tada tegalime 
padėti artimui išsivaduoti iš painių stovių, jei tie stoviai nė iš to- 

10 neužkrečia mūsų pačių ir neišstumia iš mūsų vidaus ramybės. 
Tai yra, be abejo, nuomonė, turinti didžiausios reikšmės kiekvie- 
nai elgimosi su žmonėmis rūšiai. Kas nori turėti įtakos kitiems, 
tas pirmiausia turi visiškai nuo jo pasiliuosuoti, turi stipriai prie- 
šintis tai užkrečiamai įtakai, kurios daro mums svetimi nervų 
stoviai, tik tuomet jis tegali remti ir gelbėti kitą. 

Bet tas atsiliuosavimas nuo artimo yra sunkių sunkiausias 
dalykas. Kai mes kitam prikaišiojam valdymosi stoką, tai darome 
dažniausiai tokiu tonu, kurs parodo mus pačius nesivaldant. 
Visos mūsų vadinamosios akcijos yra dažniausiai reakcijos ir 
refleksiniai judesiai prieš ateinantį iš oro erzinimą. Tai rodo 
taip pat, kaip žmogus yra socialiai suvaržytas. Ir kai apaštalas 
sako: „Jūs esate brangiai atpirkti, nebūkite žmonių vergais“, 
tai jis čia turi galvoj taip pat ir viso mūsų elgesio ir kalbėjimo 
priklausomybę nuo kitų pavyzdžio. Vadinamoji kova su blogu 
stovi visiškai po tos priklausomybės ženklu: niekados neesame 
tokiame pavojuje pasiduoti blogui, kaip tuomet, kada kovojame 
su blogu. Kalno pamokslas kalba apie žmogaus paliuosavimą iš 
tos išorinio erzinimo vergijos. „Laiminkit tuos, kurie jūsų ne- 
apkenčia“. Ir niekas tiek nestebina, kaip tai, kad toks daugelis 
krikščionių į visus tuos pasiūlymus žiūrėjo kaip į nesiskaitančių 
su tikrenybe perdėjimus, teišaiškinamus tikėjimo į greitą tūks- 
tančių metų karalystės atėjimą. O juk ten tėra neišvengiama 
pagrindinės krikščioniškosios minties konsekvencija, kad tas te- 
galįs turėti įtakos šiam pasauliui, kas nėra iš šio pasaulio. Jei 
apskritai yra kokia žmonių laisvė ir nepriklausomybė, tai yra ta, 
kuri įgyvendinama sekant Kalno pamokslą: žmogus taip pasiliuo- 
suoja nuo kitų pavyzdžio, kad į persekiojimo darbą gali atsakyti 
meilės darbu. 

Sakė, kad Kalno pamokslas esąs raginimas būti pasyviu prieš 
blogą. Iš tikrųjų gi jis mums rodo vienintelį tikrą aktyvumą ko- 
vojant su blogu, absoliutiškiausią pasipriešinimą, kurs nebežino 
nė įdavimo, nė pasidavimo. Ir kaip tik iš to dvasinio priešini- 
mosi tvirtumo reikia suprasti atsisakymą nuo fiziško pasiprieši- 
nimo. Gerai sako Hilty: „Gero rolė ir akcija pasaulyje nėra 
naudotis smurtu prieš smurtą. Geras tikriausiai apgali blogą 
kentėjimu, "kuriuo jis pasireiškia gryniausiai ir nuosaikiausiai“. 

8. SENA PASAKA, 


Viena moteriškė buvo girdėjusi, kad vienas atsiskyrėlis miš- 
ke turįs po sniegu žemuogių. Ji liepė vyresniajai dukteriai eiti 
į mišką ir parnešti tas uogas. Kai duktė pasakė atsiskyrėliui mo- 
tinos įsakymą, tasai tarė: „Meldžiamoji, pirmiausiai nukask man 
tenai kiek sniego, kad galėčiau palesinti paukštelius“. — „Ar 
man rūpi paukšteliai — atsakė ji — aš noriu gauti žemuogių“. 
Bet atsiskyrėlis liepė jai eiti namo nieko nepešus. Tuomet mo- 
teriškė nusiuntė podukrą su tuo pačiu įsakymu. "Vėl atsiskyrėlis 
Jiepė nušluoti sniegą alkaniems paukšteliams. Nemąstydama nė 
“valandėlės, mergelė nutvėrus šluotą ėmė uoliai šluoti sniegą į 
šalis. Ji visai užmiršo apie žemuoges ir vis mąstė apie alkanus 
paukštelius. Bet iš po sniego ūmai pasirodė žemuogės ir mer- 
„gelė galėjo pasiimti jų, kiek norėdama. 

Ne vienas girdi sakant, kad Kalno pamokslas esąs kietas ir 
tekalbąs apie atsižadėjimą, bet po juo yra žemuogių, vadinas, 
galų gale tiktai jo pamokymai teduoda tikros pagalbos šio gyve- 
nimo painiavoje — atskiriems žmonėms ir tautoms. Ir jie mano: 
„Gerai, tai pabandysim klausyti Kalno pamokslo dėl mūsų pačių 
labo!“ Jie labai klysta. Berods, sekimas Kalno pamokslų yra 
vienintelė pagalba šiam ir anam gyvenimui, tačiau tik tas tepati- 
ria jo paslaptingos palaimos, kas neieško savo naudos, bet tar- 
nauja, aukoja ir išsižada. Reikia šluoti sniegą alkaniems pauk- 
šteliams, tik tuomet tepasirodo žemuogės! 


9. SAVES PAREIšSKIMAS. 


Laotse sako apie išminčių: „Jis stumia savo „aš“ užpakalin, 
o jo „aš“ vis išeina priešakin. Jis atsisako nuo savo „aš“ o jo 
„aš“ išlieka apsaugotas. Ar nėra taip, kad jis nenori nieko sa- 
vo ir dėlto jo „aš“ pilnai pasireiškia“. Savęs pareiškimo materia- 
listas nemato, kad šiame paslaptingame gyvenime ir savęs pa- 
reiškimas yra misterija. Ne grobstydami ir stipriai laikydami 
nutvėrę užlaikome savo „aš“, bet tik žadindami aplinkoje savo 
„aš“ "simpatijų. Savęs pareiškimo žmogus yra toks Žmogus, 
kurs save laiko vieninteliu tikrenybės žinovu, o visus kitus tik 

„dideliais vaikais ir svajotojais. Iš tikrųjų gi kaip tik jis pats 
„yra visiškai nuo gyvenimo nutolęs. Jis nemato, kad jo pavyz- 
dys ginkluoja ir žiaurina visą aplinką, kuri pagaliau žudo jį jo 
„paties vartuose. Savęs pareiškimo žmogus lyg aklas nemato to 
„takto, kad reikia malšinti demonus, jei norime šiame pasaulyje 
„gyventi taikiai ir saugiai. Savęs pareiškimo žmogus nesupran- 
ta, kad privalome tarnauti, aukotis ir rodyti pagarbos kitų pasi- 
;reiškimui, jei nenorime, kad išdidiems savo pačių teisių saugo- 
tojams vieną naktį būtų nusukti sprandai. Savęs pareiškimo 
„žmogus nepastebi, kad tik atjausdami kitų gyvenimo sąlygas ir 
teises, teimame regėti savo tikrąją naudą. Žmogus susirgęs sa- 
vęs pareiškimo liga neįstengia suprasti, kad jo paties „aš“ tūks- 
tanteriopai yra surištas su kitų „aš“ ir todėl jo savimeilė užker- 
ta jam kelią į visas jo paties taurumo versmes. Bet tai turi būti 
nuo jo paslėpta, nes jo akims ir jo meilei tenkinantis savim, jis 
„praranda gabumą surasti viso gyvenimo neperskiriamą vienybę ir 
pajusti savo baisų ir marų paklydimą. Savimeilė kvailina — 
meilė duoda išminties. Taip yra su atskirais žmonėmis ir su 
tautomis. „Kas nori užlaikyti savo gyvastį, tas praras ją!“ 


10. SMURTO IDEALISTAS. 


Daugelis žmonių, nuoširdžiai trokštančių teisingumo ir 
taikos karalystės, mano, kad tą karalystę tesą galima iškovoti 
:iš piktųjų galybių ir iš istorijos pasipriešinimų tik smurto ir 
žiaurios diktatūros praeinamasiais laikais. Tuos, kurie tetiki 
tik grynomis priemonėmis ir tik iš jų telaukia tikro pasiseki- 
„mo, jie laiko nepažįstančiais gyvenimo svajotojais, niekados nie- 
ko nepasiekiančiais istoriškoje tikrenybėje. 

Tikrumoje nepažįsta gyvenimo tie, kurie smurtu nori pa- 
:siekti meilės karalystę. Jų mąstymas kabo ore, jie neturi prieš 
akis to sielos padėjimo, į kurį patenka žmogus, kuris šiandien 
'bjaurisi smurtu, o rytoj vėl jį šaukia. Jie neklausia savęs, ko- 
kiu gi būdu istoriškas veikimas, stipri įtaka kitiems gali išeiti 
iš žmogaus, kurs pats sau prieštarauja ir neigia savo paties idė- 
:ją. Istoriškos jėgos teturi tik nuoseklumas, ne pusiautinumas, 
stik visas „taip“ ir visas „ne“; kas gi darbuojas su priešingomis 

viena kitai jėgomis, tas panašus į jojiką, kurs arklį varo penti- 
nais ir kartu tempia jį atgal žąslomis. Visi tikintieji smurtą. 
turi stipriai paraližuotą valią, iš ko ir kyla jų istoriškas nevai- 
singumas. Jie, be abejo, nori gero, bet kartu jie nori blogo; 
blogas turi dar paskutinį kartą patarnauti gerui. Taigi jie nori. 
vienkart priešingų dalykų ir tiki jais, jie yra, anot Kristaus, 
„karalystė nesutinkanti pati su savim“ — tai kaipgi iš tokio va- 
lios ir tikėjimo pusiautinumo gali išeiti kokia nors pasaulį ap- 
galinti jėga? 

Beribė krikščionybės įtaka remias begaliniu jos mokslo: 
ir pavyzdžio nuoseklumu. Tik tas tėra tikras tokios idėjos ats-- 
tovas, tik tas teišmąsto savo idėją lig galo, tik tas tetiki savo 
idėja, tik tas tikrai tenori to, ką skelbia, kas taip tvirtai pasi- 
tyžęs eina prieš smurtą, kad bevelija mirti ir kentėti paniekini- 
mą, negu naudotis smurto priemonėmis. Ir toji mąstymo, ti-- 
kėjimo ir norėjimo visuma apgali pasaulį. Pats kritimas beko- 
vojant „yra jau triumfas ir jėgos bei tvirtybės įrodymas. Jis 
skelbia pasauliui neįveikiamąją galią To, Kurs yra pasakęs: 
„Aš atėjau sukurti ugnies ir norėčiau, kad ji jau degtų“. 


11. TAIKOS SUNKENYBĖS. 


Viena sena legenda pasakoja apie vieną šventąjį, kurs ant 
savo pečių nešęs per upę Kristų vaikelį. Juo toliau nešęs, juo 
sunkėjusi našta, ir pagaliau jis beveik buvęs bepuoląs. Taip yra 
ir su taikos vykdymu tarp žmonių. Rodos, nėra lengvesnio dar- 
bo, kaip čia sekti Kristų — bet tikrenybėje žmogus per greit už- 
miršta ne tik kiek svetimos aistros sunkina jam tą darbą, bet 
kaip ir jo paties neapvalyta siela vis nesiliauja gaminus karo 
būklę: pavydą, garbės troškimą, nepasitikėjimą, neišlavintą ais- 
tringumą, nesivaldymą, farizėjišką pasipiktinimą kitų prasikal- 
timais ir kitų melagingumu — ir daug kitų dalykų, nuolat ky- 
lančių net ir iš labai gerabūdžių žmonių savimeilės, kietumo ir 
putlumo. Todėl taikumo ugdymas savyje yra tikras „sociali- 
nis auklėjimasis“. „Homo pacificus magis prodest guam bene: 
doctūė“ — „taikus žmogus naudingesnis ir už labai mokytą“, 
sako Tomas Kempietis ir čia pat nurodo tokio taikumo sunkią. 

sąlygą: „Tene te primo in pace, et tunc poteris alios pacificare“ 
— „pirma pats laikykis ramybėje, paskiau galėsi kitus ra- 
minti“. 

Tomo Kempiečio skyrius „apie gerą ir taikų žmogų“ yra pil- 
nas giliausių žodžių apie taikos sąlygas žmoguje; jis aiškiai ro- 
do mums, kiek reikia tikro vyriškumo taikai daryti ir kiek sun- 
kaus darbo turime padėti besiauklėdami, kad įstengtumėm sun- 
kių temperamentų tarpe, stipriai prieštaraujant reikalams ir er- 
zinant aplinkumai sulaikyti žiaurios neapykantos išsiveržimą. 
„Aistringas žmogus — taip tenai pasakyta — ir gerą paverčia 
piktu ir lengvai tiki piktu. Geras, taikus žmogus viską paver- 
čia geru. Kas tvirtai laikos ramybėje, tas nieko neįtaria o kas 
yra neramus ir nesitenkina ką turėdamas, tas yra draskomas 
įvairių įtarimų, jis nei pats ilsis, nei kitiems leidžia ilsėtis. Daž- 
nai šneka, ko šnekėti nereikėtų ir nedaro to, kas jam daryti pri- 
derėtų. Daboja ką kiti turi daryti, o apleidžia savo pareigas. 
Todėl pirma uoliai dabok pats save, o tuo kart tiktai teturėsi tei- 
sės uoliai daboti savo artimą. Bepigu sugyventi su gerais ir 
lėtais, nes tie iš prigimties visiems tinka; kiekvienas mėgsta ra- 
mybę ir labiau myli tuos, kurie su juo sutinka. Bet su žmonė- 
mis žiauriais, nedorais arba nedrausmingais ir mums priešingais 
mokėti taikiai gyventi, tai yra iš tikrųjų didelė malonė, labai gar- 
bingas ir vyriškas darbas“. 

Vyriausioji visos nesantaikos priežastis yra labai išpampęs 
savo „aš“ jausmas, su kuriuo mes triukšmingai giname viską, kas 
yra mūsų — savo garbę, savo teises; jis sako mums, kad dėl 
kiekvieno pasikėsinimo ant to „aš“ verta kovoti kruvinai. Gam- 
tos žmogus nė mąstyti nemąsto žiūrėti į taiką, kaip į šventą tur- 
tą, kuriam yra aukotinas atkaklumas ir egoizmas. Dėlto šioje 
žemėje teįsigyja galios tiktai toji taika, kuri kitą kartą buvo 
apie piemenims lauke. Kol žmogus nėra išsivadavęs iš savo 
„aš“ ir nėra laimėtas kitam gyvenimui, tol jis neturi taikos pa- 
čiame savyje ir širdies gilumoje nenori taikos. Tik ano gyve- 
nimo šviesoje visi tie turtai, dėl kurių baramasi, nustoja vertės 
ir pasirodo taikos darymo antžemiškoji reikšmė — tuomet tik 
žmonių priešingumai tėra taikiai išsprendžiami. Mes dar gi- 
liai tebesėdime gyvuliškuose kovos instinktuose, mūsų nagai dar 
tebeprimena girią. Ir dar daugiau: visa mūsų kalba yra pri- 

krauta kariško gyvenimo ir prilyginimų, durstymo, mušimo ir 
daužymo vaizdų; mintis apie kalaviją valdo mūsų vaizduotę, tik 
brutalios kūno jėgos atrodo mums energingo žmogaus simboliai, 
dar labai toli nuo mūsų tebėra tos daug aukštesnės ir įtakinges- 
nės energijos formos, kurios trumpos valandinės sekmės atžvil- 
giu, rodos, stovi toli užpakalyje smurto priemonių, bet už tat sie- 
los gilumoje vykdo savo patvarų darbą ir iš ten atmaino gy- 
venimą. Net ten, kur giname aukštesniuosius turtus, net ir ten, 
kur veikiame taikos naudai, nežinome, kieno esame dvasios: gė- 
rimės niekinančiais žodžiais, netausome priešo garbės jausmo, 
nesirūpiname, nesistengiame atsižvelgti į jo motyvus ir pripa- 
žinti tai, kas jo pusėje yra teisinga ir suprantama. Trumpai sa- 
kant, kariaujama ir žodžių rankinė granata drasko sielas, kaip 
kad fiziška sprogstamoji medžiaga drasko kūnus. Berods, rei- 
kia vadinti daiktus tikru vardu, yra „driežlių veislė“, kurios net 
ir Dievo Sūnus nenorėjo tausoti — bet mes mirtingieji žmonės 
perdaug mėgstame kalbėti žiauria smurto kalba, mes nusilei- 
džiame savo afektams ir vartodami stiprius žodžius tariamės esą 
stiprūs; mes leidžiame sau perdėti ir apibendrinti, kur būtinai 
reikėtų gerą nuo blogo sąžiningai atskirti ir ieškoti to gero, kurs 
veikia užpakaly ir šalia paklydimo. Todėl ne veltui pasakta 
Kalno pamoksle: „Kas savo broliui sako: tu kvaily, bus smerk- 
tinas taryboje: o kas sakytų: beproti, bus smerktinas į pragaro 

ugnį“. 


Ketvirtasis skyrius 


Kristus ir Cezaris 


1. BABELIO BOKŠTO STATYMAS. 


Pasakojimas apie Babelio bokšto statymą turi giliausios 
prasmės mūsų naujoviškai civilizacijai. Visa šios gadynės žmo- 
nių draugija yra milžiniškos organizacijos bokštas, kuris ketina 
subirti į tūkstančius trupinių, nes jo statytojai neteko bendro- 
sios kalbos ir nesutaikinamų priešingumų bei aistrų yra svai- 
domi ant vienas kito. Besistengdami aprėpti išorines pajėgas, 
mes užmiršome, kad Kristus yra vienintelis organizatorius. Jis 
vienas temoka sielos gelmėse surišti „aš“ su „tu“ ir pašalinti ne- 
sutikimus, kurie nuolat kyla tarp įvairių temperamentų, nervų 
sistemų, pažiūrų ir reikalų ir grasina paversti bendrą veikimą 
neapykanta ir karu. Vienašališkas darbavimasis  bevienijant 
žmones iš lauko, sutraukė vidujinius žmogaus su žmogumi ry- 
šius ir išpainiojo visas nuo vienas kito stumiamąsias gamtos jė- 
gas. Įniršimas organizuoti privedė mus prie to, kad besidomė- 
dami vienu masiniu pasisekimu ir jo ritmu, liovėmės gerbę atski- 
ro žmogaus orumą ir ėmėm nebesiorientuoti jungiančiais sielą 
su siela meilės ryšiais. 

— Iš tiesų, širdies gerumas yra svarbiausias, svarbesnis už 
pasaulio organizaciją — nes ką bepadės pasaulinė pašto sąjunga, 
jei ji tenešioja šmeižtus? Mūsų milžiniškame gyvenimo judė- 
syje yra praorganizuojama visa gyvenimo prasmė, net taikos 
mylėtojai puola kits kitą kaip jaguarai. Visų svarbiausias da- 
lykas yra užmirštamas, — meilė, „kuri nepavydį, kuri yra kantri 
ir neieško savo naudos“; nebebus jau tikros prietelystės, nes nie- 
kas nebežino, ką reiškia būti ištikimu, mąstyti apie kitą, kitą 
pakęsti, kitam atleisti. Ateis laikas, kada mūsų gyvenimo dir- 
vonas iš nayjo turės būti išplėštas ir kolonizuojamas žmonių ir 
žmonių grupių, turinčių drąsos visą tą begalinį dėmesį, kurs 

šiandien yra aukojamas žmonių bendro veikimo mechanikai, vėl 
pakreipti į amžinai gerus paprasčiausios užuojautos įrodymus, į 
svetimo taupymą, į svetimų šventenybių gerbimą, į taikinamųjų 
ir vienijamųjų žodžių meną, trumpai sakant, į būtinai reikalin- 
gus žmonių santykiavimo vainikus, geraširdystės vainikus, be 
kurių turi sugriūti valstybė ir tautų sąjunga, o žmonių gyveni- 
mas pavirsti dvasiškai sustiprinta bestialumo arena. 

Ramioje valandoje įsivaizduokim visą tą mūsų laikų išpan- 
čiotos „aš“ ligos baisumą, kurią mūsų politiški gydytojai savo 
vienašališkais raštais vis labiau stiprina. (Garsus tautų apsi- 
sprendimas, kuriuo tikėtasi nuraminti pasaulį, tik baisių bai- 
siausiai tepakėlė atskirų tautų puikybę lig aukščiausio laipsnio 
ir pusiutusį troškimą ką nors reikšti; nieko daugiau nebegirdi, 
kaip t'k žvėriškai siaučiant tai, ką Pascalis pavadino „le Moi 
haissable“; visų tų sujaudintų „aš“ kiekvienas atskiras konflik- 
tas virsta vulkanu, kurs vieną dieną gali užberti kultūrą savo pe- 
lenų lytumi. Niekas nenori matyti, kad apsisprendimas, rods, 
yra tik viena gydomosios tiesos dalis, pradžia teisės viešpata- 
vimo žemėje, bet kad kelias į to apsisprendimo įvykdymą teeina 
per išsižadėjimą savo „aš“, vadinas, per veiklų ir nebijantį au- 
kotis pasiryžimą saugoti svetimą gyvenimą. Iš žiaurių apsi- 
sprendimo rungtynių vėl kyla karas, o iš jo vėl visų apsisprendi- 
mų sunaikinimas. „Pasaulis buvo supainiotas — Kristus atsi- 
kėlė!“ 


2. KOLEKTYVIšKAS APOKALIPSĖS ŽVĖRIS. 


Šv. Jono Apreiškimas yra nepasiekiamai gili vizija. Po 
pirmųjų krikščionybės apgalių kaip gi galėjo pranašo siela ne- 
paklausti: koks yra pasaulio tikrenybės santykis su Kristaus 
raugu? Ar naujasis mokslas per kelius šimtmečius užkariaus že- 
mę ir įsteigs dangų žemėje? Kaip įvyks kova šviesos su tamsa? 
Mes vis nesiliaujame klydę, nustatydami laiką, kuriame aukštes- 
nysis dalykas prasiskverbs į gyvenimą, nes vertindami pačius 
save nenorime pripažinti to baisaus žmonių geidulių priešini- 
mosi Išganytojui, laikome jau save krikščionimis, nematydami, 
kaip dąr giliai tebesame įstrigę į pagonystę, net į žvėriškumą. 

Šv. Jono Apreiškimas žiūri į tolimiausias istorijos tolybes 


—————————————————— 23 
ir pastebi ne tik žmonių barbariškumą baisiausiai toliau dūks- 
tant, bet mato ir tai, kad ir toms visai naujoms vienybės jėgoms, 
kurias krikščionybė žadina žmonijoje, pirmiausia yra skirta pa- 
„siduoti žemesniosioms galioms. Todėl iš pačios krikščioniškos 
kultūros išaugs visų barbariškumų barbariškumas ir triumfuos 
kai kurį laiką. Žmonių jėgų organizacija taps milžiniška, bet 
ims tarnauti blogui. Apreiškimo žvėris nėra koks tironas, bet 
tai yra ne kas kitas, kaip kolektyviškas žvėriškumas, vadinamas 
valstybės ir organizacijos dievinimas sužiaurins žmogų ir užmuš 
jo sielą. Žmonija patirs galutinai — ką jau šiandien ji neaiškiai 
nujaučia — kad viso gyvenimo centralizacijai nuolat augant, as- 
meniška sąžinė, žmogaus teisė, dvasios pasaulis pamažu turi būti 
prarytas. Nuo Dievo atsiskyręs žmogus žvėrėja masinėje orga- 
„nizacijoje, iškrypęs kolektyviškas instinktas tampa milžiniška 
technika žemiausiems reikalams patenkinti. Asmeniškas gyve- 
nimas tuomet yra laikomas kliūtimi ir sunkiu organizacijos 
dvasios išdavimu. Tas kolektyviškas žvėris iš pradžios bus su- 
maikintas, pirmasis valstybės galvos pavidalas žus, bet, pasak 
„Apokalipsės, šita „mirtinoji žaizda bus pagydyta“, antroji ir 
dar nuosaikesnė organizatoriška sistema susijungs su pirmąja ir 
pasirūpins, kad kiekvienas nešiotų „žvėries žymę ant rankos ir 
„ant kaktos“, kad įvyktų visiškas viso asmeniško gyvenimo pasi- 
davimas milžiniškai schemai. Apie pirmąjį žvėrį sakoma: „Ir 
'buvo jam duoti nasrai, kurie kalbėjo puikybės žodžius ir pikt- 
Žžodžiavimus —ir jis atvėrė savo nasrus piktžodžiauti prieš Die- 
vą, kad piktžodžiautų Jo vardui ir Jo padangtei“. Apie antrąjį 
„žvėrį sakoma: „Jis padarė, kad žemė ir jos gyventojai garbintų 
„pirmąjį žvėrį, kurio mirtingoji žaizda buvo pagydyta. Jis dar 
padarys, kad visi, maži ir dideli, turtingieji ir bedarbiai, laisvi 
ir vergai turėtų žymę ant savo dešinės rankos ir ant kakttų, ir 
kad niekas negalėtų pirkti ar parduoti, kaip tik tas, kas turi žvė- 
ries žymę ar vardą, ar jo vardo skaitlinę“. Taigi senasis ir nau- 
jasis centralizmas, tas, kurs eina iš aukšto, ir tas, kurs eina iš 
„apačios, militariškas ir demokratiškas, juodu abudu veiks bend- 
rai dideliam grynos, besielės „organizacijos“ eksperimentui žmo- 
nių gyvenime atvaizduoti — kol kuomet nors tas tuščiaviduris 
vylius grius ir kiekvieno draugavimosi dvasiškosios sąlygos aiš- 
kkių aiškiausiai bus pažintos. 

Apreiškimo autorius nėmaž neabejoja, kad tas „žvėries“ 
viešpatavimas yra prakeiktas, kad jis tegali būti laikinas ir kad. 
jį neišvengiamai turi ištikti baisus teismas. Todėl Apreiškimo- 
vizijoje yra galingų įspėjimų prieš tą kolektyvišką žvėrį, ten net 
pranešama žmogui, kad jo vidujinis laikymasis prieš tą žvėri tie-- 
siog nulems jo amžinąją vertę ir jo amžinąjį likimą. Dėlto ten. 
šaukia Viešpaties angelas garsingu balsu: „Kas garbina žvėrį 
ir jo paveikslą ir ima žymę ant savo kaktos ar ant savo rankos, 
tas gers Dievo rūstybės vyną, kurs neatskiestas įpiltas jo rūsty- 
bės taurėn — ir nėra poilsio nė dieną nė naktį tiems, kurie gar- 
bino žvėrį ir jo paveikslą ir ima jo vardo žymę“. Šitą įspėjimą 
saugotis nuo žvėries žymės dabarties žmogus gali prisiimti la- 
biau, negu kitados. Organizacija gyvulina žmogų — tai yra bai- 
sus šios gadynės vystymosi likimas — vystymosi, kurį skatina ir 
remia lygiai senosios valstybės galios, lygiai naujosios demo- 
kratijos masinė valia. Dėlto kaip tik ir sakoma, kad ateis antra- 
sis žvėris, kurs skubės padėti pirmajam žvėriui, kurio mirtinoji 
žaizda buvo pagydyta, privesdamas jo principą lig paskutiniųjų 
pasekų: ką pirmieji krikščionys vadino Cezario garbinimu, tas. 
šiandien įvyksta visai nauja prasme, tai yra didžiumos, organi- 
zacijos, minios nusiteikimo cezarizmas, kurs pavergtos spaudos 
padedamas, vis labiau pavergia asmenišką sąžinę, grasindamas 
įveikti kiekvieną Dievo pripildytos dvasios pasipriešinimą die- 
nos ūpo ir dienos obalsio galybei. Ir tas tepasirodys tikras Kris- 
taus sekėjas, kas nepajudinamai tvirtai stovės prieš tą kolekty- 
višką žvėriškumą. Čia tėra arba Kristus, arba Cezaris — arba 
Dievas, arba žvėris. Ir čia yra ne tik reikalas sielos, kuri, eida- 
ma kartu su kolektyviškomis aistromis, patenka į baisiausią pa- 
vojų — čia yra reikalas ir visuomenės tvarkos, kuri tikrų tikriau- 
siai veda į niekšystės suvalstybinimą ir tampa amžinai kintan- 
čių jausmų bangavimo sviediniu — jei žmogaus sieloje prieš 
baisųjį visuomenės magnetizmą neveikia visa Išganytojo dvasios: 
galybė. 2 3 
Apokalipsės autorius žino, kad krikščionybės raugui žmo- 
nijoje įsigalėti reikia ne vieno tūkstančio metų, ir pirmoji kliū-- 
tis tame kelyje bus ta įtaka, kurios turi sieloms didysis kolek- 
tyviškas, žvėris ir jo smurtas, ir kad tas laikotarpis bus didžiau-- 
sia krikščionybės gyvenimo krizė, kurios metu nesuskaitomi. 

krikščionys garbins cezarį ir paragaus „Dievo rūstybės vyno“. 
Bet mums nuraminti, toje vizijoje vis kyla mažas ištikimųjų bū- 
relis, kurs palaiko ryšius tarp žemės ir dangaus ir veikia kartu. 

su pagalba iš aukšto. Todėl pabaigoje sakoma: „Ir žvėris buvo 
sugautas ir su juo netikrasis pranašas, daręsis jo akivaizdoje 

ženklus, kuriais suvedžiojo ėmusius žvėries žymę ir garbinusius 

jo paveikslą“. 

Mes artinamės prie didžiųjų kolektyviško žvėries laikų ir 
kartu prie didžiųjų krikščionių bandymų ir kvotimų. Įsigalint 
blūdui ir nužmoginimui, labiau negu kitados bent maži būreliai 
turi išlaikyti pilną ir neiškreiptą Kristaus tiesą moksle, pavyz- 
dyje ir kentėjime. Tiems, kurie paliks ištikimi, yra pasakyti tie 
Apreiškimo žodžiai, kurie įvyksta ne laikų pabaigoje, bet įvyksta 
tolydžio ten, kur yra tikrai gyvenamas Kristus: „Tuomet aš ma- 
čiau naują dangų ir naują žemę. Ir mačiau šventąjį miestą, 
naująją Jeruzalę, nužengiančią iš dangaus nuo Dievo, prisiren- 
gusią, kaip sužieduotinę, ir girdėjau didį balsą iš sosto tariant: 
štai Dievo padangtė su žmonėmis. Ir Jis gyvens su jais, jie bus 
Jo tauta. Ir Jis nušluostys nuo jų akių kiekvieną ašarą, mirties 
daugiau nebebus, nei dejavimo, nei šauksmo, nei bausmės nebe- 
bus daugiau, nes kas buvo pirma, išnyko. Tuomet sėdįs soste 
tarė: štai aš darau visa nauja. Jis man tarė: rašyk, nes tie 
žodžiai yra ištikimiausi ir tikri. Aš esu Alfa ir Omega, pradžia 
ir galas. Aš duosiu trokštančiam iš gyvenimo vandens šaltinio 
dovanai. Kas nugalės, tas paveldės, ir aš būsiu jam Dievas, o jis 
bus man sūnus“. 


3. VALSTYBĖS ATSIVERTIMAS. 


Čia nėra aklas atsitikimas, kad tragiška nesantaika tarp 
krikščioniškos sąžinės ir politikos pareigos yra išreikšta žo- 
džiais: „Kristus ir cezaris“. Nes ne valstybė kaip valstybė, bet 
pagoniškas, romėniškas valstybės supratimas prieštarauja krikš- 
čionybei. Ir galima pasakyti: kol valstybė prieštarauja krikš- 
čionybei, tol joje tebegyvena kokia nors pasislėpusi anarchija, 
slaptas prieštaravimas pačiai valstybinės tvarkos idėjai, apgau- 
dinėjimas tos tvarkos dėl kokios nors trumpos tariamosios nau- 
dos. Dar visi mes tebesame giliai įgrimzdę į smurto valstybės 
tradiciją, valstybės, kuri yra gimusi iš išlaukinio ir vidujinio 

karo ir karą gamina. Žinoma, toji valstybs ant kiekvieno žings- 
nio susiduria su asmens sąžinė ir žmogaus teisės bei orumo gar- 
binimu. Bet lygiai ji susiduria ir su tikromis kiekvienos poli- 
tiškos kultūros sąlygomis ir neišvengiamai turi sugriauti pati 
save tomis pačiomis galiomis, kurias ji išpančiojo savo tariama- 
jam nesulaikomam pasisekimui,. 

Bet yra ir kita valstybė, valstybė, kuri kuriasi ant teisės 
idėjos ir ant pašaukimo idėjos, matydama tose idėjose vienin- 
telius pasitikimus visų tvarkų, sutarčių ir prievolių pagrindus. 
Tokioje valstybėje pav., gali nebūti karo prievolės, nesutinkan- 
čios su krikščioniška sąžine; jei pilietis būtų verčiamas užmušti, 
jam tai atrodytų baisenybė ir pasikesinimas prieš giliausią val- 
stybės prasmę. Valstybė, kurios atstovai jaustų tą baisenybę 
esant tokią, patiektų visiems savo gyvenimo santykiams tokią 
teisės jausmo ir dorovės jėgos gausybę, kad ilgainiui ji įrodytų 
esanti stipresnė už visas išorines galybes, kurios, remdamosios 
jos išorinės karo jėgos trūkumu, norėtų ją pavergti. Kristus 
vienas yra tikras valstybių kūrėjas, nors cezariui ir paveda iš- 
orinius valstybės valdymo dalykus. Jis deda valstybei pamatus 
ir ją užbaigia, nes tik Jis teįstengia apgalėti egoizmo blūdą ir 
tikrai sutaikinti dvi valias. Jis kuria gyvą sielą, kuri iš savo 
giliausio vidaus gyvenimo gamina, gilina ir platina bendruo- 
menę, Jis pašvenčia kiekvieną sąžiningą ir gryną politišką tvarką 
aukštesniojo pasaulio vardu, Jis laimina auką ir paklusnumą, 
atnašaujamus betarnaujant valstybei, kaip draudžiamąją prie- 
monę ir prirengiamąjį darbą sielai išganyti. 

„Kristus mirė už valstybes“, sakė vienas politikas veikė- 
jas praėjusio šimtmečio pradžioje. Bet sukrikščioninti valstybę 
tuomet tebus galima, kuomet kiekvienas ir kaip pilietis ir kaip 
„organizacijos arba korporacijos narys bus krikščionis — giliai 
ir mąsliai įsitikinęs, kad meilė yra taip pat ir aukščiausia poli- 
tiška dorybė ir teisės užbaiga, ir kad neperskiriamajame visų 
žmoniškų dalykų sąryšy egoizmas ir politikoje galų gale visados 
muša tą, kuris tikisi gudrybėmis ir užpuolimais pavaduoti tei- 
sės jausmo valstybiškąją jėgą. Krikščioniškoji valstybė yra 
federalinė, necentralizuota, jos vienybė nesiremia nė diktatūra, 
nė sherja, bet dalių pagarba nuosaviam gyvenimui. Dalys turi 
pagaminti tą vienybę iš giliausio savo troškimo, jei norime, kad 

pagrindas tikrai būtų dalykų prigimtis, ir kad ji išlaikytų 'sun- 
kiausius bandymus. Tikra valstybės tvarka yra ne vienos gru- 
pės galia ant kitos, bet visų grupių išsižadėjimas egoizmo, vienos 
grupės tarnavimas kitoms. Valstybė, tuo būdu išsivadavusi iš 
anarchiško galybės troškimo ir plėšraus smurto, pritaikins ir 
prie savo uždavinių bei tvarkos tą meilę, kuria dega siela savo 
Išganytojui ir užtat la'/mės visai netikėtų, nenujaučiamų jėgų 
aukotis. Džlto atsivertusi prie krikščionybės, valstybė kartu 
atsiverstų ir prie savo pačios giliausių gyvenimo sąlygų įvy- 
kinimo. 


4. VIENUOLYNAS IR VALSTYBĖ. 


Vieno auklėjamojo vienuolyno sodne jauna mergaitė skaitė 
laišką nuo savo draugės. Buvo kovo pradžia. Paukščiai krū- 
muose pradėjo tinkinti savo smuikeles. Aukštoje eglėje paflei- 
tavęs strazdas nedrąsiai ir svajingai, nulėkė tolyn. Mergaitė 
pažvelgė į jį ir pasekė akimis į tolumą. Draugė rašė jai apie 
moterų balsavimo teisę ir apie lavinimosi klubą, kurs dabar esąs 
įsteigtas jos mokyklos aukščiausioje klesėje. Ten jos kalban- 
čios apie visus politiškus dienos klausimus, esą sumanyta pa- 
daryti ekskursijos į politiškus susirinkimus. Šiandien moteris 
turinti laiku prisirengti bendradarbiauti valstybėje ir jos gyve- 
nime. Viršininkei atėjus į sodą, mergaitė parodė jai laišką, sa- 
kydama: „Ak, kad mes čia turėtumėm tokį klubą!“ „Kodėl ne? — 
atsakė viršininkė — reikia pažinti pasaulis, jei norime pravesti 
įji gyvąjį Kristų“. Mergaitė tylėdama pažvelgė į aukštas sienas, 
skiriančias vienuolyno sodną nuo likusio pasaulio, ir pamąstė šir- 
dies gilumoje: „Kaip čia pažinsi pasaulį, būdamas nuo jo atskir- 
tas tokių aukštų sienų?“ Viršininkė tarė: „Gerai, žinau ką tu 
dabar mastai. Duok man ranką, papasakosiu tau šį tą. Norėčiau 
nuimti raikštį nuo tavo akių, kad išmoktumei pastebėti pasauly 
viską kaip reikiant. Žiūrėk, kiekviename vienuolyne yra visas 
pasaulis. Vienuolynas, rods, atrodo mažas žmonių ratas, tačiau 
jis yra gyvenimo scena. Įvairieusi charakteriai pasirodo, veikia 
prieš kits kitą, barasi, kenčia dėl savęs pačio ir dėl kitų, erzina 
kits kitam nervus, ruošias visai kaip tikram gyvenime. Tik čia 
turi daug daugiau ramybės visam kam pastebėti ir apmąstyti — 
pirmų pir:iausia savo pačios elgesį ir galvojimą, kaip jis yra ia 

jaudinamas aplinkumos ir kokios įtakos aplinkumai daro jis 
pats. Ten pasaulyje triukšmas ir maišatis yra tokie dideli, kad 
žmogus visai nebeįstengi nieko pamatyti nei atskirti. Nuolat 
esi kreipiamas į šalį kokio nors naujo dalyko, niekaip nesuspėji 
įsidėmėti likimų, įtakų vienas kitam, dalykų pasekų ir negali 
ramiai ir susikaupus dvasiškai suvirinti. Ir dėlto, nors esi pa- 
saulyje, bet nėmaž negali jo pažinti. Negali pažinti nė valstybės,, 
nes margos jos išorinės pusės įvykių daugybės esi tiek kreipia- 
mas į šalį, kad nėmaž neprasiskverbi lig amžinai tų pačių dalykų 
esmės. Pasakyk man, kaip tu įsivaizduoji politišką išsilavi- 
nimą? "Tavo atsakymu pasirėmus, galėsiu tau daug ką paaiškinti. 

Mergaitė atsakė: „Kas yra politiškas išsilavinimas? Na, 
man rodos, kad tai yra konstitucijos ir įstatymų žinojimas, muitų 
mokslas, partijos, darbininkų klausimas, teisė, užsienio politika,, 
tautų teisė — ir taip toliau“. „Gerai, gerai! — atsakė viršininkė. 
Dabar įsivaizduok iš tikro pasinėrusi į visą tą faktų ir nuomonių. 
painiavą, ar tau nesukas galva, vien tik apie tai pamąsčius? 
Žinoma, visa tai yra politiškas išsilavinimas, .bet juk tet yra: 
tik išorinis aparatas, kurs tarnauja gyvam gyvenimui. O tas. 
gyvenimas tai yra iš pamatų kitoniški žmonių reikalai, pasaulio-- 
žiūros ir nuomonės, kurios reikia suvienyti į vieną likimo ben- 
druomenę. Ir gilių giliausia valstybės esmė kaip tik ir yra tas: 
įvairių ir priešingų dalykų sujungimas. O tikras valstybės val- 
dymo menas yra tame — tų atskirųjų gyvenimo ratų kiekvienam: 
būti teisingam, bet vienkart sergėti, kad tos atskirosios grupės: 
dėl savo pačių teisių neužmirštų rūpintis visumos vienybe, savo 
pačių teises ir reikalus be paliovos stengdamosios sutaikinti su. 
kitų grupių reikalavimais. Dabar sakau tau štai ką: pagalvok 
"gerai, kokia puiki politiško mokslo ir politiško auklėjimo mo- 
kykla yra toks uždaras visiškai įvairių charakterių, tempera- 
mentų ir įvairaus amžiaus ratas, kokį turi čia šituose namuose. 
Čia gali mokytis gyventi tikrai taikiai su kitokio būdo žmonėmis. 
Net dar daugiau — čia gali tyloje ir susikaupus pagalvoti apie 
begalinį žmonių charakterių įvairumą, gali suprasti ir pamatyti,. 
kaip beveik visi charakterio bruožai, kurie yra tau koktūs, er- 
zina, ar pykina, yra glaudžiausiai susiję su tam tikromis kitomis 
ypatybėmis, kurios yra būtinai reikalingos žmonių gyvenime ir 
kurios be to dar naudingai papildo tavo pačios būdą ir siekimus. 

Kuo labiau tai suprantame, tuo lengviau mums būti teisingiems 
artimui, kiekvienam atiduoti tai, kas jam priklauso, net ir išta- 
riant kasdieninę nuomonę apie jį, net slapčiausiai mąstant ir 
minint. Tuo būdu dedame pamatus valstybei savo sieloje, at- 
sikratome netolerancijos, kuri teleidžia mus matyti viską tiktai 
iš lauko pusės, apgalime piktumą, „kuris nenori matyti nei pri- 
pažinti kito vertės, atsikratome egoizmo, valstybės neprietelio, 
mylėdami ir suprasdami jungiame norinčius persiskirti. Dabar 
matai, kad šios aukštos sienos nėmaž neskiria tavęs nuo val- 
stybės gyvenimo, priešingai, jos verčia tave žiūrėti į to gyve- 
nimo pamatinius faktus taip giliai ir labiau susikaupus, kaip ten 
anapus, pasaulio jomarke niekados negalėtumei. Kartą nutvė- 
rus šitą dalykų branduolį, turi Ariadnos siūlą, kurs tave visada 
išves iš per didelės daugybės dalykų labirinto ir nuves atgal 
prie vyriausiojo dalyko. Čia šiuose tyliuose namuose, šioje vie- 
nodai apsirengusių seserų tylinčioje bendruomenėje, kuri kiek- 
"viena juk yra visas sau pasaulis, — turi valstybės simbolį. Turi 
pačią jos esmę — įvairumų ir priešingumų vienybę ir kartu 
matai aplink save tos vienybės begalines kliūtis ir sunkenybes. 
Ir pati bebandydama pažinti ir sąmoningai apgalėti tas visas 
sunkenybes savyje pačioje ir savo pačios charakteryje, tu pati 
:steigi ir stiprini „valstybę“ žmonių gyvenime, tu savo darbu 
padedi valstybinei tvarkai apgalėti nesutvarkytą saunorystę. Ir 
tuo būdu mokaisi suprasti ir išpildyti politiško uždavinio esmę 
daug geriau už tuos, kurie žūva politiškų dienos klausimų pai- 
niavoje, už medžių miško nematydami. Ką bepadės jiems jų 
politiškas mokslas, įžengus į tikrą gyvenimą? Visą tą mokslą 
jie panaudos tam, kad dar garsingiau ir išdidžiau patiems pra- 
simušus. O kurti valstybę reikia: būti teisingiems vienas kitam, 
su vienas kitu sugyventi, pasiduoti tvarkai. Dėlto šitie tylūs 
religijos namai yra kartu politiško auklėjimo centras. Kasdien 
bestebėdama save pačią ir kitus, pažinsi čia pagaliau visų svar- 
biausią viso politiško mokslo tiesą: be gyvojo Kristaus, be au- 
kos ir maldos Švenčiausiajam, prieš viena kitą ir į priešingas 
puses siekiančios sielos niekuomet nėra sulaikomos meilėje ir 
vienybėje. Valstybė be Kristaus anksčiau ar vėliau tampa lau- 
kinių narmais. Todėl tikras krikščioniškas išsilavinimas yra 
taip pat aukščiausias politiškas išsilavinimas ir nušviečia visus 

atskirus valstybinės kultūros klausimus. Ir kartu valstybė, pri- 
versdama mus sugyventi su kitokio būdo ir kitaip manančiais. 
žmonėmis, padeda išsivaduoti iš savo „aš“ ir artintis prie. 
Kristaus!“ 


5. BALSAVIMO TEISĖS PRASMĖ 


Viename Londono omnibuse buvo iškabintas toks arklių. 
prašymas keleiviams: „prašome tuos, kurie nori išlipti, atsimin- 
ti mus ir neliepti sustoti kiekviename gatvės kampe, nes dažnai 
sustoti ir vėl iš vietos pajudinti sunkų vežimą man labai sunku“. 

Jei norėtum kam paaiškinti giliausią ir geriausią žodžio 
„demokratija“ prasmę, tai tereikėtų nurodyti į šitą omnibuso 
arklių prašymą. Amžinoji reikšmė viso to, ką vadiname „bal- 
so teise“, yra ne dar labai netobuluose įstatymuose, pastaty- 
tuose ant tos teisės, bet leidime prabilti tiems, kurie lig šiol 
buvo nebyliai. Kad tie, kurie važiuoja aukštai, pagaliau atsi- 
mintų tuos, kurie traukia vežimą, kad pagaliau imtų matyti jų. 
vargus ir prie jų reikalų taikinti savo veikimą, — tai yra prily- 
ginimas krikščioniškam elementui „demokratijoje“, tai yra pri- 
lyginimas visos žmonių draugijos giliausiam religiniam uždavi- 
niui ir visam tam, ką galima pavadinti draugijos pažanga. Iš 
lauko žiūrint, ištisus šimtmečius visi dirbo viens kitam ir gy- 
veno iš vienas kito — bet kiekvienas temąsto apie save ir savo: 
naudą, atskiras plėšiko gyvenimas viešpatauja visame milžiniš- 
kame rankų ir dvasių susivienijime. Bet žmonių draugija ten. 
teprasideda, kur vieno užuojauta įsivagia į kito namus, kur vie- 
no mintis perdirba kito gyvenimo mįsles, kur vieno vaizduotė 
paslenka įsivaizduoti kito sielos pasaulį, kur vieno garbės jaus- 
mui yra brangus kito orumas. 

Mąstyti apie kitą, išklausyti kitą, — tai gal atrodo labai 
menkas dalykas, tačiau tik taip išėjus iš savo kaušo, žmogaus 
širdis teatsidaro religijai. Ir tiktai čia yra steigiama, užlaiko- 
ma ir ugdoma tikroji valstybė — o ne tais smurto darbais, ku- 
riais atskiras žmogus ar atskiras luomas savo paties galios ir 
putlumo apsvaigintas, savo ribotą mąstymą ir jautimą stengias: 
padaryti gyvenimo maštabu ir dėsniu. 

b 6. KAIMIETIS — VALSTYBĖS VYRAS. 


„Kelias tarp dviejų kaimų buvo neseniai užpiltas žvyru. Ry- 
to metą, anksti, tuojau saulei patekėjus, važiavo tuo keliu pir- 
mas kaimietis ir įspaudė gilias vėžes į naujai papiltą žvyrą. 
Tuoj po jo važiavo kitas kaimietis iš tolimos apylinkės. Tasai 
iš pradžių pamanė: kodėl man nepasilengvinti kelias ir nepasi- 
naudoti tomis vėžėmis? Kodėl neišvengti nemalonaus linga- 
vimos ant šviežiai papilto žvyro? Pakreipęs arklius į pirmą- 
sias vėžes, jis pamatė, kad taip darant visas kelių taisymo tiks- 
las būtų panaikintas, nes valsčiai neturėjo garinių volų akme- 
nims prispausti, jie pasitikėjo tuo, kad tie, kurie pirmi naudo- 
sis tuo keliu, patys panorės rūpestingai pabaigti taisymo darbą. 

Aiškiai laukta, kad kiekvienas važiuos naujomis vėžėmis ir 
tuo būdu akmens pamažu bus įspausti į kelią Tai aiškiai su- 
prato kaimietis, kai jo sunkus vežimas dar giliau įrėžė pirmą- 
sias vėžes ir žvyras išsitaškė nuo kelio į kairę ir į dešinę. Jis 
ūmai suprato, kad atsako už tą kelią ir kad kelio taisymas jam. 
buvo pavestas; jis nusimanė padaręs tylią sutartį. Jis pasijuto: 
esąs pagerbtas tuo, kad iš jo buvo laukiama pabaigti kelia, ne- 
sant niekam, kas jo važiavimą kontroliuotų. Pasitikėjimas ka- 
bojo ore, niekur nepareikštas nė žodžiais, nė prikaltas kaip val- 
džios įsakymas, o vis dėlto į jį kalbėjo taip balsingai ir primyg- 
tinai, kad sušukęs „Oa!“, sustabdė savo arklius. Paskui kuo: 
rūpestingiausiai padarė antras vėžes. 

Išvažiavęs vėl į vieškelį ir paleidęs arklius riščia, dar kar- 
tą pažiūrėjo patenkintas atgal. Ūmai jam paaiškėjo skirtumas 
tarp valstybės vyro ir privataus vyro: kiekvienas mūsų tampa 
valstybės vyru tą valandėlę, kurioje jis pradeda taip kreipti sa- 
vo vežimą, kad jo važiavimu keliai iš kaimo į kaimą yra taiso- 
mi, užuot įsmeigus akis į tolumą ir apie nieką nemąstytų, tik 
apie savo asmeniškus reikalus, kuriuos norėtų kuo greičiausiai 
užbaigti. 

Taip keliu bevažiuojant, kaimiečiui atėjo į galvą dar daug 
kitų naujų vėžių, kuriomis turėtume važinėti, jei supras- 
tumėm tai, ko reikalauja iš rimto žmogaus proto ir są- 
žinės kelių nuo žmogaus į žmogų netiesimes. žvyrą barsto 
Apvaizda, bet vienas po kito aklai ir saunoriškai tevažiuoją se- 

nomis vėžėms kelią taip sugadina, kad netrukus tampa dar blo- 
gesnis, negu buvo pirmiau. 


7. SUIRIMAS. 


Jau kelios dvarininkų Dūringerių kartos ėjo taikos teisėjo 
pareigas savo apylinkėje. Tą vietą jie užimdavo dėl labai ypa- 
tingo gabumo suprasti visai priešingas pažiūras ir reikalus ir 
taip išspręsti bylą, kad abiejų pusių teisės būtų atstatytos. Dėl 
tos priežasties ta šeimyna įsigijo didelės pagarbos. Ir paskuti- 
nysis, neseniai miręs taikos teisėjas, garbingai atstovavo savo 
giminės tradicijas. Iš tolo kreipdavosi į jį prašydami patarti 
ir padėti, kai reikėjo sutaikinti susiginčijusius ir išspręsti ben- 
drovių organizacijos klausimus. Dėl visos tos dvasios linkmės 
toji šeimyna nedalyvavo ekonomiškame pražydime, kurs pra- 
turtino visą apylinkę. Tėvui mirus, naujoji karta gyvai tai su- 
prato. Vyresnysis sūnus, labai gabus ir energiškas žmogus, pa- 
sakė vieną dieną savo motinai, kad gana jam čia veltui aikvoti 
laikas betaikinant, tuo tarpu kai kiti gudriai pirkinėja ir dieną 
bei naktį apie pelną temąsto. Jis turįs pakankamai smegenų 
jiems visiems nugalėti. Motina išsigandus atsakė: „Mes turime 
taikos smagenis, mes turime padėti žmonėms draugauti, mes esa- 
me pastatyti valdyti amžinuosius turtus, mums nepritinka bėgti 
varžytinių paskui auksą. Jei įpulsime į tą blūdą, tai juk ki- 
tiems nebebus jokios atsvaros ir ateis baisus galas“. 

Toks įspėjimas nesulaikė sūnaus, nes jis buvo per daug pil- 
nas savo planų. Jis norėjo parodyti pasauliui, kad Dūringeriai ir 
toje naujoje srityje gali būti pirmi. Susijungęs su savo žva- 
liais broliais, visą savo giminės dvasios jėgą ir gabumą jis nu- 
kreipė į pinigų pelnymą; besibylinėdamas ir vikriai bespeku- 
liuodamas praplatino savo dvarą, pasistatė cukraus fabriką ir, 
vikriai beskolindamas vargo prispaustiems pirkliams, suėmė į 
savo rankas daugelį prekybos įstaigų. Dūringerių šeimynai at- 
sikreipus nuo taikos palaikymo į aukso alkį, blogi ir godūs ele- 
mentai, kurių daug buvo apylinkėje, ėmė žiauriai lenktyniauti 
bepelnydami ir bevergdami vieni kitus. "Tai įtraukė visą apylin- 
kę į nesantaiką ir daugelis seniai ten gyvenančių miestiečių ir 
kaimiečių nutarė pasiūlyti Dūringeriui, kad jis vėl įsteigtų tai- 
kos teismą dar platesnėmis galiomis; be to, kad jis sukurtų ben- 

„drovę, kad visi liautųs tarpusavy kovoję. Bet Dūringeris, su- 
„šaukęs savo brolius ir pusbrolius, tarė: „Mes nesame tokie kvai- 
li, kaip žmonės mano. Jiems, žinoma, patiktų, kad mes, kurie 
savo žvalumu toli pranešame savo konkurentus, leistumėm su- 
rišti sau rankas tokiomis sutartimis! Gyvenimas yra kova, tik 
žiaurios rungtynės dėl įtakos grūdina jėgas ir stato žvaliausiąjį 
pirmoje vietoje. Broliškai meilei vieta ligoninėj, o ne ekono- 
miškam gyvenime. Luoši ir ligoniai tegul sau būva taikos ir 
bendrovės šalininkai, mes pasitikime savim. Valio Dūringerių 
bendrovė su jų vaikais ir vaikų vaikais!“ 

Šeimynos nariai balsiai pritarė. Bet ūmai suskambo rūs- 
tus ir gilus motinos balsas: „O aš jums sakau, kad blogas bus 
galas! Jūs sėjat blogą sėklą! Jūs netikit Dievo žodžiu, Die- 
vas nesiduoda pajuokiamas!“ — „Nesirūpink mumis, motina“ — 
sušuko sūnus — „palaikyk savo tvarką namie, apie plataus pa- 
saulio dalykus tu nieko neišmanai!“ Susijaudinus ji atsakė: 
„Jei taip jūs elgiatės pasaulyje, tai ir namie negali būti tvar- 
kos. Jūs netikite Dievą, jūs užrašėt savo namus velniui, dabar 
piktasis sėdi bernuose, sėdi merginose, jis šoka net į arklius ir 
į šunį, jis sėdi kaime, kur yra daromos netikros sąskaitos. Ir 
kas čia dar gali užlaikyti tvarką? Iš Dievo ateina tvarka, ne 
iš velnio.“ 

Niekas neatsakė į paskutinius žodžius, valandėlę bu- 
vo tylu. Motina išėjo, sūnus patraukė pečiais ir atsi- 
sėdo rašyti neigiamą atsakymą, kurį buvo nusprendęs 
duoti siūlantiems taiką savo tautiečiams. Jo sielą buvo 
užvaldęs blūdas, jam rodės, kad norėdamas sėkmingai 
vesti žemiškus reikalus, jis turi atstumti nuo savęs kiekvie- 
ną jaudinimą, paeinantį iš aukštesniojo pasaulio, kuriam kitą- 
syk tarnavo jo šeimyna, ir siekti savo naudos kaip tik begalėda- 
mas, neatsižvelgdamas nė į ką. Tas blūdas liepė jam užmiršti 
paprastą, toliau reginčią išmintį, kuria reikia atsižvelgti į kitų 
reikalus, šventenybės ir reikšmės troškimą, jei nenorime sukir- 
šinti prieš save visos artimojo pasaulio piktosios valios. Jis 
erzino savo konkurentus neslepiama karo dvasia, kuria jis spręs- 
davo visus konfliktus; jis baidė nuo savęs darbininkus ir tar- 
nautojus, poniška puikybė neigdamas žmogaus teises, kurios 
kitur seni jau buvo pripažintos. Pagaliau visi pradėjo kal- 

bėti apie jo nerašytųjų įstatymų žalą bendradarbiams ir mažinti 
su juo savo reikalų skaičių. Tuo būdu pamažu nusigręžė nuo: 
jo net kiečiausieji biznieriai, prieš jį susidarė ratas, kurio ne- 
prietelinga valia lėtai, bet tiksliai griovė visą jo milžinišką 
įmonę iš vidaus ir iš oro tol, kol vieną dieną ji visai suiro. 

Senoji motina nepakėlė to smūgio. Mirties patale begu- 
lėdama ji melste meldė sūnų atsiversti, drąsiai išpažinti savo 
paklydimą ir, pasišventus kitiems besidarbuojant senąja šeimy- 
nos dvasia, atgailoti savo kaltę. „Atkeršysiu aš tai gaujai!“ — 
buvo visas jo atsakymas. Jis ir jo saviškiai stengės dabar pa- 
statyti ant griuvėsių naują įmonę. Bet jiems nesisekė, nes ap- 
linkinis pasaulis vis nepasitikėjo jais ir tebeniršo. Niekas ne- 
kreditavo, pirkliai atsisakydavo duoti avanso, visi tartum su- 
sitarė pražudyti Dūringerių šeimyną. O Diiringeriai neįsten- 
gė surasti tinkamo tono tam piktajam įniršimui įveikti. Jie 
reikalavo iš visų pusių pagalbos, bet kartu šmeižė visus artimus 
ir tolimus kaimynus už tai, kad jie, pavydėdami nepaprasto. 
miklumo, tol pjudę, kol pagaliau slapčiausias visų pjudytojų 
ir sukurstytų žmonių noras radęs savo vykdytojus. Dabar, var- 
gui prispaudus, išeinąs aikštėn visas kaimynų žiaurumas ir ne- 
žmoniškumas; dabar esą matyti, kad tie taikos pasiūlymai te- 
buvę gimę iš noro paraližuoti šeimynos pasisekimą ir išplėšti 
iš visos apylinkės geradarių jų darbštumo vaisius. 

Ir štai visų apleistai šeimynai atėjo į galvą mintis, viską par- 
davus, keliauti svetur. Prieš galutinį sprendimą jie sušaukė 
visą giminę iš visų pusių padėčiai nuodugniai apsvarstyti. Be- 
sikalbant, vis naujais pavyzdžiais ir posakiais visų buvo reiš- 
kiamas pyktis bendrapiliečiams, konkurientams ir tarnautojams. 
Tuomet paprašė balso atvažiavusi iš tolo vienuolyno viršinin- 
kė, nabašninko duktė, kurią visi laikė šventa. Viską, kas lig“ 
šiol buvo kalbėta, ji išklausė su neapsakoma motiniško pasigai- 
lėjimo išraiška, bet valandomis ir valdydama savo stiprią ais-- 
trą, tartum giliai gailėdamosi tokių aklų ir bejėgių saviškių, 
tartum pykdama už nuodėmingą sukietėjimą, pasireiškiantį vi- 
'sose jų kalbose. 

„Mano mielieji giminės“ — taip ji pradėjo, — „iš pradžios. 
turiu jums šį tą pasakyti, kad geriau suprastumėt, kaip aš žiū- 
riu į visus tuos įvykius ir į visą mūsų giminę. Ar žinot, kodėl 

daugiau kaip prieš 20 metų tapau gailestinga seserimi? Man 
baisu buvo tos atsiradusios mūsų šeimynoje naujos dvasios. 
„Mačiau augant jūsų sielose ir į svetimą gyvenimą įsiveržiant 
galias, kurios šaukia Dievo teismą ir žmonių kerštingą atsily- 
ginimą. Tuomet būdama jauna negalėjau turėti jums įtakos, 
bet tikėjaus aukos ir maldos gyvenimu atpirksianti jūsų dar- 
bus ir galėsianti nukreipti nuo jūsų prakeikimą. Atsitiko ki- 
taip. Bet — kas aprašys tą išgąstį, kurį patyriau išgirdus jūsų 
žodžius. Nepaisant visos bausmės, žiaurusis blūdas vis dar ne- 
atstojo nuo jūsų ir jūs vis dar tebetikite sau patiems ir tekal- 
bate vien apie savo šventąsias teises, jūs, kurie negalėjote gir- 
dėti žodžio „teisė“ nesijuokdami. Kaip gi jūs galite manyti, 
kad galėsite iš naujo pradėti gyvenimą, nepažinę lig pat šak- 
nies tos nuodėmės, kuri įstūmė jus į tokią baisią nesantarvę 
su visu pasauliu. Visai naują pamatą turite padėti savo gyve- 
nimui su kitais, bet neišsigandus ir nesudužus širdžiai, nieka- 
dos jums tas nepasiseks.“ 


Išgirdęs tuos žodžius, vyresnysis brolis pašoko: „Mieloji se- 
sele, gerbiu tavo pašaukimą ir tavo pasiaukojimą. Bet mes nepri- 
valome jokios atgailos. Mes nedarėm nieko blogesnio už savo 
šonkurentus. Mes tiktai sąžiningai padarėm išvadas iš šio pasau- 
lio tikrosios padėties. Žmonių gyvenimas yra apgaudinėjimas 
ir smurtas, ir kas yra apgautas, tas būtų kvailys, jeigu ir to iš- 
moktų ko nors kito, o ne to, kad ilgainiui jis turi geriau saugotis 
ir laiku tinklus sudraskyti. To tik betrūko, kad užuot įtempę 
visas jėgas ir parodę piktiems pavydelninkams kas esą, dary- 
tumėm atgailą“. 


Giliai nuliūdus, sesuo atsakė: „Jūsų aš neįtikinsiu, Dievas 
pats turi pirmiau kalbėti su jumis, Jis atdarys jums akis. Ant 
jūsų pačių kailio ir gyvenimo Jis privers jus karčiai pajusti, 
kokios yra tos jūsų išpančiotosios galios ir kokią dvasią jūs 
šaukėt taip balsingai! Tiesa, gyvenimas yra apgaudinėjimas ir 
smurtas, bet šviesa atėjo į tamsybę ir apreiškė mums žmonėms 
kitą įstatymą, pagal kurį turime gyventi, jei nenorime, kad visa 
žmonių draugija žūtų nuo išpančioto žvėriškumo, Jūs gy- 
venote mirtingame priešingume. Jūs buvote reikalingi drau- 
gijos ir gyvenote iš draugijos, visas jūsų milžiniškas pelnas rė- 

mėsi bendru veikimu su svetimais interesais, privalėjo brolys- 
tės, pasitikėjimo, teisės jausmo ir vienas kito šelpimo. O jūs 
be paliovos pajuokdavote dorines galias ir garbinote stipresnio- 
jo sauvalę, tartum koks demonas jus būtų stūmęs griauti savo 
pačių darbo giliausias sąlygas ir sukiršinti prieš save visą pa- 
saulį. Jūs nėmaž negerbėt žmogaus, tik gerbėt pačius save ir 
savo darbą, ir tai atstūmė nuo jūsų širdis, supjudė darbo jėgas, 
supykino pirkėjus, suardė kreditus, pavydėtojams davė ant jūsų 
galios. Rūsčiai besididžiuodami savo galia ir pinigais jūs ne 
tik suerzinote bloguosius, bet išaukėt į kovą ir geruosius ir tai 
nusuko jums sprandą! Sielos išganymą jūs paaukojot išori- 
niam pasisekimui, visai užmiršę, kad sielos išganymas yra ir 
ekonomijos išganymas. Tikroji ekonomija yra sąžinė, meilė, 
ištikimybė, auka, geidulių ir aistrų valdymas ir dėlto jūsų žlu- 
gimas tėra regimas ženklas jūsų išvidinės ligos. Taip, jūs sun- 
kiai sirgote savo balsingai kalbančioje sveikatoje. Jūs prara- 
dote neregimosios tikrenybės jausmą, todėl visas jūsų milžiniš- 
kas darbštumas ir jūsų puikus miklumas buvo bergždžias, visu 
tuo pasinaudojo tamsiosios galybės, kurioms jūs užrašėte savo 
sielas.“ 

Pabaigus kalbėti seseriai, paprašė žodžio antras brolis, mo- 
kytas ir tikįs krikščionis, atvažiavęs iš netolimo miesto. „Gar- 
bingoji sesute,“ — pradėjo jis — „žinau, kaip labai moters yra 
linkusios per daug kaltinti save. Ir tavo visai neteisingus ap- 
kaltinimus prieš mūsų šeimynos dvasią suprantu išeinant iš to 
tavo lyties palinkimo, neperskiriamai surišto su visais tavo kil- 
niais gabumais. Mūsų likimo priežastis nori matyti mūsų ypa- 
tingame egoizme ir aukštinimąsi. Bet ar kiti yra geresni žmo- 
nės? Ar ne kasdien kokčiau pasireiškia jų velniškas kerštin- 
gumas, jų kietumas, jų fariziejiškumas? Kas pirmiau nežinojo, 
ar tas dabar nemato, kad visas jų įnirtimas ant mūsų yra kilęs 
iš žemiausio nepalankumo ir kad visi jų broliški pasiūlymai 
buvo tinklas, kuriuo jie norėjo mus sugauti savo egoistiškiems 
tikslams? Mieloji sesuo, neužmiršk, kad kaip tik krikščioniško- 
ji meilė reikalauja vispusiškos teisybės, o tu iš to negailestin- 
go savęs tyrinėjimo ir giminės kvotimo palikai neteisinga sa- 
viškiagis“. 

Sesuo tvirtai ir meiliai pažiūrėjo į brolį savo didėlėmis ir 

šviesiomis akimis ir tarė: „Mano mielas broli! Jei visa aplin- 
kuma vienu balsu sukyla prieš žmogų, tai juk tyrinėjimas savo 
sąžinės kuo labiausiai nusižeminus yra geriausias kelias susekti 
pėdoms tos painiavos tikrosios priežasties. Ar ne visi žinome, 
kad žodžiai „Kiti yra nemažesni nusidėjėliai“ yra tikras suram- 
bėjusios sąžinės ženklas? Kas rimtai eina į teismą su pačiu 
savim, tas juk randa pačiame savyje tiek baisybių, kad visai už- 
miršta apie kitus. Prikaišiojat man, kad per daug kaltinu save, 
bet šioje draugijoje aš dar neradau jokio savęs kaltinimo — aš 
teradau tik piktą ir triumfuojantį svetimų žiaurumų ir sveti- 
mų neteisybių skaitymą. Žinoma, tų svetimų nuodėmių neneig- 
siu. Labai gerai žinau, kiek velniškumo glūdi žmogaus širdyje. 
Bet kaip tik dėlto buvo baisiausia piktadarybė tokiame pasau- 
lyje balsingai ir atvirai atsisakyti taikos dvasios, kumšties tei- 
sę laikyti esant geriausiai laidojančią mikliausiojo viešpatavi- 
mą ir tokiomis pažiūromis išpančioti visus demonus savyje ir 
aplink save. Ne tai buvo blogiausia, kad jūs ieškojot savo nau- 
dos nieko nepaisydami, ne, sunkiausia kaltė buvo ta, kad jūs 
iš nuodėmės padarėt išmintį, šviesiose Dievo padangėse be jo- 
kios baimės skelbdami apsišarvojusį egoizmą esant vieninteliai 
tikrą gydomąjį interesų sutaikinimo mokslą.  Barbariškumo 
buvo visur, bet jūs buvot barbariškumo doktrinininkai, žiauriu 
piktjuokiu stojotės skersai kelio kiekvienai susitarimo pažan- 
gai, tuo būdu įstumdami prietelį ir priešą į tikrai bedievišką 
būklę, štai, kas jums nebus atleista nei danguje nei žemėje. Ir 
dar stebitės tomis aistromis, kurios dabar sprogsta ant jūsų gal- 
vų? Argi tikrai užmiršote, kad mes gyvename ne rojuje, bet 
tamsioje žemėje ir aplinkui esame apsupti demoniškų galių, 
kurias kasdien vis reikia raišioti ir ramdyti aukomis ir šventais 
pavyzdžiais? Todėl, kai jūs skundžiatės ta blogumo ir nuož- 
mumo jūrą, dėl kurios dabar gaunate kentėti, tai aš turiu jus 
paklausti: kaip galėjot ko kito laukti? Ar ne jūs patys šaukė- 
te tas galias per ištisas dvidešimt metų? Ar visai užmiršote, 
kaip pas mus buvo kalbama? Ar jūs neišjuokėt ir neišvarėte 
iš sąžinės visų aukštesniųjų galių, jūs, kuriems Dievas dovaną 
taikinti yra įdėjęs į sielą? Todėl sakau jums, jei kiti būtų jums 
parodę deštntį kartų daugiau nežmoniškumo, negu kad yra pa- 
rodę, tai vis dėlto nebūtų mums dėl ko triumfuoti, nei jaustis 

išrištais, nei atsisakyti nuo apkaltinimo savęs. Mes savo elgesiu 
ir kalbomis įvarėme kitus į tokią dvasios nuotaiką, išpančiojome 
jų blogąsias ypatybes, štai už ką Dievas kuomet nors lieps mums 
atsakyti daug sunkiau, negu už visą mūsų padarytą išorinę 
skriaudą ir išorinį plėšimą. Duok Dieve, kad mūsų kaimynų el- 
gesyje pamatytumėm mūsų pačių nuodėmės veidrodį ir kartu 
žemiškąją bausmę už pavyzdį, kurį esame davę ir už dvasią, ku- 
rios taip įžuliai šaukėme ir kurią garbinome!“ 


Dabar vyriausiasis vėl prabilo: „Garbė gerbiamajai gailes- 
tingų seserų motinai, bet mes juk čia gyvename ne vienuoly- 
ne, negalime mylėti kaip vienuolė; mes gyvename vilkų pasau- 
lyje, ir kas tokiame pasaulyje nori užimti reikiamą vietą, tas 
turi stengtis būti dar stipresniu vilku už savo kaimynus!“ 

„Kas pats yra vilkas — atsakė viršininkė — ir kas elgias 
kaip vilkas, tas visur vilkus teranda ir vilioja iš miškų vis nau- 
jus vilkus tol, kol pagaliau jį patį vilkai suės. Ar jūsų vilkų 
žaidimo galas vis dar jūsų nepamokė? Tikrai, mes, gailestin- 
gosios sesers, išmokstame giliau pažinti tikrąjį žmogų, negu 
jūs, kurie visados savo aplinkiniams žmonėms terodote dantis. 
Kokioje daugybėje vilkų mes esame radusios giliai pasislėpusį 
ilgėjimąsi išsivaduoti iš vilko prigimties! Jūs nesuprantate, 
kokia didelė dalis neapykantos prieš jus kyla tuose žmonėse, su 
kuriais jūs visados elgiatės kaip su vilkais ir kuriuos laikote 
vilko kailyje, nors širdies gilumoje jie reikalavo ko nors geres- 
nio! Čia kaip tik ir yra ta begalinė kaltė, kurią mūsų šeimyna 
sau užsikrovė, kad jos žiaurus ir piktas tikėjimas vilkais pada- 
rė visą aplinkumą vilkišką!“ 


„Brangioji sesuo — prikišo čia mokslinčius — tu per mažai 
dėmesio kreipi į blogį, esantį žmogaus prigimtyje. Ir tuo būdu 
puoli į naujovišką taikos svaigulį ir kuri svajonių pasaulį, pil- 
ną iliuzijų!“ — „Mano mokytasis brolau, — atsakė sesuo, — pa- 
sakyk man meldžiamasis, ar Dievas atėjo į pasaulį vilko pavi- 
dale ar Agnus Dei? Ar ką bedarydami ir ką bekalbėdami mes 
turime sekti Kristų ar vilką? Ar jūs norite išsižadėti savo vieš- 
paties ir mokytojo, kad galėtumėt pritarti vilkams? Iš tikrųjų, 
krikščiūnis, drįstąs kalbėti apie taikos svaigulį, dar giliai te- 
bėra įstrigęs į karo svaigulį ir nusideda grynajam mokslui! 

„Argi jūs, išmintingieji, nematot, kad tas nežino tikrenybės, kas 
žvėriškų aistrų pasaulyje gina žvėriškumą?“ 


Mokytasis brolis ūmai susimąstęs atsakė: „Gali būti tu tie- 
:są sakai. Gal mes visi vyrai esame taip apsvaiginti kovos už 
būvį apgaulingos išminties, kad šiame dalyke kilniosios mo- 
ters geriau už mus supranta gyvąją Kristaus tiesą. Bet ar mes 
seniai nenukrypome nuo šio susirinkimo dienotvarkės. Norėjo- 
me kalbėti ne apie tai, kas praėjo, bet apie tai, kas bus. Kas 
bus su mūsų turtu ir mūsų šeimyna?“ 


„Ne, ne, ne! — sušuko sesuo labai susijaudinus — dėl to 
juk ir atvažiavau pas jus ir norėjau jus maldauti. Nepamatę 
praeities tinkamoje šviesoje, neturėsite šviesos savo ateičiai. 
Turime nusiraminti prieš Dievą, prieš save pačius, prieš žmo- 
nes, turime balsingai išpažinti tą tiesą, kuriai esame nusidėję. 
Turime drąsiai ir negailestingai sukilti prieš įžulią dvasią mu- 
myse pačiuose, kuri išpančiojo visą blogą aplink mus, prislėgė ir 
užsmaugė visa, kas gera. Taip, aš esu jūsų negailestingoji se- 
suo, kuri neturi jokio pasigailėjimo jūsų išsisukinėjimams ir 
jūsų kalboms apie kitus. „Žinau per daug gerai, kad tie, kurie 
iš artimųjų reikalauja kuo daugiausiai, savęs pačių be galo gai- 
lis ir niekados nenori suprasti, kaip labai yra nusipelnę sau 
teisingą ir neteisingą bausmę. Tik tas gali būti gailestingas 
kitiems, kas yra negailestingas pačiam sau, todėl dorinimąsis 
yra giliausias negailestingumo šaltinis pasaulyje. Tiktai su- 
pratę tai, kaip esame nuskriaudę kitus, kaip esame juos sugadi- 
nę ir nuskriaudę, pajutę savo kaltę ir šventai nusižeminę, tik 
tuomet teprasidės Dievo buvimas žmogaus širdyje ir velnio 
varymas lauk iš sielos. Ką jums bepadės viską pardavus ir iš- 
keliavus? Kol neimsite atgailoti, tol kiekvienoje pasaulio da- 
lyje nuo pat pirmos dienos visos širdys ir rankos bus prieš jus. 
Ne, jūs turite visai pertvarkyti savo santykius su kaimynais, 
jūs esate savo sielos giliausioje gilumoje klaidingai nusistatę iš 
pat pamatų ir dėlto nemokate išsiaiškinti tinkamai Dievo švie- 
soje, nė vieno prityrimo. Ar nematot, kad lyg tik pagaliau im- 
site savo nelaimės priežasties ieškoti savyje, ne kituose, tuojau 
pat paliksit8 savo likimo ponais?  Pasilikite savo krašte, pasi- 
Jikite savo prabočių žemėje, bet statykite viską iš naujo ant am- 

žinos tiesos uolos, pasiduokite jos teismui, išpažinkit ją prieš. 
Dievą ir prieš žmones ir prakeikimas atstos nuo jūsų!“ 

„Mieloji sesuo — tarė mokslinčius — kad širdies gilumoje 
ir galiu sutikti su tavim ir nenoriu priešintis tiesai, kurią Die- 
vas šaukia mums per tave į sielą, bet vis dėlto turiu įspėti, kad 
nekalbėtum apie mūsų atsimainymą ir nevadintum vardu mūsų, 
šeimynos kaltės. Tai sukeltų kaimynuose pikto džiaugsmo, jie 
taptų mums dar žiauresni, mūsų prisipažinimas mus dar sun- 
kiau apkaltintų“. 

Vienuolė atsakė: „Kas gerbia tiesą, tas šaukia visas gerąsias 
dangaus ir žemės dvasias sau tarnauti ir susilauks tūkstanterio- 
pos palaimos, nors ir yra blogų žmonių, kurie viską blogai su- 
naudoja. Bet tai yra visai bloga politika, — bijant mažų sielų, 
atsižadėti didelių dalykų. Deja, ir krikščionių vyrai kartais 
perdaug įstringa į žlibą pasaulinės politikos išmintį užmiršda- 
mi, kad vienas Kristus tėra tikras politikas. Jis vienas įsaki- 
nėja angelams, Jis vienas tesuvaldo demonus. Tiktai Jį išpažin- 
dami ir sekdami tegalime būti išmintingi ir nežūti dėl savo iš- 
minties. Jei mes leidžiame Kristų triumfuoti mumyse ir tą 
triumfą išpažįstame prieš žmones, tai, būdami krikščionys, tu- 
rime tikėti, kad toks atsisveikinimas su mūsų pačių senuoju 
„aš“ laimės mums visas Jam atviras širdis, ir kad tik tuo būdu: 
tėra malšinamos ant mūsų siunčiamos blogiosios aistros. Kol 
mes patys atvirai, aiškiai ir nuodugniai neatsiskirsime nuo savo 
praeities, tol ir kaimynai nesiliaus mokėję už tą praeitį. Die- 
vas tesujudinie jūsų širdis, kad savo nelaimėje pažintumėt Jo: 
ranką, ir nuvalę nuo savo sielos mūsų namų prakeikimą, susi- 
taikintumėt su Dievu ir žmonėmis. O jei senesnieji uždarys 
man savo širdis, tai tegul paklauso manęs jaunimas ir dėl klai- 
dingos ambicijos ir piktumo ant priešų tegul nesistengia už- 
dengti to, kas nėra uždengiama“. 

Tuomet sušuko vyriausiasis savininko sūnus: „Mums pasa- 
kyta: gerbk savo tėvą ir motiną, o tamsta mus kiršini prieš tą 
giminę, iš kurios esame kilę“. 

Vienuolė atsakė: „Berods, reikia gerbti ir tai, kas yra nusi- 
kaltęs, bet reikia gerbti ne jo kaltė. Vienintelė nusikaltusios 
šeimynos garbė yra ta, kad ji gali sukilti prieš savo kaltę ir 
įstengti nauju gyvenimu atgailoti klaikų paklydimą. Neužmirš- 

kit sunkių Jėzaus žodžių: Kas ne neapkenčia savo tėvo ir moti- 
nos dėl manęs, nėra manęs vertas!“ 

Tai pasakius, ji pakilo ir tarė: „Dabar turiu atsisveikinti 
su jumis, mano sesers manęs laukia. Atleiskit man, kad turė- 
jau jus užgauti, bet tai buvo iš meilės jums, be jokio pasididžia- 
vimo. Ne mano nuopelnas, kad Dievas leido man pažinti tiesą. 
Ramybė su jumis!“ 

Išėjus vienuolei, kai kurį laiką viešpatavo tyla. Visų akys 
nukrypo į mokslininką, kurs abiem rankom užsidengęs veidą 
sėdėjo giliai susijaudinęs. Jis buvo kilnus žmogus ir įsitikinęs 
krikščionis, bet visai paskendęs savo knygose nebuvo dar giliau 
apmąstęs tos didelės likimo problemos, kuri iškilo jo paties gi- 
minėje. Be to, kaimynų egoizmas ir farizėjiškumas padarė jam. 
tokio stipraus įspūdžio, kad jis negalėjo nesakyti kaltintojams:. 
tylėkit! Jūs patys nė per plauką nesate geresni — Dievas teis! 
Bet visas sesers nenulenkiamas pasielgimas, jos maldaująs bal- 
sas, o ypač jos paskutinysis atsikreipimas išstūmė jį iš viso jo 
paprasto galvojimo būdo. Ūmai jis pamatė visą klausimą nau- 
joje šviesoje. Jo giminės puolimo priežastis, esmė ir paseka 
atsidengė jam lig pat giliausio dugno; prieš jo sielos akis ėmė 
stotis visi sąryšiai ir visos įtakos visai kitaip sueiliuotos ir su- 
tvarkytos. Jam vis dar taip tebesėdint pasinėrus savyje, vėl ūmai 
prabilo vyriausiasis brolis: „Nesuprantu sesers. Ji atvažiavo 
pas mus iš tolo visos mūsų giminės išdraskyti. Ir nė žodžio ne- 
pasakė apie nežmonišką kaimynų elgesį! Tikrai, blogas paukš- 
tis, kurs teršia savo lizdą!“ 

“| Toje valandoje mokslininkas, lyg pabudęs iš gilaus miego 
tarė balsu, tartum skambančiu iš didelės tolumos: „Ne, ji nori 
lizdą išvalyti, išvalyti nori, ne teršti. Bet išvalyti gali tas, kas 
mato nešvarumą. Dėlto turime nešvarumą pavadinti vardu, jei 
norime išvalyti lizdą. Taigi kiekvienas jos pasakytas žodis yra 
tikra tiesa ir kas nori mus išgelbėti pas Dievą ir pas žmones, tas. 
teįsideda ją į širdį. Ar ji nerodo mums aukštos pagarbos, ieš- 
kodama mūsų tikrojo gabumo ir paskyrimo? Ar ji tuo nesako, 
kad mums buvo įdėta į širdį kažkas, kas jungė į vieną į priešin- 
gas puses besiveržiančias galias, ir kad viskas aplinkui turėjo 
sugriūti, kaė mes, užmiršę tą uždavinį, geriausiomis mūsų cha- 
rakterio jėgomis patvirtinome ir pašventėme žemiausius pasau- 

lio darbus? Ar tai nereiškia: kam daug duota, iš to daug bus 
reikalaujama?“ 

Pabaigus mokslininkui, prabilęs jaunesnysis brolis tarė: 
„Taip, tai yra tiesa, ką šiandieną išgirdome. Prakeikimas buvo 
ant mūsų ir šiandien jis yra sulaužytas tos, kuri dėl Dievo ir 
mums išgelbėti visiškai pasiaukojo. Ji išgelbėjo mus iš dievi- 
nimosi stabo, kurs neleido mums savo skurdo priežasties ieškoti 
savyje pačiuose, bet baisioje žmonių neapykartoje, ji išmokė 
mus pažinti Apvaizdos veikimą, norinčios mus gelbėti iš mūsų 
puolimo ir paklydimo. Atidarykim dabar širdis! Argi yra bent 
vienas vienintelis mūsų tarpe, kurs galėtų tarti apie save, kad 
mūsų giminės svaigus pasisekimas nėra sunkiai sutepęs jo sie- 
los? Ar kiekvienas mūsų negalėjo aiškiai jausti, kaip jį valdė 
puikybė, nors jis ir ne su visu kuo sutikdavo, ir kaip tiek blogų 
darbų ir nuomonių puikus sekmingumas pamažu užmušė jame 
tikėjimą į dievišką pasaulio tvarką ir suėdė drąsą būti geru ir 
teisingu visuose dalykuose ir visuose santykiuose? Dievas bu- 
vo mums maloningas apiankydamas mus, bet lig šiol mes dar 
nebuvome pamatę jo maloningo buvimo savo likime. Šiandien 
tarsi žvynai nukrito nuo mano akių, pamačiau, kad Dievas vėl 
bus su mumis, jei mes pagaliau išeisime iš gynimosi ir kitų ba- 
rimo tamsybės ir pažinsime save bei atsinaujinsime Jojo švie- 
soje ir pagal Jo amžinuosius įstatymus!“ 


Penktasis skyrius 


Moterų orumas ir moterų švietimas 


1. MERGAITĖS PAšAUKIMAS. 


Vienoje nelaimingų vedybų poroje jauniausioji duktė buvo 
vienintele motinos atrama ir vienintele taikos jėga, prieš kurią 


susivaldydavo abu tėvai ir gėdydavosi savo barnių. Juo duktė 


labiau suaugo ir juo labiau matė, kaip jos amžininkės pasirinko 
turtingas ir gerai apmokamas profesijas, juo sunkiau jai buvo 
padėti motinai namų darbuose. Joks tikslus laiko paskirstymas 
buvo negalimas, ir ji negalėjo išplėsti ir sunaudoti visų savo 
gabumų ir jėgų. Jos darbų netobulumas ir nekoordinuotumas 
ją nervino ir nepatenkino, taip kad pradėjo mažėti ir toji taiką 
nešantį įtaka, kurią ji darė savo asmenybe šeimos gyvenimui. 
Ją vis labiau pradėjo slėgti namų atmosfera. Ji jautėsi turinti 
ir jėgų ir teisės siekti gyvenime ko nors pilnesnio ir visašališ- 
kai išlavinti savo asmenybę — ji sakė sau, kad turinti rimtai pa- 
grįsti savo gyvenimo eigą, tačiau viso to pasiekti nėra galima 
jos dabar gyvenamomis sąlygomis. Ir taip vieną gražią dieną 
ji paliko tėvų namus ir vienus tėvus. Motina negalėjo jai už 
tai prikaišioti, nes pati gynė moderniškąsias idėjas ir didžiavo- 
si, kad jos dukterys stovėjo pirmose kovotojų eilėse dėl mote- 
rų savarankiškumo. 


Kada kartą motina sėdėjo viena dabar tyliuose namuose ir 
visa, kas „moderniška“, savo mintimis perkratinėjo iš naujo — 
šitas mintis jai sužadino jos vienatvė — jos žvilgsnis krito ant 
dviejų jos jauniausios dukters fotografijų, kurios stovėjo ant 
vyro rašomojo stalo: viena jų vaizdavo septyniolikos metų mer- 
gaitę, o kita buvo padaryta prieš pat jos išvykimą iš tėvų namų. 
Ji staiga pastebėjo, kad veido išraiška abiejose fotografijose 
vaizdavo du visai įvairius pasaulius. Kame buvo to skirtingu- 

mo esmė? Iš septyniolikos metų mergaitę vaizduojančio pa- 
veikslo buvo matyti kažkokia ypatinga, rami ir maloni lūpų ir 
burnos išraiška, akys švietė tikru, iš širdies kylančiu džiaugsmu, 
iš viso veido buvo galima pastebėti subrendęs išvidinio žmogaus. 
ramumas. Motina tuojau prisiminė, kad kaip tik tais laikais 
duktė staiga lyg atjautė sunkų jos likimą ir pradėjo padėti namų 
darbuose, kad meile ir namų jaukumu atstotų jai visa tai, ko ne- 
davė motinai amžinai neramus ir vis naujų planų besivaikantis 
tėvas. Kaip visai priešingas pasaulis kalbėjo iš antrojo paveik- 
slo! Veido bruožai aštrūs, lūpos energiškai suspaustos, iš akių 
nebespindėjo pasiaukojimas, iš jų nebekalbėjo sukauptas išvi- 
dinis gyvenimas, iš jų galima buvo išskaityti abejingumą; gal- 
vos laikyme buvo kažkas vyriško ir buvo jaučiamas pasiruoši- 
mas veiksmui. „Veikli, šauni mergaitė“ — pasakytų kiekvienas. 
iš šalies. Tikrai „veikli“. Bet kuria prasme veikli? Bet kas 
yra gyvenime svarbiausia, kame reikia tapti „veikliu“ ir kuri 
yra mūsų gyvenimo prasmė? 

Į visus tuos klausimus motina neturėjo paruoštų tikslių ir ne- 
dviprasmiškų atsakymų; ji pati buvo apipainiota ne vienos mo- 
derniškosios frazės ir todėl buvo pametusi teisingąjį supratimą. 
apie tikrovę; tačiau skirtinga veido išraiška abiejose fotogra- 
fijose staiga atidengė jai akis; du visai priešingi pasauliai atsi-- 
stojo prieš ją ir taip ją peršvietė iki pamatų, kad ji visai nebe- 
galėjo savęs apgaudinėti ir abejoti dėl jų pasirinkimo. Ar tai 
buvo sustatyti vienas prieš kitą savęs apgynimo ir savęs išsiža- 
dėjimo pasauliai? Ne. Juk ir moderniškai suprastam darbo gy- 
venime yra daug savęs išsižadėjimo — neretai to savo „aš“ taip 
išsižadama, kad per tą didelį užsiėmimą visai tampa nebegalimu 
joks išvidinis žmogaus gyvenimas. Tačiau tai yra išimtinai ma-- 
terijalistinis darbas; kiekvieną traukia toks darbas, kuris duoda: 
apčiuopiamų vaisių ir pareiškia matomą veiklumą, kur nudirb- 
to darbo visuma patenkina tiek patį darbo dirbėją, tiek ir žiū-- 
rėtoja; už dvasinio gyvenimo nuostolius be atodairos veikiąs 
„aš“ yra atlyginamas gausumu naudingo ir garbingo veikimo, 
kuriuo kasdien pats gali gerėtis ir stebėtis. Tame naujame pa- 
sauly žmonės nebepažįsta ir nebepažins visa to, kas buvo anose- 
geriausiose, Dievui atsidavusiose moteryse, bepildančiose namų. 
tarnybą, ir kas turi iš naujo atgyti, jeigu žmonija nenori susi- 

laukti naujos ledų gadynės — nebepažįsta ir nebepažins to ty- 
laus, menko, neapčiuopiamo darbo tik pačio mylinčio buvimo, 
pilnai išsižadančio pasiruošimo patarnauti, budrios akies, užjau- 
čiančios širdies, raminančio žodžio — visų tų dalykų, kuriems 
nėra diplomų, žemiško masto ir kurių rezultatai neduoda mato- 
mos naudos. Tai yra nematomojo pasaulio darbas, kuris turi 
vertės Dievui ir kuris buvo Kristaus palaimintas — todėl tas 
darbas yra rimčiausias ir švenčiausias, tai apmarinto „aš“, nu- 
galėtos valios jėgos ir nusiraminusio veikimo troškulio darbas, 
be kurio tylaus buvimo visi didieji darbai gyvenime tarnauja 
tik piktajai dvasiai ir kuria melagystės ir savimeilės karaliją. 
Ir tik tos moterys, kurios yra išaugusios anoj paprasčiausios 
meilės mokykloj ir nugalėjusios pačios save, tik jos sukurs to- 
kius namų židinius, apie kurios svajoja nerami šių laikų žmo- 
gaus siela; tie palaiminti židiniai veiks savo palaima ir pašven- 
tinimu plačiąsias Žmonijos mases daug daugiau, negu tai būtų 
galima paveikti didžiausiu socialiniu darbu. 

Tikrai, yra įvairių gabumų žmonių; ne visiems žmonėms 
tėra suteikti visi galimumai ir visi uždaviniai; bet daugumas 
turi savo pašaukimą, tik jo nenugirsta todėl, kad jų sielą yra 
užvaldęs išorinis darbo ir pašaukimo supratimas, veikimas ir kū- 
rimas, ir užtemdęs tikrąjį supratimą apie gyvenimą ir tikrąjį 
žmogaus paskyrimą. 

Visa tai aiškiai suprato motina, kada ji taip sėdėjo prieš abi 
dukters fotografijas. Ji jautė visą gundančią moderniškųjų idė- 
jų galią ir žinojo, kad, jeigu dukteriai būtų buvę bandyta apie tuos 
dalykus papasakoti, tai ji visai nebūtų supratusi jų pagrindinės 
esmės ir būtų paprasčiausiai atsakiusi, kad tokiais sunkiais lai- 
kais negali būti tėvui našta, taip pat ji nenori ko nors pusiau, ga- 
lop ir tėvams bus geriau, jeigu ji užims kokią apmokamą vietą. 
Kad laikai yra sunkūs ir bus dar sunkesni, tai yra įvykę dėl to, 
kad žmogaus gyvenimas neteko meilės, taip, kad, nežiūrint išori- 
nės organizacijos, jam stoka plano, bendradarbiavimo, gero namų 
biudžeto, tuo tarpu yra daug neplaningos kūrybos į tolį, neapskai- 
čiuotų nusivylimų ir augančio visuotinio nepasitikėjimo —viso 
to, suprantama, negalėjo apimti mergaitės akiratis... Taip pat 
labai toli užtų horizontų buvo ir gili šių Heziodo žodžių prasmė: 
„Kvailiai, argi nežinote, kiek daug pusė yra didesnė už visą“. Šių 

laikų žmogus nesupranta, kad tas jo „pilnybės“ supratimas aiš- 
kiausiai išduoda tą mirtiną savo esmės nepilnybę, kuri visą jo 
veikimą daro smulkmenišką, o visą besielį judėjimo sutarimą — 
nevaisingą. 

Juo daugiau motina galvojo apie šį žmogiškų dalykų būvį, 
juo labiau jos sieloj darėsi šviesiau, taip, kad suprato ir tą bega- 
linę reikšmę, kokią turi tikėjimas šio pasaulio dalykams. „Maža- 
tikiai, ko nusigandote?“ — sako mums Kristus, ragindamas mus. 
neišsižadėti to, kas gera, vien dėlto, kad tuo akimirksniu tai at- 
rodo priešinga praktiškiems pasaulio reikalavimams. Tikroji 
drąsa, sekant Kristumi, reiškia: būk klusnus tikrajam mokslui, 
tikėk nepajudinamas, kad žemiški dalykai įgauna savo prasmės 
tik žiūrint į juos iš amžinųjų ir kad prieš tą, kuris be atodairos 
seks Kristumi, atsivers koks nors praktiškasis kelias, ir tai yra 
taip tikra, kaip yra tikra, jog Kristus yra gyvenimo viešpats. Ti- 
kėk tvirtai, kad tas kelias teisingiau nuves juo'einančius į tikrąjį 
išganymą, negu visi nuo Dievo išsivadavusio veikimo keliai! 
Savo gyvenimą tvarkyk ne pagal pasaulį ir jo atsitiktinius san- 
tykius, ne, — iš Kristaus ir į Kristų turi eiti visi šio pasaulio da- 
lykai, nes tai yra vienintelė tikra orientacija ir vienintelis tiks- 
las, vertas žmogaus valios pastangų! Jeigu iš šito taško žmogus 
pažvelgs į visų tikslų tikslą, visų pašaukimų pašaukimą, tai visi 
veikimo ir atlyginimo klausimai atsistotų visai kitoj šviesoj. Ar 
nėra moteriškų darbų, kuriais galima užsiiminėti gyvenant tė- 
vų namuose? Ar darbo padalinimas į darbą namuose ir į darba 
už namų, kuris padalinimas atrodo vedąs prie netobulybės, iš 
tikrųjų nėra atidavimas kiekvienam žmogui to, kas kam pri- 
klauso? Ar sudvasintas namų padėjėjo pašaukimas nėra daug 
kilnesnis, t. y. daug geriau sutinkąs su sielos gyvenimu, negu 
visa eilė vadinamų aukštųjų pašaukimų?' Iš tikrųjų, didelis ir 
tikslingas noras naudingų jėgų ir gabumų lavinimą sujungti su 
meilė ir pagalba namuose ugdo organizatorišką ir reformato- 
rišką jėgą, kuri suras naujus moters pašaukimus, uždarys ne- 
tikras moters darbo šakas, ir bendrai visi įtaisymai moters darbo 
ir uždarbio srity turės prisitaikinti giliausioms moters galioms 
ir pareigoms, nepažeisdami visiškos laisvės, kurios reikalauja 
ypatingi gabumai, ypatinga gyvenimo eiga ir ypatingi vlisuo- 
meniniai reikalai. 

Ir čia tinka žodžiai: „Pirma ieškokit Dievo karalystės ir jo 
teisybės, o visa kita bus jums duota“. 

- Tik tas, kuris nebodamas pasaulio šauksmų paliks ištiki- 
mas Kristui, tegalės būti teisingas ir „visų gyvenimo, tikrovės 
no gėrybių laipsniavimo tvarką, tik jo nesuvilios išviršinis bliz- 
gėjimas. „Išnyks pasaulio pavidalas, bet kas pildys Dievo va- 
lią, gyvens amžinai“. 


2. KARIJATYDĖS. 


Senovės graikų maldyklose dažnai matome vadinamąsias 
karijatydes, t. y. dideles moterų statulas, ant savo galvų laikan- 
čias šventyklos stogą. Iš tų statulų spindi tokia reta didybė ir 
dvasios kilnumas, lyg toji šventyklos stogo našta, esanti ant jų 
galvų, pripildytų jas išdidžiu šventos tarnybos žinojimu ir at- 
skirtų nuo viso to, kas yra žemiška. Niekur taip įtikinamai ne- 
buvo išreikšta atsakomybės jausmo didybė ir moters kunigės 
tiesi vertybė ir pasitikėjimas, kaip tų moterų statulose. Atro- 
do, kad jas sunkiai spaudžia našta iš viršaus į žemę; tačiau jų 
laikymasis, jų kakta ir jų akys sako ką kita: būtent, kad jos lais- 
vos nuo naštos ir nuo mirtingojo gyvenimo baimės, kad visos jų 
sielos ir kūno jėgos veržiasi į aukštesnįjį pasaulį, kurio tik vie- 
no dvasinės jėgos tegali apsaugoti abiejų lyčių santykius nuo pa- 
žeminimo ir išsigimimo. žiūrėdami į tas statulas, mes aiškiai 
matome ir nujaučiame, ko trūksta visoms mūsų moderniškai gal- 
vojančioms moterims, kas pažymi visą jų elgesį ir kas visuose jų 
žodžiuose bei gestuose išeina aikštėn: kad jos ant savo galvos 
laiko, ne šventyklos stogą, bet, vietoj to, jos ant savo galvos lai- 
ko puikybės, svečiavimosi, namų ūkio, arba kito darbo naštą; 
kad joms trūksta supratimo apie aukščiausias moters pareigas, 
kurios pašventina visas kitas pareigas ir apsaugoja nuo visų kitų 
moters gyvenimo tamsių pavojų, kad moteris kiekvieną akimir- 
ką jaučia gyvenime pagarbą nematomoms jėgoms ir visoms pa- 
šventintoms taisyklėms ir papročiams, kurių pagalba tos nemato- 
mos jėgos žemiškame veikime įgauna vertės. Vietoj to, mes 
turime vadinamą papročių laisvę, kas yra ne kas kita, kaip sie- 
los pavergimas žemesniajam pasauliui per netvarkingus veiks-- 

mus, dėl ko negali pasireikšti giliausioji moters motiniškoji pri- 
gimtis ir vertė. Ne, tikroji moteris turi būti karijatydė. Ir toji 
aukštoji vertybė, kuri spindi iš motinos veido, kuri jos atsakomy- 
bės jausmą apsupa širdimi ir sąžine, tegali išsiplėsti į tyriau- 
sią didybę tik tuomet, kai moteris savo popročiais, žodžiais ir 
gestais neieškos savęs, nepasiduos laiko dvasiai, nepaskęs aplin- 
kumoj, bet jaus atsakomybės apsaugoti žemėj visa tai, kas šven- 
ta ir laikys šventomis visas tas išorines taisykles, kurios tarnaus 
tai apsaugai. Karijatydė įkūnija savy paslaptingų gyvenimo 
sąlygų, pagarbos Dievui, tylėjimo, aukos ir atsakomybės tikrą- 
ja prasmę. Kur tos jėgos jau yra įsikūnijusios, ten galima daug 
kam ryžtis, ten jau daug kas išpirkta — kur jų dar nėra, o tik 
dedamasi, kad jos yra, ten žmogus išsigimsta, o tas pats žaidi- 
mas virsta pagrindo netekusio sutvėrimo mirties šokiu. 


3. TRYS MERGAITĖS TRAMVAJUJE. 


Tramvajuje prieš mane sėdi gyvais ir neramiais bruožais 
mergaitė. Visas jos veidas atsikreipęs į lauką. Ji žiūri tingiai, 
tačiau uoliai, ir žvalgos į sėdinčius, kas čia jai labiausiai patin- 
ka. Jos žvilgsniai šokinėja po tramvajų nuo vieno keleivio prie 
kito, kaip kad jauni, neišlavinti medžioklės šunys šokinėja prie 
nepažįstamų, terliodami jų drabužius savo purvinomis leteno- 
mis. Jauti, kad toji vargšė siela nėra namie jokiame šventnamy- 
je, jokiame pašaukime ir jokiuose namuose; ji neturi nei tėvų, 
nei brolių, nei seserų, nei mylimojo; ir net jei ir turėtų, tai kar- 
tu neturėtų, — lakiojančioji siela tik balandinėje jaučiasi na- 
mie. Nelaimė tam, kas už tos kaukės norėtų ieškoti mylinčios 
širdies. 

Tramvajus sustojo. Gatvėj kažkokia mergaitė sako sudiev 
jaunikaičiui, įsėdusi į tramvajų dar kartą linkčioja jam vikriai 
ir atvirai ir sėdasi šalia pirmosios. Ji yra tos pirmosios įkūny- 
tas priešingumas. Jos veide žymu vidujinis susikaupimas, ji 
žiū-i į sėdinčius prieš ją žmones lyg per sapną. Ji vaizduojasi 
visas laimingosios valandos smulkmenas, ji jaučiasi laiminga ir 
žinosi duodanti laimės kitam, ji nieko nereikalauja ir nieko ne- 
bijo; sklidinai pripildyta siela, pilna turtingųjų puikybės ir šal- 

tumo. Nelaimingas tas, kas norėtų pasidalyti su ja savo skaus- 
mu: nieko jis nuo jos nepeštų! 

Tramvajaus kampe kukliai sėdi jauna saliutistė. Ir ji at- 
rodo laiminga, turint „namą“ gyvenime; bet jos veido visai kito- 
kia išraiška, negu tos ką tik įlipusios. Ji turi visai į savo vidų 
įsigilinusias akis, tačiau ji žiūri į lauką, ji žiūri į išlipančius ir 
įlipančius, kaip slaugytoja į savo pacientus. Ji apžiūrėjo pir- 
mąją neramiąją mergaitę beveik motiniškai nuliūdus, paskui ji 
žiūrėjo į įėjusiąją vėliau, ir atrodė, kad tosios charakteris ir iš- 
raiška ypatingai ją griaudino. Juk ir ji, kaip anoji, juto savo 
širdy gilią laimę, kuri pripildė ją visą ir šitą tamsiąją, paslaptin- 
gają žemę pavertė jai tėviške. Likimui baisiai prispaudus jos 
šeimyną, ji visai išsivadavo iš pačios savęs ir, kaip sako Išgany- 
mo Armija, rado Viešpatį Jėzų. Tas vidujinis patyrimas nė- 
maž neatitraukė jos nuo gyvenimo. Ne, ji turėjo profesiją, ir 
ji buvo laiminga sužieduotinė, bet ji šiandien nebesuprato, kaip 
„galima tikrajame gyvenime kuo nors būti arba ką nors veikti, 
kentėti arba gerėtis, nesant Dievuje ir nesekant Kristaus — nes 
juk tik tada Dievas tepasireiškia žmogaus gyvenime ir suriša 
laiką su amžinybe. Net jos meilė atrodytų jai kaip koks aklas 
ir blankus žaislas, jei jos širdis nebūtų kasdien mokoma dangiš- 
kosios meilės, kaip moteriškė turi mylėti, kad iš meilės neimtų 
liepsnoti neapykanta dviejų žmonių tarpe. Jos Jėzus nebuvo 
jai tiktai sekmadienio altoriuj, kur žmogus moka savo duoklę 
aukštai viršum žvaigždžių esančiai galiai. Ne, Jis buvo jai 
šiame pasaulyje amžinas gyvenimas, be kurio žmogus nebūtų 
žmogus, meilė nebūtų meile, prietelystė — prietelyste, o profe- 
„sija ir darbas tebūtų beprasmių barškėjimas. Rodės jai, kad tik 
Jėzuje viskas yra lig galo padaryta, lig galo mylėta, lig galo 
išmąstyta, ką mirtingasis žmogus pradeda šioje žemėje, ir kad 
be tos dieviškosios ištvermės visas gyvenimas sustingtų neto- 
bulybėje. Iš tos savo giliausios esmės ji pažvelgė į priešais sė- 
„dinčią mergaitę, ir jos rimtos, rūpestingos akys tartum klausė: 
-„Sesute sužieduotine, tu radai savo laimę, bet ar nieko daugiau 
neturi savo sieloje? Kuo gi tu remies šioje svyruojančioje že- 
„mėje, kad gali taip ramiai ir taip pasitikėdama žvalgytis aplink 
„save? Jei tavasis mirs šiandien ar rytoj, jei jis bus tau neišti- 
“kimas, jei tave pačią užpuls pagunda, jei gausi išsigimusius vai- 

kus, jei jūs nusigyvensit — kas tuomet, kas tuomet? Ir prieš jos. 
sielos akis ėmė kilti visokie jos matytieji gyvenimo griūviai ir 
ji stebėjos, kaip žmonės tvirtai pasitiki nepastoviais ir nepatva- 
riais dalykais nėmaž nenorėdami matyti, koks negailestingas 
yra gyvenimas, koks silpnas yra žmogus ir kas yra reikalinga 
sielai laimei ir nelaimei garbingai pakelti. 

Išlipus jai iš tramvajaus, tarė priešais ją sėdėjęs ponas 5a- 
vo kaimynui: „Londone matyti daug jų švaistantis: jie kalba ant 
gatvių kampų, o iš jų susirinkimų išėję visokie buvusieji pikta- 
dariai sakosi radę Viešpatį Jėzų. Tiesa, jie daro daug gero, bet 
tas kalbėjimas apie Viešpatį Jėzų yra keistas ir nepritinka mū: 
sų laikams. Elektros šviesa yra per šviesi ir mokslas seniai yra 
atrėmęs tuos dalykus“. „Palaukite dar — atsakė antrasis — gal 
elektros šviesa ir bedievių mokslas anksčiau užges, negu Vieš- 
pats Jėzus! Bet nekalbant apie tai, turiu tamstai prisipažinti, 
kad pamačius daugybės kitų veidų tarpe to vadinamojo keistojo 
žmogaus veidą, visados rodos man, kad visi jie žiūri į mane tik 
rai žmoniškai, kad jiems galima būtų kiekvieną valandėlę kal- 
bėti apie tai, kas žmogui giliausiai rūpi, ir tikriausiai būtumei 
išklausytas bei suprastas ir vėl žinotumei, kad dar yra šioje že+ 
mėje gyvų sielų. Taigi čia turi būti kas nors bendro su Vieš- 
pačiu Jėzu Kristumi; gal yra kaip tik atvirkščiai, negu kad ma+ 
noma visų tų jų priešininkų; gal tie priešininkai yra keisti, nuo 
gyvojo gyvenimo atitolę, valdomi ypatingo blūdo, kad turime 
gyvąji gyvenimą ir esame ištikimi žemės prasme, jei nuolat su- 
kamės aplink savo mažą „aš“ ir jo dienos reikalus, ir kitam šiek 
tiek leidžiame gyventi, duodame patarimų, išmaldos, vaikščioja+ 
me į koncertus, teatrus. Ne, daug daugiau turi žmogus daryti, 
jei nenori, kad jo žvėriškumas prarytų jo žmogišką gyvenimą; 
visai kitoks davimas yra reikalaujamas — ir kaip tik tas be galo 
didelis dalykas, tas sulaužymas viso atkaklumo, egoizmo, viso 
buko abejingumo ir užsidarymo, tas atsikėlimas iš savim pasiten- 
kinimo kapo, visa tai kaip tik ir yra ten vadinama „Viešpats Jė 
zus“ ir laikoma tikruoju žmogaus gimimu. Ar tai tikrai taip 
keista? Bet taip buvo visados; tie, kurie ima gyti ir kurie ran+ 
da ir pažįsta savo sieloje Viešpatį, visuomet yra išjuckiami tų,. 
kuriems keista atrodo viskas, tik ne jų pačių beprasmiškas ir ne+ 
turiningas skubėjimas ir veikimas!“ 


——————————  — — —- 259 


Antrasis, patylėjęs valandėlę, tarė: „Na, čia man reikia iš- 
lipti, gal netrukus išgirsiu tamstą sakant pamokslą ant kokios 
gatvės kampo? Sudiev!“ 

Pirmąjį paėmė valandėlei apmaudas. Skaudžiai juto jis vi“ 
są tą didelę svetimybę vieno žmogaus kitam. Bet paskui jami pa- 
aiškėjo, kad Dievo sutvertosios žmonių draugijos giliausia es- 
mė ir paslaptis yra ne tame, kad būtų mainomos prekės, laiko- 
mos paskaitos, organizuojamos organizacijos, bet tame, kad re- 
gintieji nesuprasti ir nelaukdami padėkos melstųs, aukotų ir 
kentėtų už akluosius ir atleistų tiems akliesiems jų aklumą taip, 
kaip jie nori, kad jiems patiems būtų atleista. Tiktai tuo būdu 
tėra užpilamas tas baisus plyšys, juoduojąs tarp visų tų žmonių, 
kurie viename vieninteliame tramvajuje prieš vienas kitą sėdi, 
į kits kitą žiūri, kits kitą išjuokia, neapkenčia ir kits kitu ste- 
bisi — kol nebus privažiuota paskutinioji stotis ir kol visi neiš- 
bėgios į priešingas puses. 


4. NAUZIKAJA. 


Vienas pirklys pasikvietė pas save į namus savo nesenai su- 
tiktą, toli keliavusį draugą, kad jis jam čia namų ramybėj išti- 
są dieną pasakotų apie savo kelionę ir kad kartu su juo galėtų 
aptarti bendrus planus. Apie svečią buvo kalbama, kad jis esąs 
„pilnas“ vyras, išbandytas tūkstančių sunkenybių, nepalenkia- 
mos valios, linkęs viešpatauti ir vadovauti, pašauktas dideliems 
žygiams. Prie stalo prieš jį atsisėdo namų šeimininko dvidešim- 
ties metų dukrelė, išaugusi be motinos našlaitė, ir jos sužieduo- 
tinis. Jau pirmi jo žodžiai, jo metalinio balso skambėjimas, drą- 
si jo kalbančio veido išraiška trenkė į pačias slapčiausias jos šir- 
dies gilumas; ji nusigando pati savęs, nusigando to pasirodžiu- 
sio neatsparumo ir tos staiga augančios aistros galingumo. „Tai 
mano likimas“, sušneko jos viduj pilnas baimės, bet ir palaimos 
balsas; turtinga jos moteriškoji prigimtis susikaupė pati savy ir 
leido save pajusti akivaizdoj šaunaus, subrendusio ir stipraus 
vyro, kokį ji matė besėdinčiame prieš ja svetyje. Jos sužieduo- 
tinio žodžiai jai skambėjo kaip koraliuko čirškimus iš alyvų krū- 
mo, tuo tarpu ją sužavėjusio vyro balsas pripildė jos sielą malo- 
niais vargonų tonais, Iš suliepsnojusios mergaitės akyse ugnies 

svečias suprato, kas įvyko. Jis buvo sužavėtas savo pasisekimu 
ir juo susidomėjusios mergaitės tyra meile, kaskart rodėsi vis 
daugiau patenkintas, o visi čia buvusieji tikėjo jo nuoširdumu 
ir tikrai juo džiaugėsi. 

Po pietų išėjo į sodą, ir čia svečias surado progos pakalbėti 
su mergaite; jis kalbėjo paprastais sakiniais, bet pilnais rite- 
riško švelnumo ir klusnumo; ji atsakinėjo jam taip pat, rodos, 
nieko nesakančiais sakiniais, bet iš jų buvo galima išskaityti 
šaukimą: „mano pone, mano vyre, mano Dieve!“ Svečias pažiū- 
rėjo į sužieduotinį ir pagalvojo: ką gali jis suprasti apie tą pui- 
kų žemės žiedą? Ką tokiam filisteriui reiškia moteris? O, kaip 
skleidžia ji šakas, kaip ji eina, kokia laisvės ir susivaldymo mis- 
terija! O tie jos besijuokią žodžiai, lyg lekiančių į dangų bal- 
tų karvelių būrys, tas jos pilnas gyvybės gerumas, tas jos leng- 
vumas, lyg ji būtų laisva nuo visų žemės sunkumų! Jos altu 
kalbėjo į jį nepasiekiamos moters širdies jėga, senovės pasaka 
amžinai gyva prigimtis. Jį apėmė tokia meilė, prieš kurios kait- 
rą ir didybę visiškai gęsta praeitis ir dabartis, pašaukimas ir am- 
bicija. Toji aplinkybė, kad vyras ir moteris linksta į vienas ki- 
tą ir vienas kitame paskęsta, pamiršdami visą pasaulį ir patys sa- 
ve, leido jam suprasti, kad tai nėra vien tik stebuklingai sutvar- 
kytos prigimties galingas įvykis, bet kad čia yra aukščiausiojo . 
žmonių visuomeniškumo, asmeniškumų nugalėjimo ir stipriausių 
priešingybių pilnos vienybės pagrindas. Tas sustiprinto gyve- 
nimo pajautimas sutraukė jo sieloj visus raikščius, kurie jungė 
prabėgusias valandas su amžinomis taisyklėmis ir įstatymais, ir 
jo balse bei akyse staiga buvo galima išskaityti tokį didelį jai 
klusnumą, kad mergaitė išbalo ir su baime iš džiaugsmo jautė, 
kad išdavė savo jausmus... 


Kada vėl visi kartu susėdo, namų šeimininkas paklausė savo 
svečią apie jo žmonos sveikatą. „Mano žmona, — atsakė jis — 
vis negali galutinai pasveikti, nes neturi tikros globos, o mano 
kelionės suėdė man daug pinigų“. Išgirdus žodžius „mano žmo- 
na“, mergaitė pabudo, lyg iš kokio užburto miego, atsikėlė nuo 
stalo įr nepastebimai nuėjo į savo kambarį. Ten ji puolė ant 
lovos, įkniaubė galvą į pagalvius ir pradėjo verkti dėl tos savo 
jaunos nelaimingos aistros. Kada ji pakėlė galvą, jau buvo va- 

karas; pro langą į kambarį veržėsi paskutiniai vakaro saulėly- 
džiai, o jai rodėsi aplinkui ant sienų esą kažkoki geltoni, per- 
kreipti velnių snukiai, kurie šaukė: žmona turi mirti, ji turi 
mirti, mirti turi ji, šalin su ja iš šito gyvenimo! 

Tuo pačiu laiku mergaitės sieloj įvyko gilus persilaužimas. 
Visoj jos paskutinių valandų pergyvenimų šviesoj ji aiškiai su- 
prato, kad jos viduj yra du skirtingi pasauliai: vienas, tai negai- 
lestinga aistros prigimtoji jėga, kuri kartu myli ir neapkenčia, 
yra švelni ir žiauri, priglaudžia ir atstumia, sujungia ir suplė- 
šo, ir kitas, tai aukščiausia sielos meilės jėga, kuri negali būti 
pasotinta vien tik šiuo pasauliu ir kurios paskyrimas yra peraug- 
ti žemiškų siekimų pasaulį ir sutapti su aukščiausiu sielos gy- 
venimu ir gėriu. Dabar ji pajautė, kad tik be atodairos atsida- 
vusi ano aukščiausiojo gėrio ir iš jo kylančio doros įstatymo 
tarnybai, moteris gali būti savęs valdytoja ir įgauti stipriausios 
galios ant savęs ir ant gyvenimo — ir kad moteris pirmiau turi 
tapti motina dvasine prasme, ir tos motinystės akimis žiūrėdama 
turi suprasti ir pašventinti visas moralines gyvenimo taisykles, 
negu savo ir kitų laimei įžengs į prigimtąją meilės ir motinystės 
sritį. Mergaitė pastebėjo taip pat, kaip lengvai anoji aukštes- 
nioji meilės jėga gali būti pagauta žemiškų aistrų ir jų suvilio- 
ta, jeigu ji nuolat nebus apšviečiama iš aukščiau ir tos šviesos 
vadovaujama. Juk ir jos pačios jaunoj širdy amžinojo gyvenimo 
sielos aistra susiliejo su žemiškojo gyvenimo prigimties aistra 
taip, kad amžinasis gyvenimas visai užgeso, o paliko tik kietas 
prigimties šauksmas, reikalaujantis savo teisių. Kada ji gal- 
vojo apie tai, kas įvyko, ir apie tai, kaip ji turi rūpintis , savo mo- 
teriškųjų jausmų nuskaidrinimu ir sustiprinimu, kad daugiau 
niekad nepamestų išvidinės pusiausviros ir nesueitų į konfliktą 
su savo galiausia moteriška sąžine, ji staiga prisiminė šiuos Myko- 
lo Angelo žodžius: „ne tepliojimo ir ne skoptavimo trokšta ma- 
no siela, bet Dievo meilės, kuri nuo kryžiaus tiesia į mus savo 
rankas“. Visa tai, kas yra už tos aukščiausios meilės ir kas jai 
prieštaraudamas nori patraukti prie savęs mūsų širdį, dabar jai 
atrodė kažkokia bespalvė šmėkla; jos moteriškosios prigimties 
gilumoj pražydo meilė anai kenčiančiai moteriškei, kurią ji no- 
rėjo pirmiau pašalinti iš šio pasaulio; kartu su ja pasijuto nete- 
kusi visko, kas gyvenime vadinasi namais, garbe, pasitikėjimu, 

ištikimybe; drebančiomis lūpomis pasižadėjo pakviesti tą mo- 
terį į savo tėvo namus, ją sarginti ir tuo sunkiu darbu išpirkti 
savo klaidą. 

Kada joje laimėjo šitas nutarimas, per vieną naktį ji sų- 
brendo ne pagal savo amžių ir staiga pamatė, tą vyriškį, kuriam 
ji neseniai meldėsi, visai kitoj šviesoj. Prisiminė visus jo žodžius 
ir veido išraišką ir pastebėjo, kad už jų slepiasi visai nesubren- 
dusi, nesutvarkyta ir nevyriška siela; ji pati negalėjo suprasti, 
kokiu būdu ji taip neprotingai galėjo pasiduoti išviršinių požy- 
mių suviliota. Vietoj rimto, riteriško ir save valdyti mokančio 
vyro, ji pamatė vyrą be charakterio, kuris savo jausmus mote- 
riai paverčia avantiūra ir kuriam viskas virsta žaislu, jeigu rei- 
kia kitai lyčiai padaryti įspūdį ir pasigėrėti nugalėtojo savi- 
meile. Su didele gėda atsiminė tą trumpą valandą, kurią išbuvo 
vienu du sode, ir tą jo akių išraišką, kada jis paėmė ją už ran- 
kos taip, lyg norėtų su ja kartu įsėsti į aistrų laivą ir išplaukti 
į atvirą jūrą, neatsižvelgiant į nieką, kas palieka užpakaly. Ji 
išsigando to neriboto lengvabūdiškumo, su kuriuo tas, iš pažiū- 
ros atrodantis galįs susivaldyti, taip stipriai žengiąs, toks rite- 
riškas, geležiniu balsu ir tvirto proto vyras galėjo taip be pasi- 
priešinimo pasiduoti savo aistroms, vietoj to, kad nė minutės 
nenustotų būti savęs vadovu, nepamestų vyriško elgesio ir nepa- 
mirštų apie šventą savo pareigą ir atsakomybę. Kada ji apie 
visa tai galvojo ir prisiminė visus tuos įspūdžius, kurie padėjo 
jai suprasti išvidinį vyro gyvenimą, ji priėjo išvados, kad ne 
pasaulietiškas didvyriškumas, bet besiaukojas Kristus gali iš- 
auklėti tikrąjį vyriškį, kuris kiekvieną valandą elgtųsi ir kalbėtų 
pavyzdingai, ir kurį gera moteris galėtų taip mylėti ir gerbti, 
kaip to nori savo sieloj ir kaip jį turi gerbti ir mylėti, jeigu kaip 
moteris ir motina nenori išsigimti savo kūnu ir dvasia. Tas sve- 
čias neabejojamai buvo apdovanotas didelėmis valios ir širdies 
dovanomis, ir tai jai rodėsi dar baisiau, kad tokia siela nebuvo 
pasidavusi Dievui ir nesaugojo gyvenime nelaužomų Dievo įsa- 
kymų, bet pasidavė kiekvienam laukiniam geismui, nežiūrint to, 
iš kur jis ateitų. Argi taip jau turi būti, klausė ji savęs, kad di- 
dieji išorinio gyvenimo vadai ir organizatoriai savo viduje būtų 
toki netvarkingi? Ar neturės sudužti visas išorinis pasaulis, jei- 
gu išvRliniam pasauly viešpataus toks pakrikimas? 

Suprato ji taip pat, kad Kristaus apšviesta siela tikriausiai 
saugoja žmogų nuo pasidavimo laukinėms ir nuolatinėms ais- 
troms ne tiktai dėl to, kad Kristus sustiprina mūsų sąžinę, bet 
ir dėlto, kad tuo būdu palūžta ir pati pagundos jėga, tos šviesos 
spinduliuose aiškiai pasirodo dienos šviesoje toji egoistinės 
aistros visa elgetystė, joms pasiduodantis vyras yra išvelkamas 
iš visų aukščiausių savo vyriškumo pažymių, o tais keliais einan- 
ti moteris netenka tikrosios moteriškosios didybės! Kas yra 
tikrai krikštytas Kristuje, tas ir iš meilės reikalauja ko nors 
„aukštesnio ir greitai nusivilia, jeigu meilės verdu nori ant jo 
gauti viršų tik akla ir kurčia prigimtis. 

Kada kitą rytą svečias rengėsi išvažiuoti ir ieškojo progos 
su ja susitikti, kad išgautų iš jos gilesnio pritarimo žodį, tada ji 
atsistojo prieš jį su giedriu veidu ir išdidžia mina ir prašė at- 
siųsti į jos namus savo sergančią žmoną. Kol jis pamažu supra- 
to, ką tai turėtų reikšti, jis dar gėrėjosi tuo giliai pagaunančiu 
"grožiu, kuris spindėjo iš jos veido; tas vaizdas vėl sužadino jame 
:skaudų ilgesį jai, jau prarastai ir kartu kažkam be galo aukštam, 
kieno ji iš jo buvo išplėšta ir kas jam uždraudė toliau pakelti į 
ją akis. Tą valandą ir jis suprato, kad aukščiausias gyvenimas 
pasireiškia ne vyro ir moters sandoroj, bet žmogaus sielos ir 
Kristaus sandoroj, ir tik ta prasme palaiminta meilė gali iškelti 
aikštėn visus paslėptus žmogaus širdies stebuklus. Ar nugalė- 
jusi mirtį meilė atėjo ne nuo Golgotos? Ar ne ten gyvenimas 
išsivadavo nuo mirties, surasdamas giliausią savo įstatymą? Ar 
ne dangiškos meilės dėka sužinojo žmogus apie meilę, kurioje 
tyra pasiaukojimo dvasia triumfuoja, ant savęs ieškojimo kūri- 
nių. Ar siela neturi pirmiau meilės mokytis iš kryžiaus, negu 
taps subrendusia tikrajai meilės laimei? 

Su taip apšviesta siela išvažiavo svečias į gyvenimą, o mer- 
gaitė grįžo į namus, dabar jau nesijausdama esanti našlaitė; da- 
bar jai davė patarimus ir saugojo anoji aukštesnioji meilės jėga, 
kuriai ji paaukojo savo širdį, kuri sukūrė jos namuose visai nau- 
ją ugnies židinį, šventąją Dievuje sutelktos moters sielos ugnį, 
kurios aplinkumoj ir labiausiai netekęs ramybės klajoklis pa- 
miršta šio pasaulio gėrybes ir apsipranta su amžinosiomis. 

5. MOTERIS KRIKščIONĖ. 


Šios gadynės moteris seniai jautė, kad jos sielai stinga vy- 
riškosios stiprybės, konsekvencijos ir dvasiškumo elemento. Tai 
pasislėpusi joje anima christiana trokšta vispusiškai išsivystyti, 
išsivaduoti iš lyties būtybės siaurumo, ir stūmė ją sukilti prieš 
jos auklėjimo ir mokslo vienašališkumą. Bet šios gadynės mo- 
teris, pasidavusi tam reikalavimui ir tam jausmui, įsipainiojo 
į nesuskaitomas klaidas. Ji tikėjosi būsianti vyrui draugė, kad 
jis gerbtų ją kaip sau lygią — o kaip reikia, ji tapo nei šis, nei 
tas, pusžmogis, stingąs visumos, kuri viena tėra gerbiama ir vie- 
na tepagamina lygybę. Ji tikėjosi įsiskverbsianti į vyrų profesi- 
jas, norėdama išgauti lygių teisių — o kaip reikia, vyrų profe- 
sijos įsiskverbė į moterų pasaulį ir visiškai pavergė moterį vy- 
riškieji auklėjimo ir darbo metodai. Šios gadynės moteris nu- 
keliavo į politiką, norėdama ten naudotis savo balso teise — O 
kaip reikia, gyvenimo aistrų masės ji dar stipriau, negu vyras, yra 
išmesta iš pusiausviros ir kultūra neteko jėgos, veikiančios prieš 
sielų žiaurinimą per politiką. 

Ir krikščionybė kovoja už moters lygybę, už lyčių vienšališ-- 
kumo išlyginimą, bet visai kitokiu būdu, negu kad tai bando da- 
ryti bejėgiškai aplink save besičiupinėjąs, ir iš vieno vienšališ- 
kumo į antrą puoląs šios gadynės žmogus. Krikščionybė apkre- 
čia kiekvieną lytį antrosios gerosiomis savybėmis, bet taip, kad“ 
ypatumas ir ypatingi gabumai nėra naikinami, bet gilinami ir 
stiprinami. Krikščionybė pažadino vyro sieloje amžinai mote- 
riškąjį užuojautos elementą ir tuo būdu sukūrė riteriškumą, kurs, 
sudraudęs vyrą didžiąja meilės disciplina, padarė jį dar vyriš- 
kesnį. Krikščionybė pažadino moters sieloje amžinai vyriškąjį 
elementą ne vyrmoterei sukurti, bet priduoti moteriai vyriškos. 
drąsos būti visai kitokia, negu vyras, kaip ir Šv. Augustinas kad 
sako apie savo motiną: „Rodos, švelni moteriškė, bet vyriška sa- 
vo tikėjimu“. Krikščionybė sujungė savęs atsižadėjimą ir tvir-- 
tą savo „aš“ nusistatymą visai nauju būdu — ne vieną silpnin- 
dama kitu, bet įnešdama į savęs atsižadėjimą nepalenkiamo tvir-- 
tumo dvasios ir tuo būdu gamindama nepajudinamo savęs atsi-- 
žadėjimo. Ji įnešė į meilę herojizmą, kurs lig šiol teveikė mūšio 
lauke, ir tuo būdu sukūrė herojiškąją meilę; ji surišo visų stip- 

riausiąjį su tuo, kas visų švelniausias, ji suvienijo meilę su pa- 
saulį apgalinčia valia ir tuo būdu pagimdė pasauly apgalinčią. 
meilę. Iš tų lig šiol atsiskyrusių savybių išaugo tie didieji mo- 
terų charakteriai, tos kankinės, kurios ėjo spinduliuodamos tvir-- 
tybe mirti. Krikščionių moterų kankinių žingsnyje skamba ge- 
ležinis romėnų legionų žingsnis. Čia švelnių švelniausis daly-- 
kas apsijuose su niekinančiu mirtį nuosakumu ir tvirtumu. 

Šito krikščionybės nudirbtojo darbo ir jį nušviečiančio mo- 
ters idealo žvilgsniu turime spręsti apie visus moters uždavinius. 
Moteris lygi vyrui tėra tuomet, kai ji prieš vyriškosios energi- 
jos pasaulį stato tobulosios meilės pasaulį. Tai nereiškia moters 
sielos ir moters gyvenimo susiaurinimą, tai tereiškia pastatymą. 
aiškaus tikslo, kuriuo remdamos moteris galėtų pajungti sau tar- 
nauti visas auklėjimo priemones ir plačiai veikti, neprarasdama. 
pačios savęs. 

Vyras yra technikos ir politikos organizatorius, moteris turi 
dvasinti organizaciją, švelniausiai rišti žmogų su žmogumi, mo- 
kėti aukščiausiojo meno — įsimąstyti į tai, kas yra svetima; ji 
turi įkvėpti „namų dvasios“, kur tyli „aš“ dievinimas, kur vie- 
toj ardančių gyvenimą jėgų veiktų palaimintosios jėgos, nešan- 
čios taiką. Dėlto vyriausias ir svarbiausias moters pašaukimas. 
yra tobulinti savo meilę. Jei tas pašaukimas nėra vykdomas, vi- 
sas moters profesinis darbas tėra numirėlių šokis ir žmonių kul- 
tūra turi žūti nuo neapykantos. 


+ 


Šeštasis skyrius 


Pažinimas savęs 
1. NUTARIMAI IR PATARIMAI. 


Tas pats žmogus, kurs nieko tiek nemyli, kiek save patį, 
nieko tiek nebijo, kiek pasilikti vienas su savo meilės objektu, 
su savo paties „aš“. (Pascalis). 


„Nusižeminimas yra tikrojo krikščioniškojo subrendimo 
ženklas — be jo pasilieka mumyse visos mūsų ydos, paslėptos 
paskui tik įsivaizdavimo, kurs slepia jas nuo kitų, o labai daž- 
nai ir nuo mūsų pačių“. (La Rochefoucauld). 


„Dieviškosios išminties dvasia, kuri gyvena nusižeminu- 
siuose, visados spiria juos slėpti savo turtus ir rodyti-savo ydas“. 
(Šv. Jonas nuo kryžiaus). 


„Kodėl taip yra, kad kai kurie žmonės, nors taip dažnai pri- 
ima Švenčiausįjį Sakramentą ir yra malonėje, terodo tiek mažai 
vaisiaus? Čia yra kaltas štai kas: tokie žmonės nesistengia atsi- 
dėję pastebėti savo kasdieninių ydų, žiūri į jas vien snausdami, 
ir tuo būdu ydos stovi skersai malonės ir jos įtakos“. 

(Tauleris). 


„Tiktai puikybė susijaudinus ir apkartus rausiasi savo klai- 
dose. Nusižeminusioji siela, susikaupus, ramiai ir pasitikinti 
grįžta atgal pas Dievą“. (Fenelonas). 


2. GIMTOJI NUODĖMĖ. 


Jojimo mokykloje pirmą kartą yra mokoma šokinėti per 
kartį. „Mokytojas aiškina mokiniui visus reikiamus ženklus ir 
priemones, paskui duoda ženklą joti riščia. Arklys, pastebėjęs 

ko reikia, prunkšdamas ima bėgti, mokinys stengiasi pritaikinti 
viską, ką yra išmokęs ir atrodo tvirtai pasiryžęs priversti arklį 
peršokti per kartį. Bet paskutinę valandą arklys sustoja prieš 
kartį. „Kuinas nenori šokti!“, šaukia mokinys mokytojui. Bet 
tasai atsako: „„Kuinas labai nori, bet tamsta nenori!“ Mokinys 
taria: „Bet juk aš viską padariau taip, kaip tamsta man rodei!“ 
„Taip, tai tiesa — sako mokytojas — bet paskutinę valandėlę 
tamsta visai nežymiai truktelėjai rankomis pavadį ir to tamstos 
pirmojo valios atšaukimo paklausė arklys“. „Argi aš tikrai taip 
padariau? — paklausė mokinys. „Taip, tamsta padarei, bet ne- 
nusimanydamas. Tamsta, rods, norėjai šokti, bet prieš pat šuolį 
tamstą ūmai paėmė baimė ir pagamino kitą valią, kuri veikė prieš 
tamstos raginimus ir sustabdė gyvulį“. Tas apsakymėlis yra 
simbolis vienos giliausiųjų savęs pažinimo tiesų. Žmogus tikrai 
ketina kreipti ir valdyti savo kūniškąją prigimtį taip, kaip lie- 
pia sąžinė, bet paskutinę valandėlę paima viršų visai kitokia va- 
lia. Ir žmogus sako: „Prigimtis buvo supresnė už mane, kūnas 
yra kaltas, materija nesiduoda priverčiama“. Iš tikrųjų gi yra 
visai kitaip. Prigimtis yra tikrai pasiryžus klausyti dvasios ly- 
giai taip, kaip kad arklys noromis klauso žvalaus ir tvirto jojiko; 
prigimtis taip sutvarkyta, kad žemesnis ir paprastesnis gyveni- 
mas pasiduoda aukštesniajam. Bet žmogaus siela, užuot griež- 
tai, pasiryžus ir susikaupus atstovautų dvasios dėsnį prieš pri- 
gimtį, slaptomis įsivagia per prigimtį. Ir tas sielos gilumoje 
įvykęs išdavimas, duoda viršų prigimties valiai. Taigi blogio 
buveinė yra ne prigimtyje, bet pačioje sieloje. Arklys labai no- 
ri, bet jojikas nenori, jo norėjimas yra suskilęs. Tai pajunta pri- 
gimtis ir tai griauną Dievo įsakytąjį jai paklusnumą.  Dėlto 
klystame sakydami: „Jam tenka sunkiai kovoti su savo prigim- 
tim“. Iš tikrųjų reiktų pasakyti: „Jis dabar nėmaž nenori tikrai 
kovoti su savo prigimtim, jis dar žaidžia su visokiomis becha- 
rakterybėmis, jis tebelaiko pagundą saldžioje artumoje, rods, / 
jis nori aukštyn, bet nori taip pat ir žemyn — nėra griežto pa- | 
siryžimo, Čia pasirodo tas suskilimas, kurį Šv. Augustinas va-| 
dino „žmogaus valios liga“. , 
Ta dvejopa, suskilusi valia nėra išimtinoji būklė, tai yra 
kiekvieno nepasiliuosavusio žmogaus būklė. Juk jau Euripido 
Fedra sako? „Gyvenimas yra sėte prisėtas smailių uolų ir kaip tik 

pas tas uolas traukia mus paslaptingas palinkimas“. O Ovidi- 
jaus Medea prisipažįsta: „Matau geresnį dalyką ir sutinku su: 
juo, tačiau traukia neatsispiriamai mane prie žemesniojo“. Taip 

pagonių pasaulis artinosi prie Šv. Povilo išpažinimo: „Darau ne 

gerą, kurio noriu, bet darau blogą, kurio neapkenčiu“. Kas gi- 

liai pažinęs save patikrins tai, kas aukščiau pasakyta, tas supras: 
mokslą apie gimtosios nuodėmės pasekas. Ne materiale prigim- 

tim pasireiškia gimtosios nuodėmės veikimas mumyse, bet tuo,. 
kad siela klaidingai elgiasi su ta prigimtim. Užuot užmetus pri- 

gimčiai dvasios įstatymą, siela tirpsta instinktų pasaulyje, vi- 

siškai praranda pati save to pasaulio reikaluose, atiduoda jam: 
visas savo jėgas ir visus gabumus. Tame giliašakniame, mįslin- 

game sielos palinkime kristi žemyn krikščionybė mato paveldėtą: 
paseką pirmojo žmogaus puolimo nuo Dievo. Šitą paslaptį aiš- 

kiau nujausime paklausę savęs: ar nėra kitą sykį buvusi tokia 

žmogaus būklė, kada siela dar nebuvo paklydusi prigimties šun- 

takiuose, kada Dievo nustatytosios žmogaus gyvenimui tvarkos. 
jausmas vedė ją lygiai taip neklaidingai, kaip kad gyvulį veda: 
instinktas? Ir ar praradimas tos pusiausviros ir žmogaus nete- 

kimas pirmutinės malonės nėra sielos istorijoje didžiausias įvy- 

kis, kurio svarba ir visos pasekos buvo baisiai giliai jaučiamos ir 

turėjo nustelbti visus kitus įvykius? Ką gi žinome mes, tech- 

nikos laikotarpio negyvėliai žmonės, apie seniausius patyrimus: 
žemėj prižadintosios žmogaus sielos? 


3. RAITELIS IR JO ARKLYS. 


Vienas kapitonas Strasburge turėjo išmintingą, bet labai ner- 
vingą arklį, kuris kiekvieną kartą baidėsi ir sukosi atgal, kai tik 
pamatydavo tramvajų. Atsitiko taip, kad kapitonas turėjo ke- 
turioms savaitėms išvažiuoti; arklį jodinėti paliko jaunesniam: 
karininkui. Šis be 'okių sunkumų prajodavo su tuo arkliu pro“ 
tramvajų. Vieną vakarą paklausė jį raitelių viršila: „ką tamsta: 
p. leitenante padarei, kad arklys nesibaido pamatęs tramvajų?“ | 
kapitonui tai nesiseka“. Karininkas buvo nustebintas sužinojęs, . 
kad arklys iki šiol baidydavosi. Kitą diena ir jam nebepasisekė 
prajoti pro tramvajų. Vieno įsivaizdavimo, kad „kapitonui ne-- 

:siseka“, užteko, sugriauti jo nervų ir jo sėdėjimo ramumui ir 
+tikrumui ir susilpninti jo valios nusistatymui ir tos valios per- 
davimui. 

Jeigu jau arklys taip atjaučia slapčiausią žmogaus valios bū- 
wį, tai ka. jau besakyti apie mūsų kūną ir pačią nervų sistemą. 
Mūsų kūniškoji prigimtis tuojau pastebi, ar mūsų sieloj yra toji 
„dvasinė ir moralinė jėga, kuri pastoviai rodo kryptį rodantį tiks- 
lą, arba žmogus .abejojamai klausia: „kas yra teisybė?“ ir jame 
randasi tas jį paraližuojantis įsivaizdavimas: „kapitonui tai ne- 
siseka padaryti“, t. y. kad ir kiti, aukščiau stovintieji, gyvuliš- 
kųjų norų nesugebėjo palenkti dvasinių norų įtakon. Mūsų pa- 
čių įsitikinimų silpnumas ar stiprumas ir svetimas pavyzdys 
geram ar blogam turi lemiamos įtakos sėkmingam aukštųjų no- 
rų veikimui kūniškajai prigimčiai. Kada išvidinis sielos apsi- 
sprendimas Dievo link yra toks tvirtas ir pastovus, kad nei žmo- 
nės, nei liūtai neturi jam jokios įtakos, tada ir Dievo sutverta 
kūniškoji prigimtis tampa klusnia; o kada aukštesnioji valia, sa- 
wimi pakankamai nepasitikėdama, supasuoja, o juo labiau, jeigu 
mūsų sąamonėj pasirodys nors mažiausias tokio valios supasavi- 
mo galimumas, tada ir prigimtis atsisakys pasiduoti valios įsa- 
kymams. Tas atsitikimas, kad Jėzus Kristus nutildė jūrą, nors 
yra stebūklas, tačiau savaime suprantamas; priešingas atsitiki- 
mas būtų ir nesuprantamas ir nenatūralus. 

Šių laikų žmonių valios neatsparumas savo žemųjų palinki- 
mų atžvilgiu glūdi tame, kad žmoguje sudužo tikėjimas dvasi- 
niu pasauliu. Žmogus nebeturi savo sieloj to kilnaus ir pir- 
myn stumiančio „consumatum est“, jis bevaizduoja tik nugalė- 
tąjį. „Ponui kapitonui nesiseka“ — šit kuo maitinama šian- 
dien žmogaus valia — iš čia ir priešinimasis kiekvienai pastan- 
zai, veikiančiai prieš kūną ir pasaulį. „Aš jums daviau pavyz- 
dį“ — pasakė Kristus. 


4. ŠVARA. 


Kaip labai tu rūpinies tuo, kad tavo nagai būtų balti kaip 
sniegas, kaip aukštai visa tavo savijauta yra sujungta su tavo 
išoriniu švarumu ir kaip toli tu nuo klausimo: ar savo viduj aš 
taip pat švarus? 


270 


Niekas mūsų nėra visai švarus. Klausimas yra tik tas, koks 
mūsų santykis su tais išvidiniais nešvarumais, ką apie juos ži- 
nome, kaip smarkiai jie mus degina. 

Senavės Romoj buvo daug vietų, kuriose kaltomis besijaus- 
damos sielos švarindavosi; anų laikų sugadintas pasaulis žinojo“ 
savo sugedimą ir tame žinojime buvo daug daugiau pagarbos 
Kristui, negu šių laikų krikščioniškai išauklėtuose žmonėse, ku- 
rie vartoja, tiesa, muilo daug daugiau, negu visi praėję šimtme- 

*/ čiai kartu, tačiau apie savo išvidinius nešvarumus težino ir teno 
ko ri žinoti daug mažiau, negu visais laikais prieš juos. 

Kur rasite šiandien žmogų, kuris savo paklydimų keliu be 
eidamas staiga pamatytų Kristų ir išgirstų Jo galingą „Ouo va- 
dis?“ Kur rasite žmogų, kuris tikrai gėdytųsi slapčiausių savo 
minčių, kuris kankintųsi dėl kiekvieno pasakyto šiurkštaus žo- 
džio, dėl kiekvieno iš jo lūpų ištrūkusio užgaunančio ir kalto 
juoko, dėl neteisingo, savo interesams reikalingo parodymo? 
Kas kenčia dėl žiaurumo ir neteisybės, kurios yra žmonių gyve- 
nimo apyvartoj? Kas pats pamato savy tokias dėmes ir nekenčia 
pats savęs, apie ką prisimena savo knygoj Tomas Kempietis? 

Kiekvienas mūsų nori būti patenkintas pats savimi, o ne: 
kęsti kitų, kurių dėmės mus pykina ir daro nemalonumų — o ne* 
apkęsti pačių savęs, norėti sau išlupti akis, kaip tai padarė kara- 
lius Zolipas, į savo veiksmus pažiūrėti apšviestus juos visai nauž 
ja, negu ikišiol, šviesa, iškeliauti iš išdidumo rūmų ir nuodėmės 
kambarių — tas šių laikų žmogui atrodo kvailybė ir nesąmonė: 
Bet Dievas neleidžia juoktis iš savęs. 


5. SĄŽINĖ. 


Ištisą dieną tu smarkiai gyneisi neesąs kaltas dėl vieno sun 
kaus susipykimo, vis tematydamas priešingosios pusės nuodė- 
mes ir klaidas. Naktį tarp pirmos ir antros valandos pabundi ir 
tau rodos, tartum Dievo atsiųstas angelas sėdi pas tavo lovą ir 
skverbdamasis į tavo sielą klausia: „Argi ne tu esi didžiausias 
kaltininkas, nors prieš žmones ir prieš teismą ir nebūtumei kal- 
tas? Prieš Dievą esi kaltas ir sielos gilumoj apie tai žinai labai 
gerai, Todėl su tokiu smarkiu uolumu vis naujų įrodymų ieškai 
sau palengvinti. Tu žinai, kad visa tai yra tik tušti žodžiai, kad: 

iš tavęs išėjo maras ir kad visas tavo gynimosi menas yra bergž+ 
džias, nors ir kažin kaip didelis būtų tas įspūdis, kurį jis daro 
žmonėms, mėgstantiems momento laimėjimus. Tavyje yra tikra 
nuodėmės buveinė, tavo išvidinis sužiaurėjimas, tavo blogos 
mintys ir blogi planai išpančiojo kitų demonus ir nusilpnino ge- 
resnius norus kitose sielose. Tu tai žinai, taip, tu žinai, tačiau 
apgaudinėji save ir pasaulį, nurodydamas kitų apčiuopiamus 
darbus, o uždengdamas nematomą ir neapčiuopiamą sugedimo 
versmę, iš kurios viskas išėjo. Ar ne viskas kilo iš tavo puiky- 
bės, iš tavo apsvaigimo pasisekimu, iš tavo niekšiško pripažini- 
mo žemesniųjų gyvenimo galių? Ką pasėjai, tai ir nupjovei! 

Apie visa tai angelas tau šnibžda nakties tyloje, toli nuo 
tavo priešininkų riksmo, bet akivaizdoje viso to neriboto žmo 
nių barnių bjaurumo. Tuomet iš savo sielos gelmių tu šnibždi: 
„Taip, taip yra“. Ir tu pamatai, kad tas tavo susipratimas, nė- 
maž neduodamas priešams galios ant tavęs, greičiau atėmė iš jų 
rankų visus ginklus, nes tą naktį tapai kitas, senasis žmogus pa- 
bėgo nuo tavęs lyg blogas sapnas, pasiimdamas su savim visą 
neapykantą, kurią jis buvo prieš tai sukėlęs. 


6. IšDAVIMAS. 


Baisiai skamba žodis „išdavimas“: jame yra pasislėpęs be- 
dugnis nusiminimas. Matai pajūryje rūmus aptvertus milžiniš- 
kais bokštais ir mūrais. Ūmai atsiveria durys, švilpdama atūžusi 
vėtra pučia visus žiburius, atidaro lig galo visas duris, paskui 
užtrenkia atgal — sunkiai ir žiauriai žingeniuoja išdavimas lig 
pat paskutiniojo kambario. „Išdavė“ gaudžia vyrų balsai, „iš- 
davė“ skamba žvarbiai moterų balsai. O ryto metą saulė temato 
rūkstančius griuvėsius, pas juos linguoja kiparisai, gieda paukš- 
čiai ir vienodai ūždamos bangos rieda ant išvagotų krantų. Ką 
žino gamta apie ištikimybę ir išdavimą? Bet žmogui ištikimybė 
yra vienintelė tėviškė šioje žemėje. Išdavimas yra visų židinių 
užgesinimas, visų dangaus žiburių užtemdymas — išdavimas 
yra naktis, ledas ir mirtis. 

Kas gi galėtų jį apkęsti, kai jis piktai juokdamasis, naikin- 
damas, žudytiamas ir degindamas įsiveržia į gyvenimą? Tačiau, 
kiek išdavimo pradų nešiojame savo sieloje, visai to nenorėdami. 

ir apie tai nenusimanydami! „Viešpatie, ar aš, ar aš, ar aš...?“ 


klausia baisėdamies mokiniai pro kits kitą, Kristui tarus Žo- 
džius: „Vienas iš jūsų mane išduos!“ Nė vienas nepasitiki sa- 
xim visiškai — išdavimas atrodo esąs giliai įgimtas likimas, slė- 
gias žmogaus sielą. Ir niekas mūsų negali jaustis esąs be nuodė- 
mės, išgirdęs anglų generolo Gordono gailų apkaltinimą: „Žmo- 
gus savo esmėje yra išdavikas“. Ką tai reiškia, ir kame tūni tas 
mūsų paslaptingas dalyvavimas išdavimo prakeikime? 

Gaujos instinktas žmoguje yra čia kaltas, kad taip menkai 
tetarpsta ištikimybė. Kas šia valandą yra aplink mus, tas turi 
galios ant mūsų sielos. Tai yra čia pat esančiųjų diktatūra, De- 
ja tiems, kurių čia nėra! „Aš nepažįstu to žmogaus“. Jo reika- 
Javimai ir jo teisės yra aukojami pramogai, žmonių baimei, bai- 
liam taikinimuisi. . Čia regimieji dalykai apgali neregimuosius. 

Nėra aukštesnės mokyklos charakteriui lavinti, kaip kovoti 
su išdaviku pačiame savyje, jautrinti sąžinę, kad ji numanytų 
kaip reikia elgtis, jei norime būti tikrai ištikimi. Ką reikia už- 
tylėti, ką pasakyti, kiek rūpintis nematomaisiais, kaip būti drą- 
siems su matomaisiais, kiek kovoti su troškimu visiems patikti, 
su noru draugautis su kiekvienu — trumpai sakant, kaip reikia 
vaduotis iš žmonių draugijos tironystės! 


;. SĄŽINĖS TYRIMAS. 


Didelis pavojus laukia kiekvieną, kurs Kristui betarnauda- 
mas, stengias įnešti į žmonių gyvenimą aukščiausių reikalavi- 
mų ir tiesų ir štai gauna patirti žmonių neapykantos. Jis įkal- 
binėja sau, kad tamsybę jį atmeta dėlto, kad jis neša skaisčiau- 
siąją šviesą, kad sielos užsidaro jam dėlto, kad žmonės myli die- 
vaičius.. Jis nemato, kiek tamsybės yra įmaišyta į mūsų švie- 
siausias mintis, kiek pasislėpusio egoizmo už gerumo, kiek put- 
lumo už energijos, ir, rasit, kaip tik dėlto mums nesiseka apaš- 
+talauti, kad skaisčiausioji šviesa yra užtemdyta žemiško kietumo, 
didžiavimosi ir žemiškos aistros. Juk senai yra žinoma, kad 
žmogus, skelbdamas aukštesniuosius dalykus, pranašumą to 
idealo, kurio vardu jis kalba, nėmaž nenusimanydamas pakelia 
ant savo silpno asmens, visai nepamąsto, kiek nešvarių jausmų 
yra mumyse, kurie tik laukia geros progos aukštu vardu prisi- 


dengę įsilaužti į mūsų žodžius ir darbus. O tokios progos yra 
visur, kur sutinkame žmonių iškrypimą ir sužiaurėjimą, užmirš- 
dami, kad niekas nepadaro žmogaus tokiu blogu, kaip uoli kova 
su blogybe. Mat, svetimas nuodėmingumas žadina dar gerai ne- 
išmokusiose save tyrinėti sielose tam tikrų instinktų patrempi- 
mo ir išstūmimo instinktų — palaikai, kilę iš mūsų tolimiausios 
praeities. Ir taip darydamas, trempėjas ir stūmėjas turi ramiau- 
sią sąžinę, nes juk jis tariasi esąs palaimintas Dievo valios vyk- 
dytojas ir nenusimano „kieno dvasios esąs“. Iš tikro, naujos, 
Kristaus nurodytos pažiūros į kaltę kovotojas už gerą nemažiau 
yra reikalingas, negu kaltės ir klaidos atstovas! 


8. PATIES SAVĘS PRIPILDYTAS. 


Žodžiai: lengviau kupranugariui išlįsti pro adatos skyle- 
tinka ir tam, kas yra pertekęs pasisekimo. „Remplis de soi me- 
me“ — vadina prancūzas tą labai paplitusią rūšį žmonių, kurie 
yra taip pilni savo pačių buvimo ir veikimo, kad nėmaž neįsten- 
gia klausytis, kai kas nors pasakoja apie dalykus, nesirišančius 
su jų garbės troškimu ir jų reikalais. Tų žmonių tarpe sekmin- 
gieji, gabieji, veiklieji tvirtavaliai yra dažniausiai labiausiai 
sukietėję. Įsižiūrėkime tokį žmogų, apsvaigintą įsitikinimo, 
kad jis svarbus, mylimas, nepavaduojamas, stebėkime, kaip ma- 
žai širdies ir dėmęsio jis terodo mažiems žmonėms, kaip mažai 
žmoniškumo uždusus besidarbuojant žmonijos labui, kaip ma- 
žai švelnumo ir įsigilinimo į kitus — tuomet suprantame seną 
pasakymą, kad Dievo Motina verkianti dėl sėkmingųjų. Nes, 
be abejo, tai liūdniausia žmonijos likime, kad kaip tik vertin- 
„giausi gabumai ir jėgos labiausiai stumia savo savininkus veik- 
lumo karštyje prarasti tai, kas svarbiausia, ir nėmaž nebenu- 
jausti to, ką jie yra praradę — būtent, meilės akis menkiausiam 
gyvam žmogui ant jų kelio. Žmogus, kuriam viskas sekas, nie- 
kuomet nenumano to, ką jaučia apgalėtieji, sukliudytieji, ne- 
gabieji, paklydusieji ir nusivylusieji, kaip sunku jiems rasti sa- 
vo gyvenimo prasmę, savo ambicijai paguodos, savo neturtui at- 
sverti kokias nors vertybės. Nežinodamas viso to pasaulio, sėk- 
„mingasis žmogus nuolat nusikalsta tiems mažiesiems, nesekmin- 

giesiems ir nieko nepešusiesiems, bemintiškai elgdamasis didina. 
jų gaižumą ir neatsargiai kalbėdamas vis iš naujo marina jų pa- 
sitikėjimą savim. Rodos, koktus yra žmonių barbariškumo išsi- 
veržimas kare, bet nemažiau koktus yra pasislėpęs žiaurumas. 
gerbiamųjų, visur pirmąją vietą turinčiųjų žmonių, kurie nė ste- 
bėte nepastebi menkų iš pažiūros artimųjų ir taip yra papratę 
tik save patį visados statyti į pryšakį, kad visas geraširdystės. 
pasaulis, kuris liepia mums kitus stumti pirmojou vieton ir įbau- 
gintuosius traukti į šviesą, yra tiems vargšams turtuoliams ne- 
žinomoji šalis. 

Kaip giliai mes dar tebesame įstrigę į pagonystę, aiškiau- 
siai parodo tas pirmutinių pasaulyje elgimasis su nieko nepešu- 
siais. Kad tie aukštieji ponai pažiūrėtų į save pačius ir į ūks- 
mėje pasilikusiuosius Kristaus žvilgsniu, jie suprastų, kiek aukš- 
čiau dangaus laipsnių eilėje stovi tie nežibantieji už visus dienos. 
pasisekimo švyturius, ir kad jie tuomet tegali atpirkti savo. 
svarbumo prakeikimą, jei tikrai ir širdingai nusižeminę papras- 
tą žmogų stato aukštai viršum pačių savęs ir tą pažinimą ryškiai. 
rodo visais savo darbais, judesiais ir žodžiais. 


9. GELBĖTOJAS IR JO PUOLIMAS. 


Kas rūpinas puolusiais žmonėmis, tam lengva pamąstyti: 
„Jis yra puolęs, o aš esu tvirtai stovįs, kurs ištiesęs ranką kelia. 
Tarp jo ir manęs yra visas pasaulis“. Kas taip mano, tas neturi 
iš savo darbo jokio gilesnio pelno. Kol nepripažinsime turį 
žmogišką ryšį su puolusiu, tol visi tie santykiai neduoda mums 
nieko gero. Bet koks gi yra tas ryšys, kurį reikia mums pažinti? 
Argi galų gale visados nepasilieka tas skirtumas, kad mes sau- 
giai stovime, o jis puolė? Ar tai reikia užmiršti? Žinoma, ne. 
Bet juk puolimų esti įvairių rūšių. Ar negali taip būti, kad 
puolęs žmogus jau vėl kyla, nusimanydamas esąs puolęs, pasi- 
jutęs gulįs ant žemės, sulaužęs sąnarius ir štai dabar jam labai 
ilgu vienybės ir šventumo, tuo tarpu gal aš, visai nenusimany- 
damas, jau esu pradėjęs baisiai pulti ir tas puolimas juoba pa- 
vojingžs, nes mano puolimui esant ne tiek regimam ir jaučiamam,. 
kaip kito puolimas, aš nieko apie jį nežinau? 

Žmogus krinta nuo laiptų ir sulaužo abidvi kojas. Aš nešų 
jį pas gydytoją. „Sunkus kritimas“ — sako tasai — bet po aš- 
tuonių savaičių jis vėl vaikščios“. O man ima augti mažas 
skaudulėlis, tiktai raudona dėmelė. Visai jo nepaisau, leidžiu 
augti, juo nesirūpinu, nesuprasdamas, kas čia tikrai yra — ir po 
aštuonių savaičių mirštu. Pjauti buvo jau pervėlų. 

Kažkas klastoja parašą ir patėnka į kalėjimą. Aš lankau jį, 
norėdamas atversti. Aš jaučiuos esąs gelbėtojas ir grynas; jis 
yra suterštas. Bet rasit kitoje srityje aš esu daug aršesnis 
klastotojas, rasit apgaudinėju save patį ir meluoju sau pa- 
čiam — bet nieko nenusimanau, nes niekas manęs neareštuoja 
ir neatiduoda teismui, Jis išeina iš kalėjimo, o aš pamažu žūstų 
vis labyn žiaurėdamas. Dėl jo yra džiaugsmo danguje — mane 
Dievas stumia nuo savęs... 

Susidūrus tragikai ir kaltei, visados turime mąstyti, kad 
rasit — tik regimojoje srityje ir padidina — ta pati liga ėdėja 
išeina aikštėn, kuria mes patys sergame nenusimanydami, nes 
mūsų puolimas eina pirmyn neregimas, pasislėpęs po tvarkos ir 
švarumo skraiste. Jei to neužmirštame, tai nupuolęs gali būti 
mūsų gelbėtojas, gali ištiesti mums ranką, gali būti Dievo at- 
siųstas mus išgelbėti iš bemintiškumo, laiku apsaugoti nuo sun- 
kiausio nupuolimo, arba pakelti tada, kai puolame giliai nuo visų 
pasislėpę. Tiktai tuo būdu beglobodami kitus, gelbstime save 
pačius, tik tuo būdu mes patys esame moraliai tiek gyvi, kad 
galime gaivinti kitus, 

Turime gelbėti kitus, kad galėtume išgelbėti patys save — 
turime gelbėti patys save, kad išgelbėtume kitus, 


I0. SKOLINTAS PAIšELIS. 


Važiuodamas greituoju traukiniu, paklausiau vagono-res- 
torano kelnerį, ar negalėtų man parduoti paišelį. Jis atsakė 
parduoti neturįs, bet galįs paskolinti savąjį, tačiau vakare jis 
jam būsiąs reikalingas. Aš prižadėjau atiduoti. Vakare, pa- 
siekęs savo kelionės tikslą, radau savo kišenėje paskolintąjį pai- 
šelį. Greitasis traukinys dundėjo kažkur tolyn nakties tamsoje; 
jame važiavę žmogus, kurio pasitikėjimas buvo apviltas. Dabar 
traukinys bildėjo toli per tiltą, šią valandą gal kelneris minėjo 

mane keikdamas; praplatinau bedugnę tarp dviejų luomų, užuot 
patvirtinęs parodytąjį pasitikėjimą, punktualiai grąžindamas pa- 

i skolintą daiktą. Tas neatšaukiamas, griausmingas apviltojo to- 
limas skaudžiai graužė man širdį. Ir pažįstamas vidaus balsas 
tarė: „Ach, kam čia galvoti apie tokius mažmožius! Kelneris 
pasiskolins paišelį nuo draugo ir taip pat jam neatiduos“. Bet 
tas balsas niekaip neįtikino manęs, priešingai, aš supratau, kokia 
banditų mokykla štai dabar išeis iš manęs, ir aiškių aiškiausiai 
nuvokiau, kokią sunkią išvidinę žalą padarome sau, taip lengvai 
žiūrėdami į visus tokius apsileidimus. Paišelio, kurį patys pa- 
skėlinome kitam ir kurio patys esame reikalingi — tikrai neuž- 
mirštame; taigi vadinamasis užmiršinėjimas terodo tik tai, kad 
mums nerūpi svetimi reikalai ir teisės, mes nėmaž nesame išsi- 
auklėję domėtis tuo, kas yra kitų, mes visados teesame pilni 
savo pačių sumanymų ir aktyvų; lyg tarnų būrys nepaliaujamai 
sukas mūsų mintys tiktai aplink mūsų pačių reikalus; vargais 
negalais pasiryžtame kartais pasiųsti vieną iš to būrio manda- 
gumo dėliai pasiklausti, ką beveikia kiti... 

Tiktai taip save patyrinėję tesuimame visą šunkią reikšmę 
žodžių: „Mylėk savo artimą kaip patį save“. „Kaip patį save“ — 
šituos žodžius reikia pabrėžti šimteriopai. Kaip mes save pačius 
saugojame, kaip akylai sau patiems darbuojamės, kaip jautriai 
giname savo gyvenimo sąlygas ir savo garbę — tai žinome labai 
gerai. Ir Kristus žinojo, tai kodėl pastatė mums tokį reikala- 
vimą, kurs taip paprastai skamba ir yra toks nežmoniškai sunkus: 
visą tą meilųjį uolumą pakreipti į artimą, vadinas, į tą, kurs yra 
atiduotas į mūsų rankas ir kurio teisės ir reikalavimai susiduria 
su mūsų patogumu, mūsų egoizmu ir mūsų reikalais. Ir tai kaip 
tik ir yra krikščioniškojo tikėjimo kelias į išganymą: Žmogus, 
ieškąs antžemiškojo pasaulio ir norįs dalyvauti jo laimėje, pirmiau 
turi nusikratyti baime dėl savęs pačio, turi rūpintis svetimu 
labu ir svetimu gyvenimu — tai yra pirmutinis dvasiškas išsi- 
vadavimas iš apčiuopiamojo ir regimojo pasaulio, jis atidaro 
sielą visiems kitiems aiškinimams. Eiti paskui Betlėjaus žvaigž- 
dę, tai reiškia pirmų pirmiausia — pabėgti nuo rūpinimosi savo 
paties nauda ir siųsti rūpestingas mintis į svetimus butus. Bet 
kas gydena įstrigęs į tai, kas yra jo pačio ir tariasi išmalda galįs 
išsipirkti, kad nereiktų jam atsižadėti savimylos ir putlumo, 


“ 


ir 3 būti krikščionis ir kartu šiokiomis dienomis išdidžiai, 
neteisnigai, nerūpestingai ir nejausdamas atgailos apsieiti su savo 
artimais ir teisti juos, tas dar nė jauste nenujaučia krikščioniš- 
kojo mokslo prasmės. Nes kaip yra dalykų, tiktai išmankštinto 
žmogaus proto tenuvokiamų, taip yra ir tokių, kuriuos tesuima 
tas, kas yra papratęs atsižadėti savęs. Prie tų dalykų priklauso 
religijos tiesos. Kas nori pakilti iš šio pasaulio į kitą, tas pir- 
miausia turi pereiti iš „aš“ į „tu“ — kito tilto nėra. Ir nulemia 
čia ne didelės aukos su visu savo pasislėpusiu stebėjimuisi pačiu 
savim — ne, paprasčiausias auklėjimasis ir kukliausias atsiver- 
timas "pasiskolintų paišeliu ir „kitų paprasčiausių daiktų atžvil- 
svetimo patogumo, svetimų reikalų, svetimos > ir sve- 
timų teisių negerbimą. 


11. IŠIRUSIOS SUŽIEDOTUVĖS. 


Tavo sužieduotuvės iširo — vakare tu atėjai į savo draugų 
būrį, kuriame nėra nė vieno tavo buvusios sužieduotinės atstovo. 
Čia dienos šviesoje pasirodys, ar tu esi tikras vyras, ar tik ne- 
riteriškas pilnas savimeilės silpnuolis. Ar tu čia nebosi savęs ir 
ginsi ją ar nebosi jos ir ginsi save? Iš to paaiškės, kas tu esi ir 
kokia yra tavo vertė. Ž 


12. PASIGYRĖLIS. 


„O, kaip ji vakar tave vaikėsi! Taip pasakoja tau pažįsta- 
mi po vakarykščio šokių vakaro. Tu pats gerai žinai, kad tai 
netiesa, kad tai klaida, kad tai būta tik kažko nepavojingo. 
Bet tave ima pagunda draugų tarpe pasidaryti „Vilhelmu už- 
kariautoju“. Todėl kaip reikiant pakreipi galvą, prie jų tvir- 


tinimų pridėti dar porą savo klaidingų pareiškimų ir savo draugų“ 


akyse tavo markė pakyla labai aukštai. Tuo tarpu savy atsilie- 
pia geras ir ištikimas sąžinės balsas: „Gėda tau, neriteriškas 
pasigyrėli, kuris aukoji gerą mergaitės vardą vien dėl to, kad 
nori įtikti savo draugams! Ir kokių tu šunybių dar nepridarysi, 
mano latreli, jeigu tau taip brangi iš tavo draugų apgaulingai 
išgauta pagarba! tik tuojau pas savo draugus ir atšauk ką esi 
pamelavęs, arba tu būsi niekšas per visą amžių!“ 

13. AUKŠTAI IšLAVINTAS GARBĖS JAUSMAS. 


Vienas jaunikaitis pašaukė kautis vedusį vyrą dėl labai men- 
kos priežasties. Prieteliams, norintiems jį nuraminti, jis at- 
sakė susijaudinęs: „Aš juk to negaliu pakęsti, neturėčiau nėmaž 
garbės, jei taip apsileisčiau“.  Besikaudamas jis mirtinai pa- 
taikė į tą žmogų ir padarė nelaimingą visą šeimyną. Bet savo 
garbę jis tarėsi išgelbėjęs. Palankūs pažįstami aiškino tą nuo- 
tykį traukydami pečiais: „„Matot, jaunikaičio turima labai aukš- 
tai išlavinto garbės jausmo“. Ar toks aiškinimas neklaidina 
žmonių? Aukštai išlavintas garbės jausmas yra labai brangus 
dalykas. Bet viskas pareina nuo to, ar gyvai yra jaučiama sve- 
tima garbė, ar tik savo garbė yra opiai ginama. Opaus garbės 
jausmo žmonės dažniausiai yra tokie charakteriai, kurie be galo 
neatsargiai elgias su svetimu orumu, su svetimu geru vardu ir 
su svetima ambicija, neturi jokių principų saugoti tai ne jiems 
priklausančiai garbei, neatjaučia jos, bet užtat praranda visą tei- 
singumo jausmą ir visą išmintingumą, kai jų pačių šventas asmuo 
nors švelniausiai yra paliečiamas. Iš tikro, nuostabi garbė yra 
čia ginama! Ar tikroji žmogaus garbė ir tikras garbingumas 
pasireiškia ne tuo, kad jam šventa yra svetima garbė — bejuo- 
kaujant ir rimtai bekalbant, lyčių santykiuose, profesijoje, poli- 
tikoje, polemikoje? Kas teisinas turįs opų garbės jausmą, tas, 
įsigilinęs į save, tegu paklausia: ar tikrai garbės atjautimas yra 
jam toks jautrus, ar rasit tas opumas yra daug žemesnės kil- 
mės? Rasit jo versmė yra žiaurus ir vaikiškas putlumas ir visai 
neišlavinta ambicija? 


14. AUTOMOBILIS. 


Eini vakare tarp žydinčių pievų vieškeliu iš miesto į tyrą 
orą. Štai atūžia automobilis, apiberia tave dulkėmis ir keliolikai 
minučių pripildo benzino tvaiku visą gatvę. Jame sėdi keli po- 
nai, kurie, nusimanydami esą geresnis žmonių luomas, žiūri į pra- 
eivius ir drebia jiems į veidą gatvės purvų ir savo motoro garų. 
„Štai yra vadinamasis socialinis laikotarpis“ — pamanai. Ar 
toks važipėjimas automobiliu nėra šios gadynės žmogaus lau- 
kinio egoizmo tikras simbolis? 

Bet leiskite čia paklausti vieno dalykėlio: ar tavo pasipik- 
"tinimas tikrai kyla iš socialinio jausmo gelmių, ar jo priežastis 
yra ta, kad tu pats nevažiuoji automobiliu, bet turi pėsčias vaikš- 
čioti gatve ir kvėpuoti ponų drebiamąsias dulkes? Bet kai tu 
„pats būsi užsidirbęs tiek pinigų, kad galėsi pasodinęs į automo- 
/bilį save ir savo žmoną dūkti per laukus, palikdamas pėstiesiems 
dulkes ir smarvę, — ar tau ir tuomet bus skaudus tas koktusis 
vaizdas, ar tebematysi jame visą laikotarpio žiaurumą, ar pamąs- 
tysi: „koks puikus išradimas! Pėstieji tegu šoka į pievas ir 
į bulbes, kol išnyks bjaurusis debesys!“ Ir gal net pats nenu- 
:simanydamas su pakeltu savo „aš“ jausmu gėrėsies savo šniokš- 
„čiančio vežimo rūkstančiu pėdsaku ir praeivių smarkiu bėgimu 
4 griovius ir takus? Ar nematysi tame savo susilyginime su ki- 
tais kilnaus gyvenimo simbolio? 

Kaip teisingai apie tai sako vienas didis žmonių žinovas 
šiais žodžiais: „Daugelio žmonių meilė teisybei tėra piktumas 
dėl tos neteisybės, kurią jie patys kenčia“. 


15. ŠUO IR PAVARGĖLIS. 


Keturi ponai atsisėdę altanoje gėrė juodąją kavą. Ūmai 
šuniukas ėmė vaukšnoti kaip patrakęs. Skurdžiai apsidaręs 
pasiuntinys atnešė knygas. Jam išėjus, šeimininko sūnus tarė: 
„Nuostabu, kad gerų namų šunys visados puola skurdžiai apsi- 
vilkusius žmones. Neseniai Karo sudraskė vienam vaikinui vi- 
sas kelnes“. "Tuomet atsisveikino vienas ponas, kuris pirmą 
kartą buvo patekęs į šį būrį. Jam išėjus, šeimininko sūnus tarė 
su panieka: „Na, didelis ingeniumas jis nėra. Bet pasakyta: „Pa- 
laiminti neturtėliai dvasioje“. O antrasis pasakė: „Tai jis turi 
būti labai palaimintas, nes tai, ką jis sakė, buvo baisiai nuobodu“. 
O trečiasis pastebėjo: „Jis ir pats bus tai pagaliau pastebėjęs, 
nes pamažu jis juk visiškai nutilo“. 

Bet šeimininko sūnus, ūmai gėdos paimtas, tarė: „Tiesą sa- 
kant, juk mes „nesame geresni už šunį, kurs neturtėliams drasko 
drabužius. Neturtėlio dvasią mes niekiname piktai juokda- 
mies — nors šiaip jau jis yra gal geriausias ir vertingiausias 
žmogus. Kokio gi šuns esama žmogaus, kai jis gerai pavalgęs 
altanoje gčria juodąją kavą“. 

Visi trys žiūrėjo į savo stiklus, rūpestingai trupindemi 
šaukšteliais cukrų. 


16. PABUDIMAS. 


Vienas vyras gyveno su žmona labai netvarkingai. Šian- 
dien barniai, rytoj taika, juodu neturėjo jokios gyvenimo pras- 
mės, nebuvo jokio plano drauge artintis prie aukščiausio gyve- 
nimo tikslo. Gyveno juodu sau kaip pasitaikė. Dievo vietoje 
-viešpatavo apsileidimas. Vieną naktį vyras pabudo, nes blanki 
šviesa šviete tiesiai jam į veidą. Atsikėlęs, jis ėmė žiūrinėti 
pro langą. Žvaigždžių kariuomenė tyliai ėjo savo keliu, mėnuo 
bėgo savo ratu, iš tolo veržėsi į jo ausį einančio traukinio stro- 
pus dundėjimas. Nakties tyloje jis pasibaisėdamas suprato ne- 
gailestingą laiko bėgimą ir baisingo pasaulio judėjimo šaltąją 
galią. Ką reiškė tame begaliniame visų dalykų vyksme žmogaus 
gyvenimas? Išsigandęs žemės kirmino vienumos, jis pakreipė 
savo akis atgal į kambarį, kur miegojo jo žmona. Jos miegąs 
veidas buvo atkreiptas į jį ir aiškiai nušviestas blankios mėnu- 
lio šviesos. Tas vaizdas pririšo prie savęs jo žvilgsnį ir jo mąs- 
tymą. Jam rodės, kad tartum Dievas ūmai pastatė jam prieš: 
akis tą nušviestąjį veidą. Juk pasikalbėjimas nekreipė jo į kokį 
nors trečiąjį dalyką, joks užesys neskaldė jo dėmesio. Jis turėjo 
mąstyti apie savo žmoną visai kitaip, negu bekeliaudamas, arba 
besidarbuodamas. Iš kairės keliaująs žvaigždžių pulkuose mė- 
nulis, iš dešinės jo žmona — tuodu dalyku atrodė jam šią valan-- 
dėlę esą visas pasaulio turinys. Ir jis tarė sau: „Kokio negyvo 
esama pasaulio, kuriame tu kasdien veiki, kaip baisiai atsisklei- 
džia mėnesienoj jo akmeninis buvimas, koks svetimas esi šiame 
pasaulyje — o tačiau dieną gyveni visiškai juo pasirėmęs ir kartu 
su juo!“ Jis nukreipė akis nuo lango ir vėl pamatė savo žmonos 
veidą. Jo sieloje pradėjo imti viršų visai kitoks pasaulis, negu 
tas, kurs buvo lauke. Jam atėjo į galvą mintis: „Kokia paslaptis 
yra šis žmogaus gyvenimas šalia tavęs! Kam jis yra tau duotas? 
Ar tu pildai savo uždavinį? Gal čia yra aukštesniojo pasaulio 
vartai?“ Susigraudinęs jis pamąstė: „Tas nepatiriamas sveti- 
mas gyvenimas ten už to miegančio veido yra tau pavestas, jo“ 
likimas pareina nuo tavęs, jo vystymasis arba skurdimas tavo 
yra nusprendžiamas. Gamta eina tvirtai jai paskirtu keliu, mė-- 


nuo plaukia savo keliu — tavo įstatymas yra tarnauti šiam gy- 
venimui ir padėti jam pasiekti amžinąjį labą taip, kaip nori, 
kad tau būtų padedama“. Ir visai naujas meilumas, kurs buvo 
ne šio pasaulio, pražydo jo širdyje, bežiūrint į marmurinį mie- 
gančiosios veidą. „Tavo žmona“, tarė jis sau pačiam, „tavo 
žmona“ — kokie turtingi yra šie žodžiai, jei nusigręžęs nuo šal-- 
tos geležinės pasaulio eisenos ten lauke, atsikreipsi į gyvąją 
sielą, su kuria tave surišo likimas ir kuriai tu esi laimė arba ne-- 
laimė, skurdas arba patenkinimas, pakilimas arba puolimas že- 
myn — taip, kaip ir ji tau. Ar tu ne per daug buvai pats dalis 
to šaltojo, negyvojo pasaulio, to abejingų dalykų ir beprasmių 
rūkų žiauraus vykdymo? Ar nereikėjo tau pirmų pirmiausia 
gyventi veikliai mylint, savo širdį, akį ir mąstymą kreipti į gy- 
vąjį gyvenimą šalia tavęs, su juo kartu garbinti Dievą, viso 
būvio pirmapradę versmę ir Jį įnešti į kasdieninį darbą ir kas- 
dieninę kalbą? 

Jo akis puolė ant kryželio, kurs kabojo tamsoje. Ūmai jis 
suprato begalinį Nukankintojo darbą, per kurį žmogaus siela 
yra išimama iš aklų gamtos nuotykių ir šalto egoizmo veikimo. 
ir pastatoma po visai kitokiu aukštesniojo pasaulio įstatymu. 
Golgotos darbas šaukia į pasaulio įvykius įstrigusią ir juose 
pražuvusią sielą prie meilės stebuklų. Ne prie tos pasauliškos 
meilės, kuri yra pastebima ir atlyginama, bet prie tos, kuri yra 
nenujaučiama, niekinama, išjuokiama ir kankinama, kuri nebe- 
ieško nieko sau — dangiškasis tėviškumas, kurio paslapčiai žo- 
dis „atsakumas“ tėra skurdus ženklas. Tada mums atsidaro 
Dievo karalystė, kuri yra aukštai viršum žemės ir kartu mūsų 
viduje — mūsų tėvynė ir mūsų prieglauda baisiame pasaulio abe-- 
įingume ir tylinčių žvaigždžių pulkuose, 


17. DIEVO GARBINIMAS. 


Vienas poetas stipriai susijaudinęs skaitė savo paskutinį 
religišką veikalą nedideliam žmonių būriui. Iš eilėraščių plaukė 
kilnumas ir dieviškumas, iškilniai nuteikdamas klausytojus. 
Ūmai kažkas nedrąsiai pabarškino į duris. Poetas nervingai su- 
"traukė kaktą ir pakėlė balsą, tikėdamasis tą barškintoją supra- 
siant, kad dabar trukdyti negalima. Ir štai pabarškino antrą 

sykį. Supykęs jis liovėsi skaitęs ir susinervinęs atidarė duris, 
Ten stovėjo maža išblyškusi mergaitė ir pasisakė esanti atsiųsta 
paimti skalbinių. „Ateik rytoj!“ — sušuko jis nuožmiai ir 
smarkiai trenkė duris. Paskui ėmė skaityti nuo tos vietos, kur 
buvo sustojęs. Klausytojai, lygiai kaip jis supykę, vėl pasidavė 
pagaunami jo minčių ir vaizdų pakilimui. Jam pabaigus, klau- . 
sytojai ilgai nesiliovė jį gyrę. Dar visą valandą jis gėrė puto- 
jančius sveikinimus. Paskui nuėjo gulti. Prieš užmigdamas, 4 
jis dar kartą įsivaizdavo visas tas vietas, kurios padarė stipriau- 
sio įspūdžio, ir saldžiai užmigo, paskendęs sklindinai pasotin- 
tos ambicijos laimėje. 

Naktį jis pabudo. Jam pasirodė, kad kažkas barškina į duris. 
Jis atidarė jas, bet nieko nebuvo matyti. Jis vėl atsigulė. Ir 
sapne jam pasirodė toji mažoji išblyškusioji mergaitė, kuri jį 
sutrukdė. Įėjus į kambarį, ji pagrobė jo poemos rankraštį ir 
pamažu sudraskė be baimės į tūkstantį skiautelių. Jis norėjo 
atsikelti ir atimti iš jos savo turtą, bet tartum koks paralyžius 
neleido jam to padaryti, versdamas tyliai žiūrėti į naikinimo 
darbą. Jis ūmai pabudo. Jo rankraštis gulėjo nepaliestas ant 
stalo. Bet savo klausytojų pagyrimų vietoje jis tegirdėjo savo 
sieloje tik aidą tų šaunių ir piktų žodžių, kuriais jis atsikratė 
nuo mergaitės. Jis matė ją traukiantis atgal išsigandusią ir 
lydėjo ją mintimi į jos butą, kur girdėjo ją pasakojant tai, kas 
ją buvo ištikęs. Na, kas gi čia tokio blogo ją ištiko? Kaip toks 
mažas susierzinimas galėjo taip ūmai pripildyti jo sapnavimą ir 
jo budėjimą ir tiek jį kankinti? Ar gi tai nebuvo labai supran- 
tama, kad jo iškilusi aru dvasia nenoromis tesileido šaukiama 
žemyn įduoti juodų baltinių savo skalbėjos dukteriai? 

Bet kaip tik tą valandą, kada jis taip sakė sau nuraminti, 
jo paties gilesnysis „aš“ pradėjo jo viduje nepermaldaujamai 
jam kalbėti: „Iš tikro, tas tavo nesuvaldomas bėgimas paskui 
pavarytąją mergaitę juk buvo vienintelis tikras ariškas lėkimas 
tose paskutinėse valandose! Teesie palaimintas tas vargšas 
vaikas. Apvaizda atsiuntė tau jį, kad tu pažintumei patį save ir 
paregėtumei tą baisųjį melą, kuris yra paslėptas tavo Dievo 
garbinime, lyg tartum žmogus galėtų kalbėti apie Dievą, bū- 
damas „taip giliai įstrigęs į savo nekantrų ir beširdį „aš“. Tik 
save patį pagarbinai beskaitydamas, savim pačiu tesigėrėjai — 

ir kaip tik dėlto tas sutrukdymas taip labai tave supykino ir 
išviliojo visą tavo bedievišką nešvelnumą. Kas šioje tamsioje 
žemėje nori išpažinti ir garbinti Dievą, tas turi tai daryti savo 
žemiškojoje kamarėlėje. Jis pirmiau turi atsisakyti nuo visų 
tų pasipūtusios kreatūros pasididžiavimų, jis turi liautis pats 
save garbinti, turi nusižeminti prieš svetimas teises ir prieš 
kitų žmonių garbę. Ar tu beginkliame, paprastame ir priklau- 
somame artime gerbi žmogų ir turi jam budrią širdį ir rūpes- 
tingą akį, ar priešingai — tik su vadinamaisiais „geresniaisiais“ 
žmonėmis tesistengi bendrauti ir būti žmoniškas — čia pasirodo, 
ar tu tikrai tiki Dievą ir esi Dievu persiėmęs, ar dar visai tebe- 
gyveni putlumo ir egoizmo pasaulyj. 

Taip Dievo poemos autorius ėjo į teismą su savimi ir ūmai 
suprato, ką tai reiškia, kad Jėzus sako apie save: „Aš esu tiesa“. 
Niekur žmogaus siela taip sąmoningai ar nesąmoningai neme- 
luoja ir tiek savęs neapgaudinėja, kaip pakeldama savo mintis 
prie Dievo. Tiesa, žmogaus siela tikrai ilgisi aukštesniojo pa- 
saulio. Bet velnias moka tą ilgesį taip pakreipti, kad jis žmogui 
kenkia. Jis įkalba žmogui kilti prie Dieevo ir dėlto užmiršti gy- 
vąjį brolį ir gyvąją seserį. Bet Jėzus sako: „Kaip gali mylėti 
Dievą, kurio neregi, jei nemyli savo brolio, kurį regi“. Vienas 
Jėzus tepaverčia Dievo išpažinimą gyvąja tiesa. Jis padaro 
iš to išpažinimo visas išvadas. Jame nėra atskirtas Dievas nuo 
žmogaus. Jo pavyzdžio šviesoje pamatoma, kaip visi iš naujo 
tolstame nuo Dievo per savo kasdieninius žodžius, kasdieninį 
darbą ir kasdieninį apsileidimą. Jis rodo mums kelią, kaip vie- 
nas Dievo garbinimas gali tapti gyvąja galia mūsų valios gy- 
venime. Jam rūpi aukščiausias ir tolimiausias dalykas, tačiau 
Jis parodo mūsų akloms akims mūsų smulkiausių ir menkiausių 
nusprendimų ir apsileidimų antžemišką reikšmę. „Kad Kris- 
tus būtų tūkstantį kartų gimęs Betlėjuje, o ne manyje, vis dėlto 
-aš žūčiau!“ 

18. KRISTAUS PANIEKINIMAS. 


„Gėda būti krikščioniu ir nebūti prikaltu prie kryžiaus“. 
"Tik didelio bandymo laikais krikščionys vėl tepradeda suprasti 
tų žodžių gilją reikšmę ir gal niekas aiškiau neparodo, kaip labai 
„prieštarauja kryžius prigimtam žmogaus mąstymui ir jautimui, 

kaip faktas, kad didelė daugybė krikščionių įpuola į didžiausią. 
nemandagumą tada, kai jų krikščioniškas darbas nėra tinkamai 
pripažįstamas, ir kai jie, nepaisant geriausių pasiryžimų, yra 
šmeižiami ir persekiojami. Bet sekti Kristų pirmų pirmiausia. 
juk reiškia sekti išjuoktąjį ir pažemintąjį Kristų, tokiuose panie- 
kinimuose ir pažeminimuose pažinti patį save ir iš pat šaknų 
išrauti iš savęs putlumą. Argi šiame apgaulingame pasaulyje 
mums neteko ir su tuo apsiprasti, kad buvome statomi aukščiau 
už kitas sielas, kurios buvo daug labiau vertos garbės, negu 
mes? Ar čia nėra tiktai telsingas išlyginimas, kada ir mes 
dabar esame nepripažįstami ir per mažai vertinami? Dėlto se- 
kant Kristų reikia dar be kartumo priimti ir tai, jei per visą 
amžių yra klaidingai manoma apie mus, piktai kalbama ir kai 
mūsų norai yra juokingai iškraipomi. Esame šiame pasaulyje 
ne tam, kad būtumėm suprasti ir pažinti, bet kad patys supras- 
tumėm ir pažintumėm. Bet tas geriausias dalykas gyvenime: 
tiems tėra duodamas, kurie nesirūpina išsigandę, ar jie čia bus. 
įvertinti kaip reikiant. „Bėgti iš pasaulio“ nereiškia eiti į dy- 
kumas, o tai reiškia — visiškai pabėgti nuo rūpesčio, kad žmo-- 
nės tinkamai mus įvertintų. Šv. Teresė sako: „Jei gali džiaugtis. 
kalbant blogai apie tave, tai gerai žengi pirmyn“. 


19. KRYŽIUS IR BROLIšKUMAS. 


Daugelis sako: „Ar negalime būti broliais ir be Prikaltojo: 
prie kryžiaus?“ Žinoma, galima tenkintis tokia negilia ir tokia 
negryna broliška meile, galima manyti, kad kryžius nėra reika- 
lingas tokiai bendruomenei sudaryti. Bet kam rimtai rūpi būti 
tikru broliu, tas to besiekdamas įsigys ir savęs pažinimo, kurs 
parodys jam kryžiaus reikalingumą broliškumui įvykdyti. Jis: 
paregės Kaino žymę, kurią kiekvienas žmogus turi ant savo 
kaktos; jis mąstys apie baisiąją pavydo ir garbės troškimo ga- 
lią, kuri tykoja išsprogdinti kiekvieną bendruomenę; jis nieka- 
dos neužmirš negailestingai skiriančią mažų įpročių ir ypatybių 
galvą, nervų barningumą, nesutvarkytą šio gyvenimo saldu=; 
mynų alkimą ir visą iš to kylančią neapykantą rangovų tarpe. 
Ir pagaliau jis supras tai, ką reiškia priešingos, stipriai atkak- 
lios, aistr/ngo temperamento ir tvirtų įsitikinimų natūros pa- 

stovus laikymas garbingoje taikoje — be giliai paslėptos veid- 
“mainystės ir be melagingo širdingumo. Mes patys neįstengiame 
"pažinti savęs tiek, kad galėtume atidengti visas tas išvidines 
kliūtis, neleidžiančias broliškai mylėti. Tiktai Kristaus švie- 

„soje tepamatome iki pat šaknų visa tai, kas kyla mūsų sieloje 

prieš broliškumą, tiktai Išganytojo akivaizdoje sužinome tai, 
koks smulkių mūsų jausmų mėšlungis mus supančioja tada, kai 

tenka dalintis su artimu darbu, skausmu ir džiaugsmu. Ir kaip 
tik dėlto yra tiesa, kad tik Getsemano darže ir Golgotoje buvo 
įvykdyta tikra žmonių draugystė. Neprikalus prie kryžiaus 
gamtinio žmogaus, laukinė neapykanta turi susprogdinti į ske- 
veldras visą bendruomenę, nes gamtinis žmogus negali būti tik- 

Tai broliu, — kas to nemanto, tas nežino nei kas yra žmogus, 
“nei kas yra brolis. 

„Krikščionybė, rodos, yra gyvenimas“, sako Kierkegardas, 
„bet pirmiau ji pereina per mirtį“. Tiktai tas, kam paaiškėjo 
tai, per kiek mirties kiekvienas turi pereiti, kas tikrai nori būti 
broliu — tiktai tas yra supratęs žmonių gyvenimo bendravimo 

“ sąlygą ir kartu amžiną kryžiaus santykį su socijaliniu klausimu. 


20. ŽIŪRĖTOJAI KRISTŲ KRYŽIAVOJANT. 


= Daugelyje senų paveikslų, vaizduojančių prikalimą prie 
| kryžiaus, viename paveikslo kampe matome fundatorių, kurs 

giliai susigraudinęs kenčia kartu su Kristumi. Pasibiaurė- 
dami žiūrime į parizėjus, kareivius ir budelius ir savo jaus- 
“mus lyginame su besimeldžiančio fundatoriaus jausmais ir su jo 
griežtu stovėjimu Išganytojaus pusėje. Bet kaip yra su žiū- 
rėtojais iš tikrųjų? Ar tik mes neapgaudinėjame patys savęs 
„dėl savo užimtosios vietos? Ar tik giliausioje savo dvasios 
gelmėje nepriklausome prie tų įstatymo parizėjų, arba prie ka- 
reivių, arba prie palaidai besivyruojančios šen ir ten minios? 
Kristaus pusėje stovėti, tai reiškia tikėti tvirtai, kad gyve- 

“ mimas be Jo yra pasmerktas mirti visose srityse, visuose klau- 
 simuose, visose sunkenybėse. Atsistoti Kristaus pusėje reiškia, 

aip numatyti egoizmo, apgaulės ir meilės išmintį, kad nebūtų 
vieno Isonflikto žmonių tarpe, kuriame galėtume būti pa- 
ti žemesniųjų priemonių valandos sėkme. Bet kas išdrįstų 

taip prakilniai niekinti apčiuopiamus ir regimus dalykus? Kas 
išlaikys kruvinąjį bandymą? Kas sprendžia apie šį pasaulį ir 
elgias su juo pasirėmęs naujuoju ir nepripažįsta jokio kito tik- 
renybės mokslo? Kas girdi šaukimą iš aukšto ir klauso jo griež- 
tai ir tvirtai, degdamas įsitikinimu, kad tiktai tikėdami Kristų 
turime gyvąją sielą, be kurios viskas yra nevaisinga ir netei- 
singa, kas tik mūsų mąstoma, daroma ir kalbama? Kas nepasi- 
duoda egoizmo piktjuokiui ir tikslingai įneša Kristaus meilę 
į mažąsias ir didžiąsias gyvenimo sunkenybes ir užuot atkakliai 
gynus patį save, drįstų, susidūrus reikalams, aukštadvasiškai 
rūpintis svetimomis gyvenimo sąlygomis ir svetimomis teisė- 
mis? Kas turi drąsos būti tikras žmogus? Ar mes visi ūmai 
netampame šaltais įstatymo žinovais, Cezario gynėjais, arba 
kvailai šaukiančia minia tada, kai tik tenka pakentėti dėl Kris- 
taus ir tikrai įrodyti, kad nepriklausome nė dienos baimės, nė 
dienos sekmės? Ar neimame tuojau kalbėti apie „realaus gyve- 
nimo nuožmius faktus“, tartum Kristus nėra tų faktų geriausias 
žinovas ir tartum tik dėlto nežino, kad grynai materijališkų rei- 
kalų pasauly nėra nieko tikro, bet nuolat viskas kinta ir neap- 
skaitomai kyla ir smunka? Bet labai maža tėra tokių Kristaus 
sekėjų, kurie iš to fakto moka padaryti išvadą už save ir už 
savo tautą, griežtai išsižadėdami žemesniosios gyvenimo kovos 
žlibumų ir visiškai pasiduodami aukštesnio pavyzdžio galiai. 
Ar bėdos spaudžiamas kiekvienas vėl nesigriebia senų, bedie- 
viškų žodžių ir darbų, visai nenumatydamas, kad angelų legijo- 
nai jam tarnautų, jei jis būtų ištikimas. 

+ Kristaus neprieteliai esame, tikrai sakant, visi. Daugiausia, 
jei mes esame su triumfuojančiu Kristumi, bet ne su kenčian- 
čiu Kristumi ir dėlto mes nesuprantame triumfuojančio Kristaus 
paslapties, nušviečiančios ir laiminančios tuos, kurie nesibijo iš- 
juokiami ir niekinami, 

„Duokit mums Barabą“ — taip šaukiame visi, kai esame: 
rimtai priversti rinktis ir taip galinga yra visuose mumyse iš- 
laisvinto Kristaus baimė ir mūsų vieta Kristaus kelimo prie 


kryžiaus paveiksle iš tikrųjų yra visai kitokia, negu kad mums“ 2 

Yra toks indų posakis: „Kaip alkani paukščiai aplink savo 
motiną, taip visi padarai sėdi aplink auką to, kas juos atpirko“. 
Kristus buvo prikaltas prie kryžiaus ir vis tebėra kalamas —- 
tačiau Jo šaukiasi visas Žmonių gyvenimas, be Jo nėra tikrai 
išsprendžiamas nė vienas žmonių likimo klausimas. Aistroms, 
reikalams ir teisėms susiduriant ir besigrumiant, kiekvienas 
jaučia, kad tik auka tegali išvaduoti, pagydyti ir atsakyti, bet 
kiekvienas tenori svetimos aukos. Žviegdamas jis gina savo 
paties reikalavimų neliečiamybę vien tame tematydamas tei- 
singumą, kad jis neprarastų nieko, nors ir tūkstantį kartų būtų. 
to nusipelnęs. Pats pasiaukoti, pats prikabinti save prie skers- 
rąsčio niekas nenori — kryžius yra garbinamas tol, kol nepra-- 
dės kalbinti mūsų pačių žiaurios valios ir mūsų opios ambicijos. 
Senose gotiškose katedrose milžiniškas kryžius leidžiasi žemyn 
į bažnyčios prieblandą, kur žmonių gyvenimas klūpo bemelsda- 
mas ir patarimo beieškodamas — o dėlto kiekvienas meldžias, 
kad kryžius pats pasitrauktų nuo jo ir artimųjų ir pasibaisė- 
damas kratosi patarimo, kuris jam yra duodamas iš aukšto, iš 
kraujo ir kančios. Kryžių tematome ne atsikėlimą, tik įsakymą 
palaminus. Mes nepastebime egoistiško gyvenimo  gūdaus 
skurdo, mes nenujaučiame, kokios gryniausios žemės laimės yra 
duodama kaip tik tiems, ir tiktai tiems, kurie gyvenimo prasmę 
mato ne sutvirtinime savo pačių laimės, bet dėl laimės ir taikos 
užmiršta tai, kas yra jų ir rūpinasi tuo, kas svetima. 

„Savo ramybę duodu jums“, sako Gelbėtojas, norėdamas 
numalšinti įžeistos puikybės ir suerzinto nuosavybės jausmo. 
vaikišką susijaudinimą atskirame žmoguje, luomuose, tautose. 
Bet išpančiotieji geduliai nori karo ir neapkenčia dangiškosios 
ir žemiškosios šių žodžių tiesos. „Kas nori užlaikyti gyvenimą, 
tas praras jį, bet kas praranda gyvenimą dėl manęs, tas lai- 
mės jį“. 

